
învierea Domnului. 
Pictură în tempera, de Ieromonah Arsenie Boca. 
Biserica din satul Drăgănescu, de lângă Bucureşti. 



CUVÂNT ÎNAINTE 



Adunatu-s-au aci o seamă de cuvinte, - răs- 
punsuri la atâtea lacrimi... Şi unele şi altele se 
adunau la măsuţa sfintei spovedanii, unde mila lui 
Dumnezeu strălucea în ele, ca soarele în picurii de 
rouă. 

Strălucirile acelea, prinse din lacrimi, împre- 
ună le dăm - Părinte şi părinţi - învăţături din vreme 
urmaşilor, în neam şi-n neam, ca să nu mai orbe- 
căiască şi ei în noaptea neştiinţei şi a lipsei de sfat, 
de unde vin toate relele care chinuiesc pe oameni, 
întunecă vremile şi prea adesea cruntă pământul. 

Este o singură cale senină: trăirea învăţăturii 
creştine, în toată adâncimea ei şi în toată since- 
ritatea noastră. Asta rămâne singura cale sigură, pe 
care trebuie s-o învăţăm mereu, în fiecare rând de 
oameni. 

Cu părintească iubire, tuturor ostenitorilor, şi 
cu multă smerenie, la toţi creştinii. 



Arsenie. 

DE LA CÂRMA MINŢII ATÂRNĂ... 

De la început e bine să plecăm cu câteva lucruri ştiute şi anume: 
că toţi oamenii, fară deosebire, suntem în aceeaşi vreme şi fiii oameni- 
lor şi fiii lui Dumnezeu. Adică, după trup suntem făpturi pământeşti, 
iar după duh, făpturi cereşti, care însă petrecem vremelnic în corturi 
pământeşti. De la Dumnezeu ieşim, petrecem pe pământ o vreme şi 
iarăşi la Dumnezeu ne-ntoarcem. Fericit cine se-ntoarce şi ajunge iar 
Acasă, rotunjind ocolul. Aceasta e cărarea. 

Unii însă nu se mai întorc... 

Sunt cei ce ascultă de o vrajă vrăjmaşă, care îi scoate din cale 
şi, cu pofte pieritoare, îi încâlceşte în lume. Vraja aceea, a păcatului, cu 
vremea le slăbeşte mintea şi în aşa fel le-o întoarce, încât ajung să zică 
binelui rău şi răului bine şi din fiii lui Dumnezeu se fac vrăjmaşii lui 
Dumnezeu. Vremea li se gata, lumina minţii li se stinge... şi aşa îi 
prinde noaptea - moartea - rămaşi rătăciţi de Dumnezeu şi neîntorşi 
Acasă. 

Aci e toată drama omului căzut între tâlhari pe când se pogora 
din Ierusalim la Ierihon, adică a lui Adam cu toţi urmaşii, părăsind 
Raiul pentru lumea aceasta. Dar s-a pogorât din Ceruri Samarineanul 
milostiv. El e Cel ce ne-a făcut datori să ştim: ce suntem, cine ni-s 
Părinţii, de unde venim, ce-i cu noi pe-aicea şi, într-o lume cu viclene 
primejdii, cum să ne purtăm, cine ne cheamă Acasă şi cine ne-ntinde 
momele? - Că de la cârma mintii atârnă încotro pornim şi unde să 
ajungem 

UN TOVARĂŞ NEVĂZUT 

înaintea minţii oamenilor se deschid două căi: una lată, plină de 
ademeniri şi de aceea mulţi sunt cei ce merg pe dânsa; iar alta suitoare 
şi îngustă şi puţini se află care să meargă pe ea. Calea largă e calea 
pierzării. Pe ea aleargă de zor două feluri de drumeţi: Lucifer, cu toată 
ceata lui de îngeri, aruncaţi pe pământ şi toată "lumea" pe care o 
înşeală el. Şi-i înşeală aşa că-i înţeapă cu acul plăcut al păcatului, care 
le amorţeşte sufletul o vreme, sau chiar toată vremea vieţii pământeşti. 
Aceştia pentru Dumnezeu sunt morţi, deşi lor li se pare că trăiesc, dar 
sunt numai trupuri. Toţi aceştia, câtă vreme trăiesc, dar sunt morţi, 
neştiind de Dumnezeu, sunt cu îngerii cei răi împreună călători la iad 
pe calea pierzării. Aşa au călătorit toţi nepoţii lui Adam, mii de ani 
de-a rândul. 

Dar Dumnezeu preamilostivul, din iubirea de oameni, a făcut 
totul din partea Sa, ca să-i întoarcă pe oameni din povârnirea pierzării 
într-o cale nouă, în calea mântuirii. De aceea Fiul, a doua Faţă a lui 
Dumnezeu, S-a făcut Om desăvârşit - afară de păcat - şi ne-a arătat 
Cărarea. Prin urmare, calea mântuirii e chiar cărarea pe care a mers 
Dumnezeu însuşi ca om adevărat, fâcându-ni-Se pildă întru toate şi 
dându-ne îndrăzneală. Pe cărarea mântuirii încă merg două feluri de 
călători, căci de-atunci... un Tovarăş nevăzut şi bun merge cu noi, cu 
fiecare, în toate zilele, cu fiecare rând de oameni, până la sfârşitul 
veacului: Dumnezeu însuşi şi cu sfinţii Săi, întovărăşind nevăzut pe 
oameni... 



NOE ŞI IISUS 

Ceea ce odinioară era corabia lui Noe peste puhoaiele potopului, 
aceea e Biserica lui Hristos - Cel cu cruce - peste puhoaiele pierzării. 

Deosebirea e că aceea a fost închisă pe dinafară de Dumnezeu şi 
nimeni n-a mai putut intra, pe când corabia Bisericii - corabia cu 
crucea pe catarg - are intrarea deschisă şi mai pot intra oameni învăl- 
măşiţi de puhoaie. Acolo era Noe, aci Hristos, iar în valuri ucigaşul, 
înecând pe oameni. 

Se întâmplă însă ceva de neînţeles: că cei ce se chinuiesc în 
valuri, deşi toţi ţin să trăiască, totuşi nu toţi vor să scape în corabie. 
Mai mult chiar, scuipă mâinile ce li se-ntind de la intrarea corăbiei. Iar 
mâinile sunt braţele părinteşti: braţele celor şapte Sfinte Taine ale lui 
Dumnezeu care izbăvesc pe oameni din potop, născându-i din trup în 
Duh, din amărâta viaţă la viaţa cerească. Aceştia, care nu vor să scape 
în corabia cârmuită de Iisus Hristos - Cel cu cruce - sunt fiii pierzării, 
fiindcă n-au primit iubirea adevărului ca să se mântuiască. De aceea 
Dumnezeu îngăduie să vină asupra lor amăgiri puternice, ca să dea 
crezământ minciunii şi să cadă sub osândă toţi cei ce n-au crezut ade- 
vărul, ci au îndrăgit nedreptatea. Astfel, după trecere de vreme, îngă- 
duind Dumnezeu, vrăjmaşul mântuirii oamenilor s-a iscusit tot mai 
mult în rele: a scornit şi el corăbii şi cu ele dă târcoale peste apele 
potopului, ca să culeagă el pe cei ce-ntind mâinile să scape, dar scuipă 
Biserica. Pentru ei, pentru fiii pierzării, îngăduie Dumnezeu amăgirea 
nelegiută a Satanei, care li s-a făcut până acum în peste 800 de hris- 
toşi mincinoşi, care de fapt sunt diavoli. Căci până acum nelegiuitul a 
scornit peste 800 secte, luntri sau biserici mincinoase, în care pe mulţi îi 
ia de minte şi-i duce cu el. înşelăciunea e uşor de prins: corăbierul 
vrăjmaş şi hristoşii mincinoşi nu au crucea pe catarg, iar înlăuntru nu 
au cele şapte Taine. înşelăciunea e şi mai vădită, întrucât oricare din 
hristoşii mincinoşi, luat în parte, nu e fiul Tatălui; dovadă că nu-şi lasă 
ucenicii să zică "Tatăl nostru", deşi scrie: "Aşa să vă rugaţi". Prin 
urmare hristoşii mincinoşi îşi scot ucenicii dintre fiii Tatălui şi-i fac fiii 
pierzării. Aceştia sunt cei nesiguri în adevăr, dar siguri în înşelăciune. 
Apoi, oricare dintre hristoşii mincinoşi, luat în parte, nu e fiul Sfintei 

Fecioare, dovadă că-şi învaţă ucenicii să zică rău de Maica Domnului; 
şi în sfârşit să ne gândim la întrebarea Apostolului Pavel: "Oare s-a 
împărţit Hristos?" 

Cum ajunge cineva pradă înşelăciunii, se va lămuri la vreme. 
Aci, răspunzând celor ce se ţin mai presus de Biserică şi sfinţi, e destul 
să le aducem aminte înşelăciunea în care au căzut iudeii, ucigaşii 
drepţilor, primii călători la iad cu Scriptura în mână, întrebându-i: Nu 
după Scripturi au răstignit ei pe Dumnezeu? 



DIN PĂCĂTOŞI, SFINŢI 



Mântuirea e fapta milostivirii lui Dumnezeu, prin care ne scoate 
din păcat, dacă vrem şi ostenim şi noi. Dacă însă nu vrem, cu sila, nu 
ne mântuieşte nimeni. Aşa voieşte Dumnezeu, ca darul mântuirii Sale 
să fie totdeodată şi roadă cunoştinţei, a voinţei şi a dragostei noastre. 
Dar Dumnezeu e aşa de milostiv, că tot El ne ajută şi să vrem şi să 
lucrăm. Calea mântuirii, sau Cărarea, începe când omul vine - de cele 
mai multe ori abia viu din gâlceava cu moartea - şi intră în Biserica 
văzută, cea adevărată, care e: "Una, sfântă, sobornicească şi aposto- 
lească Biserică". Mântuitorul nostru a întemeiat şi are numai o Biserică 
creştină, nu opt sute. Biserica aceasta, una, e sfântă pentru că Sfânt e 
întemeietorul şi, ca atare, rămâne mereu sfântă, ba chiar sfinţeşte pe 
păcătoşi. Celelalte "biserici" - casele de adunare ale sectelor - nu sunt 
sfinte, pentru că sunt întemeiate de oameni robiţi răzvrătirii şi, ca atare, 
nici nu sfinţesc pe nimeni. Biserica lui Hristos e sobornicească, adică 
stă pe temelia celor şapte soboare a toată lumea şi, prin furtunile isto- 
riei, e cârmuită nevăzut de Mântuitorul însuşi, nu de vreun înlocuitor 
al Său, mai presus de soboare. Biserica, în care ne mântuim, e aposto- 
lească, adică îşi are slujitorii urmând, ca dar, prin punerea mâinilor, 
unii de la alţii în şir neîntrerupt, suind până la Apostoli şi prin ei până 

la Iisus Hristos. Toate celelalte "biserici" ivite după aceea, prin chiar 
aceasta sunt alăturea de cale, deci alăturea de mântuire. 

Prin urmare, cei ce stăm sub semnul crucii, câtă vreme petre- 
cem în cortul pământesc, urmăm calea mântuirii în obştea Bisericii 
văzute sau luptătoare. "Pe ea nu o înnegreşte rugina răutăţii, produsă 
de împrejurările pământeşti. Ea rămâne nemicşorată şi neştirbită, deoa- 
rece, cu toate că e arsă din vreme în vreme în cuptorul prigoanelor şi 
încercată de furtunile necontenite ale ereziilor, ea nu suferă sub povara 
încercărilor nici o slăbire în învăţătura, sau viata, în credinţa sau rân- 
duială ei. De aceea ea întăreşte prin har înţelegerea celor ce cugetă la 
ea cu evlavie. Ea cheamă pe de o parte pe necredincioşi, dăruindu-le 
lumina cunoştinţei adevărate; pe de alta păstoreşte cu iubire pe cei ce 
contemplă tainele ei, păzind nepătimaş şi fără beteşug ochiul înţelegerii 
lor. Iar pe cei ce-au pătimit vreo clătinare îi cheamă din nou şi, prin 
cuvânt de îndemn, le reface înţelegerea bolnavă." Iar după dezlegarea 
noastră din cele pământeşti, dacă am luptat lupta cea bună pe pământ, 
venim în obştea Bisericii biruitoare din ceruri, - desăvârşirea neavând 
hotar. 

Biserica de pe pământ se numeşte luptătoare, pentru că aci, sub 
povăţuirea ei, inşii din obşte au de purtat o întreită luptă, care ţine o 
viaţă întreagă: lupta cu ei înşişi, cu patimile contra firii, după trup şi 
după duh; o luptă cu "lumea" indiferentă şi necredincioasă; şi lupta 
împotriva uneltirilor vicleanului. Preoţia Bisericii urmăreşte ca nici 
unul din fiii Tatălui să nu se învrăjbească în sine însuşi, sau să se rupă 
din obşte şi din duhul dragostei lui Hristos. Căci El e Cel ce uneşte ob- 
ştea laolaltă, deci nimeni nu se mântuieşte răzleţindu-se de Biserică, 
oricât ar crede că într-însul sălăşluieşte Duhul lui Hristos. 

Iar Biserica din Ceruri se numeşte biruitoare, fiindcă e alcătuită 
din obştea bunilor biruitori mucenici, a sfinţilor slujitori şi cuvioşi şi 
a tuturor sfinţilor purtători şi mărturisitori de Dumnezeu, unde sunt 
aşteptaţi toţi ucenicii Domnului care vor mai fi până la sfârşitul vea- 

cului . Unii s-au învrednicit încă de aici să petreacă nevăzut cu sfinţii, să fie 
cercetaţi de Maica Domnului 

şi de Puteri cereşti şi chiar pe Domnul să-L vadă. E cunoscută întoarcerea lui 
Pavel pe drumul Damascului şi răpirea lui în Rai. 



Calea mântuirii, prin urmare, ne desprinde de pământ spre Cer, ca pe unii ce 
ştim că de la Dumnezeu am ieşit şi iarăşi la Dumnezeu ne-ntoarcem şi lăsăm 
lumea. 

Fericit cine se-ntoarce... 



LUPTA MÂNTUIRII 



Pe o asemenea mărită cale, nimeni nu poate 
merge singur, de nu va veni mai întâi în obştea 
Bisericii ca să fie condus de mâna nevăzută a 
Mântuitorului prin preoţi, ucenicii Săi văzuţi, 
trimişi de El în fiecare rând de oameni. Căci au 
zis Părinţii de demult cuvântul acesta: cine vrea 

5 

să se mântuiască cu întrebarea să călătorească; 
pentru că omul, care s-a hotărât să iasă din calea 
păcatelor sau din gâlceava fărădelegilor, se va 
trezi deodată că i se vor ridica împotrivă trei 
vrăjmaşi, unul după altul. Iar vrăjmaşii mântuirii 
sunt aceştia: lumea, trupul şi diavolul. Pe aceştia îi 
arată ca atare toti Sfinţii Părinţi. 

5 5 5 

Prin "lume" se înţelege categoria păcatului, 
adică turma oamenilor necredincioşi, cei ce din 
toată voia s-au unit cu sfaturile dracilor. E lumea 
pentru care nu s-a rugat Mântuitorul. E gura 
satului, gura vecinului şi, de multe ori, gura şi 
faptele celor dintr-o casă cu tine. Aceştia, sau 
lumea, îţi iartă orice ticăloşie ai face, oricât ai 
îndărăpta cu sufletul, dar nu te iartă nicidecum să 
le-o iei un pas înainte şi să te faci mai bun. 
Oamenii aceştia ai lumii au o ciudată ruşine de a fi 
buni. Bunătatea ta îi arde, şi se trudesc să te scoată 
de vină cu tot felul de ponoase. "Lumea" e veacul 
viclean, placul oamenilor şi slava deşartă. Gura 
lumii grăieşte ale stăpânitorului ei. De aceea avem 

poruncă: "Nu iubiţi lumea, nici cele din lume: pofta trupului, pofta 
ochilor şi trufia vieţii, care nu sunt de la Tatăl". 

Cine vrea să biruie această primă piedică în calea mântuirii, are 
la îndemână aceste trei: răbdarea, iertarea şi rugăciunea. Cu arătarea 
răbdării suntem datori în primul rând pentru că, mai înainte de a veni la 
calea lui Dumnezeu sau la ostenelele mântuirii, făceam şi noi ale lumii, 
umblând în fărădelegi şi chinuind pe alţii, şi astfel ne-am băgat datori; 
deci acum trebuie să plătim ale noastre cele de atunci, ca pentru 
răbdare să dobândim mântuirea de la Dumnezeu. Aşa trebuie să plătim 
acum cu durere cele ce le-am făcut odinioară cu plăcere. 

Gândul acesta iată cum îl exprimă Sf. Maxim Mărturisitorul, 
definind virtutea răbdării: "A sta neclintit în împrejurări aspre şi a 
răbda relele; a aştepta sfârşitul ispitirii şi a nu da drumul iuţimii la 
întâmplare; a nu vorbi neînţelept, nici a gândi ceva din cele ce nu se 
cuvin unui închinător al lui Dumnezeu. Căci zice Scriptura: "Până la o 
vreme va răbda cel cu îndelungă răbdare şi pe urmai se va răsplăti lui 
cu bucurie...". Acestea sunt semnele răbdării, dar mai presus de 
acestea este a se socoti pe sine pricina încercării. Căci multe din cele 
ce ni se întâmplă, ni se întâmplă spre îndrumarea noastră, sau spre 
stingerea păcatelor trecute, sau spre îndreptarea neatenţiei prezente, 
sau spre ocolirea păcatelor viitoare. Cel ce socoteşte aşadar că pentru 
una din acestea i-a venit încercarea, nu se răzvrăteşte când e lovit - mai 
ales dacă e conştient de păcatul său - nici nu învinovăţeşte pe acela 
prin care i-a venit încercarea, căci fie prin acela fie prin altul, el a avut 
să bea paharul judecăţilor dumnezeieşti... Nebunul însă roagă pe 
Dumnezeu să-1 miluiască; dar venind mila nu o primeşte, fiindcă n-a 
venit precum a vrut el, ci precum Doctorul sufletelor a socotit că e de 
folos. Şi de aceea se face nesimţitor şi se tulbură şi uneori se războieşte 
aprins cu dracii, alteori huleşte pe Dumnezeu; astfel, arătându-se ne- 
mulţumit, nu primeşte decât bâta". 

Cine vrea să biruie lumea e dator să ia arma rar folosită a iertării, 
oricâte necazuri ar pătimi de la oamenii lumii acesteia, ca unul ce vede 

că fraţii săi stau legaţi într-o robie străină, în întunericul necunoştinţei 
de Dumnezeu şi de ei înşişi. 

Cine vrea să biruie lumea se roagă Tatălui său în ascuns sau în 
gând, pentru orice fiu al lui Dumnezeu, oricât de întunecată purtare ar 
avea şi oricâte rele i-ar face. Căci răbdarea răului, iertarea fraţilor şi 
rugăciunea în ascuns au mare putere înaintea lui Dumnezeu, căci 
pentru ele biruie El în locul omului, întorcând spre bine cele pornite de 
la lume cu răutate. Stăruind în acestea te-ai făcut pricină de mântuire şi 
pentru fratele tău din lume. Rugăciunea nu judecă, ci se smereşte, adu- 
cându-ne aminte greşelile noastre, nu ale lumii. Rugăciunea adevărată 
cere iertarea lumii, nu osândirea ei. Iar asupra smereniei vrăjmaşul nu 
poate nimic. Deci, făcând aşa, ori de câte ori întâmplarea o cere - dar şi 
când n-o cere - ajutat de Dumnezeu, treci cu bine peste prima piedică a 
potrivnicului pe care ţi-o ridică în cale prin fraţii tăi din lume, care sunt 
mai slabi de înger. Cine are darul dragostei, al răbdării şi al gândului 
smerit, în vremea de luptă - dacă luptă după lege, iar legea este 



drago cimii sale, îl ştie Dumnezeu că se va mântui, mântuirea lui o va face şi 

stea - cu ajutorul tău, prin aceea că-ţi dă darul răbdării, al iertării din inimă 

poate şi al rugăciunii. Astfel pentru smerenia ta îl va birui Dumnezeu şi va 

vedea alunga duhul protivnic dintr-însul. Dacă însă fratele acela mai are de 

lucrur chinuit în robie străină, sau chiar îşi va pierde sufletul, la purtarea ta 

i cea după Dumnezeu, răutatea lui va creşte şi se va sălbătici cu totul 

minun împotriva oamenilor şi împotriva lui Dumnezeu. Prin urmare, 

ate, nicidecum să nu uităm că ostaşi ai lui Dumnezeu suntem. Deci fii 

întoar destoinic, suflete, ştiind cui crezi, cu ale cui arme baţi război, cine îţi 

ceri ajută, - ca să nu piardă Dumnezeu pe cineva pentru neiscusinţa ta. De 

neaşte aceea au zis Părinţii, că pricina mântuirii este aproapele. Cei ce biruie 

ptate lumea nu sunt nicidecum o adunare de nepu- 
la 

Dumn 
ezeu. 

c 



tmcioşi, o turma 
ciune a binelui, ci 
a biruit nu numai 1 
acestei biruinţe. lai 
sfinţilor, putem 
puterea răului şi să 



inactivi, oricât s-ar părea răbdarea răului o slăbi- 
i sunt ostaşii împăratului, care prin răbdarea Crucii 
mea, ci şi toată stăpânia morţii. Mântuirea e cununa 
despre nevoinţa care dovedeşte răbdarea şi credinţa 
spline că e singura cale îngăduită şi în stare să mistuie 
o facă fără rost şi fără vlagă în lume. 



"VRAJ 



Când potrivi icul 



sa 



mâni lire 



- cea mai uşoara 
mândria nu-1 lasă 
viciile trupului, 
luptei pentru 
tânguirea vicleană 
rădăcină şi firea fă 
vrăjmaş milostiv 
trupul se nărăvise 
l-au scos de sub c 
de la conducere, 
chinuindu- 1 în tot 
"Căci pofta cărnii 
supune legii lui 
un ateu, necredinc 
până la a-i face să 
de cele mai multe 

Firea trupuh 
decât prin ostenea 
ta socoteală, ca să 
se mai ţine vrăjm 
poftei şi ai mâniei 



1AŞ MILOSTIV ŞI PRIETEN VICLEAN" 



mântuirii noastre se vede bătut la prima piedică 
;e o ridică în calea robilor lui Dumnezeu prin lume, 
să se dea bătut, ci le stârneşte a doua piedică prin 
o iubire trupească de sine. La o atare înaintare a 
se tânguie trupul, ca să te milostiveşti de el; e 
i stricăciunii, care nu trebuie ascultată, ci scoasă din 
ută iarăşi curată. De aceea Părinţii i-au zis trupului: 
i prieten viclean. In vremea negrijei de mântuire 
zu patimile şi poftele, iar acestea l-au desfrânat şi 
nducerea minţii, sau, mai bine-zis, au scos mintea 
Lcât se răscoală cu neruşinare împotriva sufletului, 
felul, şi se întărâtă până şi împotriva lui Dumnezeu, 
ste vrăjmăşie împotriva lui Dumnezeu, fiindcă nu se 
Du nnezeu, şi nici nu poate". Aşa vine că fiecare ducem 
os, în spate - trupul de pe noi. De la starea asta şi 
fie templu sau Biserică a Duhului Sfânt e de luptat 
viaţa întreagă. 

fiind surdă, oarbă şi mută, nu te poţi înţelege cu el 
şi foame, acestea însă trebuie conduse după dreap- 
m dăuneze sănătăţii. Acestea îl îmblânzesc, încât nu 
iş lui Dumnezeu. Rugăciunea şi postul scot dracii 
in trup. Foamea îmblânzeşte fiarele. 

Cu tot dinadinsul se atrage luarea aminte că toată lupta aceasta 
să nu se ducă fără îndrumarea unui duhovnic iscusit care ştie cumpăni 
pentru fiecare ins aparte: măsura, trebuinţa şi putinţa fiecăruia. Postul 
adică să fie măsurat după vârstă, după sănătatea rămasă - deşi postul 
pe mulţi i-a făcut sănătoşi - şi după tăria şi felul ispitelor. Aşa cere 
dreapta socoteală. Cei ce s-au grăbit fără sfatul dreptei socoteli, toţi au 
întârziat sau, îndărăptând, au pierdut. De aceea au zis Părinţii, gândin- 
du-se la cei grăbiţi să stingă patimile, că mai mulţi s-au păgubit din 
post, decât din prea multa mâncare, şi preamăreau dreapta socoteală, 
ca virtutea cea mai mare. Preţuirea pătimaşă a trupului pe mulţi îi 
întoarce împotriva duhovnicului, deşi învrăjbirea nu-i ţine mult, boala îi 
întoarce; pe alţii, însă, muşcaţi la minte de mândrie, nici nu-i lasă să 
meargă vreodată la duhovnic, deşi le tânjeşte cugetul. La vreme de 
umilinţă - care cearcă pe toţi - şi aceştia biruie piedica şi intră în lupta 
mântuirii. 



PUIUL NECURAT 



Sfântul Maxim Mărturisitorul numeşte iubirea de sine "primul 
pui al diavolului". Ea e cealaltă parte din piedica a doua ce ne-o stâr- 
neşte potrivnicul în noi înşine: iubirea trupească de sine, începătura 
mândriei. împotriva ei ne-a cerut Mântuitorul să ne hotărâm pentru 
lepădarea de sine, zicând: "Oricine voieşte să vie după Mine să se 
lepede de sine, să-şi ia crucea sa în fiecare zi şi să-Mi urmeze Mie". 
Lepădarea aceasta însă o poate face numai cine s-a ridicat cu mintea 
mai presus de cele deşarte şi s-a desfăcut din toată dragostea lumească 
şi şi-a strămutat puterea dragostei sale, toată, către Dumnezeu. Sau, cu 
alte cuvinte: pe cine 1-a ajutat Dumnezeu să iasă din legăturile iubirii 
de lume, îl ajută să iasă şi din legăturile dinlăuntru ale iubirii de sine. 

Când vrei cu toată sinceritatea şi tăria să birui piedica a doua, a 
viciilor minţii, despre care "credeai" că eşti tu însuţi, atunci şi Dum- 



nezeu sporeşte dragostea Sa către tine şi creşte şi dragostea ta către 
Dumnezeu, cu atât mai mult cu cât e şi piedica din cale mai mare. într- 
adevăr, această iubire trupească de sine şi plină de trufie, numai 
dragostea aprinsă a lui Dumnezeu o poate scoate şi desăvârşit s-o facă 
scrum, prin umilinţele cu care o arde. Obişnuit noi nu prea putem şti în 
câtă primejdie ne bagă iubirea de sine, dar o putem deduce din purta- 
rea de grijă a lui Dumnezeu, Care, cu iubire de oameni, ajută mântui- 
rea noastră, îngăduind încercări, certări şi ocări peste capul nostru, cu 
rostul ca să ne scârbim de noi înşine şi să ni se tocească tot gustul de 
cele de aici, căci altfel nu putem muri nouă înşine ca să inviem lui 
Dumnezeu. De aceea toţi Părinţii au fugit de laudă şi au iubit ocara şi 
toată năpăstuirea, ca pe unele ce ucid puii vicleni şi aduc mult folos de 
la Dumnezeu. 

Cei ce, prin darul lui Dumnezeu, se izbăvesc şi de legăturile din- 
lăuntru ale iubirii de sine, se poartă şi se mărturisesc pe ei înşişi străini 
şi călători aici pe pământ. De aceea "suspinăm în acest trup, dorind să 
ne îmbrăcăm cu locuinţa noastră cea din Ceruri". Iată de ce, prin 
sfatul dreptei socoteli, trupul trebuie stins şi faptele lui vicioase, omo- 
râte. In privinţa aceasta stau mărturie cuvintele Mântuitorului, când 
zice: "Cine ţine la viaţa lui o va pierde; iar cine-şi pierde viaţa lui 
pentru Mine, va găsi-o" . înţelegem că-şi va pierde viaţa cel ce ţine la 
felul lumesc şi trupesc al vieţii. Iar sub altă formă auzim acelaşi cuvânt, 
grăind: "Cine va voi să-şi mântuiască sufletul, îl va pierde; iar cine-şi 
va pierde sufletul său pentru Mine şi pentru Evanghelie, acela îl va 
mântui". Sufletul are şi el o parte pătimaşă, care, prin negrijă, nărăvin- 
du-se cu viaţa cea trupească, aşa se învoieşte şi se leagă de tare cu 
plăcerea din lumea aceasta, încât n-ar mai vrea să-i moară trupul, ci ar 
vrea să fie veşnică viaţa aceasta vremelnică. Poate că şi de aceea a 
lăsat Dumnezeu viaţa aceasta aşa de necăjită, ca să ne mai şi saturăm 
de ea. Deci, ca nişte dezlegaţi de plăcerile vieţii, mai fericiţi sunt 
săracii, ca bogaţii. Căci bogatul zice: "Acum, suflete, ai multe bună- 
tăţi, adunate pe mulţi ani: mănâncă, bea şi te veseleşte". Iar pentru o 

atare socoteală Dumnezeu i-a zis: "nebun". Deci, ca să ne mântuim 
trebuie să pierdem înclinarea sufletului cea lunecoasă spre împătimirea 
cu lumea, cu trupul şi cu avuţia, care toate aici rămân. Iar dacă nu 
ardem această înclinare a sufletului spre lume,, sufletul întreg se pierde. 
Şi totuşi n-am scăpat de curse, căci sunt unii care-şi curăţesc sufletul 
de patimi prin multe ostenele - şi sufletul are patimile lui: părerea, 
slava deşartă şi mândria - iar dacă scapă de aceste bucurii mincinoase, 
dăruindu-le Dumnezeu în schimb adevărate bucurii duhovniceşti, cad 
în primejdie de a se îndrăgosti aşa de tare de propriul lor suflet, pentru 
faptul că se face curat, încât sufletele lor se sting şi se pierd. Bucuria 
neînfrânată, chiar cea pentru daruri cu adevărat duhovniceşti, te poate 
face să uiţi că încă n-ai ieşit cu totul din împărăţia ispitelor. Sufletul 
însă care se mântuieşte este acela care nu mai trăieşte pentru sine, ci 
pentru Dumnezeu - sufletul care s-a izbăvit de sine şi petrece ca un 
dus din lumea aceasta. Viaţa şi dragostea lui întreagă este numai 
Dumnezeu, care-L face să uite de sine, iar când revine în lumea 
aceasta, se urăşte pe sine. Evanghelistul Ioan prinde tocmai această a 
treia treaptă a luptei cu sine însuşi după cuvântul Domnului, care zice: 
"Cine-şi iubeşte sufletul său îl va pierde; iar cine-şi urăşte 
sufletul său, în lumea aceasta, îl va păzi spre viaţa veşnică . Deci, 
de-am străluci duhovniceşte ca soarele, ceea ce la puţini se întâmplă, 
de una sa ne ţinem: că nu suntem din lumea aceasta şi nu trebuie 
ţintuită "aici" dragostea noastră. Când ajungem, la o atare socoteală cu 
noi înşine, atunci dragostea lui Dumnezeu ne arde, şi arde şi piedeca a 
doua din calea întoarcerii noastre Acasă... Cei ce şi-au adunat şi şi- au 
strămutat unite toate puterile făpturii lor de la lume şi vicii spre 
Dumnezeu, aceştia sunt cei ce au biruit lumea şi pe ei înşişi. 



SEMNUL CRUCII 



Creştinismul nostru ar fi în mare parte de neînţeles, dacă n-am 
considera şi realitatea personală a demonului, a îngerilor căzuţi. Cre- 

dinţa noastră ar fi incompletă şi s-ar dizolva cu uşurinţă, dintr-o religie 
revelată, într-o doctrină umanitară, sau, în cazul cel mai bun, într-un 
raţionalism protestant, fără nimic supranatural şi personal. Dar nu e 
bună nici extrema cealaltă, care, fie că admite răul ca principiu paralel 
cu Dumnezeu, fie că vorbeşte de demoni mult prea mult decât merită 
în realitate. A nu admite existenţa personală a îngerilor căzuţi şi a nu 
recunoaşte influenţa lor asupra vieţii sufletului, asupra minţii cu 
deosebire, dovedeşte fie un raţionalism sec şi trufaş, fie o ignoranţă a 
suficienţei de sine. A admite răul ca pe un principiu paralel binelui 
înseamnă că ne cufundăm în adâncuri neguroase de istorie, când n- 
aveam o revelaţie precisă şi deplină a realităţilor spirituale. Pentru 
vremea noastră, cu o revelaţie completă, a mai zăbovi pe lângă elemen- 
te perimate din istoria religiilor, fireşte că dovedeşte multă îndărăptare 
mintală. Iar a îmblăti prea mult şi fără socoteală numele celui rău, 
fireşte că arată lipsă de socoteală, dacă nu chiar dezechilibrul minţii. 

De aceea, socotind piedicile mântuirii la justa lor valoare, 
spunem că în calea mântuirii sau a întoarcerii noastre Acasă se mai 
ridică o stavilă: vrăjmaşul însuşi, puterea răului în persoană, sau 
îngerul rău. Mândria lui nu poate răbda bătaie; acesta-i chinul păcatului 
său, că totuşi trebuie s-o capete. Deci, dacă a fost bătut când se lupta 
cu noi din afară, prin gura lumii, dacă a trebuit să fugă ruşinat, după 
zeci de ani de lupte dinlăuntru, din trup şi din suflet, atunci sufletul şi 
mintea, facându-se curate, îl prind în prezenţa nevăzută. Atunci, ne- 
maiavând ce face, vine în persoană să se războiască cu noi. De acum 
începe războiul minţii omului cu mintea cea vicleană, sau războiul 
nevăzut. Spre războiul acesta însă să nu îndrăznească nimeni, de n-a 
fost chemat de Dumnezeu cu rost de a ruşina puterea vrăjmaşă şi a 
mai întări neputinţa oamenilor spre război, căci nu e un război de 
glumă. Deocamdată să ne mulţumim a şti că asupra diavolului avem 
aceste trei arme: Numele Domnului şi al Maicii Domnului despre care 
zice Sf. Ioan Scărarul că: "Armă mai tare în cer şi pe pământ nu avem, 
ca numele lui Dumnezeu". Iar a doua armă pe care o avem împotriva 
puterii vrăjmaşe este Sf. Cruce. (Aş întreba pe cei ce nu au cruce: cu 
ce semn vă apăraţi voi de diavol?) Ei însă n-au semn, că nu-i lasă să-1 
facă. Nu în zadar semnul Crucii îl numeşte Biserica: "Armă nebiruită 



26 



CĂRAREA ÎMPĂRĂŢIEI 

5 



asupra diavolului, Crucea Ta ne-ai dat". Iar a treia armă de apărare este 
smerenia sufletului. Deci chiar în ceasul tulburării tale, să zici în adân- 
cul inimii: "Pentru păcatele mele pătimesc acestea, Doamne, izbăveş-te- 
mă de cel rău". Şi întoarce-te cu inimă bună către Dumnezeu, orice 
gânduri rele ai avea, pălmuindu-ţi mintea, căci vede Tatăl osteneala 
fiului şi nicidecum nu-1 lasă. 



IN PUSTIA CARANTANIEI 



Până aci se înţelege şi nu se prea înţelege drama desăvârşirii 
persoanei omeneşti. Şi fiindcă aceasta nu s-a prea putut înţelege, 
urmări şi realiza, a fost nevoie ca Dumnezeu să creeze omul a doua 
oară şi, prin creştinism, să-1 facă în stare de această înţelegere şi 
realizare a desăvârşirii sale personale. Această desăvârşire urmărită şi 
aşteptată de Dumnezeu de la om, ni s-a revelat, ni s-a dat de model în 
persoana clară şi reală a lui Iisus Hristos, a Dumnezeu-Omului. De 
aceea El e Calea şi naturală şi supranaturală a desăvârşirii. Iisus Hris- 
tos nu avea nevoie de mântuirea Sa, dar tară pogorârea Sa, în trup de 
om re-creat, născut afară de calea păcatului, mântuirea noastră ar fi fost 
cu neputinţă; ori noi eram şi suntem cei ce avem nevoie de mântuire. 
Deci pentru iubirea de oameni a lui Dumnezeu, simţită de noi ca o 
credinţă arzătoare de mântuire, ni s-a arătat şi ni s-a dat ca model de 
viaţă persoana reală a Mântuitorului nostru Iisus Hristos. El e pentru 
noi oamenii măsura desăvârşirii. Atât doar că modelul revelat trebuie 
urmat. Căci, dacă Dumnezeu a tăcut totul pentru mântuirea noastră, 
aceasta nu însemnează ca noi să ne dedăm lenei, pentru că a tăcut 
Dumnezeu totul şi noi nu mai avem de făcut nimic. Dumnezeu a făcut 
totul din partea Sa, anume: S-a micşorat pe Sine şi S-a făcut om 
adevărat, întru totul asemănându-se nouă, afară de păcat, ca să ne 
arate cărarea cu lucrul şi cu persoana Sa. El era şi Dumnezeu adevărat, 
dar a mers omeneşte pe calea cea nouă. De aceea, calea mântuirii o 
numim calea lui Dumnezeu, pentru că, cel dintâi, El a mers pe ea. 

Deci, cei ce vrem să ne mântuim trebuie să mergem şi noi toţi 
aceeaşi cale, toată. Şi, fiindcă avem de a trece peste şerpi şi peste 
scorpii şi peste toată puterea vrăjmaşă, iar noi nu suntem decât numai 
oameni, Iisus Cel cu cruce ne ajută, dăruindu-ne din persoana şi viaţa 
Sa cele trebuitoare, dar mai presus de firea noastră. Ba mai mult, chiar 
El însuşi se luptă pentru noi ca să-L urmăm întocmai, pe toată calea 
pământească. Din buze mulţi îl urmează pe Domnul, dar când să treacă 
prin moartea de pe cruce - desăvârşita lepădare de sine - mulţi se dau 
înapoi. Toţi aceştia întârzie pe cale. De aceea zic, cine vrea să vadă pe 
Domnul în veacul fără de sfârşit, după înviere, trebuie să meargă cu El 
toată calea, iar nu numai până la un loc, sau numai până la o vreme. 
Rămaşi în urmă de frică sunt destui în toate vremile, dar mai ales în 
zilele noastre, temându-se ca nu cumva din cauza credinţei să-şi pri- 
mejduiască viaţa aceasta. Noi însă zicem: unde e fericirea aceea, să că- 
dem şi noi în "primejdia", în care a căzut Dumnezeu; iar de nu ne pri- 
mejduim pentru Dumnezeu e semn că nu suntem vrednici. 

Dacă avem în vedere pe lângă cunoştinţa mântuirii şi nevoinţa, 
sau caracterul ascetic al cărării spre desăvârşire, ne întâlnim cu învăţă- 
tura Sf. Maxim Mărturisitorul, una dintre cele mai luminate minţi ale 
Bisericii. Depanăm deci firul cărării în spiritul Cuvântului ascetic al Sf. 
Maxim Mărturisitorul, atât pentru trebuinţa documentării patristice, 
cât şi pentru adâncimea şi frumuseţea învăţăturii Sfântului. .' 

Iisus Hristos, Dumnezeu prin fire, primind să se facă om, pentru 
iubirea de oameni, S-a coborât sub lege, ca păzind porunca asemenea 
unui om, să desfiinţeze osânda cea veche a lui Adam. Iar ştiind Dom- 
nul că toată legea şi proorocii atârnă în porunca iubirii de Dumnezeu şi 
de oameni, S-a grăbit să le păzească asemenea unui om, de la început 
până la sfârşit. 

Aceste porunci, care rezumă Scriptura, trebuie păzite împotriva 
cuiva, care vrea să le surpe, trebuie apărate, trebuie trăite în ciuda firii 
şi a unui potrivnic, altfel nu ne mântuim. Cu acest potrivnic a avut Iisus 
o luptă îndoită, una prin ispitele plăcerii şi a doua prin încercările 



28 



CĂRAREA ÎMPĂRĂŢIEI 



durerii. Iată prima ispitire prin plăcere: diavolul 1-a crezut om, văzân- 
du-L pe El mărturisit la botez de Tatăl şi primind, ca om, pe Duhul 
înrudit, din ceruri, şi mergând în pustie ca să fie ispitit de el. înşelân- 
du-se şi crezându-L astfel, a pornit împotriva Lui tot războiul, doar va 
putea cumva să-L facă şi pe El să pună mai presus materia lumii decât 
iubirea lui Dumnezeu. Deci, ştiind diavolul că mâncările, avuţiile şi 
slava sunt cele trei între care se frământă toate cele omeneşti, cu 
acestea a ispitit şi pe Domnul în pustie ca doar-doar îl va prăvăli şi pe 
El în prăpastia pierzării, ca pe tot omul. 

E bine de observat că Iisus Hristos, întrupat în om adevărat, 
a biruit pe diavolul ca om, iar nu ca Dumnezeu; căci cu puterea de 
Dumnezeu, ca fulgerul 1-a aruncat din ceruri. Iisus a venit să se lupte 
cu diavolul, ca om adevărat, întrucât numai aşa ne putea împinge la 
toată îndrăzneala câtă trebuie; iar câştigând - ca om - o biruinţă desă- 
vârşită asupra lui, biruinţa ne-a dat-o nouă, în dar, dar numai dacă ne 
luptăm şi noi ca El. Cu biruinţa Sa, Mântuitorul ne-a învăţat şi pe noi 
meşteşugul războirii, ne-a dat cunoştinţa şi ne-a dat şi puterea. Deci El 
e meşteşugul, cunoştinţa şi puterea; El e modelul de luptă, cât ţine că- 
rarea. Mântuitorul de aceea a şi venit, ca să sfărâme lucrurile diavolului 
şi să surpe stăpânirea lui în care ţinea pe oameni. Astfel, când L-a 
ispitit, în Pustia Carantaniei, ca să facă din pietre pâini, căci flămân- 
zise, El l-a bătut cu Scriptura, zicând: " Scris este că nu numai cu pâine 
va trăi omul, ci cu orice cuvânt al lui Dumnezeu"! Dar diavolul n-a 
renunţat la luptă, ci L-a ispitit iarăşi cu strălucirea tuturor împărăţiilor 
pământului - cu slava puterii politice - zicând Domnului: "Ţie îţi voi da 
toată puterea şi strălucirea ei, căci mie-mi este dată şi o dau cui vreau. 
Deci, dacă tu te vei închina mie, toată ti-o dau Tie". Privitor la aceste 
cuvinte semeţe ale ispititorului, Sf. Ciril al Ierusalimului se întreabă 
dacă a minţit Satana atunci, sau, silit de prezenţa lui Dumnezeu, a spus 
adevărul? Ci răspunzând Iisus, l-a bătut, grăind din Scripturi: "Scris 
este: Domnului Dumnezeului tău să te închini şi numai pe El unul să-L 

slujeşti". Când s-a văzut diavolul bătut din Scripturi a luat şi el 
Scriptura, căci ştie şi el Scriptura, însă diavoleşte, deoarece mintea lui, 
fiind nebună, strâmbă înţelesul oricărui cuvânt, de vreme ce el nu stă în 
adevăr, ci în minciună. Aşa, îl duce pe Iisus pe aripa templului din 
Ierusalim, zicându-I: "Dacă eşti Tu Fiul lui Dumnezeu, aruncă- Te de 
aici jos, căci este scris că îngerilor Săi va porunci pentru Tine, ca să Te 
păzească şi Te vor ridica pe mâini, ca nu cumva să Te izbeşti cu 
piciorul de vreo piatră". Atunci Iisus i-a tăiat scurt şi ispita aceasta, 
răspunzându-i: "S-a zis în lege să nu ispiteşti pe Domnul Dumnezeul 
tău!" Şi după ce sfârşi toată ispita, diavolul se duse de la El până la o 
vreme. Semn că a mai venit şi sub altă formă. 



IUBIREA E CĂRAREA 



Potrivnicul L-a încercat pe Domnul prin aceste trei: prin nepu- 
tinţa trupului, prin slava deşartă şi prin ispitirea de Dumnezeu. Toate 
aceste ispite au ascunse în ele momeala plăcerii, sau acul păcatului, 
însă în chip felurit. Toate la un loc alcătuiesc chipul dintâi al războ- 
iului, sau, după Sf. Maxim, ispita prin plăcere. Dacă Iisus s-ar fi biruit 
de oricare dintre acestea, ar fi căzut din dragostea Tatălui, ar fi călcat 
El porunca primă din lege, pe care avea s-o propovăduiască, între 
oameni ca nimeni altul: porunca dragostei de Dumnezeu, ca Tată al 
oamenilor. 

Tot războiul potrivnicului acesta a fost: ca să-L facă pe Domnul 
să calce dragostea către Dumnezeu ca Tată. Căci ştie vrăjmaşul că 
plăcerea pământească, pentru cine umblă după ea, are drăceasca putere 
să desfacă pe om de dragostea lui Dumnezeu şi să i-o întoarcă spre 
plăcerea a orice altceva afară de Dumnezeu. Prin urmare, dacă mai 
avem inima prinsă de ceva de pe pământ, stăpânitorul lumii acesteia 
încă ne mai ţine legaţi în împărăţia lui, de vreme ce dragostea noastră 
către Dumnezeu încă n-a ars şi aţa aceea. 

După ce Domnul 1-a bătut pe diavolul în Pustia Carantaniei în 
sfânt sufletul Său - curat de lumea aceasta ca o pustie - a venit să-L bată 
şi între oameni. Cuvintele Evanghelistului ne descriu şi această latură a 
războiului, căci zice: "Şi după ce sfârşi toată ispita, diavolul se 
depărta de la El, până la o vreme". Semn că a mai venit iarăşi, însă de 
data aceasta războindu-se cu Domnul prin oamenii lumii acesteia. Sa- 
tana a răsculat împotriva Mântuitorului pe oamenii puternici de atunci, 
viclenii vremii, cărturarii şi fariseii lumii vechi, unelte ale sale, oameni 
slabi dar cu putere mare, ca doară-doară Iisus îi va blestema, sau îi va 
urî, şi aşa va greşi măcar împotriva celei de-a doua porunci, porunca 
iubirii de oameni. 

Aceasta e, cum zice Sf. Maxim, ispita a doua, prin durere, care e 
stârnită de potrivnicul cu menirea de a învrăjbi pe Iisus cu oamenii şi 
pe oameni întreolaltă. Iată cuvintele Sf. Maxim Mărturisitorul despre 
acest numit al doilea fel de ispită pe care 1-a avut Mântuitorul de în- 
vins: "După ce, aşadar, prin biruinţa asupra primei ispite, cea prin 
plăcere, a zădărnicit planul Puterilor, Căpeteniilor şi Stăpâniilor celor 
rele, Domnul le-a îngăduit să-şi pună în lucrare şi al doilea atac, adică 
să vină şi cu încercarea ce le mai rămăsese, cu ispita prin durere" 2 . 

Să urmărim deci uneltirile potrivnicului, să vedem metoda lui şi 
metoda lui Dumnezeu, tot după cuvintele Sf. Maxim. 

"Neputând vrăjmaşul să-L facă pe Domnul să calce porunca iubi- 
rii de Dumnezeu, prin cele ce I le-a făgăduit în pustie, s-a străduit pe 
urmă, după ce a venit în lume, cu ajutorul nelegiuiţilor iudei, să-L facă 
să calce porunca iubirii de oameni. Satana (care însemnează "potrivni- 
cul") îi îndemna pe cărturari şi farisei la feluritele meşteşugiri împotriva 
lui Iisus, ca, neputând răbda încercările, cum credea el, să fie adus să-i 
urască pe cei ce-1 întindeau curse şi aşa să calce porunca iubirii de 
oameni. Dar Domnul, ca un Dumnezeu, cunoscând gândurile potrivni- 
cului, n-a urât pe fariseii puşi la lucru de el (căci cum ar fi facut-o, fiind 
prin fire bun?) ci, pe cei purtaţi de el, nu înceta să-i sfătuiască, să-i 
mustre, să-i înfricoşeze, să-i plângă, ca pe unii ce puteau să nu se lase 
conduşi de el. Blestemat de ei, se purta cu îndelungă răbdare. Mântui- 

vrer ie 



faţ te 



veşr ica 



torul, e drept, i-a 
nici o clipă, de 
la iveală şi arzândufl 
Pătimea cu îndurar 
şi zugrăvea prin 
făgăduia viaţa 
dincioşilor (ateilor 
ce lucra prin ei 
ei, deşi-i ducea dia\f>lul 

O, minunat 
tatăl răutăţii prin 
- mai adevărat vorbind 
omenesc, pentru 
triva diavolului, a 
nou a înnoit pe cel 

Dumnezeu îi 
Zaharia proorocul, 
"Şi mi-a arătat pe 
îngerului Domnuli; 
Proorocul îl vede 
altele bune şi punâldu 
du-i luarea aminte: 
care stau înaintea 
eu aduc pe Servul 
au putut pricepe 

Iubirea de 
Legea şi Proorocii 
vedea limpede că 
acestea două ni 
lui Dumnezeu bat 



rşustrat şi i-a certat ca nimeni altul, însă nu i-a urât 
ce pe diavolul din ei îl certa şi- 1 umilea, dându-1 
cu adevărul, iar pe ei îi iubea şi-i învăţa înainte, 
şi le arăta toate faptele iubirii; îi învăţa căile vieţii 
chipul vieţuirii cereşti; vestea învierea morţilor şi 
şi împărăţia Cerurilor celor ce cred; iar necre- 
le vestea înfricoşatele pedepse veşnice. Iar pe cel 
atei) îl bătea cu iubirea de oameni, iubindu-i şi pe 



isp it 



le-i 



r izboi! în loc de ură Iisus arată iubirea şi răpune pe 
b mătate. In acest scop, răbdând atâtea rele de la ei 
, pentru ei - S-a străduit până la moarte, în chip 
pirunca iubirii şi, dobândind biruinţa deplină împo- 
irimit cununa învierii pentru noi. Astfel Adam Cel 
^ xhi." 

prevenise pe mai marii templului prin vedenia lui 
za să ia aminte, că şi ei vor fi ispitiţi. Iată cuvântul: 
Iisus (sau Iehoşua), marele preot, stând înaintea 
şi Satana la dreapta lui, ca să i se-mpotrivească". 
e marele preot schimbându-i-se veşmintele rele cu 
-i-se podoabă curată pe cap, iar îngerul atrăgân-, 
'fii luător aminte, Iisuse, mare preot, tu şi soţii tăi, 
2ţei tale: căci ei sunt chipuri pentru viitor. Căci iată 
Odraslă". Totuşi ei, învăluiţi cu lumea aceasta, n- 
a în care cădeau pizmuind pe Iisus. 
Hfimnezeu şi iubirea de oameni în care atârnă toată 
împlinindu-le Iisus ca nimeni altul, prin aceasta se 
Iisus e Dumnezeu şi Dumnezeu este iubire. Pe 
dat ca porunci. Aci stă taina pentru care poruncile 
vrăjmaşul, când are cine le trăi. Căci iată: Dum- 

nezeu se ascunde în poruncile Sale, după cum ne asigură Sfinţii Marcu 
Ascetul şi Maxim Mărturisitorul. 

Trăirea acestor porunci arde pe diavol aşa de cumplit, încât 
acesta răscoală puterile iadului şi cu ele aţâţă pe oamenii lumii, care-s 
biruiţi de el, şi-i năpusteşte împotriva lui Iisus şi a oricărui ucenic al 
Lui. Iar prin lege, prin stăpânitorii lumii acesteia, prin slujitorii tem- 
plului: arhiereii Ana şi Caiafa, prin Iuda vânzătorul, diavolul nu-L mai 
putea răbda să-i facă împărăţia de jaf, şi-I cere nedreapta răstignire pe 
cruce, în rând cu tâlharii. 

Când războiul nevăzut între iubire şi ură a ajuns aci, Iisus bate 
pe diavol - tot ca om, să nu uităm - prin neputinţa şi nepreţuirea tru- 
pului. Adică prin desăvârşita lepădare de sine sau prin primirea de 
bunăvoie a morţii. Plăcerea a alungat-o cu hotărâre puternică, durerea 
însă a primit-o cu dorire mare. 

Din cele de până aci vedem că lupta Mântuitorului cu potrivnicul 
pentru porunci şi pentru mântuirea noastră prezintă câteva deosebiri 
faţă de stadiile luptei pe care are să le întâmpine omul, când vrea să 
urmeze pe Domnul. Mântuitorul a înfrânt întâi pe potrivnicul în duh, în 
apariţia lui personală din pustie, biruind prin dragostea de Dumnezeu 
ispita aceluia când îl îmbia cu momeala plăcerii din materia lumii. Noi 
muritorii însă n-avem de a începe lupta de la arătarea făţişă şi perso- 
nală a potrivnicului; căci, după unii, ne-ar fugi mintea de spaima ară- 
tării lui înfiorătoare. E lucru ştiut că sistemul nostru nervos, răvăşit de 
atâtea vicii săvârşite de noi sau de un şir întreg de părinţi înaintaşi, nu 
suportă impresii prea tari, ca peste toate acestea să rămână sănătos. 
Noi trebuie să începem urmarea Mântuitorului de la purificarea de 
patimi, ca să ajungem după multă vreme la o sănătate, fizică şi psihică, 
în stare de a ne apropia, fără primejdii grave, acolo de unde doar Iisus 
a început lupta. E lucru ştiut şi probat de medicină că spaimele (trau- 
matismele) peste puterea de răbdare a sistemului nervos, îl dezechili- 
brează, şi, după slăbiciunea la care- 1 găseşte, poate să-1 aducă până la 

boala epilepsiei, care seamănă mult cu îndrăcirea, descrisă de Evan- 
ghelii. 

Fireşte că şi noi în lupta cu patimile - treabă de începători, dar 
care poate ţine o viaţă întreagă - trebuie să dăm cu el o luptă în duh. în 
această luptă încă suntem scutiţi prin rânduială dumnezeiască de a-i 
vedea în toată fioroasa lui prezenţă. 

De la această deosebire încolo, lupta pentru mântuire, atât a 
Mântuitorului cât şi a ucenicului, urmează aceeaşi cărare şi stadii. 
Astfel, după ce Iisus 1-a bătut pe protivnic în pustie, a venit să-1 bată şi 
în lume, în societatea omenească stăpânită de acela. De aceea, urmând 
pe Domnul, spunem că mântuirea nu se câştigă cu o faptă răzleaţă, ci 
presupune şi o faţă socială; nimeni nu se mântuieşte singur; de mântu- 
irea sa se mai leagă o mulţime de oameni. 

în societatea omenească Iisus 1-a bătut pe protivnic prin iubirea 
de oameni, oricât îl lovea vrăjmaşul printr-înşii cu ispita durerii. Şi pe 
urmă de tot, a venit - prin orânduire dumnezeiască - ispita, tot prin 
durere, asupra trupului Domnului, ispită pe care a biruit-o, dându-şi 
trupul ca "din neputinţă" 1 să fie răstignit pe cruce ca un făcător de rele. 
Nu-şi dădea y Satana seama că, răstignind "omul" pe cruce, după ce-L 
va înghiţi cu poftă, sau cu ura cea mai mare, va afla că prin cruce a 
înghiţit pe Dumnezeu. Nu-şi putea da seama vicleanul de Taina Crucii 
care îi va rupe cele dinlăuntru, şi, Hristos Iisus, Omul-Dumnezeu îi va 
învia pe drepţii cei din Vechiul Testament, făcând biruinţă veşnică 
asupra răului pe care o va da omului, fratelui Său 2 şi ucenic pe aceeaşi 
cale. Această biruinţă a lui Iisus, prin omul în care se ţinea ascuns, a 
făcut restabilirea firii omeneşti; a deschis împărăţia lui Dumnezeu, a 
vestit învierea şi a dat mântuirea în dar 3 . 



1 2 Corinteiii 13, 4. 

2 Matei 28, 10. 

3 Efeseni 2, 8. 

CĂRAREA SFÂNTULUI PAVEL 



Ajunşi la acest loc al depanării cuvântului e bine să mai lămurim 
câteva lucruri, dintre care cel dintâi e îndreptarea părerii greşite ce o au 
unii creştini despre "mântuirea în dar", pe care a câştigat-o Iisus Hris- 
tos pentru noi. Din aceste cuvinte nu urmează că noi trebuie doar să 
"credem" că "suntem" mântuiţi şi cu asta am făcut totul ce ar atârna de 
noi. Iată cum a înţeles Sf. Pavel pe Domnul şi cum i-a urmat cărarea, 
după cuvintele Sf. Maxim: "Pavel aşa se lupta împotriva dracilor, care 
lucrează în trup plăcerile, alungâdu-i prin neputinţa trupului său. El, 
Pavel, ne arată cu faptele şi chipul biruinţei împotriva vicleanului, care 
luptă să aducă pe credincioşi la ură, stârnind împotriva lor (a Aposto- 
lilor) pe oamenii mai nebăgători de seamă, ca, ispitiţi prin ei, să-i facă 
să calce porunca iubirii. Dar Sf. Pavel zice: "Ocărâţi fiind, binecuvân- 
tăm; prigoniţi, noi răbdăm, huliţi, noi mângâiem; ca o lepădătură ne-am 
făcut, gunoiul tuturora până astăzi" 1 . Dracii au pus la cale ocărârea, 
hulirea şi prigonirea lui, ca să-1 mişte la ura celui ce-1 ocărăşte, îl huleş- 
te şi- 1 prigoneşte. Ei aveau ca scop să-1 facă să calce porunca iubirii. 
Iar Apostolul, cunoscând gândurile lor, binecuvânta pe cei ce-1 ocărau, 
răbda pe cei ce-1 prigoneau şi mângâia pe cei ce-1 huleau, ca să depăr- 
teze (din cale) pe dracii care lucrau acestea şi să se unescă cu bunul 
Dumnezeu. Deci pe protivnicii care lucrau acestea îi zădărnicea prin 
acest chip al luptei, biruind pururea răul prin bine, după asemănarea 
Mântuitorului. Aşa a slobozit Pavel mulţime de lume de sub puterea 
viclenilor şi a unit-o cu Dumnezeu, el şi ceilalţi Apostoli, biruind prin 
"înfrângerile" lor pe cei ce nădăjduiau să-i învingă. Dacă deci şi tu, 
frate, vei urmări acest scop, vei putea să iubeşti pe cei ce te urăsc. Iar 
de nu, e cu neputinţă." 2 Darul mântuirii deci se dobândeşte chiar ca 
dar, cu mare luptă. 

Pilda Mântuitorului i-a prilejuit Sf. Pavel multe şi adânci medi- 
taţii. 

5 



1 1 Corinteni4, 12-13. 

~ Sf. Maxim Mărturisitorul, Cuvânt Ascetic, Filocalia, Sibiu, 1947, ed. I, 
voi. 2, p. 10. 

Iată de data aceasta un om păcătos, întru totul asemenea nouă, 
năzuind spre ţintă 1 , fără să se fi socotit că a ajuns 2 , mărturisind abia la 
capătul alergării: "Calea am săvârşit, credinţa am păzit 3 ... de acum 
aştept cununa,' - unirea desăvârşită cu Hristos. Deci nu mai avem 
motiv să spunem, scuzându-ne lenea, că Iisus a fost Dumnezeu şi aşa a 
biruit puterile protivnice şi îndărătnicia firii, căci iată Sf. Pavel era om, 
cu păcate grele, ba şi bolnăvicios, şi iată- 1 , luptându-se după lege 5 
pentru legea care rezumă Scriptura şi mântuirea, că s-a arătat mai 
presus de lunecuşul plăcerii şi ascuţişul durerii. A ieşit din cercul vicios 
al plăcerii şi al durerii, în care de obicei se învârte până la absurd viaţa 
omenească. 

Iată ce mare e sfatul Sfintei Treimi: ca Unul din Treime să se 
facă om pentru noi şi pentru a noastră mântuire, ceea ce e totuna cu 
crearea firii din nou. Mântuitorul, omeneşte, a mers şi merge înaintea 
noastră, făcându-se cărare de la om la Dumnezeu. Nu putem rămâne 
decât uimiţi de dragostea pentru înţelepciunea şi iubirea lui Dumnezeu, 
personificate în Iisus Hristos, Dumnezeu-Omul. 

Ca mărturii netrebnice îi ştim dragostea cu care ne iubeşte El, 
dar nimic de pe pământ n-o poate spune. El umblă nevăzut de oamenii 
cu ochi de lut, căutând mereu pe fraţii Săi 6 , pândind şi alergând după 
fiecare ins, "până-i va prinde pe toţi cei ce se vor mântui, ca pe Pa- 
vel" 7 , şi neavând odihnă până nu-i adună pe toţi Acasă. Şi aceasta o 
face mereu, în fiec are veac de oameni până la sfârşitul lumii. Asta nu 
se poate tăcea. Ia ■ cine L-a şi văzut pe Domnul şi neasemănata-i 
Cruce, pe care înc i o tot duce printre oamenii ce-L pălmuiesc cu ură 
de fiară până la sf irşitul veacului de-a' cum, unul ca acela sare ca ars 
din orice iubire co iservatoare de sine şi se roagă, strigând să aibă în 
lumea aceasta so£rta lui Dumnezeu. Unul ca acesta trăieşte ca un 



dezlegat de viaţă şi nici o urgie a vremii nu-i poate face nimic, decât a-i 
desăvârşi, lămurindu-1 ca aurul. 



4 2Timotei4,8. 

p , 14. 2 Filipeni3, 13. 3 2Timotei4, 
7. 7 Sf. Maxim Mărturisitorul, Capete 1 Corinteni 9, 20. 

despre dragoste, Filocalia, Sibiu, 1947, 6 Matei 28 > 10 - 
ed. I,vol.2, p/77. 

Dacă simţim suferinţa fără asemănare a lui Dumrfezeu Mân- 
tuitorul nostru, cea din iubirea de oameni, aceasta curăţeşte şi viaţa 
noastră; căci acesta-i focul azvârlit de Dumnezeu pe pământ 1 : pârjolul 
dragostei, care aprinde lumea, arde puterile răului şi străluceşte cu 
lumină dumnezeiască pe smeriţii Săi următori, ce se întorc Acasă. Cu 
toate acestea, dorul lui Dumnezeu după cel mai mare păcătos este 
neasemănat mai mare, decât dorul celui mai sfânt om după Dumnezeu. 



n, 



I 



II 



ÎNVĂŢĂMINTELE REGILOR 

3 



SAUL ŞI DAVID 



Pe calea mântuirii nimeni nu poate merge singur de nu se va lăsa 
condus de mâna nevăzută a Mântuitorului, prin preoţii Bisericii, sluji- 
torii Săi văzuţi. Căci zice: "Cine vă primeşte pe voi pe Mine mă pri- 
meşte" 1 . Deci, în calea Duhului, nu poţi merge fără ucenicie la duhov- 
nic. Mulţimea ispitelor, vicleniile protivnicului nevăzut, războindu-ne 
prin lucrurile sau oamenii văzuţi, oricând ar putea scoate pe ucenicul 
Domnului din calea mântuirii şi să-1 rătăcească, dacă duhovnicul n-ar 
avea meşteşugul, ştiinţa şi puterea de la Dumnezeu, ca să împrăştie şi 
mereu să strice lucrăturile protivnicului. Pricepem prin urmare că uce- 
nicul sau credinciosul e dator cu ascultarea din dragoste către duhov- 
nicul său, căci tară darul acestuia e cu neputinţă izbăvirea de necazuri 
şi mântuirea. 

Sfânta Scriptură ne înşiră mulţi ascultători buni, dar şi foarte 
mulţi neascultători. Dintre cei ascultători alegem spre învăţătură pe 
regele David, care stătea sub povăţuirea duhovnicului său, Natan pro- 
orocul, îl numim pe Natan duhovnic şi nu sfetnic al regelui, pentru 
faptul că era îndreptător în ale duhului şi mijlocitor între legea lui 
Dumnezeu şi fărădelegea omului, spre deosebire de sfetnic, care mij- 
loceşte între om şi om. Iar dintre neascultători îl alegem pe regele Saul, 
care nu primea sfatul lui Dumnezeu prin Samuil şi, neascultând până în 
sfârşit, a luat plata neascultării, desăvârşit pierzându-se. 



1 Matei 10, 40. 

CUM ÎNCEPE O DATORIE 



David, până a nu fi rege, era al optulea copil la părinţi şi ciobă- 
naş cu slujba, trăind cu toţi fraţii săi o viaţă cumpătată. Când însă a 
ajuns rege, dând de trai bun, l-au năpădit poftele. S-a întâmplat deci 
odată că o vecină a sa, femeia lui Urie, făcea baie; David a văzut-o şi 
s-a aprins de pofta curviei. A aflat cine e, a pus la cale cu făţărnicie şi 
vicleşug trimiterea bărbatului ei în primejdie de moarte - unde a şi 
murit - şi aşa i-a luat femeia. Iată-1 pe David, cel uns de Dumnezeu cu 
cinste de rege şi cu darul de prooroc, omorând bărbatul şi preacurvmd 
cu femeia rămasă. După slujbă era rege, după dar, prooroc, trupul 
însă... vrăjmaş al lui Dumnezeu 1 şi ucigaş de om. Şi zice Scriptura: 
"Fapta aceasta, pe care a facut-o David, a fost rea înaintea lui 
Dumnezeu" 2 . 



VREMEA DE PLATA 



Să vedem acum, spre învăţătura noastră, în ce chip îi rânduieşte 
Dumnezeu îndreptarea. Ştim că era uns rege de Samuil proorocul, însă 
acesta murise. Astfel a trimis Domnul la David pe Natan proorocul, 
care, printr-o asemănare, 1-a adus să-şi cunoască păcatul şi vinovăţia 
de moarte. "Un om simplu a vorbit împăratului. împăratul cel îmbrăcat 
în purpură nu s-a mâniat, căci nu se uita la cel care vorbea, ci la Cel ce 
i 1-a trimis. Nu 1-a orbit pe David cohorta ostaşilor din jurul său; dim- 
potrivă, se gândea la oastea îngerească a Domnului şi tremura în faţa 
"Celui nevăzut, ca şi cum L-ar fi văzut" 3 ... Avea cineva oare vreo do- 
vadă contra lui? Ştiau oare oamenii de fapta lui? Fapta s-a săvârşit 
repede; proorocul însă îndată a fost de faţă să-1 mustre." 4 Proorocul, 
sau văzătorul înainte al celor ce au să vie de la Dumnezeu, i-a făcut 
înţeleasă legea care atârnă peste fărădelege. I-a arătat că, făcând 



1 Romani 8, 7. 

2 2 Regi 11,27. 



Evrei 11,27. 

1 Sf. Ciril al Ierusalimului, op. cit., p. 76. 

moarte de om, sabia va atârna în veac asupra casei sale. Iar pentru că a 
luat femeia altuia, şi femeia sa va fi luată de alţii dinaintea ochilor săi. 
Ce-a făcut el altuia în ascuns, alţii îi vor face lui pe faţă, înaintea a tot 
norodul. Asta e legea nestrămutată a dreptăţii lui Dumnezeu care aduce 
peste capul tău ce ai adus şi tu peste capul aproapelui tău. Ce ai făcut ţi 
se va face; ce ai zis ţi se va zice; ce încarci pe altul ai să duci şi tu. 

Când dreptatea lui Dumnezeu se întoarce asupra noastră a sosit 
vremea de plată sau ispăşirea. Ispăşirea nu-i o pedeapsă de la Dumne- 
zeu, ci un mijloc de înţelepţire, o îndreptare mai aspră. Iar fiindcă drep- 
tatea lui Dumnezeu mereu ţine cumpănă între faptă şi răsplată, putem 
vorbi chiar de legea dreptăţii, ca de o lege milostivă, prin care ne cură- 
ţim de petele faptelor rele. în vremea ispăşirii, când vin asupra noastră 
strâmtorările, dacă le răbdăm de bunăvoie, neumblând cu ocolirea, ne 
ajută Dumnezeu; iar de nu vrem să primim cele ce vin peste noi, că nu 
le înţelegem, nu ne ajută Dumnezeu, deşi El ar fi vrut. 

Toată slujba aceasta a lămuririi ucenicului în ale duhului, în ale 
celor nevăzute legi, de unde vin peste oameni toate cele văzute, n-o 
poate face decât duhovnicul. Lui i s-a dat meşteşugul, cunoştinţa şi 
puterea ca să ajute omului în încercări, să vrea şi el leacul ce i- 1 îmbie 
Dumnezeu, după felul şi trebuinţa bolii sale. 



MĂRTURISIREA 

Când David şi-a înţeles greşeala şi urmările ei, a spus celui ce a 
venit la el sau, mai bine-zis, Celui ce i 1-a trimis, mărturisindu-şi vino- 
văţia şi zicând: "Am păcătuit înaintea Domnului" 1 . Iată smerenia îm- 
păratului. De la această înţelegere şi recunoaştere a păcatului, făcută 
înaintea duhovnicului, atârnă şi începe îndreptarea. Aceasta e mărtu- 
risirea după voia lui Dumnezeu. Şi, fiindcă degrabă şi-a mărturisit 
greşeala, de îndată i-a venit şi iertarea de la Dumnezeu. Iar proorocul 
care-1 înfricoşase, zise îndată: "Şi Domnul a ridicat (acum) păcatul de 



1 2 Regi 12, 12. 

deasupra ta şi tu nu vei muri" 1 . Iată cât de repede se schimbă Dum- 
nezeu cu iubire de oameni! înţelegem de aici, că atâta vreme cât ţinem 
păcatele nemărturisite, ascunse cu voia, atâta vreme atârnă pedeapsa 
lor asupra noastră, ca o sabie care stă să cadă peste viaţa noastră. De 
îndată însă ce mărturisim păcatele şi vinovăţia, primejdia morţii o înlă- 
tură Dumnezeu de deasupra noastră. 



ÎNCERCĂRILE 

Dumnezeu ne iartă uşor, însă noi, oamenii, fiind uşuratici cu 
firea şi scurţi la minte, trebuie să ne întărim în starea de pace cu 
Dumnezeu, prin osteneală, sau prin nevoinţă multă. Vinovăţia ne-o 
iartă Dumnezeu îndată după mărturisire. Cu obişnuinţa de a păcătui 
trebuie să ne luptăm noi, uneori, toată viaţa. Această vreme de amără- 
ciune care ne învaţă minte ca să nu ne mai întoarcem la cele dintâi, e 
chiar vremea de întărire a sănătăţii noastre sufleteşti. Aceasta ne învaţă 
cel mai bine calea lui Dumnezeu. 

Să nu uităm însă că una e lupta şi suferinţa omului mărturisit şi 
alta e suferinţa omului nemărturisit. Unul e luminat la minte, liniştit şi 
câştigă din nou nevinovăţia; celălalt e întunecat, îndărătnic şi mai rău 
se afundă. Unul e ascultător de duhovnic, - asta-i uşurează răbdarea 
încercărilor; celălalt nu ascultă de nimeni, ceea ce-i face îndreptarea cu 
neputinţă. 

Dumnezeu, ştiind năravul firii omeneşti, îl previne pe David prin 
prooroc, pomenindu-i totdeodată şi de o cheie a domniei paşnice, zi- 
când: "Ai întărâtat mult pe vrăjmaşii Domnului. Tu, împărate, aveai 
mulţi duşmani din pricina dreptăţii tale; nevinovăţia (castitatea) ta, 
însă, te întărea. Dar pentru că ai aruncat cea mai bună armă, ai răsculat 
pe vrăjmaşi contra ta" 2 . Astfel 1-a lămurit profetul pe David. 

Deşi fericitul David a auzit mai cu seamă cuvintele: "Domnul a 
iertat păcatul tău", totuşi împăratul n-a lăsat pocăinţa, ci se îmbrăca cu 



1 2 Regi 12, 13. 

2 Sf. Ciril al Ierusalimului, op. cit., p. 77. 

sac în loc de porfîră şi şedea pe cenuşă şi pe jos, în locul tronului 
ferecat cu aur. Dar nu numai că şedea pe cenuşă, ci chiar şi mânca 
cenuşă precum însuşi ne spune: "Cenuşă, ca pâinea am mâncat" 1 , 
înalţii săi sfetnici îl rugau să mănânce pâine, dar el nu-i asculta 2 . Şapte 
zile a ţinut postul 3 . 

Cu cât cineva stă mai sus pe scara răspunderilor obşteşti, cu atât 
îi poartă şi Dumnezeu o iubire şi o grijă mai mare. Iată cum îl trece 
Dumnezeu pe David prin amărăciunile învăţării de minte, sau cum îl 
duce pe calea suferinţelor, care statornicesc pe om în bine. Sabia ce ar 
fi atârnat asupra vieţii lui - dacă nu şi-ar fi mărturisit păcatul - se mută 
asupra copilului său, ca unul ce era în fărădelegi venit. Proorocul îi 
prevesteşte moartea copilului ce i se va naşte. în casa regelui, între cei- 
lalţi fii ai săi, încep să vie ispite peste ispite. Pe unul din ei regele îl 
pedepseşte ca doi ani să nu-i vadă faţa, ceea ce era neînchipuit de greu 
pentru un fiu de rege. Pedeapsa aceasta însă dă roade tocmai contrare 
aşteptărilor; căci fiul său, prin suferinţa pe care o îndură, câştigă dra- 
gostea poporului, dar greşeşte cu ea, uneltind răsturnarea de pe tron a 
tatălui său. Pe de altă parte ispititorul, duhul cel rău, cearcă şi pe rege, 
îndemnându-1 să despartă poporul în două tabere, una a lui şi alta a 
fiului său şi să se bată împreună, ca să-şi apere tronul, ceea ce ar fi 
pricinuit multă vărsare de sânge. 

Iată cum îngăduie Dumnezeu ispititorului să se apropie, ca un 
vameş al văzduhului, de robii lui Dumnezeu ca să-i cerce nu cumva să 
se mai afle la ei ceva iubire de sine, ceva mândrie, sau părere înaltă, şi 
prin acestea să-i întineze iarăşi în cele dintâi, sau în mai mari să-i 
cufunde. Regele David (sau dacă vreţi: sufletul) se săturase de vărsare 
de sânge şi n-a mai vrut să-şi apere mândria de rege, ci şi-a ales mai 
bine fuga de pe tron: umilinţa cea mai de pe urmă, ce poate veni unui 
rege. Fuga lui dovedeşte însă nu cea mai mare slăbiciune, ci cea mai 
mare putere a înţelepciunii. Căci primirea umilinţei e cea mai mare 
putere a dreptului; pe când războiul pentru mândrie e dovada celei mai 
mari neputinţe. David a pus mai presus câştigarea iertării lui Dumne- 
zeu decât tronul său împărătesc şi astfel s-a hotărât să-şi ispăşească 



•Psalm 101,10. 

2 Sf. Ciril al Ierusalimului, op. cit., p. 77. 
2 Regi 12, 17-18. 

deplin fărădelegea şi să nu se mai încâlcească iarăşi în aceleaşi păcate. 
Drept aceea, fugind de prigonirea fiului său: "S-a dus în muntele 
Eleonului şi mergând plângea; capul îi era acoperit (aşa e jalea la iu- 
dei), picioarele desculţe şi toţi oamenii care erau cu el îşi acoperiseră 
fiecare capul şi mergeau plângând" 1 . 



PRIN CUPTORUL SMERENIEI 

Suferinţa aceasta mai are şi un alt rost. De pildă prin ea îngăduie 
Dumnezeu oricui, neînsemnat la slujbă sau la chip, să-ţi sară în obraz 
şi să ţi- 1 pălmuiască cu ocările cele mai de pe urmă. Şi cine ar putea să 
facă mai bine o treabă de asta, decât un om de nimica, dar totuşi de 
vreo treabă lui Dumnezeu. Astfel, pe când regele trecea plângând, un 
om oarecare, ca din senin, începu să arunce cu pietre după el şi după 
tot poporul, şi să-i zvârle în obraz blesteme: "Pleacă, pleacă, nelegiu- 
itule şi ucigaşule!" 

Iată cum îngăduie Dumnezeu să-ţi auzi faptele pe nume. Căci 
foarte mari târcoale dă vrăjmaşul în jurul celor încercaţi, pentru păca- 
tele lor trecute, ca să-i scoată din calea mântuirii, ispitindu-i să nu se 
smerească, ci să-şi apere "onoarea". Ispititorul însă, dacă n-a izbutit 
să-1 facă pe David să-şi măcelărească poporul în două tabere, era a- 
proape sigur că măcar o moarte de om tot va mai scoate de la el. Şi, 
fiindcă prin blestemele cele din senin nu 1-a putut scoate din liniştea 
pocăinţei, ca să aprindă în el iuţimea mâniei ucigaşe, s-a mulţumit 
vrăjmaşul să intre într-unui din sfetnicii săi şi să ceară regelui moartea 
omului aceluia: "De ce acest câine leşinat blestemă pe Domnul meu? 
Mă duc să-i tai capul!" 3 - Diavolul dă sfaturile lui la toţi, dar nu are 
putere peste cei ce nu-1 ascultă! 4 

David însă, luminat de Dumnezeu prin Natan proorocul, duhov- 
nicul său, era prevenit şi avea cunoştinţă despre trebuinţa încercărilor, 
precum că Dumnezeu a îngăduit şi cu a lui purtare de grijă trebuie să 



*2 Regi 15,30. 
2 2 Regi 16, 7. 



2 Regi 16, 9. 

Sf. Ciiil al Ierusalimului, op. cit. p. 67. 

treacă - pentru păcatele sale - prin cuptorul smereniei 1 , ca un bun as- 
cultător de Dumnezeu. De aceea regele, în loc să asculte ispita vrăjma- 
şului, cea din însoţitorul său, o taie cu blândeţe şi cu înţelepciune, 
zicând: "Lăsaţi- 1 să blesteme, căci Domnul i-a poruncit să blesteme pe 
David. Cine poate să-i zică: de ce faci tu aşa?" 2 însoţitorul regelui însă, 
cuprins de duhul rău, care cerea moarte de om, nu se lăsa bătut uşor, 
de aceea regele îi spune de mai multe ori acelaşi cuvânt. (E ştiut că 
pentru a scoate un gând rău din mintea cuiva, trebuie să i-o învălui de 
foarte multe ori cu cuvântul bun, ca s-o izbăveşti din robia gândului 
străin. Asta-i calea cea mai lungă: de la urechi la inimă.) Iar pentru că 
sfetnicul nu mai tăcea cu apărarea onoarei, regele destăinui, în sfârşit, 
însoţitorului său taina răbdării sale, zicând: 'Toate va căuta Domnul la 
umilirea mea şi-mi va răsplăti cu bine, pentru acest blestem al lui" 3 . 
Cuvinte de frumoasă mărturie pentru regele care, întru cunoştinţă fiind, 
era smerit. 

Şi aşa se duceau alături, fiecare în calea lui: regele în calea ispă- 
şirii sau a ascultării de Dumnezeu, ocărâtorul în calea ocării; iar vrăj- 
maşul a pierit şi el, arzându-se de smerenie şi lăsând sfetnicul în pace. 

Totuşi ne-am putea întreba: de ce îngăduie Dumnezeu aşa palme 
peste faţa dreptului? Răspundem că nu este altă cale de sfinţire şi că, 
înaintea lui Dumnezeu, nici cerul nu este destul de curat 4 ; iar sfinţire 
fără smerire nu este. Pe noi însă, cei păcătoşi şi grei la pricepere, Dum- 
nezeu nu are cum ne aduce aminte de păcatele noastre, ştiute sau neşti- 
ute, ca să ni le cunoaştem şi să ni le mărturisim - de vreme ce nu luăm 
aminte la predica Bisericii - decât luând, cu atât mai vârtos, prăjina 
ocărilor. Dacă ne-am cunoaşte cât suntem de păcătoşi, ne-ar fi mult 
mai uşoară ispăşirea vinovăţiilor. Dar când nu ne cunoaştem vinovăţii- 
le, ne înşelăm după părerea noastră cu "dreptatea" pe care n-o avem, şi 
necunoscâdu-ne, nu răbdăm cele ce vin peste noi, cu rânduială lui 
Dumnezeu. Drept aceea, când auzi pe cineva făcându-te tobă de ocări 
şi blesteme, nu te pripi cu mintea şi nu sări cu gura, răspunzându-i ce 
nu trebuie. Nu-1 întreba pe el: de ce mă ocărăşti, ci întreabă-te pe tine 
oare de ce mă ocăreşte omul acesta? în orice caz, răspunde ca David: 
pentru păcatele mele Domnul i-a poruncit să mă ocărască şi să mă 



1 înţelepciunea lui Isus Sirah 2, 5. 

2 2 Regi 16, 10. 



( 2Regi 16, 12. 
'Iov 15, 15. 

blesteme; dar nădăjduiesc, pentru năpăstuirea ocării, mila lui Dum- 
nezeu. 

Să zicem că, după părerea ta, ai avea o viaţă bună după voia lui 
Dumnezeu, soţ şi copii cumsecade şi, totuşi, aşa din senin, la o întâm- 
plare oarecare, un vecin sau propriul tău copil sau soţ, să-ţi ardă obra- 
zul zvârlindu-ţi vorbe grele: prăpădită, ucigaşă, hoaţă. Iar tu, neştiindu- 
te de vină cu nici una din acestea şi nepricepând ce se lucrează la mij- 
loc, se poate întâmpla să sari, ca muşcată de şarpe, cu şi mai grele vor- 
be, apărându-te şi îndreptându-te, iar pe cel ce te cearcă, apăsându-1 şi 
ucigându-1 cu mânia. Nu e bine, nu te grăbi, ci socoteşte cum trebuie: 
poate că nu ţi-ai mărturisit, asupra ta, vreo greşeală cu propriul tău soţ, 
înainte de vreme, iar soţul tău îţi aduce aminte acum, într-un şuvoi de 
mânie, fără să ştie că păcatul odată tot răbufneşte, oricâtă uitare s-ar fî 
aşternut peste el. Poate că şi copilul îşi strigă în ocara sa vreun păcat al 
părinţilor, de care trebuia cruţat, fie cu fapta, fie cu gândul. Poate că, 
pentru vreun gând rău asupra vieţii sale, el la vreme îţi aduce aminte, 
sub formă de necuviinţă, greşeala ce era s-o faci asupră-i. Uitaseşi să ţi 
le mărturiseşti, să te dezlegi de vina lor, şi iată, ţi se aduc aminte. Căci 
prin cei apropiaţi primim arsurile cele mai curăţitoare, - ştiut fiind că nu 
este nedreptate la Dumnezeu. Iar pe de altă parte, poate că puţine zile 
mai avem şi, din îngăduirea lui Dumnezeu, se răstesc la noi viclenii, 
cei ce ne-au îndemnat la păcate, şi, prin vreo gură slabă, ne strigă vino- 
văţiile uitate pe care mărturisirea şi lacrimile noastre nu le-au şters. 

Drept aceea, cu lumina cunoştinţei fiind, în necazuri bucuraţi- vă 1 . 
Căci celui lămurit în căile lui Dumnezeu tot ce i se întâmplă spre mai 
multă lumină i se face, ori pricepem, ori nu pricepem aceasta. Grija 
noastră să fie: de-a nu strica ce tocmeşte Dumnezeu. "Gândeşte-te la 
sfârşitul oricărui necaz fără voie şi vei afla în el pieirea păcatului. De-ai 
fost păgubit sau ocărât sau prigonit de cineva, nu lua în seamă cele de 
acum, ci aşteaptă cele viitoare. Aşa vei afla că omul acela ţi-a fost 
pricină de multe bunătăţi, nu numai în vremea de aici, ci şi în veacul 
viitor." 2 



1 Tesaloniceni 5, 16. 
2 Sf. Marcu Ascetul, Despre legea duhovnicească, Filocalia, Sibiu, 1946, 
ed. I, voi. 1, cap. 67, p. 238, cap. 114, p. 242; şied. II, vol.l, Sibiu, 1947, cap. 
67, p. 236, cap. 114, p. 240. 

îndreptarea prin încercări are o vreme a ei, care e mai lungă sau 
mai scurtă, după cum prindem minte şi ne statornicim sau nu în calea 
lui Dumnezeu. Dacă sufletul se statorniceşte în bine şi purtările dina- 
fară de asemenea, amărăciunile încercărilor trec şi vremea iarăşi se 
întoarce spre bucurie, dimpreună cu toate lucrurile, care nu ne mai stau 
împotrivă. Vremea de amărăciune ţine de obicei cât ţine aplecarea spre 
mândrie; căci celui smerit nimic nu-i poate sta împotrivă: nici lucrurile, 
nici oamenii şi nici dracii. înaintea lui Dumnezeu adevărata virtute e 
smerenia care tămăduieşte, curăţă, apără şi întoarce toate spre pace. 
Deci, când amărăciunea încercării şi-a împlinit lucrul, iarăşi întoarce 
Dumnezeu toate spre bucurie. 

Despre o atare întoarcere a lucrurilor, când într-un fel când 
într-altul, ne învaţă şi Sfântul Maxim Mărturisitorul 1 , zicând: "Să iubim 
pe tot omul, din suflet; dar să nu ne punem nădejdea în nici unul dintre 
oameni. Căci câtă vreme ne susţine Domnul, ne înconjoară mulţime de 
prieteni şi toţi vrăjmaşii noştri sunt fără putere. Când însă ne părăseşte 
Domnul atunci ne părăsesc şi toţi prietenii şi vrăjmaşii dobândesc 
putere împotriva noastră. Dar şi cel ce îndrăzneşte, bizuindu-se pe sine, 
va cădea cu cădere jalnică. Cel ce însă se teme de Domnul iarăşi se va 
înălţa. De aceea a zis David (ca unul ce trecuse prin acestea): "Nu voi 
nădăjdui în arcul meu şi sabia mea nu mă va mântui. Căci Tu, 
Doamne, ne-ai mântuit pe noi de cei ce ne necăjesc şi ai făcut de ruşi- 
ne pe cei ce ne urăsc pe noi." 2 

Iată în viata lui David cum nevăzuta Cârmuire a lucrurilor în- 
toarce toate spre bine. 

Fiul răzvrătit al regelui a fost omorât într-o bătălie. Tatăl său a 
vrut să-1 cruţe, însă aşa se plăteşte înaintea lui Dumnezeu răzvrătirea 
copiilor asupra părinţilor. David ajunge iarăşi rege. Pe drum, când 
acesta trece Iordanul, îi iese înainte şi omul acela care îl blestemase şi 
tare i s-a rugat de iertare, ca să nu-1 omoare pentru greşeala aceea. Iată 
cum, pentru răbdarea de atunci a regelui, a întors Dumnezeu şi pe cel 

1 Şf. Maxim Mărturisitorul, Cuvânt Ascetic, Filocalia, Sibiu, 1947, ed. I, 
voi. 2, p. 34. 

2 Psalm 43, 8-9. 

ce 1-a amărât, ca să-şi ceară iertare, cunoscându-şi greşeala. Iar în locul 
copilului ce-i murise, i-a dat pe Solomon, cel mai înţelept dintre fiii 
Răsăritului 1 . 

Calea, prin care 1-a învăţat şi 1-a curăţit Dumnezeu pe David, 
regele-prooroc, ne-a lăsat-o scrisă. E Psaltirea. Toate cuvintele Psaltirii 
dovedesc cunoştinţa cea din păţanie, sau învăţăturile din durere, sin- 
gura cale care poate învăţa ceva pe oameni. Tocmai ajunsese cu scri- 
sul la psalmul 3 L în el vedem ascunse învăţămintele pe care le-a trăit 
el îndată după săvârşirea celor două fărădelegi. Cu cele descrise până 
aici înţelegerea psalmului e mult ajutată. Totuşi o tâlcuire pe scurt nu 
strică. 

1. Ferice de acela căruia i s-au lăsat fărădelegi 
le şi ale cărui păcate i s-au acoperit. 

2. Ferice de omul, căruia nu-i va socoti Dom 
nul păcatul şi în sufletul căruia nu se află 
vicleşug! 

Psalmul acesta 1-a scris după ispăşirea fărădelegii, când iarăşi 
avea în suflet starea de fericire, de pe urma împăcării cu Dumnezeu. 
De aceea începe fericind pe omul, căruia i-a iertat Dumnezeu păcatul. 

Totuşi, învăţătura din necazuri e de aşa fel, încât şi în vremea de 
fericire a sufletului nu poţi uita amărăciunile, cu care te-a învăţat Dum- 
nezeu minte. Şi, ca aducere aminte, înşiră stările sufleteşti chinuitoare 
prin care trece omul, câtă vreme nu vrea să-şi mărturisească greşelile. 

3. Câtă vreme am păstrat tăcerea, mi se mistu 
iau oasele şi suspinele nu-mi mai conteneau. 

4. Că ziua şi noaptea mă apăsa mâna Ta şi seca 
vlaga mea ca de arşiţa verii. 

După o vreme, când durerea de pe urma păcatelor se face nesu- 
ferită, îi trimite Dumnezeu duhovnic, mijlocitor, în faţa căruia: 

5. Mi-am mărturisit însă păcatul şi greşeala 
mea n-am ascuns-o. 



3 Regi 2, 35. 

6. Zis-am: "Mărturisi-voi Domnului fărădele 
gea mea! Şi îndată ai ridicat pedeapsa păcatului 
meu". 

Aci e bine să luăm aminte însăşi mărturia proorocului David, 
precum că îndată după mărturisire Dumnezeu ridică pedeapsa păcatu- 
lui; - totuşi înduri încercări şi de multe ori ani de zile în şir. Să fim înţe- 
leşi: încercările acestea nu-s pedeapsă, ci şcoală, lumină pentru minte 
şi milă de la Dumnezeu. Că le simţim ca suferinţe 9 De nu le-am simţi 

T 5 5 5 

ca atare, n-am învăţa nimic. Precum plăcerea e dascălul păcatelor, aşa 
durerea e dascălul înţelepciunii; iar din odihnă, până acuma încă n-a 
ieşit ceva de folos. 

Iată apoi învăţătura de mare preţ şi de mare nădejde, pe care o 
dă proorocul şi pentru ispitele din vremea încercărilor, precum şi pen- 
tru credinţa în Dumnezeu, care ţine cumpătul omului. 

7. De aceea toată sluga credincioasă să se roa 
ge Ţie la vreme cuvenită, şi chiar potop de s- 
ar 

stârni pe acela nu l-ar potopi. 

8. Tu eşti limanul meu şi Tu mă izbăveşti la 
vreme de necaz; Tu faci să-mi răsune 
împrejur 

cântări de mântuire şi-mi zici: 
9.Inţelepţi-te-voi şi — ţi voi arăta calea pe care 
trebuie să mergi; sfătuitorul tău voi fî şi 
ochiul 

Meu va fi asupra ta. 

Şi iarăşi dă sfaturi la cei ce nu prea pricep rostul întăririi sufle- 
tului în vremea încercărilor, zicând: 

lO.Nu fiţi tară minte, cum e calul şi catârul, pe 
care-i sileşti la supunere cu frâu şi cu zăbale, 
n. Multe sunt bătăile care ajung pe păcătos! 
Iar pe (păcătosul) cel ce se teme de Domnul, 
mila 

îl va întâmpina. 

Psalmul sfârşeşte cu strigarea de bucurie, ca a unui izbăvit de 



Dumnezeu şi iarăşi făcut drept: 

horă: 12. Bucuraţi-vă în Domnul şi vă veseliţi, drep- 

ţilor! Scoateţi strigăte de bucurie, toţi cei drepţi la 
inimă. 



Iar în Psalmul 33 bucuria, cunoştinţa şi sfatul iarăşi se prind în 

î.Bine voi cuvânta pe Domnul în toată vre 
mea; lauda Lui va fi pururea în gura mea. 
2.Cu Domnul se va lăuda sufletul meu: audă 
cei blânzi şi să se veselească! 
3. Slăviţi pe Domnul cu mine şi să înălţăm 
numele Lui împreună. 

4. Căutat-am pe Domnul şi m-a auzit şi din 
toate necazurile m-a izbăvit. 

5. Apropiaţi-vă de Domnul şi vă veţi lumina şi 
feţele voastre nu se vor ruşina. 

6. Vreun necăjit de-L strigă, l-aude Domnul şi — 1 
mântuieşte din toate necazurile lui. 

7. (Căci) îngerul Domnului străjuieşte împreju 
rul celor ce se tem de dânsul şi din toate 
necazuri 

le îi scapă. 

s.Gustaţi şi vedeţi că bun este Domnul! Ferice 
de omul care nădăjduieşte într-Insul! 
9. Temeti-vă de Domnul toti sfinţii Lui, că 
nimic nu lipseşte celor ce se tem de Dânsul... 

Şi aşa e toată Psaltirea: o mărturie strălucitoare a bunătăţii lui 
Dumnezeu, ţinută în mână de David, ca o făclie, mângâind orice suflet 
zdrobit de pe urma păcatelor. Lumina ei atrage luarea aminte la cârmu- 
irea lui Dumnezeu asupra vieţii omeneşti, îndeamnă sufletul la asculta- 
re şi smerenie, cu care oricine poate birui toate protivniciile din calea 
mântuirii şi poate răbda toate palmele ispitelor. 

CENZURA INVIDIEI 



Cele descrise până aci sunt numai o parte din încercările pe 
care a avut David să le pătimească. Zilele cele mai amare însă i le- 
a făcut regele Saul, pe care Dumnezeu îl înlocuia cu David pe 
măsură ce acesta deprindea meşteşugul de rege. 

"Regele Saul mai e şi un răsunător caz de invidie împotriva 
lui David. Din copleşirea sa cu binefaceri, Saul a făcut pricină de 
război cu David. Odată, izbăvit de furii, datorită cântării prea line 
a strunelor lui David, acesta a încercat de mai multe ori să-şi 
ţintuiască cu suliţa de perete pe binefăcătorul său. Altădată, 
scăpându-1 cu oaste cu tot de ruşinea cu care-1 ameninţa Goliat, 
dănţuitoarele, în nerăutatea lor, cântând osanalele victoriei, 
atribuiră lui David câştigarea bătăliei înzecit decât lui Saul, zicând: 
"David a bătut în zeci de mii şi Sau! în miile sale" 1 - pentru acest 
singur cuvânt şi a mărturiei date de adevărul însuşi, Saul puse la 
cale să-1 prindă în curse şi să-1 ucidă cu propria sa mână. Acum 
David era fugar; Saul însă nu-şi potoli ura, ci pornind prigoană cu 
trei mii de ostaşi împotriva lui, scormonea deşertul. Dacă ar fi fost 
întrebat de pricina acestei prigoane, Saul ar fi trebuit să mărturi- 
sească binefacerile lui David. In vremea prigoanei însă lucrurile s-au 
întâmplat întors: David a prins pe Saul, pe când acesta dormea. 
Dar dreapta Celui Preaînalt, pe unul 1-a păzit de moarte şi pe 
celălalt să nu-şi păteze mâna. Saul, totuşi, nu s-a înduplecat - deşi 
Dumnezeu mijlocise între ei - şi iarăşi adună oaste să urmărească pe 
David şi iarăşi a fost prins Saul, într-o peşteră." 

"Faptele acestea arată virtutea prigonitului şi mai 
strălucitoare, iar răutatea prigonitorului şi mai evidentă." 

"Invidiosul nu primeşte doctor pentru boala sa şi nu poate 
găsi leac tămăduitor al suferinţei, deşi Scriptura e plină de ele. El 
aşteaptă uşurarea bolii numai într-un singur fel: să vadă 
prăbuşindu-se pe unul din cei invidiaţi. Capătul urii lui este să vadă 
pe cel invidiat din fericit nefericit, din norocos nenorocit." 

"Pe unii oameni, cu totul protivnici, binefacerile îi 
îmblânzesc. Pe invidios însă, binefacerile mai mult îl înrăiesc. Cu 
cât invidiosul are 



1 Regi 18, 7. 

parte de mai mari binefaceri, cu atât mai tare fierbe de ciudă, .mai mult 
se supără şi se mânie. Mulţumind pentru darurile primite şi mai mult se 
cătrăneşte de purtarea binefăcătorului. Ce fiară nu întrec ei prin răuta- 
tea năravului lor? Ce sălbătăciune nu depăşesc ei prin cruzimea lor 9 
Câinii, cărora li se aruncă o coajă se domesticesc; leii, cărora li se 
poartă de grijă, se îmblânzesc. Invidioşii însă, mai mult se irită când li 
se arată îngrijire şi atenţie." 1 

"Rănile invidiei sunt adânci şi ascunse şi ele nu suferă vinde- 
care, ca unele ce s-au închis de durerea lor oarbă în ascunzişurile con- 
ştiinţei. Invidiosul e duşmanul propriei sale sănătăţi sufleteşti. Cel invi- 
diat poate să scape şi să ocolească pe invidios; iar invidiosul nu poate 
scăpa de sine însuşi. Tu, invidiosule, duşmanul tău e cu tine, vrăjmaşul 
ţi-e continuu în inimă, primejdia e închisă în adânc, eşti legat cu un 
lanţ neîndurat, eşti prizonierul invidiei şi nici o mângâiere nu-ţi vine în 
ajutor. A prigoni pe un om binecuvântat de Dumnezeu şi a urî pe cel 
fericit, iată o nenorocire tară leac." 2 



SOARELE SMERENIEI 

David, deşi a trecut cu bine printr-atâtea încercări şi cenzuri, 
totuşi numai om fiind, nu ne-a putut arăta ceva desăvârşit; cu toate 
acestea, dacă noi ne-am purta ca David în vremea ispăşirii păcatelor, 
am fi destul de sporiţi în calea mântuirii. David era o icoană de mai 
înainte a lui Iisus, ce avea să vie. Dar numai Cel fără de păcat poate să 
ne arate şi să ne dea ceva desăvârşit şi în ispăşire. Adică ascultarea Lui 
şi ispăşirea Lui să împlinească ceea ce lipseşte din ascultarea şi din 
ispăşirea noastră a păcătoşilor. 

învăţătura desăvârşită o avem de la: "Cel ce, fiind în chipul lui 
Dumnezeu, n-a ţinut ca la o pradă la egalitatea Sa cu Dumnezeu, ci S-a 



1 Sf. Vasile cel Mare, Despre invidie RG. 31, col. 376-377. 

2 Sf. Ciprian, De zelo et livore c.9; în Corpus Scriptorum Ecclesiasticorum 
Latinorum, Ed. G. Harţei, Wien 1868./ Texte traduse de Prof. I. Coman în 
"Cenzura invidiei la Plutarch, Sf. Ciprian şi Sf. Vasile cel Mare" în volumul 
"Omagiu Patriarhului Nicodim...", p. 151. 

golit pe Sine, a luat chip de rob, facându-se asemenea oamenilor, şi la 
înfăţişare dovedindu-se ca un om; S-a smerit pe sine, ascultător fa- 
cându-se până la moarte - şi încă moarte de cruce. Pentru aceea şi 
Dumnezeu L-a preaînălţat şi I-a dăruit Lui numele care este mai presus 
de orice nume, ca, întru numele lui Iisus, tot genunchiul să se plece, al 
celor cereşti şi al celor pământeşti şi al celor de dedesubt." 1 

Răbdarea răului sau umilinţa, în credinţa lui Dumnezeu, este cea 
mai uriaşă putere asupra răului în lumea aceasta. Chip de umilinţă 
desăvârşită ne-a dat Mântuitorul pe cruce: El, Fiul şi slava Tatălui, 
Dumnezeu adevărat, nu S-a împotrivit, ci a primit să treacă prin cea 
mai de pe urmă umilire cu putinţă pe pământ, căci ştia ce putere are 
umilinţa. Răbdând bătăi, scuipări în obraz, cunună de spini, piroanele 
şi spânzurarea pe cruce, iar peste suflet hulirea celor fărădelege, toate 
acestea încă nu erau crucea cea mai grea; pe aceasta o avea la spate. 
Crucea cea mai grea, pe care era răstignit cu faţa, era neasemănata 
durere a milei Sale faţă de oameni. 

Oamenii aceştia, care boleau de răi ce erau şi care nu pricepeau 
nimic din dumnezeirea Mântuitorului, reprezintă acea coaliţie a veni- 
nului sufletesc contra Mântuitorului. Aceşti contemporani otrăviţi de 
răutate reprezintă culmea invidiei omeneşti contra sublimului. Căci de 
ce a fost invidiat Mântuitorul? Din cauza minunilor sale printre cei 
sărmani şi oropsiţi, cei dintâi chemaţi la mântuire. "Flămânzii erau hră- 
niţi, hrănitorul duşmănit; morţii erau înviaţi, invidioşii mureau de ciu- 
dă; demonii erau alungaţi, iar celui ce le poruncea îi întindeau curse; 
leproşii erau curăţiţi, şchiopii umblau, surzii auzeau, orbii vedeau, iar 
binefăcătorul era prigonit. In cele din urmă au osândit la moarte pe 
dătătorul vieţii, au bătut cu biciul pe izbăvitorul oamenilor şi au judecat 
la moarte pe Judecătorul lumii." 2 Şi pentru aceştia S-a rugat Tatălui de 
iertare. Iubirea aceasta de oameni, aşa cum sunt, şi care n-a avut nicio- 
dată vreo umbră de cădere, I-a pricinuit o cruce neasemănat mai grea, 
pe care-o poartă şi de care se ţintuieşte Mântuitorul cu fiecare din rău- 
tăţile noastre până la sfârşitul lumii. Şi noi suntem printre iudeii care-L 
pironesc pe cruce - fiecare în veacul nostru - pentru că Iisus e în toate 
veacurile. Dar Iisus a fost în toate acestea ascultător desăvârşit Tatălui; 



Tiiipeni2, 6-10. 

2 Sf. Vasile cel Mare, Despre invidie, P. G. 31, 377, C. 

cu smerenia Sa a biruit atât pe pământ cât şi în iad. Căci prin taina cru- 
cii, rupând pântecele iadului care înghiţise neamul omenesc cu neas- 
cultarea, a înviat dintr-însul pe Adam şi pe toţi drepţii, şi de atunci este 
mântuire. Prin urmare mântuirea e roadă ascultării până la umilinţă a 
Mântuitorului. Iisus s-a dat pe Sine umilirii celei mai de pe urmă, nu- 
mai să ne câştige pentru mântuirea cu care a venit. De aceea El e Po- 
mul vieţii din Rai, iar întoarcerea în Rai, sau mântuirea, e roadă acestui 
Pom, care dă viaţă veşnică celui ce va mânca dintr-însul. Pomul îl ştim, 
roadă Lui ni-e dată, - dar dacă n-o mâncăm, nu ne mântuim. 

Ar trebui să urmăm Mântuitorului toată calea Sa pământească, 
măcar tot aşa de zornic, pe cât ne zoreşte foamea şi setea după cele 
pieritoare. Desăvârşirea Mântuitorului în ascultare şi în lepădarea de 
Sine, pentru iubirea de oameni, a ridicat între creştini şirul fără număr 
de cuvioşi şi buni biruitori mucenici, care, pentru dragostea Lui, erau 
fericiţi să sufere şi ei chinuri înfricoşate de la necredincioşii vremilor 
lor. Şi precum odinioară David a omorât pe Goliat şi leul, aşa şi creş- 
tinii biruiau leul nevăzut, căci dragostea până la moarte de Cel ce ne-a 
învăţat cărarea şi ne-a dat ca nebiruită armă lepădarea noastră pe 
cruce, aceeaşi i-a făcut şi pe ei mai tari ca iadul care în zadar vărsa 
peste ei văpaie de ură, le îndesa cununi de spini pe cap, le bătea cuie 
înroşite în picioare, sau îi ardea în cuptoare de vii. De dragostea lui 
Hristos nu-i mai putea despărţi nimic, nici frica de moarte, nici dragos- 
tea de viaţă. Aceştia, sfinţii, s-au arătat mai presus, nu numai de plăcere 
şi durere, ci au covârşit şi moartea şi viaţa. în ei se întâmpla şi moartea 
şi învierea Domnului. Tinerii din Babilon sunt numai o începătură 
timidă, dar şi acolo dragostea lor de Dumnezeu stinsese văpaia cupto- 
rului, urgia focului fugind de la faţa lui Dumnezeu, care în rouă o pre- 
făcuse şi mântuia pe sfinţi. 

Trebuie trecute vămile, ruşinând încă de aici, de pe pământ, pe 
vameşii văzduhului, ca la mutarea noastră dincolo, cunoscând ei focul 
dumnezeiesc ce a ars lucrurile lor din noi, să nu ne poată opri cu vreo 
datorie neplătită din vremea de acum, vreme rânduită încercărilor. Că 
aşa zic Părinţii, că vremea de acum spre pocăinţă ne e dată. Şi nu le 
trebuie protivnicilor pustiire mai mare în lucrăturile lor, decât răbdarea 
cu dragoste a necazurilor, căci ea arde datoriile noastre şi toată stră- 
dania lor. 

Nouă, neputincioşilor, deşi cugetăm ale lumii şi umblăm în calea 
păcatelor, încă nu ne-a îndesat nimeni cununa de spini pe frunte şi nu 
ne-a bătut piroanele în tălpi. Zic însă: cine vrea să urmeze pe Domnul 
şi să se asemene cu El, în cruce să se asemene, şi, cât poate să cuprin- 
dă firea omenească, asemenea cu El va fi. 



CEI CE N-AU NECAZURI 



Nouă, toate necazurile ne vin de la greşeli, nu de la Dumnezeu. 
El numai le îngăduie şi spală cu ele vinovăţiile noastre. Oamenii însă 
tare greu pricep că îndreptarea prin necazuri dovedeşte nu părăsirea lui 
Dumnezeu, ci milostivirea Lui. Ba chiar prin aceea ştim că Dumnezeu 
are grijă de noi, dacă vom avea necazuri. Fiind atotbun şi atotînţelept, 
ne poartă de grijă şi ne spală, cu milostivire, ori vrem, ori nu vrem, ori 
pricepem acum, ori vom înţelege pe urmă. Căci: "Dumnezeu este 
îndelung răbdător şi mult milostiv, dar nepedepsit nimic nu lasă" 1 . El 
aşteaptă o vreme să vadă: ne grăbim noi cu pocăinţa de bunăvoie sau 
nu; învăţăm din necazurile altora sau aşteptăm să ne spargem şi noi 
capul de ele, ca şi ei? 

Dumnezeu vrea să ajute pe toţi, dar nu toţi primesc purtarea Sa 
de grijă. Aşa se face că sunt oameni păcătoşi care n-au necazuri. Pe 
aceştia i-a lepădat Dumnezeu. Căci ştiindu-le firea, precum că nu au 
leac şi nu pricep nimic din ocârmuirea Sa, îi lasă în păcatele lor. 
Aceştia sunt cei de care zice David că: "N-au nici o suferinţă până la 
moarte şi sunt plini de sănătate; cu oamenii la ostenele nu iau parte şi 
nu sunt supuşi la bătăi ca ceilalţi oameni. Râd de toată lumea şi grăiesc 
de sus. Iată, necredincioşii huzuresc în lumea aceasta şi-şi adună 
bogăţii". Aşa încât mulţi din neştiinţă: "Râvnesc soarta (pământească 
a) necredincioşilor, văzând propăşirea păcătoşilor"; dar când înţeleg 
"sfârşitul păcătoşilor" - iar aceasta le vine numai când intră la "Altarul 
Domnului" - abia atunci nedumerirea li se împrăştie. Căci la Altarul 
Domnului, unde: "se află ascunse toate comorile cunoştinţei şi ale 

înţelepciunii" 1 , în Iisus Hristos adică, ei află că: "Pentru vicleşugul lor 
îi pune Dumnezeu pe căi alunecoase şi-i lasă să cadă în prăpastie şi 
ajung la pustiire" 2 . 

Nu fericiţi, aşadar, pe cei ce n-au necazuri în lumea aceasta. 
Căci, cunoscându-i Dumnezeu că n-au minte să-1 înţeleagă căile, nu le 
mai rânduieşte o îndreptare prin încercări în lumea aceasta, ci osânda 
în cealaltă. Iată de ce: Dumnezeu preamilo stivui, chiar şi când osân- 
deşte la iad tot milostiv se dovedeşte şi ca un mai-nainte ştiutor din 
veci a toate, nu le trimite necazuri pe potriva păcatelor lor, căci 
mândria lor cea peste măsură de mare nu rabdă nicidecum umilirea 
încercărilor. Dimpotrivă, încercarea lui Dumnezeu de a-i spăla prin 
necazurile cele fără de voie, lor li s-ar întoarce tocmai pe dos. Căci ei, 
iubind mai tare mândria şi slava deşartă a vieţii acesteia, decât 
smerenia şi supunerea lui Dumnezeu, tocmirea nebună a minţii lor îi 
aruncă în deznădejde, din care fac cel mai mare şi mai de pe urmă 
păcat în lumea aceasta: sinuciderea, omorârea de sine. Ori toate cele- 
lalte păcate, ce le-ar putea face omul, adunate la un loc, sunt mai mici 
decât acesta singur. De aceea, din milostivire mai presus de înţelegere 
pentru mulţimea neputinţei lor, nu-i bagă Dumnezeu în cuptorul 
smereniei, că nu rabdă neghina o probă ca aceasta, ci vor merge în 
osândă, dar nu în osânda cea mai mare, ca ucigaşii de sine. "Deci dacă 
cineva, păcătuind în chip vădit şi nepocăindu-se, n-a pătimit nimic 
până la moarte, socoteşte că judecata lui va fi fără milă acolo." 3 



URZIREA CĂDERII 



înaintea lui Dumnezeu poate greşi chiar şi un popor întreg. 
Astfel primul rege al iudeilor, Saul, a fost ales şi cerut de toţi bătrânii 
lui Israil, fără plăcerea lui Samuil proorocul şi fără voia lui Dumnezeu 4 . 
Totuşi Dumnezeu i-a lăsat în sfatul lor şi le-a dat lucrul după care-i 



1 Coloseni 2,2-3. 2 Psalm 72, 3- 1 9. 

Sf. Marcu Ascetul, Despre legea duhovnicească, Filocalia, Sibiu, 1946, ed. I, 
voi. 1, p. 242; şi ed. II, voi. 1, Sibiu, 1947, p. 240. 4 1 Regi 8, 4; Oseia 8, 4. 

trăgea inima. "înaintea oamenilor - zice înţeleptul - este viaţa şi moar- 
tea, şi oricare le va plăcea, li se va da. Dar să lucreze păgâne şte nimă- 
nui n-a poruncit, şi nimănui n-a dat libertatea să păcătuiască." 1 Lăsân- 
du-i Dumnezeu în voile lor, iată pe bătrânii poporului, ei, cei datori cu 
cunoştinţa, înscriindu-se la o datorie grea, pe care vor avea să o îspă- 
şescă împreună: şi rege şi popor. La aşa sfat al lor: "A zis Domnul 
către Samuil: "Ascultă glasul poporului, căci nu pe tine te-au lepădat, 
ci M-au lepădat pe Mine, ca să nu mai domnesc Eu peste ei" 2 . 

Iată momentul în istorie când oamenii se depărtează de Dumne- 
zeu mai vârtos ca până acuma, îl izgonesc din trebile cetăţeneşti, unde 
de acum încolo nu le mai trebuie conducerea lui Dumnezeu. Acesta-i 
momentul căderii oamenilor de la Teocraţie la regalitate. 

S-a luptat Samuil cu poporul, ca să nu-1 lase să facă o asemenea 
greşeală; însă ei văzuseră slava de la curţile regilor vecini şi a regilor 
pe care-i bătuseră şi sclipirea aurului le-a luat mintea din nou şi se 
răniseră la inimă cu mândria şi cu slava deşartă. De aceea n-au ascultat 
sfatul lui Dumnezeu prin prooroc, ci ţineau una: "Dă-ne rege, şi vom fi 
şi noi ca celelalte popoare!" 3 Şi a zis Domnul a doua oară către Samuil: 
"Ascultă glasul lor şi pune-le rege!" 4 

Aşa î-a scos Dumnezeu înainte pe Saul, care se abătuse pe la 
Samuil văzătorul, să-1 întrebe de nişte măgăriţe rătăcite 5 . Pe acesta 1-a 
uns rege turnându-i mir pe cap. L-a sărutat şi i-a spus datoriile şi drep- 
turile de rege, precum şi că se va schimba şi se va face alt om, dându-i 
Dumnezeu altă inimă, până şi dar proorocesc 6 . 

După oarecare vreme, la înnoirea prăznuirii, Samuil, ca să-i lege 
strâns de poruncile lui Dumnezeu, din nou le-a adus aminte cât de 
mare e păcatul pe care l-au făcut înaintea lui Dumnezeu că au cerut 
rege. Samuil şi-a întărit cuvântul acesta, cerând fulger şi ploaie în 
vremea secerişului, şi a fost aşa, încât frica de Dumnezeu şi de Samuil 
cuprinsese tot poporul. Abia la a treia mustrare cu semn, poporul şi-a 
recunscut greşeala, şi a zis: "Roagă- te pentru robii tăi înaintea Dom- 
nului Dumnezeului tău, ca să nu murim; căci la toate celelalte păcate 
ale noastre am mai adăugat un păcat: când am cerut rege" 7 . 

1 înţelepciunea lui Isus Sirah 15, 15-20. 

2 1 Regi 8, 7. 4 1 Regi 8, 22. 6 1 Regi 10, 1,6, 

" 3 1 Regi 8, 19-20. 5 1 Regi 9, 20. 7 I Regi 12, 19. 

Ar fi locul să ne întrebăm: oare de ce proorocul dădea mereu 
poporului greşeala peste nas? - Cu rostul ca să înţeleagă poporul că a 
greşit, schimbându-şi teocraţia cu regatul; şi, înţelegând, din adâncuri 
să-şi ceară iertare, că altfel nu vine iertarea. Mulţi, până nu-şi înţeleg 
greşelile, se cred curaţi apărându-se: că n-au omorât, n-au dat foc şi 
aşa mai departe. De fapt ei sunt închişi şi legaţi la minte cu un văl de 
întuneric care nu se rupe altfel, decât numai când le izbeşti păcatele 
peste obraz. Asta era osteneala proorocului: să lucreze cum va şti 
pocăinţa din adânc a poporului ca să vie de la faţa lui Dumnezeu cale 
milostivă de îndreptare, vremuri de reînviorare' iar nu osândă şi urgie 
mare. 



PUTEREA CARE NU ASCULTA 



în vremea aceea Samuil trimis a fost de Domnul către Saul să-i 
spună: "Adusu-mi-am aminte de cele ce a făcut Amalec lui Israil, cum i 
s-a împotrivit în cale, când venea din Egipt. Mergi acum şi bate pe 
Amalec... şi nimiceşte toate ale lui. Să nu iei pentru tine nimic de la ei, 
ci nimiceşte şi dă blestemului toate câte le are. Să nu-1 cruţi şi să dai 
morţii de la bărbat până la femeie, de la tânăr până la pruncul de ţâţă, 
de la bou până la oaie, de la cămilă până la asin" 2 . 

Aceasta era porunca lui Dumnezeu către Saul, care, purtând 
sabie, a primit în ascultare o treabă de sabie. "Dar Saul şi poporul 
iarăşi au făcut de capul lor: au cruţat pe Agag, regele lui Amalec, pe 
cele mai bune din oi şi din vitele cornute, mieii îngrăşaţi şi tot ce era 
bun n-a vrut să piardă. Iar toate lucrurile neînsemnate şi rele, le-au 
pierdut. Atunci a fost cuvântul Domnului către Samuil, zicând: "îmi 
pare rău că am pus pe Saul rege, căci el s-a abătut de la Mine şi 
cuvântul Meu nu 1-a împlinit." 3 

Iată cum de la neascultare începe căderea de la Dumnezeu şi 
greşelile se ţin lanţ, una după alta. 



1 Fapte 3, 19. 

2 1 Regi 15,2-3. 

3 1 Regi 15, 8-10. 

Oare pentru nişte miei, şi nişte vite cornute, şi pentru că război- 
nicii au cruţat pe căpetenia lui Am alee, să se fi supărat Dumnezeu aşa 
de tare, încât să se tânguie omului, că-i pare rău de ce a tăcut, punând 
pe Saul rege? 

Sfânta Scriptură, Cartea lui Dumnezeu, are literă şi are duh. De 
aceea şi citiri sunt două. Dacă-ti dezleagă Dumnezeu taina ascunsă în 
litere o pricepi; dacă nu ţi-o dezleagă nu pricepi decât litere. 

Astfel, cufundându-ne în urma timpurilor, peste rostogolul vea- 
curilor, dăm de vedenia lui Avraam: 

Facere 15: 

i2.La asfinţitul soarelui a căzut pe Avraam 
somn greu, şi iată 1 -a cuprins întuneric şi 
frică 
mare. 

13 Atunci a zis Domnul către Avraam: "Să ştii 
bine că urmaşii tăi vor nemernici în pământ 
străin, 

unde vor fi robiţi şi apăsaţi patru sute de ani; 
i4.Dar pe neamul acela, căruia vor robi, îl voi 
judeca Eu, şi, după aceea, vor ieşi să vină aici 
cu 

avere mare. 

15. Iar tu vei trece la părinţii tăi în pace şi vei fi 

îngropat la bătrâneţi fericite. 

i6.Ei însă se vor întoarce aici în al patrulea 

veac de oameni, căci nu s-a umplut încă 

măsura 

nelegiuirilor Amoreilor". 

Ce să fie cuvintele acestea? O descoperire făcută lui Avraam, un 
cuvânt al lui Dumnezeu către om, care dezvăluia purtarea Sa de grijă, 
cu care ocârmuieşte neamurile peste veacuri, înspre o ispăşire şi o 
mântuire a neamurilor. Cuvântul acesta al lui Dumnezeu spus lui Avra- 
am cu sute de ani în urmă, venea să se împlinească în zilele lui Saul. 
De aceea, aşa a fost cuvântul Domnului către Saul, prin Samuil, 
zicând: "Adusu-Mi-am aminte de cele ce a făcut Amalec lui Israil... 
când venea din Egipt. Mergi acum 1 şi bate pe Amalec şi nimiceşte 
toate ale lui". 



1 1 Regi 15,2-3. 

Cuvântul acestei ocârmuiri a lui Dumnezeu nu 1-a ascultat 
regele; şi de aceea s-a supărat Dumnezeu şi i-a părut rău că 1-a pus 
rege, căci nu i-a împlinit porunca întocmai, cuvântul care arcuia voia 
Sa peste veacuri, şi "acum" atingea din nou pe oameni. 



PRIN TALCUIRILE PĂRINŢILOR 

Sf. Maxim Mărturisitorul 1 adânceşte sensul istoriei lui Saul în 
elemenetele lui spirituale. Astfel "Saul se tălmăceşte, după un înţeles, 
ca "iadul cerut". Poporul iudeilor, adică, alegând viaţa de plăceri în 
locul împărăţiei şi a vieţii trăite virtuos în Duhul lui Dumnezeu, a cerut 
să împărătească peste ei iadul, adică neştiinţa în loc de cunoştinţă. Căci 
tot cel ce a căzut din iubirea dumnezeiască e stăpânit, prin plăcere, de 
legea care nu poate păzi nici o poruncă dumnezeiască, sau nici nu vrea 
s-o păzească... "Căci Duh, după cum s-a scris, este Dumnezeu şi cei 
ce se închină Lui trebuie să I se închine în Duh şi în adevăr" 2 , nu în 
literă Căci e cu neputinţă să existe şi să lucreze împreună partea 
trupească şi partea dumnezeiască a legii, adică litera cu duhul, odată ce 
nu poate lucra în armonie ceea ce nimiceşte viaţa cu ceea ce o hără- 
zeşte prin fire." 

"Dacă Saul mai reprezintă şi tipul legii scrise, litera legii, David 
reprezintă Duhul ei, raţiunea ei. Acest David spiritual, deşi e pizmuit 
de Saul, nu e biruit. Dimpotrivă, dată fiind marea sa iubire de oameni şi 
nepătimirea la care a ajuns, chiar urât fiind, linişteşte prin chitara 
duhului pe duşmanul chinuit de duhul cel rău şi- 1 domoleşte, scăpân- 
du-1 ca de un drac viclean, de boala cea rea a cugetului pământesc. 
Căci tot cel ce urăşte din invidie şi ponegreşte cu răutate pe cel ce e 
mai tare în nevoinţele virtuţilor şi mai bogat în cuvântul cunoştinţei 
dumnezeieşti e un Saul chinuit de duhul cel rău, întrucât nu suferă 
faima şi fericirea celui mai bun în virtute şi cunoştinţă, ci se înfurie cu 
atât mai tare cu cât nu- 1 poate ucide pe binefăcător. Adeseori îl repede 



1 Sf. Maxim Mărturisitorul, Răspunsuri către Talasie, întrebarea 65, Filo-calia, 
Sibiu, 1948, ed. 1, voi. 3, pp. 421, 433 şi 447-449. 2 

cu ciudă chiar şi pe prea iubitul său Ionatan, adică gândul tainic al con- 
ştiinţei, care osândeşte ura nedreaptă şi spune, cu respect de adevăr, 
vredniciile celui urât. Invidiosul se poartă asemenea lui Saul, nebunul 
de odinioară, către care a zis Samuil, după ce a călcat poruncile dum- 
nezeieşti: "Nebuneşte ai lucrat, că ai călcat porunca mea, pe care ţi-a 
dat-o ţie Dumnezeu!" 1 Iar Saul este, cum am spus, legea scrisă, sau 
naţia iudeilor, care vieţuieşte după legea scrisă. Căci de la amândouă 
acestea, care sunt împletite întreolaltă în chip pământesc, se depărtează 
Duhul Domnului, adică contemplaţia şi cunoştinţa duhovnicească, în 
locul lor venind duhul rău, adică cugetul pământesc care chinuieşte cu 
tulburările şi zvârcolirile neîntrerupte, proprii celor supuse vremii şi 
stricăciunii, ca pe unele ce-s scuturate de boala nestatorniciei gânduri- 
lor." (Tare se potrivesc acestea la înfăţişarea vremii noastre, când 
oamenii s-au răzvrătit împotriva Duhului, de aceea nu mai e literă să-i 
împace.) "Căci legea potrivită numai după literă şi înţeleasă material e, 
parcă, stăpânită de epilepsie, fiind scuturată de nenumărate contraziceri 
şi neavând nici o armonie cu ea însăşi; iar mintea iudaizantă, zăpăcită 
până la nebunie de învârtirea şi nestatornicia celor materiale, îşi schim- 
bă în chip necesar şi ea mereu dispoziţia." 

"E de adaus că pe cei scăpaţi de Iisus (Navi) îi omoară Saul. 
Căci pe cei pe care-i izbăveşte duhul îi omoară litera. De aceea Dum- 
nezeu, care a uns pe Sau! - înţeleg legea scrisă - ca să împărătească 
peste Israil, se căieşte când o vede înţeleasă trupeşte de către Iudei, şi 
dă putere împărăţiei Duhului, care este aproapele literei, însă mai bun 
decât ea. "Şi voi da, zice, împărăţia aproapelui tău, care e mai bun 
decât tine." 2 Căci precum David era aproape de Saul, la fel Duhul se 
află în vecinătatea literei, având să se arate după moartea literei." 

După alt înţeles, Saul este tot omul, e toată mintea, e tot sufletul, 
dăruit de Dumnezeu, prin taina ungerii cu sfântul Mir, rege peste Israil. 
El primeşte poruncă să poarte război cu Amalec, prin care se înţelege 
diavolul, şi să-1 piardă dimpreună cu tot ce are el: femeile - plăcerile; 
pruncii lor - puii de drac; dobitoacele - patimile contra firii; cu un 
cuvânt, toate ale lui Amalec, care a împiedecat ieşirea din robia lui 
Faraon, care este o altă icoană a diavolului. 



1 IRegi 15, 19. 

2 IRegi 15, 28. 

62 CĂRAREA ÎMPĂRĂŢIEI 



Nici Saul al nostru, din noi din fiecare, n-ascultă, nu împlineşte 



porunca, ci cruţă tocmai căpetenia şi câteva vite mai arătoase ale lui. 
Nu omoară căpetenia relelor cu ascultarea de Dumnezeu, nu omoară 
dobitoacele cele mai arătoase - patimile cu chip nevinovat - dar care tot 
patimi sunt, deşi poartă piele de miel sau chipul nevinovăţiei. 

Noi, neamul cel creştinesc, noul Israil, în cele trei Taine prin 
care intrăm în marea obşte creştină: Sf. Botez, Ungerea cu Sf. Mir şi 
Sf. împărtăşanie, suntem unşi preoţi, regi şi împăraţi peste patimi. 
Deci, uniţi înlăuntrul nostru şi întreolaltă în cuvântul lui Dumnezeu, am 
primit porunca şi puterea de a omorî pe Amalec cel de duh şi toate ale 
lui să le dăm pierzării. Iar dacă facem ca Saul şi n-ascultăm să purtăm 
războiul după porunca şi puterea dată nouă de sus, atârnă asupra 
noastră, ca o sabie, părerea de rău a lui Dumnezeu 1 . 



APUSUL UNUI REGE 



Proorocul, văzătorul dincolo de literă şi lucruri, având durere în 
inimă de greşeala regelui, caută să i-o îndrepte. Căci, ca unul ce 1-a uns 
rege, era legat şi răspunzător duhovniceşte de dânsul. Astfel duhovni- 
cul îşi cheamă regele la pocăinţă, zicându-i: "Rău ai făcut că n-ai 
împlinit porunca Domnului Dumnezeului tău, care ţi s-a dat. Acum 
domnia ta nu va mai ţine; Domnul îşi va găsi un bărbat după inima Sa 
şi-i va porunci Domnul să fie conducătorul poporului Său, deoarece tu 
n-ai împlinit ceea ce ţi s-a poruncit de la Domnul" 2 . Pe lângă cuvântul 
acesta, îi mai ajută făcând şi o noapte de rugăciune. Se întâlneşte a 
doua oară cu regele; îi spune din nou greşeala sa, că: "Nesupunerea e 
un păcat la fel cu vrăjitoria şi împotrivirea la fel cu închinarea la idoli. 
Deci, pentru că ai lepădat cuvântul Domnului şi Domnul te-a lepădat, 
ca să nu mai fii rege peste Israil" 3 . La acestea, Saul face o pocăinţă 
mincinoasă, mai mult ca să scape de gura proorocului, zicând: "Am 
păcătuit, călcând porunca Domnului şi cuvântul tău; dar m-am temut 



1 Facere 6, 6. 

2 1 Regi 13, 13-14. 

3 1 Regi 15,23. 

de popor şi am ascultat glasul lui. Ridică dar păcatul de pe mine." 1 
Iată, unde e apărare nu e smerenie, deci nici mărturisire şi nici iertare; 
mândria tot stăpână rămâne; cu Dumnezeu nu poţi face diplomaţie sau 
compromis. 

Deci, după cum şi era de aşteptat: omul cu inima împărţită toate 
le vede împărţite; ba chiar şi cele ce sunt una le desparte. Căci iată- 1 
făcând despărţire între porunca Domnului şi cuvântul proorocului, - ca 
şi când aceasta n-ar fi una şi aceeaşi poruncă. Ba se mai şi îndrep- 
tăţeşte, aducându-şi în sprijin temerea sa de popor. Temerea sa însă era 
pricinuită de acea lepădare de sus 2 , frică pe care o simţea inima sa, ca 
una ce nu omorâse de la sine pe regele cel de alt neam, nu omorâse 
cornutele mâniei, nici mieluşeii iubirii de sine. De aceea, când vine din 
nou Samuil şi vrea să-1 aducă la pocăinţă, regele sare de la pocăinţă la 
îndărătnicia mândriei, zicând: "Am greşit; dar dă-mi acum cinste 
înaintea bătrânilor poporului meu şi înaintea lui Israil... " 3 . Săritură care 
face pocăinţa cu neputinţă; iar de la Dumnezeu vine, în loc de încercări 
în vederea ispăşirii, hotărârea detronării. 

Atunci a zis Domnul către Samuil: "Până când vei tânji tu pentru 
Saul, pe care l-am lepădat, ca să nu mai fie rege peste Israil? Umple 
cornul tău cu mir şi du-te la lesei din Betleem, căci dintre fiii lui mi-am 
ales rege." 4 

Tânjirea aceasta a proorocului, între hotărârile Cârmuirii de sus, 
şi îndărătnicia cârmuirii de jos, a regelui, prilejuieşte Sf. Maxim Mărtu- 
risitorul 5 o scurtă învăţătură despre puterea şi măsura rugăciunii către 
Dumnezeu pentru oameni. 

"O rugăciune e lucrătoare când e unită cu faptele poruncilor. 
Deci, când rugăciunea nu cade de pe limbă numai ca un cuvânt simplu, 
sau ca o vorbă goală a gurii, zăcând leneşă şi fără consistenţă, ci e 
înviorată şi însufleţită prin împlinirea poruncilor, atunci e lucrătoare, 
într-altfel (adică făcută pentru alţii) e lucrătoare când cel ce are lipsă de 
rugăciunea dreptului săvârşeşte faptele rugăciunii, îndreptându-şi viaţa 
de mai înainte şi (astfel) făcând tare cererea dreptului, întrucât o 
împuterniceşte prin purtarea sa de bunăvoie. Căci nu foloseşte rugă- 



URegi 15,24-25. 3 1 Regi 15, 30. 

2 înţelepciunea lui Solomou 17, 11-12. 4 1 Regi 16, 1. 

5 Sf. Maxim Mărturisitorul, op. cit., 299-300. 

ciunea dreptului celui care, având trebuinţă de ea, se desfată mai mult 
cu păcatele decât cu virtuţile. De pildă marele Samuil plângea odini- 
oară pe Saul care păcătuise, dar nu putea să-L facă pe Dumnezeu 
îndurător, neavând în ajutorul plânsului său îndreptarea cuvenită a 
păcătosului. De aceea Dumnezeu, oprind pe slujitorul Său de la plânsul 
de prisos, îi zice: "Până când vei plânge pentru Saul? Căci Eu l-am 
lepădat pe el, ca să nu mai fie rege peste Israil." 1 

"De asemenea Ieremia, care suferea mult pentru poporul iude- 
ilor înnebunit de amăgirea dracilor, nu e auzit când se roagă, întrucât 
nu are ca putere a rugăciunii întoarcerea necredincioşilor iudei de la 
rătăcire. De aceea Dumnezeu 1-a oprit şi pe el de la rugăciunea în 
zadar, spunându-i: "Şi tu nu te mai ruga pentru poporul acesta şi nu 
mai veni la Mine pentru ei, că nu voi auzi." 2 

"Cu adevărat e o mare nesimţire, ca să nu zic nebunie, să ceară 
mântuire prin rugăciunile drepţilor acela care-şi răsfaţă sufletul cu cele 
stricăcioase, precum tot aşa de mare nebunie e să ceară iertare pentru 
faptele cu care de fapt se laudă, întinându-se cu voinţa. Cel ce are tre- 
buinţă de rugăciunea dreptului trebuie să n-o lase nelucrătoare şi ne- 
mişcată - dacă urăşte cu adevărat cele rele - ci să o facă lucrătoare şi 
puternică, întraripând-o cu propriile virtuţi şi în stare să ajungă Ia Cel 
ce poate să dea iertare de greşeli." 

Iar Sfântul Marcu Ascetul spune toate acestea pe scurt: "Păcat 
spre moarte este tot păcatul nepocăit. Chiar de s-ar ruga un Sfânt 
pentru un asemenea păcat al altuia, nu e auzit." 3 

Drept aceea Samuil a fost trimis la David, care era un copil bălai 
cu ochi frumoşi şi plăcut la faţă. Pe acesta cunoscându- 1 Samuil prin 
duh, a luat cornul cu mir şi 1-a miruit, în mijlocul fraţilor săi, şi s-a 
odihnit Duhul Domnului din ziua aceea asupra lui David. Atunci s-a 
depărtat de la Saul Duhul Domnului, şi- 1 tulbura un duh rău, trimis de 
Domnul, cât şi slugile lui Saul i-au zis: "Iată un duh rău trimis de 
Domnul te tulbură" 4 . 



1 I Regi 16, 1. 2 Ieremia 7, 16. 

Sf. Marcu Ascetul, Despre cei ce cred că se îndreptează din fapte, Filocalia Sibiu, 
1946, ed. I, voi. 1, p. 254; şi ed. II, Sibiu, 1947, voi. 1, p. 252. 4 1 Regi 16, 12-J5. 

Trebuie să arătăm că, dacă în vremea când avea Duhul lui 
Dumnezeu n-a vrut să se îndrepte, acum, muncit de diavol, îi va fi cu 
atât mai greu să se îndrepteze, dacă nu chiar cu neputinţă. Aceasta e 
pedeapsa adusă de Dumnezeu peste îndărătnicirea înaintea unui trimis. 
De aceea, din toate timpurile se ştie că, atunci când puternicii vremii 
ridicau mâna asupra slujitorilor lui Dumnezeu, n-a mai dăinuit puterea 
lor. Saul, stăpânit de duhul rău, se răscoală împotriva lui Dumnezeu şi 
a slujitorilor Lui. Saul, ajuns în stăpânirea dracilor, umbla să facă 
moarte de om - lucrul ucigaşului de oameni - căci de două ori a aruncat 
după David cu lancea, cugetând să-1 pironească de perete 1 . Se sălbăti- 
cea şi asupra lui Samuil, căci ocrotea pe David, dar n-a putut să-i facă 
nimic. Mintea i se întunecă din ce în ce mai mult; dă poruncă să ucidă 
pe preoţii Domnului, fiindcă ţineau cu David, ceea ce slugile sale au şi 
făcut, ucigând în ziua aceea optzeci şi cinci de preoţi 2 . 

Fapta aceasta a lui Saul dovedea nebunia minţii lui şi înstrăina- 
rea cu totul de pocăinţă, ceea ce îi atrage de la Dumnezeu nenorociri şi 
necazuri fără oprire. Samuil proorocul moare, sfătuitor nu mai are. 
Asupra lui David se porneşte cu oaste, dar cu orânduire dumnezeiască 
David îi cruţă viaţa de mai multe ori; ba odată chiar îi fură suliţa de sub 
cap, iar altădată îi taie un colţ de haină, vrând să-i dovedească bună- 
tatea sa. Dumnezeu îi arătase că nu-i vrea moartea, ci întoarcerea. Căci 
prin ce l-ar fi putut zgudui mai tare spre întoarcere, decât cu dovezile 
bunătăţii lui David, celui ce-i cruţase viaţa de mai multe ori? 3 Dar o 
minte nebună nu mai înţelege cele bune; nu se mai poate sui să 
priceapă din cele văzute pe cele nevăzute. O minte întunecată n-o mai 
poţi crede, chiar când grăieşte de bine nu mai are statornicie. 

De aceea vin nenorocirile: cea mai de pe urmă cale ce-o mai are 
Dumnezeu la îndemână, ca să dezmeticească pe om la minte. "S-au 
adunat deci Filistenii" 4 împotriva lui Israil, cu război. Saul a adunat şi 
el tot poporul şi a făcut tabără. Saul însă, văzând tabăra Filistenilor, s-a 
spăimântat şi s-a zguduit tare în inima lui 5 . Zguduirea aceasta are sem- 
nificaţie şi urmări; odată dovedea dezechilibrul lui nervos, iar al doilea, 
acest dezechilibru creşte într-un moment de spaimă şi, de-acum încolo, 



'IRegi 18, 10-12; 19, 10. 4 1 Regi 28, 4. 

2 1 Regi 22, 17-18, 5 1 Regi 28, 5. 

3 1 Regi 24, 1-20. 

faptele lui sunt din ce în ce mai demente. Doar o ultimă licărire a lui Dumnezeu i-a mai rămas, 
pentru ca îndată să se stingă şi aceea. Căci a întrebat Saul pe Domnul, dar Domnul nu i-a 
răspuns nici prin vis, nici prin vedenie, nici prin prooroci. Atunci Saul zise slugilor sale: "Căuta- 
ţi-mi o femeie vrăjitoare, ca să merg la ea şi s-o întreb". Iar slugile i-au răspuns: "Este aci în 
Endor o vrăjitoare". Saul şi-a schimbat hainele şi s-a dus la vrăjitoare 1 . 

Dumnezeu, ştiindu-1 că va face aceasta, nu i-a răspuns; căci mintea lui nu mai făcea 
deosebire între bine şi rău, între Dumnezeu şi diavol. Iată- 1 acum pe Saul, părăsit de Dumnezeu 
şi mergând la vrăjitoare, uceniţa diavolului. 



SPIRITISM 



La vrăjitoare, cere din morţi pe Samuil pe care nu-1 ascultase când a trebuit. Iată în ce 
fel aduce Dumnezeu strâmtoarea peste om, ca odată, totuşi, aşa să preţuiască sfatul, încât şi din 
morţi ar fi în stare să cheme pe aceia pe care nu i-a ascultat la vreme. Dar cei ce până acolo se 
îndărătnicesc, încât numai morţii i-ar mai putea întoarce, "chiar de va şi învia cineva din morţi, 
tot nu vor crede" 2 . Neascultători, oamenii tari de cap şi betegi la minte de fumul mândriei, nu au 
parte de darurile sfatului. Căci, părăsind sfatul cel bun dat la vreme, şi Dumnezeu îi părăseşte 
şi-i lasă în sfatul celui rău. Aşa a păţit Saul, căci - după tâlcuirea Sf. Grigorie al Nissei, care 
lămureşte locul acesta - nu duhul lui Samuil a ieşit din iad (deşi în iad au mers toţi drepţii 
Vechiului Testament, afară de Enoh şi Ilie), ci a ieşit duhul cel rău, cu care lucra vrăjitoarea, şi 
care a luat înfăţişarea lui Samuil, ca desăvârşit să-1 înşele pe Saul. 

Iată pe fostul rege căzând cu închinare înaintea meşteşugirii diavolului, care îşi întinsese 
stăpânirea şi asupra vieţii sale, încât şi sfârşitul i 1-a proorocit. ' 



1 1 Regi 28, 6-8. 2 Luca 16,31. 



ÎNVĂŢĂMINTELE REGILOR 



67 



1 Regi 28: 

15. Şi a zis (cel în chipul lui) Samuil către Saul: 
"Pentru ce mă tulburi ca să ies?" Iar Saul 
răspun 

se: "Mi-e tare greu; Filistenii se luptă 
împotriva 

mea, iar Dumnezeu s-a depărtat de mine şi nu- 
mi 

mai răspunde nici prin prooroci, nici în vis, nici 
in 

vedenie; de aceea te-am chemat ca să mă înveţi 
ce 

să fac?" 

16. Zis-a (cel în chipul lui) Samuil: "La ce mă 
întrebi pe mine, dacă Domnul s-a depărtat de 
tine 

şi s-a făcut vrăjmaşul tău? 

n.Domnul face ceea ce a grăit prin "mine": 

Va lua Domnul domnia din mâinile tale şi o va 

da 

lui David, aproapele tău, 

îs.Deoarece tu n-ai ascultat glasul Domnului 

şi n-ai plinit iuţimea mâniei lui asupra lui 

Amalec, 

de aceea Domnul face aceasta cu tine acum. 
i9.Şi va da Domnul pe Israil împreună cu tine 
în mâinile Filistenilor; mâine tu şi fiii tăi veţi fi 
cu 

mine!" 

Aşadar, fărădelegea vorbirii cu morţii, sau spiritismul, are vechi- 
me mare. în zilele noastre, a ajuns o adevărată modă de lume mare, şi, 
fiind cea mai subţire dintre amăgiri, e şi cea mai primejdioasă rătăcire. 
Să fim înţeleşi: Biserica nu tăgăduieşte spiritismul, ci-1 opreşte. Iată de 
ce: 

Spiritul care vine nu poate aduce nici o probă îndeajuns de con- 
vingătoare despre fiinţa sau identitatea sa. Poate înşira dovezi după 
dovezi, arătând că ştie lucruri, pe care, ni se pare nouă, numai răpo- 
satul putea să le ştie. Dar şi îngerii răi sau spiritele pot să le ştie tot aşa 



de bine. în nici un chip nu putem fi siguri de identitatea celui ce 
vorbeşte sau scrie întocmai ca răposatul. Se-ntâmplă, adică, cea mai 
meşteşugită substituire a persoanei, care e înlocuită şi copiată întocmai 
întru toate, cum o ştiam şi noi, ca amăgirea noastră cea din bună 
credinţă să fie desăvârşită: iar noi să credem o lucrare de amăgire, ca 
pe cea mai adevărată descoperire de dincolo. Şi, văzând că cele mai 

multe descoperiri se împlinesc mai pe urmă, primeşti fără control cea 
mai de pe urmă înşelare. Iar aceasta o păţesc mai ales cei ce ocolesc 
sfintele Predanii ale Bisericii şi umblă după măiastră înşelare ca să-i 
povăţuiască aceia către lumea de dincolo. E şi mai uşor: spiritismul nu 
cere lupta cu sine însuşi, nu cere sfinţirea vieţii, nu cere recunoaşterea 
dumnezeirii Mântuitorului, nu opreşte ispitirea de Dumnezeu - căci 
tocmai asta e spiritismul. Ba, dacă ţii neapărat la acestea, de teama să 
nu te afli în greşeală, ţi le cere şi pe-acestea, dar numai ca, pe lângă 
toate acestea, să mai crezi şi în spiritism, adică şi în altceva pe lângă 
Biserica întemeiată de Dumnezeu. Iar cu vremea, câştigându-ţi încre- 
derea, te poţi pomeni cu sfaturi împotriva mântuirii, sau pradă năluciri- 
lor care clintesc mintea din dreapta socoteală. 

Am putea fi întâmpinaţi de adepţii spiritismului cu cuvântul că 
dintre sfinţi mulţi au grăit cu îngerii, iar unii cu adevărat au grăit şi cu 
cei mutaţi de aici, ba şi la viaţă i-au întors; dar asta a fost din îngădu- 
inţa lui Dumnezeu, ca o mărturie a nemuririi sufletului şi a învierii celei 
de obşte, şi ca o slavă cu care i-a cinstit pe sfinţi. Din când în când se 
arată între oameni cât ascultă Dumnezeu de sfinţi când arde într-înşii 
iubirea de oameni şi voiesc să-i scape de vreo mare nedreptate năpăs- 
tuită peste dânşii: ei cer de la Dumnezeu mărturia celui de dincolo de 
mormânt. Dar de la minunile lui Dumnezeu prin sfinţi şi până la 
descoperirile spiritiste e tot atâta depărtare, câtă de la sfinţi la ispititorii 
de Dumnezeu. Viaţa Sf. Ciprian, care înainte de a fi creştin era mare 
vrăjitor şi înşelător de oameni, ne poate sta mărturie şi în privinţa spiri- 
tismului. 

Altă pricină, pentru care Biserica îşi opreşte fiii de la calea lătu- 
ralnică a spiritismului şi a vrăjitoriei de toate treptele, e şi aceasta: s-a 
băgat de seamă că practica spiritismului duce la nebunie. Făcându-se 
cercetare undeva, într-o casă de nebuni, s-a găsit că 70 de inşi la sută 
făcuseră spiritism. Cum se ajunge la nebunie e uşor de priceput: fiecare 
şedinţă se poate face numai dacă toţi cei din adunare se învoiesc să 
împrumute din ei o anumită putere nervoasă, trebuitoare spiritului de 
dincolo, care scrie sau vorbeşte printr-unul din cei adunaţi. Acela îşi 
pierde conştiinţa de sine în vremea şedinţei, cade în transă. împrumu- 
tarea puterii nervoase pe care o solicită spiritele spre a putea comunica 
dincoace e mai mult o învoire la jaf pe socoteala sănătăţii nervilor, jaf 
care duce, încetul cu încetul, pe unii mai repede, pe alţii mai târziu la a 

nu se mai putea sluji de minte şi de nervi, căci tâlhărite de spirite 
slăbesc şi, oarecum zicând, îşi schimbă firea, încât toate le văd 
printr-un duh străin, altfel decât cealaltă lume normală. Aşa începe pe 
încetul să se arate nebunia, de cele mai multe ori fără de întoarcere. 

Spre documentarea celor de mai sus aducem în sprijin cartea 
unui medic despre Ştiinţele oculte şi dezechilibrul mintal 1 . Cartea 
aceasta are meritul că aduce şi răspunsurile ocultiştilor, spiritiştilor şi a 
câtorva orientalişti de seamă. Toate sfaturile lor nu sunt decât strigăte 
de alarmă împotriva navalei mulţimii spre dezechilibrul mintal. Iată 
câteva răspunsuri la întrebarea: "Dacă ştiinţele oculte - faimoasa ştiinţă 
a binelui şi răului - pot duce la dezechilibrul mintal, sau nu?" Unul 
răspunde: "Nu cred că ştiinţele oculte, prin ele însele, duc la dezechili- 
bru mintal, dacă cel ce le studiază sau le practică nu are tare intelectua- 
le. Dar e un lucru sigur că mulţime de dezechilibraţi mintal sunt atraşi 
spre practicarea ştiinţelor oculte şi nu-şi găsesc în ele decât înrăutăţirea 
tulburării lor sau o temă pe care să delireze" (Prof. Alajovanine, p.92). 

Iată răspunsul unei orientaliste (D-na H. Blavatsky): "Cele mai 
bune, cele mai puternice medii au suferit de pe urma experienţelor în 
sufletul şi în trupul lor. Amintiţi-vă moartea - vrednică de plâns - a lui 
Ch. FOrster, care s-a stins de nebunie furioasă într-un azil de alienaţi; 
aduceţi-vă aminte de Stade, care e epileptic, de Eglinton, primul mediu 
al Angliei din vremea noastră, care e atins de aceeaşi boală. Vedeţi ce 
viaţă a avut Douglas Home. Gândiţi-vă apoi la soarta tristă a sărmanu- 
lui Washington Irving. Iată în sfârşit şi pe surorile Fox, cele mai vechi 
medii, întemeietoarele spiritismului modern, după peste 40 de ani de 
"raporturi" cu "îngerii", ele au înnebunit fără lecuire, mulţumită acelor 
îngeri... Ştiinţa binelui şi a răului este plină de primejdii şi plină de 
curse" (p. 96). 

Un spiritist încercat (Stanislas de Gnaita) atrage aminte: "Poţi 
vedea că nu tăgăduiesc cu prejudecată preţul spiritelor. Eu judec aspru 
doctrina - una din cele mai însemnate în general - numai pentru conse- 
cinţele la care duce în chip fatal: promiscuitatea psihică şi anarhia spi- 
rituală. .. Experimentatorul îndrăzneţ când vrea să intre în trupul lui îl 
poate găsi ocupat de o larvă, care s-a instalat acolo, a luat organele în 



" ' Dr. Philippe Encausse, Sciences occultes et desequilibre mental, Paris, 
Payot, 1944, ed. II, 314p. 

stăpânire, s-a întărit ca într-o cetate, ca să spunem astfel. . . . Sau el intră 
fără să fi putut da afară năluca; de aci nebunia, monomania sau, pe 
puţin, posedarea. ... Sau rămâne larva stăpână pe trup, ca pe un câmp 
de luptă: de aci înainte ea va vegeta în acest trup şi asta e idiotia 
(p.112). 

Răspunsul acesta îndeamnă la o legătură. Odată Mântuitorul 
atrăgea aminte celor ce se izbăvesc de rele, că duhul cel rău (recunos- 
cut de noi prin muncirea unei patimi), fiind alungat de pocăinţa omului 
unită cu darul lui Dumnezeu, neavând acela unde petrece, mai ia cu 
sine alte şapte duhuri, mai rele decât sine şi se întoarce la casa de unde 
a fost alungat. Deci, dacă află casa curată, dar stăpânul - mintea, 
sufletul - umblă pustiu, plecat de-acasă prin cine ştie ce excursii astrale 
după informaţii, lăsând geamuri şi uşi deschise - că nu pot rămâne 
altfel - sigur că cele de pe urmă ale omului aceluia vor fi mai rele decât 
cele dintâi. Ar fi interesant de ştiut întocmai ce înţelegeau Sfinţii 
Părinţi, când îşi disciplinau ucenicii, deprinzându-i să-şi aibă necon- 
tenit sufletul întreg aeolea unde le era şi trupul şi să se împotrivească 
răpirii minţii afară din trup. Trebuie că aci e ceva mai mult decât sim- 
pla împrăştiere a fanteziei, care, nestăpânită, multă slăbire aduce. 

Alt spiritist (Allan Kardec) răspunde cam aceleaşi: "Una dintre 
cele mai mari primejdii ale mediumităţii (însuşirea ce-o au unele per- 
soane de-a intra, chiar fajă voie, în legături cu spiritele - însuşire care e 
datorită unei inaderenţe nonnale a sistemului nervos la lumea reală) e 
obsesia, adică stăpânirea pe care anumite spirite o pot exercita asupra 
mediilor... Obsesia are trei trepte principale." obsesia simplă, fascinaţia 
şi subjugarea" (p. 116). 

Un profesor (Laiquel-Lavastine) mai precizează şi alte laturi: 
"Studiul ocultismului... nu are nici un neajuns în ce priveşte sănătatea 
morală a celor echilibraţi. Dar se întâmplă că la baza acestor studii să 
stea o tendinţă anormală, sau chiar bolnăvicioasă. în acest caz ele pot 
fi vătămătoare. Cu atât mai mult aplicaţiile practice. Unele din aplicaţii 
sunt experimentele de disociere a personalităţii. Se poate înţelege de 
aci cât sunt de vătămătoare la subiectele a căror sinteză mintală e mai 
mult sau mai puţin insuficientă. Printre mediile existente se pot face 
trei grupe: 

1 .înşelătorii şi escrocii, care intră în jurisdicţia tribunalelor; 
2. nebunii, care, într-un delir sistematic, fac spiritismul să inter- 
vie ca un izvor de elemente noi; 

3.inşii, de cele mai multe ori debili mintali, la care spiritismul 
nu e decât pricina ocazională a apariţiei delirului. 
"Spiritismul este prin urmare păgubitor, fiindcă înlesneşte izbuc- 
nirea delirului. Rolul psihiatrului este să arate neajunsurile şi primejdiile 
sale"(p.H8). 

Cel mai răspicat strigăt de alarmă îl dă un magician şi orientalist 
englez (C. W. Leadbeater), în următoarele cuvinte: "Mijloacele cele 
mai înaintate de vrăjitorie (magie neagră) pot da viaţă elementelor arti- 
ficiale puternice, şi acest fel de viaţă este câteodată foarte rău. Dar ele- 
mentele acestea reacţionează cu o putere îngrozitoare asupra autorului 
lor, dacă persoana vizată se află, prin curăţia firii ei, la adăpost de 
înrâurirea lor. Aşa că povestea cu vrăjitorul sfâşiat de dracii pe care-i 
chemase nu-i numai poveste, ci poate avea o bază de adevăr. 

Fac, foarte solemn, pe toţi atenţi, să nu se străduiască să deştepte 
energiile acestea de temut, dacă nu sunt călăuziţi de un om încercat, 
căci am constatat personal, la ce urmări teribile se expune o persoană 
neştiutoare şi cu călăuză rea, când vrea să se joace cu aceste lucruri 
foarte serioase. A te arunca în experienţele acestea, tară să ai price- 
pere, este mult mai primejdios decât jocul unui copil cu nitroglicerină" 
(dinamită) (p.l 19). 



Semuind "motivele" care ademenesc oamenii spre spiritism, 
dintre cele mai serioase sunt durerile nemângâiate pentru moartea câte 
unuia din familie; iar dintre motivele mai puţin serioase, curiozitatea şi 
naivitatea. 

Normal ar fi ca cei rămaşi în viaţa aceasta să vrea să se refacă şi 
să se împace cu hotărârea cea mai presus de ei, care a orânduit aşa. 
Dar ei fac dimpotrivă: nu vor să se împace, se revoltă, nu vor să între- 
rupă legătura cu cei mutaţi dincolo, refuză a se mulţumi numai cu 
mijlocirea Bisericii pentru sufletul lor. Ei vor să treacă hotarul pus de 
Dumnezeu între cele două împărăţii ale vieţii sufletului. Neastâmpă- 
rareâ lor îi pune în conflict cu Providenţa divină; iar starea asta 

nenormală îi poate împinge până la dezechilibru mintal - sau, socotind 
întors, această neastâmpărare chiar dovedeşte dezechilibru latent, care 
abia acum se manifestă pe "motivul" unei morţi în familie. 

Omul trebuie să aibă o cunoştinţă despre moarte şi viaţă; - şi 
pentru asta are şi vreme şi ocazii - pe urmă trebuie să-şi stăpânească 
durerea. Căci nestăvilind-o cu resemnarea şi cu împăcarea stării de 
lucruri, aşa cum acestea se deapănă de la începutul omului, iar pe 
deasupra, refuzând alinarea pe care o dă credinţa creştină, nu mai 
rămâne bietului îndurerat nimic care să-i ocrotească mintea sănătoasă. 
Dragostea mărginit înţeleasă înteţeşte şi prelungeşte durerea, care pri- 
cinuieşte obsesii şi îndrumă la spiritism; iar de acolo atârnă de sănăta- 
tea nervoasă câtă a mai rămas, unde să se sfârşească totul. Suntem de 
acord deci cu "dorinţa fierbinte" din concluzia unei teze de doctorat în 
medicină, ca: "Fiinţele deznădăjduite, împinse de naivitate, teamă sau 
nebunie, să nu mai fie ispitite la o experienţă costisitoare şi în acelaşi 
timp periculoasă pentru sufletul lor tulburat" (p.242). 

Tot cu acest prilej se mai nimereşte o observaţie asupra spiritiş- 
tilor fără voie, sau mai bine-zis asupra celor posedaţi de spirite, mai 
mult sau mai puţin cu sau fără voia lor: sunt o seamă de oameni sănă- 
toşi la aparenţă, dar "lor le grăieşte duhul" multe prăpăstii. Aceştia 
simt într-înşii o a doua persoană, care vorbeşte cu ei ca atare şi, cu tim- 
pul, se trezesc total absorbiţi, de un atare duh, care se dă pe sine, ba 
"arhanghel", ba cutare sau cutare sfânt, ba chiar şi numele lui Iisus 
Hristos îl împrumută. In alte cazuri, când n-avem de-a face cu o per- 
soană înclinată spre credinţă, acea a doua persoană face pe unul din 
personajele mai de seamă ale istoriei. E limpede, fără exemplificări, că 
unitatea persoanei omeneşti s-a sfărâmat, cenzura raţiunii nu mai func- 
ţionează, tot conţinutul subsolului persoanei răbufneşte fără stăvilar; ne 
aflăm în faţa unei tragedii din câmpul patologiei nervoase. 



Sfinţii Părinţi, într-un gând, previn turma credincioşilor de 
ispitele iscodirilor lăturalnice; astfel Sfântul Ciril al Ierusalimului stri- 
gă: "Fugi de orice lucrare diavolească... Nu da atenţie la astrologi... 
Nu primi nici măcar să auzi despre farmece, descântece şi de faptele 

foarte nelegiuite ale celor care cheamă spiritele!" 1 Iată şi cuvântul 
Sfântului Grigorie de Nissa, din scrisoarea sa. către Episcopul Teodo- 
sie 2 : "S-a părut unora dintre înaintaşii noştri că acea vrăjitoare ar fi 
adus de faţă chiar sufletul lui Samuil, şi în sprijinul acestei păreri aduc 
faptul că fiind foarte impresionat Samuil de lepădarea lui Saul (de către 
Dumnezeu) şi chiar căutarea vrăjitoarei s-a făcut tot cu gândul la 
Dumnezeu, adică prin aceea că a vrut să afle, printr-o manevrare a 
vrăjitoarei, un răspuns înşelător la întrebările puse de el. Fiind, adică, 
supărat proorocul pentru că nu voia ca păcătosul să fie dat pierzării, 
drept aceea şi adaugă că a permis Dumnezeu ca să fie chemat sufletul 
proorocului prin acea artă magică, pentru ca să vadă însuşi Samuil că 
apărarea pe care a vrut s-o ia lui Saul a fost zadarnică, arătându-i prin 
vorbirea pântecului că proorocul îi este protivnic, făcându-i să i-o 
spună personal atunci când 1-a chemat." 

"Gândindu-mă însă la prăpastia, de care ne spune Evanghelia, că 
s-a căscat între împărăţia celor buni şi a celor răi, precum a zis acel pa- 
triarh, sau mai curând însuşi Domnul patriarhului (Dumnezeu), (para- 
bola cu Lazăr şi bogatul), anume că nimeni din cei condamnaţi nu se 
mai poate ridica până la cele cereşti şi nimeni din cer nu mai poate 
coborî în ceata celor răi - eu personal nu cred în astfel de concepţii 
magice, ci cred că singurul adevăr e cel descoperit de Sf. Evanghelie." 

"Pe cât ştim, cât de mare este Samuil între sfinţi şi de condamna- 
bilă e fascinaţia magiei, pe atât sunt de convins că în acea stare de 
odihnă completă în care se afla Samuil, n-a putut nici cu voie, nici fără 
voie să treacă peste prăpastia care separă pe cei răi de cei buni; - fără 
voie - nu, întrucât ar însemna că s-ar fi permis diavolului să treacă el 
acea prăpastie şi să mute pe acel sfânt prooroc din mijlocul cetei celor 
sfinţi în alt loc; de bună voie, iarăşi nu e posibil, căci nici n-ar fi în 
stare şi nici n-ar vrea să se amestece în cele rele. Căci cine odată petrece 
în bine, e absurd să se spună că ar trece de bună voie Ia cele rele. Dar 
chiar dacă ar avea de gând aşa ceva, mărimea acelei prăpăstii nu 
permite astfel de trecere." 



414. 1 Sf. Ciril al Ierusalimului, op. cit., p. 133. 

2 Sf Grigorie de Nissa, Epistola către Teodosie, Migue, P.G. 45, col. 407- 

"Ce însemnează, deci, problema pe care o discutăm? întrucât 
vrăjmaşul firii omeneşti e protivnicul nostru al tuturor, el nu are alt 
gând şi altă grijă decât să lovească pe om unde-1 doare, rănindu-1 de 
moarte. Şi care altă rană poate fi mai mortală pentru oameni decât a-i 
îndepărta din apropierea Dumnezeului celui făcător de viaţă şi lăsân- 
du-i să se rostogolească de bună voie spre pierzare? întrucât, deci, 
mulţi se pasionează, din cei ce se îngrijesc de cele trupeşti, să cunoas- 
că viitorul, nădăjduind să-1 poată evita, dacă e rău, sau să şi- 1 dobân- 
dească dacă e bun, de aceea, pentru a nu-şi anina oamenii privirile 
numai spre Dumnezeu, vicleana fire a diavolului a iscodit o mulţime de 
chipuri mincinoase de a cunoaşte viitorul, cum sunt: ghicitul din zbo- 
rul păsărilor, tălmăcirea semnelor, oracole, cercetarea măruntaielor, 
chemarea morţilor, ghicirea în momente de transă, incitarea (ispitirea) 
zeităţii, inspiraţia şi alte multe. Şi în ce fel e ghicirea prin care se lasă 
omul ademenit ca să afle adevărul, pe atâta e de sigur că omul cade în 
ghearele vicleanului şi înşelătorului diavol. Diavolul e cel care îndeam- 
nă pe cel ce observă zborul vulturilor, să-şi lege nădejdea de anumite 
fâlfâiri mai deosebite sau de palpitările anumite ale ficatului, bâlbâială 
care reiese din mflamaţiuni ale ganglionilor, ca şi clipirile din ochi, 
toate acestea vădesc tot atâtea moduri de înşelare a omului de către 
viclenia aceluiaşi diavol şi aceasta cu scopul ca, depărtându-se oamenii 
de Dumnezeu, să caute vindecare prin diavol, de la care şi cred că o 
dobândesc." 

"Una din aceste felurite înşelări este deci şi vorbirea din stomac, 
sau pitonia, prin care s-a crezut că s-ar putea evoca sau readuce la 
viaţă sufletele celor morţi. Disperat în privinţa mântuirii sale, atunci 
când împotrivă-i se răsculaseră străinii cu toate armatele lor, şi venin- 
du-i atunci în minte că Samuil i-ar putea veni oarecum în ajutor, Saul 
s-a dus la vrăjitoare care-şi credea singură şi-i credeau şi alţi oameni că 
i se arată diavolul sub diferite contururi, pe care de altfel Saul nu le-a 
văzut, ci numai ea. Când deci s-a apucat să oficieze acel act magic şi 
au apărut în ochii femeii fantasmele acelea, atunci diavolul 1-a făcut pe 
Saul să creadă că acele arătări ar fi însuşi realitatea lor, mai ales că 
însăşi îmbrăcămintea sub care i s-a spus că s-a arătat acea figură (a lui 
Samuil), - îmbrăcăminte care nu era deloc necunoscută femeii, se potri- 
vea cu aceea pe care o cunoscuse Saul, fapt care a făcut pe acesta şi 
mai mult să se mire, crezând acum cu tărie că de fapt nu s-a înşelat 

prin viziunea femeii. După ce ea a zis că vede nişte zei înălţându-se şi 
un bărbat în picioare îmbrăcat în două haine, atunci ce să zică la 
aceasta adevăratele slugi ale textului Scripturii? Că s-ar fi arătat însuşi 
Samuil şi că într-adevăr vrăjitoarea a văzut nişte zei ridicându-se în 
sus? Cunoaşte şi Scriptura pe diavol, atunci când zice: "Toţi dumne- 
zeii păgânilor sunt idoli" (Ps.95, 5). Ori sufletul lui Samuil să fi petre- 
cut împreună cu idolii? Să nu fie! Ci spiritul de care vrăjitoarea era 
continuu stăpânită, el a fost acela care împreună a luat şi pe alte spirite 
spre a înşela pe acea femeie şi prin ea şi pe Saul. în acea vorbire din 
stomac acele spirite diavoleşti au făcut pe femeie să spună că sunt zei, 
Ie-a descris şi haina în care ar fi îmbrăcaţi şi le-a învăţat şi glasul lor şi 
vorbirea în chip profetic, anunţând, printr-o conjunctură verosimilă, pe 
care o indicau aparenţele, viitorul, ca pe ceva ce reieşea logic din fap- 
tele ce se întâmplaseră. De altfel acel spirit diabolic s-a dat de gol fără 
să vrea, spunând adevărul atunci când a zis: "Mâine tu şi fiii tăi veţi fi 
cu mine" (I Regi 28, 19). Dar dacă ar fi fost însuşi Samuil, atunci cum 
ar fi fost posibil să stea împreună cu el un om vinovat de atâtea crime 
(Saul)?" 

In vremea noastră circulă multe cărţi care cuprind comunicări de 
dincolo. Aceste comunicări, mai ales cele care se dau pe sine a fi din 
partea sfinţilor sau chiar ale Mântuitorului însuşi, fără voie ne conduc 
la comparaţia lor cu Sfintele Evanghelii. La o atare confruntare se dau 
de gol. Puse pe două coloane, aceste splendide platitudini şi mărunţi- 
şuri, cu o pagină din Evanghelii, sublimul şi ridicolul sunt şi mai evi- 
dente. Calitatea literară, fondul, înălţimea gândirii, totul dau de gol un 
fals neruşinat şi nemaipomenit de îndrăzneţ, pe care nu cred să-1 poată 
face sufletele celor mutaţi de la noi, ci numai tatăl minciunii 1 şi hristoşii 
mincinoşi 2 . 

Biserica e datoare să-şi cruţe fiii de ispita căderii între tâlharii cei 
de duh; de aceea opreşte lucrul acesta şi-şi previne credincioşii cu sfa- 
tul Sfântului Pavel, dat Tesalonicenilor, iscoditori şi ei de taine: 

2 Tesaloniceni 2: 

7. ... Taina fărădelegii se înfiripează... 



1 Ioan8, 44. < 2 
Matei 24, 5. 

9. ...Ivirea "aceluia" va fi prin lucrarea lui Sa- 
tan, însoţită prin tot felul de puteri şi de semne şi 
de minuni mincinoase, 

10. Şi de amăgiri nelegiuite, pentru fiii pierză 
rii, fiindcă n-au primit iubirea adevărului, ca să 
se 

mântuiască. 

n. Pentru aceea Dumnezeu le trimite amăgiri 
puternice, ca să dea (dar) crezământ minciunii, 
i2.Şi să cadă sub osândă toţi cei ce n-au ere 
zut adevărul, ci au îndrăgit nedreptatea. 

Căci cale nedreaptă îndrăgesc toţi cei ce iscodesc lăturalnic tai- 
nele lui Dumnezeu, cele închise în zile viitoare. 



PLATA DIN URMA A NEASCULTĂRII 

Iar acum, mărturia Scripturii despre vinovăţiile şi plata pe care 
şi-a luat-o Saul pentru neascultare şi osteneală la vrăjitoare: i se împli- 
nesc cele zise de duhul minciunii, care lucra prin vrăjitoare, înşelându-1 
cu chipul lui Samuil. Astfel: 

1 Regi 31: 

3. Lupta contra lui Sau! ajunsese cumplită, şi 
arcaşii îl loviră pe acesta, care fu greu rănit. 

4. Atunci a zis Saul purtătorului său de arme: 
"Trage-ţi sabia şi mă străpunge cu ea, ca să 
nu 

vină aceştia să mă ucidă şi să-şi bată joc 
de 

mine". Purtătorul de arme însă n-a voit, căci 
se 

temea cumplit. Atunci Sau! şi-a luat sabia şi s- 
a 

aruncat în ea. 

s.Văzând purtătorul de arme că Saul a murit, 
s-a aruncat şi el în sabia sa şi a murit cu el. 

6. Aşa a murit în ziua aceea Saul şi cei trei fii ai 
săi, şi purtătorul de arme, precum şi toţi oamenii 
lui. 

1 Paralipomena 10: 

n.Aşa a murit Saul pentru nelegiuirea sa, pe 
care o făcuse el înaintea Domnului: pentru că 
n-a 

păzit cuvântul Domnului, a alergat la o 

vrăjitoare 

cu întrebarea sa, 

i4.Şi n-a căutat pe Domnul. De aceea a şi fost 
el omorât şi domnia a fost dată lui David, fiul 
lui 
lesei. 

Iată cum, din neascultare şi nepocăinţă, începe calea pierzării 
care-1 duce până în faţa morţii, lipsit de orice pietate, şi prăbuşindu-1 în 
pierzarea veşnică. Iată cum cei cu mintea plină de fumul mândriei şi al 
iubirii de sine până la moarte, neprimind luminile sfatului, cad din gre- 
şeli în greşeli, peste care vin necazuri din ce în ce mai mari; iar sub po- 
vara durerilor, cei neascultători se aruncă în deznădejde şi în omorârea 
de sine, prin care iadul îi înghite tară de întoarcere. Căci ucigaşii de 
sine nu au iertare, nici în veacul de acum, nici în veacul ce va să vie; 
iar Biserica e oprită să se roage pentru iertarea lor. Iată de ce au zis 
Părinţii că plata neascultării e pierderea mântuirii; dar şi aceea au mai 
zis, că pentru înmulţirea neascultării a ridicat Dumnezeu sfatul dintre 
oameni. Iar Scriptura, pentru aceeaşi pricină, mărturiseşte că: "Preo- 
tului îi va lipsi cunoştinţa legii şi bătrânului sfatul" 1 . 

Şi iarăşi mărturisim: că Dumnezeu n-are pe nimeni de pierdut. 
Chiar pe Saul, Dumnezeu îl chemase, dar, dacă n-a vrut să înţeleagă. 
Iuda a înţeles, dar n-a vrut să vie... 



Iezechiil 7, 26. 

TIRANI IN POCĂINŢA 

O mare parte de oameni cad în deznădejde în privinţa mântuirii 
lor. Deznădejdea e un chip greşit de meditaţie asupra relelor făcute; 
chipul bun e, dimpotrivă, nădejdea. Răul, nimicul, păcatul, diavolul nu 
sunt subiecte sănătoase de gândire, căci îmbolnăvesc mintea prin aso- 
ciaţie de idei. Pocăinţa trebuie să fie o înseninare din ce în ce mai mare 
a sufletului şi a sănătăţii întregi. 

Fiindcă vorbim de învăţămintele regilor, iată cum Sfântul Ciril al 
Ierusalimului ridică moralul credincioşilor, vorbind despre aşteptarea 
răbdătoare a lui Dumnezeu după întoarcerea păcătosului. 

"Şi Mânase a fost un om al fărădelegii; a tăiat cu ferăstrăul pe 
Isaia 1 , s-a pângărit cu tot felul de slujiri idoleşti şi a umplut Ierusalimul 
cu sânge nevinovat. 2 Totuşi, când a fost dus rob în Babilon, Mânase a 
folosit încercarea nenorocirilor suferite spre a se vindeca prin pocăinţă, 
în adevăr Scriptura spune: "Mânase s-a smerit înaintea lui Dumnezeu 
şi s-a rugat, iar Domnul 1-a ascultat şi 1-a adus înapoi în regatul său" 3 . 

"Dacă cel care a tăiat cu ferăstrăul pe profet s-a mântuit prin 
pocăinţă, oare tu, care n-ai făcut un păcat atât de mare, să nu te mân- 
tuieşti?" 

"Ce părere ai despre Nabucodonosor? N-ai auzit din Scripturi că 
era sângeros, sălbatec şi că avea voinţă de leu? 4 N-ai auzit că a scos 
afară din morminte oasele împăraţilor? 5 N-ai auzit că a dus în robie 
poporul iudeu? N-ai auzit că a scos ochii împăratului 6 , după ce acesta 
şi-a văzut copiii înjunghiaţi? N-ai auzit că a sfărâmat heruvimii? nu 
vorbesc de heruvimii spirituali - departe de acest gând; să nu presupui 
aceasta, omule - ci de cei sculptaţi 7 . N-ai auzit că a sfărâmat ilastiriul 
prin care vorbea Dumnezeu? 8 Că a călcat în picioare catapeteasma 
sfinţeniei? Că a luat altarul tămâierii şi 1-a dus în templul idolilor? 9 Că a 
furat toate darurile? Că a ars templul din temelie?" 

"De ce pedeapsă era vrednic Nabucodonosor, pentru că a orbit 
pe împărat, pentru că a ars cele sfinte, pentru că a dus în robie pe 



1 Evrei 11, 37. 4 4 Regi 25, 1-20. 7 Ieşire 25, 18-20. 

2 4 Regi 21, 16. 5 Ieremia 8, 1; Baruh 2, 24. 8 Ieşire 25, 22. 

3 2 Paralipomena 33, 12-13. 6 4 Regi 25, 7. 9 Daniil 1, 2. 

poporul iudeu, pentru că a pus vasele sfinte în templul idolilor? Oare 
nu era vrednic de mii de ori de moarte?" 

"Ai văzut mărimea nelegiuirilor!? Vino acuma să vezi iubirea de 
oameni a lui Dumnezeu! Nabucodonosor s-a sălbătăcit, locuia în 
pustie; se biciuia ca să se mântuie. Avea unghii ca de leu, căci răpise 
cele sfinte. Avea păr de leu, căci ca un .leu răpea şi urla. Mânca iarbă 
ca boii, căci era ca o vită, care nu cunoştea pe Cel ce i-a dat împărăţia 1 . 
Trupul lui s-a vopsit cu rouă 2 , pentru că, deşi a văzut mai-nainte rouă 
stingând focul, totuşi n-a crezut." 3 

Şi ce se întâmplă? "Şi după trecerea acestei vremi, eu, Nabuco- 
donosor, am ridicat ochii mei la cer, şi mintea îmi veni din nou, şi am 
binecuvântat pe Cel Prea înalt şi Celui veşnic viu i-am adus laudă şi 
preamărire: căci puterea lui este putere veşnică, iar împărăţia Lui peste 
vârste şi vârste. Toţi locuitorii pământului sunt socotiţi ca o nimica şi 
El face ce vrea cu oştirea cerească şi cu locuitorii pământului şi nimeni 
nu poate să-L împiedece la lucrul Lui şi să-1 zică: "Tu ce faci?" în 
acelaşi timp mi-a venit mintea la loc - şi spre faima împărăţiei mele 
mi-a venit iarăşi măreţia şi strălucirea - şi sfetnicii mei şi dregătorii cei 
mari m-au chemat şi împărăţia mi-a fost dată în stăpânire, iar puterea 
mea a crescut şi mai mult. Acum eu, Nabucodonosor, laud, înalţ şi 
preamăresc pe împăratul Cerului: toate faptele lui sunt adevărate şi 
căile lui drepte, iar pe cei ce umblă mândri poate să-i smerească." 4 

Aşadar, când L-a cunoscut pe Cel Prea înalt, când i-a înălţat lui 
Dumnezeu glas de mulţumire, când s-a căit de cele ce a făcut, când 
şi-a cunoscut propria slăbiciune, atunci Dumnezeu i-a dat înapoi dem- 
nitatea împărătească. 

"Cum oare? Pe Nabucodonosor, care a făcut atâtea fărădelegi, 
dar s-a mărturisit, l-a iertat şi i-a dat împărăţia, iar ţie, care te pocăieşti, 
nu-ţi dă iertare păcatelor şi împărăţia Cerurilor, dacă vei trăi în chip 
vrednic? Domnul este iubitor de oameni, este grabnic a ierta şi zăbav- 
nic a pedepsi. Nimeni să nu piardă nădejdea mântuirii salei" 5 



Daniil 4, 29. 3 Daniil 3, 20-27. 

2 Daniil4,30. 4 Daniil 4, 31-34. 

5 Sf, Ciril ar Ierusalimului, op. cit, pp. 79-80; 83-85. 

CELE ŞAPTE SURLE 



DUMNEZEU SE ROAGĂ... 



Aproape întotdeauna, cele mai cuprinzătoare cuvinte ale oricărui 
om sunt cuvintele lui de pe urmă, întrucât le spune cu cea mai adâncă 
dare de seamă. Mântuitorul încă are un cuvânt de acesta, de pe urmă, 
care, în acelaşi timp, este şi rugăciunea celei mai aprinse iubiri văzute 
vreodată pe pământ. Cuvântul acesta - totodată rugăciune - ne ajută să 
întrezărim neasemănata strădanie a lui Dumnezeu-Omul, ca să ne câş- 
tige fiinţa întreagă pentru mântuirea cu care a venit în lume, în so- 
cietatea omenească. Iar despre tot focul cu care tânjeşte inima lui 
Dumnezeu după noi, vrând să ne atragă spre Sine, Ioan, ucenicul iubi- 
rii, scrie: 

Ev. Ioan 17: 

î.Ridicându-Şi Iisus ochii spre cer a grăit: Pă 
rinte, sosit-a ceasul! Preamăreşte pe Fiul Tău, 
ca 

şi Fiul să Te preamărească. 

2.Precum I-ai dat stăpânire peste toată făptura, 

ca viaţă veşnică să dea la toţi pe care I-ai dat; 

3.1ar viaţa veşnică aceasta este ca să Te cu 

noască pe Tine, singurul, adevăratul Dumnezeu, 

Şi 

pe Iisus Hristos, pe care L-ai trimis. 
4.Eu Te-am preamărit pe Tine pe pământ; lu 
crul pe care Mi l-ai dat să-1 fac, l-am săvârşit. 
Şi acum, la Tine însuţi Mă preamăreşte, Tu, 

Părinte, cu slava pe care la Tine am avut-o mai 

înainte de a fi lumea. 

6. Arătat-am numele Tău oamenilor pe care Mi 
i-ai dat Mie, şi cuvântul Tău l-au păzit. 

7. Acum au cunoscut că toate câte Mi-ai dat 
de la Tine sunt; 

s.Căci cuvintele pe care Mi le-ai dat, le-am 
dat lor, iar ei au primit şi au cunoscut cu 
adevărat 

că de la Tine am ieşit, şi au crezut că Tu 

M-ai 

trimis. 

9.Eu pentru aceştia Mă rog, nu pentru lume 
Mă rog, ci pentru cei ce Mi i-ai dat, căci ei ai 
Tăi 
sunt. 

îo.Şi toate ale Mele ale Tale sunt şi ale Tale 
sunt ale Mele şi mă preamăresc întru ele. 

11. Mult nu mai sunt în lume, dar ei sunt în 
lume şi Eu vin la Tine. Părinte sfinte: pe care 
Mi 

i-ai dat păzeşte-i întru numele Tău, ca să fie 
una, 

precum suntem şi noi. 

12. Când eram cu ei în lume, pe cei ce Mi i-ai 
dat, întru numele Tău îi păzeam; şi astfel i- 
am 

păzit că n-a pierit nici unul dintre ei, fără 
numai 

fiul pierzării, ca să se împlinească Scriptura. 
n.Acum dar, vin la Tine şi acestea le grăiesc 
în lume, ca bucuria Mea s-o aibă deplină în ei. 

14. Cuvântul Tău le-am dat lor, dar lumea i-a 
urât fiindcă nu sunt din lume, precum nici Eu 
nu 

sunt din lume. 

15. Nu Mă rog ca să-i iei din lume, ci ca să-i 
păzeşti pe ei de cel viclean. 

16. Ei nu sunt din lume precum nici Eu nu sunt 
din lume. 

17.Sfmţeşte-i pe ei întru adevărul Tău, Cuvân 
tul Tău este adevăr. 

i8.Precum M-ai trimis pe Mine în lume, şi Eu 



i-am trimis pe ei în lume. 

i9.Şi pentru ei Eu Mă sfinţesc pe Mine în 

sumi, ca şi ei să fie sfinţiţi în adevăr. 

20. Dar nu numai pentru aceştia Mă rog, ci şi 
pentru cei ce vor crede în Mine după 
cuvântul 

lor, 

21. Ca toţi să fie una, după cum Tu, Părinte, 
întru Mine şi Eu întru Tine, ca şi ei să fie 
una 

întru Noi, aşa încât lumea (văzându-i una) 
să 

creadă precum că Tu M-ai trimis. 

22. Şi mărirea pe care Tu Mi-ai dat-o le-am 
dat-o lor, ca să fie una, precum şi Noi 
una 

suntem. 

ThEu întru ei şi Tu întru Mine, ca să fie în 
una desăvârşiţi, şi să cunoască lumea precum 
că 

Tu M-ai trimis şi i-ai iubit pe ei, cum M-ai iubit 
pe 

Mine. 

24.Părinte, aceia pe care Mi i-ai dat voiesc ca 
unde sunt Eu să fie şi ei împreună cu Mine ca 

să 

privească mărirea Mea, pe care Tu Mi-ai dat- 

o, 

căci M-ai iubit pe Mine mai înainte de 

întemeierea 

lumii. 

25.0, Părinte drepte, dar lumea pe Tine nu 
Te-a cunoscut, ci Eu Te-am cunoscut şi au 
cunos 

cut şi aceştia că Tu M-ai trimis. 
26.Arătat-am numele Tău şi-L voi arăta, ca 
iubirea cu care M-ai iubit Tu să fie într-înşii 
şi 

Eu întru ei. 

Aşadar, ca să ne mântuim şi să moştenim cu Dumnezeu viaţa 
veşnică, trebuie să o cunoaştem şi să o trăim cu Dumnezeu, încă din 



viaţa aceasta vremelnică. Trebuie, adică, să fim străbătuţi şi locuiţi de 
Dumnezeu, ca să se arate în noi viaţa dumnezeiască. Iar, pe de altă 
parte, precum nu se află vrajbă în Dumnezeu, aşa să nu se afle nici 
între cei ce-L au pe El ca temelie a vieţii. Starea de pace cu toată făp- 
tura e o minune aşa de mare, încât uimeşte lumea şi o sileşte să recu- 
noască într-aceasta fapta lui Dumnezeu. 

împărăţia vieţii veşnice s-a propovăduit şi e deschisă; pe împărat 
îl cunoaştem şi iubirea I-o ştim; supuşii însă tare greu s-adună ca să fie 

una, de aceea trebuie răsunet de surle, după grosimea de ureche la care 
au ajuns supuşii împărăţiei. 

N-ar trebui decât să-L recunoaştem toţi pe Dumnezeu ca Tată şi 
că noi toţi îi suntem fii şi, potrivit cu această cunoştinţă, să ne orându- 
im viaţa. Până nu recunoaştem că avem îndoită fire şi îndoită viaţă: una 
pământească şi alta cerească fără de sfârşit şi începând de aici, până 
atunci tot pe afară ne ţinem de rostul la care vrea Dumnezeu să ne 
ridice. Trebuie să ştim toţi supuşii împărăţiei că suntem făpturi cereşti, 
trimise vremelnic în corturi pământeşti spre o mare probă şi anume: să 
vedem şi să se vadă încotro înclinăm cu inima şi mintea, şi înspre ce 
înclinăm aceea să avem pentru totdeauna. Dacă năzuim spre Dumne- 
zeu, pe El îl moştenim şi viaţa veşnică; iar dacă înclinăm spre firea 
pieritoare, vom pieri de la faţa lui Dumnezeu şi cu cel rău vom petrece 
fără de sfârşit. Căci noi suntem pieritori cu firea pământească, dar ne- 
muritori cu firea cerească; veşnicia noastră însă de noi atârnă unde s-o 
petrecem. 

Ne-a adus Dumnezeu din nefiinţă la fiinţă, dar să ne mântuiască 
nu poate tară noi. Drept aceea, în tot felul ne cheamă ca să-1 cunoaştem 
ca Tată şi pe noi întreolaltă ca fraţi şi fii ai aceluiaşi Părinte. O cunoş- 
tinţă sigură despre acestea - iar credinţa ajută şi duce la această sigu- 
ranţă - înclină inima, sau dragostea, ca să împlinim cu toată voia po- 
runca cea mare a iubirii, în care se rezumă toată strădania lui Dumne- 
zeu. Căci firul iubirii ridică fiii spre cerescul Tată, şi pogoară pe Tatăl, 
Fiul şi Duhul în fii. Iar pe fii Dumnezeul iubirii îi leagă întreolaltă ca să 
fie una, ceea ce când se împlineşte, minunează lumea, şi o sileşte să 
cunoască pe Dumnezeu, din fii, căci fiii uniţi în iubire trăiesc în El şi 
arată în lume capătul pământesc al împărăţiei cereşti. Aceasta e pe 
scurt voia Tatălui şi rugăciunea Fiului, să prindă şi societatea omenească 
în aceeaşi iubire Treimică. 

La această trăire a vieţii veşnice, cu începere de aici, Dumnezeu 
îşi cheamă copiii prin mai multe graiuri, prin mai multe surle. Iată câte- 
va dintre ele: 

1. Chemarea lăuntrică a conştiinţei; 

2. Chemarea din afară a cuvântului; 

3. Chemarea prin necazurile vieţii; 

4. Chemarea prin necazurile morţii; 

5. Chemarea prin semnele mai presus de fire; 

6. Chemarea prin chinurile de pe urmă de la Antihrist; 

7. Chemarea la Judecată. 



GLASUL CONŞTIINŢEI 

E un grai tăcut, o chemare lină, pe care o auzi sau înţelegi că 
vine dinlăuntru, dar totuşi de dincolo de tine, de la Dumnezeu. însuşi 
cuvântul con-ştiinţă însemnează a şti împreună, la fel. Iar cei ce ştiu 
împreună, la fel, sunt Dumnezeu şi omul. Prin urmare cugetul sau con- 
ştiinţa e ochiul cu care vede Dumnezeu pe om şi acelaşi ochi cu care 
vede omul pe Dumnezeu. Cum îl văd aşa mă vede - aşa simt că mă 
vede - vedere deodată dinspre două părţi. 

Patimile, reaua voinţă şi peste tot păcatele, dar mai ales nebăga- 
rea în seamă a acestui glas, îngrămădesc nişte văluri peste ochiul aces- 
ta, nişte solzi, care-i sting graiul, încât abia se mai aude. Atunci şi 
Dumnezeu se stinge din ochiul nostru încât ne pare că nici nu mai este 
Dumnezeu. Prin păcatele noastre, capătul omenesc al conştiinţei noas- 
tre s-a îmbolnăvit. înţelegem prin urmare, cum se face că s-a întunecat 
Dumnezeu aşa de tare în ochii păcătoşilor, încât aceştia ajung de bună 
credinţă, în răutatea necredinţei care i-a cuprins şi li se pare că abia 
acum au ajuns la "adevăr". 

Glasul conştiinţei însă, fiind şi capătul lui Dumnezeu din fiii Săi, 
prin firea Sa, nu va putea fi înăbuşit mereu, toată vremea vieţii noastre 
pământeşti. Odată şi odată începe să strige la noi, pârându-ne înaintea 
lui Dumnezeu şi înaintea noastră de toate fărădelegile făcute; iar dacă 
nu ne împăcăm cu pârâşul acesta, câtă vreme suntem cu el pe cale 1 , 
drumeţi prin viaţa aceasta, avem cuvântul lui Dumnezeu, că El va as- 
culta pâra şi-i va da dreptate, şi ne va băga în chinurile iadului. 

Sunt oameni care s-au învechit în rele - nevrând să ştie de 
Dumnezeu - şi, mai către capătul zilelor, când îndărătnicia firii s-a mai 
stins, s-au pomenit cu o răbufnire năpraznică a conştiinţei bolnave, 

rupând toate zăgazurile fărădelegilor şi azvârlindu-le pe toate în faţa 
lor, încât şi somnul le-a fugit, iar la unii le-a fugit şi mintea. Căci cu 
adevărat a fugit mintea omului care o viaţă întreagă nu face altceva 
decât să stingă glasul conştiinţei. De aceea nu vrea Dumnezeu să ieşi 
din viaţa aceasta, fără să ştii şi tu că ţi-ai omorât sfătuitorul cel mai 
bun, ce-1 aveai la îndemână pretutindeni, şi nu te lasă să pleci fără să 
vezi, încă de aici, unde te vei duce. Aşa sunt tocmite lucrurile, ca odată 
să vadă fiecare, vrând-nevrând, ceea ce trebuia, prin credinţă, să vadă 
totdeauna. 



CHEMAREA CUVÂNTULUI ŞI TĂCEREA 
TRASĂ LA RĂSPUNDERE 



Larma vieţii şi gălăgia grijilor deşarte strigă oamenilor în urechi 
nevoile lor pământeşti, mai tare decât le strigă glasul conştiinţei trebu- 
inţele lor veşnice. Oamenii abia mai aud cele de dincolo şi li se par 
departe: surzenia tot mai mult se întăreşte şi chemarea lină nu se mai 
aude. Dar Dumnezeu, milostivul, ca să nu-i piardă în fărădelegile lor, 
le rânduieşte şi chemare dinafară, prin glasul slujitorilor Săi. Prin preoţi 
nu te cheamă omul, ca să-ţi pui nădejdea în om, ci te cheamă Domnul 
ca să-ţi strămuţi viaţa ta de om. încă de demult i-a chemat Domnul pe 
oameni prin preoţi şi leviţi, prin lege şi prooroci, adică prin conştiinţe 
mai curate, care nu strâmbau chemarea lui Dumnezeu. Iar la plinirea 
vremii a venit la noi oamenii însuşi Dumnezeu-Fiul sau Dumnezeu- 
Cuvântul. 

Cine a chemat pe oameni mai duios decât Iisus, ca să-L 
cunoască pe Dumnezeu ca Tată, iar pe ei înşişi ca fii şi fraţi ai Săi? 
Iisus, e drept, chema şi cu glasul dinafară, dar nimeni, niciodată, n r a 
grăit mai tainic, mai de-a dreptul conştiinţei chemarea Tatălui către fiii 
Săi, ca El. Căci Iisus ardea de mila lor, ca un Dumnezeu. 

El a propovăduit, binevestindu-ne, împărăţia Cerurilor şi, prin 
slăvită Sa înviere, biruinţa asupra morţii, vestea şi descoperirea celei 
mai mari bucurii de pe pământ. Ucenicii Săi de atunci şi din toate vre- 
mile, au propovăduit pe împăratul Cerurilor, înduplecând pe oameni să 

se adune cu felul de viaţă în ţara de obârşie şi la masa împăratului. 
Noi, slujitorii Săi, nu purtăm preoţia noastră, sau preoţia legii vechi, ci 
purtăm şi propovăduim preoţia împărătească a lui Iisus Hristos. Deci 
nu chemăm pe oameni cu chemare de om, ci Dumnezeu preamilo sti- 
vui îşi cheamă copiii, prin graiul omenesc al slugilor Sale văzute. Nu 
ne propovăduim pe noi, ci Dumnezeu Se propovăduieşte prin noi, 
singurul care are dreptul să Se propovăduiască pe Sine, fiind în stare să 
ne mântuiască. Iată pe cine urmăm, ascultând preoţii cu conştiinţe 
luminate. Nu e graiul omului, ci voia lui Dumnezeu care strigă către 
oameni, din sfinţi, o chemare mai tare. Pe sfinţi nu-i ştim, dar pe cei 
datori cu cuvântul îi ştim. Răspunderea lor e limpede şi tăcerea fără 
apărare. 

Dar, cum a zis oarecine: calea cea mai lungă pe pământ e de la 
urechi la inimă, încât ani de zile nu ajung, ca să-i dai de capăt. De 
aceea, fiindcă ochiul conştiinţei şi-a mai pierdut vederea şi nici urechea 
nu înţelege chemarea cuvântului ce-şi are obârşia de dincolo de vorbe, 
Dumnezeu milostivul, ca să nu piardă pe oameni, Ie rânduieşte o che- 
mare mai tare. 



CHEMAREA CARE USTURĂ 

Mai tare şi mai duios de cum a chemat Iisus pe oameni, nu-i 
poate chema nimeni de pe lume. Necazurile vieţii însă, iau pe oameni 
mai aspru dintr-o altă parte, silindu-i să-L caute pe Dumnezeu. Neca- 
zurile nu sunt fapta lui Dumnezeu, ci urmarea greşelilor noastre, urma- 
re pe care îngăduie Dumnezeu s-o gustăm spre înţelepţirea noastră. 
Am mai putea adăuga că, greşind omul cu toată voia sa, intră sub altă 
stăpânire unde i se fură şi-şi pierde multe însuşiri sufleteşti - şi de cele 
mai multe ori libertatea conştiinţei - bunuri fără de care se simte în 
multe chinuri. Preţuieşti un lucru când nu-1 mai ai. 

Sunt două feluri de necazuri. Necazurile pentru păcate şi neca- 
zurile pentru Evanghelie 1 . Aci vorbim numai despre necazurile vieţii de 



1 Tesaloniceni 2, 2. 

pe urma păcatelor, şi care, prin usturimea lor, au darul să fie crezute de 
cel ce trece prin ele. Iar omului care vrea să iasă din ele nu-i rămâne 
altă cale, decât să-şi îndrepte purtările după voia lui Dumnezeu. Deci 
"când îţi va veni vreo încercare pe neaşteptate nu învinovăţi pe cel prin 
care ţi-a venit, ci întreabă-te pentru ce a venit? şi vei afla răspuns. 
Deoarece fie prin acela, fie prin altul trebuie să bei amărăciunea jude- 
căţii lui Dumnezeu" 1 . 

Pe pricina suferinţei iată un schimb de cuvinte între Dumnezeu 

şi om: 

Omul se roagă de Dumnezeu să-1 scape de necazuri şi Dumne- 
zeu se roagă de om să-şi schimbe purtările. Socotiţi acum, care de cine 
să asculte mai întâi? Chemarea aceasta mai aspră o face droaia de ne- 
cazuri şi nenorociri, strâmtorări şi năpaste, vrajbe între oameni, bătaie 
între părinţi şi copii, războaie şi vărsare de sânge, pagube, beteşuguri, 
seceta şi foametea, şi tot felul de pustiiri, ce nu s-au mai pomenit: 
toate, urmări şi plată îndesată pentru purtare şi pentru lipsa de minte, 
că oamenii nu vor să înţeleagă la ce îmblăteală de necazuri îi duce 
iubirea de păcate. 

Iar precum că necazurile vieţii sunt un grai mai aspru al lui 
Dumnezeu către oamenii mai grei sau mai vicleni la minte, ne stă măr- 
turie Scriptura. Sunt mii de ani de când s-au scris acestea, dar rămân 
mereu dovada că noi silim pe Dumnezeu să ne bată: 

Levitic 26: 

zDacă veţi umbla după legile Mele şi de veţi 

păzi poruncile Mele şi le veţi împlini, 

4. Vă voi da ploaie la vreme, pământul îşi va da 

roadele sale şi pomii roadele lor. 

s.Treieratul vostru va ajunge până la culesul 

viilor, culesul viilor va ajunge până la 

semănat; 

veţi mânca pâinea voastră cu mulţumire şi veţi 
trăi 

în pământul vostru rară primejdie. 

6.Voi trimite pace pe pământul vostru şi ni 

meni nu vă va tulbura; voi alunga fiarele rele 

din 



1 Sf. Maxim Mărturisitorul, Capete despre dragoste, Filocalia, Sibiu, 1947, 
ed. I, voi. 2, p. 64. 

pământul vostru şi sabia nu va trece prin pământul 
vostru. 

7.Veţi alunga pe vrăjmaşii voştri şi vor cădea 
ucişi înaintea voastră. 

s.Cinci din voi vor birui o sută, şi o sută din 
voi vor prigoni zece mii, şi vor cădea 
vrăjmaşii 

voştri de sabie înaintea voastră. 

9. Căuta-voi spre voi şi vă voi binecuvânta; ro 
ditori vă voi face, vă voi înmulţi şi voi fi 
statornic 

în legământul Meu cu voi. 

10. Veţi mânca roadele vechi de anii trecuţi şi 
veţi da la o parte pe cele vechi, pentru a face 
loc 

celor noi. 

1 1 .Voi aşeza locaşul Meu în mijlocul vostru şi 
sufletul Meu nu se va scârbi de voi. 
12. Voi umbla printre voi, voi fi Dumnezeul 
vostru şi voi veţi fi poporul Meu. 



13. Iar dacă nu Mă veti asculta şi nu veti îm 
plini aceste porunci ale Mele; 

14. De veţi dispreţui aşezămintele Mele şi de se 
va scârbi sufletul vostru de legile Mele, aşa 
meat 

să nu împliniţi toate poruncile Mele, călcând 
legă 

mântui Meu, 

15. Atunci şi Eu am să Mă port cu voi aşa: voi 
trimite asupra voastră groaza, lungoarea, 
frigurile, 

de care vi se vor secătui ochii şi vi se va 
istovi 

sufletul. Veti semăna seminţele voastre în zadar 

5 5 

Şi 

vrăjmaşii voştri vi le vor mânca. 
i6.Indrepta-Mi-voi faţa Mea asupra voastră şi 



veţi cădea înaintea vrăjmaşilor voştri; ei vor 
dom 

ni peste voi şi veţi fugi, când nimeni nu vă 
va 

prigoni. 

n.Dacă nici după toate acestea nu Mă veţi 
asculta, atunci înşeptit voi mări pedeapsa 
pentru 

păcatele voastre. 

19. Voi frânge îndărătnicia voastră cea mândră 
şi cerul vostru îl voi face ca fierul, iar 
pământul 

vostru ca arama. 

20. în zadar vă veţi cheltui puterile voastre că 
pământul vostru nu-şi va da roadele sale, 
nici 

pomii din ţara voastră nu-şi vor da poamele lor. 

21. Dacă însă, şi după toate acestea, veţi umbla 
împotriva Mea şi nu veţi vrea să Mă 
ascultaţi, 

atunci înşeptit voi adăuga lovituri pentru 

păcatele 

voastre. 

22. Voi trimite fiarele câmpului asupra voastră, 
care vă vor lipsi de copii; vor prăpădi vitele 
voas 

tre, şi pe voi aşa vă voi împuţina, încât se 
vor 

pustii drumurile voastre. 

23. Şi dacă nici după acestea nu vă veţi îndrep 
ta, ci vă veţi purta împotriva Mea, 

24. Atunci şi Eu voi veni cu urgie asupra voas 
tră şi vă voi lovi şi Eu înşeptit pentru 
păcatele 

voastre: 

25 .Voi aduce asupra voastră sabie răzbunătoa 
re ca să răzbune legământul Meu. Iar dacă vă 
veti 

ascunde în oraşele voastre, voi trimite 
molimă 

asupra voastră şi veţi fi daţi în mâinile 

vrăjmaşu 

lui. 

26.Pâinea care întăreşte o voi lua de la voi; ze 
ce femei vor coace pâine pentru voi într-un 
cup 

tor, şi vor da pâinea voastră cu cântarul, şi 
veti 

mânca şi nu vă veţi sătura. 



27. Dacă însă nici după acestea nu Mă veţi as 
culta şi veţi călca împotriva Mea, 

28. Atunci şi Eu cu urgie voi veni asupra voas 
tră şi vă voi pedepsi înşeptit pentru păcatele 
voas 

tre: 

29. Veţi mânca carne de om: trupurile feciorilor 
şi fetelor voastre veţi mânca. 

30. Dărâma-voi înălţimile voastre şi voi strica 
stâlpii voştri şi voi împrăştia oraşele voastre 
sub 

dărâmăturile idolilor voştri, şi se va scârbi sufletul 

Meu de voi. 

31. Oraşele voastre le voi preface în ruină, voi 
pustii locaşurile voastre cele sfinte, şi nu 
voi 

mirosi mireasma jertfelor voastre. 
32.Pustii-voi pământul vostru, cât să se mire 
de el vrăjmaşii voştri, care se vor aşeza într- 
însul; 

33.1ar pe voi vă voi risipi printre popoare; în 
urma voastră îmi voi ridica sabia, şi vă fi 
pământul 

vostru pustiu şi oraşele voastre dărâmate. 



34.Celor ce vor rămâne din voi le voi trimite în 
inimi frica în pământurile vrăjmaşilor lor, până 
Şi 

freamătul frunzei ce se clatină îi va pune pe 
fugă, 

şi vor fugi ca de sabie, când nimeni nu-i va 

pri 

goni. 

35. Se vor călca unul pe altul, ca cei ce fug de 
sabie, când nimeni nu-i va urmări, şi nu veţi 
avea 

putere să vă împotriviţi vrăjmaşilor voştri. 

36.Veţi pieri printre popoare şi vă va înghiţi 

pământul vrăjmaşilor voştri. 

37.1ar cei ce vor rămâne din voi se vor usca 

pentru păcatele lor în pământurile 

vrăjmaşilor 

voştri şi se vor usca şi pentru păcatele 

părinţilor 

lor. 

3sAtunci îşi vor mărturisi fărădelegile lor şi 
fărădelegile părinţilor lor, cum au săvârşit ei 
nele 

giuiri împotriva Mea şi au mers împotriva Mea, 
39.Pentru care şi Eu am venit cu urgie asupra 



lor şi i-am dus în pământul vrăjmaşilor lor; 
atunci 

se va supune inima lor cea netăiată împrejur 
Şi 

atunci se vor căi ei pentru nelegiuirile lor. , 
40.( Atunci) Şi Eu îmi voi aduce aminte de le 
gământul Meu cu părinţii lor, şi de pământ îmi 
voi 

aduce aminte. 

In loc de orice altă tâlcuire, spunem că vremea noastră le vede 
cu ochii pe toate acestea şi oamenii tot nu se îndreaptă. E o mare dure- 
re că poporul nu pricepe, iar păstorii nu le citesc măcar Scriptura, ca 
să nu greşească, învrăjbindu-se cu dreptatea dumnezeiască. Nu e chip 
de-a scăpa de pedeapsă, luptându-te cu ea, ci numai şi numai cu 
schimbarea vieţii. 

5 



RĂSPUNSUL POPORULUI 

Iată acum şi pocăinţa poporului, luminat de povăţuitorii săi, reîn- 
torşi cu toţii din aspra învăţătură a robiei, care a fost în stare să schim- 
be, de la Dumnezeu, mersul lucrurilor. 

Neemia 9: 

î.In ziua de douăzeci şi patru a acestei luni 
s-au adunat toţi fiii lui Israil, îmbrăcaţi în sac şi 
cu 

capetele presărate cu cenuşă, ca să postească. 

2. Şi osebindu-se cei ce erau din neamul lui Is 
rail de toţi cei de alt neam, au venit de şi- au 
măr 

turisit păcatele lor şi fărădelegile părinţilor lor. 

3. Şi, după ce s-au aşezat la locurile lor, li s-a 
citit din Cartea legii Domnului Dumnezeului 
lor 

un pătrar de zi, iar alt pătrar de zi şi-au 
mărturisit 

păcatele lor şi s-au închinat Domnului 

Dumneze 

ului lor. 

Atunci un cărturar înţelepţit de cele păţite şi bun cunoscător al 
legii care atârnă peste fărădelege, face lui Dumnezeu această minunată 
mărturisire a păcatelor părinteşti, înaintea poporului. 

7. Doamne Dumnezeule, ... 



14. Tu le-ai arătat odihna Ta cea sfântă. 

15. Tu le-ai dat din înălţimea Cerului pâine 
când au flămânzit şi le-ai scos apă din piatră 
când 

au însetat. 

16. Dar părinţii noştri s-au îndărătnicit şi şi-au 
învârtoşat cerbicia lor; n-au ascultat 
poruncile 

Tale, nici s-au supus, şi au uitat minunile ce ai 
ta 

cut pentru ei. 

17. învârtoşatu-şi-au cerbicia lor şi în răzvrăti 
rea lor şi-au ales o căpetenie, ca să se întoarcă 
in 

robia lor; dar Tu fiind Dumnezeu, care iubeşti 
a 

ierta, zăbavnic la mânie şi bogat în milă şi 
in 

îndurări, nu i-ai părăsit, 

18. Chiar când şi-au ftcut un viţel turnat şi au 
zis: "Iată Dumnezeul tău, care te-a scos din 
E- 

gipt", şi s-au pornit cu hulire mare împotriva Ta, 
i9.In nemărginita Ta milostivire nu i-ai părăsit 
în pustiu şi stâlpul de nor n-a contenit a-i 
călăuzi 

peste zi în calea lor, nici stâlpul de foc de a le 
lu 

mina noaptea drumul ce aveau de făcut. 

20. Trimisu-le-ai Duhul Tău cel bun, ca să-i în- 
ţelepţească, n-ai lipsit gura lor de mana Ta, şi 
se 

tea le-ai stâmpărat-o cu apă. 

21. Vreme de patruzeci de ani i-ai hrănit în 
pustie şi nimic nu le-a lipsit, hainele lor nu s- 
au 

învechit, nici încălţămintele lor nu s-au rupt. 

22. Datu-le-ai lor regate şi popoare... 



23. Şi s-au făcut ei stăpâni peste cetăţi tari şi 
peste pământul roditor, peste case pline de 



toate 

bunătăţile, peste fântâni săpate în piatră, vii, 
măs- 

linişuri şi pomi roditori din belşug; şi au mâncat 
Şi 

s-au săturat şi s-au îngrăşat şi au trăit în 
desfătări 

prin bunătatea Ta. 

24.Dar ei s-au ridicat şi s-au răzvrătit împotri 
va Ta; au aruncat legea Ta la spate; pe 
proorocii 

Tăi, care-i îndemnau să se întoarcă la Tine i- 
au 

omorât, şi ţi-au adus hulire mare. 

27.Atunci Tu i-ai dat în mâinile vrăjmaşilor lor 
care i-au apăsat. Dar, în vremea necazului lor, 
au 

strigat către Tine şi Tu i-ai auzit din înălţimea 
ce 

rurilor, şi în mila Ta cea mare le-ai trimis 
izbăvitor 

ca să-i izbăvească din mâinile vrăjmaşilor lor. 
28.1ar dacă s-au odihnit, iarăşi au început să 
facă rele înaintea Ta. Atunci Tu i-ai dat din nou 
in 

mâna vrăjmaşilor lor, ca să-i stăpânească. Şi ei 
din 

nou au strigat către Tine, şi Tu i-ai auzit din 
înălti 

mea cerurilor şi, în mila Ta cea mare, i-ai 

izbăvit 

de multe ori. 

29.1-ai povăţuit să se întoarcă la legea Ta, dar 
ei s-au îndărătnicit şi n-au ascultat poruncile 
Tale 

şi au păcătuit împotriva poruncilor Tale, care 
dau 

viaţă celui ce le împlineşte, şi şi-au îndârjit 
spina 

rea lor şi cerbicia lor şi-au învârtoşat-o, şi nu s- 
au 

supus. 

30. Tu însă, aşteptând întoarcerea lor, i-ai îngă 
duit mulţi ani şi le-ai deşteptat luarea aminte 
prin 

Duhul Tău şi prin proorocii Tăi, dar ei nu şi- 
au 

plecat urechea. Atunci i-ai dat pe mâna 

neamuri 

lor străine. 

31. Dar, în mila Ta cea mare, nu i-ai stârpit, 
nici nu i-ai părăsit, căci Tu eşti un Dumnezeu 
mi 

los şi îndurat. 



32. Şi acum, Dumnezeul nostru, Dumnezeul 
cel mare, puternic şi înfricoşat, cel ce ţii legămân 
tul Tău şi faci milă, care nu socoteşti ca puţin lu 
cru suferinţele ce am îndurat noi, regii noştri, că 
peteniile noastre, preoţii noştri şi tot poporul Tău, 
din vremea regilor Asiriei, până în ziua aceasta. 

33. Tu eşti drept în toate câte ne-au ajuns, căci 
Tu ai fost credincios, dar noi am făcut rele. 

34. Regii noştri, căpeteniile noastre, preoţii 
noştri şi părinţii noştri n-au păzit legea Ta, şi n-au 
luat aminte nici la poruncile Tale nici la îndem 
nurile ce le-ai dat. 

35. Cât au fost în regatul lor, în mijlocul binefa 
cerilor Tale, într-o ţară largă şi roditoare, pe care 
le-ai dat-o Tu, ei nu ţi-au slujit Ţie, nici nu s-au 
întors de la faptele lor cele urâte. 

36. Şi astăzi, iată, suntem robi şi Ţara ce Tu ai 
dat-o părinţilor noştri ca să se bucure de roadele, ei 
şi de bunătăţile ei, 

37. Ea îşi înmulţeşte astăzi roadele pentru regii, 
cărora ne-ai supus pentru păcatele noastre. Aceia 
domnesc peste trupurile noastre şi peste vitele 
noastre după bunul lor plac, şi noi ne aflăm în ma 
re necaz. 

38. Pentru toate acestea facem legământ, pe ca 

re noi înşine, cu iscălitură, şi căpeteniile, leviţii şi 
preoţii noştri, îl întăresc cu pecetea. 

Astfel fagăduiră, cu jurământ, să se poarte după legea lui Dum- 
nezeu. Nestatornicia firii omeneşti, cu trecerea de vreme, cu venirea pe 
lume a altor rânduri de oameni, făcu să pălească, ba chiar să se şi 
stingă această lumină a suferinţei, aprinsă de urgiile istoriei. De aceea 
năpăstuirea vremilor se dezlănţuie cam în fiecare rând de oameni. 



CEASUL PRIMEJDIEI 

Mulţime de oameni însă nici grijă n-au de cuvintele chemării 
acesteia, oricât le-ar vedea cu ochii şi ar trece prin ele. Dacă nici după 
asprimea unor atare chemări, care ustură pielea vieţii, oamenii totuşi nu 
se întorc spre Dumnezeu, viaţa începe să fie în primejdie: încep neca- 
zurile morţii, surlele chemării a patra. 

Viaţa o avem de la Dumnezeu: prin El trăim, ne mişcăm şi 
suntem 1 . Adică Dumnezeu este izvorul, susţinătorul şi rostul sau 
destinul vieţii noastre. Dacă mergem aşa, potrivit acestora, avem viaţa 



1 Fapte 17, 28. 

asigurată de Dumnezeu, temelia ei; dacă nu urmăm aşa, ci încâlcim 
viaţa noastră în toate fărădelegile şi spurcăciunile, care îndrăcesc şi 
sufletul şi trupul şi o ducem aşa vreme îndelungată, atunci Dumnezeu 
se desface din viaţa noastră. Totuşi nu se desface îndată după greşeala 
noastră, ci rabdă o vreme rătăcirea omului, a fiului Său mai mic, în tot 
chipul chemându- 1 . 

Iar moartea o avem de la ucigaşul. Deci, când oamenii se leagă 
cu totul de voile dracilor, le este în primejdie viaţa şi primejduiesc şi pe 
alţii. Iar de se leagă ca robii cu inima de lumea aceasta şi de voile 
trupului cele împotriva firii, mintea li se strâmbă, încât nu mai deose- 
beşte adevărul de rătăcire; atunci Dumnezeu se-ntunecă din mintea, 
din inima şi din voinţa lor şi ajung că nu vor să mai ştie de Dumnezeu 
şi aşa vine osânda la moarte, aşa vine prăpădul în vremea fiecărui rând 
de oameni. întâi e moartea sufletească a ateismului, a necredinţei, pe 
urmă se arată şi moartea din afară a trupului, după vrednicie şi spre 
înţelepţirea multora. 

La început oamenii trăiau mai mult. "Toate zilele lui Matusalem 
au fost 969 de ani, apoi a murit." 1 Cu trecerea de vreme înmulţindu-se 
oamenii pe pământ s-a înmulţit şi stricăciunea desfrânării. Şi a zis 
Dumnezeu: "Nu va mai rămâne Duhul Meu pururea în oamenii aceştia, 
pentru că sunt numai trup; deci zilele lor (pe pământ) să mai fie 120 
ani" 2 . Iar după trecere de vreme şi înmulţirea fărădelegii între oameni, 
David zicea: "Toate zilele vieţii noastre sunt 70 de ani, iar pentru cei 
mai în putere 80 de ani; iar ce este mai mult decât aceştia, nu-i decât 
osteneală şi durere" 3 . 

Aşa era în vremuri de demult; astăzi mulţimea bolilor şi desimea 
războaielor mult a mai scurtat viaţa oamenilor. Acestea însă împlinesc 
din îngăduinţa lui Dumnezeu, pedeapsa cea asupra păcatelor. 

Noi nu mai suntem sub împărăţia legii vechi, ci în împărăţia ha- 
rului câştigat nouă de Mântuitorul Hristos ca să ne mântuim; dar dacă 
nepriceputul de om se ţine împotriva lui Hristos, de dragul fărădelegi- 
lor, cade din har sub lege, şi aşa atârnă asupra lui pedeapsa cu moarte 



1 Facere 5, 27. 
2 Facere 6, 3. 3 
Psalm 89, 10. 

năprasnică, ce se împlineşte prin războaie şi nenorociri, întocmai cum 
scrie la lege: 

î.Cel ce bate pe tată sau pe mamă să fie omo 
rât. 1 

2. Cel ce va grăi de rău pe tatăl său sau pe ma 
ma sa, acela să fie omorât. 2 

3. Cine nu ascultă de preoţi, unul ca acela să 
moară. 3 

4. Ziua de odihnă cel ce o va întina, va fi omo- 
rât. 

5. Pe vrăjitori să nu-i lăsaţi să trăiască. 5 

6. Tot cel ce se împreună cu dobitoc să fie o- 
morât. 6 

7. La nici o văduvă şi la nici un orfan să nu le 
faceţi rău! Iar de le veţi face şi vor striga către 
Mine, voi auzi plângerea lor, şi se va aprinde mâ 
nia Mea şi vă voi ucide cu sabia, şi vor fi femeile 
voastre văduve şi copiii voştri orfani. 7 

s.Sabia s-a făcut ca să piardă pe cei necredin 
cioşi. 8 

9.Tot cel ce va munci în ziua odihnei va fi o- 
morât. 9 

10. Cel ce scoate sabia, de sabie va pieri. 10 (Dar 
ucigaşii pruncilor, ce atârnă peste ei?) 

11. Cei ce se împărtăşesc cu nevrednicie, 
furând Sfânta împărtăşanie, încă se fac vinovaţi de 
moarte. Despre ei zice Sf. Pavel: "Mulţi dintre voi 
sunt slabi şi bolnavi şi o bună parte mor" 11 . 

Primul care a furat Sfânta împărtăşanie a fost Iuda, fiul pierzării, care 
s-a spânzurat, a căzut din spânzurătoare de şi-a spart capul, a cră- 

1 Ieşire 21, 15. 5 Ieşire 22, 18. Ieşire 

2 Ieşire 21, 17. 6 Ieşire 22, 19. io 31,15. 

3 Deuteronoml7, 12. 7 Ieşire 22, 22-24. 11 ICorinteni 11,30. 

4 Ieşire 31,14. înţelepciunea lui Isus Sirah 39, 36. 



Matei 
26, 52. 

pat în două şi i s-au vărsat toate măruntaiele, luând astfef plata fărăde- 
legii sale 1 . 

Deci, săvârşind oricare dintre acestea, nu facem altceva decât în- 
toarcem ceasul unei primejdii neaşteptate, pe care nu alţii, ci noi ne-am 
stârnit-o în cale. 

Iată ce fel de lucruri trebuie să scoatem din noi şi dintre noi, că 
acestea aduc ceasul primejdiei de moarte şi sabia atârnă nevăzut asupra 
vieţii. Iar dacă, în loc de îndreptare pentru care ne dă Dumnezeu oare- 
care vreme de răgaz, noi totuşi ne îndărătnicim cu mintea împotriva 
voinţei lui Dumnezeu, se întâmplă că, plinind măsura fărădelegilor, 
cade sabia şi se împlântă în capul care nu mai are minte. 



CE URMĂREŞTE DUMNEZEU 

Până la judecata din urmă, mântuirea se poate dobândi oriunde, 
şi pe câmpuri de bătaie; şi se poate dobândi şi din iad; şi se poate pierde 
oriunde, şi în mănăstiri, şi în ceata sfinţilor Apostoli, şi s-a pierdut şi în 
Rai. Tâlharul, răstignit pentru faptele sale, a sărit de pe cruce în Rai şi 
Lucifer ca fulgerul a căzut din Ceruri. Orbul din naştere căpătă vederea 
şi a văzut pe Dumnezeu şi a vorbit cu El, iar fariseii templului o 
pierdeau zicând că-i păcătos şi are drac 2 . Cereau semn 3 şi umblau să 
omoare pe Lazăr, cel înviat a patra zi din morţi. Orbia răutăţii, stând 
de-a pururi împotriva Adevărului, nu are leac, dar are pedeapsă. Inima 
înfrântă şi smerită însă, Dumnezeu nu o va urgisi. De aceea înfruntând 
mândria, a zis că vameşii şi păcătoasele vor lua-o înaintea "drepţilor" 4 , 
în împărăţia Cerurilor, şi că se face bucurie în Ceruri pentru un păcătos 
ce se întoarce 5 . 

Această întoarcere urmăreşte Dumnezeu să ne-o câştige, însă nu 
poate, dacă nu ne învoim şi noi. De aceea ne poartă pe tot felul de căi 
şi ne cheamă cu tot felul de surle şi, dacă trebuie, ne grăieşte şi cu tu- 
nul. 



'Fapte 1, 18. 
2 Matei 9, 34. 
3 Luca 11,29. 



A Matei 21, 
31. Luca 15, 
7. 

Ceea ce urmăreşte Dumnezeu în 'tot chipul e mântuirea sau în- 
toarcerea noastră duhovnicească spre El şi Acasă, chiar dacă mai ră- 
mânem şi în viaţa aceasta. Oamenii însă legaţi în neştiinţă, scurţi la 
minte şi slabi în credinţă urmăresc viaţa pământească şi toată mâhnirea 
lor e pentru trupuri 1 . 

Cât tine forma aceasta de viată oamenii vor fi amestecaţi: cei din 

5 5 5 

Noul Testament, fiii harului, cu cei din Vechiul Testament pe care nu- 
mai frica legii îi mai ţine în rânduială şi oamenii fără nici un testament, 
oamenii fărădelegii şi ai neorânduielii fără leac, fiii celui rău. 

"Acela care iubeşte lucrurile bune şi frumoase tinde de bună 
voie spre harul îndumnezeirii, fiind călăuzit de Providenţă prin raţiunile 
înţelepciunii. Iar acela ce nu-i îndrăgostit de acestea e tras de la păcat 
împotriva voii lui - şi lucrul acesta îl face Judecata cea dreaptă, prin 
diferite moduri de pedepse. Cel dintâi, adică iubitorul de Dumnezeu e 
îndumnezeit prin Providenţă, cel de al doilea, adică iubitorul de materie 
e oprit de Judecată să ajungă la osândă." 2 

Toată răzbaterea cu nepriceperea popoailui aceasta este, că, în 
îngustimea vederii lui, stăruie să vadă şi să susţină viaţa aceasta ca pe 
un scop în sine şi suficientă sie însăşi. Nu vrea să zică "muntelui" lumii 
acesteia ridică-te din cale şi te aruncă în mare, ca să-şi deschidă vede- 
rea împărăţiei spiritului. Şi n-ar trebui credinţă decât ca un bob de mac. 
Rar să găseşti un om care să dea sens religios morţii, adică s-o aştepte 
cu bucurie ca pe-o izbăvire sigură din împărăţia păcatului. Cuvintele 
sfântului ne învaţă: "Pentru greşeala dintâi s-a furişat în trup legea 
păcatului care este plăcerea simţurilor, iar pentru aceasta s-a hotărât 
moartea trupului, rânduită spre desfiinţarea legii păcatului. Cel ce ştie 
că moartea s-a ivit din pricina păcatului, spre desfiinţarea lui, se bucură 
pururea în sufletul lui când vede cum e stinsă legea păcatului în trupul 
său, prin diferitele strâmtorări, ca să primească în duh fericita viaţă vii- 
toare. Căci ştie că nu se poate ajunge la aceea de nu e golită mai îna- 
inte din trup, ca dintr-un vas, încă din viaţa aceasta, legea păcatului, 
susţinută prin înclinarea voinţei spre el" 3 . 



1 înţelepciunea lui Isus Sirah 41, 14. 

2 Sf. Maxim Mărturisitorul, Răspunsuri către Talasie, întrebarea 54, Filo- 
calia, Sibiu, 1948, ed. I, voi. 3, p. 252. 

3 Idem, pp. 309-310. 

"Cel ce nu primeşte întâmplările care îl depărtează de patimi, 
acela fuge de ceea ce nu trebuie să fugă." 1 Drept aceea, până nu vom 
ajunge de aceeaşi părere cu Dumnezeu despre viaţa noastră pămân- 
tească, precum şi despre cealaltă, de pe celălalt tărâm, nu vom avea 
linişte în suflet, nici unii cu alţii şi nici sănătate în trup şi nici în orân- 
duirea omenească. 

Trebuie să ne plecăm înţelepciunii atotştiutoare a lui Dumnezeu, 
care, în tot ce face, urmăreşte înţelepţirea noastră, ori pricepem, ori nu 
pricepem aceasta. Când ne plecăm capul şi vrem şi noi ce-a vrut Dum- 
nezeu, în clipa aceea căpătăm liniştea sufletului, orice ar fi dat peste 
zilele noastre. Căci El e Stăpânul vieţii şi al morţii, de El ascultă zidirea 
şi de El se teme iadul, şi din porunca lui ascultă dracii de Satana lor. 
"Toţi locuitorii pământului sunt o nimica înaintea lui; El face ce vrea 
cu oastea cerurilor şi cu locuitorii pământului, şi nimeni nu poate să 
stea împotriva mâniei Lui, nici să-i zică: "Ce faci?" 2 

Când a vrut să mântuiască pe Adam şi cu toţi drepţii, din iad i-a 
scos şi poate să scoată din ghearele morţii pe oricine vrea. De aceea au 
şi zis Părinţii, mângâind pe oameni: "Că păcătos ca un drac de-ai fi, nu 
deznădăjdui de puterea lui Dumnezeu", fiindcă oricine, care în pri- 
mejdie de moarte fiind va chema numele lui Dumnezeu, îşi va mântui 
sufletul căci în ce-1 va fi aflat moartea în aceea va fi în veci. Iată de ce, 
neştiindu-ne sfârşitul, suntem datori a ne afla mereu în pocăinţă ca 
într-însa să fim socotiţi în veci. 

5 

Dumnezeu ne caută, ne cheamă, ne strigă, dar dacă nu vrem să 
înţelegem, începe să ne urmărească cu primejdii şi năpaste. 



MĂRTURIA UNUI SFÂNT 

Sfântul Efrem Şirul, cu mare talent literar, povestea călugărilor 
cum a ajuns printr-o primejdie la cunoştinţa lui Dumnezeu: 

"Când eram copil ca de 14 ani, tare mai eram neastâmpărat. într- 
o zi m-au trimis părinţii mei într-un oraş, afară din cetate. Ducându-mă, 



•Idemp. 310. 2 
Daniil 4, 32. 

am aflat în cale, pe la mijlocul pădurii, o vacă îngreunată păscând. Era 
vaca unui sărac. Deci am luat pietre şi am început a fugări vaca prin 
pădure; şi atâta am fugărit-o din urmă cu pietre (iar ea era aproape să 
fete), încât a căzut la pământ, întru cel mai adânc loc al pădurii şi a 
murit. Deci lăsând-o moartă mi-am văzut de cale; iar noaptea au mân- 
cat-o fiarele. Am mai întâlnit în pădurea aceea şi pe săracul a căruia îi 
era vaca, umblând s-o găsească; şi m-a întrebat, zicând: "Fiule, nu 
cumva ai întâlnit o vacă îngreunată prin pădurea asta?" Iar eu nu numai 
că nu i-am dat răspuns cuviincios, ci şi cu ocările cele mai de pe urmă 1- 
am amărât pe săracul acela. 

Deci mi s-a întâmplat că, după o lună de zile, iarăşi m-au trimis 
părinţii în oraşul acela. Ducându-mă dar, am înnoptat pe cale. Aşa 
m-au aflat nişte păstori de oi, şi au zis către mine: "Frate, unde te duci 
la vremea asta?" Şi le-am răspuns: "M-au trimis părinţii până în oraşul 
de lângă cetate, şi merg acolo". Iar ei mi-au zis: "De cu seară este, 
vino şi dormi la noi, iar mâine dimineaţă te vei duce în calea ta". Deci 
ducându-mă şi rămânând la dânşii, peste noapte au năvălit fiarele în 
staul şi au împrăştiat turma prin pădure. Deci m-au prins pe mine stă- 
pânii turmei, zicând: "Tu eşti carele ai adus tâlharii, şi ei au intrat şi au 
risipit turma oilor noastre". Iar eu lepădându-mă şi jurându-mă că n-am 
nici o pricină în întâmplarea aceasta nu m-au crezut, ci au rămas, zi- 
cându-mi: "Tu eşti carele ai furat şi ai risipit turma oilor noastre!" 

Deci mai pe urmă m-au legat de coate şi m-au dat eparhului. Iar 
eparhul a poruncit să mă bage în temniţă, iar slujitorii săi au făcut aşa. 

în temniţă am aflat doi oameni legaţi, dintre care, unul era cleve- 
tit pentru ucidere, iar altul pentru preacurvie. Şi am făcut laolaltă în 
temniţă 40 de zile; iar după 40 de zile a stătut înaintea mea un oarecare 
tânăr înfricoşat, şi mi-a zis cu glas blând: "Efreme, ce faci în temniţa 
aceasta?" Iar eu am zis către dânsul: "Stăpâne, întru arătarea Ta m-am 
înfricoşat cu frică mare foarte şi s-a dus puterea de la mine". Şi a zis 
tânărul către mine: "Nu te teme, ci spune-mi mie pricina ta". Deci am 
luat puţină îndrăzneală din graiurile sale cele blânde şi am zis către 
dânsul cu multe lacrimi: Stăpâne, stăpâne, am fost trimis de părinţii 
mei la oraşul de lângă cetate şi, înserând pe cale, m-au aflat nişte păs- 
tori de oi şi m-au luat să mă găzduiască la dânşii. Iar în noaptea aceea 
au sărit fiarele în staulul oilor şi au risipit toată turma. Iar stăpânul oilor 
m-a prins pe mine, zicând că: "Tu eşti care ai adus tâlharii ce au intrat 

şi au risipit turma oilor noastre". Aşa m-au legat şi m-au dat stăpâni- 
torului. Şi nu sunt vinovat, Stăpâne, în această pricină, ci m-au clevetit 
pe mine. Iar el, zâmbind cu faţa, mi-a zis: "Ştiu şi eu că nu eşti vinovat 
la pricina aceasta, ci eşti clevetit. Dar ştii ce ai făcut mai înainte de asta 
cu puţine zile? Cum ai alungat cu pietre vaca săracului şi ai omorât-o? 
Deci cunoaşte, că nu este nedreptate la Dumnezeu, ci judecăţile Dom- 
nului sunt adânc de adânc. Iar pe lângă aceasta vreau să ştii şi tu că şi 
bărbaţii aceştia, care sunt cu tine în temniţă, sunt nevinovaţi de prici- 
nile cu care s-au pârât şi sunt legaţi. Ci ispiteşte-i pe dânşii şi învaţă-te 
că nu în deşert sunt închişi în temniţa aceasta, ca să cunoşti că drept 
este Domnul şi dreptatea a iubit." Acestea zicându-mi tânărul ce mi s-a 
arătat, s-a dus. 

Iar dacă s-a făcut ziuă, am chemat pe bărbaţii care erau cu mine 
în temniţă, şi am zis către dânşii: "Fraţilor, pentru care pricină sunteţi 
închişi în temniţa aceasta?" Atunci a zis unul dintre dânşii: "Eu pentru 
ucidere sunt prins, şi nevinovat sunt în lucrul acesta". Celălalt încă a 
zis: "Şi eu pentru preacurvie sunt prins şi nevinovat sunt de lucrai 
acesta". Şi am zis către dânşii: "Cu adevărat aşa este; dar aveţi oarece 
păcate grele pe care le-aţi făcut voi şi pentru aceea aţi ajuns - cu pur- 
tarea de grijă a lui Dumnezeu - ca să fiţi prinşi în învinuirile acestea". 
Atunci a zis cel ce pentru ucidere era prins: "Cu adevărat eu vă voi 
spune păcatul meu. Mai înainte de acestea cu puţine zile treceam pe 
podul râului, cel afară din cetate, şi alţi doi oameni, ce veneau în urma 
mea, şi-au făcut pricină între dânşii unul cu altul, şi s-au apucat amân- 
doi la sfadă şi la bătaie, şi unul 1-a biruit pe celălalt şi 1-a aruncat de pe 
pod în râu şi s-a dus. Iar eu, trecând, puteam să-i dau lui mâna şi să-1 
scot din râu ca să nu moară. Căci acela strigând şi rugându-se cu multe 
lacrimi, ca să-i dau mâna, eu n-am vrut, ci l-am lăsat să se înece. Căci 
după vreme de un ceas, luptându-se şi neputând să iasă din apă, 1-a 
luat pe el curgerea râului şi a murit; iar eu stând priveam la dânsul. 
Acesta-i păcatul meu; şi ştiu cu deadinsul, că pentru pricina aceasta 
m-a lăsat Dumnezeu să fiu clevetit şi aruncat în temniţa aceasta, că nu 
este nedreptate la Dumnezeu". 

Iar cel ce era pârât pentru preacurvie a zis: "Să vă spun şi eu 
păcatul meu. Mai înainte de asta cu doi ani s-a întâmplat că erau doi 
fraţi ostaşi având avuţie multă moştenire de la părinţi şi aveau şi o soră 
văduvă şi încă nu împărţiseră între dânşii averea părintească ca să-i dea 

şi ei partea cuvenită. Ci fraţii, nevrând să-i dea nimic, căutau pricină 
asupra ei s-o poată scoate fără moştenire din averea lor cea părin- 
tească. Astfel au clevetit amândoi pe sora lor, zicând că a curvit, şi că 
au martori, care ştiu lucrul. Iar văduva se jura, zicând că nu e vinovată 
întru lucrul acesta. Fraţii ei însă, întărâtându-se să dovedească învinui- 
rea lor, s-au înţeles între dânşii că vor veni martori care vor dovedi-o 
precum că a curvit, ca să o scoată fără moştenire din averea părinteas- 
că. Deci au venit la mine amândoi fraţii şi m-au rugat, zicând: "Să stai 
de faţă înaintea surorii noastre şi să mărturiseşti împotriva ei, împreună 
cu noi, precum că ştii lucrul şi cu adevărat a curvit, ca să o putem 
scoate fără moştenire din averea părinţilor şi-ţi vom da 50 de galbeni". 
Iar eu am stătut de faţă împotriva văduvei, cum că ştiu lucrul şi cu 
adevărat a curvit, ceea ce nu era adevărat. Aşa am scos-o pe dânsa din 
averea părintească fără moştenire. Acesta e păcatul meu, iar pentru 
preacurvia, pentru care sunt pârât acum şi stau în temniţă nu sunt 
vinovat". 

Atunci amândoi au zis către mine: "Dar tu, frate, pentru care 
pricină eşti aruncat în temniţă?" Iar eu le-am răspuns: "Mai înainte de 
aceasta cu două luni m-au trimis părinţii mei la oraşul cel afară de 
cetate, şi am înserat pe cale. întâlnindu-mă nişte păstori de oi, m-au 
luat să găzduiesc la dânşii. Iar în noaptea aceea au sărit fiarele în sta- 
ulul oilor şi au risipit toată turma. Atunci stăpânii oilor m-au prins pe 
mine, zicând: "tu ai adus hoţii, care ne-au furat şi ne-au risipit nouă 
turma". Şi aşa m-au legat şi m-au dat stăpânitorului. Iată pentru ce mă 
aflu în temniţă." Atunci au zis oamenii aceia către mine: "Nu cumva ai 
fâcut şi tu vreo greşeală şi pentru aceea te-a lăsat rânduială lui Dumne- 
zeu să cazi în ispită şi să te arunci în temniţă?" Atunci le-am răspuns, 
zicând: "Cu adevărat vă voi spune şi eu ce-am fâcut. Mult eram nea- 
stâmpărat, din pricina păcatelor mele. Aşa într-una din zile m-au trimis 
părinţii în oraşul de lângă cetate. Ducându-mă, am aflat în pădure o 
vacă îngreunată. Deci am luat pietre şi am început a fugări vaca prin 
pădure, şi atâta am fugărit-o din urmă cu pietre, până când seara târziu, 
am înghesuit-o în adâncul pădurii, unde a căzut de alergare şi a murit. 
Vaca era a unui sărac. Deci dacă am omorât vaca, întorcându-mă, am 
dat de săracul, a căruia era vaca, plângând şi căutând-o, şi m-a întrebat 
şi pe mine, ziqând: "Fiule, nu cumva ai văzut pe aici, pe undeva o vacă 

îngreunată?" Iar eu nu numai că nu i-am dat răspuns cuviincios, ci şi 
foarte l-am ocărât pe el. Acesta e păcatul meu." 



A doua zi a şezut stăpânitorul la judecată şi au adus înaintea lui 
cangea cea cu trei coarne şi toate uneltele cele de muncă şi a poruncit 
să ne pună pe noi înainte spre cercare. Deci au venit slujitorii la temniţă 
şi ne-au legat cu lanţuri de fier peste tot trupul şi ne-au adus înaintea 
judecătorului. Şi poruncind stăpânitorul să se aducă legaţii, au dezbră- 
cat pe cel ce era prihănit pentru ucidere şi aducându-1 l-au pus în mijlo- 
cul priveliştei, legat în lanţuri de fier. Stăpânitorul întrebându-1 să spu- 
nă adevărul mai înainte de munci, cum a tăcut uciderea, el tăgăduia, 
zicând că nu e vinovat, ci cu totul tară prihană, şi a poruncit să-1 pe- 
depsească pe el; iar după multă vreme de pedepsire s-a dovedit că e 
nevinovat şi a poruncit stăpânitorul să-1 slobozească. Apoi a porun- 
cit să aducă înainte pe al doilea, pe cel pârât pentru preacurvie. Pe 
acesta dezbrăcându-1 şi aducându-1 la mijloc spre munci, care lucru 
fâcându-se, lirică mare şi cutremur a căzut peste mine, încredinţat fiind 
cu totul, că negreşit şi mie îmi vine rândul... Deci plângeam şi mă 
văietam, şi de frică am slăbit cu sufletul. Iar muncitorii şi slujitorii care 
stăteau înainte, văzându-mă plângând şi tremurând, râdeau de mine, 
zicând: "Ce plângi flăcăule? Când tăceai cele rele, nu te temeai; iar 
acum plângi, când nimic nu-ţi foloseşte. Nu te teme, îndată vei intra şi 
tu la mijloc". Iar eu, auzind aceste vorbe, mai mult mă topeam de frică. 
Şi pedepsindu-se şi celălalt şi aflându-se şi el nevinovat, judecătorul a 
poruncit să-1 slobozească pe el. Apoi a poruncit ca pe mine, legat în 
fiare să mă bage în temniţă. Şi am făcut acolo singur încă 40 de zile. 



în a patruzecea zi slujitorii au adus trei oameni legaţi şi i-au 
băgat în temniţă, i-au ţinut în butuci şi s-au dus. Iar cu bărbaţii aceia 
am tăcut încă 30 de zile. în vis iarăşi mi-a stătut înainte îngerul acela 
ce mi se arătase mai înainte şi mi-a zis: "Efreme, întrebat-ai pe bărbaţii 
aceia pe care i-ai aflat în temniţă?" Eu i-am răspuns: "Aşa, stăpâne", şi 
i-am povestit lui toate acelea care mi-au spus bărbaţii aceia. Atunci 
mi-a zis: "Vezi dreapta judecată a lui Dumnezeu? Iar ca să cunoşti 

aceasta, află că cei trei bărbaţi ce sunt închişi astăzi cu tine în temni- 
ţă, doi sunt care au clevetit pe sora lor, prihănindu-o de curvie, şi-au 
scos-o fără moştenire din averea părintească, despre care ţi-a povestit 
tie bărbatul acela ce mai înainte s-a slobozit din temniţă. Iar celălalt e 
care a aruncat pe omul acela în râu, despre care ţi-a povestit ţie celă- 
lalt". Şi zicând acestea s-a dus de la mine. Deci, dacă s-a făcut ziuă, 
am chemat pe cei trei bărbaţi, care erau în temniţă cu mine, şi am zis 
către dânşii: "Domnii mei, fraţi, spuneţi-mi cu adevărat pentru care 
pricină aţi fost aruncaţi în temniţa aceasta?" Atunci cei doi fraţi mi- au 
zis: "Crede, frate, că pentru păcatele noastre. Unul din noi am omorât, 
iar celălalt a fost prins în preacurvie cu măritată, şi amândoi suntem 
vinovaţi de ucidere". Iar al treilea a zis: "Şi eu, din păcatele mele, am 
omorât". Deci am zis către dânşii: "Cu adevărat sunteţi vinovaţi de 
ucideri, sau sunteţi clevetiţi?" Iar ei mi-au răspuns: "Adevărat, frate, 
din păcate, cu adevărat vinovaţi suntem". Deci, vrând eu pe deplin să 
mă încredinţez dacă mi-au spus adevărul, le-am zis: "Fraţilor, nu cumva 
înainte aţi făcut şi alte greşeli şi pentru acelea aţi ajuns să cădeţi în nişte 
învinuiri grele ca acestea?" Atunci cei doi fraţi au zis: "Crede, frate, 
că avem o soră văduvă, cucernică şi temătoare de Dumnezeu, şi vrând 
noi să o scoatem fără moştenire din averea noastră cea părintească, am 
clevetit-o de curvie, şi am adus şi martori mincinoşi asupra ei. Aşa am 
scos-o afară din moştenire". Iar celălalt a zis: "Eu treceam râul cu încă 
unul şi pricindu-ne, l-am aruncat de pe pod în râu şi a murit". 

La rândul meu le-am povestit şi lor toate, cele pentru mine, 
precum şi pentru cei doi bărbaţi pe care i-am aflat în temniţă, şi pentru 
acela ce a mărturisit asupra surorii lor, şi pentru acela ce n-a dat mâna 
celui aruncat de dânsul în apă, putând să-1 scape de la moarte şi n-a 
facut-o. Auzind, bărbaţii aceia s-au temut cu frică mare şi s-au minu- 
nat de dreapta judecată a lui Dumnezeu şi au zis: "Unul singur este 
Dumnezeu, carele face minuni!" Deci toţi, plângând cu mare necaz, 
aşteptau sfârşitul. 

Drept aceea, a doua zi a şezut stăpânitorul la judecată, în prive- 
liştea norodului şi s-au adus iarăşi toate uneltele de caznă înaintea lui şi 
a poruncit să fim aduşi şi noi spre cercare. Deci, venind la temniţă cei 
rânduiţi cu pedepsele, ne-au pus lanţurile tle grumaz şi ne trăgeau prin 
mijlocul cetăţii, ca să ne aducă înaintea dregătorului, şi toată cetatea 

alerga să ne vadă nevoia pedepsei. Ajunşi, stăpânitorul a poruncit să se 
dezbrace cei doi fraţi şi să-i bage în mijloc. Deci muncitorii dezbrăcân- 
du-i şi aducându-i, i-au băgat spre întrebare. Iar pe noi amândoi ne-au 
pus înaintea celor ce acum se pedepseau. Eu plângeam văzând o frică 
ca aceasta, iar slujitorii mă înfricau şi mai mult, zicând: "Crede, flăcău- 
le, că deşi ai scăpat nesupărat din cealaltă cercare, dar acum nu vei mai 
scăpa, ci vei gusta şi tu muncile ce vezi acum". Deci eu, auzindu-i şi 
văzându-le, întru mare temere şi spaimă am căzut. Şi, poruncind stăpâ- 
nitorul, au spânzurat pe cei doi fraţi de gemănarea roţii, şi multe cea- 
suri muncindu-i, au mărturisit clevetirea şi nedreptatea ce au facut-o 
asupra surorii lor, şi cum că ei sunt vinovaţi de preacurvie şi ucidere. 
Iar stăpânitorul a dat hotărâre asupra lor, ca să li se taie mâna dreaptă 
şi să-i spânzure în furci. Deci, după ce şi-au luat aceştia plata, stăpâni- 
torul a poruncit să-1 aducă spre cercare şi pe celălalt. Adus fiind şi 
acesta, a poruncit să-1 spânzure gol în gemănarea roţii şi să-1 munceas- 
că. Deci după multă vreme, spânzurat şi muncit, de bunăvoie a măr- 
turisit şi uciderea ce o făcuse de curând, precum şi că a aruncat pe altul 
în râu şi a murit. Atunci stăpânitorul a dat hotărâre asupra lui, ca să i se 
taie amândouă mâinile şi să-1 spânzure şi pe el în furci. După ce a luat 
şi hotărârea aceasta, stăpânitorul a zis: "Dezbrăcaţi pe tânărul şi adu- 
ceţi-1 în mijloc!" Slujitorii, dezbrăcâdu-mă de hainele mele, m-au înfă- 
şurat cu nişte zdrenţe şi ducându-mă gol, m-au pus înaintea judecă- 
torului. 

Eu plângeam cu amar şi rugam pe Dumnezeu, zicând: Atot- 
puternice, Doamne, mântuieşte-mă de nevoia aceasta, că mă fac mo- 
nah şi-ţi voi sluji Ţie! Iar stăpânitorul a poruncit slugilor, zicând: "în- 
tindeţi-1 din patru părţi şi- 1 bateţi cu vine de bou!" Dar cel ce şedea 
împreună cu stăpânitorul a zis către dânsul: "Stăpâne, păzească- se 
acesta la altă cercare, fiindcă e vremea prânzului". Deci stăpânitorul a 
poruncit să fiu legat cu lanţuri şi băgat în temniţă. 



Atunci a treia oară a venit la mine tânărul acela ce mi s-a arătat 
mai înainte în vis şi mi-a spus: "Ce-i, Efreme, te-ai adeverit pe deplin 
că Dumnezeu ocâmiuieşte lumea cu dreaptă judecată şi nu este ne- 
dreptate la Dumnezeu?" Iar eu i-am răspuns: "Aşa, Stăpâne, m-am 

adeverit şi m-am încredinţat, că minunate sunt lucrurile Domnului şi 
nenumărate căile Lui". Aşa am început a-i ruga cu multe lacrimi, zi- 
când: "Stăpâne, ai făcut dreptatea aceasta mare cu robul tău, şi întru 
arătarea Ta ai mângâiat neputinţa mea. Miluieşte-mă pe mine robul 
Tău şi mă scoate din temniţa aceasta, ca să mă învrednicesc a mă face 
monah şi să slujesc Stăpânului Hristos". Iar el, zâmbind cu faţa, mi-a 
zis: "Se cădea ţie, să fii cu bună aşezare şi să nu te arunci în temniţa 
.aceasta; dar cu purtarea ta cea rea, intrând aici, ce pot să-ţi fac? însă nu 
te teme; n-o să iai multe. Căci vine alt stăpânitor, care vrea să te slobo- 
zească". Şi zicând acestea s-a dus. 

Iar eu, întru mult necaz petrecând, socoteam oare cum vor lua 
sfârşit cele pentru mine. Deci, după cinci zile a venit alt stăpânitor, 
care petrecuse în casa părinţilor mei. La şapte zile după luarea stăpâni- 
rii, a întrebat pe acela, căruia îi erau încredinţate judecăţile, de sunt 
ceva legaţi în temniţă? Iar el spunându-i că e un tânăr legat pentru o 
pricină oarecare, în ziua opta a poruncit să se rânduiască ieşirea. Deci, 
şezând el în divan a poruncit să fiu adus spre întrebare. Şi Venind 
slujitorii la temniţă, iarăşi mi-au pus lanţul de grumaz şi mă trăgeau în 
priveliştea cetăţii spre cercare. Stăpânitorul a poruncit să mă dezbrace 
şi să mă lege cu zdrenţe şi, punându-mă în mijloc, m-au adus înaintea 
judecătorului. Stăpânitorul văzându-mă m-a cunoscut, însă după aspri- 
mea legilor m-a întrebat şi, cunoscând că sunt clevetit, a poruncit să-mi 
dea drumul. Atunci slujitorii dezlegându-mi legăturile şi dându-mi hai- 
nele, m-au îmbrăcat şi m-au slobozit. Iar eu cu preaslăvire izbăvin- 
du-mă, îndată şi numaidecât am mers în munte la un stareţ şi căzând la 
picioarele lui şi povestindu-i lui toate, m-a făcut pe mine monah. 

Acestea, fraţii mei, vi le-am povestit pentru folos, ca şi voi îm- 
preună cu mine să slăviţi pe Dumnezeu cel ce voieşte ca toţi oamenii 
să se mântuiască şi la cunoştinţa adevărului să vie" 1 . 



1 Sf. Efrem Sinii, Cuvintele şi învăţăturile, Bucureşti, Tipografia Naţio- 
nală, 1926, pp. 3-7. 



110 



CĂRAREA ÎMPĂRĂŢIEI 



SOCOTELILE ÎNŢELEPCIUNII CU MOARTEA 

Când nu mai răspund oamenii la chemarea dragostei lui Dumne- 
zeu, dau de asprimea dreptăţii Sale, când, spre pedepsirea răutăţii, în- 
găduie războaiele. Atunci viaţa oricui se află în primejdie de moarte, şi 
a celor de acasă şi a celor de pe fronturi. 

Să cercetăm, între marginile îngăduite, pricina aceasta, a războa- 
ielor, care pe mulţi îi spală de fărădelegi în şiroaie de lacrimi. Luăm ca 
gând de ajutor în darea răspunsului voinţa lui Dumnezeu, care urmă- 
reşte ca toţi oamenii să se mântuiască şi la cunoştinţa adevărului să vie. 
Drept aceea. Dumnezeu, cel milostiv întru dreptăţi, pe cei nebăgători în 
seamă sau protivnici - dar totuşi oameni cumsecade - abia cu ajutorul 
primejdiei îi înduplecă să vrea şi ei ce vrea Dumnezeu, adică mântui- 
rea, singurul lucru cu adevărat de trebuinţă. Al doilea gând de ajutor e 
primirea de mai înainte ca bun, a ceea ce orânduieşte şi face Dumne- 
zeu, şi ştiind că nimic nu se întâmplă fără voia lui Dumnezeu, să ne 
bucurăm de hotărârea Lui, chiar dacă nu pricepem aceasta. Iar gândul 
al treilea e că în suferinţe fără de voie s-au mântuit mucenicii, în sufe- 
rinţe de bunăvoie s-au mântuit cuvioşii; tot aşa şi cu suferinţele războa- 
ielor, mult mai mulţi se mântuiesc pe front, decât s-ar fi mântuit acasă. 

Obişnuit, lumea crede că mor în războaie cei răi şi scapă cei 
buni. Este şi nu este aşa, pentru că numai singur Dumnezeu ştie şi ţine 
socoteala fiecăruia. Unul din sfinţi a zis: "Caprele eu sunt; iar oile 
Dumnezeu le ştie". Pe urmă numai singur Dumnezeu ştie - şi precum 
ştie şi face - dacă pentru cineva e mai de folos viaţa, sau mai mult îi 
foloseşte mutarea din viaţa aceasta. Apoi Dumnezeu, în atotputernicia 
Sa, foloseşte şi pe cei răi, pe necredincioşi, pe cei fără nici un Dumne- 
zeu, ba chiar şi pe draci, ca printr-înşii să aducă la mântuire pe cei de 
mântuit. 

Aşa bunăoară cineva, încărcat de păcate, cum l-au povăţuit cei 
trei "prieteni" ai săi, ajunge la strâmtoare şi nevoie mare. Necazurile îi 
mai topesc trupul, îi mai subţiază mintea şi aşa găseşte pe Dumnezeu, 
ca pe singura scăpare a sa din primejdie. Acum I se roagă pentru prima 
dată, şi poate ca niciodată. Deci, cu prilejul târcoalelor morţii în jurul 
vieţii sale, Dumnezeu în atotştiinţa Sa, văzându-1 că s-a îndreptat pe 
calea bună pentru toate zilele lui pe care le-ar mai avea - dacă ar fi 

cuminte - în chip nevăzut şi minunat îl scapă de moarte sigură. Dacă 
însă îl ştie, că mai târziu va avea o pocăinţă şi mai bună, îl va mai îngă- 
dui printre mai multe şi mai grele primejdii, scăpându-1 din fiecare, căci 
necazurile spală petele păcatelor de pe haina noastră nevăzută, - şi mai 
târziu îl scoate din topitoarea suferinţelor, fie spre viaţa cea fără de 
trup, fie întorcându-1 spre viaţa pământească, ca pe un înţelepţit. 

Pe cei ce însă n-au statornicie în bine, ci iarăşi s-ar întoarce la 
rele, uitând făgăduinţa ce au fâcut-o la strâmtoare, pe unii îi scoate din 
viaţa cea deşartă, atunci când după ştiinţa lui Dumnezeu, au ajuns la 
cea mai bună pocăinţă din viaţa lor, ca în aceea să se socotească în 
vecii fără de sfârşit. Aceştia aşa-s mai de câştig pentru mântuire, pri- 
mindu-i Dumnezeu cu cât de câtă pocăinţă. 

Pe cei ce trecuţi prin suferinţe au câştigat întărire şi statornicie 
spre bine şi printr-înşii ştie Dumnezeu că ar dobândi mântuire şi alţii, 
pe aceştia îi scapă şi-i întoarce iar acasă. De cumva iarăşi se dedau 
stricăciunii şi îngrămădirii de păcate, iarăşi îi cheamă la şcoală. Şi aşa 
face de câte ori trebuie şi cu toţi câţi trebuie. 

Cu cei răi şi, după ştiinţa lui Dumnezeu, fără întoarcere, printre 
alte neştiute taine, are şi aceste două socoteli: sau îi pierde în grabă, în 
chip năprasnic, ca să nu-şi mai înmulţească relele şi aşa, mai uşor să se 
osândească; sau că, prin răutatea lor, vrea să răsplătească, să ispăşeas- 
că, să întoarcă, sau să mântuiască pe unii din cei de acasă, mai zăbav- 
nici la pocăinţă, sau îndărătnici la sfatul şi rugămintea celor buni. 

Iar pe al treilea fel de oameni, pe cei buni, prin darul lui Dumne- 
zeu, îi scoate din viaţa cea deşartă, fie ştiindu-i că ar avea să cadă mai 
târziu, tinzându-şi la fărădelegi mâinile lor, îngreunându-şi astfel sau 
chiar pierzându-şi mântuirea şi cheamându-i de aceea mai devreme, 
până nu se schimbă în răutate nerăutatea lor; fie că, plăcuţi fiind lui 
Dumnezeu, i-a pus la încercare şi i-a aflat Lui-Şi vrednici, precum 
scrie: 

înţelepciune 3 : 

1. Sufletele drepţilor sunt în mâna lui Dumne 
zeu şi nu se va atinge de dânsele munca. 

2. Părutu-s-â în ochii celor nepricepuţi că drep 

ţii sunt morţi eu desăvârşire şi ieşirea lor din lume 
e 6 mare pedeapsă, 

3. Şi mergerea lor de la noi sfărâmare, iar ei 
sunt în pace. 

4. Chiar dacă în fata oamenilor au îndurat 
munci, nădejdea lor e plină de nemurire, 

5. Şi puţin fiind pedepsiţi, mare răsplată vor 
primi, că Dumnezeu i-a încercat pe dânşii şi 
i-a 

aflat Lui-Şi vrednici. 

6. Ca aurul în topitoare, aşa i-a lămurit, şi ca pe 
o jertfă de ardere întreagă, aşa i-a primit. 

7. Străluci- vor în ziua răsplătirii... 

Iar dacă sunt câte unii răi, fără leac şi nu păţesc nimic din neca- 
zurile oamenilor, trebuie că i-a lepădat Dumnezeu şi-i lasă să se desă- 
vârşească în rele, ca să-şi ia osândă veşnică, - precum s-a spus la cele 
pentru Saul. 



O altă taină a lui Dumnezeu e şi aceasta: Nu pedepseşte toată 
răutatea tuturor, aici, şi numaidecât; precum nici nu slăveşte bunătatea 
tuturor, aici, şi numaidecât. Chiar dacă ar face aşa, atunci şi oamenii ar 
face binele de frică; mântuirea ar fi de silă, iar nu o faptă a libertăţii şi a 
dragostei. Apoi, dacă repede ar pedepsi tot răul, Dumnezeu ar fi un 
fricos, un neputincios, micit la o măsură omenească sau cel mult înge- 
rească, şi ne-ar da să înţelegem că se teme de rău şi-şi apără stăpâ- 
nirea, - cum fac oamenii. Ci tocmai pe faptul că îngăduie răilor să-şi fa- 
că de cap, şi-i lasă pe oameni neînfricaţi de pedeapsa năprasnică, ne 
dovedeşte atotputernicia Sa, veşnic liniştită asupra răului, - atotpu- 
ternicie, sub ocrotirea căreia, prin virtutea credinţei, stăm liniştiţi şi noi, 
primind palmele şi scuipările răului, ca pe nişte mărturii ale neputinţei 
aceluia, în faţa atotputerniciei lui Dumnezeu, care ne întăreşte cu liniş- 
tea Sa. 

Cu aceea că nu pedepseşte răutatea numaidecât, îi întinde ispită 
puternică, să se desăvârşească şi ea, spre pedeapsă sigură în ziua 
judecăţii. Iar dacă, totuşi, uneori pedepseşte năprasnic vreo fărădelege, 
o face ca să mai pună frâu răutăţii între oameni, şi mai ales să nu scadă 

în credinţă începătorii, şi să nu se piardă dintre oameni cunoştinţa 
răsplătirii după fapte. 

Deci, ori că răsplăteşte, ori că nu răsplăteşte, lie binele, fie răul. 
un lucru e sigur: că vine o răsplată sigură şi veşnică, şi că hiruieşte 
binele asupra răutăţii. Apoi, prin răbdarea multor neştiuţi de oameni, 
atotputernicia şi dreptatea lui Dumnezeu, sfărâmă mereu porţile iadu- 
lui, cu puterea Bisericii văzute şi nevăzute 

iată de ce toată grija şi rugăciunea să ne fie să-1 primească 
Dumnezeu în locaşurile drepţilor pe cei ce ne-o iau înainte, scăpând, 
cu orânduire dumnezeiască, din învelitoarea vieţii celei deşarte, linul 
dintre slujitorii lui Dumnezeu, tânguindu-se de îngustimea vederii şi de 
strâmtimea credinţei oamenilor, că socotesc numai cele de aici, zice că 
"Oricât ni s-ar părea de neobişnuit, dar adevărul.acesta rămâne: că ne-a 
trimis Dumnezeu în lumea aceasta, ca să învăţăm a ne lepăda de ea şi 
să o căutăm pe cea adevărată" 

Pentru iubitorii de Dumnezeu nu este durere, nu este primejdie 
-afară de păcat - şi nu este moarte: ei trebuie fericiţi şi urmaţi cu aceeaşi 
lepădare de sine şi de viaţă, oricând vremea ne-ar cere-o. 

2 Corinteni 4: 

16, De aceea nu ne descurajăm, şi măcar că 
omul nostru cel dinafară se prăpădeşte, omul nos- 
tru cel dinlăuntru se înnoieşte zi de zi. 

I 7. Pentru că suferinţa noastră, uşoară şi de-o 
clipă, ne agoniseşte nouă. mai presus de orice mă- 
sură o cumpănă veşnică de mărire, 

18. Ca unora ce n-avem în vedere cele ce se 
văd. fiindcă cele ce se văd sunt vremelnice, pe 
când cele ce nu se văd sunt veşnice. 

2 Corinteni 5; 

1. Ci noi ştim că, dacă pământeasca noastră lo 
cuinţă, în cortul acesta, se desface, avem în ceruri 
clădire de la Dumnezeu, casă veşnică, nefăcută de 
mână. 

2. De. aceea suspinăm în acest trup. dorind să 
'•- ne îmbrăcăm cu locuinţa noastră cea din cer 

Deci nu sunt de plâns decât necredincioşii, care s-au stins în ne- 
credinţă, ca nişte înstrăinaţi şi protivnici lui Dumnezeu. Dar e bine să 
se ştie că viaţa în primejdii pe mulţi i-a scos din numărul morţilor şi i-a 
primit Dumnezeu dm braţele morţii. în împărăţia vieţii. 



JUDECATA MILOSTIVĂ 



De obicei oamenii nu se întorc la Dumnezeu decât atunci când 
dau de primejdii, adică atunci când îi ajunge dreptatea dumnezeiască 
din urmă şi trebuie să dea seama de ce au (acut. Nu e rău să te întorci 
la Dumnezeu nici chiar atunci, în ceasul al unsprezecelea; însă ar fî cu 
mult mai bine să vii. de bună voie. la rosturile tale veşnice, şi nu tras de 
mânecă sau pălit cu prăjina din urmă. Dacă am lî noi mai simţiţi, am 
vedea că Dumnezeu, preamilostivul. ne îmbie cu iubire. încă din dimi- 
neaţa vieţii, taina sfântă a pocăinţei, ca să nu ajungem către seara vie- 
ţii aşa de îmblătiţi de rele. Taina pocăinţei este judecata milostivă, ce o 
face Dumnezeu cu noi păcătoşii, când mergem noi. de bună voie. şi ne 
mărturisim greşelile. 

Preoţii poartă preoţia lui Hristos; prin iertarea lor, Dumnezeu te 
iartă, prin graiul lor, Dumnezeu îţi vorbeşte. Prin ei, Dumnezeu te 
cheamă, oricât ai H de păcătos. 

Mare este Taina pocăinţei, nu numai fiindcă te iace din rău. bun, 
din vrăjmaş al lui Dumnezeu, prieten al Lui, ci şi pentru că un lucru 
aşa de mare e acoperit cu chip smerit. Mila cea tară de margini a Ta- 
tălui, ca să scape pe fiii Săi de judecata cea aspră, a dreptăţii după 
fapte, le trimite, coborând din ceruri, pe Fiul Său cel Unul Născut, să le 
facă o judecată milostivă şi fără nici o înfricoşare, şi iarăşi să-i împace 
cu Sine. 

Poate tocmai pentru că e aşa de smerită judecata aceasta milos- 
tivă, nu pot să vie la mântuitoarea ei binefacere aproape nici unul 
dintre cei cu mintea plină de "ştiinţă" şi afumată de mândrie. Cum să 
poată veni, ei care ştiu totul, ei care stăpânesc peste oameni, să vie în 
genunchi înaintea unui simplu preot şi să-şi înşire toate fărădelegile şi 
necazurile lor 91 Nu, asta mândria n-o poate face, să vie de bună voie la 

smerenie. De aceea, ei dau de asprimea dreptăţii care-i fierbe în zeama 
lor până li se moaie oasele trufiei. 

Taina pocăinţei sau mărturisirea e al doilea botez: botezul lacri- 
milor. Sunt trei botezuri care ne curăţesc de toate: primul, prin care in- 
trăm în obştea creştină e botezul din apă şi din Duh, sau naşterea a 
doua. când suntem înzestraţi cu darurile Duhului Sfanţ, după atotştunţa 
de mai înainte a lui Dumnezeu. Acesta nu se mai repetă. Al doilea e 
botezul pocăinţei, sau al lacrimilor, pe care îl putem face. şi trebuie 
tăcut, oridecâteori ni se încarcă conştiinţa cu greşeli faţă de Dumnezeu. 
Iată de oameni şi faţă de noi înşine. Iar al treilea e botezul sângelui 
care. dacă se întâmplă să vie necăutat de noi, de asemenea ne spală 
toate păcatele, mai ales dacă ne-a venit din hotărâta mărturisire a lui 
Dumnezeu. Cel în Treime închinat şi a Sfintei Sale Biserici Acesta e 
un dar pe care-1 dă Dumnezeu cui şi cui. din vreme în vreme, mai ales 
în vremea de prigoană a credinţei creştine dreptmăritoare. Acesta iarăşi 
nu se mai repetă, şi nu atârnă de noi. în privinţa venirii, ci numai în 
privinţa primirii. Sfântul Ciril ne învaţă 1 : 

"Dacă cineva nu primeşte botezul nu se mântuieşte. afară numai 
de mucenici, care primesc împărăţia şi Iară de apă. Mântuitorul, când a 
mântuit lumea pe cruce şi când I s-a împuns coasta, a izvorât sânge şi 
apă. ca să se boteze cu apă. cei ce se botează în vreme de pace şi să se 
boteze cu sângele lor. cei ce se botează în vremea prigoanelor. Mântu- 
itorul numeşte şi mucenicia botez, când zice: "Puteţi să beţi paharul pe 
care lui îl beau şi să vă botezaţi cu botezul eu care lui mă botez 9 "" 2 

H lucru de mirare, că pentru pricini pământeşti se găsesc mii şi 
milioane de oameni, care merg cântând la moarte, dar pentru împăratul 
Cerurilor abia se mai găsesc puţini, din când în când. care să fie liniş- 
tiţi şi bucuroşi de moarte. 

Pentru aceasta trebuie ochii spălaţi mai bine. ca să vadă mai 
departe decât stadia vieţii acesteia vremelnice, precum erau odată 
sfinţii mărturisitori ai lui Dumnezeu, fericiţi să treacă prin porţile 
focului şi ascuţişul săbiei la împăratul sufletelor. Mântuitorul nostru. 

în Taina spovedaniei rogi pe Dumnezeu, căruia I te mărturiseşti. 
- de faţă fiind şi sluga Sa. tălmaci al voii Sale către tine şi cheza.ş al tău 



' Sf. Ciril al Ierusalimului, op. cit, pp, %- ( )7. : 
Maieu 10. 38,' 

către Dumnezeu - să-ţi ierte mulţimea relelor ce le-ai făcut, înşirându-le 
pe toaie. după cum te ajută conştiinţa. Şi bun e Dumnezeu, căci te iartă 
de toate datoriile tale. dar numai dacă ierţi şi tu. din inimă, greşelile 
fraţilor tăi. Dacă nu ierţi, nici Dumnezeu nu te iartă. Şi trebuie să 
iertăm la nesfârşit, pe toţi. din toată inima. 

Cei vechi se rugau pentru cei ce-1 schingiuiau şi Ie cuprindeau 
picioarele, binecuvântând pe cei ce-i duceau la moarte; iar alţii ziceau, 
că ar trebui să cumpărăm cu aur ocările şi necazurile ce Ie pătimim de 
Ia oameni. Totul e să te învoieşti aşa, pentru Dumnezeu, şi EI îţi ajută; 
căci adevărat nu e după fire să iubeşti din toată inima pe cel ce îe ucide 
în toi felul, ci e mai presus de lire Acesta e înţelesul şi capătul acestei 
judecăţi milostive a lui Dumnezeu, redobândirea iubirii fără margini, 
întoarsă de la toate păcatele spre Dumnezeu unu) şi spre toţi oamenii. 
Cât se poate prinde de minunea acestei sfinte taine, iată spunem că ea 
lucrează revenirea oamenilor la nerăutatea pruncilor. 



SFATUL DIN IAD 

într-o carte veche, din Sfântul Munte, un duhovnic iscusit în 
poveţe a lăsat închisă într-o întâmplare învăţătura aceasta. 

"Un preot, cu frica lui Dumnezeu şi grija păstoriţilor săi, se oste- 
nea zi de zi. prin toate mijloacele ce-i stăteau în putinţă, să întoarcă pe 
cei rătăciţi din calea pierzaniei şi sâ-i întărească în cuvântul lui Dumne- 
zeu. Cu toate acestea, vedea cu durere că ostenelile sale rămân fără 
roadă. Credincioşii săi iepădară numai făţărnicia; încolo, putrezeau în 
aceleaşi păcate, cum îi găsise. Zadarnică era slujba, zadarnice predi- 
cile, zadarnice sfaturile zilnice, zadarnice sfaturile date la spovedanie. 
Nimic nu-i clintea din noroiul păcatelor. 

Ce să facă bietul preot 9 Cum să-i îndrepte 0 Căci se înflăcăra 
pentru lucrul Iui Dumnezeu, ştiindu-se chezaş pentru sufletele lor. şi se 
frământa zi şi noapte, cerând de la Dumnezeu să-i arate, pentru ce nu 
poate să-i atragă la mântuire 9 

într-o sâmbătă seara, după vecernie, stătea amărât pe-o piatră 
din grădină, covârşit de grija datoriei sale preoţeşti şi mâhnit amarnic 

de truda-i tară roadă. Cum sta aşa, pierdut în gânduri grele, iată că 
Dumnezeu îi deschise ochii necăjitului său suflet, asupra unei vedenii 
înfricoşate: o gloată de arapi, negri ca tăciunele, i se arătară ca un nor 
întunecat de duhuri necurate. Era un divan al diavolilor în frunte cu Sa- 
tana, marele şi încruntatul tartor al lor. 

Deodată, din mijlocul divanului un glas diavolesc zbieră de clo- 
coti văzduhul: 

- Voi, drăceştilor gloate, sfatuiţi-vă, născociţi cu mintea voastră 
meşteră în viclenii, şi să-mi spuneţi: cum aţi putea voi mai uşor şi mai 
sigur înşela pe oameni, ca să umplem cu ei împărăţia beznei şi pânte 
cele flămând al iadului? 

La această poruncă a tartorului celui mare, gloatele întunecate 
ale încornoraţilor, intrară în putoarea diavoleştilor sfatuiri. 

Nu trecu mult şi din mulţimea aprinsă de sfat ieşi înaintea Sata- 
nei o căpetenie, lucind ca păcura, şi zise: 

- întunecimea ta, să furişăm în mintea oamenilor gândul drăcesc 
că nu este Dumnezeu; astfel, neavând de cine să se teamă, uşor ne vor 
cădea în gheare, vor face numai ceea ce vrem noi şi vom umple iadul 
cu ei. 

Ascultându-1, Satana chibzui şi apoi răspunse: 

- Cu minciuna asta prea puţini vom putea prinde în undiţă; 
pentru că lucrurile Celui de sus: cerul şi pământul şi toate câte le împo 
dobesc mărturisesc slava Lui şi toate dovedesc că El este. Să vie altul, 
cu o născocire mai vicleană. 

Atunci din gloatele întunerecului, ieşi o altă căpetenie încornorată 
şi zise: 

- întunecimea ta, părerea mea e să le spunem oamenilor că, chiar 
dacă ar fi Dumnezeu, dar după moarte nu este suflet şi nu este jude 
cată, şi, prin urmare, nici răsplată sau pedeapsă. Să le spunem că nu e 
nici rai nici iad şi, prin urmare sunt slobozi să mănânce, să bea şi să- şi 
facă toate poftele trupului şi ale inimii, căci, ca mâine vor muri şi după 
moarte nu mai e nimic şi o să le pară rău că nu şi-au făcut toate gustu 
rile cât au fost în putere. 

Satana îi cumpăni vorbele, apoi îi zise: 

- Nici cu vicleşugul acesta nu vom putea câştiga prea mulţi: căci 
printre oameni sunt unii răsăriţi la minte, care ştiu că este Dumnezeu şi 
că în dreapta Lui stă răsplata sau pedeapsa după fapte. Şi apoi mulţi 

ştiu că sufletul dăinuieşte şi după moarte şi va merge la judecata cea de 
pe urmă, după cum îi învaţă Scripturile. Cu vicleşugul acesta ne pică şi 
nouă ceva în gheare, dar mare lucru nu. Eu vreau oameni mulţi, ca ni- 
sipul mării, să-i închid ca pe o turmă de proşti în toate peşterile iadului 1 
răcni Satana şi trânti odată din copită aşa de tare, că toată droaia draci- 
lor sughiţă de groază. 

Atunci din mulţime se rupse o altă căpetenie şi, sprijinindu-se 
ţanţoş în coadă, duhni următoarea propunere: 

- Prea întunecate jupâne şi tată al minciunii, lăudată să fie grija 
ta de-a umple iadul nostru cu proştii şi destrăbălaţi! pământului 1 Am 
ascultat cu luare aminte vicleşugurile tovarăşilor noştri despre pierza 
rea oamenilor, aşa de scumpă nouă, tuturor dracilor tăi, şi, văzând că 
ele nu sunt pe placul întunecimii tale, am născocit Ia rândul meu un vi 
cleşug şi mai mare: de ce să nu lăudăm pe oameni pentru credinţa în 
Dumnezeu, în nemurirea sufletului, în judecata de apoi şi în răsplata 
după fapte 9 De ce să nu le spunem şi noi că este un rai şi un iad, care 
dăinuiesc în veacul veacului 9 Dar, după ce Ie vom spune toate acestea 
- pe care ei le ştiu prea bine - să le şoptim la ureche, o dată, de două 
ori, de mii de ori: nu vă grăbiţi cu pocăinţa, oameni buni! Mai e vreme 
destulă. Trăiţi mai întâi după cum vă vine pofta. Pocăinţa lăsaţi-o mai 
la urmă! Nu vă grăbiţi! 

Ascultându-I, ochii Satanei fulgerară de bucurie drăcească. El se 
ridică trufaş de pe jilţul de flăcări ca smoala şi, bătând cu laba pe umeri 
pe diavolul care născocise acest vicleşug, glasul lui tună o dată, de se 
cutremură tot întunerecul iadului. 

- Voi, duhuri puturoase ale împărăţiei mele, ea gândul risipiţi- vă 
pe faţa pământului şi, ca o otravă dulce, strecuraţi în urechile oameni 
lor şoapta cu adevărat după numele nostru: "Nu vă grăbiţi cu pocăinţa, 
oameni buni, nici cu spovedania adevărată. Mai e vreme destulă: mâi 
ne, poimâine, la bătrâneţe. Până atunci, faceţi- vă datoria către Dumne 
zeu şi suflet numai aşa, de ochii lumii. Vedeţi-vă mai întâi de grijile 
pământeşti, aşa ca şi până acum. Pentru pocăinţa adevărată mai aveţi 
vreme, că doar n-o să muriţi chiar mâine!" 

Şi, la porunca Satanei, duhurile iadului se împrăştiară cu iuţeala 
gândului pe faţa pământului, să amăgească pe zăbavnicii oameni în 
minciuna pierzării, cu amânarea pocăinţei pe mâine, pe poimâine, la 
bătrâneţe... 

5 

Vedenia se stinse, şi preotul, trudit de soarta credincioşilor săi, 
înţelese, în sfârşit, pricina zăbavei lor de a se hotărî să se mântuiască 
cu adevărat. De formă şi de ochii lumii, ei îşi îndeplineau datoriile creş- 
tineşti, dar, vrăjiţi de şoapta ademenitoare a viclenilor, găseau că sfatu- 
rile părintelui sunt bune mai mult pentru cei bătrâni. Cât despre ei în- 
şişi mai au vreme destulă: mâine, poimâine, la bătrâneţe... ". 

Iată sfatul de primejdie care-i încâlceşte pe oameni în rele şi-i 
bagă în toate necazurile şi în tot întunerecul, iar mâine, poimâine, ca 
nişte storşi de vlagă, nu mai sunt buni de nimic. Dumnezeu iartă neşti- 
inţa, dar viclenia ba. Iar omul cu socoteală vicleană e acela care- şi dă 
cu voia toată tinereţea dracilor, rămânând ca lui Dumnezeu să-1 dea o 
bătrâneţe distrusă. Nu-i va fî zvârlită şi bătrâneţea laolaltă cu tinereţea 9 



DEZLĂNŢUIREA STIHIILOR 

Dacă oamenii totuşi nu se întorc de la rele, nici după asprimea 
necazurilor, atunci vin peste întunecata lume necazuri mai presus de 
fire: "Tăriile cerului vor 1 1 zguduite; nu voi cutremura numai pământul, 
ci şi cerul, zice Domnul!" 1 Căci: "Moartea şi sângele, învrăjbirea şi sa- 
bia, zdrobirea şi bătaia, asupra celor nelegiuiţi s-au zidit toate acestea, 
şi pentru ei s-a tăcut potopul" 2 . 

Sus în Cer, la cârma nevăzută a lumii se rânduieşte ce să fie jos 
pe pământ, cu toţi şi cu fiecare. Dar cele ce vin să se întâmple pe pă- 
mânt tot de pe pământ îşi iau plecarea; aşa că, în toate, oricând, şi de 
noi atârnă ce să ne vie de la dreapta judecată. Că aşa se ţine cumpăna 
între sus şi jos. 

Iar precum că de pe pământ se suie pricina păcatelor strigătoare 
la cer şi că din cer coboară răspunsul, avem mărturia îngerilor, trimişi 
la Lot în Sodoma, în chipul a doi oameni, căci sodomia locuitorilor 
striga la cer şi chinuia sufletul dreptului: 



1 2 Petru 3, 10. 

2 înţelepciunea lui Isus Sirah 40, 11-12. 

Facere 19: 

13. Strigarea lor s-a suit înaintea Domnului şi 

Domnul ne-a trimis să-i pierdem. 

i4.Atunci a ieşit Lot şi a grăit cu ginerii săi şi 

le-a zis: "Sculaţi-vă şi ieşiţi din locul acesta, că 

va 

să piardă Domnul cetatea". Ginerilor însă li 
s-a 

părut că Lot glumeşte. 

Faptele lor nu-i lăsau să creadă, ci tăceau să li se pară glumă şi 
aşa au pierit şi ginerii lui Lot, fâcându-se nevrednici de cuvântul lui 
Dumnezeu. Dar avem însăşi mărturia lui Dumnezeu, cea dată lui Noe 
înainte de potop: 

"Sosit-a înaintea feţei Mele sfârşitul a tot omul, 
căci s-a umplut pământul de nedreptăţile lor, şi 
iată. Eu îi voi pierde de pe pământ'". 

Şi s-au deschis stăvilarele cerului şi a fost potopul. Iar pentru vremuri 
viitoare avem alte răspunsuri ale cerului atârnând peste faptele 
pământului: 

Apocalipsa 14: 

12. Aci este răbdarea sfinţilor, care păzesc po 
runcile lui Dumnezeu şi credinţa lui Iisus. 

13. Şi am auzit un glas din cer, zicând. "Fericiţi 
cei morţi, cei ce de acum mor pentru Domnul! 
Da, 

grăieşte Duhul, odihnească-se de ostenelele 
lor, 

căci faptele lor vin cu ei". 

14. Şi am privit şi iată un nor alb, şi cel ce 
şedea pe nor era asemenea Fiului Omului, 
având 

pe capul lui cunună de aur şi în mâna Lui 

seceră 

ascuţită. 

15. Şi alt înger a ieşit din Templu şi a strigat cu 
glas mare celui ce şedea pe nor: pune secerea 

seceră, căci a venit ceasul de secerat, fiindcă s-a 
copt secerişul pământului. 

16. Atunci cel ce şedea pe nori a aruncat pe 
pământ secerea lui şi pământul Iii secerat. 

17. Apoi alt înger a ieşit din Altar, având putere 
asupra focului, şi a strigat cu glas mare celui 
ce 

avea cosorul ascuţit, şi a grăit: pune cosorul 
tău 

cel ascuţit şi culege strugurii viei pământului, 
căci 

boabele ei s-au copt. 

19. Atunci îngerul aruncă pe pământ cosorul 
lui şi culese via pământului şi ciorchinii îi 
aruncă 

în teascul cel mare al mâniei lui Dumnezeu. 

20. Şi teascul fu călcat afară din cetate şi a ieşit 
sânge din teasc până la zăbalele cailor, şi 
in 

depărtare de o mie şase sute de stadii. 

Ferindu-ne de a îndrăzni vreo tâlcuire. un lucru e sigur, despre 
care nu mai încape nici o îndoială, că fărădelegile duc omenirea într-o 
istorie cu necazuri din ce în ce mai apocaliptice. 



ANTIHRIST 



El e "acela" care va veni în numele său - nu al lui Dumnezeu 
-evreu de neam, care va tirani sub ascultarea sa tot pământul. Căci 
"acela" va primi să fie împărat peste strălucirea tuturor împărăţiilor 
pământului. 1 

Creştinii - cu numele - din pricina înmulţirii fărădelegilor care 
sting Duhul 2 , aşa se vor slăbi la minte, încât de frică 1 mulţi se vor lepă- 
da 4 de Hristos şi vor primi toată voia rea şi vor gusta toată răutatea 
răului, "căci credinţa nu este a tuturora" 5 . Viaţa lor, slăbănogită de 
păcat, va da îndrăzneală Satanei, care va lucra în "acela" tot felul de 



1 Matei 4. 8-9. : 1 Tesalon 



iceni 5. <•' 



Apocalipsă 21.8. 4 2 Tesaloniceni 2.3. 

19. 2 Tesaloniceni 3. 2. 

puteri şi de semne, de minuni mincinoase şi de amăgiri nelegiuite 
pentru fiii pierzării, fiindcă n-au primit iubirea adevărului, ca să se 
mântuiască. De aceea, pentru că iubesc păcatul mai mult decât pe 
Dumnezeu, Dumnezeu le trimite amăgiri puternice, ca să dea creză- 
mânt minciunii, şi să cadă sub osândă toţi cei ce n-au crezut adevărul, 
ci au îndrăgit nedreptatea 1 . 

Iudeii de odinioară, împinşi mlăuntru de "acela" au răstignit pe 
Domnul, înţepându-i călcâiul 2 , şi nu I-au putut face mai mult nimic; 
dimpotrivă Domnul, pogorându-Se prin cruce la cei din închisoare, a 
spart veşnicele încuietori, şi mare pradă a făcut nesăţiosului iad. De 
atunci umblă protivnicul ca un leu turbat. întărâtându-şi uneltele, ca 
măcar faptele şi învăţătura Mântuitorului să le întunece în necredinţă. 
Neputând nici aceasta, îşi aprinde ciracii şi pe "acela" al lor. care se 
repetă în fiecare veac de oameni, din zilele Sfinţilor Apostoli', până în 
zilele celui mai desăvârşit Antihrist, din vremea de apoi, când va pro- 
povădui Ilie , ca doară-doară va putea măcar să stingă pe ucenicii lui 
Iisus de pe faţa pământului' prigonindu-i, spânzurându-i. ucigându-i, 
răstignindu-i şi în tot felul omorându-i. 

Mai mult. cum zice un Părinte, acest Antihrist - care nu se 
mulţumeşte numai cu necredinţa sa, ci vrea necredinţa tuturora - nu va 
avea astâmpăr decât în ziua când ar izbuti să ucidă pe Dumnezeu şi 
să-L azvârle din inima şi mintea celui din urmă credincios rămas pe 
pământ; şi nu râvneşte, nebunul, la o mândrie mai mare, decât aceea 
dc-a termina odată cu Dumnezeu, iar în locul Lui să-şi împlânte în su- 
fletul omului, ca pe o sabie a iadului, chipul său de fiară. 

"Acela" nu se mulţumeşte numai să înşele pe oameni cu amâ- 
narea pocăinţei pe mâine, pe poimâine, la bătrâneţe, ci luptă nebun ce- 
rând 1 moarte lui Dumnezeu; 2. moarte învăţăturii Sale; 3. moarte 
creştinilor, ucenicilor Săi; 4. pustiire Bisericii Sale şi oprirea Sfintei 
Jertfe celei dc-a pururi, care este Sfânta Liturghie. 

Chinurile cele de pe urmă, cele de la Antihrist, în care va lucra 
toată puterea Satanei, vor întrece toate prigoanele câte s-au înteţit asu- 
pra creştinilor, de la început până în zilele acelea. 



2 Tesaloniceni 2. 9-11. 
Facere 3. 15. 



■' 1 loan2. 18. 
4 Maleahi 3, 23 

Numai sila unei prigoane peste tot pământul împotriva creştinilor 
îi va hotărî să lase la o parte orice vrajbă confesională şi să fie una. 
cum au fost la început. Nu vor scăpa de sub tăvălugul urgiilor istorici 
până nu vor veni şi la mintea aceea să asculte şi să împlinească, măcar 
la sfârşit, rugămintea cea mai de pe urmă a Mântuitorului în lume. 

Poate că în vremile acelea abia vor mai ti creştini; dar oricâti voi 
rămâne, aceia trebuie să treacă, peste ceea ce ar li foarte bine să treacă 
creştinătatea vremii noastre şi să fie una. 

Primejdia comună s-a arătat în lume, unirea creştinătăţii întârzie, 
Doamne, până când 9 

Deci. când fărădelegile vor încleşta mintea şi inima oamenilor 
şi-i vor sălbătici aşa de tare. încât vor zice că nu le mai trebuie Dumne- 
zeu şi Biserică şi Preoţi, încât va fi sălbăticirea şi nebunia uni 1 peste tot 
pământul, atunci vine sfârşitul. 



Precum Taina pocăinţei sau mărturisirea este judecata milostivă 
a lui Dumnezeu, ascunsă sub chip smerit, şi iubitorii de smerenie dau 
de darul acesta, asemenea şi Sfânta Jertfa a Mântuitorului, din Sfânta 
Liturghie, ascunde, iarăşi sub chip smerit, o taină a ocârmuirii lumii, 
Cei vechi ştiau pricina pentru care nu se arată Antihrist în zilele lor, 
căci Sfântul Pavel vorbeşte despre taina aceasta în chip ascuns, dar n-o 
numeşte 2 . E Sfânta Liturghie, sau Jertfa cea de-a pururi, despre care a 
grăit Domnul prin DaniiF şi apoi însuşi ne-a învăţat. Ea este aceea care 
opreşte să nu se arate Antihrist, sau omul nelegiuirii 4 decât în vremea 
îngăduită lui de Dumnezeu. Căci pentru mulţimea fărădelegilor, demult 
ar fi trebuit Dumnezeu-Tatăl să sfârşească lumea, însă Dumnezeu-Fiul. 
cel ce este iubirea de oameni şi de toată firea, mereu se aduce pe Sine 
Jertfa sfântă înaintea lui Dumnezeu-Tatăl, mijlocind milostivirea de la 



SEANŢA LITURGHIE MAI UNI LUMEA 

Luca 6. 1 1 . 

2 Xe'saloniceni 2. 6. 



'Danii! 12. 10. 

Rabdă Fiul lui Dumnezeu pentru noi o răstignire neîntreruptă; 
Mielul-împărat stă mereu chezaş înaintea Tatălui, adueându-se în 
Jertfa neîncetată, rugăminte de mijlocire pentru biata lume. Că de n-ar 
li sângele Mielului, al însuşi Arhiereului-lmpărat. Iisus Hristos, dat de 
bună voie şi neîncetat preţ de mântuire pentru oameni, stând cu iubire 
şi părtinire pentru lume. demult ar 11 înecat Dumnezeu pământul în sân- 
gele oamenilor şi l-ar li ars cu toc, deslacând de istov stihiile 1 , 

Deci sângele Mielului din Sfânta împărtăşanie mai ţine sufletul 
in oase şi lumea în picioare. Precum taina pocăinţei e un dar al Cerului, 
sub chip smerit, pentru mântuirea fiecărui suflet în parte, aşa Sfânta 
Liturghie, marea taină, ascunsă iarăşi sub chip smerii, mântuieştc 
lumea, sau o fereşte de urgiile Antihristului, lată de ce. toată lumea ar 
trebui să vie la Sfânta Liturghie, că pentru dăinuirea lumii e darul 
acesta pe pământ. 

Ceea ce se poate spune, pe scurt, despre o prea mare taină a lui 
Dumnezeu, ascunsă în Sfânta Liturghie, care se săvârşeşte şi în Cer şi 
pe pământ, şi pentru care mai ţine Dumnezeu lumea, am încercat. Dar 
Sfânta Liturghie este neasemănat mai bogată în taine, care nu se pot 
depăna pe limbă omenească. Dumnezeu coboară între oameni şi suie 
oamenii la Sine. pe scara Sfintei Liturghii. 



•ROOROCUL F)E IOC 



Deci câtă vreme mai sunt oameni ce caută pocăinţa şi Sfânta 
împărtăşanie. Satana n-are putere. îl opreşte Dumnezeu. Dar când 
oamenii se vor întuneca la minte aşa de tare. încât vor împiedeca 
Sfânta Liturghie, cu toată voia lor. vrând necredinţă, în zilele acelea va 
înceta şi Jertfa cea de-a pururi, şi va începe urâciunea pustiirii, precum 
zice la: 

Danul 12: 

11. Şi din vremea când va înceta Jertfa cea 



'2 Petru 3. 7.12. 

de-a pururi şi va începe urâciunea pustiirii, vor fi 1290 
de zile 1 . 

E vremea de trei ani şi jumătate, în care va propovădui Ilie, cel 
mai mânios prooroc, şi va vesti cele şapte cupe ale urgiei lui Dumne- 
zeu - cele de pe urmă - cu care se va sfârşi mânia lui Dumnezeu 2 . Va fi 
o vreme de strâmtoare, cum n-a mai fost de la începutul lumii, nici nu 
va mai fi 3 . în zilele acelea: 

Dani ii 12: 

10. Mulţi vor fi curăţiţi, albiţi şi lămuriţi; iar cei 
nelegiuiţi se vor purta ca cei nelegiuiţi. Toţi cei 
fărădelege nu vor pricepe, ci numai cei înţelepţi 
vor înţelege (ce vreme e: apropiindu-se a doua ve- 
nire). 

Cei fărădelege huliră pe Dumnezeul Cerului din pricina dure- 
rilor, care-i frigeau de-şi muşcau limbile, dar de faptele lor nu s-au po- 
căit, zice Apocalipsa 4 . 

La plinirea acelei vremi de pe urmă, când răutatea va fi desăvâr- 
şit coaptă, va vesti Ilie 5 , Proorocul de foc, a doua venire a Mântuito- 
rului. Vestirea aceasta, bucuria cea mai mare a creştinilor, va fi primej- 
die de moarte proorocului adevărat; căci oamenii fărădelegii îl vor 
ucide ca pe Ioan Botezătorul, care era în duhul şi puterea lui Ilie 6 , la 
cea dintâi venire. Dar tocmai când protivnicii Atotputernicului credeau 
că omorând şi pe cel din urmă prooroc, în sfârşit "au terminat cu 
Dumnezeu", iată că învie Ilie... 

Iudeii îşi dau seama de nebunia protivniciei lor şi de înşelarea 
Antihristului şi, cu înfricoşare şi cutremur mare, se întorc şi primesc pe 
Iisus Hristos-Dumnezeu, după cum mărturiseşte despre ei Scriptura. 

Proorocul mincinos, Antihristul, prin duhul său necurat cu care 
lucră şi se ţine, răscoală pe toţi împăraţii lumii să-i adune la războiul 
zilei celei mari a lui Dumnezeu 7 , în valea lui Iosafat 8 , la cel de pe urmă 
război şi la cea mai mare vărsare de sânge de pe pământ. 



1 Daniil 12, ÎL 

2 Apocalipsa 15, 1. 
■'Matei 24,21-22. 



4 Apocalipsa 16, 10-1 
'Maleahi3, 23. 
6 Luca 1,17. 



7 Apocalipsa 16, 14. 
Toil4, 12. 

SFÂNTA CRUCE PF CER 

Luminată în slavă, mai strălucitoare ca soarele, căreia încă i-au 
stat oamenii împotrivă 1 şi au înjurat-o, se va arăta, în ciuda tuturor 
vrăjmaşilor ei, semn slăvit de biruinţă a binelui asupra răului. Atunci, 
în zilele acelea înfricoşate, pe pământ şi în tot trupul, însuşi 
Dumnezeu-Cuvântul vine să cheme pe oameni, pentru cea din urmă 
oară, însă nu la pocăinţă, ci la judecată. Atunci Dumnezeu şi iconomia 
mântuirii nu mai e pe crezute, ci pe văzute. 

Iar pe Antihrist, în care lucra toată puterea Satanei: 

2 Tesaloniceni 2: 

8. Domnul îl va ucide cu suflarea gurii Sale. 
şi-1 va nimici cu strălucirea venirii Sale. 

Daniil 12: 

12. Fericit va fi cel ce va aştepta şi va ajunge la 
1335 de zile. 

E ziua Domnului cea mare şi îniricoşată, zi de fericire pentru cei 
chemaţi, aleşi şi credincioşi 2 , zi de bucurie negrăită, ziua întoarcerii 
Acasă, în ţara de obârşie' şi capătul plângerii. Zi de fericire, văzând 
izbânda răbdării, văzând învierea cea de obşte, văzând moştenirea cea 
gătită de la întemeierea lumii celor ee-L iubesc pe Dumnezeu şi au 
rămas în dragostea Lui până în sfârşit. Şi taine între taine, numai de 
Dumnezeu ştiute, atunci se vor vedea. 

Ceilalţi însă, vor sta să-şi dea sufletul de groază şi de aşteptarea 
celor pornite să vie peste lume. căci Tăriile Cerului vor fi zguduite. 
Atunci vedea-vor pe Cel ce L-au răstignit, venind pe nori, cu putere şi 
cu mărire multă 4 ; pe Cel ce este dragostea noastră, care nouă ne 
împrăştie frica, dar groaza groazelor pentru cei ce L-au prigonit şi 
L-au răstignit pentru iubirea Sa de oameni şi trebuind să-şi capete plată 
veşnică după faptele lor. 



1 Luca 2, 34. 
"Apocalipsă 17, 14. 
■' Ieremia22, 10. 



'Luca 21, 26-28. înţelepciunea 
lui Solomon 17. 6 



CELE ŞAPTE SURLE 



127 



Şi va fi judecata, căci fărădelegile au adus potopul şi fărădelegile 
strigă şi grăbesc judecata. 

Drept aceea, văzând că s-a luat pacea de pe pământ 1 , dar timpul 2 
încă nu ni s-a luat, cu glasul lui Dumnezeu 3 chemăm pe toţi oamenii de 
pretutindeni să se pocăiască, pentru că a hotărât o zi în care va să jude- 
ce lumea! 4 Iar ziua aceea poate fi oricând. 

Iată mai pe înţeles graiul rugăciunii Mântuitorului, pentru 
creştinătatea de peste veacuri şi de peste tot pământul, prinsă pe cât s-a 
putut, în sunetul acestor şapte surle... 

Iar despre Antihrist se mai poate scrie şi altfel... 



1 Apocalipsă 6, 4. 
2 Apocalipsă 10, 6-7. 



■' 1 Petru 4, 11. 



4 Fapte 17,30-31. 

OMUL. ZIDIRE DF MARE PREŢ 



"Lumea, adică Universul văzut al formelor materiale şi Univer- 
sul nevăzut al spiritelor pure, este expresia bunătăţii lui Dumnezeu, Ea 
a fost creată pentru ca să se bucure de bunătatea dumnezeiască. Fiinţa 
ei, dată în toate lucrurile care o alcătuiesc, de la primul mineral până la 
înger, e o fiinţă împărtăşită. Viaţa tuturor făpturilor participă la bucuria 
în Dumnezeu după gradul de fiinţă pe care îl au şi după capacitatea cu 
care a fost înzestrată fiecare. Acest grad de fiinţă şi această capacitate 
de participare e principiul ierarhiei după care e constituită lumea crea- 
turală. Omul ocupă în această ierarhie un loc central. Prin trup aparţine 
lumii fizice, prin suflet aparţine lumii spirituale. în marele cosmos, el e 
un microcosmos, cum îl numeşte învăţatul teolog al Bisericii noastre. 
Ioan Damaschin. Fiinţele spirituale ale creaţiei, făcute după chipul şi 
asemănarea lui Dumnezeu, sunt libere, adică posedă voinţă proprie, 
îngerii sunt liberi, omul e liber. Păstrarea lor în armonia primordială a 
bucuriei de viată e lăsată la libera lor voie. Bucuria de a trăi în lumina 
dumnezeiască sau cu termenul legendar în Paradis, e cu atât mai mare 
cu cât e un act de consimţire, în virtutea libertăţii spirituale. Tot astfel 
suferinţa prăbuşirii din armonia paradisiacă va fi cu atât mai mare cu 
cât ea va fi tot un act liber. O parte din îngeri s-a prăbuşit din armonia 
cerească prin trufie. Omul s-a prăbuşit călcând de bună voie rânduială 
stabilită de Dumnezeu. Dacă armonia paradisiacă a lumii primordiale e 
opera lui Dumnezeu prin Cuvântul, răul care înveninează lumea îşi are 
izvorul în păcatul primului om. O piatră a căzut în lac; dar căderea ei 
nu priveşte numai piatra, ci se repercutează asupra lacului întreg, pe 
care îl tulbură până la maluri. 

In noua situaţie a căderii din armonia paradisiacă. omul suferă 
L/l constată în propriile mădulare răul, durerea, moartea. Şi le constată 
în toată lumea înconjurătoare. Păcatul lui se răsfrânge asupra lumii 
întregi şi lumea întreagă suferă împreună cu el. fiindcă omul ca micro- 
cosmos, cu alte cuvinte ca rezumat al stihiilor din care e alcătuită 
lumea, face ca răul din el să se repercuteze asupra lumii din afară. Isto- 
ria omenirii căzute e în cea mai mare parte istoria păcatului în desfăşu- 
rare. La pare imaginea răsturnată în dezordine a Paradisului legendar 

Două sentimente puternice sporesc tristeţea şi durerea omului 
căzut: sentimentul rămânerii pe dinafară din armonia superioară a lumii 
spirituale şi refuzul de a accepta integral condiţia de mizerie în care îşi 
ispăşeşte pedeapsa. 

întruparea Mântuitorului şi ispăşirea păcatului omenesc prin cru- 
cificare deschid din nou poarta Paradisului spiritual. Prin Logos s-a 
creat armonia primordială a lumii, prin Logosul întrupat se va restabili 
Creştinismul e a doua creaţie a lumii. Organul prin care se revarsă din 
nou în viaţă energiile harului dumnezeiesc e Biserica. Uşa ei e poarta 
redeschisă a Paradisului.'" 



INGI Rl CĂZUŢI 



Mai înainte de a se zidi omul şi cele văzute, în lumea nevăzută a 
îngerilor, s-a întâmplat o nebună noutate: Lucifer şi ceata sa au vrut să fie 
ei mai presus de Dumnezeu 2 . Celelalte căpetenii de oştire cerească s-au 
împotrivit acestei nebunii. Lucifer însă ca fulgerul a căzut 1 de la faţa lui 
Dumnezeu, facându-se din înger luminat, drac întunecat. "Vai pământului 
şi mării, căci diavolul a coborât la voi, având mânie mare." 4 

El e leul. care umblă răcnind, căutând pe cine să înghită". între el 
şi suflet se începe războiul nevăzut. 



p. 54-56. 



Nichifor Crainic, Ortodoxie şi Etiiocraţie. Ed. Cugetarea. Bucureşti. 1937, 



Apocalipsă 12. 12. 
" Isaia 14. 12-15. * I Petru 5. 8. 

•' l.uca 10, 18. 

PUSTIIREA FIRII OMENEŞTI IN ADAM 



Omul dintâi, zidit după chipul şi asemănarea lui 
Dumnezeu, avea toată făptura sa întoarsă spre 
Dumnezeu, care se răsfrângea într-însul ca soarele într-un 
bob de rouă. Mintea, pofta şi iuţimea, sau cugetarea, iubirea 
şi voinţa, erau unite întreolaltă în aceeaşi vedere sau 
contemplare a iui Dumnezeu. Iar trupul, deşi pământ, 
neavând în sine poftă pătimaşă, întovărăşea - aşa-zicând - 
contemplarea aceasta. Asta era temelia cea străveche, în 
care omul avea să crească de la chip la asemănare cu 
Dumnezeu. 

Protivnicul a dat primul război cu Adam în Rai şi 
prin el, cu noi, cu toţi, întrucât toţi eram în Adam 1 . E primul 
război pierdut de om, înfrângerea lui însă o repetă întreg 
neamul omenesc, mii de ani de-a rândul; iar ceea ce a făcut 
Adam facem şi noi fiecare. E limpede că la mijloc a fost o 
neascultare, o încovoiere a unei meniri, date omului de 
Dumnezeu 2 . 

Iată cercul vicios pe care-1 strângeau cu putere, 
asupra firii omeneşti. Domniile şi Stăpâniile întunericului 1 , 
îmbrăcându-se pe ascuns in simţirea cea după fire şi 
povârnind-o spre o lucrare contra firii şi contra ascultării de 
Dumnezeu. Iată cum, printr-un sfat rău, îngerii căzuţi au 
surpat raiul virtuţii din fire. Vom vedea la vreme, că 
deodată cu acesta, au stins şi lumina cunoaşterii. 

Iată aşa a întors Adam firea omenească de la calea 
scurtă a desăvârşirii, înfundând-o în hăţişul ascultării 
străine, ceea ce i-a adus scoaterea din Rai în lumea aceasta. 
"Necaz mare se făcu la tot omul şi jug greu apăsă de atunci 
pe fiii lui Adam." 4 Căci mare sfărâmare tăcu ucigaşul, 
băgând în zidire puhoiul pustiirii morţii şi toată tragedia 
istoriei. 

Iată, şi cu alte cuvinte, pustiirea ce se făcu firii 
omeneşti. 

Căderea firii în ispită e tot una cu o sfărâmare, care 
1-a făcut pe om bucăţi. Astfel mintea i-a fost amăgită de 
mândrie şi slavă deşartă. 



' Romani 5, 12. 

2 A se vedea şi Sf. Maxim Mărturisitorul, Răspunsuri către Talasie, 



întrebările 3, 43 şi 21„ Filocalia, Sibiu, 1948, ed. I, voi. 3. 1 Coloseni 
2, 15. ' înţelepciunea lui Isus Sirah 40, 1. 

crezând ispititorului, că va fi ca Dumnezeu, cunoscând binele şi răul 1 ; 
simţirea sau dragostea i s-a întors spre trup, care s-a aprins de poftă pă- 
timaşă; voinţa sau iuţimea în spaimă şi ruşine s-a întors şi, văzându-se 
gol, s-a ascuns de Dumnezeu. Iar când 1-a strigat Dumnezeu pe nume, 
nu L-a mai văzut, ci numai L-a auzit, de vreme ce vederea conştiinţei 
sale era întoarsă acum de la Dumnezeu la sine, căci s-a văzut gol. 
Deci, când să-şi recunoască greşeala, mintea îi era slăbită, inima rănită 
cu iubirea de sine, încât cunoaşterea lui decăzută scoase vinovat pe 
Dumnezeu pentru pustiirea sa. 

Aşa luă strămoşul plata neascultării, şi fu scos afară din fericirea 
vederii lui Dumnezeu, şi alungat în lumea aceasta şi îmbrăcat în haine 
de piele 2 . 

De atunci firea noastră în îndoită învrăjbire se află: 

I. învrăjbirea lăuntrică* 

. cu 

Dumnezeu cu 

II. învrăjbirea în afară: - 

sine însuşi cu 
semenii cu 
firea toată 

învrăjbirea aceasta ne urmăreşte ca o lege de pedeapsă dată firii; 
ea întunecă chipul nostru cel după Dumnezeu. Dar sufletul nu s-a 
întunecat de tot, căci a mai rămas conştiinţa, ca o stea ce nu s-a stins 
de pe Cerul Raiului, şi mereu ne aduce aminte de obârşia noastră dum- 
nezeiască şi ne îmbie o refacere. De la învrăjbirea aceasta vine toată 
tulburarea şi războiul celor două legi, adică al legii cu fărădelegea, de 
care se plângea şi Sf. Pavel că se oşteau într-însul. 3 Aşa se face că îm- 
pătrit greşim: împotriva lui Dumnezeu, împotriva noastră înşine, împo- 
triva aproapelui şi împotriva firii întregi. Adică păcatul sau decăderea 
firii ne-a făcut să pierdem: pacea cu Dumnezeu, pacea dinlăuntrul 
nostru, pacea cu oamenii şi pacea cu toată firea. Ne-am sălbătăcit în 
toate părţile, cât aproape "să se teamă" şi Dumnezeu de noi. Iată de ce 
şi fiarele fug de om. 



1 Facere 3, 5. 

2 Facere 3, 21. 

3 Romani 7, 23. 

Puterile sufletului: mintea, iubirea şi voinţa, după orânduirea cea 
străveche 1 , îşi aveau lucrarea şi ţinta către Dumnezeu. Această tindere 
spre Dumnezeu a sufletului era lucrarea cea după fire; şi pe temeiul 
stăruinţei în această tindere, urma să creştem de la chip la asemănare. 
Aşa eram în sfatul, în ascultarea şi vederea lui Dumnezeu. 

"în urma păcatului, cel viclean a ţintuit puterile sufletului încă de 
la început de firea celor văzute "şi nu mai era cine să înţeleagă şi să 
caute pe Dumnezeu" 2 , întrucât toţi cei părtaşi de firea omenească îşi 
mărgineau puterea raţiunii şi a minţii la înfăţişarea lucrurilor sensibile 
şi nu mai aveau nici o înţelegere pentru cele mai presus de simţuri." 1 

De la neascultare încoace, puterile sufletului, nemaifiind unite în 
Dumnezeu, ci învrăjbite şi aprinse de gânduri ce se contrazic 4 , nu mai 
lucrează după fire, ci lucrează cel mai adesea, dacă nu aproape tot- 
deauna, contra firii. După cuvântul Sfinţilor: toată strădania diavolului 
aceasta era şi este ca să desfacă dragostea sufletului nostru de Dumne- 
zeu şi s-o lege de orice altceva, afară de Dumnezeu. 

Drept aceea vrăjmaşul, ca să-şi ajungă ţinta fărădelegii, îmbie 
sufletului ispita întâi, cea prin plăcere, aducându-i.momeli plăcute la 
vedere şi bune la gustare 5 , potrivite cu fiecare putere frântă a sufletului, 
în parte; iar pe trup îl împinge să le împlinească cu lucrul şi să le facă 
tot mereu. Vrea vicleanul, ca pe nişte lipsiţi de bucuria vederii lui 
Dumnezeu, pe care ne-a furat-o, să ne mângâie, învăţându-ne să iubim 
plăcerea simţurilor, bine ştiind vicleanul, că asta stinge iubirea de 
Dumnezeu şi întunecă mintea de la vederea Lui. Că nu Dumnezeu este 
cel ce nu ne mai iubeşte şi nu ne mai vede, ci noi suntem cei ce nu-L 
mai iubim şi nu-L mai vedem, căci între noi şi El e zidul păcatului 6 , iar 
dincoace de zid, noi: o grămadă de cioburi mereu zdrobindu-ne de zid 
şi în tot mai mare sfărâmare aflându-ne. 

1 Isaia58, 12. 2 Psalm 13, 2-3; 52, 3. 

3 Sf. Maxim Mărturis itorul, R ăspu nsuri către Talas ie, întrebarea 59, Filoca- 
lia, Sibiu, 1948, ed. I, voi. 3, pp. 310-311. 4 

Romani 7, 23. 6 âfeseni 2, 14. 5 Facere 3, 6. 

Ascultarea cea străină a încovoiat dragostea noastră spre lumea 
aceasta şi spre trup. Iuţimea sau voinţa, care, după fire, aveau rostul să 
îndrepte spre Dumnezeu ca un arc dragostea, iar către diavol mânia, ca 
pe o săgeată, a aprins-o contra firii şi a transformat-o în ură, încât fiara 
de om, ca fulgerele zvârle săgeţile în obrazul fraţilor şi în faţa Sfântului 
Dumnezeu, blestemând şi dând dracului pe toate şi chiar pe sine însuşi. 
Iar pe biata minte, de unde - după fire - avea să fie oglindirea sau răs- 
frângerea lui Dumnezeu, tronul lui Dumnezeu în om, locul Său cel 
sfânt 1 , fie că o întunecă afumând-o cu mândria, fie că o aprinde să stea 
împotriva adevărului, sau într-alte chipuri o sfărâmă şi pune într-însa 
urâciunea pustiirii sau idolul (ideea fixă a) păcatului. 

"Când raţiunea e fără minte, iar mânia aprinsă şi pofta neraţiona- 
lă, ajunge stăpână pe suflet neştiinţa, pofta de asuprire şi desfrâul. Din 
acestea se naşte deprinderea păcatului cu fapta, împletită cu diferitele 
plăceri ale simţurilor". 

'Tot ce-i de prisos şi peste trebuinţa firească e necumpătare. Iar 
aceasta e calea diavolului spre suflet. Dar tot pe ea se întoarce acela cu 
ruşine în ţara lui, când firea e povăţuită de înfrânare. Sau iarăşi, calea e 
formată din afectele (dorinţele) naturale, care atunci când sunt împlini- 
te peste trebuinţă aduc pe diavol în suflet, iar când sunt împlinite potri- 
vit cu trebuinţa îl întorc prin ele în ţara lui. Iar ţara acestuia e obişnuin- 
ţa şi confuzia învârtoşată a viciului, în care trăieşte totdeauna şi la care 
duce pe cei biruiţi de iubirea celor materiale." 2 Aşa se înscăunează 
vrăjmaşul în mintea care nu-şi păzeşte porţile dorinţelor, şi aşa de tare 
o strâmbă contra firii, încât zice răului bine şi binelui rău; întunerecului 
lumină şi luminii întunerec; cuminţeniei nebunie şi nebuniei înţelep- 
ciune 3 , cu care scorneşte apoi că nu e Dumnezeu 4 , ci numai natură, iar 
dacă e vorba să fie vreun "Dumnezeu", omu-i "Dumnezeu". 

Iat-o pe biata minte înşelată desăvârşit şi pe diavol rânjind birui- 
tor, că a izbutit să pună minciuna lui în mintea omului, aşa cum 1-a asi- 
gurat când 1-a scos afară din Rai, fâgăduindu-i că, mâncând din pomul 
oprit, va fi: "Ca Dumnezeu cunoscând binele şi răul" 5 . - De unde să 

1 2 Corinteni 6, 16. 

~ Sf. Maxim Mărturisitorul, Răspunsuri către Talasie, întrebarea 49, Scolia 

11 şi 15, Filocalia, Sibiu, 1948, ed. I, 
Isaia 5, 20. Psalm 52, vo i. 3, pp. 192-193. 

Facere 3, 5. 

mai cunoască! 0 Iată ce e o minte îndrăcită: din bună, nebună, care so- 
coteşte minciuna adevăr şi adevărul minciună şi azvârle cu spurcăciuni 
în Dumnezeu, bucurie făcând dracilor. Iată o minte legată cumplit, tâ- 
râtă în robie străină şi pierzându-şi darul de mare cinste de la Dumne- 
zeu: al libertăţii voinţei şi al dreptei socoteli. 

Iar trupul cel hotărât după tlre să împlinească cu lucrul sfatul lui 
Dumnezeu şi sfatul dreptei socoteli. împlineşte sfatul fărădelegii, ro- 
bind patimilor contra firii, care-1 spurcă, îl tâlhăresc de vlagă. îl strica 
cu bolile şi cu totul îl fac neputincios spre ostenelele suirii de la chip la 
asemănare. 

Iată hăţişul de patimi şi fărădelegi în care războiul vrăjmaşului 
cufundă sufletul celor ce iubesc lucrurile lui şi nu le pasă de Dumne- 
zeu. 




1 Uciderea 

2 Sodomia 

3. Asuprirea săracilor 

4 Oprirea plăţii lucrătorilor 



Păcate strigătoare 
la Cer. împotriva 
aproapelui 
împietresc inima 
Fac pocăinţa cu 



Cu inima 



neputinţă 




luţimea: 



1. Iubirea de bani 

2. Lăcomia 

3. Lenea 
4Curvia 



5Mânia 

6Invidia sau zavistia 



Cele şapte căpetenii 
ale păcatelor. împo- 
triva noastră înşine 



Răzb. diav. 
cu sufletul. 



7Mândria, slava deşartă 



învârtoşesc inima 




o întunecă. 



'o aprinde: 



1 . Credinţa şovăielnică 
2 Deznădejdea 3, 
Sinuciderea 



lui 

3. Nebunia 



1 Erezia 

2 Starea împotriva adevăru 



Păcate împotriva 
Duhului Sfânt 



Prin mânia 



aprinsa: 



o surpa: 



1 1 M 1 1 1 1 1 1 1 1 1 1 M \ 1 1 

Iată şi treptele căderii, în număr de 12, pe care alunecă puterile 
noastre în fiecare din acest hăţiş de patimi şi păcate: 



cu mintea: / 



m 



• Viomeala 

IAsupreala 
Unirea 
Lupta 



Lupta 



cu voinţa: / 



Răzb diav. 



y 



.. întunecă mmtea 
Aprinde mintea: 



Biruinţa 



Surpă mintea: 



5. învoiala 

6. împlinirea cu lucrul 

7. Deprinderea sau obiceiu 

8. A doua fire 

9. Deznădejdea . Erezia. 

10 Starea împotriv 

1. propovăduit, 2. arătat. 

11 . Sinuciderea 

12 . Nebunia 



Deci dacă lucrurile ar fi mers fără nici o împiedecare, după pla- 
nul ucigaş al vrăjmaşului, de mult viaţa oamenilor s-ar fi făcut iad de- 
săvârşit, înnebunindu-se, îndrăcindu-se şi omorându-se unii pe alţii şi 
pe ei înşişi. 



REFACEREA FIRII OMENEŞTI 
ÎN IISUS HRISTOS 



Dar ca să fie stăvilită pustiirea aceasta: "Pentru aceasta s-a arătat 
Fiul lui Dumnezeu: ca să sfărâme lucrările diavolului" 1 . 

Spre o deplină lămurire a refacerii omului şi a rostului neasemă- 
nat de mare al întrupării Mântuitorului, pentru câştigarea acestui război 
pierdut de firea omenească în Rai, dăm câteva pagini de cea mai aleasă 
frumuseţe şi adâncime, din Sf. Maxim Mărturisitorul. 



Ioan3. 8. 

"Fiul cel Unul Născut şi Cuvântul lui Dumnezeu, facându-se om 
deplin spre a scoate firea oamenilor din această strâmtoare, a luat din 
prima alcătuire a lui Adam nepăcătoşenia şi nestricăciunea; iar din naş- 
terea introdusă după aceea în fire, din pricina păcatului, a luat numai 
trăsătura păţimitoare, însă tară de păcat. Puterile rele îşi aveau, cum am 
spus, din pricina păcatului, lucrările lor ascunse în trăsătura pătiini- 
toare, primită de la Adam, ca într-o lege necesară firii. Văzând ele în 
Mântuitorul trăsătura păţimitoare a firii celei din Adam, datorită tru- 
pului pe care-1 avea şi închipuindu-şi că şi Domnul a primit legea firii 
din necesitate ca orice om obişnuit, iar nu mişcat de aplecarea voii 
Sale, şi- au aruncat şi asupra Lui momeala, nădăjduind că-L vor con- 
vinge şi pe El, ca prin patima cea după fire (prin afectul natural) să-şi 
nălucească patima cea împotriva firii (afectul contra naturii) şi să 
săvârşească ceva pe placul lor. Domnul îngăduindu-le prima încercare 
a ispitirilor, prin plăcere, le-a făcut să se prindă în propriile lor viclenii 
şi prin aceasta le-a anulat, alungându-le din fire, întrucât a rămas 
neajuns şi neatins de ele. Astfel a câştigat biruinţa - desigur nu pentru 
El, ci pentru noi pentru care s-a făcut om - punând în folosul nostru tot 
câştigul. Căci nu avea pentru Sine lipsă de încercare cel ce era 
Dumnezeu şi Stăpân şi slobod prin fire de toată patima, ci a primii 
încercarea pentru ca, atrăgând la Sine puterea cea rea din ispitele 
noastre, să o biruiască prin momeala morţii, pe aceea care se aştepta 
să-1 biruie pe El, ca pe Adam la început. 

Astfel de la prima încercare a înfruntat Căpeteniile şi Stăpâniile 1 , 
care au venit să-L momească, alungându-le departe de fire şi tămădu- 
ind latura de plăcere a trăsăturii păţimitoare. Prin aceasta a desfiinţat în 
El însuşi zapisul lui Adam care se învoise de bună voie cu patimile 
plăcerii, şi care, avându-şi voia povârnită spre plăcere, vestea, chiar 
tăcând, stăpânirea vicleanului asupra lui, prin faptele ce le săvârşea, 
neputându-se elibera din lanţul plăcerii, de frica morţii. 

După ce, aşadar, prin biruinţa asupra primei ispite prin plăcere, a 
zădărnicit planul Puterilor, Căpeteniilor şi Stăpâniilor celor rele, Dom- 
nul le-a îngăduit să-şi pună în lucru şi al doilea atac, adică să vină şi 
încercarea ce le mai rămăsese, cu ispita prin durere. în felul acesta a 
voit ca, deşertându-şi acelea deplin în El, însuşi veninul stricăcios al 



Col6seni2, 15. 

răutăţii lor, să-L ardă ca printr-un foc, nimicindu-1 cu totul din fire. 
Căci omul fugea de durere, din pricina laşităţii, ca unul ce era tiranizat 
pururea fără să vrea de frica morţii, de aceea stăruia în robia plăcerii, 
numai şi numai pentru a trăi. 

După ce Domnul a anulat aşadar Căpeteniile şi Stăpâniile prin 
prima experienţă a ispitelor în pustiu, tămăduind latura de plăcere a 
trăsăturii pătimitoare a întregii firi. le-a desfiinţat din nou în vremea 
morţii, eliminând de asemenea latura de durere din trăsătura pătimitoa- 
re a firii. Astfel dar a luat asupra Sa, ca un vinovat, fapta noastră, din 
iubirea de oameni; mai bine zis. ne-a scris în socoteala noastră, ca un 
bun. mărimea biruinţelor Sale. Căci asemenea nouă. luând Iară de 
păcat trăsătura pătimitoare a firii, prin care obişnuieşte să lucreze ale 
sale toată Puterea rea si stricăcioasâ. le-a zădărnicit în timpul morţii pe 
acelea. întrucât au venit şi asupra Lui pentru iscodire. Şi astfel a biruit 
asupra lor şi le-a ţintuit pe Cruce. în vremea ieşirii sufletului, ca pe 
unele ce n-au aflat nimic propriu firii lor în trăsătura pătimitoare a Lui, 
pe când ele se aşteptau să dea de ceva omenesc, datorită părţii păti- 
mitoare pe care o avea prin fire, din pricina trupului. Deci pe drept 
cuvânt a slobozit, prin trupul Său cel sfânt luat din noi, ca printr-o 
începătură, toată firea oamenilor de răutatea amestecată în ea prin tră- 
sătura pătimitoare. supunând prin însăşi trăsătura pătimitoare a firii pu- 
terea vicleană care se afla tocmai în ea (adică în trăsătura pătimitoare) 
împărăţind asupra firii." 1 

Prinşi în cercul vicios dintre păcat şi plata lui, întruparea şi 
moartea Domnului Hristos au adus oamenilor o altă naştere şi a schim- 
bat sensul morţii, facand-o moartea păcatului din fire şi cale a învierii. 



CONTINUAREA BIRUINŢEI. PRIN TAINE 

Biruinţa Mântuitorului e unică. Fără El nimeni nu mai poate câş- 
tiga o a doua biruinţă asupra răului. Dar cu Hristos, da; însă nu e nici 

' Sf Maxim Mărturisitorul. Răspunsuri către Talasie, întrebarea 21, Filo- 
calia. Sibiu. 1948. ed. I, voi. 3, pp. 62-66. A se vedea şi Răspunsul la întrebarea 
61. din op. cit. pp. 333-345. 

atunci altă biruinţă, ci tot aceeaşi, prelungindu-se în vreme şi înmul- 
ţindu-se cu luptătorii. Căci Iisus Hristos împlineşte ceea ce ne lipseşte 
nouă. ne-a dăruit o a doua naştere, iertându-ne de prima; ne-a întărit 
firea pentru refacerea virtuţii şi ne-a luminat mintea pentru refacerea 
cunoştinţei, - amândouă de trebuinţă pentru a ne lipi cu dragostea mai 
tare de adevăr decât de viaţa aceasta. Astfel ne-a dăruit şi nouă biruinţa 
asupra morţii, întrucât - celor ce trăim viaţa în Hristos - nu ne mai este 
o groază, ci o dezlegare definitivă de păcat. Moartea pentru noi nu mai 
este o înfrângere a firii, ci omorâre a păcatului şi izbăvirea firii. In felul 
acesta zicem că biruim şi noi dar de fapt e Iisus Hristos, cel ce lo- 
cuieşte în noi prin Taine, care câştigă războiul şi se oşteşte pentru mân- 
tuirea noastră; şi. stăruind şi noi cu dragoste în nevoinţa lui Dumnezeu, 
răzbeşte asemănarea Sa peste chipul vieţii noastre. Aşa ni s-a îm- 
părtăşit pe Sine, în primele trei Sfinte Taine, fiecăruia, îndată după 
venirea noastră în lume. Ni S-a dăruit pe Sine ca lumină ce luminează 
pe tot omul ce vine în lume 1 . Acestea sunt: Sfântul Botez, Ungerea cu 
Sf. Mir şi Sfânta împărtăşanie, iar la vârsta priceperii cunoştinţa de 
Dumnezeu 2 . 

Prin Sfântul Botez, Biserica lui Hristos ne naşte de sus 3 în ob- 
ştea creştinilor sau a ucenicilor Domnului. Prin el primim ştergerea pă- 
catului străvechi 4 , întrucât toţi eram în Adam când a păcătuit el 5 , 
întărirea firii în starea de curăţie, dobândită prin Botez, rămâne să se 
împlinească treptat, conlucrând fiecare cu harul dat la Botez. 

Prin Sfântul Mir primim sălăşluirea în noi a darurilor Duhului 
Sfânt, potrivit cu atotştiinţa şi orânduirea lui Dumnezeu ce-o are în 
viaţă cu noi cu fiecare. Taina aceasta ne dă întărirea în viaţa cea nouă 
primită la Botez şi face să se dezvolte, în bine, talanţii ascunşi în ţarina 
fiecărui ins la naştere. 

Iar prin Sfânta împărtăşanie îl primim pe însuşi Domnul Dum- 
nezeul şi Mântuitorul nostru Iisus Hristos, ca Mântuitor din primejdia 
ce o avem cu vrăjmaşul şi pustiitorul vieţii. 



'Ioanl.9. 4 Romani 5, 19 şi 6, 22. 

2 Ioaml7, 3. 'Romani 5. 12-14. 

J, .5. 

? Ioau 

Tot la Botez mai primim de la Dumnezeu şi pe îngerul păzitor 
care răspunde de noi şi de darurile primite, atât în vremea vieţii cât şi la 
ieşirea noastră din viaţa pământească. 

Mântuitorul nostru nevăzut se îmbracă cu noi, şi pe noi ne îm- 
bracă cu Sine: 

"Câţi în Hristos v-aţi botezat, în Hristos v-aţi şi-mbrăcat." 1 
Omul cel dintâi, luat din pământ şi pământesc, se îmbracă în 
omul cel de al doilea, care este din Cer şi se face ceresc. 2 Iar primul 
om ceresc este Iisus Hristos: Omul cel nou, care este chipul şi asemă- 
narea lui Dumnezeu 3 . Făptura noastră cea sufletească sau duhovni- 
cească se uneşte cu Hristos, iar El se face - aşa-zicând - Duhul nostru. 
Iată pe scurt ce este tămăduirea firii noastre, sau înnoirea omului. 



Toţi creştinii sunt botezaţi şi totuşi nu toţi se mântuiesc. De ce 0 
Iată de ce: darurile botezului stau înlăuntrul făpturii noastre nevăzute, 
aşteptând sporirea vârstei şi vremea minţii, când, prin propovăduirea 
Bisericii, aflăm despre comoara cerească, cea ascunsă în ţarina fiinţei 
noastre. 

Iată întărirea acestora prin cuvântul Sf. Marcu Ascetul: "Prin 
Botez ni s-a dat harul, însă stă ascuns în chip nearătat, aşteptând 
ascultarea noastră şi împlinirea poruncilor, pentru care am primit pute- 
re prin el" 4 . Adevărul că Iisus Hristos ne este "Cale" spre desăvârşire e 
lămurit pe toate laturile de Sfinţii Părinţi ai Răsăritului. Nu numai că 
Iisus Hristos ne-a poruncit Botezul, ci chiar porunca îl cuprinde pe 
Domnul. "Domnul e ascuns în poruncile Sale. Şi cei ce-L caută pe El, 
II găsesc pe măsura împlinirii lor." 5 Deci, dacă Iisus Hristos se află 
chiar şi numai în porunca Botezului, cu atât mai vârtos se va arăta în 
împlinirea poruncii şi în desăvârşirea tainei. Aşadar e foarte natural ca 
sfinţii să facă atârnătoare desăvârşirea noastră în Hristos întâi de împli- 
nirea poruncilor. Se poate spune şi aşa: orice silinţă spre împlinirea 
poruncilor e o nevoinţă a virtuţii. Deci, dacă Domnul .e ascuns în po- 



1 Galateni 3, 27. 2 1 Corinteni 15, 47. 3 Efeseni 4, 24. 

Sf. Marcu Ascetul, Despre Botez, Filocalia, Sibiu, 1946, ed. I, voi. 1, p. 285; 
şi ed. II, voi. 1, Sibiu, 1947, p. 281. 5 Idem, p. 249; şip. 247. 

runcile Sale, fireşte că este şi în strădania pentru dobândirea virtuţilor. 
El este puterea sau sufletul nevoinţelor virtuţii. 

Sf. Maxim merge până acolo, încât spune: "Fiinţa virtuţii din 
flecare este Cuvântul cel unic al lui Dumnezeu, căci fiinţa tuturor vir- 
tuţilor este însuşi Domnul nostru Iisus Hristos" . Dacă prin porunci 
Domnul ni se îmbie, aşa-zicând, dinafară, ca principiu atractiv, prin 
virtuţi Domnul se manifestă dinlăuntru, ca principiu impulsiv. Porunca 
ar fi Cuvântul lui Dumnezeu ca îndemnare dinafară, iar virtutea ar tî 
Cuvântul lui Dumnezeu ca îndemnare dinlăuntru. Iar prezenţa lui 
Hristos în Sfintele Taine rămâne un adevăr dogmatic. Aci vorbim de 
trăire, de desfăşurarea lui Hristos din Taine în viaţa noastră reală. Căci 
dacă Domnul este ascuns de la Botez în Sanctuarul cel mai dinlăuntru 
al fiinţei noastre, ca un Inaintemergător îndemnându-ne spre împlinirea 
poruncilor, printr-însele apar pe obrazul nostru spiritual trăsăturile 
Domnului. Astfel aceste trăsături se limpezesc sub îndemnul unei forţe 
ce lucrează dinlăuntru în afară, forţă care nu este alta decât însuşi Iisus 
Hristos, cel sălăşluit în adâncul nostru cel nepătruns încă de conştiinţă. 
Prezenţa lui Iisus Hristos ni se face tot mai vădită înlăuntrul nostru, 
manifestându-se tot mai luminoasă şi în purtarea noastră din afară. Iată 
ce spune Sf. Marcu Ascetul: "Templul acesta, adică locaşul sfânt al 
trupului şi al sufletului, are şi el un loc în partea dinlăuntru a catape- 
tesmei. Acolo a intrat Iisus ca Inaintemergător 2 , locuind de la Botez în 
noi" 1 . "Drept aceea, o omule, care ai fost botezat în Hristos, dă numai 
lucrarea pentru care ai luat puterea şi te pregăteşte să primeşti arătarea 
Celui ce locuieşte în tine." 4 "Deci, dacă la început Hristos este ascuns 
în porunci şi prin Taine îngropat în noi, pe măsură ce ne prindem de 
funia poruncilor, cu puterea Lui care este în noi, dobândim din această 
conlucrare virtuţile; iar printr-însele, ca prin tot atâtea raze, chipul lui 
Hristos iese la lumină, oglindindu-se dinlăuntru în afară şi pe chipul 
nostru, pe măsură ce ieşim din văluri. De aceea Origen şi Sf. Maxim 
Mărturisitorul consideră drumul creştinului evlavios, ce se întinde de la 

Ambig. liber. RG. 91, 1081, în Cursul de asceti că şi mistică creştină al 
Preot prof. D. Stăniloae, Bucureşti, 1947, p. 25. 

2 Evrei 6, 20; 

3 Sf. Marcu Ascetul, Despre Botez, Filocalia, Sibiu, 1946, ed. I, voi. 1, 
p. 287; şi ed. II, voi. 1, Sibiu, 1947, pp. 282-283. 

4 Idem, p.'295;şip;290. 

lucrarea poruncilor până la cunoaştere, ca un drum tainic al Domnului 
în noi, de la coborârea pe pământ sub chip smerit de rob, până la suirea 
pe muntele Taborului, unde s-a arătat în toată slava Sa dumnezeiască. 
Suim de la nevoinţele ascetice până la contemplarea mistică: cu 
Hristos, prin Hristos, spre Hristos. 1 

E foarte semnificativă întreita cufundare a celui ce se botează in 
numele Sfintei Treimi. Cufundarea aceasta totală însemnează atât 
moartea Domnului pentru noi cât şi moartea omului vechi, omul 
păcatului. Numai cu preţul acestei morţi ne învrednicim de ungerea cu 
Sf. Mir. prin care ni se împărtăşesc, după orânduirea lui Dumnezeu, 
darurile Duhului Sfânt şi de unirea cu Omul cel nou, cel venit din 
Ceruri, prin taina Sfintei împărtăşanii. "Prin mijlocirea acestor taine. 
Hristos vine la noi, îşi face sălaş în sufletul nostru, se face una cu ci şi- 1 
trezeşte la o viaţă nouă; iar odată ajuns în sufletul nostru. Hristos 
sugrumă păcatul din noi, ne dă din însăşi viaţa Sa şi din propria Sa 
desăvârşire.""" în temeiul acestei semnificaţii a Botezului, ca repetând 
moartea şi învierea Domnului, în noi în flecare, sau moartea omului 
vechi şi învierea Omului nou, Iisus Hristos, ni se deschid două laturi 
ale acestei taine: una pozitivă şi a doua negativă. 

"Hristos, sălăşluit de la Botez în noi, conduce cu putere nu 
numai străduinţa noastră după împodobirea firii cu virtuţi, deci nu 
numai lucrarea pozitivă de fortificare prin voinţă a omului nou, ci şi 
lucrarea negativă de omorâre a păcatului, de slăbire - tot prin voinţă - a 
omului vechi. Căci omul nou nu creşte şi nu se întinde în noi decât pe 
măsură ce scade şi cedează omul cel vechi. în sporirea cu putere a 
acestui proces spiritual se ia înţelesul Botezului ca participare a celui 
ce se botează la moartea şi învierea Domnului. Dar taina Botezului nu 
e numai o realizare momentană a unei morţi şi învieri tainice a celui ce 
se botează, ci şi începerea unui proces în care moartea şi învierea 
aceasta continuă până la desăvârşire/'" 1 



' Pr. prof. D. Stăniloae, Curs de ascetică şi mistică creştină. Bucureşti, 
1947, p.26. 

" Nicolae Cabasila, Despre viaţa în Iisus Hristos, Sibiu, ed. I, 1946, p. 21 . 
3 Pr. prof. D. Stăniloae, Curs de acetică şi mistică creştină, Bucureşti, 
1947, p. 27. 

DESĂVÂRŞIREA - FINALITATE A OMULUI 

Oameni suntem toţi; om însă. numai din când în când câte unul: 
acela care nu-şi dezminte obârşia divină; iar Om (cu "O" mare) numai 
unul, Iisus Hristos, care pentru noi oamenii. Dumnezeu tund. s-a făcut 
Om. 

Ştiam şi până la HI că avem o obârşie divină, că suntem nemu- 
ritori cu sufletul, că este un singur Dumnezeu, spiritual, nevăzut - ştiau 
acestea şi dacii lui Zalmoxis, de pe meleagurile noastre - dar cu veni- 
rea lui Iisus Hristos, ca Om între oameni, în istorie, se repară structural 
firea omenească. Creştinismul e a doua creaţie a lumii, după concepţia 
Sf. Dionisie Areopagitul. preluată şi de Nichifor Crainic în Nostalgia 
paradisului. 

Să dezvoltăm puţin cele de mai sus. 

Intrăm în Creştinism de mici. tare de mici, prin botez. Atunci ni 
se "inoculează" creştinismul. Atunci suntem născuţi a doua oară din 
apă şi din Duh - Sf. Botez; atunci suntem miruiţi pe frunte, pe ochi. pe 
obraz, pe gură, pe gât, pe umeri, pe mâini, pe glezne, cu a doua taină 
creştină - Sf. Mir; atunci primim şi a treia taină - în ordinea în care ni 
se dau - Sf. împărtăşanie cu Domnul Hristos. 

Şi trec anii, pruncul se face copil, tânăr, student, asistent... 

Şi vin împrejurări neprevăzute, spontane, care trezesc străfun- 
duri, sau fac apel la străfunduri, cu care încă nu făcusem cunoştinţă. 
Aceste împrejurări pot declanşa adevărate crize ale raţiunii sau ale 
conştiinţei. Nerezolvate la timp în lumina unei raţiuni supreme a 
existenţei, pot duce la dezechilibru, la sinucidere, la nebunie, sau la o 
blazare care nu mai deosebeşte binele de rău, ceea ce tot un dezastru 
sufletesc este. 

Atenţie!; suntem invitaţi de o nevăzută orânduire a lucrurilor, să 
facem apel, să aducem în sfera luminoasă a cunoştinţei şi resorturile 
latente ale fiinţei noastre, care, actualizate, depăşesc prin frumuseţe şi 
putere tot ce agonisisem până aci, şi, prin frumuseţea şi puterea lor 
intrinsecă, să ne redea liniştea şi echilibrul, pe care raţiunea noastră 
omenească - oricât ar fi de antrenată cu ştiinţa sau filosofi a - nu le-ar 
putea restabili. 

în realitate împrejurările, oricât de curioase ar fi - şi poate cu 
atât mai mult - nu sunt decât excitanţii dinafară, care declanşează 
mecanismul nostru metafizic: creşterea noastră spirituală - devenim, 
practic şi real, conştienţi şi de cealaltă dimensiune a existenţei, al cărei 
umil suport biologic putem fi şi noi, cei în cauză. 

Avem o naştere şi o creştere biologică; e vârsta noastră incon- 
ştientă, iraţională, aproape iresponsabilă. Aci instinctele păzesc ordi- 
nea şi viaţa în mod reflex - nu deliberat. Deliberarea, cu tot regretul, 
apare în urma forţelor oarbe ale naturii, care ele ne iau în primire, din 
primul ceas al vieţii. De aci şi multa neputinţă a raţiunii de a rândui ea 
o chivernisire mai bună a vieţii. De aci şi rara dar nobila întrebare, pe 
care şi-o pun unii tineri în pragul vieţii: cu ce interpretare, cu ce 
destinaţie să o trăiesc? Ce am lie făcut cu mine? 

Deci, dacă avem norocul ca însăşi raţiunea noastră să ne tre- 
zească spre resorturile metafizice ale spiritului nostru, aceasta se pe- 
trece printr-un act de smerenie a raţiunii, când îşi recunoaşte cinstit 
marginile, vicleniile şi incapacitatea sa de-a ne da prin ea sau prin noi 
înşine, pacea şi echilibrul în faţa forţelor răului şi a magiei haosului. 

Răul, nebunia şi haosul nu sunt literatură: sunt realităţi, care, 
uneori, izbesc frontal şi caută să înghită relativul tău echilibru. Vezi 
clar, uneori cu luciditate unică în viată, că "dintr-asta" numai 
Dumnezeu te poate scăpa. 

Iar pe Dumnezeu îl ai sădit, "inoculat", latent, în structura ta spi- 
rituală. Tu eşti altoit cu un Om-Dumnezeu, absolut superior condiţiei 
tale pământeşti. Prin aceasta şi tu eşti un fiu al lui Dumnezeu, dar nu 
ştiai acest lucru, nu veniseşi în nici o împrejurare care să-ţi depăşească 
puterile naturale, iar Cineva din tine să facă totuşi împrejurarea neca- 
zului inofensivă. E clar că numai Dumnezeu e mai presus, adică e mai 
tare, decât orice rău, nebunie sau haos. Iar această putere, prin El, ne-a 
dat-o şi nouă. Ne-a dat, adică, puterea să fim fii ai lui Dumnezeu. Dacă 
cineva e conştient şi trăieşte această evidenţă interioară şi pe celălalt 
plan al existenţei, unuia ca acela nici un rău nu i se mai poate întâm- 
pla. Nici omorâţi nu pot fi, pentru că într-înşii prezenţa divină e o forţă 
care face deşartă orice zvârcolire a răului asupra lor. Aceasta o dove- 
desc marii tirani ai istoriei romanilor, care voiau să înăbuşe spectacular 
existenţa creştinismului, imaginând vreme de 300 de ani, cele mai 
cumplite morţi pentru creştini. Creştinii însă nu mureau spectacular, ci 

numai simplu, smerit: de sabie. Ba mai mult, faptul supravieţuirii în ini- 
maginabile munci şi revenirea miraculoasă la sănătate, trezea în mun- 
citorii păgâni o uimire care-i făcea să se mărturisească şi ei de partea 
lui Hristos, botezându-se pe loc, în propriul lor sânge: botezul muce- 
niciei, care şi el conferă sfinţenia definitivă. 

în definitiv aceasta şi este finalitatea omului: creşterea sa în 
dimensiunile spirituale (conferite de jertfa înţeleasă - deci acceptată -), 
ale bărbatului desăvârşit Iisus Hristos. Deci desăvârşirea este finalita- 
tea noastră - cu poruncă - dacă este cine să priceapă şi să se angajeze. 

Credinţa e un risc al raţiunii; dar nicidecum o anulare, ci, dimpo- 
trivă o iluminare a ei. E o absorbire a sufletului într-un dincolo al lumii 
acesteia, în modul divin al existenţei. Conştient de această dezmărgi- 
nire, fără să fii mort deloc şi în lume, experiezi, trăieşti, la intensităţi 
nebănuite sentimentul libertăţii spiritului. De fapt la mijloc e o înviere a 
spiritului pe planul şi la nivelul raţiunii divine a existenţei în general şi 
aceasta o trăieşti ca o eliberare din temniţa şi teroarea acestei lumi 
sensibile. Acum scapi de frică. Lumea nu se mai poate atinge decât de 
temniţa ta biologică, - noua ta realitate, de o evidenţă absolută, scă- 
pându-i cu desăvârşire. 

Acestea sunt cuprinse în cuvântul lui Iisus: "Eu, Adevărul, vă 
voi face liberi!" şi "Nu vă temeţi de cei ce ucid trupul - care nu plăteşte 
nimic (în sine) - şi mai departe nu pot să facă nimic!" 

Deci când împrejurările te-aduc în situaţia să vezi limitele raţiu- 
nii, cataclismul în faţă, puterile răului dezlănţuite, nu tremura căci nu 
eşti singur: este Cineva nevăzut cu tine, în tine, care stăvileşte haosul, 
iar pe tine te creşte mai presus de om împrumutându-ţi şi ţie nimbul 
divinităţii. 

(Să nu pierdem din vedere că aci se descriu însuşirile şi rosturile 
majore ale creştinismului, într-o concepţie fundamentală, totală, despre 
viată şi lume. Şi ceea ce se schiţează aci sunt doar linii extrem de 
sumare faţă de infinita lor bogăţie şi frumuseţe în trăirea lor autentică.) 

O iluminare a raţiunii, datorită "locuirii" lui Hristos în suflet, nu 
este de nici o mirare, întrucât Iisus Hristos este numit încă în termino- 
logia greacă: "Logos", Cuvânt, raţiunea absolută a lui Dumnezeu. 
Adică şi i ţiunea noastră primeşte o deschidere de orizont la nivelul cu 
care Dumnezeu însuşi vede finalitatea creaţiei Sale. Vedem cu "ochii" 
lui Dumnezeu, gândim cu minte îndumnezeită, înţelegem în lumină 

divină şi cele sensibile de aici şi cele eterne ale existenţei. Imanenţa 
naturii se străbate de transcendenţa divină - efectul Harului - şi desă- 
vârşirea nu mai are sfârşit. 

Copilul Iisus la 12 ani, în Templul din Ierusalim, mărturisea pe 
Dumnezeu ca Tată al Său. Cunoştinţele Sale, în privinţa Scripturilor, 
dovedeau că-s aceleaşi care au insuflat pe profeţi să le scrie, deci El 
dintru ale Sale vorbea cu înţelepţii Templului şi întru ale Sale venea să 
le plinească si în zona aceasta inferioară a lumii şi a vieţii. A respec- 
tat însă şi baremul neputinţei omeneşti, ieşind la propovăduirea religiei 
abia la 30 ani, majoratul admis de Templu în acest scop. E însă demn 
de reţinut faptul clarităţii de conştiinţă a filiaţiei Sale divine, la o vârstă 
când fiii omeneşti încă n-au lichidat-o cu joaca. EI însă nu era născut 
prin voia oarbă a instinctelor, ca să vină cu perdeaua groasă a păcatului 
pe ochii minţii, ci ochii Lui aveau nealterată străvederea absolută a 
lumii. 

De aceea singura concepţie fără greşeală şi izbăvită de relati- 
vitate o arc numai Dumnezeu - Absolutul - începutul şi finalitatea 
lumii. Ivi c singurul a cărui concepţie face din haos, cosmos. 

Când cineva se "încumetă" să se lase în conducerea Providenţei, 
printr-un elan de iubire de Dumnezeu, adică să-şi depăşească conştient 
condiţia sa umană - sub acţiunea Harului de sus. bineînţeles - poate 
vedea încă de aici arvuna desăvârşirii sale, într-un sentiment de libe- 
rare, ca o înviere din morţi. Timpul, cauzalitatea, lumea, viaţa şi toate 
vămile cunoaşterii, pline de chinul contrazicerilor, rămân la pământ, ca 
o găoace de ou când iese din ea un pui viu sau când dintr-o omidă pă- 
roasă - trecută aparent prin moartea unei crisalide - iese şi zboară un 
lluture, în culorile curcubeului. 

Aşa suntem şi noi în condiţiile vieţii acesteia, o candelă cu unt- 
delemn şi fitil, dar încă neaprinsă. 

Când ajungem la cunoştinţa a ceea ce suntem de fapt, că avem o 
înrudire cu Dumnezeu, că locuieşte chiar în structura noastră spirituală, 
că suntem în pragul liberei alegeri a unei concepţii de viaţă de care să 
ne ţinem chiar de n-om II pe placul lumii, atunci Dumnezeu aprinde 
candela şi luminează toată viaţa noastră cu concepţia creştină despre 
lume şi viaţă. 

Obişnuit concepţia creştină nu prea e dusă nici chiar de credin- 
cioşi şi nici chiar de cei ce o cunosc teologic destul de bine, până la 
finalitatea sa - mai păstrând şi pentru egoism o bună parte de "viaţă". 
Cu alte cuvinte sunt puţine exemplarele omeneşti care îşi '"riscă " toată 
viaţa lor pentru Dumnezeu, pentru cauza lui Dumnezeu în lume. 

Aceasta dovedeşte numai slăbirea omului - prin boala egoismu- 
lui - nicidecum slăbirea creştinismului în sine, ca valoare sau lumină a 
vieţii. 

Iată cum descrie Sf. Simeon Noul Teolog, un sfânt din veacul al 
X-lea, indumnezeirea. omului: 

"Ca om ştiu că nu văd nimic din cele dumnezeieşti şi 
sunt cu totul despărţit de ele. Dar prin înfiere mă văd făcut 
Dumnezeu şi sunt părtaş al celor neatinse. Ca om nu am 
nimic din cele înalte şi dumnezeieşti, dar, ca miluit de 
bunătatea Lui, am pe Hristos, binefăcătorul tuturor. Căci în 
lumina lui Hristos - Lumina Duhului - văd ce văd. Şi cei ce 
văd, în această lumină văd pe Fiul. Pe care L-a văzut 
Ştefan, deschizându-i-se Cerurile şi pe care L-a văzut Pavel 
mai pe urmă şi a orbit, (- încă nu credea, nu era botezat, ci 
era în drum să prigonească Biserica lui Hristos, deci spiri- 
tual era orb şi această orbire s-a răsfrânt temporar şi asupra 
trupului), stând întreg cu adevărat în mijlocul inimii mele." 

Deci ceea ce s-a altoit (s-a "inoculat" - cu un cuvânt de mai îna- 
inte), în fiinţa noastră spirituală, în câte unii, din când în când, din veac 
în veac, răsare ca o confirmare luminoasă, ca o stea ce luminează şi 
contemporanilor mai "zăbavnici cu inima a crede toate" înnoirile spre 
îndumnezeire a. omului. 

Faţă de această de necrezut perspectivă a valorii omului, nu stri- 
că să o facem şi mai luminoasă printr-un contrast de cuvinte. Căci după 
cum unii ridică până la Cer valoarea omului, alţii caută să-i coboare 
până la pământ toată însemnătatea sa. Realizările sale fizice sunt toată 
valoarea şi nemurirea sa. 

luăm însă un alt aspect. Dacă omul călătoreşte neatent cu 
tranzitul său, poate ajunge la crize, la dezechilibru, la îndrăcire: pradă 
a unui duh rău, sau a unor puteri rele, care-1 scot clinic dintre oameni. 

Dar mai sunt şi cazuri când posedaţii sunt filosofi. Exemplu: 
Nietzsche, revoltat împotriva lui Dumnezeu, voia "să scrie osândirea 
creştinismului pe toate gardurile" - pentru că slăbeşte în om puterea de 
revoltă a supra-omului, creaţia sa. A sfârşit nebun. 

Nu pot să nu transcriu aci încă vreo câteva citate ale acestui 
mare sfânt şi scriitor al creştinismului, întrucât vede cea mai largă in- 
terpretare a iubirii de oameni, cu care ne menţinem, sporim, sau cădem 
din creştinism. 

Ştii că pe această însuşire sufletească, a iubirii de oameni, ai do- 
bândit o practică ce nu ţi-o dădea cartea şi ai ajuns să realizezi desco- 
periri însemnate. In final: descoperirea creştinismului şi în tine. 

"Prin răbdarea încercărilor şi prin iubirea faţă de 
duşmani - căci aceasta e iubirea de oameni: să ai faţă de 
toţi, buni şi răi, iubire din suflet, pentru toţi să-ţi pui sufletul 
tău în fiecare zi - acestea te vor face, copile, imitator al 
Stăpânului şi te vor arăta chip adevărat al Ziditorului, 
imitator în toate ale desăvârşirii dumnezeieşti. Iar Ziditorul 
atunci - ia aminte ce-ţi spun: îţi va trimite Duhul Său şi te 
va insufla şi va locui şi se va sălăşlui fiinţial şi te va lumina 
şi te vei umple de strălucire şi te va turna din nou întreg. 
Stricăciosul îl va face nestricăcios şi va clădi iarăşi casa 
învechită, casa sufletului tău adică. Iar aceasta va face şi 
trupul întreg cu totul nestricăcios şi te va face pe tine 
Dumnezeu după Har, asemenea prototipului. 

De eşti creştin, cum e Hristos Ceresc, aşa trebuie să fii 
şi tu ". 

"Duhul dumnezeiesc fiind Dumnezeu, pe care îi ia înlă- 
untrul Lui, îi reface cu totul, îi înoieşte, îi face noi, în chip 
neînţeles... cu totul asemenea lui Hristos. 

... De nu vă veţi face de aici cereşti, cum vă închipuiţi 
că veţi locui împreună cu El în Ceruri?" 

Deci primii paşi încep cu schiţarea unei concepţii hotărât creş- 
tine şi trăită ca o evidenţă interioară la toate nivelele de care suntem 
capabili, şi, împrejurările ne-o cer! 

Ca neamul oamenilor să dăinuiască şi peste triajul morţii, Dum- 
nezeu a sădit în fire câteva legi fundamentale numite instincte, ca de 
pildă instinctul conservării vieţii şi instinctul de perpetuare al vieţii. 
Acestea le avem comune cu toată seria vieţuitoarelor. Avem şi instincte 
superioare, specific omeneşti, pe care însă nu le au oamenii toţi în 
egală măsură. La toate celelalte vieţuitoare instinctele sunt norme fixe 
de viaţă. Numai omul poate interveni cu voinţa, cu libertatea şi cu 
funcţia conştiinţei să modifice natura acestor norme fixe. 

Această modificare a funcţiei instinctelor, când nu e păstrată în 
starea lor originară, poate fi făcută în două sensuri opuse: înspre dere- 
glarea lor, când devin patimi, şi, în sens opus, înspre convertirea sau 
sublimarea lor, prin virtute, prin luptă metodică, prin nevoinţă. 

înzestrarea firii omeneşti cu darul libertăţii duce deci fie spre 
arbitrariul şi robia patimilor, fie spre eliberarea, prin nevoinţă, de tira- 
nia lor. 

Ca atare, încă de la început, trebuie să precizăm cele două naturi 
ale firii omeneşti. Una e natura fizică, biologică a noastră şi alta e natu- 
ra spirituală, care locuieşte vremelnic în temniţa acestui trup. 

Trup şi suflet formăm totuşi o unitate, şi, până la urmă, vom 
reveni la desăvârşita unitate, aşa cum am fost gândiţi de Dumnezeu la 
începutul zidirii, dar aceasta la sfârşitul istoriei, la învierea cea de 
obşte. 

Tot intervalul de vreme până la moartea fizică a fiecăruia în par- 
te, precum şi toată istoria acestui mod de existenţă decimat de moarte, 
e un continuu război nevăzut între binele şi răul din om; - fructul oprit 
al cunoştinţei binelui şi răului, mâncat la sfatul unui şarpe. 

Deci legile de existenţă sădite în fire - instinctele - pătimind de- 
reglare prin otrava păcatului, devin: 

1 .patima de nutriţie - lăcomia, beţia, 

2. patima de proprietate - avariţia, hoţia, 

3. patima de reproducţie - desfrâul, 

4. patima de dominaţie - trufia. 

Cura devine "patimă" un instinct sădit ca lege de existenţă a 
firii? Iată răspunsul unui profesor creştin de medicină: "împlinirea ori- 
cărui instinct al firii e însoţită de o plăcere. Omul, numai omul, din 
toate vieţuitoarele, vrea să despartă funcţia biologică a instinctului în 
două: vrea să separe rostul instinctului de plăcerea ce-1 însoţeşte, 
alegându-şi plăcerea şi refuzându-i rostul". Omul reuşeşte această 
denaturare, căutată intenţionat - arbitrar - dar în dauna sănătăţii, cu 

7 5 5 7 

preţul pierderii libertăţii, a dereglării altor instincte superioare, cu 
inevitabile urmări ereditare ş. a. m. d. 

Sfinţii Părinţi au numit "draci" patimile de căpetenie (Sf. loan 
Scărarul în "Scara" numără 7 sau 8 patimi de căpetenie), din cauza ca- 
racterului lor constrângător, al obârşiei lor adamice, a capacităţii lor de 
a strica echilibrul minţii şi de a o întoarce stricată împotriva lui Dumne- 
zeu: dracul lăcomiei, dracul curviei, dracul trufiei, şi alţi "draci" ai 
nervilor. 

Un neurolog psihiatru a identificat pentru fiecare patimă descrisă 
de Sfinţii Părinţi o glandă endocrină. Adevărat este că o bază biologică 
a patimilor şi a urmărilor lor o formează şi glandele endocrine al căror 
echilibru sau dezechilibru funcţional se răsfrânge în toată fiinţa ome- 
nească. 

Reamintindu-ne sistematizarea celor patru patimi observăm că, 
pentru eliberarea de ele, li se împotrivesc întocmai cele trei voturi mo- 
nahale. 

Nu urmărim prin luptă numai simpla despătimire a instinctelor, 
ci eliberarea totală a monahului de orice constrângere a vreunui 
instinct al vieţii acesteia. Cât e cu dreaptă socoteală atâta mâncăm, ne 
îmbrăcăm şi ferim trupul de intemperii. Ţinem să fie sănătos şi să dure- 
ze în lumea aceasta atâta cât are rânduit, cu rostul de a ajunge suport 
omenesc al unui om îndumnezeit. Când însă cineva vede rostul său 
numai la viaţa aceasta, nu vede nimic. Patimile i-au întunecat lumea de 
dincolo de zare. A devenit numai natură biologică, "numai trup". 
Când în om se întăreşte această alternativă, a trupului, care acaparează 
pentru sine şi forţele naturale ale sufletului, mintea - conştiinţa chiar 
-atunci războiul nevăzut între binele şi răul din om ia o formă clinică, 
psihanalitică. 

Mai întâi construcţia psiho-fizică a omului, în ansamblul ei, e 
de un mecanism şi inter-relaţie extrem de complicate. Totuşi 
mecanismul funcţional al omului e pus, de la zidirea lui, sub 
controlul a două foruri de conducere: cenzura raţiunii şi mărturia 
conştiinţei. 

In creier funcţionează un centru de cenzură (medical 
"inhibiţia") care are la dispoziţie tot mecanismul bio-chimic 
necesar (neuro-psi-hic, neuro-endocrin, neuro-motor, neuro-static), 
capabil să aprobe sau să frâneze tot ce obligatoriu trebuie să treacă 
pe la acest centrii de informaţie. 

Şi ce vine aci 9 

Vin toate informaţiile dinlăuntru şi din afară ale corpului 
omenesc: senzaţii, reprezentări (amintiri), dorinţe, temeri, etc; iar 
mai presus de acestea sosesc aci şi directivele conştiinţei. Acesta e 
""locul unde răsar gândurile în minte", cum zic Părinţii, iar "mintea 
vede" pe cine primeşte şi pe cine trebuie să respingă. 

Aci se stabileşte, se reflectă, uneori cu iuţeală de clipă, ce 
trebuie tăcut. Căci acest centru al creierului funcţionează în două 
durate: cu deliberare, dacă e vreme, şi reflex, dacă viaţa e în 
primejdie. Mai mult chiar, tot aci se stabileşte. în fracţiuni de 
secundă, şi dacă e cazul să se întrerupă total starea de conştiinţă şi de 
mişcare a omului, după gravitatea accidentului, sau după gradul de 
impresionabilitate a cuiva Unii sunt atât de "slabi", încât "îşi pierd 
conştiinţa" doar văzând ţâşnind câteva picături de sânge. 

Al doilea for de supraveghere al vieţii nu mai are suport 
biologic, ci ţine de domeniul vieţii sufleteşti şi religioase a omului: 

conştiinţa. 



Reamintim că instinctele, în funcţiunea lor normală - nu cea 
degradată - toate au în seamă rostul comun al menţinerii în viaţă a 
omului ameninţat de moarte. Ele sunt, ca atare, forţele oarbe ale firii 
şi caută să se impună minţii. 

', cenzura minţii (centrul inhibitorii! al creierului) şi între 
puterea de impunere a forţei oarbe se creează o tensiune, o luptă. 

război chiar, sau dezechilibru total. Instinctele, câtă vreme'cineva nu 
iese din rânduială lor, nu-i dau omului lupte, pentru că acestea primesc 
aprobarea, satisfacerea şi rostul lor concret. Cum însă marea majoritate 
a oamenilor au dereglat rostul normal al acestor forţe oarbe ale firii 
- urmărind exclusiv plăcerea ce-o conferă dar refuzându-le rostul 
-oamenii au ajuns în robia patimilor. în cazul robiei, cenzura minţii a 
slăbit considerabil şi patimile conduc mintea, iar omul şi-a pierdut 
libertatea. Omul care a ajuns rob patimilor nu mai are mărturia con- 
ştiinţei pentru faptele sale când se află într-o stare de necredinţă, de 
uitare de Dumnezeu: atunci omul trăieşte în starea de păcat. Căci "pă- 
cat" aceasta însemnează: înfrângerea morală a conştiinţei de către 
Satana, prin patimile trupului. în această stare conştiinţa omului ajun- 
ge într-un fel de "adormire", ca în somn, deşi conştiinţa nu doarme. 

Deci instinctele - forţele oarbe ale firii, altfel în serviciul vieţii 
rânduite -, când degenerează în patimi, forţa lor creşte întrucât ele au 
slăbit stavila cenzurii raţiunii, iar de acum caută să o surpe cu totul şi 
lumina conştiinţei să o stingă. 

Conştiinţa însă, prin natura ei, nu aprobă niciodată viciul şi 
păcatul, prin natura ei e de a nu se lăsa învinsă, chiar dacă frâna ei nu 
e luată în seamă şi firea decăzută săvârşeşte păcatul peste opreliştea ei. 
De aci vin mustrările de conştiinţă - "pârâşul tău, cu care trebuie să te 
împaci pe drum", care "nu tace" până ce omul nu-şi revizuieşte înfrân- 
gerile sale ş[ nu se întoarce de la păcat, ca să poată primi iertarea lui 
Dumnezeu. în cazul când înfrângerile morale se ţin lanţ prin desimea 
sau gravitatea lor, urmează sancţiuni ale conştiinţei, mai grele decât 
mustrarea: dezechilibrul minţii - mai uşor sau mai profund, din care se 
mai poate reveni - şi celelalte forme mai grave: schizofrenia, paranoia, 
nebunia acută şi, în final, sinuciderea. 

Toate acestea sunt urmarea în organic a capitulării conştiinţei, 
ca organ spiritual al omului, şi, ca urmare, cufundarea lui în întunerec 
şi în muncă. Aceasta-i perspectiva lugubră a vieţii în păcat. 

"Gândurile", oricât de "nebune" ar fi încă nu sunt înfrângeri şi 
păcat, oricât "se impun", muncind mintea. Păcatul începe de la învoi- 
rea spre faptă şi fapta propriu-zisă. 

Cu acestea înţelese se limpezeşte şi deosebirea - cât o prăpastie 
-între trupul şi duhul păcatului şi între făptura cea nouă şi Duhul cel 
Sfânt. în cazul când omul cel vechi mereu se obrăzniceşte cu "drep- 



RĂZBOIUL NEVĂZUT 



155 



turile" sale biologice asupra omului ceresc şi biruie, atunci deosebirea 
celor două naturi care trăiesc întreţesute în noi ajungând într-un 
contrast nelimitat, Duhul lui Dumnezeu se retrage din om şi vin pe- 
depse colective cumplite asupra vieţii păcătoase. Aşa avem motivarea 
potopului: "Nu va rămâne Duhul Meu pururea în oamenii aceştia, 
pentru că sunt numai trup. Deci zilele lor să mai fie o sută douăzeci de 
ani" (Geneză 6, 3). De asemenea perversiunea sodomiei, care "strigă 
înaintea Domnului" (Geneză 19, 13), a atras asupra Sodomei şi Gomo- 
rei prăpădul focului, care a ars pământul 400 m. sub nivelul mării, 
formând Marea Moartă, radioactivă până în ziua de azi. 



Să ne apropiem acum de o analiză concretă a tensiunii dintre 
minte şi patimi. Care este mecanismul biologic, să zicem al instinctului 
de reproducţie? Alegem pe acesta, întrucât se luptă împotriva votului 
fecioriei. 

Instinctul acesta are ca obârşie materială o glandă endocrină, 
care varsă o substanţă chimică în sânge, care, la nivelul creierului, ero- 
tizează scoarţa cerebrală. Această erotizare constă în apariţia pe ecra- 
nul minţii a gândurilor şi a imaginilor în favoarea satisfacerii acestui 
instinct. 

Ele cer învoirea. 

Cenzura rezistă, le respinge. 

Conştiinţa - care ocroteşte viaţa omului şi sub perspectivă trans- 
cendentă - aduce "Numele lui Dumnezeu care arde pe draci" şi aduce 
Crucea Domnului: jertfa - lepădarea de sine, lepădarea de plăcere - "ar- 
mă asupra diavolului Crucea Ta ne-ai dat" cântă biserica. 

Aceste gânduri de rezistenţă, dacă sunt puternice şi luminoase, 
sunt afirmate cu toată credinţa şi ştiind cu certitudine că însuşi Iisus se 
luptă cu Satana în locul nostru, atunci în organic se petrece o reacţie 
chimică în care substanţele endocrine din sânge, care erotizau scoarţa 
cerebrală, se neutralizează printr-o apariţie de anticorpi, care fac 
această neutralizare, rn felul acesta "gândurile" şi "imaginile" şi "re- 
prezentările"', toate pier şi se restabileşte un echilibru şi o linişte în 
minte, asemenea cu liniştea pe care a restabilit-o Iisus când a venit pe 

mare la ucenicii Săi învăluiţi de talazurile înfuriate ale mării, care apoi 
s-au liniştit. 

Liniştirea unei furtuni de gânduri sigur că scoate mărturisirea: 
"Tu eşti Fiul lui Dumnezeu" (Matei 14, 33). Mărturisirile străfunde de 
credinţă în Dumnezeu, de pe urma unei evidenţe divine, au ca urmare 
convertirea, strămutarea forţei oarbe neutralizate, într-o energie de o 
altă calitate şi de o înaltă valoare: a iubirii de Dumnezeu şi de oameni 
în genere şi nicidecum nu mai rămâne iubire de vreun om, ca trup. 

Aşa prinde putere viaţa religioasă din chiar neputinţa omeneas- 
că, lată prilej de câştigat la nivel înalt. 



Şi totuşi talazurile mării înfuriate de patimi iarăşi vin şi izbesc în 
pereţii corăbiei şi în digurile portului... 

Trupul e indiferent, ateu; forţele sale sunt oarbe. Chimismul 
endocrin nu e biruit - asimilat, neutralizat - decât după o ciocnire 
-criză -; la obârşie, în glande, adică hormonii, se produc iarăşi şi iarăşi. 
Satana nu e definitiv biruit pe pământ; abia în împărăţia ce va să vie 
oamenii nu se mai însoară şi nu se mai mărită. Lupta "de gând" iarăşi 
începe. Omul, ca om, osteneşte; luarea prin surprindere poate fi apri- 
gă, nevoitorul se sperie. Se vede învăluit, deznădăjduit chiar. Dar 
Dumnezeu nu te-a părăsit, chiar dacă pe ecranul minţii au apărut 
gânduri şi imagini de hulă împotriva lui Dumnezeu si te vezi în 
imposibilitate de a te mai ruga chiar. Răbdarea însăşi a războiului e 
ultima ta rugăciune. 



PORUNCILE ŞI LIBERTATEA 

Prin botez scăpăm de jugul robiei, devenim liberi de silnicia pă- 
catului. Poruncile Noului Testament sunt porunci ale libertăţii, porunci 
ale hapului, nu ale legii. Dar dacă nu le împlinim ne pierdem iarăşi 
libertatea. Poruncile Noului Testament ne asigură libertatea spiritului, 
precum neîmplinirea lor ne întoarce iarăşi sub tirania păcatului. Deci 

iată că iarăşi şi de la cumpăna minţii atârnă reuşita sau nereuşita stră- 
daniei lui Dumnezeu cu desăvârşirea noastră. "Sfântul Botez este desă- 
vârşit, dar nu desăvârşeşte pe cel ce nu împlineşte poruncile", zice Sf. 
Marcu Ascetul. "Credinţa stă nu numai în a fi botezat în Hristos, ci şi a 
împlini poruncile Lui." 1 Cât de mare e darul libertăţii la care-1 vrea 
Dumnezeu pe om, rezultă şi din cuvintele Sf. Marcu Ascetul: "Nici 
Botezul, nici Dumnezeu, nici Satana nu sileşte voia omului" 2 . Deci 
curăţirea deplină a firii, întâmplată prin Botez, aşteaptă şi vremea min- 
ţii, când curăţirea e aflată efectiv prin porunci'. Mântuirea noastră nu e 
numai un dar de la Dumnezeu, ci şi o faptă a libertăţii noastre. "Desi- 
gur, după cum omul pătimea de silă sub robia Stăpâhiilor (rele), Dum- 
nezeu putea să ne slobozească şi să ne facă neschimbători tot cu sila. 
Dar n-a făcut aşa, ci prin Botez ne-a scos cu sila din robie, desfiinţând 
păcatul, prin cruce, şi ne-a dat poruncile libertăţii, dar a urma sau nu 
poruncilor, a lăsat la voia noastră liberă. Drept aceea, împlinind porun- 
cile ne arătăm dragostea faţă de Cel ce ne-a slobozit; iar nepurtând grijă 
de ele, sau neîmplinindu-le, ne dovedim împătimiţi de plăceri." 4 Deşi 
înzestraţi cu darurile Botezului, totuşi n-am scăpat de războiul mome- 
lelor. Momeala, nefiind păcat, e permisă de Dumnezeu să cerce cum- 
păna libertăţii noastre. Sf. Marcu Ascetul ne lămureşte: Hristos prin 
cruce şi prin harul Botezului "slobozindu-ne de orice silă, n-a împie- 
decat aruncarea gândurilor în inimă. Aceasta pentru ca unele din ele, 
fiind urâte de noi, îndată să fie şterse; altele, fiind iubite, în măsura în 
care sunt iubite să şi rămână; şi astfel să se arate şi Harul lui Dumne- 
zeu şi voia omului, ce anume iubeşte: ostenelile din pricina harului, sau 
gândurile din pricina plăcerii" 5 . Aici stă pricina pentru care noi, deşi 
botezaţi, totuşi mai avem trebuinţă şi de al doilea Botez, al pocăinţei, 
întrucât nu suntem ca îngerii neschimbabili. "Prin Botez, după darul lui 
Hristos, ni s-a hărăzit darul desăvârşit al lui Dumnezeu, spre împli- 
nirea tuturor poruncilor, dar că pe urmă tot cel ce 1-a primit în chip 
tainic, dar nu împlineşte poruncile, pe măsura neîmplinirii e luat în stă- 
pânire de păcat, care nu e al lui Adam, ci al lui, al celui care a nesocotit 



1 Sf. Marcu Ascetul, Despre Botez, Filocalia, ed. I, voi. 1, Sibiu, 1946, 

p. 279rşted. II , voi. 1, Sib iu, 1947, p. 275. 

2 Idem, p. 280; şip. 276. 4 Idem, p. 282; şi p. 278. 
Ibidem. 5 Idem, p. 290; şi p. 286. 

poruncile, întrucât luând puterea lucrării nu săvârşeşte lucrul. Căci ne- 
împlinirea poruncilor vine din necredinţă. Iar necredinţa nu e un păcat 
străin, ci al celui care nu crede, fâcându-se pe urmă mamă şi începătură 
al oricărui păcat." 1 Iar "cei ce-au împlinit poruncile parţial, pe măsura 
aceasta vor intra în împărăţie. Dar cei ce vor să ajungă la desăvârşire 
sunt datori să împlinească toate poruncile în mod cuprinzător. Iar 
porunca ce le cuprinde pe toate este lepădarea sufletului propriu, care e 
moartea (se înţelege că pentru Hristos şi Evanghelie). Şi precum până 
când cineva mai trăieşte în trup e în lipsă cu împlinirea acesteia, tot aşa 
până la ieşirea din trup nu poate fi ferit de atacul gândului, pentru lipsa 
mai sus pomenită" 2 . Reţinem de aici că şi moartea e o poruncă, ce ne 
izbăveşte desăvârşit de nestatornicia firii. Cu gândul acesta ne apro- 
piem de concepţia Sf. Maxim Mărturisitorul. Talasie i-a adresat sfân- 
tului întrebarea: "Dacă, după Sf. Ioan: "Cel ce se naşte din Dumnezeu 
nu face păcat, că sămânţa Lui rămâne în el şi nu poate păcătui" 3 , iar cel 
născut din apă şi din Duh s-a născut din Dumnezeu, cum noi, cei 
născuţi din Dumnezeu prin Botez, putem păcătui?" Sf. Maxim, printre 
altele îi răspunde că "avem harul înfierii ca potentă" şi că "Duhul nu 
naşte o aplecare a voii fără voie, ci pe una voită o preschimbă până la 
îndumnezeire" 4 . Iar în scolia a 3-a a aceluiaşi răspuns ne lămureşte: 
"Sunt arătate două chipuri ale naşterii. Primul e cel după fiinţă, aşa- 
zicând al omului întreg. Prin acesta se sădeşte în suflet desăvârşirea 
înfierii, în potentă. Al doilea (chip al naşterii) e cel după buna plăcere a 
voinţei şi după hotărâre. Prin acesta Duhul Sfânt însoţindu-se cu 
înclinarea voinţei o preschimbă până la îndumnezeire, unind-o întreagă 
cu Dumnezeu. Primul chip al naşterii lasă putinţă ca cei născuţi să 
încline spre păcat, dacă nu vor să traducă în faptă potenţa înfierii sădită 
în ei, fiind împătimiţi de cele trupeşti. Căci hotărârea voinţei este aceea 
care întrebuinţează un lucru. Potenţa înfierii e ca o unealtă, care rămâ- 
ne nefolosită, dacă voinţa nu se hotărăşte să o întrebuinţeze. După 
chipul acesta al naşterii e cu putinţă, aşadar, ca cei născuţi să păcătu- 
iască; după al doilea însă e cu neputinţă, odată ce înclinarea voinţei şi 



1 Idem, pp. 293-294; şi p. 289. 

2 Idem, p. 295; şip. 291. 3 1 Ioan 5, 18. 

4 Sf. Maxim Mărturisitorul, Răspunsuri către Talasie, întrebarea 6, Filoca- 
lia, Sibiu, 1948, ed. I, voi. 3, pp. 31-32. 

hotărârea sunt îndumnezeite" 1 . încă demult Sf. Pavel scria Romanilor: 
"Firea întreagă suspină, aşteptând cu nerăbdare descoperirea fiilor lui 
Dumnezeu, prin care să se izbăvească de stricăciune şi să se bucure de 
libertatea măririi fiilor lui Dumnezeu" 2 . Iar peste multe veacuri, în 
zilele noastre, Blondei scrie: "Aspiraţia noastră spirituală nu se iveşte 
printr-un fel de generaţie spontanee; ea are rădăcini în jos prin toată 
mişcarea universului şi a vieţii, care este deja un avans divin, făcut cu 
scopul de a pregăti venirea spiritelor; ea are rădăcini în sus prin 
pătrunderea (infuzia) transcendenţei divine care luminează mintea şi 
consimte să se facă căutată chiar prin insuficienţele ordinii imanente şi 
contingente" 3 . Iată prin urmare că încercările şi neliniştile vremii au şi 
ele un rost: ne provoacă la găsirea sensului ce-1 avem în Dumnezeu, ca 
ultimul reazim etern al liniştii, iar pe de altă parte ne conduc la găsirea 
de noi înşine, ca făpturi renăscute în Dumnezeu şi ajunse la libertatea 
spiritului. Toată cărarea de la porunci la cunoaştere, de la ascetică la 
mistică, nici un pas n-o facem singuri. Cei ieşiţi din "Cale" ar fi nişte 
ieşiţi din Cuvânt. "Viaţa pământească a lui Hristos e astfel o perma- 
nentă actualitate, repetându-se cu fiecare din noi, aşa cum un dascăl 
însoţeşte fiecare copil pe care-1 creşte în toate stadiile sporirii lui în 
învăţătură. Fiecare din noi poate fi, dacă vrea, contemporan cu toată 
viaţa lui Hristos, sau, mai-bine zis, El se face contemporan cu fiecare 
din noi, ba chiar mai mult decât contemporan: părtaş intim la întreaga 
traiectorie a vieţii noastre. Am spus că mai degrabă Hristos se face 
contemporan cu noi, întrucât viaţa fiecăruia din noi îşi are unicitatea ei, 
pe care nu şi-o pierde. Iisus însă, participând la toate suferinţele vieţii 
noastre şi uşurându-le, duce cu noi lupta cu ispitele şi păcatele noastre, 
se străduieşte împreună cu noi după virtute, iese la iveală în fiinţa 
noastră pe măsură ce iese la iveală adevărata noastră fire de sub petele 
păcatului. Sf. Maxim Mărturisitorul spune: "Până la sfârşitul lumii 
pătimeşte tainic pururea cu noi, pentru bunătatea Sa şi după măsura 
suferinţei aflătoare în fiecare" 4 . Noi ştim că există un schimb de 



1 Idem, p. 35. 2 Romani 8, 19-22. 

3 Maurice Blondei, L'Action, Librairie Felix Alean, Paris, 1936, voi. 1, 

p.420. 

'P.G. 91,713, în Cursul de ascetică şi mistică creştină al Pr. prof. D. 
Stăniloae, p. 26. 

comuniune de la om la om; că oamenii, pe măsura interesului ce şi- 1 
poartă, îşi trec unul altuia în chip tainic poverile, durerile şi bucuriile; 
că unul poate să simtă toate stările celuilalt, primindu-1 pe acela în sine, 
sau pătrunzând el în acela. Deci dacă omul ajunge prin sensibilitatea 
dragostei să cunoască şi să înţeleagă pe semenii săi, cu atât mai mult o 
poate face Iisus, Omul culminant, Omul desăvârşit în dragostea de 
oameni, omul căruia curăţenia desăvârşită de păcat, deci de egoism şi 
nepăsare, îi dă o sensibilitate unică. El e aproape de toţi, sesizează cu 
fineţe supremă starea ce este în toţi şi participă generos - deci tară 
păcat - la vibraţiile tuturor inimilor, la năzuinţele lor bune şi la luptele 
lor împotriva răului, fortificându-le. Chiar înainte de a fi pornit cineva 
cu hotărâre pe drumul unei vieţi ce duce la mântuire, El îl urmăreşte şi 
îl atrage la Sine, aşteptând orice prilej, folosind orice mijloc bun. El 
"urmăreşte - zice tot Sf. Maxim Mărturisitorul - în toate zilele pe toţi 
cei ce se vor mântui, pentru a-i câştiga" 1 . Iată Cine-i ascuns în comoara 
de mare preţ, cea îngropată în fiecare ţarină omenească. Comoara 
dezgropată, ţarina răscumpărată, iată omul pus în valoarea lui 
Dumnezeu, sau "un duh cu Domnul" 2 . 

Iată cum Ziditorul făpturii, Mântuitorul nostru, îndură o micşo- 
rare a Sa în Duh, pe potriva măsurilor noastre omeneşti, cu fiecare 
vârstă, cu fiecare rând de oameni, până la sfârşitul veacului. Şi Se sileş- 
te, ca un mare smerit, să ne înduplece, prin alegerea cea de bunăvoie, 
să suim la măsura Sa dumnezeiască. Se micşorează pe Sine la măsură 
omenească, dându-Se minţii noastre să-1 semuiască preţul, şi, deşi îl va 
alia, să ridice firea omenească la măsura dumnezeieştii Sale smerenii, 
adică să fim dumnezei după dar. 

Iată mărturia Sf. Maxim Mărturisitorul: "Prin darul bunurilor de 
peste veacuri şi de peste fire... prin acestea Dumnezeu se face neînce- 
tat om în cei vrednici. Fericit este deci cel ce L-a prefăcut în sine, prin 
înţelepciune, pe Dumnezeu în om. Căci după ce a împlinit înfăptuirea 
acestei taine, pătimeşte prefacerea sa în Dumnezeu prin har, iar acest 
lucru nu va înceta de a se săvârşi pururea" 1 . 



T.G. 90, 17, Idem, pp. 26-27. 

2 1 Corinteni 6, 17. 

3 Sf. Maxim Mărturisitorul, Răspunsuri către Talasie, întrebarea 22, Filoca- 
lia, Sibiu, 1948, ed. I, voi. 3, p. 73. 

Iată pe Dumnezeu cârmuind lumea şi totuşi, cu mare smerenie, 
bătând şi aşteptând la poarta zidirii Sale, să 1 se deschidă şi să fie pri- 
mit... într-unii se naşte, într- alţii sporeşte cu vârsta şi cu înţelepciunea, 
într-alţii propovăduieşte, într-alţii minuni săvârşeşte şi în sfârşit 
într-unii se schimbă la fată în lumină dumnezeiască; iar într-altii 
- foarte mulţi de aceştia - neasemănat se chinuieşte... 



LUCRAREA PORUNCILOR STINGE CRIZELE VOINŢEI 

E de la sine înţeles că şi voinţa este energia pe care ne bizuim în 
războiul nevăzut. Aceasta ascultă de cunoştinţă, care-i îndrumă luptele; 
iar cunoştinţa e atrasă de iubire, care încălzeşte totul, fie spre Dumne- 
zeu, fie spre lumea sensibilă. Oamenii voinţei însă sunt eroii credinţei 
şi sfinţii creştinismului. Aceştia sunt cei ce au răbdat până în sfârşit şi 
s-au mântuit. Dar noi, până să ajungem la o voinţă puternică şi sta- 
tornică în bine, avem de furcă nu mai puţin decât cu un furnicar de 
voinţe sau tendinţe sufleteşti, care ne hărţuiesc în toate părţile şi ne 
ostenesc în toate contrazicerile. De aceea unificarea tuturor tendinţelor 
sufleteşti într-o singură direcţie bună dă omului o mare putere. Dar la 
ea se ajunge foarte greu, căci sunt multe tendinţe care se împotrivesc şi 
atunci se porneşte un război înlăuntru omului pentru înfrângerea 
protivnicilor. 

Iată cum descrie Blondei această strategie: 

"Există în om o multiplicitate de tendinţe, de pofte, dorinţe mai 
mult sau mai puţin concertate sau divergente, un polipsihism de care 
s-a putut spune că sunt ca un popor numeros, care stă sub şefia sau 
conducerea raţiunii şi a voinţei, popor în care se găsesc când supuşi 
docili şi disciplinaţi, când îndărătnici şi unelte de vrajbă. Ceea ce s-a 
numit asceza şi lupta spirituală nu e decât manifestarea şi metoda apli- 
cabilă a acestei istorii lăuntrice" 1 . 

Corpul ascultă mai uşor de comanda voinţei (de plidă: mişc de- 
getul când vreau), dar sufletul nu ascultă, ci rezistă. "Aceasta pentru că 



1 M. Blondei, op. cit., voi. II, p. 194. 

în faţa oricărei atitudini definite şi hotărâte se ridică, din spirit de con- 
tradicţie, partida nemulţumiţilor... Orice efort iniţial e ca o declaraţie 
de război moliciunii şi împrăştierii forţelor vii, care au şi ele instinctul 
conservării şi al independenţei." Acestea trezesc în noi "stări de conşti- 
inţă străine sau ostile conştiinţei, voinţe noi care se ridică împotriva 
voinţei. Şi când efortul voluntar grupează într-un fascicul parţial forţele 
ofensive, atunci se descoperă puterile adormite şi dorinţele secrete. 

Căci în fata hotărârii declarate subzistă realitatea tendinţelor 

5 5 

eliminate, dar încă vii şi capabile de lucru. Ele nu se atenuează, nu 
slăbesc prin ele însele. Acordul scopurilor voite provoacă deci o 
coaliţie a puterilor ostile, care nu se mai mărginesc să producă o simplă 
impresie în conştiinţa obişnuită, nici să rămână în starea de virtualitate. 
Ele se grupează, şi din defensivă trec la ofensivă." 1 

Lupta începe deci abia în cei ce s-au hotărât la o viaţă mai con- 
formă cu poruncile dumnezeieşti. Blondei descrie bine aceste lucruri, 
dar e de mirare cum nu vede că şi tendinţele rele sunt stimulate de 
duhurile rele, sau cum nu vede că aspiraţiunile bune sunt mânate şi 
atrase de o forţă transcendentă bună. Probabil că aceasta se datoreşte 
faptului că romano-catolicismul consideră afectele şi concupiscenţa ca 
legate mai adânc şi mai organic de natura omului, pe când ortodoxia 
nu le consideră ca create deodată cu natura, ci intrate în ea după că- 
dere. 

Blondei are în continuare interesante consideraţii din care se 
poate înţelege teza Sf. Maxim după care, înainte de-a se ridica omul pe 
treapta mai înaltă a contemplaţiei, trebuie să treacă prin faza împlinirii 
poruncilor, prin faza dobândirii virtuţilor, prin faza faptelor. Faza con- 
templaţiei e o fază de pace lăuntrică. Dar omul nu se poate odihni în 
fericirea contemplaţiei până nu a biruit în sine contradicţiile, tendinţele 
rele, până nu şi-a unificat şi consolidat fiinţa ca să iubească numai 
binele. Iar aceasta nu se poate realiza decât prin acţiune prelungită, 
prin fapte convergente spre bine, prin câştigarea deprinderilor neclinti- 
te în săvârşirea binelui. Căci simpla gândire la bine şi chiar simpla 
voinţă de a face binele, fără trecerea deasă - şi aceea o vreme regulată 
-la facerea binelui, nu numai că e departe de-a realiza această armonie, 
unitate şi siguranţă, ci, dimpotrivă, trezeşte opoziţia tendinţelor contra- 

re. Un om de teorie se ştie că e un om slab, măcinat de contradicţii 
interne, mereu sporite prin reflexiunea care nu trece la fapte. 

De abia fapta aruncă o decizie în cumpăna acestor balansări şi 
care, mai ales prin repetare, aduce definitiv câştig la cauza tendinţelor 
bune. Nu degeaba virtutea însemnează etimologic bărbăţie. Ea a adus o 
soluţie bărbătească a vieţii. 

"Astfel activitatea voluntară, rupând fără încetare echilibrul inte- 
rior al vieţii, dezvăluie ceea ce se agită confuz sub suprafaţa sentimen- 
telor aparente. Fără îndoială, automatismul, deja călăuzit de o raţiune 
obscură, ajunge să provoace în noi aceste contraste de imagini şi dorin- 
ţe, care fac posibil exerciţiul reflexiunii; dar iniţiativa cugetării şi efor- 
tul acţiunii determinate sunt cele care constrâng tendinţele ignorate să 
se manifeste prin protestarea intensă (persistentă) a chiar acelora pe 
care am fi vrut să le nesocotim sau să le distrugem. Iată de ce acţiunea, 
ca o sabie tranşantă, deschide privirii o pătrundere până în profunzimi- 
le tenebroase, unde se pregătesc manie curente ale vieţii interioare... 

Şi uneori chiar ardoarea voinţei face să se nască, ca printr-un 
fenomen de interferenţă, neputinţa şi indecizia. Cine n-a cunoscut în 
împrejurările cele mai critice această durere a incertitudinii inactive!... 
S-ar spline că ajunge să vrei, pentru ca îndată să nu mai vrei şi că, 
profitând de o hotărâre deschisă, se descoperă în umbră o putere ocul- 
tă şi influenţe ipocrite, capabile să ne conducă aproape fără ştirea noas- 
tră... Sunt cazuri când nu putem face un pas fără ca să se ridice înain- 
tea noastră şi să ne asalteze o mie de duşmani care pândesc. Şi senti- 
mentele noastre cele mai profunde sunt de asemenea cele care ne divi- 
zează şi ne surprind cel mai mult ca nişte necunoscuţi. Ceea ce am 
dorit mai mult ne înspăimântă de îndată ce trebuie să-1 dobândim. Ni-e 
teamă să părăsim condiţia de mizerie în care ne găsim... Şi uneori e 
suficient să ne temem de un act, pentru ca pe neaşteptate o năuceală să 
ne antreneze în săvârşirea Iui." 1 E starea pe care o provoacă tendinţele 
ce se văd ameninţate de acţiune cu nimicirea iminentă. E ultimul lor 
asalt, dat cu toată disperarea. De aceea, când acţiunea se produce, ea 
cade ca o sabie biruitoare, ca un sorţ ce-a fost aruncat. însă, cine nu 
păşeşte la ea, nu poate trece mai departe spre culmile desăvârşirii. 
Acela rămâne în "acea mare mulţime de oameni care se acoperă cu 

florile intenţiei şi care nu aduc niciodată fructul actelor, tară ca ei înşişi 
să remarce acest continuu eşec" 1 . 

Să ne amintim de osânda rostită de Iisus asupra smochinului lip- 
sit de roade. 

De cele mai multe ori "omul este ca un tablou, totdeauna cu 
sabia ridicată asupra vrăjmaşului, dar nedând niciodată lovitura. Când 
mai face el ceea ce vrea, mergând până la capătul hotărârilor sale cele 
mai sigure şi cele mai stăruitoare, tară devieri şi tară întârzieri?... Cu 
cât hotărârile sunt mai numeroase, mai largi, mai înalte, plutind pe dea- 
supra amănuntelor de realizare şi a reformelor precise, cu atât sunt mai 
primejdioase; căci omul îşi închipuie că se ameliorează cu atâta şi nu 
face decât să se privească într-o ficţiune din ce în ce mai iluzorie... 

Deci în acţiunile noastre există o deficientă habituală. Noi nu fa- 
cern, aşa-zicând, niciodată tot ce vrem, cum vrem; rezistenţe neprevă- 
zute, ciocniri, contraste uzează, ştirbesc şi deviază voinţa. Te cunoşti 
bine în general, dar în fiecare clipă, în orice ocazie singulară te igno- 
rezi; şi acesta este momentul care decide actele. Dorinţele noastre 
adesea ne ascund adevăratele noastre dorinţe. Sunt două inimi în inima 
omenească; şi una nu ştie gândurile celeilalte. Dar, prin simplul fapt că 
s-a luat o decizie şi că s-a încercat un efort, situaţia interioară s-a 
schimbat; oaspetele ascuns în noi se dezvăluie." 2 

Dar acestea sunt caracteristicile stărilor dinainte de păşirea la 
acţiune, sau ale unor acţiuni care nu sunt executate din toată inima. 
"Funcţiunea normală a acţiunii este să asigure coeziunea, să conver- 
tească şi să construiască forţele difuze într-un edificiu personal, să pre- 
gătească expansiunea ulterioară a fiinţei noastre, care nu se consolidea- 
ză în sine, decât acţionând asupra sa pentru a se răspândi mai bine şi a 
se dărui generos cu atât mai multă extensiune cu cât viaţa fiecăruia are 
mai multă intensitate în ea însăşi. Acest rol arhitectonic al acţiunii nu 
poate fi îndeajuns pus în valoare... Oricare ar fi în noi puterea care ia 
iniţiativa în momentul în care un act este consimţit, în momentul în 
care se împlineşte, atunci o colaborare intimă, asociază chiar tendinţele 



"Idem,p. 198. 

2 Idem, pp. 198-200. 

opuse şi stabileşte o solidaritate efectivă între toate părţile organismului 
fizic şi mintal. 

împrăştiind efortul central al gândirii şi al libertăţii în confuzia 
acestui organism, s-ar părea că acţiunea diminuiază oarecum şi fărâmi- 
ţează intenţia, tară ca acesată obscură difuziune să fie compensată... 
Dimpotrivă acţiunea uneşte într-un mănunchi toate forţele împrăştiate 
ale vieţii pentru a servi de mediatoare între toate formele activităţii 
corporale şi spirituale... 

Nu există unitate în organismul nostru complex decât prin coe- 
ziune, şi coeziune numai prin cooperare. Acţiunea e cimentul din care 
suntem modelaţi: lenea produce disoluţia, moartea produce descompu- 
nerea. Fiat al voinţei nu e numai lovitura decisivă care taie toate incer- 
titudinile cugetării, care dă unei reprezentări încă flotantă şi multiplă o 
unitate, o soliditate, o precizie definitivă, care separă radical prezentul 
de trecut şi realul de posibil; de asemenea, sub formă particulară şi 
determinată, este funcţiunea generală şi aşa-zicând generatoare a vieţii 
organizate... In lucrarea care mişcă organele există între mădulare o 
legătură inevitabilă... Nu există deci decât un singur mijloc de-a cu- 
prinde, de-a ordona şi de-a întrebuinţa energiile împrăştiate în noi şi 
chiar impulsiile rebele ale concupiscenţei: acela de a le capta în siste- 
mul unei activităţi generale şi de a le face să conveargă prin muncă la 
integritatea vieţii individuale... Tânărul, pentru a-şi domina simţurile şi 
a preveni monstruozităţile unei culturi inegale prin care uneori se rupe 
după bunul plac echilibrul funcţiunilor nervoase, are nevoie de acţiune, 
acordând forţelor sale tinere expansiunea uniformă care le menţine în 
ierarhia lor naturală. Nici şcolarul nu-şi formează inteligenţa şi nu-şi 
mobilizează activitatea mintală decât printr-un exerciţiu, şi anume un 
exerciţiu sistematic al facultăţilor sale. 

Important nu este deci numai să remarcăm utilitatea sau necesi- 
tatea acţiunii, ci de a vedea unitatea pe care o prezidează şi pe care o 
produce. Fără îndoială acţiunea nu este eficace şi normală decât dacă 
este o sinteză, şi iată de ce educaţia fizică şi intelectuală trebuie să fie 
generală: "Special bestial" spunea un proverb şcolar. Omul nu este om 
decât prin ce are în el ca viaţă universală. De voie de nevoie, acţiunea 
are acest car eter universal, şi oricât de restrânsă am presupune-o ea se 
exercită întotdeauna sub specie universi, etiam in singularibus. A 
lucra numai cu capul, ca "cerebralii", înseamnă adesea a lăsa bestia să 

trăiască şi să crească în partea de jos a noastră, împreună cu haita de 
pofte nesănătoase şi gusturi degenerate. Cu cât cineva e mai incapabil 
de-a acţiona, cu atât devine mai înverşunată văpaia dorinţelor, pentru 
că echilibrul între vise şi practica de fiecare zi se rupe tot mai mult... 
In muncă, capacitatea fizică de a îndura ostenelele, e semnul, preţul, 
suportul vitejiei interioare a unei voinţe obişnuite să depăşească măsu- 
ra. Viaţa aspră a ţăranului e mai puţin folositoare întreţinerii naţiunii 
prin alimentele pe care i le procură, decât prin seva puternică a tempe- 
ramentului şi a caracterului ce i le dă omului contactul cu pământul; şi 
dacă trebuie să venerăm aceste membre active care se angajează vite- 
jeşte în sarcinile necesare, o facem pentru că în forţa, în frumuseţea, în 
sănătatea muncii corporale ei exprimă şi realizează deodată însănătoşi- 
rea morală, pacificarea lăuntrică şi vigoarea voinţei. 

Deci nu menajând forţele noastre le întreţinem mai bine... E 
o tactică greşită de-a ceda moleşelii, de a-ti da prea mare atenţie ţie în- 
suţi, de a te răsfăţa: tocmai uzându-ne energia, deşi s-ar părea că o sa- 
crificăm şi o mortificăm, dimpotrivă, prin întrebuinţarea ei o reparăm şi 
o amplificăm. In acest domeniu al acţiunii voluntare cu cât o răspân- 
deşti cu atât o ai mai mult."" 1 

"Acţiunea nu se poate produce decât stârnind o luptă internă şi 
triumfând încă de la început asupra sistemului contradictoriu care s-a 
format împotriva iniţiativei ei. Ea angajează toată viaţa noastră organi- 
că şi mintală, din momentul în care se produce. Dar dacă e adevărat că 
această unitate totală şi exclusivă a actului contribuie la dependenţa 
mutuală a corpului şi a sufletului, nu se face aceasta în dauna bogatei 
varietăţi a cugetării sau a infinitei puteri a libertăţii? Nu. Supunând 
voinţa simplicităţii strâmte a unei ieşiri unice, acţiunea este pentru ea 
calea de expansiune şi de îmbogăţire. 

Un mare efort pe care-1 facem, o decizie bărbătească pe care 
o susţinem ne aduce un sentiment de trezire şi de mai vie claritate. Câtă 
vreme nu acţionezi, nu te cunoşti. Până nu acţionezi trăieşti şi cugeti ca 
într-un vis, ca într-un scurt moment de luciditate între două somnuri, tară 
să ai destulă putere să te ridici pentru a deschide ochii ca să vezi şi să 
porneşti. Această atitudine trebuie condamnată cu hotărâre pentru că 
e contrară mişcării celei mai sincere şi mai esenţiale a naturii noas- 

tre. Dar cum să cunoşti tot ce se agită în universul nostru, interior; 
cum să ştii dacă ai o atenţie destul de netă, o intenţie destul de precisă, 
o ardoare destul de vie. o voinţă adevărată 9 ... 

Garanţia şi criteriul sincerităţii este actul care taie incertitudinile 
şi manifestă cele mai intime secrete pe care le ignorezi sau pe care ţi le 
ascunzi ţie însuţi. Actul este o descoperire a stării noastre profunde. 
Manifestând răul spre care suntem înclinaţi, chiar slăbiciunile pot să 
servească ca avertisment prevestitor şi reconfortant... descoperire cu 
atât mai importantă cu cât e în contradicţie cu ideea falsă ce ne-o fa- 
cem despre meritul nostru. De aceea mai degrabă prin observarea acte- 
lor decât a gândurilor noastre, putem spera să ne vedem aşa cum sun- 
tem şi să ne facem aşa cum vrem... Acţiunile care răsar din adâncurile 
vieţii inconştiente trebuie să ne slujească a studia curentele care ne 
poartă uneori tară ştirea noastră... 

Nu numai că acţiunea serveşte să ne descopere ceea ce în noi e 
mai tare, sau, uneori, chiar ceea ce e mai tare decât noi, ci ea mai con- 
stituie adesea, în indiferenţa şi haosul stărilor interioare, un centru so- 
lid, care devine ca un sâmbure al caracterului. De câte ori noi nu voim 
decât după ce am acţionat şi pentru că am acţionat! Copilul are o viaţă 
alternativă de dorinţe opuse şi de mişcări capricioase; el construieşte şi 
distruge, plictisindu-se repede de orice: e o anarhie vie. Pentru ca să se 
organizeze în el un sistem şi pentru ca forţele lui să se grupeze într-un 
mănunchi în el, trebuie să înveţe a urma hotărât una din tendinţele sale, 
excluzând pe celelalte... Altfel sfârşeşte prin a nu mai şti ce vrea... 

Astfel reuşim, acţionând, să vrem ceea ce ni se părea că nu 
putem vrea la început, ceea ce nu voiam din lipsă de curaj şi de forţă, 
ceea ce am fi vrut să vrem... 

După îndelungi deliberări, decizia este întotdeauna rezultatul 
unui moment. Apoi, acest punct critic odată trecut, actul îşi desfăşoară 
consecinţele oricare ar fi fost fluctuaţiile care le-au precedat." 

Trebuie să trecem la faptă chiar când o facem cu oarecare silă. 
Pe urma vine şi plăcerea pentru acel lucru. 

Chiar când nu simţi tot ce zici sau faci, când nu ai decât o 
dorinţă a devăratelor dorinţe, când cuvintele şi actele ies mai puţin din 
abundenţa inimii şi mai mult dintr-o constrângere seacă şi dezgustă- 
toare, faptul acesta produce un efect asupra noastră, coborând puţin 
câte puţin în realitatea conştiinţei, devenind viaţa noastră... Cine nu 

face se desface. Nu ajunge deci numai a voi când poţi şi cum poţi, căci 
nu vei voi multă vreme. Pentru că orice acţiune care se execută, se 
foloseşte în chip necesar de constrângere, pentru a aduna şi a discipli- 
na forţele împrăştiate; pentru că acţiunea este semnalul unui război 
civil în care sunt morţi şi răniţi; pentru că noi nu mărşăluim decât 
zdrobind în noi şi sub paşii noştri legiuni de vieţi, lupta e declarată 
orice am face; şi, dacă nu luăm ofensiva contra inamicilor voinţei, se 
coalizează ei împotriva voinţei. Trebuie să ne batem; cel ce va fugi de 
luptă va pierde în chip necesar libertatea împreună cu viaţa. Chiar în 
cei mai buni sunt comori de răutate, de necurăţie şi de pasiuni mes- 
chine. 

Aceste puteri ostile nu trebuie lăsate să se grupeze în deprinderi 
şi în sisteme; trebuie divizate prin atac; trebuie unite forţele credincioa- 
se împotriva anarhiei, înainte de a se forma coaliţiile, complicităţile şi 
trădările... Pentru a se apăra de năuceala din ultima clipă şi de sofis- 
mele conştiinţei travestite, care dovedesc că actul cutare este permis şi 
plăcerea cutare e legitimă, trebuie să ne obişnuim a lua ofensiva şi a 
face mai mult decât să evităm ceea ce nu trebuie; trebuie să putem 
răspunde cu forţa experienţei anterioare: "Chiar dacă e legitimă, vreau 
să mă lipsesc de ea". Contra mişcărilor involuntare nu e deajuns să 
vrei, căci vei fi surprins şi chiar voinţa îţi va lipsi: nu e de ajuns să 
rezişti, vei fi învins. Fără să aştepţi trebuie să acţionezi direct împotriva 
adversarului, să-1 provoci, să trezeşti prin luptă stări de conştiinţă noi, 
pentru a-i înfrânge rezistenţa şi pentru a capta până în originea ei sursa 
antrenărilor revoluţionare. Agere contra. Acţiunea voită e principiul 
acţiunii, din ce în ce mai voluntară şi mai liberă. 

Şi niciodată opera nu e terminată şi nici cucerirea definitiv con- 
solidată. Această construcţie vie e mereu instabilă şi gata să se împră- 
ştie. Deci mereu trebuie reîncălziţi cu o suflare nouă aceşti aliaţi gata 
de slăbiciuni, de abandonări, şi mereu concentrată ardoarea sufletului 
ca într-un focar, pentru a topi la un loc toate elementele necesare 
actului, care nu poate fi turnat decât dintr-un singur bloc. A fi acţionat, 
nu scuteşte pe cineva de a acţiona: nu există rentieri în viaţa morală." 1 

O unificare a voinţei, ba chiar a tuturor facultăţilor noastre sufle- 
teşti izbuteşte s-o ajungă abia rugăciunea. 

SPRE RUGĂCIUNEA NEÎNCETATA 



Matei 18: 

19. Dacă doi dintre voi se vor învoi pe pământ 
în privinţa unui lucru (mântuirea) pe care îl 
vor 

cere: se va da lor de către Tatăl Meu, carele 
este 

în ceruri. 

20. Că unde sunt doi sau trei adunaţi întru 
numele Meu, acolo sunt şi Eu în mijlocul lor. 

Cuvintele acestea, pe lângă înţelesul literei, mai au şi următorul 
înţeles, pământul este trupul, iar mai cu deosebire inima; cei doi sau 
trei sunt puterile sufletului, care, dacă se vor învoi pe pământ, adunân- 
du-se într-un gând, va fi şi Dumnezeu în mijlocul lor. Unirea puterilor 
sufletului pe pământul inimii, însemnează iubirea, căci numai ea uneşte 
cele învrăjbite. Iar iubirea cerând ceva de la Dumnezeu, Tatăl răs- 
punde celor doi, sau trei de pe pământ, dăruindu-le iubirea Sa din 
ceruri, care este Fiul Său, şi aşa ne aflăm având pe Dumnezeu, carele 
este iubire, în mijlocul nostru. 

Minunea acestei adunări a puterilor sufletului, învrăjbite de 
fapta ucigaşă a păcatului, nu e cu putinţă decât în numele lui Dum- 
nezeu. Rugăciunea neîncetată a fericitului nume: '"Doamne Iisuse 
Hristoase, Fiul lui Dumnezeu, milueşte-mă pe mine păcătosul", după 
îndemnarea Sf. Pavel: "Neîntrerupt vă rugaţi" 1 , săvârşeşte minunea 
unirii în dragoste a celor învrăjbite întreolaltă de păcat. 

Stăruim în tot chipul cu putinţă asupra unirii lui Hristos cu 
fiecare din puterile sufletului, precum şi asupra puterilor însăşi, pentru 
că mântuirea - singurul bun ce ne trebuieşte cu adevărat - este, pe 
rând: o lucrare şi a minţii, şi a voinţei, şi a dragostei; mai mult: o lucra- 
re îmbinată armonic şi mult sporită; puterile sufleteşti înmulţindu-se, 
nu numai adunându-se. 

ib lucrarea preafericitului nume, puterile sufletului: mintea, 
iubirea şi voinţa, se întorc de la iubirea lumii, la care le-a încovoiat 

vicleanul, iarăşi la Dumnezeu, spre care erau zidite. Preafericitul nume 
ne readuce iarăşi din robia contra firii, la lucrarea cea după fire. 

Sf. Maxim Mărturisitorul tălmăcind locul de la 2 Paralipomena 
32, 2-3, în care-i vorba de regele Ezechia, care, cu bătrânii şi cu popor 
mult, astupă izvoarele cetăţii, ca să zădărnicească atacul asirianului, ne 
învaţă: "Mintea înarmată are alăturea de sine ca pe nişte bătrâni, sau 
căpetenii: facultatea raţiunii, facultatea poftitoare şi facultatea impul- 
sivă..." 

"Cu ajutorul acestor trei puteri sănătoase şi neamăgite, mintea 
adună popor mult, adică mişcările şi gândurile evlavioase care pornesc 
în mod natural din ele. Iar apele dinafară cetăţii, adică dinafară sufle- 
tului care formează râul ce trece prin mijlocul cetăţii, sunt cugetările 
ce curg în suflet, trimise prin fiecare simţ din sectorul corespunzător al 
lumii sensibile, în timpul contemplării naturale. Din ele se formează 
cunoştinţa celor sensibile, care străbat sufletul, asemenea unui râu care 
trece prin cetate." 

Câtă vreme sufletul e străbătut de această cunoştinţă şi nu lea- 
pădă chipurile şi nălucirile lucrurilor sensibile, prin chiar acestea pute- 
rea vicleană şi stricăcioasă obişnuieşte să pornească război împotriva 
lui. De aceea zice Ezechia: "Ca să nu vină regele Asur şi să afle apă 
multă şi să biruiască". E ca şi când mintea prevăzătoare ar zice către 
puterile sale, în vremea năvălirii patimilor: "Să oprim cunoaşterea 
naturală şi să ne îndeletnicim numai cu rugăciunea şi cu chinuirea 
trupului, prin filosofîa practică (dintre acestea rugăciunea e figurată 
prin urcarea regelui în templul lui Dumnezeu, iar chinuirea trupului 
prin îmbrăcarea lui Ezechia în saci), ca nu cumva prin ideile lucrurilor 
sensibile, cel viclean să strecoare în noi şi chipurile şi figurile lor. Căci 
prin acestea s-ar naşte în noi patimile pentru înfăţişările lucrurilor 
văzute, iar lucrarea raţională din noi încetând de a mai străbate prin 
mijlocirea simţurilor spre realităţile inteligibile, cel viclean ar izbuti să 
surpe cetatea, adică sufletul şi să ne târască în Babilon, adică în con- 
fuzia patimilor. 

Prin urmare în vremea năvălirii patimilor, cel ce-şi închide 
vitejeşte simţurile şi leapădă cu totul mişcările naturale ale minţii în- 
dreptate spre cercetarea celor din afară, acela a astupat asemenea lui 
Ezechia izvoarele de apă care sunt în afara cetăţii şi a oprit râul care 
trecea prin mijlocul cetăţii. La aceasta l-au ajutat puterile amintite şi 

multul popor adunat, adică gândurile evlavioase ale fiecărei puteri. 
Sufletul făcând aşa a biruit şi a ruşinat, prin mâna lui Dumnezeu, pute- 
rea vicleană şi tirană, pornită împotriva lui, omorând la poruncă dum- 
nezeiască, prin raţiunea destoinică să distrugă patimile, ca printr-un 
înger, o sută opt zeci şi cinci de mii din ostaşii ei. Iar acest număr indi- 
că deprinderea păcatului, care a pătruns în cele trei puteri ale sufletului 
prin chipurile sensibile, ca şi lucrarea simţurilor îndreptată spre ele. 

Prin urmare mintea, care vrea să risipească prin cunoştinţă ţe- 
săturile nevăzute, nu trebuie să se ocupe nici cu contemplaţia naturală 
şi nici altceva să nu facă în vremea atacului dracilor vicleni, ci numai 
să se roage, să-şi îmblânzească trupul cu ostenele, să stingă cu toată 
sârguinţa cugetul pământesc şi să păzească zidurile cetăţii, virtuţile." 1 

Darurile Sf. Botez ne îmbie, lăuntric prin conştiinţă, şi din afară 
prin cuvântul Bisericii, la împlinirea poruncilor lui Dumnezeu. Lucra- 
rea poruncilor, care păzesc viaţa curată şi dau viaţă celui ce le împli- 
neşte 2 , tocmai slujba aceasta o are: dezgroparea comorii, sau deştep- 
tarea puterilor sădite în noi la a doua naştere, trezirea la viaţa cea după 
Hristos şi Duhul Sfânt. Că Dumnezeu se găseşte în poruncile Sale şi 
prin porunci vine la noi şi pe noi ne strămută în Sine; precum şi întors; 
prin fărădelegi se strecoară vrăjmaşul şi ajungem de-o asemănare cu 
el. Deci, cei ce ajung hotarul morţii în nelucrarea poruncilor nu se vor 
mântui, ca unii ce n-au aliat comoara, ba şi talantul de negustorie l-au 
îngropat în pământ 1 . 

Câtă vreme mergem în voia valurilor, în voia firii povârnite spre 
păcat, n-avem nici-o luptă, nu ne trezim din cursele vrăjmaşului 4 ; stăm 
de bună credinţă că mergem bine. ne isprăvim zilele în fericire şi 
coborâm cu pace la iad! 5 Dar de îndată ce aflăm ce înzestrare avem şi 
ne trezim spre ce trebuie să fim, puterile iadului vor sări să ne ceară 
socoteală pentru nesupunere. Dar nu vor sări cu toată energia răutăţii, 



1 Sf. Maxim Mărturisitorul, Răspunsuri către Talasie. întrebarea 49, Filoca- 
lia. Sibiu, 1948. ed. 1. vol.3. pp. 182-184. 
: Neemia 9, 29. 

■ 'Sf. Marcu Ascetul. Despre Botez, Filocalia, Sibiu. 1946, ed. 1, voi. 1. 
p. 294; şi ed. II. voi. 1, Sibiu. 1947. p. 289. 
4 2 Timotei 2, 26. 
"Iov 21, 13. 

că nu le lasă Dumnezeu, ci cu vicleşuguri şi curse, cu minciuni şi cu 
înfricoşare şi cu alte nemaipomenite zavistii. Pe de altă parte, se vor 
folosi de unelte de-ale lor 1 , oameni amăgiţi de ei, care le-ar face toate 
câte-i învaţă dracii, - dacă ar fi după ei. De aceea zice înţeleptul: 

"Fiule, când vrei să te apropii să slujeşti Domnu- 
lui, găteşte sufletul tău spre ispite" 2 . 

Sfinţii Apostoli, cei strămutaţi din lumea aceasta de dragostea 
Mântuitorului şi care, deşi se vedeau în lume, nu erau din lume 3 totuşi 
au fost preveniţi de Mântuitorul prin cuvântul către Petru: 

"Simone, Simone, iată Satana v-a cerut pe voi să 
vă cearnă ca pe grâu. Iar Eu M-am rugat pentru 
tine să nu scadă credinţa ta" 4 . 

5 

Pricepem din aceasta cum că războiul nevăzut, care se încinge 
între suflet şi diavol, e îngăduit de Dumnezeu, să se dea în stadia vieţii 
acesteia. El are legile după care trebuie să urmăm întocmai, ca, la 
sfârşitul alergării, să consfinţească Dumnezeu biruinţa noastră, cea 
ajutată de El şi pe potriva puterii noastre, ca să nu pierdem vremea, 
mântuirea şi smerenia. Că zice un Sfânt Părinte: "Ia ispitele şi îndată 
nu mai e nimeni care să se mântuiască". Războiul ispitelor e focul care 
lămureşte ce suntem fiecare: lemne, pietre, aramă, paie, câlţi sau "pă- 
mânt şi cenuşă" 5 , aurul smereniei - dulama lui Dumnezeu. 

Războiul duhovnicesc seamănă întrucâtva cu războiul lumii. Şi 
unul şi altul te desface de viaţa aceasta. Numai ispitele, necazurile şi 
tot felul de încercări ale războiului nevăzut izbutesc să ne tocească pe. 
deplin gustul de lumea aceasta şi să ne aducă la un fel de moarte faţă 
de lume, care-i smerenia deplină şi condiţia de căpetenie a rugăciunii 
neîncetate. 

Sf Maxim Mărturisitorul zice că: "Precum trupul murind se 
desparte de toate lucrurile vieţii, la fel şi mintea murind, când ajunge la 



Ioan 8, 44. 
' înţelepciunea lui Isus Sirah 2, 1. 
? Ioan 17, 14. 



4 Luca 22, 30-32. 

culmea rugăciunii, se desparte de toate cugetările lumii. De nu va muri 
cu această moarte, nu poate. să afle şi să trăiască cu Dumnezeu". Iar 
"starea cea mai înaltă a rugăciunii spun unii că este aceea în care 
mintea a ajuns afară de trup şi de lume şi a devenit cu totul imaterială 
şi tară formă în vremea rugăciunii. Prin urmare cel ce păstrează nevă- 
tămată această stare cu adevărat se roagă neîncetat" 1 . 

Totuşi e bine să descriem şi războiul în elementele lui, atât din 
partea omului când îl unelteşte după sfatul Părinţilor, deci după lege, 
cât şi din partea protivnicului, când înşelatul nu mai întreabă pe 
nimeni, ci îşi crede minţii, pe care şi-o duce treptat până la sfărâmarea 
cea mai de pe urmă a nebuniei. 



LUPTA DUPĂ LEGE 

Cei ce nu urmăresc în viaţa aceasta nimic mai mult decât să fie 
fericiţi în lume şi tihniţi în trup, aceştia n-au război cu diavolul: pe 
aceştia îi are tară de război. Căci câtă vreme umblă după tihneală şi 
fericire deşartă, n-au să se trezească din vraja vrăjmaşă 2 , care-i ţine 
bine încleştaţi în lumea aceasta sensibilă, prin care-i duce pe nebăgate 
de seamă la pierzare sigură. De aceea a zis un sfânt părinte că cea mai 
primejdioasă temniţă e aceea în care te simţi bine: nu vei ieşi din ea 
niciodată. 

Războiul începe abia cu cei ce vor să-şi refacă fericirea Raiului 
pierdut, strădanie pentru care învaţă să se desprindă pe rând din toată 
tihneala şi slava deşartă a vieţii acesteia. Şi începe aşa: 

Toate patimile sau lucrările împotriva firii se ivesc mai întâi în 
minte, în partea cea mai subţire a făpturii noastre nevăzute. Aici vine 
un chip sau un gând al lumii acesteia şi stă ca o momeală. Iar mintea, 
dacă e neînvăţată sau neprevenită despre lucrătura străină, ca un miel 
neştiutor, vede lupul şi se duce la el, crezând că e oaie. Iar dacă lupul 



1 Sf. Maxim Mărturisitorul, Capete despre dragoste, Filocalia, Sibiu, 1947, 
ed. I, vol.2 A p. 68. 

2 2 Timotei 2, 26. 

mai e şi viclean, se îmbracă în piele de oaie şi bietul miel, neavând 
mirosul oii cercat, tot de-a zburda se duce în colţii lupului flămând. 

Prima întâlnire între minte şi diavol e la linia momelii, pe care o 
flutură el în văzul minţii. Dacă mintea nu bagă momeala în seamă, 
vrăjmaşul stăruie cu ea, o arată mai sclipitoare, ca să o facă iubită min- 
ţii. Aceasta e a doua înaintare a războiului, sau asupreala. Dacă la asu- 
preală a izbutit să fure mintea cu momeala şi să o facă să vorbească 
împreună, avem înaintarea la unire. 

Mintea însă se trezeşte că a fost furată de gând străin şi că se 
află în altceva, decât în ceea ce-i era dat după fire; iar când îşi dă 
seama de ea însăşi şi de cele în care se află, avem lupta cea de gând la 
o clipă hotărâtoare. Se va învoi mintea să meargă după momeală mai 
departe, sau se va întoarce de la dânsa? Aici e lupta, şi clipele sunt 
scumpe; şi de cele mai multe ori viaţa întreagă a unuia sau a mulţime 
de inşi atârnă de lupta nevăzută a câtorva clipe. Dacă întârziem să ne 
luptăm, se poate întâmpla ca fără veste să fim învăluiţi la minte din 
partea poftei sau a iuţimii, asupra cărora încă aruncă vrăjmaşul aprin- 
derea sa. Prin urmare, ostaş al lui Hristos, lupta trebuie dată grabnic şi 
după lege. 

Iată cum descrie Sf. Marcu Ascetul iscarea războiului nevăzut: 
"Momeala aruncată de Satana este arătarea unui lucru rău în forma 
exclusivă a unui gând. Ea foloseşte puţinătatea credinţei noastre ca 
prilej să se apropie de mintea noastră. Căci dacă am primit porunca să 
nu ne îngrijim de nimic, ci să păzim cu toată străjuirea inima noastră şi 
să căutăm împărăţia Cerurilor din lăuntrul nostru, îndată ce se depăr- 
tează mintea de inimă şi de căutarea amintită, dă loc momelii diavolu- 
lui şi se face în stare să primească şoapta lui cea rea. Dar nici atunci 
nu are diavolul puterea să stârnească gândurile noastre cu forţa, pentru 
că dacă ar fi aşa nu ne-ar cruţa şi ne-ar aduce cu sila orice gând şi nu 
ne-ar îngădui să cugetăm la nimic bun. El are numai puterea să ne 
arate în forma exclusivă a unui gând, la prima lui răsărire, înţelesuri 
păcătoase, spre a ispiti lăuntrul nostru, dându-i prilej să încline fie spre 
ceea ce vrea el, fie spre porunca lui Dumnezeu, întrucât acestea se 
împotrivesc întreolaltă. Astfel dacă- 1 iubim, ne mişcăm îndată gându- 
rile noastre spre lucrul arătat şi cugetarea noastră începe să se ocupe în 
chip pătimaş cu el: dacă însă îl urâm, nu putem zăbovi, ci urâm şi 
momeala însăşi. Iar dacă momeala stăruie chiar când e urâtă (căci se 

întâmplă şi acest lucru) aceasta nu e din pricina unei alipiri proaspete, 
ci pentru că s-a întărit printr-o veche obişnuinţă. De aceea rămâne ne- 
clintită pe loc, ca gând simplu, fiind împiedecată de neplăcerea inimii 
să progreseze la o cugetare dezvoltată şi la patimă. Căci arătarea 
aceasta izolată, fiind urâtă de cel ce e atent la sine însuşi, nu are putere 
să târâie cu sila mintea în învălmăşagul pătimaş de gânduri, decât 
numai prin împătimirea inimii după plăceri. Aşadar, de vom lepăda cu 
totul împătimirea după plăceri, nu vom mai putea fi vătămaţi nici de 
apariţia gândului simplu al vechilor obişnuinţe, iar conştiinţa nu va mai 
avea îndoieli în ce priveşte siguranţa celor viitoare. Căci cunoscând 
mintea împotrivirea trândavă a acestei obişnuinţe şi mărturisind lui 
Dumnezeu vechea pricină, îndată e înlăturată şi această ispită. 

Şi iarăşi va avea mintea putere să vegheze asupra inimii şi să o 
păzească cu toată străjuirea, încercând să pătrundă în cele mai dinlă- 
untru şi mai netulburate cămări ale ei, unde nu sunt vânturi de-ale gân- 
durilor rele - care împing cu sila şi sufletul şi trupul în prăpăstiile 
voluptăţii şi le aruncă în fântânile de smoală - şi nici vreo cale largă şi 
încăpătoare, pardosită cu cuvinte şi cu chipuri de ale înţelepciunii lu- 
meşti, care să vrăjească pe cei ce pornesc pe ea, oricât de înţelepţi ar 
fi. Căinările acestea curate, care sunt cele mai de dinlăuntrul sufletului, 
şi care sunt casa lui Hristos, nu primesc nimic din lucrurile goale ale 
veacului acesta, fie că sunt raţionale, fie că sunt neraţionale, fără nu- 
mai pe acestea trei, pe care le-a numit apostolul: credinţa, nădejdea şi 
dragostea. 

Deci cel ce este iubitor de adevăr şi primeşte osteneala inimii 
poate să nu fie atras în afară nici de obişnuinţele vechi în felul în care 
am arătat, ci să vegheze asupra inimii şi să străbată tot mai înlăuntru şi 
să se apropie numai de Dumnezeu, fără să se teamă de ostenelele 
atenţiei şi ale stăruinţei. Căci nu poate să nu se ostenească cu inima 
cel ce ia aminte la împrăştierile gândului şi la plăcerile trupeşti, având 
să stea mereu închis în anumite hotare (să se circumscrie), nu numai în 
cele dinafară, ci şi în cele dinlăuntru. Mai ales că acele împrăştieri şi 
plăceri adeseori abat şi cugetul şi fapta. 

Prin urmare e drept că momeala, ca gând simplu, exercită o 
putere silnică atunci când stăruie, chiar dacă e urâtă. Dar convorbirea 
gândurilor ce se adaugş atârnă de voia noastră liberă. Aceasta au 
arătat-o şi cei ce n-au păcătuit întru asemănarea călcării lui Adam, 



176 



CĂRAREA ÎMPĂRĂŢIEI 



întrucât momeala n-au putut-o împiedeca, dar convorbirea prietenoasă 
cu ea au lepădat-o cu totul" 1 . 

încă din Vechiul Testament se cunoaşte războiul cel de gând, 
despre care David scrie acestea: "Fiica Babilonului (înţelegeţi: "Sata- 
nă, Satană"), dornică de pustiire, ferice de cel ce-ţi va plăti după fapta 
ce ne-ai făcut tu nouă; ferice de cel ce va lua şi va lovi de piatră prun- 
cii tăi" 2 . 

Gândurile celui rău, nălucirile lui, idolii lui (ideile fixe ale lui), 
momelele sale, aceştia sunt pruncii vaviloneşti, sau "puii de drac", 
după cum îi numeşte Sf. Maxim Mărturisitorul. Iar piatra este Hristos 
sau credinţa în El, temelia cetăţii sufletului, piatra cea din capul un- 
ghiului, pe care zidarii vremii de atunci n-au băgat-o în seamă 3 . Ori, 
întru nimeni altul nu este mântuire, căci nu este sub cer nici un alt nu- 
me, dat nouă, oamenilor, întru care să ne mântuim 4 . De piatra aceasta 
trebuie să lovim pruncii vaviloneşti. Căci, cine va cădea pe piatra 
aceasta se va sfărâma, iar pe cine va cădea ea, îl va spulbera 5 . De 
aceea Sf. Ioan Scărarul zice: "Ca numele lui Iisus Hristos, armă mai 
tare, în cer şi pe pământ nu este!" Cerul este mintea şi pământul inima, 
în care trebuie să se depene rugăciunea neîncetată a preasfântului 
nume: "Doamne Iisuse Hristoase, Fiul lui Dumnezeu, milueşte-mă pe 
mine păcătosul", întorcându-se ca o armă mereu întinsă asupra vrăj- 
maşului. Căci Dumnezeu Tatăl i-a dat (Mântuitorului) un nume mai 
presus de tot numele: ca întru numele lui Iisus tot genunchiul să se 
plece şi al celor cereşti şi al celor pământeşti şi al celor de dedesubt 6 . 

Cuvântul acesta poate însemna tot aşa de bine, pe rând, urmă- 
toarele lucruri, în înţelesul literei: Cerul sunt sfinţii, Biserica biruitoare, 
îngerii; pământul, locuitorii pământului, Biserica luptătoare şi cel 
aruncat pe pământ, având mânie mare; cele de dedesubt, cei mutaţi din 
viaţa aceasta, dar care nu sunt în Biserica biruitoare, ci în închisorile 
fărădelegilor sau iadul. Altă însemnare poate fi aceasta: cerul e mintea, 
pământul e inima cu poftele ei, iar cele de dedesubt ar fi cele din sub- 
conştient, de care de obicei nu ştim şi nu ne dăm seama, dar le purtăm 
în noi. 

1 Sf. Marcu Ascetul, op. cit., pp.303-305; şi pp. 298-300. 

2 Psalm 136, 8. "Fapte 4, 11-12. 

' Matei 22, 42. 6 Filipeni 2, 9-10. 

'Matei 21, 44. 

Deci, dacă la ceasul de război, mai bine-zis în clipa de luptă, 
lovim momeala cu numele lui Dumnezeu, depanând rugăciunea, vom 
vedea lucru minunat: pentru ostaş luptându-se împăratul - tocmai 
întors de cum e în războiul văzut. Căci împăratul nostru s-a luptat 
până la moarte, şi încă moarte de cruce 1 , şi printr-însa trecând, a rupt 
zăvoarele şi a spart porţile iadului, biruind pentru ostaşii Săi şi slobo- 
zindu-i. Iar de atunci biruie ca un Dumnezeu, oriunde e chemat pe 
nume. Şi: II cheamă dragostea. 

Iată ce ne învaţă Sf. Marcu Ascetul, privitor la această clipă de 
mare însemnătate a războiului: "Cunoaşte deci, o omule, că Domnul 
priveşte la inimile tuturor; şi celor ce urăsc prima răsărire de gând rău, 
îndată le vine în ajutor (le face dreptate), precum a făgăduit, şi nu lasă 
roiul vălmăşagului de gânduri să năpădească şi să întineze mintea şi 
conştiinţa lor. Iar pe cei ce nu stârpesc primele înmuguriri, prin credinţă 
şi nădejde, ci se lipesc cu dulceaţă de ele, pe motivul că vor să le 
cunoască bine şi să le probeze, pe aceia îi lasă - ca pe unii ce nu cred 
ci vreau să se ajute singuri - să fie izbiţi şi de gândurile ce urmează, pe 
care de aceea nu le surpă fiindcă vede că momeala lor este iubită în loc 
să fie urâtă de la prima ei mijire" 2 . 



PE TREPTE DE-A RÂPA 

Deci vremea de luptă are o mare cumpănă, şi anume: dacă 
mintea nu-şi aduce aminte cu credinţă de "Doamne Iisuse..." i se în- 
tâmplă că încuviinţează momeala vrăjmaşului. Aci e graniţa între lupta 
după lege şi căderea în fărădelege. Deci mintea căzută în hotarul 
fărădelegii, dă încuviinţarea ei voinţei, căreia încă-i suflă vicleanul 
boarea ameţirii. Voinţa ia hotărârea întotdeauna după sfatul minţii şi 
niciodată înainte: - cel puţin în faptele de conştiinţă, aşa e. De aceea se 
zice că 1 orice hotărâre avem libertatea voinţei, adică putinţa de-a 
alege c rem. Darul libertăţii voinţei ni 1-a dat Dumnezeu, ca pe o 



1 Filipeni 2, 8. 

2 Sf. Marcu Ascetul, op. cit., p. 3 11; şi p. 306. 

mare cinste, şi prin el avem a spori până la măsuri dumnezeieşti. Iată 
de ce toată strădania dezrobirii puterilor sufleteşti din patimile contra 
firii duce de fapt la redobândirea libertăţii de fii ai lui Dumnezeu 1 , de 
fii ai adevărului, care face liberi pe cei ce stau în adevăr 2 şi nu stau în 
minciună şi-n tatăl minciunii 3 . Prin darul libertăţii voinţei avem a sui 
de la chip la asemănare. Pentru refacerea, sau crearea din noua omu- 
lui a venit Dumnezeu între oameni, şi tot de aceea petrece cu noi, cu 
fiecare rând de oameni, în tot chipul silindu-se să ne dezlege libertatea 
voinţei din lanţuri străine; iar noi nepricepuţii, după puţin iarăşi ne pre- 
dăm spre şi mai grele lanţuri. 

Iubirea înclină libertatea ca pe o cumpănă. 

Deci dacă mintea se va afla iubind o momeală străină şi sfatul 
viclean, va înclina cumpăna liberei alegeri spre momeala şi sfatul 
străin. Aşa se deschide spărtură în cetate şi se năpustesc puhoaie de 
vrăjmaşi care aşteptau ascunşi afară. Şi repede urmează jalnică pus- 
tiire în cetatea sufletului: împlinirea cu lucrul şi repetarea faptei 
aceleia, până ajunge deprindere, sau obicei. înrădăcinarea obiceiului 
păcătuirii duce întocmirea sufletească şi trupească a omului până la 
neputinţă de a se mai împotrivi, sau chiar până la a nu vrea să se mai 
împotrivească. Aşa se întâmplă că lucrarea împotriva firii i se face 
omului " a doua fire" - firea fărădelegii, sau legea păcatului 4 . Asta e tot 
una cu pierderea darului libertăţii voinţei. 

Totuşi omul, slăbindu-i puterile, îşi dă seama că robeşte vrăjma- 
şului, căci de unde odată pruncii vaviloneşti erau micuţi şi-i lua în glu- 
mă, acum s-au făcut bărbaţi şi-i simte cum îi fură puterile, iar lui, din 
multa păcătuire, i s-a stins puterea voinţei de-a se împotrivi. Când avea 
puterile întregi n-asculta povaţa, iar acum, când nu le mai are, le-ar 
întoarce lui Dumnezeu, dar nu le mai are de unde. Toată vigoarea 
tinereţii o dă cui nu trebuie, iar bătrâneţea hârbuită umblă să o dea lui 
Dumnezeu. 

Câteodată primeşte Dumnezeu şi cioburile însă numai dacă au 
mai rămas puteri şi pentru cea mai de pe urmă luptă, mai grea ca cea 
dintâi, care e pe viaţă şi pe moarte. Căci vrăjmaşul care pustieşte prin 
patimi, când află că mintea, împinsă de strigarea conştiinţei, vrea să 



1 Matei 5, 9; Galateni 3, 26. 

2 loan 8, 32. 

Romani 7, 7. 

facă răscoală împotriva robiei sale, vine cu asuprire mare, dovedind 
sufletului că n-are chip de scăpare. Iar ca pedeapsă, precum că sufletul 
a îndrăznit una ca aceasta, diavolul umblă să-1 dea legat la un chinuitor 
mai greu: duhul deznădejdii. 

Aşa e de grea robia duhului acestuia, încât sufletul, adunându-şi 
cele mai de pe urmă puteri, dă lupta deznădejdii. Atunci se află sufle- 
tul între viaţă şi moarte. Câte unii mai scapă, alţii o duc aşa, mai mult 
morţi decât vii; iar alţii, nemaiputând suferi, li se întunecă mintea şi fac 
şi păcatul cel mai de pe urmă: omorârea de sine. Şi în sfârşit, altora, de 
durere, li se rătăceşte mintea cu totul, dând în nebunie. 

Trebuie să spunem că fiecare din patimile de căpetenie pot duce 
zidirea lui Dumnezeu până la decăderea cea mai de pe urmă, fie ea 
omorârea de sine, fie nebunia, fie chiar îndrăcirea. De pildă, lăcomia 
de avere, lăcomia de putere şi fumul mândriei, pe câţi nu i-a luat de 
minte şi s-au omorât! Bolile de pe urma curviei, pe câţi nu i-au adus 
să-şi pună capăt zilelor? Care a sfârşit bine dintre beţivi, care n-au vrut 
nicidecum să se lase de patima lor? Dar şi lenea poate face nebunii 
când se vede în primejdii. 

De unde atâta pustiire? De la o clipă rară de Dumnezeu a minţii, 
clipă în care vrăjmaşul i-a furişat undiţa iadului pe gât, învăluită meş- 
teşugit într-o momeală a unui lucru sensibil al lumii de aici. Protivnicul 
ispiteşte cu momeala plăcerii pe tot omul spre patima spre care-1 prin- 
de că are povârnire mai mare: pe cel aplecat spre trup, cu desfrânarea; 
pe cel înclinat spre gânduri, cu înţelepciunea veacului acestuia 1 care 
pe mulţi i-a rătăcit de Dumnezeu şi pe puţini i-a întors; pe cei dornici 
de Cuvântul lui Dumnezeu îi ispiteşte cu Biblia 2 , încât în zilele noastre 
se văd mulţi călători la iad cu Scriptura în mână. Toţi cei ce umblă 
după plăceri, de orice fel, nu vor scăpa de primejdii, căci sub orice 
plăcere e încolăcit un şarpe. 



1 1 Corinteni 1, 20. 

2 2 Petru 1,20. 

CURSELE ... 

Toată strădania protivnicului aceasta este: să desfacă dragostea 
şi cunoştinţa noastră de Dumnezeu şi să le dea, prin patimi, ca obiect 
de preocupare nimicul şi absurdul. De aceea vicleanul nu se dă la o 
parte de-a reduce la nimic şi la absurd chiar şi virtuţile. Drept aceea e 
destul să izbutească o mutare mai încoace, mai aici, a scopului ultim al 
virtuţilor, şi cu asta a redus la nimicul slavei deşarte şi la absurd toată 
strădania virtuţii. Iată-ne, printr-o singură întorsătură măiastră a viclea- 
nului, deşertând virtuţile în sacul spart al patimilor şi culegând, în 
schimb, vorbe goale de la oameni şi rânjetul lui sinistru. Trebuie deci 
multă şi adâncă deosebire a gândurilor. 

Ca pildă grăitoare, în această privinţă, ne poate fi tâlcuirea Sf. 
Maxim Mărturisitorul al locului de la 1 Ezdra 4, 1-3. împrejurarea 
istorică e următoarea: întoarcerea iudeilor din robia Babilonului şi 
zorul de a-şi reface templul. Vrăjmaşii lor se apropie de ei şi-i roagă să 
primească şi ajutorul lor la ridicarea templului, pentru că la acelaşi 
Dumnezeu se închină. Dar căpeteniile iudeilor, Zorobabel şi Iisus 
(losua), resping ajutorul lor. 

Refuzul acesta de neînţeles primeşte un adânc înţeles tâlcuit 
după sensul spiritual, pe care-1 desprinde Sf. Maxim, din faptul simplu 
istoric. 

"Dacă Zorobabel şi Iisus (losua) înseamnă mintea activă şi con- 
templativă şi dacă vrăjmaşii lui Iuda înseamnă patimile minţii, atunci, 
socotind şi însemnarea numelui celor ce vrăjmăşesc mintea, găsim că 
slava deşartă, mândria, făţărnicia şi dorinţa de a plăcea oamenilor se 
apropie de mintea abia ieşită din robia babilonică a confuziei patimilor 
zicând: "Vom clădi împreună cu voi templul Domnului". "Căci nici 
unul din aceşti draci vicleni nu împiedică vreodată râvna omului 
virtuos ci, înlăturând mai degrabă lipsurile virtuţilor, îndeamnă la şi 
mai mari silinţe, facându-se împreună râvnitori cu cei ce se nevoiesc, 
ca să atragă la ei inima celui ce se străduieşte, după ce a pierdut măsura 
constantă a moderaţiei şi să-1 conducă pe neobservate spre altă ţintă 
decât cea spre care credea că merge. De aceea spun viclenii: "la fel cu 
voi ascultăm pe Domnul vostru". Căci nu urăsc viclenii neprihănirea şi 
nu se scârbesc nici de împărţirea de ajutoare, sau de primirea de stră- 

ini, sau de cântarea de psalmi, sau de cetanii, sau de cele mai înalte 
învăţături, sau de culcarea pe jos, sau de veghere, sau de toate celelalte 
prin care se caracterizează viaţa după Dumnezeu, până ce scopul şi 
cauza celor ce se săvârşesc le slujeşte lor. De aceea, pe ceilalţi draci îi 
observă ascetul mai repede şi scapă mai uşor de vătămarea ce vine de 
la ei. 

Dar pe aceştia care au aparenţă că ajută omului să umble pe 
calea virtuţii şi că zidesc împreună cu el templul Domnului, ce minte 
înaltă i-ar putea descoperi? Nu poate mintea, fără numai prin Cuvântul 
viu şi lucrător, care pătrunde în toate şi străbate până la despărţitura 
sufletului şi a duhului 1 , adică cunoaşte care dintre fapte şi gânduri sunt 
sufleteşti, sau forme şi mişcări naturale ale virtuţii, şi care sunt du- 
hovniceşti, sau forme şi mişcări mai presus de fire şi proprii lui 
Dumnezeu, date firii prin har... 

Căci "nu este înaintea Lui nici o făptură ascunsă" - se înţelege, 
în noi care credem că ne putem ascunde. "Fiindcă toate sunt goale şi 
descoperite" 2 , nu numai cele ce s-au făcut şi s-au gândit, ci şi cele ce 
se vor face şi se vor gândi. Cred că despre faptele şi gândurile viitoare 
spune Scriptura că "nu este făptură ascunsă" iar nu despre cele ce s-au 
săvârşit. Căci acestea ne sunt cunoscute şi nouă înşine şi le sunt şi 
altora descoperite. Deci cu atât mai mult sunt descoperite lui Dumn- 
ezeu, care a cunoscut de mai înainte toate veacurile nesfârşite... 

Cine deci, neavând acest Cuvânt sălăşluit în adâncul inimii, ar fi 
în stare să scape de vicleşugurile ascunse ale făţărniciei dracilor 
împotriva noastră şi să stea de sine cu totul singur fără nici un amestec 
cu ei, şi să zidească templul Domnului asemenea lui Zorobabel? Căci 
acesta spune hotărât şi cu glas mare duhurilor amăgitoare ale mân- 
driei, ale slavei deşarte, ale plăcerii de la oameni şi ale făţărniciei: "Nu 
vom zidi cu voi templul Domnului Dumnezeului nostru, ci vom zidi 
singuri Domnului lui Israil". Numai cel ce are acest Cuvânt poate 
cunoaşte că amestecul dracilor pricinuieşte stricăciunea şi surparea 
întregii clădiri şi întinează harul şi frumuseţea străduinţelor închinate 
lui Dumnezeu. Căci nimenea nu poate, având ca ajutor la virtute pe 
vreunul din dracii pomeniţi, să o zidească pe aceasta lui Dumnzeu. 



'Evrei 4, 12. 2 
Evrei 4, 13. 

Pentru că nu are pe Dumnezeu ca scop, în cele ce face, ca să săvâr- 
şească virtutea privind spre El. Deci nu din invidie n-au primit cei 
ieşiţi din robie pe cei de neam străin să zidească împreună cu ei 
templul Domnului, ci fiindcă au cunoscut cursele ce se ascundeau în 
aparenţa de prietenie a dracilor, care voiau, prin bine, să le aducă pe 
neobservate moartea păcatului; prin cele de-a dreapta să le furişeze 
ispitele de-a stânga." 1 Dar cursele nu se isprăvesc aci. Tot câmpul de 
război e acoperit de curse şi mulţi sunt cei ce le cad în gheare. 



UNII-ŞI TACE MINTEA IN SCRIPTURI 



Cu trecere de vreme, Satana s-a mai iscusit în rele. Pe cine 
poate să-1 întoarcă împotriva lui Dumnezeu, o face, rânjind 2 bucuros; 
pe cine iubeşte pe Dumnezeu, dar călătoreşte fără sfat şi întrebare, îl 
învaţă şi el să iubească pe Dumnezeu, şi- 1 laudă, că bine face, - rară să 
priceapă unul ca acesta, că a căzut la laudă străină şi că în credinţa lui 
s-a încâlcit un fir subţire de putere vrăjmaşă. 

Vicleanul bagă de seamă ce face Dumnezeu şi face şi el la fel. 
Trimite Dumnezeu slujitori, trimite şi el; trimite Dumnezeu vedenii, se 
arată şi el. Propovăduieşte Dumnezeu iubirea de oameni tară deosebiri 
şi margini, propovăduieşte şi el. Cu un cuvânt: contraface tot ce face 
Dumnezeu şi dă de râpă pe oameni cu mulţimea înşelăciunilor. S-a 
făcut de-o îndrăzneală nemaipomenită, încât şi lumina dumnezeiască o 
contraface, nu în înţelesul că s-ar putea apropia să strâmbe adevărata 
lumină, căci l-ar face scrum şi nu poate sta într-însa, ci năluceşte şi el 
o lumină, cu care amăgeşte pe cine poate şi pe cine vede că umblă cu 
îndrăzneală după daruri dumnezeieşti, înainte de dobândirea smereniei 
statornice. Aşa se preface în chip mincinos şi în înger al luminii 3 şi în 



1 Sf. Maxim Mărturisitorul, Răspunsuri către Talasie, întrebarea 56, Filoca- 
lia, Sibiu, 1948, ed. I, voi. 3, şi Scolia 15, pp. 291-294. 

2 1 Petru 5, 8. 

3 2Corinteni 11, 14. > 

hristos mincinos 1 şi înşeală pe mulţi, zicând: "Eu sunt hristos!" 2 Şi te 
trimit să propovăduieşti şi să faci cutare şi cutare..." ,<■ 
E vremea, mai ales în zilele noastre, de care ne-a prevenit 
Mântuitorul, zicând: 



"Băgaţi de seamă, să nu fiţi amăgiţi; căci mulţi 
vor veni în numele Meu, spunând: "Eu sunt Mesia 
şi ceasul e aproape". Nu vă luaţi după ei!" 3 

De aceea e bine să lămurim, după putere, şi acest ucigaş vicle- 
şug al nălucirilor, fiindcă de la o vreme încoace mulţi înşelaţi se ivesc 
şi multă tulburare fac printre oameni. Iată cum vine cursa aceasta: 

Vicleanul are două feluri de momele, după iubirea omului, care 
înclină, fie spre pierzare, fie spre mântuire. Este şi o "ispită a mântui- 
rii" în care au căzut mulţi înşelaţi, zicând că-s mântuiţi, când de fapt ei 
n-au săvârşit nici alergarea şi nici după lege n-au luptat. Este şi ispita 
sfinţeniei, este şi ispita misiunii sau a trimiterii de la "Dumnezeu", 
precum este şi ispita muceniciei. în toate aceste ispite cad cei ce 
ocolesc osteneala, minţile înguste, care spun că nu mai au nimic de 
tăcut, decât să creadă şi să se socotească a fi şi ajuns sfinţenia, misiu- 
nea, mucenicia şi celelalte năluci ale minţii înşelate. 

Au şi ei o osteneală: aceea de a ajunge la darurile mai presus de 
fire, înainte de vreme şi ispitind pe Dumnezeu. 

Deci, nu-i de mirare că-i dă în robia înşelătorului de minte, ca 
să-i chinuiască. 

Câte unii mai aprinşi la minte, fie de la fire, fie de la boli, nea- 
vând cercarea dreptei socoteli, scâncesc în inima lor după daruri mai 
presus de fire, îmbulziţi nu de vreo virtute, ci de iubirea de sine. 
Având aceştia iubire fără minte pe care vor să o cinstească cu daruri 
mai presus de fire, Dumnezeu îngăduie duhului rău să-i amăgească 
desăvârşit 4 ca pe unii ce îndrăznesc să se apropie de Dumnezeu, 
necuraţi la inimă. De aceea, pentru îndrăzneală, îi dă pe seama viclea- 
nului să-i pedepsească. Astfel, când atârnă de la Dumnezeu o atare 
pedeapsă pentru oarecare, îl cercetează Satana luând chipul mincinos 



'Matei 24, 24. 

al lui Hristos, şi, grăindu-i cu mare blândeţe, îi trânteşte o laudă, cu 
care-1 câştigă fulgerător şi poate pentru totdeauna, ca pe unul ce, pe 
calea cea strâmtă 1 şi cu chinuri ce duce la împărăţie, umblă după "plă- 
ceri duhovniceşti". Iată-1 cu momeala pe gât. De-acu, după oarecare 
şcoală a rătăcirii, când încrederea îi va fi câştigată desăvârşit şi-i va fi 
întărită, prin potriviri de semne prevestite ajunge încrezut în sine şi în 
hristosul lui, încât şi moarte de om e în stare să tacă, întememdu-se pe 
Scriptură. 

Iată cum "puiul de drac" al iubirii de sine, facându-se bărbat şi 
ajutat prin vedenii mincinoase de tatăl său, tatăl minciunii, strâmbă 
mintea bietului om, încât i se va părea păcatul virtute dumnezeiască. 
Ba încă, omorând pe cei ce nu cred ca el, i se va părea că face slujbă 
lui "Dumnezeu" (dumnezeul care 1-a înşelat pe el) 2 . 

Când stai de vorbă cu câte unul din aceştia, te uimeşte convin- 
gerea şi siguranţa lui, uneori şi legătura cu judecată a cuvintelor lui, şi 
nu poţi prinde repede că stai de vorbă cu un înşelat şi un sărit din 
minte. Asta, până nu-i afli prima spărtură a minţii, de la care apoi toate 
meşteşugirile vicleanului trebuie să-şi dea arama pe faţă. Trebuie să-i 
prinzi momeala pe care a înghiţit-o şi care, de cele mai adesea, e căde- 
rea la laude, cu care tatăl minciunii şi-a mângâiat pruncul iubirii de 
sine, pe care 1-a clocit cu atâta osârdie cel amăgit de minte. 

Şi nu e mare mirarea, căci zice un filosof: e destul să primeşti în 
minte o singură prejudecată, ca apoi să nu fie prăpăstenie, la care să 
nu ajungi în chipul cel mai logic cu putinţă. De aceea Biserica înşiră 
printre păcatele minţii şi prejudecăţile. 

O mărturie din Scripturi a celor zise ne va dumeri mai bine. Era 
pe vremea proorocilor mincinoşi din zilele lui Ilie şi a regelui Ahav. 
Proorocul Ilie vestise regelui mustrarea lui Dumnezeu, necazurile şi 
moartea ce-1 va ajunge în zilele urmaşilor săi. 

•-••3 Regi 22: --;■-;'•-■•■■■•:: = ■„•■.■■ 

1. Trecură trei ani tară război între Siria şi 
Israil. - - 

lin al treilea an s-a aus Iosafat regele Iudei la 
(Ahav) regele lui Israil. (Urmaşii lui Solomon 
dezbinaseră regatul.) M - ! 

3. Şi a zis regele lui Israil către slugile sale: 
"Ştiţi voi oare, că Ramotul Galaadului e al nostru, 
şi noi tăcem de atâta vreme şi nu- 1 scoatem din 
mâna regelui Siriei?' 7 

4. Apoi a zis lui Iosafat: "Merge-vei şi tu cu 
mine la război împotriva Ramot-Galaadului?" Iar 
Iosafat a zis către regele lui Israil: "Cum eşti tu 
aşa-s şi eu; cum e poporul tău, aşa-i şi poporul 
meu; cum sunt caii tăi, aşa-s şi caii mei". r 

5. Şi a mai zis Iosafat regele lui Iuda cătră 
(Ahav) regele lui Israil: "întreabă dar astăzi, ce 
zice Domnul?" 

6. Şi a adunat regele lui Israil ca la patru sute 

de prooroci, şi le-a zis: "Să merg eu oare cu 
război împotriva Ramot-Galaadului, sau nu?" Şi ei 
au zis: "Să mergi, că Domnul îl va da în mâinile 
regelui"! : - ; 

7. Şi a zis Iosafat: "Nu mai e oare aici vreun 
Prooroc al Domnului, ca să întrebăm pe Domnul 
prin el?" 

8. Şi a zis (Ahav) regele lui Israil cătră Iosafat: 
"Mai este un om, prin care se poate întreba Dom 
nul; însă eu nu-1 iubesc, căci nu prooroceşte de 
bine pentru mine, ci numai de rău; - acesta e 
Miheia, fiul lui Imla". Şi a zis Iosafat: "Nu vorbi 
aşa rege!" ; • 

9. Şi a chemat regele lui Israil pe un famen şi a 
zis: "Du-te după Miheia, fiul lui Imla!" 

10. Apoi regele lui Israil şi Iosafat, regele Iudei, 
s-au aşezat fiecare în tronul său, îmbrăcaţi în 
haine domneşti, în medianul de lângă porţile Sa- 
mariei, şi toţi proorocii prooroceau înaintea lor. 

11. Iar Sedechia, fiul lui Ghenaan, şi-a făcut 
nişte coarne de fier, şi a zis: "Aşa zice Domnul. 

cu acestea vei împunge pe Sirieni până ce-i vei 
nimici". 

i2.Şi toţi proorocii au proorocit aceleaşi, zi 
când: "Să te duci împotriva Ramot-Galaadului, 
că 

vei izbuti. Domnul îl va da în mâinile regelui". 
i3.Iar trimisul, care s-a dus să cheme pe 
Miheia, i-a grăit acestuia zicând: "Iată toţi 
prooro 

cii proorocesc într-un glas de bine regelui; să 
fie 

dar şi cuvântul tău asemenea cu cuvântul 

fiecăruia 

dinei". 

H.Iar Miheia a zis: "Viu este Domnul! Ce-mi 
va spune Domnul aceea voi grăi". 
îs.Apoi a venit el la rege şi regele i-a zis: 
"Miheia, să mai mergem noi oare în război 
împo 

triva Ramot-Galaadului, sau nu?" Şi a zis 
acela: 

"Du-te, că vei izbuti, Domnul îl va da în 

mâna 

regelui". 

, 16. Şi a zis regele: "Iar şi iar te jur, ca să nu-mi 
grăieşti nimic, fără numai ceea ce este adevărat, în 
numele Domnului". 

17. Şi a zis el: "Iată, văd pe toţi Israilitenii îm 
prăştiaţi prin munţi, ca oile ce n-au păstor. Şi a 
zis 

Domnul: ei n-au domn, să se întoarcă fiecare 
cu 

pace la casa sa". 

18. Atunci (Ahav) regele lui Israil a zis către 
Iosafat, regele Iudei: "Nu ţi-am spus eu oare, că 
el 

nu prooroceşte bine pentru mine, ci numai 
de 

rău?" 



i9.Miheia însă a zis: "Nu-i aşa. Nu eu grăiesc: 
ascultă cuvântul Domnului. Nu-i aşa. (Căci) 
am 

văzut pe Domnul, şezând pe tronul Său şi 
toată 

oştirea cerească stătea lângă El, la dreapta şi 
la 

stânga Lui. 

- 20. Şi a zis Domnul: "Cine ar îndupleca pe 
Ahav să meargă şi să cadă în Ramod-Galaad? 
Unul spunea una, altul alta. ; n ' A r . ! 

21. Atunci a grăit un civili şi a stat înaintea feţei 
Domnului, şi a zis: "Eu îl voi ademeni". Şi a zis 
Domnul: "Cum?" 

22.1ar acela a zis: "Mă duc şi mă fac duh min 
cinos în gura tuturor proorocilor lui". Zis-a Dom 
nul: "Tu-1 vei ademeni şi vei face aceasta; du-te şi 
fă cum ai zis!" 

23. Şi iată cum a îngăduit Domnul duhului 
celui mincinos să fie în gura tuturor proorocilor 
acestora, ai tăi; însă Domnul n-a grăit de bine 
pentru tine". 

24. Atunci s-a apropiat Sedechia, fiul lui 
Ghenaan, şi lovind pe Miheia peste obraz, a zis: 
"Cum, au doară s-a depărtat Duhul Domnului de 
la mine, ca să grăiască prin tine?" 

25.1ar Miheia a zis: "Iată, ai să vezi aceasta în 
ziua când vei fugi din cămară în cămară, ca să te 
ascunzi". 

26. Zis-a regele lui Israil: "Luaţi pe Miheia şi- 1 
duceţi la Amon, căpetenia cetăţii, şi la Ioaş, fiul 
regelui. 

27. Şi spuneţi: aşa zice regele: aruncaţi- 1 în 
temniţă, şi- 1 hrăniţi numai cu puţină pâine şi cu 
câte puţină apă, până ce mă voi întoarce biruitor". 
28.1ar Miheia a zis: "Că ai să te întorci biru 
itor, aceasta n-a grăit-o Domnul prin mine". Apoi 
a zis: "Ascultaţi toate popoarele!" 

29. După aceea a purces regele lui Israil şi 
Iosafat, regele Iudei împreună asupra Ramot-Ga- 
laadului. 

30. Şi a zis regele lui Israil către Iosafat: "Eu 
îmi schimb hainele şi intru în luptă; iar tu îmbrăca 
ţi hainele de rege!" Şi şi-a schimbat hainele regele 
lui Israil şi a intrat în luptă. 

31. Regele asirian a poruncit însă celor treizeci 

şi două de căpetenii ale carelor de război, şi a zis: 

"Să nu vă luptaţi nici cu mic, nici cu mare, ci 
numai cu regele lui Israil". 

32. Căpeteniile carelor, văzând pe Iosafat, au 
crezut că acesta este cu adevărat regele lui 
Israil, 

şi s-au repezit asupra lui, ca să se lupte cu 
el. 

Iosafat însă a strigat. 

33. Atunci căpeteniile carelor văzând că nu 
este acesta regele lui Israil, s-au abătut de la el. 
34.1ar un om şi-a întins arcul şi a lovit din în 
tâmplare pe regele lui Israil (Ahav), cel cu 
hainele 

schimbate, într-o încheietură a platoşei; şi acesta 
a 

zis căruţaşului său: 'întoarce îndărăt şi mă 
scoate 

din oaste, că sunt rănit". 

35. Şi s-a pornit luptă mare în acea zi, şi regele 
(rănit) a stat în căruţa lui, în faţa Sirienilor 
toată 

ziua, iar seara a murit; şi a curs sânge din rana 
sa 

pe podul căruţii. 

36. Şi la asfinţitul soarelui s-a dat de veste la 
toată tabăra, zicând: "Să meargă fiecare la 
cetatea 

lui, fiecare la ţinutul lui!" 

37. Şi murind regele, a fost dus în Samaria, şi 
l-au înmormântat în Samaria. 

38. Şi au spălat căruţa lui în iazul Samariei; şi 
câinii au lins sângele lui Ahav, iar 
desfrânatele 

s-au scăldat în spălătura acelui sânge, după 
cuvân 

tul Domnului, pe care 1-a grăit (şi prin Ilie). 

• j; 

Duhul care a ieşit şi a stat înaintea feţei Domnului şi s-a făcut 
duh mincinos în gura proorocilor, căruia i-a zis Domnul: "Du-te şi fa 



cum ai zis!" e acelaşi care a cerut de la Dumnzeu să cerce pe Iov, ca 
să se arate răbdarea şi statornicia dreptului. 



Iovi: 

6. într-o zi îngerii lui Dumnezeu se înfăţişară 
înaintea Domnului, şi Satana veni şi el printre 
ei. 

7. Atunci Domnul zise către Satana: "De unde 
vii?" Iar Satana răspunse Domnului şi-I zise: 
"Am 

dat târcoale pe pământ şi m-am plimbat în sus şi-n 
jos". I 

Cu îngăduirea lui Dumnezeu, Satana îi ceme şi-i culege pe toţi 
cei ce mai umblă în lumea aceasta după plăceri, chiar duhovniceşti, 
numai să-i prindă, că încă nu s-au lepădat desăvârşit de iubirea de sine 
şi de orice spurcăciune a vieţii, după atâta şi atâta propovăduire a 
Bisericii. Căci patima aceasta face pe om să cadă, lovit de săgeţile 
laudei, şi să se trezească cu mintea înşelată şi sărită din socoteala 
smereniei. 

Că iată, pe cei ce n-aveau curăţia vieţii, lingăii de la curtea rege- 
lui Ahav, - i-a dat înşelăciunii desăvârşite a duhului minciunii, şi sfatul 
lor era ispită regelui iubitor de slavă deşartă, ispită în care trebuia să 
cadă şi regele, ascultătorul lor, pentru păcatele sale. 

Ca şi înşelaţii aceia care l-au pălmuit pe adevăratul prooroc al 
lui Dumnezeu, aşa şi proorocii mincinoşi din zilele noastre sunt de o 
îndrăzneală nemaipomenită şi pălmuiesc smerenia, dându-se pe ei de 
ceva mare: "Ilie", "Ioan", "Hristos", "Fiul Omului", "Dreptul Judecă- 
tor", şi aşa mai departe. Pretind ascultare de la oameni pentru că 
"Dumnezeu" i-a trimis, să spună la lume... lucruri de care îţi ţiuie ure- 
chile, şi-ţi îngheaţă inima auzindu-i. 

Pe semnele următoare se pot cunoaşte că nu mai sunt întregi la 

minte: 

î.Se dau pe sine de ceva mare, cum s-au dat 
de altfel toţi ereticii (rătăciţii) vremurilor, pe care 
însă i-a afurisit Biserica, prin sfintele soboare. 
2. Cad la laudă, având o smerenie mincinoasă. 
3. Se ţin pe sine mai presus de Scriptură (unul 
chiar mi-a rupt-o), mai presus de Biserică şi sfinţi. 
4. Mor după a fi ascultaţi şi crezuţi de oameni. 
. 5 . Fierb de mânie când nu sunt luaţi în serios. 

6. Adesea au "grăire în duh", cu "duhul" care-i 
poartă şi-i învaţă. 

7. Nu vor nici în ruptul capului să-şi controleze 
preoţi cele auzite de la "duhul" lor. 

s.Câte unii cu toate acestea arată o evlavie 
neobişnuită: mărturisind pe Hristos, pe 
Maica 

Domnului, facându-şi şi sfânta Cruce, bătând 
me 

tanii, sărutând icoanele, ba şi Sfânta 
împărtăşanie 

luând-OB(î); şijurându-se că-s oamenii lui 
Dumne 

zeu, iar ei sunt înşelaţi. 

9.Fac pe proorocii şi împrăştie spaimă între 

oameni. Multe proorocii li se împlinesc, dar 

multe 

nu. Asta atârnă de puterea de străvedere a 
"duhu 

lui" care le spune ce le spune, ca unul ce n- 
are 

învelitoarea trupului, şi de aceea prinde cu 
oare 

care vreme înainte, cele ce le apropie 
Dumnezeu 

de oameni. Dar asta nu e proorocie. 

îo.în numele "dumnezeului" lor, sunt în stare 

să omoare om, întemeindu-se pe Scriptură că 

Şi 

Avraam a fost în stare de o atare ascultare, 
iar 

Finees a şi făcut aceasta şi i s-a socotit 
acestuia 

râvnă pentru Dumnezeul său 1 . (Cu amăgirea 
as 

cultării până la ucidere de om, a cercat 
vrăjmaşul 

pe mulţi, în toate vremurile, chiar şi pe 
pustnici, 

de cum pe oamenii lumii.) Prin urmare fiind 
aşa 

de săritori cu ascultarea şi credinţa la 
poveţele 

"duhului" lor, pe care-1 cred că e Hristos, sunt 



o 

adevărată primejdie printre oameni; terorişti 
ai 

sufletelor simple. 

11. Sar de la un lucru la altul şi leagă lucruri 
fără nici o legătură. Tălmăcesc greşit, 
strâmbă 

adevărul şi se propovăduiesc din Scripturi, 
mai 

mult pe ei înşişi decât pe Dumnezeu, 
mergând 

grăbit spre cea mai de pe urmă sfărâmare şi 
sărire 

a minţii. ; ;, 
i2.In preajma lor simţi tulburare şi primejdie, 
căci mulţi dintre ei au fost pe la casa de 
nebuni, 

sau vor trebui să se ducă. Nu-i blândeţe pe 
chipul 

lor. Nu-i ocăram, ci ne păzim şi-i învăţăm şi 
pe 



Numerii 25, 7-13. 

alţii să se păzească şi ne înfricoşăm cât de groaz 

nic şi-au tăiat mintea în Scripturi 1 . ; 

Totuşi, pe cât se poate, să încercăm a-i înţelege, lămurind ade- 
vărul lucrurilor şi meşteşugirile vicleanului. E ştiut, că făcând omul 
gândurile şi voile celui rău, intră acela în el. Sau, altfel zicând: iubind 
cele rele, pe firul acestei iubiri, intră vrăjmaşul în cetate; adică prin 
cele de-a stânga, relele. Când însă vede că nu poate amăgi pe om cu 
cele de-a stânga, sare în cealaltă margine, de-a dreapta de tot, căutând 
acolo să-1 amăgească, ca să-i dea omul crezare. Ii trânteşte o laudă 
pentru mulţimea credinţei în Dumnezeu şi a iubirii virtuţii, şi- 1 îndeam- 
nă ca fără măsură şi fără întrebare să se silească în acestea. Pe unul îl 
trezea la rugăciune, silindu-se să-i strecoare în minte şi-n inimă părere 
mare despre sine, precum că pe "el" îl trezesc "îngerii" la pravilă. Sau 
dacă cel ochit spre înşelare nu-i chiar aşa de virtuos, îi mai îngăduie 
să fumeze, să bea, zicându-i gândurile că-i trebuie putere, şi nu-i pă- 
cat. Pe unul 1-a săgetat arătându-i-se în chipul lui "Hristos" şi spunân- 
du-i "Pentru dumneata mai răsare soarele!" Douăzeci şi cinci de ani pe 
urmă 1-a mai dăscălit, ca să ajungă să se creadă pe sine că el e fiul 
omului din Scriptură şi dreptul judecător, care va despărţi oile de capre 
şi va întemeia împărăţia lui Dumnezeu pe pământ, şi că în zilele lui va 
fi sfârşitul şi judecata, care se va face prin el. (De fapt era sfârşitul 
judecăţii sale, pe care o vedea, nu la sine, ci în afară, la toată lumea.) 
Ue fiecare dată când îl zorea credinţa aceasta trecea, după câte o ispra- 
vă, şi pe la casa de nebuni. 

Firul acestei iubiri, fie că înclină spre păcate, fie că înclină spre 
Dumnezeu, vrăjmaşul caută să-1 prindă de capete, nesfiindu-se uciga- 
şul să se dea drept "Dumnezeu", numai să prindă pe cine poate. De 
aceea au zis Părinţii că întotdeauna extremele sunt ale diavolului. 
Adică şi prea mare iubire de Dumnezeu - înainte de vreme - poate fi 
pricină de cădere: o iubire oarecum pământească, pătimaşă, neliniştită, 
nesenină, necurată şi pironită. 

Grijă la minte! Căci războiul nevăzut cearcă pe toată lumea şi 
n-a cruţat nici iubirea de Dumnezeu a Apostolilor! Deci, ca să price- 
pem mai bine lucrul acesta subţire şi rostul pentru toţi al celor scrise, 



2 Petru I, 20. 

ne folosim de icoana celor trei iubiri, a celor trei ucenici ai Domnului: 
Petru, Iuda şi Ioan. 



GREŞELILE IUBIRII ŞI DREAPTA SOCOTEALĂ 

! Aceşti ucenici ai Domnului, din pricina iubirii lor aprinse, flecare 
a făcut câte o greşeală în ucenicia lor. Doi s-au îndreptat, unul s-a 
surpat. Astfel, într-o călătorie, când oamenii dintr-o cetate oarecare 
necunoscându-i, n-au vrut să-i primească, Iacob şi Ioan au zis: să ne 
rugăm ca Ilie, să se pogoare foc din cer peste ei să-i ardă. [ Cinstea şi 
preţul pe care-1 avea Domnul în inima lor, precum şi râvna sau iuţimea 
lor, încă nu le aveau în cumpănă şi cu dreaptă socoteală şi aşa au ars o 
greşeală. Mântuitorul i-a adus la blândeţe şi la dreapta socoteală, 
învăţându-i: "Nu ştiţi ce duh grăieşte prin voi acestea" 2 . 

Petru, după frumoasa mărturisire de credinţă: "Tu eşti Hristos 
Fiul lui Dumnezeu celui viu!" 3 , şi după lauda Mântuitorului - care în 
aşa fel i-a spus-o, ca oarecum să-1 ferească de primejdia laudei şi a pă- 
rerii de sine, - când Iisus a început să le spună Apostolilor despre 
patimile şi răstignirea Sa, Petru, în iubirea lui n-a putut răbda o soco- 
teală ca aceea, ci şi sări cu gura: "Doamne, să nu-Ţi fie Ţie una ca 
aceasta!" 4 Atunci, ca unul ce n-avea şi cunoştinţa tainelor lui Dumne- 
zeu care să ţie cumpăna dreaptă cu puterea iubirii aprinse şi înţeleasă 
omeneşte, căpătă de la Domnul palmele acestea: "înapoia Mea Sata- 
no! sminteală îmi eşti!" 5 Sigur că nu Petru era Satana, ci un gând al 
Satanei intrase şi se exprimase prin gura lui Petru, - căci era o spăr- 
tură, o descumpănire între puterile lui sufleteşti: cunoştinţă, dragoste şi 
iuţime. Şi se vede că încă nu s-a tămăduit cu îndreptarea aceea. Mai 
bătrân fiind şi mai greu de leac, iubirea lui încă nu se strămutase, ca a 
lui Ioan: toată pentru Mântuitorul, ci mai ţinea ceva şi pentru sine. 
Mântuitorul îl cunoştea şi-i prevesti lepădarea cea de trei ori în curtea 
lui Caiafa. Petru iarăşi sări cu gura, zicând că nu. Dar la urmă a trebuit 



1 Luca 9, 54. 

2 Luca 9, 55. 

3 Matei 16, 16. 



Matei 16,22. 
Matei 16,23. 

să constate că a mai luat trei palme peste obraz, pentru iubirea pe care 
n-o dase toată lui Dumnezeu, precum făgăduise, ci mai ţinuse şi pentru 
sine. Sfânta Predanie zice că atâta a plâns Petru şi s-a pocăit, încât 
lacrimile tăiaseră brazde în obrajii săi. 

Iuda, ucenic al Mântuitorului şi el, având minte, iubire şi voinţă, 
însă după felul lui, iarăşi ne dă o pildă şi o învăţătură. Iuda voia ca şi 
Mântuitorul să iubească ceea ce iubeşte el, adică să întemeieze o 
împărăţie pământească a Cerurilor şi Iisus să se facă împărat, iar pe el. 
mare sfetnic şi vistiernic al arginţilor, că tare era umilit, să fie trimis 
desculţ, fără traistă şi numai cu toiag 1 şi să propovăduiască o împărăţie 
pe care n-o vedea cu ochii săi de lut, şi pentru care n-avea decât o 
zdreanţă de pungă goală. 

Aşa fiind făcut, parcă era de un gând cu tot neamul său. De 
aceea, deşi Mântuitorul 1-a iubit şi 1-a înzestrat cu daruri întocmai ca şi 
pe ceilalţi, totuşi el a rămas evreul tară leac, iubind un "Dumnezeu al 
veacului de acum" 2 , iar pe Iisus care nu corespundea iubirii sale pă- 
mânteşti, L-a vândut pe treizeci de arginţi, câştig ce-a mai putut să 
scoată, pentru slujba de trei ani. 

Cele două capete ale iubirii sale erau prinse de diavol. El se 
iubea pe sine, iar pe Dumnezeu, numai dacă Dumnezeu îi asigura mul- 
ţumirea iubirii de sine, - ceea ce adevăratul Dumnezeu n-a putut să-i 
împlinească. De aceea s-a lăsat păgubaş. Mântuitorul a încercat totul 
cu beteagul său ucenic, dar în zadar. I-a dat şi Sfânta împărtăşanie cu 
Sine, dar în loc să se tămăduiască, a intrat şi mai cu putere Satana în 
el 3 şi Mântuitorul - în grai omenesc zicând - S-a dat bătut, spunându-i: 
"Ce faci, fa mai curând!" - că nu puteau dracii face nimic, de nu le 
îngăduia Dumnezeu. 

A avut şi el o clipă de trezire, dar nu mai era el stăpân pe sine, 
ci acum era mai tare noul său "stăpân", care-1 trăgea la plata spânzu- 
rării... şi nu i-a mai dat vreme... 

Iată ce primejdie grozavă e acea iubire de sine, care nu se dăru- 
ieşte lui Dumnezeu, nu se pleacă sfatului, decât cu făţărnicie: necaz 
mare şi jug greu peste fiii lui Adam. 



1 Marcu 6, 8. 

2 2 Corinteni 4,4. 

3 loan 13, 27. . 

Unirea celor doi sau trei în numele lui Dumnezeu, e o minune 
nevăzută în suflet, e venirea iuţimii, a cunoştinţei şi a dragostei la 



ceea 
ce 

urmăr 
im cu 
orice 
prilej 
ca pe 
un 



cump minte şi mai multă minte în inimă, căci altfel, tară lucrarea de unire a 

ăna preafericitului nume, o iau razna şi inima şi mintea. 

linişti 

tă a 

drept 

ei MASURILE... 

socot 

eli, 

ştiuto "Cine nu se leapădă de sine, nu poate să vie după Mine." 1 Cine 

are nu poate să întrebe şi nu se poate pleca sfatului unui părinte duhovni- 

^ cesc, sau nici măcar nu-1 caută, nu găseşte pe Iisus. Dacă totuşi vrea să 

tam £ se ţie de urma lui Dumnezeu, dar fiind cu inima şi mintea întinate de 

• părere şi mândrie dă de înşelăciuni. De aceea-s rânduiţi duhovnicii, să 

ştiuto cumpănească duhurile ce le străbat mintea, să cunoască măsurile fie- 

cărui ins, şi încotro îi înclină cumpăna. 

dl C 

^ încă de mult mărturisea Proorocul Iordanului că: "Nu poate un 

3 om să ia nimic, dacă nu i s-a dat lui din Cer" 2 . Dar tot aşa zic şi cei 

r - înşelaţi. Cum să prindem înşelăciunea din urmă? Foarte uşor de prins. 

' t Cei ce cu adevărat au darul de la Dumnezeu, vin la duhovnici să 

întrebe, pe când cei înşelaţi nu vor, ci se ţin pe sine mai presus de orice 
dar. Ei nu mai ştiu că Ură de smerenie, nu dai de Dumnezeu, ci de 
înşelătorul; fără întrebare nu intri pe poartă, ci sari pe aiurea şi cu 
tâlharii te socoteşti. Râvna fără întrebare şi părerea sar măsura. 



'Luca 9, 23. 
2 Ioan 3, 27. 



"In puterea darului ce mi s-a dat spun oricui, care 
este între voi, să nu năzuiască mai sus decât i se 
cuvine să năzuiască, ci să cugete cumpănit, fieca- 
^ ■ re precum Dumnezeu i-a împărţit măsura credin- 

Asta ne-o spune Sf. Pavel, care, deşi a văzut lumina puternică 
din cer şi a auzit glasul adevăratului Iisus Hristos, care I-a descoperit 
rostul sfintei Sale nevăzute arătări, totuşi, spre asigurarea şi învăţarea 
smereniei, 1-a trimis orb la sluga sa în Damasc 1 . Acesta, vestit şi el de 
Mântuitorul 2 , 1-a primit, 1-a lămurit şi 1-a înnoit cu botezul. Acelaşi 
Pavel, după altă multă învăţătură, trudă şi propovăduire, după alte ve- 
denii, semne şi răpire în Rai, totuşi s-a dus la Ierusalim, să se întâl- 
nească cu ceilalţi Apostoli şi să le spună şi lor Evanghelia pe care o 
vestea el, ca nu cumva să fie în înşelare şi toată truda lui zadarnică 3 . 

Aşa-1 povăţuia nu îndoiala ci, smerenia. 

în fiecare ins a închis Dumnezeu chemarea către tot rostul şi lu- 
crul, pe care - la vreme - le va avea între oameni. Astfel: 

Efeseni 4: 

n. El a dat pe unii ca să fie Apostoli, pe alţii 
prooroci, pe alţii bine vestitori, pe alţii păstori şi 
învăţători, 

i2.Spre desăvârşirea sfinţilor, la lucrul slujbei, 
spre zidirea trupului lui Hristos, 

13. Până când toţi vom fi ajuns la unirea ere 
dinţei şi a cunoştinţei Fiului lui Dumnezeu, la 
starea bărbatului desăvârşit, la măsura plinirii vâr 
stei lui Hristos, 

14. Ca să nu mai fim copiii şi jucăria valurilor, 
purtaţi încoace şi încolo de orice vânt de învăţă 
tură, prin înşelăciunea oamenilor, prin vicleşugul 
lor, spre uneltirea rătăcirii, 

îs.Ci fiind credincioşi adevărului, prin iubire 
să sporim întru toate, pentru el, care este capul - 
Hristos. 



'Fapte 22, 6-7. 
2 Fapte 26, 16-18. 
3 Galateni2, 1-8. 

El uneşte cele învrăjbite, El ne măsoară darul, El ne cheamă la 
lucru în vie, El ne ajută pe fiecare în parte - dacă nu uităm să-1 che- 
măm -; iar spre desăvârşirea obştei, El luminează slujitorii. 

Sunt, între cei trimişi de Dumnezeu, şi oameni ce au darul să 
vadă dincolo de zare, să audă graiuri şi cuvinte mai presus de fire. Dar 
aceştia, la vreme de mare însemnătate pentru ei, când li se deschide 
ochiul vederii şi urechile auzirii celor de dincolo, să nu întârzie a căuta 
povăţuirea unui duhovnic, care le va feri inima şi mintea de bucurie 
străină şi care îi va ocroti cu dulama smereniei. 

Căci dacă nu fac aşa, cu tot darul de sus, pot cădea pradă înşe- 
lăciunii. Iată cum: Darurile lui Dumnezeu ascunse în noi, noi nu le 
ştim, dar Satana le vede; şi, ca un tâlhar viclean, pândeşte vremea da- 
rului de sus să se deschidă în viaţa noastră şi de nu-1 va afla acoperit 
de smerenie şi dreaptă socoteală, varsă el, ca pe un jgheab, pustiirile 
lui pe făgaşul lui Dumnezeu. 

Deci, ce ţi-a dat Dumnezeu dar, asigură- 1 cu întrebarea şi ocro- 
teşte- 1 cu smerenia, şi cu atât mai vârtos nu ieşi din sfatul unuia dintre 
nebăgaţii în seamă slujitori ai lui Dumnezeu. "Cu cât eşti mai mare, 
mai mult te smereşte, şi înaintea Domnului vei afla Har" zice înţelep- 
tul 1 . Căci de n-ai îndemânare către socoteala aceasta, atunci darului 
vederii tale i se arată un Hristos mincinos şi urechii tale îi va grăi Sata- 
na, care se va da pe sine "Hristos" şi te va amăgi desăvârşit. 

"...Se vor ridica hristoşi mincinoşi şi vor da 
semne mari şi minuni, ca să amăgească, de va fi 
cu putinţă şi pe cei aleşi." 2 

Hristoşii şi proorocii mincinoşi, de care ne previne Mântuitorul 
din vreme, sunt viclenii de dincolo de zare, care fac silă mare şi mult 
meşteşugită, ca să fie primiţi de oameni ca atare. Ei umblă răcnind şi 
caută pe cineva să-i vadă şi să-i asculte. - Nu cumva li-e vremea 
aproape, căci tare-şi mai fac de cap!? 

Mântuire este şi pentru cei înşelaţi: când îşi vor cunoaşte înşela- 
rea şi se vor pocăi de ea. Iuda însă n-a mai avut vreme. 



1 înţelepciunea lui Isus Sirah 3, 18. 

2 Matei 24, 24. 

Iată pe scurt pricinile şi grija pentru care Predania Bisericii 
Răsăritene se fereşte de vedenii, şi-şi fereşte şi fiii, întrucât acestea nu 
sunt neapărat trebuitoare mântuirii, şi desăvârşirea, la care suntem 
chemaţi, lasă în urmă orice vedenie. Revelaţia e deplină, iar cele ce 
mai lipsesc, le aşteptăm la a doua venire. 



SFATURILE EVANGHELICE 
SAU PORUNCILE 
DESĂVÂRŞIRII 

Porunca desăvârşirii s-a dat încă prin Legea veche, evreilor 1 , dar 
cu deosebire s-a dat prin Legea nouă, creştinilor 2 . Desăvârşirea şi 
sfinţenia sunt cele ce măsoară apropierea sau depărtarea noastră de 
Dumnezeu. De aceea, în trei cete se rânduiesc ostaşii războiului du- 
hovnicesc, în: chemaţi, aleşi şi credincioşi', sau cu altă numire: înce- 
pători, sporiţi şi desăvârşiţi. 

Dar s-a ales o ceată de creştini care găsesc înlăuntnil lor îndem- 
narea, sau chemarea numai spre viaţa duhovnicească, ca singurul rost 
vrednic al vieţii. Aceştia sunt călugării. 

Precum când merg la oaste, oamenii lumii lasă toată grija de 
acasă, ca să nu-i încâlcească în vremea ostăşiei, aşa şi nevoitorii mân- 
tuirii lasă toată grija lumii, pentru împăratul cerurilor. 

Dacă la intrarea în viaţă sunt de ajuns poruncile şi sângele 
Mielului, pentru ajungerea desăvârşirii însă sfaturile Evanghelice se 
fac poamei. Sfaturile Evanghelice sunt tot porunci pentru cine are 
înzestrarea de a le împlini. Şi o au mult mai mulţi, după cum întâm- 
plările vieţii îi dovedeşte, şi iarăşi înzestrarea aceasta şi-o desăvârşesc 
mult mai puţini, din lipsa de povăţuitori desăvârşiţi. Printre sfaturile 
evanghelice, sau poruncile desăvârşirii cea dintâi e lepădarea de lume. 
Cine se leapădă de lume nu mai stă la cumpănă, între preţul lumii în- 



•Levttic 11,44-45. 

2 Matei 5„ 48. 

' Apocalipsă 17, 14. 

tregi, de i-ar da-o cineva toată în stăpânire până la sfârşitul Veacurilor, 
şi între preţul sufletului, curăţit şi strălucit de slava lui Dumnezeu, în 
viaţa de apoi. Faţă de slava aceea, ale lumii de aicea toate sunt gunoi 1 . 

Lepădarea de lume e o convingere, pe care poţi s-o ai şi în mij- 
locul lumii stând, precum poţi să n-o ai în mijlocul pustiei petrecând. 
Dar cei ce se mântuiesc, toti trebuie s-o aibă. 

Călugării deci, vrând să înveţe ştiinţa mântuirii 2 , sau meşteşugul 
izbăvirii din cele de aici şi strămutarea în cele de dincolo, dau aceste 
trei sfinte făgăduinţe: sărăcia, fecioria şi ascultarea. 

Făgăduinţele acestea, când sunt făcute dintr-o convingere sta- 



tornic evanghelice şi urmarea Mântuitorului. Astfel sărăcia e dezlipirea 

ă, sufletului de orice lăcomie de avere sau iubire de argint, precum şi 

surpă dezlipirea de gândul averii. Cel dezlipit cu sufletul de acestea, de va şi 

pe avea avere în grijă, nu va fi împătimit de ea, şi nu-şi va pierde 

rând cumpătul, când s-ar întâmpla să o piardă. 

toate Fecioria stă împotriva a toată desfrânarea. Nevoinţa ei urmă- 

patim reşte să aducă firea la linişte sau la nepătimire, ca la o stare de la sine 

ile şi înţeles a firii pe care firea a avut-o odată. 

izbăv Ascultarea însă e făgăduinţa cea mai grea: mucenicia pe viaţă, 
esc pe Toţi i-au zis aşa. Greutatea ei cu adevărat stă şi în îndărătnicia firii, 
nevoit sălbătăcită de păcate, dar stă şi în scăderile povăţuitorilor. Dacă povă- 
or de ţuitorii n-au cuvântul acoperit cu o sporită viaţă duhovnicească şi nu 
toate au patimile stinse, n-au cu ce te îndemna la ascultarea desăvârşită, de- 
cursei cât cu puterea mărimii, sau cu mărimea puterii. E vorba de o ascultare, 
e care opreşte mintea ascultătorului de a mai cumpăni cuvântul şi sare 
vrăjm să-1 facă întocmai, chiar de l-ar costa viaţa. Ascultătorul nu mai face 
aşului nici o socoteală cu viaţa, liniştit că duhovnicescul său părinte i-a luat 
; căci grija vieţii şi 1-a scutit de toate primejdiile socotirii. Desăvârşit nu poţi 
aceste asculta decât de un sfânt. Aceştia însă fug de slujba poruncirii. 
a sunt Totuşi spre folosul vieţii duhovniceşti eşti de mare câştig ascul- 
sfaturi tând pe oricine; căci ascultarea e rânduită împotriva patimilor minţii: 
le mândria, părerea şi slava deşartă, şi cine are de gând să scape de 



Matei 16, 26 şiIIoan2, 17. 



Luca 1, 77. 

acestea nu stă să cumpănească sfinţenia mai marelui. Ascultarea desă- 
vârşită e vestita "tăiere a voii" care, de multe ori, e tot una cu tăierea 
capului. Ascultătorul desăvârşit nu mai are război cu necazurile ce vin 
de pe urma iubirii de sine şi nici lupte cu grija vieţii care 1-a scos din 
Rai. Ascultarea e lepădarea de sine, luarea crucii în fiecare zi 1 şi urma- 
rea Mântuitorului. Ea ne învaţă smerenia, care ucide toate patimile şi 
linişteşte sufletul. Ea stinge orice frământare şi opreşte orice iniţiativă, 
deci toată energia, cu vremea, trebuie să se convertească în virtuţi du- 
hovniceşti. Ascultarea aceasta stinge personalitatea de pe planul lumii 
şi, dacă e ceva de capul ascultătorului, toată înzestrarea lui se pre- 
schimbă în sfinţenie, pe care, de multe ori, se poate întâmpla să n-o 
ştie nimeni fără numai Dumnezeu. Aşa creşte ascultătorul o personali- 
tate a spiritului, când izbuteşte să treacă peste grămada sa de oase ca 
şi cum ar trece altul. 

în fiecare om este închisă o măsură a lui, după cum ne asigură şi 
Sfântul Pavel 2 ; peste aceasta să nu treacă nimeni, dar nici să nu se 
lenevească nimeni a o ajunge. Arătarea şi împlinirea în firea noastră a 
tuturor darurilor naşterii noastre de sus, din Duhul Sfânt, e ceea ce 
numim desăvârşirea, cea la măsura fiecărui ins. Fiecare e înzestrat şi 
trimis să împlinească un rost al lui Dumnezeu între oameni. Dezvelirea 
şi înţelegerea acestui rost sau destin ascuns în noi în fiecare, după 
atotştiinţa de mai înainte 3 a lui Dumnezeu, nu poate fi dezgropat tară 
cunoştinţa şi luarea aminte a unui duhovnic iscusit, care are grija şi 
meşteşugul să înlăture toată piedeca şi nepriceperea, ca să poată avea 
loc de ele voia cea bună a lui Dumnezeu, care era ascunsă în tine. 
Duhovnicul, sau stareţul, ajută şi dezvăluie toate intenţiile lui Dumne- 
zeu din fiii Săi, dăruite lor după măsura credinţei, ce vor avea s-o aibă. 

De aceea toţi nevoitorii trebuie să-şi găsească duhovnic, deoa- 
rece în cele duhovniceşti, tot ce nu e din povăţuire orânduită şi sub 
ocrotirea smereniei duce la înşelare şi la mai mare rătăcire, decât însăşi 
patimile. 



"Prin ştiinţa lui, dreptul, sluga Mea, va îndrepta pe 
mulţi." 4 



1 Luca9,23. 
2 Romani 12, 3. 



3 Romani 8, 29. 
4 Isaia 53, 11. 

Prin acea prietenie a duhovnicului cu Dumnezeu, despre care nu 
ne mai tocmim, el va întoarce sau va atrage voia omului la voia lui 
Dumnezeu, facându-1 să vrea şi el ce vrea Dumnezeu. Atunci vei fi în 
ascultarea care era în Hristos Iisus 1 , şi dreptul, sluga lui Dumnezeu, va 
întoarce dragostea ta la dragostea lui Dumnezeu, iubind şi tu ce iubeş- 
te Dumnezeu: atunci va fi în noi simţirea care era în Iisus 2 . Duhovnicul 
va întoarce şi mintea noastră de la atâta umblare pustie în afară, şi o va 
face scaun al lui Hristos-Dumnezeu, în care sunt ascunse toate como- 
rile cunoştinţei şi ale înţelepciunii 3 . 

La aceste stări însă nimeni să nu încerce să ajungă singur, căci 
nu va ajunge sau va ajunge rău. Toate darurile închise în destinul 
nostru sunt îngrădite cu suferinţe, şi numai la atâtea daruri ajungem, 
prin câtă suferinţă putem răzbi cu bucurie. Numai atâta bine putem 
face, câtă suferinţă putem ridica de pe el. Numai atâta mângâiere pu- 
tem aduce între oameni, câtă amărăciune putem bea în locul celor ce 
vrem să-i mângăiem. Atâta strălucire va arăta iubirea de Dumnezeu şi 
de oameni în noi, sau atât de puternice vor fi mila şi adevărul în noi, 
câtă văpaie de ură înfruntăm bucuroşi pentru Dumnezeu şi oameni. Şi 
aşa mai departe. 

E bine de ştiut şi faptul că darurile lui Dumnezeu dau o mare 
putere de a suferi, cu seninătate, orice protivnicie în calea darului, şi, 
răbdând cu linişte, toate piedicile cad pe rând, printr-o nevăzută rându- 
ială dumnezeiască. 

Lupta începătorului este lupta izbăvirii de patimi; straja atenţiei 
la porţile simţurilor, ca să nu intre pruncii vaviloneşti, care, racându-se 
bărbaţi, ar fi mai greu de scos. Deci cum se arată aceia, să-i şi lovească 
de Piatră, ca să nu ajungă cu ei până la luptă. Năvala de gânduri să nu 
descurajeze pe începători; toată grija să le fie să nu se nevoiască cu 
gândurile. A nu avea gânduri e tot aşa de cu neputinţă, ca şi a crede că 
poţi opri vântul, dar, cu orânduire dumnezeiască, vin şi vremuri tară 
furtună. 

începătorii pot să vadă cum numele Mântuitorului îi izbăveşte 
de asuprirea momelelor vicleanului - ceea ce-i îndatorează cu o mare 



1 Filipeni 2, 8. 

2 Filipeni 2, 5. 
'Coloseni 2, 3. 

smerenie înaintea lui Dumnezeu, ştiind că se luptă El în locul lor. 
Partea începătorilor este nevoinţa de a seca izvoarele patimilor din pă- 
mântul inimii, precum şi grija de a nu se sui cu mintea în văzduhul pă- 
rerii, căci acolo bat furtuni mari şi se rup aripile minţii. Fiindcă de 
multe ori e atrasă mintea dincolo şi, furată de vrajă cum e, uşor poate 
fi mişcată de bucurie străină. De aceea Sfinţii Părinţi ne atrag luarea 
aminte să ne împotrivim acestei răpiri a minţii, pentru că dincolo, mari 
şi multe sunt primejdiile, în care începătorii pot să-şi frângă mintea, 
începătorii trebuie să stea cu mintea de strajă la porţile sufletului, ca să 
nu intre ca un foc bucurie străină în cetate. 

Vremea nevoinţei pentru unii e mai scurtă, pentru alţii mai 
lungă, pentru unii mai uşoara, pentru alţii mai grea, şi pentru foarte 
mulţi ţine toată viaţa. Dar pentru cei ce nu judecă pe nimeni, Mântui- 
torul zice că tară nevoinţa intră în împărăţie 1 . 

Fără uscarea izvoarelor rele, Iară scoatere din rădăcină a patimi- 
lor - ca pe urmă locul să fie ars cu lacrimile pocăinţei - tară netezirea 
scurmăturilor pe care le-au făcut în fire porcii patimilor: dealuri şi văi. 
nu e chip de a primi pe Iisus şi-a ajunge în ceata a doua a luptătorilor, 
a celor sporiţi. Ceata începătorilor stă sub fericirea sărăciei desăvârşi- 
te. Nimic n-a mai rămas de care să Ie mai fie împătimită inima, nici de 
ei înşişi, nici din altceva din cele de aici. Cât despre patimi, singura lor 
avuţie, prin nevoinţa cea de bunăvoie, au risipit-o, au ajuns săraci şi 
s-au făcut ca un crin în pustie. 



CEI CURAŢI CU INIMA 

Măsura celor sporiţi stă sub fericirea fecioriei sau a celor curaţi 
cu inima. Căci una e să fagăduieşti că vei petrece în feciorie şi alta e să 
ajungi cu adevărat starea nevinovăţiei şi nepătimirea. Cei ce-şi întorc 
mânia şi pofta de la cele de aici, unde altfel ar fi zăcătorit în contra 
firii, aceia scapă de bărbatul sau de femeia dintr-înşii şi vin la starea 
unui suflet de fecioară. 



Luca 6, 37. 

Sufletul ajuns la starea de fecioară are parte de crinul Bunei- 
Vestiri a naşterii lui Hristos într-însul. In vremea aceasta, sortită dez- 
velirii darurilor dobândite prin Sf. Mir, se întâmplă că sufletul trebuie 
să treacă prin nevoinţe fără de voie, neatârnătoare de el, care însă îi 
vin prin dumnezeiască orânduire, împlinind ceea ce mai lipsea din 
lămurirea la câtă s-a supus prin nevoinţe de bună voie. In vremea 
aceasta, lucrează asupra nevoitorilor puterea cea mai presus de fire a 
Duhului Sfânt. Dar, să nu uităm: numai după ce ei, prin nevoinţele 
cele de bună voie, au scos toate puterile sufletului din robia lucrării 
contra firii şi le-au adus la lucrarea potrivită cu firea, spre care le erau 
date. Odată dobândită această convertire şi armonie lăuntrică a puteri- 
lor, vine şi lucrarea cea mai presus de fire şi ajută creşterea şi rodirea 
darurilor Duhului Sfânt, potrivit orânduirii lui Dumnezeu cu fiecare. 

Prunc nou s-a născut firii, pe care a întors-o la starea de fecioară 
fără prihană. Iar pruncul creştea şi se întărea cu Duhul, umplându-se 
de înţelepciune, şi Harul lui Dumnezeu era cu El 1 . El e steaua de 
dimineaţă, care răsare în inimile credincioşilor 2 , după cum zice Petru. 
El e Dumnezeul-lumină - lumina ta - cea care era învăluită de întune- 
recul neştiinţei din vremea patimilor, care va răsări ca zorile şi va grăbi 
tămăduirea ta 3 . Pe dărâmăturile tale vechi se vor face zidiri din nou, 
cărora le vei pune temelia cea străveche 4 : Iisus Hristos. Lumina lumii 
şi lumina ta va creşte tot mai tare, pruncul Iisus s-a făcut, în ceata 
celor desăvârşiţi, bărbat desăvârşit, şi vine, plecându-şi capul, sub 
mâna de ţărână a zidirii Sale, arătându-ne smerenia ca pe un Botez. 

Duhul lui Dumnezeu, lumina cea adevărată: Hristos, lumina 
care luminează pe tot omul ce vine în lume 5 , ajută sufletul să se cu- 
noască cu adevărat ce este fată de sfinţenia lui Dumnezeu. La lumina 

5 5 

adevărului veşnic îşi vede mulţimea păcatelor, loviturile tâlharilor, 
tăieturile fărădelegilor şi întârzierea tămăduirii. Pe măsură ce sporeşte 
într-însul lumina dumnezeiască a cunoştinţei de sine, pe aceeaşi 
măsură vede câtă stricăciune i-a făcut vremea închisă în necunoştinţa 
de sine. Aşa se face că sub lucrarea sfântă a Harului, nevoitorii se văd 
cei mai mari păcătoşi - căci e cineva sfânt în ei şi le arată aceasta. Iată 



1 Luca 2, 40. 

2 2 Petru 1, 19. 

3 Isaia 58, 8-12. 



4 Isaia 58, 12. 
5 Ioanl,9. 

cuvântul Sf. Marcu Ascetul: "Cu cât sporeşti virtutea astăzi, cu atât 
te-ai dovedit dator pentru ziua de ieri, făcând arătată capacitatea firii. 
Fiindcă prin sporul de azi s-a dovedit că nu există un spor sau un 
scăzământ al firii, ci al voinţei" 1 . 

Ca atare sfinţii sunt convinşi de păcatele lor. De aceea judecân- 
du-se pe ei înşişi vrednici de iad, primesc de la Dumnezeu Raiul şi în 
dar mântuirea. 

Cei înşelaţi nu-şi văd păcatele, ci virtuţile. 

Pe când sfinţii sunt "păcătoşi" convinşi de păcatele lor - căci pu- 
terea sfmţitoare a lui Hristos se află în ei şi întru recunoaşterea nepu- 
tinţei se săvârşeşte darul - înşelaţii sunt nişte păcătoşi închişi în neşti- 
inţă, dar convinşi de "mântuirea" lor, căci s-a întărit într-înşii întunere- 
cul cel mai dinafară, care-i face să se dea pe ei înşişi mai presus de 
Biserică şi sfinţi. Sunt cei ce n-au avut grijă şi s-au suit la părerea de 
sine; văzând darul lui Dumnezeu, şi socotindu-1 al lor, şi-au frânt aripile 
minţii. 

Cei desăvârşiţi nu simt numai spinul păcatelor lor, ci găsesc 
într-înşii murmurând toate păcatele oamenilor. Căci prin cei desăvâr- 
şiţi se răsfrânge sfinţenia lui Dumnezeu, ca printr-o oglindă, şi într-în- 
şii iarăşi toată firea omenească-şi simte durerea şi păcatul. 

Abia lor le îngăduie atotştiutorul Dumnezeu să bată război cu 
stricătorul firii omeneşti, şi cu sabia Duhului neîntrerupt să-1 ardă. Dar 
nu spre el le e privirea, ci având toată făptura lor absorbită de dar, s-au 
făcut ca un pârjol într-un rug nearzător şi, strămutaţi de dragostea lui 
Dumnezeu, chiar şi numai cu atâta, că sunt în lumea aceasta, ard pe 
"stăpânitorul" ei în inimă, ca o sabie de văpaie. 

Această nebănuită simţire a neputinţelor, întru care se desăvâr- 
şeşte darul lui Hristos, ne face înţeleasă mutarea din cele de aici a unui 
cuvios părinte: 

"Venind el la vremea mutării din viata aceasta, 
şi în jurul lui şezând Părinţii, a strălucit faţa lui ca 
soarele. Şi le-a zis lor: "Iată Awa Antonie a ve- 
nit". Şi după puţin a zis: "Iată ceata Proorocilor a 



1 Sf. Marcu Ascetul, Despre Botez, Filocalia, Sibiu, 1946, ed. I, voi. 1, p. 
302; şi edt II, voi. 1, Sibiu, 1947, p. 297. 

venit". Şi iarăşi faţa lui mai mult a strălucit. 8 Şi a 
zis: "Iată ceata Apostolilor a venit". Şi s-a îndoit 
faţa lui în strălucire. Şi se părea ca şi cum ar vorbi 
cu cineva, şi i s-au rugat lui bătrânii zicând: "Cu 
cine vorbeşti, Părinte?" - "Iată îngerii au venit sa 
mă ia, şi mă rog ca să fiu lăsat să mă mai pocăiesc 
puţin". Şi i-au zis lui bătrânii: '"Nu ai trebuinţă să 
te pocăieşti, Părinte!" Şi le-a zis lor bătrânul: "Cu 
adevărat nu mă ştiu pe mine să fi pus început (po- 
căinţei)". Şi au cunoscut Părinţii că a ajuns desă- 
vârşirea. Şi iarăşi de năpraznă s-a făcut faţa lui ca 
soarele, şi s-au temut toţi. Şi le-a zis lor: "Vedeţi, 
Domnul a venit, şi zice: "Aduceţi-Mi pe vasul 
pustiului!" Şi îndată şi-a dat duhul, şi s-a făcut ca 
un fulger şi s-a umplut tot locul de bunămi- 
reasmă" 1 . 

Cu aceste graiuri trece pragul dincolo, în adâncul smereniei, 
nevoitorul ce a ajuns desăvârşirea. 



VÂRSTELE IUBIRII- VÂRSTELE DESĂVÂRŞIRII 

Sf. Isaac Şirul a numit desăvârşirea o prăpastie de smerenie; dar 
tot aşa de bine putea să zică şi despre iubire, legând-o de numele desă- 
vârşirii. Căci iubirea a coborât pe Dumnezeu din Ceruri să se facă om, 
- şi nu este smerenie mai mare ca aceea a locui Dumnezeu în oameni, 
din iubire. Deci acestea-s semnele celor locuiţi de Dumnezeu, un ne- 
sfârşit de dragoste şi o prăpastie de smerenie. Căci: "Cine zice că pe- 
trece întru El, dator este precum Acela a umblat, şi el aşa să umble" 2 . 

Iar dragostea în Duhul lui Hristos, în trei vârste se vede: 



' Patericul, ed. III, Râmnicul Vâlcea, 1930, p. 211-212. 2 
1 Ioan 2, 6. 

în iubirea aproapelui ca pe tine însuţi; 1 

în iubirea mai mult ca pe tine însuţi - iubirea de vrăjmaşi; 2 

In iubirea ca jertfa pentru oameni 1 . 

Până la măsura iubirii de vrăjmaşi sunt datori să ajungă toţi 
creştinii, care au de gând să se mântuiască; pe când la vârsta a treia 
a iubirii, foarte puţini ajung. 

Cei desăvârşiţi fiind o încrucişare a lui Dumnezeu şi a fini 
omeneşti, şi, răsfrângându-se Dumnezeu cu limpezimea cea mai 
mare în firea omenească, iar firea omenească în Dumnezeu, pe ei îi 
dor durerile şi păcatele oamenilor, la o măsură dumnezeiască 
nebănuită. De aceea vor să se jertfească pentru aceia, vor să fie 
osândiţi ei, în locul acelora, ca oamenii, fraţii lor, să ia iertare. Aşa a 
fost Sf. Apostol Pavel. 

Aceşti fii ai Tatălui vin în lume spre aceeaşi soartă spre care 
a venit Cel Unul Născut Fiul lui Dumnezeu. Aceştia toţi se învoiesc 
să-1 urmeze cărarea întreagă. 

"Pe Iisus, iubirea L-a făcut să moară, iubirea I-a dat biruinţa 
asupra morţii. Iubirea e singura putere care învinge moartea. Iar 
pe 

noi, forţa care ne pătrunde în chip zguduitor şi ne hotărăşte să-1 
dăm 

viaţa noastră toată, nu e cuvântul Lui, ci Jertfa Lui." 4 

Aceasta e iubirea desăvârşită, iubirea ca jertfa: pârjolul care 
aprinde lumea, cutremură porţile iadului, şi stârneşte împotrivă-şi 
toată vâlvătaia de ură, sau ispita a doua prin durere. Iar cel ce iubeşte 
aşa, se ţine într-o linişte mai presus de fire, căci: "Mintea lui unindu- 
se cu Dumnezeu şi petrecând în El, prin rugăciune şi dragoste se 
face înţeleaptă, bună, puternică, iubitoare de oameni, milostivă, 
îndelung răbdătoare, şi, simplu vorbind, poartă în sine aproape toate 
însuşirile dumnezeieşti 7 ' 5 . 

De aceea nu-şi pierde cumpătul dacă-1 vor părăsi prietenii 
la ceas de prigoană şi i se vor face protivnici şi- 1 vor huli şi-1 vor 
osândi ca pe un înşelător, chiar cei din casa lui. Mintea şi toată 
fiinţa lui ajun- 



1 Matei 19, 19. 2 Matei 5, 44. 3 Ioanl5, 13. 

4 Pr. prof. D. Stăniloae, Iisus Hristos sau Restaurarea omului. Sibiu, 

1943, 

Tip. Arhidiecezană, pp. 241 şi 307. 

5 Sf. Maxim Mărturisitorul, Capete despre dragoste, Filocalia, Sibiu, 

1947, 



ed. I, voi 2, p. 66. 

să simplă, va putea trece şi proba cea mai grea când, în viforul de ură 
al protivnicilor, îl va părăsi şi Dumnezeu, arătându-i gustul iadului şi 
lăsându-1 în mâinile păcătoşilor, ca să se arate că nici urgia răului nu-1 
va putea desface din dragostea lui Dumnezeu! 

Acesta e focul celei mai mari nevoinţe prin care au să treacă cei 
ce ajung desăvârşirea, că Dumnezeu însuşi se ascunde din faţa lor, şi 
se prăvălesc asupra lor puhoaie de ură, căutând cum să-i înghită. Dar 
de dragostea lui Dumnezeu nimic nu-i mai desface 1 : nici suferinţa, nici 
îngerii, nici viaţa, nici moartea, nici iadul, de care se dovedesc mai 
presus, căci desăvârşirea dragostei nu mai are pe acestea îngrădire şi 
hotar. 

Toată această slăvită cale stă sub povaţa Bisericii, ca una ce 
ne-a născut de sus a doua oară, şi nimeni din cei ce se întorc Acasă nu 
se răzleţeşte de ea. Căci prin Biserică ne-am născut fiii lui Dumnezeu 
şi acum avem pe Hristos în parte după darul fiecăruia. întreg e doar în 
Biserică, adică în obştea Sa văzută şi nevăzută: iar de la înviere şi 
zidirea din nou a lumii 2 , Hristos va fi totul în toate, desăvârşirea 
neavând hotar. 

în Biserică se nasc de sus şi cresc pe pământ, câştigând în 
războaie, oamenii mai presus de fire, sau dumnezeii după Dar. 



1 Romani 8, 38-39. 

2 Matei 19,28. 

. Caut rădăcinile durerii.. 



GÂLCEAVA DE CUVINTE 

Mult necaz s-a întâmplat între oameni de pe urma neînţelegerii 
în cuvinte. Nu toţi înţeleg prin acelaşi cuvânt, acelaşi lucru. Cât despre 
gânduri, neînţelegerea e şi mai mare. Urechea auzitorilor parcă ar fi o 
adevărată răsucitoare a cuvintelor, iar mintea, vârtelniţă a ideilor. S-a 
întâmplat că lucruri clare ca lumina zilei să fie înţelese de oameni cu 
totul pe dos. Istoria ne stă mărturie: Cel care a avut mai mult de suferit 
de pe urma oamenilor, răstălmăcitori şi suciţi de minte, a fost Dumne- 
zeu însuşi. Orice s-ar spune, El ştia să vorbească limpede; unii, însă, 
destul de mulţi, au înţeles că le vorbeşte un ieşit din minte 1 , un îndră- 
cit 2 , un hulitor de Dumnezeu 3 . De aceea L-au şi osândit la moarte. 

Primejdia, care nu s-a isprăvit, are şi o formă întoarsă. Mulţi, în 
zilele noastre, zic că cinstesc pe Dumnezeu hulindu-I crucea, sfinţii, 
Biserica, Tainele, şi, întrucât S-a făcut şi om adevărat, şi pe Sfânta Sa 
Maică 4 . Aceştia fac acelaşi lucru, adică II osândesc la moarte. 

La gâlceava se încaieră şi următoarele perechi de termeni: sufle- 
tul cu trupul, raţiunea cu instinctul, ştiinţa cu credinţa, sau mai bine- 
zis, neştiinţa cu credinţa. Iar cu Dumnezeu se gâlcevesc făpturile Sale: 
îngerul căzut şi omul decăzut. 

La rândul său, omul decăzut, câtă vreme stăruie în decăderea sa, 
înseamnă că nu vrea să priceapă deosebirea între virtute şi păcat, ci, 
după mintea lui, totul e natură şi nimic mai mult. Ce nu vede, nu exis- 
tă. Dumnezeu, nemurire, înviere, judecată, diavol şi iad, - astea- s vorbe 
de ameţire a minţii, bune pentru proşti. (Deşi nu ştiu cum s-ar părea la 



1 Ioam6, 60. 

2 Matei 12, 24. 



3 Matei 26, 65. 
4 Apocalipsă 12, 13-17. 

minte omul care, nărăvit să judece aşa, ar sta împotrivă, zicând de 
pildă despre piramidele Egiptului că nu există, fiindcă nu le-a văzut el!) 
Da, el e măsura lumii; nu ştiam. Oare cine-1 ţine din umbră, că cele pă- 
mânteşti le crede - de vreme ce nu s-a răsculat nimeni împotriva 
piramidelor Egiptului - pe când cele cereşti şi veşnice nu vrea să le pri- 
mească? 

Dar felul ăsta de oameni, nu cred nici ce văd; vederea lor nu plă- 
teşte nimic. Mai mult s-ar folosi să fie orbi, decât orbi fără să ştie şi să 
se ţină că văd. Din nefericire asta e tragedia în care se cufundă mulţime 
de oameni, dar mai cu deosebire oamenii mărginaşi în ştiinţă şi crescuţi 
unilateral în cunoştinţe. Nu e bine aşa, ci precum urmărim o armonie 
între facultăţile sufleteşti, tot aşa trebuie să urmărim o armonie şi între 
cunoştinţele din cât mai multe domenii, precum şi o sinteză a acestora 
cu viaţa. Multă ştiinţă apropie pe om de Dumnezeu, puţină ştiinţă îl în- 
depărtează şi de ştiinţă şi de Dumnezeu. Iar omul atâta preţuieşte câtă 
apropiere de Dumnezeu şi-a câştigat în sine. Dumnezeu i-a dat o va- 
loare mare, însă trebuie şi el să şi-o câştige. Dar dacă nu vrea, Dumne- 
zeu nu are nici o vină. 

Ştiinţa, filosofia, medicina şi celelalte discipline ale preocupă- 
rilor omeneşti, chiar şi dreptul, care pune crucea pe masa de judecată, 
toate la un loc nu pot să dovedească, nici că există Dumnezeu, nici că 
nu există. Toate aceste discipline ale ştiinţei sunt însă folositoare când 
îşi cunosc marginile şi când nu trec într-o altă zonă a existenţei, unde 
nu au competenţă şi nici mijloace de cercetare. 

în ştiinţă e savantul care sondează necunoscutul prin teorii şi le 
verifică pe urmă, dacă aduc lumină şi corespund realităţii sau ba. Sa- 
vantul se ajută de teorie, teoremă, noţiuni, experienţe, concluzii, care 
formează o bază pentru noi cercetări. Adevărul lucrurilor, însă, e mult 
mai mult decât atâta; depăşeşte măsurile omului. Revelaţia n-are a ţine 
pas cu vremea; nu e cazul adaptării Bisericii la spiritul timpului întrucât 
toate ştiinţele trebuie să ajungă la ce a revelat Dumnezeu. 

In credinţă, în religie este sfântul, care are alte mijloace de afla- 
re a adevărului. Lui i se revelează, i se descopere o lume mai mare, 
temelia lumii acesteia. In cunoştinţa lui, nu are teorii, nici aparate, ci e 
angajată viaţa lui. Sfântul nu cercetează. Viaţa lui curată e mijlocul de 
cunoaştere a unei realităţi pe care cercetătorul savant n-o poate prinde 
niciodată. 

Ştiinţa nu angajează viaţa, de aceea nici n-o poate pricepe şi nici 
n-o poate crea. 

Sfinţenia însă tocmai viaţa o angajează. Iar sfântul desăvârşit, 
care şi-a angajat viaţa şi a arătat că o poate şi crea, înviind morţi şi tă- 
când ochi unde nu erau 1 , e singur Iisus. De ce oare nu-L recunoaşte 
medicina? Ba nici măcar nu-L pomeneşte. 

Poate fiindcă Iisus e de-o mărime uluitoare, care ar pricinui spai- 
mă migălelii omeneşti. 

De aceea, în interesul cunoaşterii vieţii şi sub unghiul vremelni- 
ciei şi sub al veşniciei - lucru care depăşeşte puterea şi cunoştinţa ome- 
nească - a venit la noi Dumnezeu însuşi şi ne-a spus cele de dincolo de 
ştiinţă, de filosofie şi de medicină, oricât s-ar desăvârşi acestea. 

Credinţa are revelaţia cu care omul credinţei nu se tocmeşte. 
Dumnezeu ne însoţeşte mereu şi, pe măsură ce-L cunoaştem, viaţa 
noastră biologică şi psihologică se străbate tot mai tare de adevăr şi de 
lumina cunoştinţei. Asta e ceea ce posedă credinciosul printr-o cale 
mult prescurtată, cunoştinţa pe care savantul n-o poate prinde prin 
ştiinţă, ci numai dacă şi-a împins ştiinţa până la toate marginile şi i-a 
recunoscut neputinţa. 

Dumnezeu se revelează smereniei. 

Deci, dacă e să înţelegem şi să folosim ceva, să încetăm gâlcea- 
va. Drept aceea încerc o lămurire armonioasă a unei porunci a lui 
Dumnezeu, porunca a şaptea - o problemă de biologie - cu cele câteva 
cunoştinţe ce mi s-au întâmplat la îndemână. Porunca aceasta e o mă- 
sură preventivă a lui Dumnezeu, prin care vom dovedi că urmăreşte 
stăvilirea degenerării, a stricăciunii şi a toată jalea făpturii omeneşti. 



CAD COPIII INTRE TÂLHARI 

Pe lângă omul căzut între tâlhari treceau pe rând, neputincioase: 
Legea şi preoţia Vechiului Testament. Nici una nu i-a putut ajuta 
nimic. A venit Samarineanul milostiv 2 , om de alt neam; omul fără de 



1 Luca 7, 22. 
2 Luca 10, 33. 

păcat, Iisus, care 1-a luat pe cel rănit şi 1-a pus pe dobitocul Său. Ceea 
ce, ascuns, însemnează întruparea lui Dumnezeu în firea de om; omul 
fără de păcat, adevăratul nostru aproape, în stare să ne care în spate 
dintre tâlhari, Acasă. 

Cel căzut între tâlhari a fost încredinţat Bisericii, ca slujitorii ei 
să poarte grijă de dânsul, spălându-i rănile, din neam în neam, cu vin şi 
untdelemn. Bisericii i-a dat de cheltuială doi bani: Vechiul şi Noul 
Testament, adică după trebuinţă, legea, povăţuitoare la pocăinţă, aspră 
ca vinul pe rană, şi Harul celor şapte Taine, izvorând din Hristos, po- 
mul vieţii, ca un untdelemn ce unge rănile, curăţite cu asprimea pocă- 
inţei. Amândouă tămăduiesc deplin pe om. 

Căderea între tâlhari este căderea firii omeneşti din Rai în lumea 
aceasta ; căderea de la desăvârşire. Căci: "îndată după călcarea po- 
runcii s-a făcut în om străvezie şi vădită asemănarea cu dobitoacele ne- 
cuvântătoare. Fiindcă trebuia, după ce s-a acoperit demnitatea raţiunii, 
ca firea oamenilor să fie chinuită pe dreptate de trăsăturile iraţionalitătii 
(ale dobitociei), de care a fost atrasă prin voia ei, - Dumnezeu rânduind 
prea înţelept, ca omul în felul acesta să vie la conştiinţa măreţiei sale 
de făptură cugetătoare" 2 . E vremea când: "A făcut Domnul Dumnezeu 
lui Adam şi femeii lui îmbrăcăminte de piele şi i-a îmbrăcat" 3 . 

Chipul cunoscut al naşterii trupurilor a venit omului tocmai din 
pricina căderii; căci, după Sfinţii Părinţi, şi mai ales după Sfântul 
Maxim Mărturisitorul, după care ne luăm, ar fi fost cu putinţă şi un alt 
chip de înmulţire, nepătimaş şi nepăcătos. în urma păcatului însă, 
Adam urma să moară şi să se stingă omul din zidire; dar văzând Dum- 
nezeu, peste toate veacurile, că mulţi au să se izbăvească din dobitocie, 
1-a osândit la calea naşterii trupeşti, care constă din pătimire şi păcat 4 . 
Păcatul îşi are porneala în patima sau pofta pentru acest chip de 
naştere, ca într-o lege de pedeapsă dată firii. Firea şi voinţa au fost 
legate într-o înlănţuire rea. Căci, cu cât se silea firea să dăinuiască în 
viaţa aceasta, prin naştere, cu atât se strângea pe sine mai mult în 

1 Liturghiei-, Bucureşti, 1937, p. 220. 

2 Sf. Maxim Mărturisitorul, Răspunsuri către Talasie, întrebarea 1, Filoca- 
lia, Sibiu, 1948, ed. I, voi. 3, pp. 20-21. 

3 Facere 3, 21. 

Sf. Maxim Mărturisitorul, Răspunsuri către Talasie, întrebarea 21, Filoca- 
lia, Sibiu, 1948, ed. I, voi. 3, p. 62. 

lanţul legii păcatului, sporindu-se şi moartea. I s-a dat omului să lupte 
cu moartea, de care se atinsese cu voia. 

Dorul după Dumnezeu s-a întors în poftă pătimaşă după trup. 
Mintea, întunecându-se dinspre .Dumnezeu, a căzut în hăţişul simţu- 
rilor care se lipesc de plăcere, ca de un bine, şi fug de durere, ca de un 
rău. Iar plăcerea e momeala cu care "hoţul" înşeală pe om, să se po- 
goare din Ierusalim la Ierihon. 

Pe drumul acestei pogorâri pândeau toate puterile, începătoriile 
şi stăpâniile cele din văzduhuri 1 , şi se sileau ca un puhoi să intre, care 
mai de care, în partea pătimitoare a firii, adică în poftă şi în iuţime, şi 
să le povârnească în contra firii. Voinţa i-a împins-o ca să vrea numai 
ispita vicleanului, plăcerea, şi să ocolească povara, de la Dumnezeu, a 
naşterii de fii. Mintea, care odinioară vedea pe Dumnezeu într-însa, 
acum e templu al idolilor, având în loc de un singur Dumnezeu, multe 
chipuri ale patimilor necurate 2 . Deci mintea nemaidepănând în sine ve- 
derea lui Dumnezeu, stăpânitorul lumii acesteia 3 , s-a încâlcit în înfăţi- 
şările cele supuse simţurilor. Mintea, fiind o putere arzătoare, ca una ce 
avea să sălăşluiască într-însa pe Dumnezeu, care încă este foc arzător 4 , 
acum născoceşte şi aprinde plăcerile trupului, ea însăşi fiind reţinută 
astfel în legătură pătimaşă cu simţurile! 5 Iată cum s-a furişat în sfatul 
minţii legea păcatului, care este plăcerea simţurilor şi pentru care s-a 
hotărât moartea trupurilor, ca nu cumva răutatea să fie nemuritoare 6 . 
De atunci, mintea multora dă numai sfaturi contra firii sau sfatul 
fărădelegii. 

"Foc de ocară e legea trupului - zice Sf. Maxim - iar îmboldirea 
prin deprinderea patimilor e lumina lui; şi pară de ocară e arderea când 
lucră patimile. Sau pe scurt: focul de ocară e păcatul; lumina de ocară, 
deprinderea păcatului; iar flacăra, lucrarea. Prin urmare nu se cade 
mintii să se încălzească în focul acesta, nici să se lumineze cu lumina 
aceasta, nici să ardă în această flacără. Căci ceea ce pentru simţuri este 

1 Efeseni 2, 2. 

2 Sf. Maxim Mărturisitorul, op. cit., întrebarea 55, p. 276. 

3 loan 14, 30. 

4 Ieremia 20, 9. 

5 Sf. Maxim Mărturisitorul, op. cit., întrebarea 58, p. 309. 

6 Facere 3, 22 şi Molitfelnic, Bucureşti, Tipografia Cărţilor Bisericeşti, 
1937, p. 217. 

lumină şi plăcere, pentru minte este adânc de întunerec." 1 "Simţurile 
nu sunt în stare decât de rătăcire şi nu prind decât stricăciunea trupu- 
rilor." 2 Deci mintea, împinsă în aceasta, nu e numai contra firii, ci şi 
împotriva lui Dumnezeu. Iar o minte înnebunită de simţuri şi de poftele 
contra firii - prin care lucrează toată pofta vrăjmaşă "vrăjmăşia împo- 
triva lui Dumnezeu" 3 - ce sfaturi poate ea să dea, decât sfaturile tâlha- 
rilor care căsăpesc pe cei ce coboară din Ierusalim în Ierihon: copiii ce 
vin în lumea aceasta? 

Oare venirea lui Iisus la nunta din Cana să nu aibă şi un înţeles 
mai adânc? Oare să nu însemneze ceva mai mult, faptul că la nuntă 
face prima dovadă a dumnezeirii Sale? Oare nu trebuie de aici înainte 
socotit şi Dumnezeu ca prezent la nuntă? Oare Dumnezeu nu are nici 
un cuvânt în biologie? Nici un lucru? Nici un sens? Nici o conducere? 
A dat legile şi a părăsit lumea? Sau legile îl exclud pe Dumnezeu? De 
ce dar a ridicat căsătoria la rangul de taină între cele şapte, iar Bise- 
ricii i-a dat în grijă - deci în răspundere şi în drept - de-a urmări cu 
luare aminte roadele Tainei, aceşti muguri ai vieţii, copiii? Nu oare de 
aceea, ca ei să fie fiii Săi, întregi la minte şi la trup, şi nu dimpotrivă, 
puii fărădelegii? încetul cu încetul ne vom lămuri cu şuvoiul între- 
bărilor acestora. Ne trebuie însă câteva cunoştinţe de biologie. 



UN CĂLUGĂR CU GÂNDUL LA MAZĂRE 

Era un grădinar la o mănăstire din Brno, în Cehia; îl chema Gre- 
gor Mendel şi se nevoia cu ascultarea în veacul trecut. Se vede că, de 
la o vreme, nu se mai mulţumea să rămână simplu săpaş de rând, ci 
şi-a pus în minte necuviinţa de-a intra în tainele din viaţa buruienilor. 

Avea trandafiri albi şi roşii; le-a încrucişat polenizarea şi a obţi- 
nut în a doua generaţie trandafiri hibrizi de culoare roz. Aceştia au dat 



1 Sf. Maxim Mărturisitorul, Răspunsuri către Talasie, întrebarea 54, Filoca- 
lia, Sibiu, 1948, ed. I, voi. 3, p. 252. 

2 Idem, p. 366. 

3 Romani 8, 7. 

în a treia generaţie trei feluri de trandafiri: roşii, albi şi roz, şi anume, 
un sfert roşii, un sfert albi şi jumătate roz. 

îmbinarea caracterelor roşu şi alb avea să se cheme conjuncţie; 
iar desfacerea elementelor în generaţiile următoare, avea să se cheme 
disjuncţie. Situaţia redusă la formula de proporţie ar fi 1-2-1. Carac 
terul sau culoarea se vede că e un factor care se află comprimat în celu 
le de înmulţire paterne şi materne, cam aşa: .;: 




Fig. 1 . Diagrama hibridării . 

Deci aceşti factori ai caracterelor specifice dau, în procesul de 
fecundaţie, disjuncţia elementelor parentale, şi de asemenea şi 
proporţia 1-2-1. Aşa se ivi prima lege a lui Mendel, sau "Legea 
disjuncţiei caracterelor părinteşti în hibrizi", care mai pe larg zice: 
"Când se încrucişează doi indivizi, ce nu se deosebesc decât printr- 
un singur caracter, toţi hibrizii din întâia generaţie sunt asemănători, 
fie că prezintă un tip intermediar între al celor doi părinţi 
(amestec), fie că se aseamănă numai cu unul din părinţi 
(dominantă). Aceşti hibrizi, între ei, dau ca urmaşi un sfert de 
indivizi de tip patern pur, un sfert de tip matern pur şi o jumătate de 
tip hibrid" 2 . 

Rezultatul acesta ne duce totodată cu gândul şi la cel mai 
simplu calcul de probabilitate. Căci luând două monede, pentru cele 
două caractere de trandafiri, şi aruncându-le, probabilitatea lor de 
cădere va fi: 

p.161. 

1 Dr. Rene Jeannel, Curs de biologie generală, Cluj, 1930, Ed. Universităţii, 



Idem, p.'165. 

număr-număr, număr-coroană, coroană-număr şi coroană-coroană. 
Deci 25% probabilitate pentru câte una din două poziţii pure, şi 50% 
probabilitate pentru poziţii mixte. Exact proporţia 1-2-1. Să nu uităm 
că între trandafiri era numai un singur caracter deosebitor: culoarea. 

Să vedem ce se întâmplă când se încrucişează şi se moştenesc 
mai multe caractere deodată. Căci Mendel, trebuind să vadă şi de zar- 
zavat, nu numai de trandafiri, şi-a aţintit ochii la mazăre. Mazărea însă 
i-a dat mai multă bătaie de cap. Avea două soiuri de mazăre: unul cu 
boabe galbene şi netede şi un alt soi cu boabe verzi şi zbârcite. Aci nu 
mai avea, ca la trandafiri, o singură pereche de caractere deosebitoare, 
ci două, pentru fiecare soi în parte câte o pereche de caractere. Deci, 
încrucişându-le polenizarea, toamna a căpătat, într-a doua generaţie, 
spre marea lui mirare, numai mazăre cu boabe galbene şi cu coaja ne- 
tedă. Se vede că s-a întâmplat ceva ca în visul lui Faraon, mazărea 
galbenă a înghiţit mazărea verde. 

înghiţirea aceasta n-a scăpat nenumită, ci a prilejuit încă o pere- 
che de termeni: dominanţa şi recesivitatea. Dominanţa ar fi însuşirea 
unor caractere de-a birui alte caractere şi de-a le trece în umbră până la 
o vreme; iar slăbiciunea şi îndărăptarea în umbră a celorlalte ar fi rece- 
sivitatea. Vorbind de mazăre, perechea de caractere galben-netedă se 
dovedeşte dominantă asupra perechii verde-zbârcită. 

în a treia generaţie mirarea i-a fost şi mai mare, căci a căpătat 
patru soiuri de mazăre: unul galben şi neted, altul verde şi zbârcit, al 
treilea, verde neted cu o pată galbenă, şi-al patrulea, galben zbârcit. 
Numărând toate boabele de toate soiurile şi simplificându-le cu un di- 
vizor comun, a obţinut recolta la a treia generaţie în proporţia: 9-3-3-1, 
sau grafic aşa: 

Fig.2. Diagrama hibridării la 
mazăre, în cazul când părinţii se 
deosebesc prin două caractere. 
(R, Jeannel, op. cit, p. 167.) 

"Cum se explică această proporţie 9-3-3-1? Foarte simplu; dacă 
se admite că cele două caractere ale fiecărui părinte sunt independente 
şi că disjuncţia se face în mod independent în celulele sexuale ale dihi- 
bridului (se zice "dihibrid", fiindcă părinţii se deosebesc prin două ca- 
ractere). 

Celulele sexuale ale dihibridului vor fi deci de patru feluri, căci 
ele vor înfăţişa cele patru combinaţii de factori, care determină caracte- 
rele: galben şi neted, galben şi zbârcit, verde şi neted, verde şi zbârcit. 
Aceste patru feluri de caractere se vor forma în cantităţi egale, în patru 
feluri de celule sexuale femele şi patru feluri de celule sexuale mascu- 
le, şi vor produce, în număr egal, 16 combinaţii deosebite. în virtutea 
dominantei caracterelor însă, 9 combinaţii vor reuni caracterele domi- 
nante galben şi neted, trei combinaţii asociaţia galben şi zbârcit, trei 
combinaţii vor reuni caracterele verde şi neted şi abia una tipul verde şi 
zbârcit. în cifre 4x4=16 ; 9+3+3+1=16; iar grafic, socotind factorii şi 
dominanta avem: 



Experienţa a dus la a doua lege a lui Mendel, sau legea disjunc- 
ţiei independente a caracterelor în hibrizi. "Fiecare pereche de carac- 
tere se desparte în mod independent şi hibridul formează astfel atâtea 
feluri de celule sexuale, câte combinaţii posibile există între caracterele 
părinţilor... 

Trei perechi de caractere vor determina prin disjuncţia lor, 8 
feluri de celule sexuale şi 64 combinaţii de ouă fecundate, care vor 
apărea ca 8 tipuri distincte, în proporţia de 27-9-9-9-3-3-3-1. Pentru 
patru perechi de caractere vor fi 16 feluri de celule sexuale şi 256 de 
combinaţii posibile" 1 , şi aşa mai departe. 



pp. 168-171. 



218 



CĂRAREA ÎMPĂRĂŢIEI 



Călugărul nostru, amăgit de mazăre şi rătăcit prin biologia 
generală, totuşi cu gândul se înalţă de la ascultarea cu sapa la tainele 
ascunse de Dumnezeu, chiar şi într-o grădină de zarzavat. Aproape nici 
nu băga de seamă că descoperea legile eredităţii; despre care avea să 
se spună mai târziu că nu sunt decât o aplicare a legilor probabilităţii 1 . 
Viaţa prin urmare are o matematică, deci o explicaţie şi astfel se poate 
interveni în variabilele ei. 



O MUSCĂ PRICINUIEŞTE PREMIUL NOBEL 



A aştepta de la un an la altul poate un călugăr, dar nu poate un 
american. II cheamă Thomas Hunt Morgan, care, ajutat de-o muscă, a 
pus bazele geneticii moderne, osteneală pentru care a fost încununat cu 
premiul Nobel. Musca se cheamă Drosophila, o musculiţă de oţet. Se 
înmulţeşte foarte repede, fiindcă nu are multe zile de trăit, de aceea 
americanul nu trebuia să aştepte cu anii, ca Mendel după mazăre. Dro- 
sophila s-a făcut vestită, încât e pomenită, de la 1910 încoace, prin 
toate universităţile lumii. Are şi duşmani, mai ales pe la facultăţile de 
medicină. 

Intâmplându-se mai multe varietăţi de Drosophila, încrucişarea 
lor a dus la constatarea că şi gângăniile se supun aceloraşi legi ale 
eredităţii, găsite de Mendel, anume conjuncţia şi disjuncţia caracterelor 
în urmaşi. Şoarecii, găinile şi alte orătănii au confirmat şi ele că legile 
eredităţii animale nu sunt altceva, decât tot legile calculului proba- 
bilităţii 2 . Pe cunoştinţa asta se întemeiază selecţionarea şi găsirea de 
noi soiuri de rase, cu însuşiri anume căutate, neaflătoare la părinţi. 
Căci o schimbare în factorii ereditari se resimte în întregul organism re- 
zultat, şi egalează cu un nou caracter dobândit. 



1 Nicolae Mărgineanu, Psihologia persoanei, Cluj, 1944, Ed. Universităţii, ed. II, p. 
149. 2 Ibidem. 

TEORIA CROMOZOMICĂ 

Cele de până aici sunt experienţe, nu explicaţii. A ajunge la o 
explicaţie, în cazul nostru, e tot una cu o cufundare în infinitul mic viu, 
precum în materia moartă, avem infinitul mic, electronul, care nu mai e 
materie, ci energie. Teoria atomică în fizică s-a dovedit suficient de 
explicatorie, ajutând intervenţia în constituţia materiei, chiar până la 
neîngăduita disociaţie atomică. în ce priveşte însă teoria cromozomică 
în biologie rămâne de văzut până la ce măsură se va ajunge la inter- 
venţia în organizarea vieţii. "Dacă o explicare e posibilă, evident că ea 
trebuie căutată în structura celulei, fiindcă orice flintă vieţuitoare e 

7 5 5 

formată din celule şi provine dintr-o celulă unică, în care trebuie să fie 
aşezaţi toţi factorii ereditari, care condiţionează caracterele indi- 
vidului." 1 ' 

Americanul cu musca nu s-a mulţumit numai cu studierea carac- 

5 

terelor exterioare, rezultate din împerechere, ci a căutat să pătrundă 
mai ales în mecanismul cauzal sau genetic al eredităţii. Drept aceea, 
ajutat de unelte şi colegi, a ajuns să stabilească într-un mod care 
exclude îndoiala, că elementele ultime, de care depinde ereditatea deo- 
sebitelor caractere, sunt părticele infinit de mici pe care le-a numit 
"gene", aflătoare în nucleul celulei germinative. Le-aş numi "geneze", 
fără să greşesc, botezându-le a doua oară, căci, după Genetică, au rolul 
să nască şi să organizeze caracterele generaţiei următoare. 



CU SFIALA CUVIINŢEI 

Să ne apropiem de om. Câteva noţiuni de embriologie ne ajută la 
adâncirea în infinitul mic biologic şi ne apropie de explicarea multor 
taine ce ne interesează. 

Iată forma şi secţiunea unui spermatozoid de om. 



j. Rostand, Les Chromosomes, p. 62, după R. Jeannel, op. cit., p. 173. 

Se compune din elemente cromatice: cromatina şi nucleolul; 
şi din elemente acromatice: linina, sucul nuclear şi membrana 
nucleară. 

Când celula se prepară pentru diviziune, în procesul fiziologic 
al fecundatiei, granulele de cromatina se unesc şi formează un ghem 
cromatic ce se va segmenta apoi în filamente independente, de 
lungimi variabile, totuşi în perechi cam egale, numite cromozomi. 
Aceştia la rândul lor sunt alcătuiţi din granule numite microsomi 
sau cromioli, aşezaţi în şiraguri ca zalele într-un lanţ. 1 Aceste 
granule infinitezimale sunt "gene"-zele din Genetică. 

Cromozomii se diferenţiază numai în procesul de maturaţie al 
fecundării şi se pot număra 23 de perechi, plus unul stingher, cro- 
mozomul X care determină sexul. Mai este şi un cromozom 
nedezvoltat Y. 

Perechile au forma următoare: 



jt 




Dr. Rene Jeannel, op. cit., p. 181. 

In sumă totală avem pentru speţa umană în zigot (oul fecundat) 
numărul de 48 cromozomi - exact câţi are şi buruiana de tutun. 

Asta însemnează că toate celulele corpului sunt formate dintr-un 
stoc dublu (2N) de cromozomi, pe când celulele sexuale mature n-au 
decât un singur stoc (N). Aceste celule sexuale nu sunt jumătăţi de 
celule, cum s-ar părea; ele sunt celule complete; iar celulele corpului 
sunt duble (diploide) 1 . 

Spre ajutarea înţelesului, dăm o diagramă a fecundaţiei la 
echinoderme, după fazele caracteristice şi cu multa simplificare a 
elementelor: 




Fig.6. Diagrama fecundaţiei la echinoderme: A. pătrunderea 
spermatozoidului în ovul la nivelul conului de atracţie după 
expulzarea celor două globule polare; B. Capul spermatozoidului 
s-a rotit 180, spermocentrul orientându-se spre zona centrală a 
ovulului,(în jurul spermocentrului s-a dezvoltat un astru; C. tran- 



•Idem, p. 181. 

spunerea nucleului spennic în pronucleul mascul şi dublarea 
spermocentrului; D. cei 2 spermocentri, fii, fiecare cu câte un 
aster propriu s-au îndepărtat între ei; E. pronucleul mascul 
complet dezvoltat s-a alipit de pronucleul femei iar cei doi sper- 
mocentri fii se găsesc situaţi pe prelungirea planului de alipire a 
pronucleilor; F. cromozomii masculi şi femeii s-au diferenţiat în 
fiecare pronucleu respectiv (pro faza); G. dispariţia membranelor 
pronucleilor şi dispunerea cromozomilor la ecuatorul primului 
fus de segmentare după ce s-au divizat în sensul lungimii lor spre 
a-şi dubla numărul (metafaza); H. emigrarea a câte o jumătate 
din numărul total al cromozomilor spre polii opuşi ai oului 
(anafaza); I. formarea nucleilor fii, fiecare cu câte 4 cromozomi, 
doi paterni şi doi materni (după Boveri modificat de Drăgoi: 
Istolo'giep. 221). 

Ajunşi până aci, e bine să urmărim cu deamănuntul această 
simfonie a infinitului mic biologic. Spre ajutorul înţelegerii dăm în 
desen geometric diviziunile stocului de cromozomi în procesul fecun- 
dării. 




Fig.7. Schemă arătând constituţia 
stocului cromozomic în fecundare. Sus 
gârneţii, mascul şi femei, cu un număr N 
de cromozomi (3); La mijloc oul fecun- 
dat, rezultat din unirea celor doi gârneţi, 
cu 2N cromozomi, formând trei perechi 
(I, II, III), fiecare pereche fiind consti- 
tuită dintr-un cromozom patern şi unul 
matern. Jos divizia oului, arătând păstra- 
rea stocului 2N a cromozomilor în fiecare 
celulă fiică. 

Fig.8. Schemă arătând disjuncţia cromozomilor în momentul maturaţiei celulelor 
sexuale. Sus, prima diviziune de matu-raţie: cromozomii (patern şi matern) ai fiecărei 
perechi se alătură, şi numărul cromozomilor trece de la 2N la N (reducere 
numerică). Perechile se orientează însă variabil în fus, aşa că gârneţii (jos) primesc 
fie cromozomul patern, fie cel matern din fiecare pereche. In exemplul acesta, cu 
stocul 2N=6, există deci 8 combinaţii posibile de cromozomi în gârneţi, adică 8 feluri 
de gârneţi, deosebindu-se prin calitatea lor ereditară. (R. Jeannel op. cit, 1 8 1 , pi. 3 1 .) 

Potrivit acestor date, accentuăm că în genul uman toate celulele corpului cuprind 
stocul dublu (2N) al cromozomilor, pe când celulele sexuale cuprind numai stocul simplu 
(N=23 de perechi +X sau Y). 

Socotind cu totalul cromozomilor în speţa umană, avem deocamdată recunoscută 
situaţia: 

Ovul, Spermatozoid, Ou. 

N N+ =N+X (mascul) 

+ X 



T 



+ [ hJrJ = N+X+X (femelă) 

Iar când apare şi cromozomul nedezvoltat Y, am avea: 
— + x) t (— + Y\ = N+X+Y (mascul) 

"La toate acestea unii bagă de vină, zicând că cromozomii n-au 
o constanţă absolută. Nimic nu demonstrează - pentru ei - că croma- 
tina, împrăştiată în sucul nuclear, în perioadele de repaus, se reconsti- 
tuie în elemente absolut identice la fiecare diviziune celulară şi că nu- 
mărul cromozomilor, în aparenţă acelaşi în fiecare celulă a corpului, e 
totdeauna riguros constant. Afară de aceasta oare nu e riscant a te bizui 
pe realitatea acestor elemente nucleare, pe care nimeni nu le-a văzut în 
stare vie, şi care nu ies la iveală decât prin artificii de fixare şi de colo- 
rare, care desigur alterează după moarte structura substanţei vii?" 1 

Mai cârtesc unii zicând că observaţiile valabile pentru o muscă 
nu pot fi aplicate cu aceeaşi valabilitate şi rigoare omului. 

Bună e frâna oriunde. Totuşi ei rămân datori cu explicarea mul- 
tor taine şi nevoi arzătoare, pe care numai partizanii teoriei cromozo- 
mice sunt în măsură să le poată da, măcar şi numai până la un loc. 



EREDITATEA, MEDIUL ŞI DESTINUL 

Aceştia sunt factorii de căpetenie care configurează diferenţi- 
alele persoanei omeneşti. Ereditatea ar fi repetiţia părintelui în fii. După 
cum se vede aievea şi după cele de până aci, fiii repetă pe părinte nu- 
mai cu oarecare aproximaţie. Aşa e firesc, de vreme ce copilul e o sin- 
teză a celor doi părinţi, o sinteză a celor 4 bunici, a celor 8 străbunici, a 
celor 16 stră-străbunici ş.a.m.d. Adică: pe măsură ce creşte numărul 
ascendenţilor în progresie aritmetică, contribuţia lor în descendenţi 
scade în progresie geometrică. Grafic ar fi aşa: 



Idem, pp. 174-175. 

Fig.9 1/2 ereditate de la 2 părinţi. 

1/4 ereditate de Ia cei 4 bunici 1/8 
ereditate de la cei 8 străbunici 1/16 
ereditate de la cei 16 stră-străbun ici 
etc. etc. 



Aşadar, în persoana noastră trăiesc mai multe generaţii şi un nu- 
măr mare de inşi. Nu strică să ne luăm puţin pe urma lor; însă - potrivit 
înţelesului - deocamdată, în cadrele teoriei genetice. 

Care este suportul de transmisie al eredităţii 9 ° 
"Gena" (voi zice mereu geneza); acea granulă infinitezimală de 
cromatină, din lanţul cromozomilor. 



Fig. 10. Aşezarea genezelor in 
lanţul dublu (diploid) al cromo- 
zomului, după Jennings 1 . 



Geneza e un centru condensat de materie vie, având să conducă, 
multiplicarea celulelor, obţinerea formei anatomice a organelor şi a sis- 
temelor, ritmul fiziologic, armonizarea şi sincronizarea funcţională cu 
organismele vecine din competenţa altor geneze, precum şi durata 
acestora. Geneza trebuie să ştie şi să facă: arhitectură, anatomie, calcu- 
lul rezistenţelor, chimie, fiziologie, apărare activă, apărare preventivă, 
armonie muzicală, cutii de rezonanţă, armonizare istorică, previziune. 



N. Mărgineanu, op. cit., p. 150. 

serviciu de siguranţă - multe de toate. Pe scurt: forma, ritmul şi durata; 
astea dau tonul în materie de ereditate. Chiar aşa mare minune nu e, 
dacă socotim că numărul genezelor în cromozomii de om e variabil şi 
pot urca până la câteva mii într-un lanţ cromozomial. Numărul cromo- 
zomilor e constant; numărul genezelor din cromozomii constanţi e 
variabil. 

Ştiind elementele, să ascultăm de acum poema simfonică a mis- 
terului persoanei, descrisă de Jennings, biolog la Institutul de Genetică 
din California - descriere pe care ne-a făcut-o cunoscută Psihologia 
persoanei, cartea profesorului N. Mărgineanu, de la Institutul de Psi- 
hologie al Universităţii din Cluj. 

"Vrednic de ştiut e faptul că fiecare din miile de geneze e o sub- 
stanţă aparte, care are o funcţiune diferită şi bine definită, adică un 
anumit lucru de împlinit. Dacă una sau alta din ele e distrusă sau 
schimbată, dezvoltarea organică, la rândul ei, e şi ea atinsă într-un anu- 
mit fel; iar individul care rezultă vine cu o schimbare corespunzătoare 
în caracterele sale, cum ar fi: culoarea ochilor, forma nasului, statura, 
temperamentul şi celelalte. De asemenea se ştie că fiecare fel de 
geneză are, în mod regulat şi invariabil, locul său în lanţ, sau în cromo- 
zom. Astfel diferitele geneze pot fi şi numerotate şi, o anumită geneză, 
să zicem 4, sau 47, este totdeauna aceeaşi, având acelaşi rol de înde- 
plinit şi găsibilă în acelaşi loc al cromozomilor... 

De asemenea la fel de important e faptul că fiecare din cei doi 
părinţi ai noştri ne dau o serie completă de geneze, înlănţuite împreună, 
în forma descrisă mai sus. Astfel, în fiecare celulă, noi avem două 
feluri de geneze fiecare complete în ele însele, după cum am văzut în 
figura 10. Prin urmare noi suntem dubli în ce priveşte genezele noastre. 
Fiecare din cele două lanţuri de geneze conţine tot materialul necesar 
pentru formarea unui individ, fapt care are foarte stranii consecinţe. 
Mama ne dă tot materialul (în germene, în geneză) pentru producerea 
unui individ de un anumit tip; tata, pe de altă parte, ne dă tot materialul 
pentru producerea altui individ, de alt tip. în acest chip, noi începem 
viaţa ca fiinţe duble. Fiecare suntem, într-un anumit sens două per- 
soane, destul de legate împreună în întregime, deşi în anumite privinţe, 
legăturile nu sunt chiar complete. Această dublă natură a sarcinii noas- 
tre ereditare are o mulţime de urmări asupra vieţii... 

Duplicarea se aplică fiecărei părticele din miile de geneze, cu 
care începem viaţa. Fiecare fel de substanţă este prezentă în fiecare 
celulă în două doze: perechea de geneze. O geneză din fiecare pereche 
vine de la tată, cealaltă, de la mamă. 

Diferitele perechi de geneze au funcţiuni diferite în dezvoltare. 
Cei doi membri ai fiecărei perechi de geneze au una şi aceeaşi func- 
ţiune. Dacă una din cele două geneze are de-a face cu culoarea ochilor, 
atunci tot cu culoarea ochilor are de-a face şi cea de-a doua. Dacă una 
din geneze are de-a face cu producerea şi determinarea unei anumite 
părţi din creier, cu acelaşi lucru are de-a face şi cealaltă. Dacă una in- 
fluenţează creşterea corpului, o influenţează şi cealaltă... 

Acum, un fapt de o extremă importanţă practică: deşi cei doi 
membri ai unei anumite geneze au de a îndeplini unul şi acelaşi lucru, 
totuşi ei se deosebesc în felul lor de-a-1 face. Geneza care vine de la 
tată tinde să producă o anumită culoare a ochiului, în vreme ce geneza 
de la mamă tinde să producă o altă culoare. Geneza de la tată produce 
un creier sărac şi astfel un individ stupid; geneza de la mamă un creier 
superior şi, astfel, un individ înzestrat. O geneză poate produce ceea ce 
e bun şi sănătos; cealaltă, ceva ce e bolnav şi infirm... 

Rânduială firii de-a avea doi părinţi, adică avantajul de a fi dubli, 
e de la sine înţeles. De pildă o geneză de la tată poate fi defectuoasă; 
dacă ea ar fi singura geneză care ar conduce lucrul, copilul ar fi infimi 
în funcţiunea aceea; deci ar fi un idiot sau un debil mintal. Se poate 
însă întâmpla, ca geneza corespunzătoare, din aceeaşi pereche, care 
vine de la mamă, să fie normală; atunci această geneză normală, ea 
singură, preia întreaga sarcină, aşa încât copilul e normal; el nu e idiot, 
nici înapoiat mintal. în chipul acesta, defectuozitatea unei singure 
geneze din pereche, nu are urmări rele, sau dacă are, le are aşa de mici 
încât nu pot fi observate. Activitatea genezelor în dublu este o măsură 
de asigurare; individul are două şanse - în loc de una - de a-şi dezvol 
ta în mod normal fiecare din funcţiunile sale. Numai atunci când 
genezele din cele două lanţuri, nimerite în pereche, sunt defective 
- adică atât cea de la mamă cât şi cea de la tată - numai atunci func 
ţiunea respectivă a urmaşului e şi ea defectivă şi, ca urmare, copilul e 
pe rând, fie lipsit de pigmentaţia pielii, sau a ochiului, fie stupid, fie 
leneş, fie înapoiat mintal, sau ceva asemănător 

Socotind dublarea genezelor în această lumină, e lămurit că asi- 
gurarea pe care o aduce constituie raţiunea biologică pentru care avem 
doi părinţi în loc de unul... 

Geneza normală, care formează organul şi-i conduce funcţiunea 
în condiţii normale, a fost numită geneză dominantă; iar geneza defec- 
tuoasă, a cărei funcţiune nu se mai manifestă, a fost numită geneza 
recesivă. Geneza care creşte creierul, prin care se mijloceşte funcţiunea 
inteligenţei, e o geneză dominantă; iar aceea care-1 împiedică, şi deci 
produce prostia, e o geneză recesivă. Genezele dominante sunt de 3 ori 
mai numeroase decât genezele recesive sau defective." 1 



MECANISMUL EREDITĂŢII 

Să înşirăm cazuri de ilustrare concretă, cum se lucrează eredi- 
tatea: 

"Presupunem un tată slăbănog la minte, cu amândouă genezele 
privitoare la inteligenţă recesive, şi o mamă inteligentă, cu ambele 
geneze normale. în conformitate cu legile probabilităţii de la baza 
mecanismului eredităţii, copiii vor fi hibrizi, adică vor prezenta o gene- 
ză dominantă şi alta recesivă. Cum însă caracterele genezei recesive nu 
se manifestă decât atunci când ambele geneze sunt recesive, dar nu şi 
atunci când cealaltă e dominantă, însemnează că geneza dominantă îşi 
manifestă singură acţiunea. Copiii, rezultaţi din atari părinţi, vor avea 
inteligenţă normală ca şi mama, atât numai că ei poartă cu ei, în mod 
latent şi germenul slăbănogiei, care - cum vom vedea îndată - poate să 
apară în urmaşii lor. 

Figura 11 ilustrează cazul: 

T M, 



N. Mărgineanu, op. cit, pp. 150-151 

Presupunem acum că un atare copil, cu o geneză recesivă 
moştenire, se fece mare şi se căsătoreşte cu o parteneră care are două 
geneze recesive. Potrivit legilor probabilităţii, jumătate din urmaşi vor 
avea ambele geneze recesive, şi, deci, vor fi proşti; cealaltă jumătate 
vor avea numai o singură geneză recesivă şi astfel vor fi deştepţi. 

Figura 12 ilustrează cazul: 

M 



Presupunem acum că un urmaş din primul caz, (fig. 11), cu o 
singură geneză recesivă, se căsătoreşte cu o parteneră (partener), care, 
la fel, are tot o singură geneză recesivă. întrucât defecţiunile nu se ma- 
nifestă, amândoi părinţii sunt normali, adică inteligenţi sau sănătoşi 
fiziceşte, etc; atât numai că amândoi poartă sâmburele stricăciunii în 
structura lor genetică. In conformitate cu legile probabilităţii, ale cazu- 
lui când aruncăm doi bani deodată, vom avea 4 permutări şi 3 combi- 
nări. Cei doi bani pot cădea - cum am văzut - număr-număr, număr- 
coroană, coroană-număr şi coroană-coroană, adică 4 posibilităţi de 
aranjare, sau 4 permutări. întrucât ordinea nu importă, ci numai faptul 
dacă un element e cel puţin diferit, cele 4 permutări pot fi reduse la 
următoarele 3 combinări: odată număr-număr, de 2 ori număr-coroană 
sau invers, şi odată coroană-coroană. 

Figura 13 ilustrează cazul: 



e. 



SSSSS * 



230 



CĂRAREA ÎMPĂRĂŢIEI 



Avem astfel un copil (a) complet normal şi în aparenţă şi în 
fond, adică cu amândouă genezele dominante; un alt copil (b) idiot, 
cu ambele geneze recesive, deci tară putinţă de tămăduire; şi doi copii 
(c,d) cu câte o geneză recesivă şi alta dominantă, în aparenţă normali, 
ca şi primul copil, dar în fond numai pe jumătate sănătoşi, şi care, 
la un recurs, adică în căsătorie, pot pierde, dând 25% din urmaşi pe de- 
a-ntregul stupizi, atât în aparenţă cât şi în fond... 

Presupunem că individul b, din schema de adineauri, se căsăto- 
reşte cu un partener cu ambele geneze corespunzătoare normale, dar 
având o altă pereche complet recesivă. Urmaşii acestor doi părinţi, 
unul defectiv într-o privinţă, altul defectiv în altă privinţă, vor purta în 
ei sâmburii ambelor defecte, dar altfel, în manifestările lor, vor fi nor- 
mali în amândouă privinţele. .. 

Figura 14 ilustrează cazul: 



C. 



Se zice că o artistă din Holywood, cetatea filmului, cu multă 
atenţie faţă de ideile genetice, privitoare la regenerarea rasei omeneşti, 
a scris lui Bernard Shaw, care în ochii ei trecea drept cel mai deştept 
om din lume, propunându-i sacrificiul de a-i lua în căsătorie, în cre- 
dinţa că urmaşii lor vor avea inteligenţa lui şi frumuseţea ei, fiind astfel 
cei mai frumoşi şi mai deştepţi din lume. Se spune de asemenea că 
Shaw ar fi respins oferta, temându-se, ca lucrurile să nu se petreacă pe 
de-a-ndoaselea şi copiii să moştenească... inteligenţa artistei şi frumu- 
seţea lui Shaw. Judecând după cazul de adineauri, se pare totuşi că 
artista a avut dreptate... 

Doi părinţi idioţi, cu ambele geneze ale inteligenţei recesive, nu 
pot avea decât toţi copiii idioţi - ceea ce, în conformitate cu aceleaşi 
legi ale probabilităţii, e perfect natural. Un ban ale cărui amândouă feţe 
sunt leu, nu poate cădea decât leu, şi niciodată coroană... 

Figura 15 ilustrează cazul: 



C. 

-t. 



Cât de binefăcătoare e orânduirea că înmulţirea noastră se face 
totdeauna prin unirea genezelor a doi părinţi se vede şi din schema ur- 
mătoare, în care părinţii sunt defectivi într-o serie de geneze, fără însă 
a fi defectivi la unele şi aceleaşi geneze amândoi deodată. în mod la- 
tent, copiii poartă sâmburele tuturor defectelor părinţilor, dar pe plan 
de manifestare reală, ei sunt deplin normali... 

Figura 16 ilustrează cazul: 

Dar lucrurile se pot întâmpla şi întors, de pildă aşa: 



& *» *»<&> *» &rm & * A e»mm 

în lumina exemplelor de până aici, putem trage concluzia că 
posibilităţile de grupare a genezelor - şi astfel - de determinare a confi- 
guraţiilor biologice sunt nespus de multe. Ele sunt aproape infinite, într- 
adevăr numărul combinărilor ce se pot face cu cele 24 perechi de 
cromozomi, se ridică - aşa cum a arătat Th. H. Morgan - la astrono- 



v 



t. 

mica cifră de 282.429.536.481 de posibilităţi. Ceea ce, raportat la 
populaţia globului, de aproximativ două miliarde de inşi 1 , însemnează 
de 141 de ori şi ceva mai mult. De vreme ce însă caracterele ereditare 
nu depind numai de combinările posibile cu numărul de 24 de 
cromozomi, ci şi de genezele din ei, al căror număr se ridică la sute sau 
mii, de fiecare cromozom - numărul combinărilor posibile, pe care 
le-am obţine cu cele câteva mii, sau zeci de mii de geneze, depăşeşte 
pur şi simplu închipuirea omenească! " 2 



ÎNTREBĂM ŞTIINŢA 



1. Prin ce împrejurare vine defectarea genezelor, încât avem 
de-a face cu geneze recesive? 2. De unde accidentele astea genetice ale 
vieţii? 3. Cine tine contabilitate în infinitul mic? 4. Cine face calculul 
probabilităţilor şi încă n-a sfârşit probabilităţile? 5. Aş mai vrea să ştiu 
de asemenea: de ce legi ascultă celula generatoare maternă, când în 
procesul de fecundare elimină prin cele două globule polare jumătate 
din nucleolul său, ceea ce însemnează reducerea formulei cromozo- 
mice de la 2N, la N, sau din 48 la 23-24 perechi cromozomice 9 6. A- 
celaşi lucru se întâmplă tot atunci şi cu celula generatoare paternă, 
când îşi frânge gâtul şi păţeşte aceeaşi reducere cromozomică? 7. Ce 
calcul se face atunci, ce sentinţă se pronunţă atunci, de pică hotărârea 
expulzării, pe materialul acelor perechi şi nu pe-al altora; căci încă nu 
se diferenţiaseră boabă de boabă, şi iată se şi treziră afară din simfonia 
vieţii? 

-Hazardul, întâmplarea? E ăsta un răspuns? 
-Legile? Ale cui legi? Ale lui Mendel? Legile sunt ale celui ce le 
găseşte, sau ale Celui ce le-a făcut? Cine urmăreşte 
aplicarea lor? 

Mendel, Morgan, ştiinţa, sau Autorul lor? Ce vreţi să 
înţelegeţi prin 

legile vieţii? Că viaţa şi le-a dat sieşi de la sine şi se 
supune lor? 

Aşadar ştiinţa, cunoscând legile, de ce nu creează şi ea 
viata? Nu 

5 



1 Notă: Azi aproape 6 miliarde. 



Mărgineanu, op. cit, pp. 152-155. 

poate 9 Nu! Fiindcă şi viaţa şi legile depăşesc hotarele ştiinţei şi nu pot 
fi cuprinse şi ştiute absolut decât de Cel ce a creat viaţa dm nimic. 
Autorul vieţii şi al legilor ei e Dumnezeu, ştiutorul şi susţinătorul lor. în 
desfăşurarea timpului. 

Realitatea, oricare, nu se explică suficient, Iară referinţă şi la au- 
torul ei, care e Dumnezeu, nu ştiinţa omului. 

De aceea se şi întâmplă atâta gâlceava, fiindcă realitatea vie. şi 
îndeosebi omul e socotit mai mult numai din partea lui materială, 
supusă simţurilor, analizelor şi microscoapelor. Omul, în întregul lui, e 
din ce în ce mai necunoscut. De aceea, cei ce se mărginesc numai la 
cunoştinţa unilaterală, inevitabil ajung în înfundătura aroganţei care nu 
ştie nimic - ceea ce păţesc numai petecani ştiinţei. 

A nu şti şi a recunoaşte aceasta, nu e totdeauna o vinovăţie 
-uneori e chiar virtute; însă a şti puţin, şi a face gâlceava că ştii totul, 
asta e descalificare şi ruşine, şi totdeauna o vinovăţie. 

"Cel ce ştie mult, cu adevărat, încât împingând întrebările a 
ajuns să dea de limitele cunoaşterii ştiinţifice, pe acela consecvenţa şi 
adeveritatea teoretică îl duc până în sanctuarul religiei. In adevăr, să 
presupunem ca fapt împlinit, că am împins consecvenţa cercetării aşa 
de departe, încât ştiinţa a ajuns a cunoaşte toate legile care guvernează 
procesele lumii. Să mai presupunem că spiritul teoretic şi-a sărbătorit şi 
acest ultim triumf al lui, de-a putea întruni într-un sistem închis toate 
relaţiile şi cauzele care compun fenomenalitatea lumii, şi că, în ochii 
savantului unor îndepărtate vremuri viitoare, universul a ajuns să fie 
cunoscut, până în ultima lui taină, ca o icoană perfect închegată, ca un 
ciclu închis de relaţii. In momentul acela va fi rămas totuşi o întrebare 
căreia ştiinţa nu-i va fi răspuns încă, şi anume: de ce universul are 
tocmai forma pe care o are; de ce ciclul închis, pe care ştiinţa a izbutit 
să-1 obţină, are tocmai limitele pe care Ie are, şi nu altele şi, în definitiv, 
de ce lumea este supusă tocmai acelor legi, pe care ştiinţa, găsindu-le, 
le-a stabilit, şi nu se supune altor legi? 

Iată nişte întrebări cărora ştiinţa nu le va fi dat răspuns, nici 
măcar la capătul ultim al cercetărilor sale. Iată însă o întrebare, căreia îi 
răspunde religia, atunci când afirmă fierbinte existenţa unui Dumnezeu 
personal, exterior lumii, dar totuşi străbătând-o, şi care a creat-o din 
nimic, aşa bum e, printr-un act suveran de alegere din infinitul posi- 

bilităţilor, şi, prin urmare, cu afinitate, cu iubire pentru această unică 
formă a ei. 

Ni se pare, fără îndoială, că spiritul de consecvenţă şi veracitate 
trăit cu ultima adâncime, vine să mărturisească nu numai relativitatea 
spiritului ştiinţific şi nu numai insuficienţa sa în faţa ultimelor probleme 
ale speculaţiei, ci mai mult decât atâta. Cele două atitudini, ştiinţifică şi 
religioasă, se transformă chiar în ardoare, în simţ pentru misterul, 
care-i înconjoară domeniul, asupra căreia se întinde ancheta ştiinţifică, 
în adoraţie pentru fiinţa care, stând în afară de lume, a creat-o, o 
conduce şi o susţine cu iubire. 

Se poate vedea - pentru cine vrea să vadă - că un atare chip 
de-a rezolva gâlceava între ştiinţă şi religie nu presupune nicidecum o 
renunţare la atitudinea ştiinţifică. In marele cadru de mister al lumii, 
atât în infinitul mare, cât şi în infinitul mic, atitudinea ştiinţifică poate 
continua să-şi dezvolte valorile ce-i sunt proprii. Ceea ce însă trebuie 
combătut, în lumina analizelor de până acum, este aroganţa ştiinţifică, 
dogmatismul ei îngust şi miop, vicii pe care, de altfel, adevăraţii sa- 
vanţi nu le practică niciodată." 1 

Pricepem prin urmare, fără să trebuiască a mai înghesui genetica 
la colţul neputinţei cu urgia întrebărilor, că problema eredităţii mai are 
un capăt, dincolo de biologie şi probabilitate. Chiar numai factorul ere- 
dităţii, ca să fie cunoscut îndeajuns, depăşeşte limitele ştiinţei pozitive. 



LEGILE ŞI FĂRĂDELEGILE 

Dacă ştiinţa ar putea prinde momentul când apare în părinţi o 
geneză defectivă, ar însemna pentru ea un adevărat triumf. Aceasta, 
numai când ar fi posibilă examinarea pe viu, un interval de vreme, fără 
ca experienţa să stingherească insul de observaţie cu nimic, în mersul 
său obişnuit de vieţuire - ba nici măcar să nu ştie că e urmărit cumplit 
de microscoape, raze, reacţii, ani de-a rândul, zi şi noapte, ca să se 
prindă momentul şi împrejurarea când o cromiolă sau geneză domi- 

nantă devine o geneză recesivă. Cam aşa cerea doctorul Carrel - alt 
american, francez de baştină, şi la început preot - om de impresionantă 
sinteză a formelor culturii. Fireşte, nu se va întâmpla niciodată ca 
ştiinţa omului să ajungă în condiţiile absolute ale cunoştinţei. . ■ 
în condiţiile absolute ale cunoştinţei nu e decât Dumnezeu, care 
cunoaşte desăvârşit totul, fără să stingherească libertatea de mişcare a 
omului. De aceea, fiindcă ştie absolut, a dat omului legile vieţuirii sale 
şi puterea de-a vrea sau a nu vrea să le respecte - cinstea primejdioasă 
a libertăţii voinţei. Deci, dacă se învoieşte să rămână între rosturile 
sale, gândite de Dumnezeu, vieţuieşte după fire în toată libertatea. 
Dacă însă omul nu vrea să rămână în rosturile firii, ci merge împotriva 
legilor vieţii, împotriva firii, atunci îşi viciază libertatea sa, îşi primej- 
duieşte viaţa sa, aduce infirmitatea în fire. întrucât omul vieţuieşte 
contra intenţiei lui Dumnezeu, întru atât zicem că păcătuieşte. Păcatul 
deci e călcarea legilor vieţii, printr-un abuz de libertate. Fapta aceasta 
are urmări. Dumnezeu 1-a prevenit pe om şi — 1 previne mereu. 



GENETICA ACUM 3.500 DE ANI 



Cu toată mirarea multora, documentul există, şi, cu oarecare 
bunăvoinţă, textul desluşeşte problema eredităţii mult mai bine, decât 
teoria cromozomică modernă, întrucât indică şi factorul primordial al 
eredităţii - Dumnezeu: mobilul, izvorul şi susţinătorul a tot ce se miş 
că, trăieşte şi există 1 . < 

Iată Genetica modernă, dată în nucleu lui Moise, de Mântuitorul 
însuşi prin revelaţie, acum 3.5oo ani pe muntele Sinai. Nu e nici o 
mirare: Iisus avea conducerea spirituală şi înainte de venirea Sa în trup 
omenesc. Pe urmă, că iniţia pe Moise în tainele eredităţii nu este nici o 
mirare, întrucât cine poate să cunoască mai bine omul, decât Cel ce 1-a 
făcut şi i-a dat legile vieţii? Cuvântul acesta rămâne adevărat chiar 
dacă Dumnezeu ar fi făcut numai prima celulă vie şi în ea ar fi 
comprimat toate posibilităţile ulterioare de dezvoltare, până la formele 

prezente şi viitoare. încă nebănuite de noi. Daca va fi fost creaţia aşa. 
Dumnezeu e cu atât mai mare. 

Stăruim asupra faptului că Iisus e creatorul omului şi ca gen 
aparte şi ca persoană îndeosebi până la sfârşitul vremii. In această crea- 
ţie conlucra cu părinţii pământeşti menaj ându-le libertatea, dar preve- 
nindu-i că, în cazul când Ii calcă legile, calcă viaţa propriilor lor copii. 

Deuteronom 5: 

9. Eu, Domnul Dumnezeul tău, sunt Dumnezeu 
râvnitor, care pedepseşte vina părinţilor în copii 
până la al treilea şi al patrulea neam - pentru cei 
ce Mă urăsc. 

10. ...Şi Mă milostivesc până la al miilea 
neam, cătră cei ce Mă iubesc şi păzesc poruncile 

IVI ele. v 

După teoria cromozomică, văzurăm cum apar genezele recesive 
în urmaşi: după legile eredităţii, care nu sunt altceva decât legile 
probabilităţii. După textul Scripturii e clar că toată recesivitatea apare 
în părinţi pe urma vreunui păcat. Ştiinţa, neavând termenul, nu poate 
da răspunsul la întrebarea: cum au apărut în ascendenţi genezele 
defective, prin ce accident, sau după care legi? Sau mai pe larg: prin ce 
împrejurare, independentă şi anterioară procesului eredităţii, apar în 
cromozomi, de unde nu erau, aceste granule infinitezimale degenera- 
tive şi cu urmări dezastruoase, pentru o eventuală progenitură? Ca să 
răspund pe scurt, genezele recesive apar în ascendenţi în chip inde- 
pendent, nu după legile probabilităţii, ci după legile care atârnă peste 
fărădelegi. 

Toate faptele omului, toate mişcările lui, se înseamnă undeva, 
într-o nevăzută carte, şi se înseamnă şi în sămânţa sa, şi cu aceasta îşi 
trage urmaşii sub povara isprăvilor sale. Legile vieţii sunt legile Crea- 
torului; păcătuieşti împotriva lor, nu scapi fără mustrarea lui 
Dumnezeu. Deci, nu ne mai tocmim, că Dumnezeu n-ar avea cuvânt în 
biologie şi că venirea lui Iisus la nuntă ar fi numai un simplu fapt 
divers, fără o semnificaţie neînchipuit mai largă pentru aducerea şi 
conducerea personală a fiecărui om ce vine în lume. 

înainte de a exista ca persoane pământeşti, existăm ca gând, ca 
intenţie a lui Dumnezeu. Cine ştie, dacă nu El are de adus în viaţa 
pământească, în fluviul timpului, atâtea feţe omeneşti, încât numărul 
lor să împlinească toate posibilităţile de configuraţie câte le oferă 
structura noastră genetică 9 

De faptul că suntem oarecum anteriori faţă de forma noastră 
pământească, însuşi ne spune, învăţându-1 pe Ieremia când acesta în- 
cerca să se apere de misiunea cu care-1 rostuise pe pământ: 

Ieremia 1: 

5. înainte de a te urzi în pântece... te-am sfinţit şi 
te-am rânduit prooroc printre popoare. 

Suntem prin urmare de obârşie spirituală, făpturi spirituale, 
trimise vremelnic într-o închisoare de carne şi oase, şi împlinind un 
destin, între ceilalţi fii ai lui Dumnezeu şi fraţi ai noştri. 



în spiritul teoriei cromozomice, putem înţelege şi unele norme 
de drept bisericesc, ca de pildă oprirea căsătoriei între rudenii. Astfel, 
la rudenia de consângenitate, în linie directă, căsătoria e oprită la 
infinit; iar în linie colaterală se îngăduie abia la depărtarea gradului opt: 



DISPOZIŢII DE DREPT BISERICESC 
CONFIRMATE DE GENETICĂ 



A 




\ 



Q 



f A" A i: OE' 



238 



CĂRAREA ÎMPĂRĂŢIEI 



Situaţia transpusă în schemă genetică ar avea forma şi 
interpretarea urm ătoare: 



De la un strămoş primar, se transmit în copii, nepoţi, strănepoţi, 
- cum zice Scriptura - până într-al treilea şi al patrulea neam, câteva 
grupuri de geneze recesive - urmare a cine ştie ce păcate - însă în sta- 
re latentă. Dacă se urmează şirul căsătoriilor cu persoane sănătoase în 
privinţa aceea, genezele lor dominante acopăr infirmitatea corespunză- 
toare şi, astfel, urmaşii au toată aparenţa sănătăţii. 

Dacă însă urmaşii, în gradul 4, 5, 6, 7 sau 8 de rudenie se vor 
căsători întreolaltă, atunci în copiii lor vor apărea, cu probabilitate 
maximă, genezele recesive ale străbunului, în pereche perfectă, şi deci, 
infirmitatea fără leac, corespunzătoare acestei perechi. 

Iată de ce Biserica, observând degenerările ce trebuie să le în- 
dure urmaşii căsătoriţilor rudenii, declară vinovate asemenea căsătorii 
şi le opreşte. Unirea averilor a fost pricină de multă bătaie de la Dum- 
nezeu: sau multă bătaie au mâncat oamenii de la lăcomie. 



T JtsşJYI 





ENDOCRINOLOGIE, NEUROLOGIE ŞI PSIHOLOGIE 



Instinctul, sau porunca aceasta iraţională a firii în vederea rodirii 
de copii, are binecuvântările şi primejdiile ei. Când omul se amăgeşte, 
ieşind din rosturile firii, nu scapă nepedepsit, şi încă aspru pedepsit. 

Ca să înţelegem această pedepsire automată a viciilor, la care 
ajunge instinctul, şi-i împinge pe oameni într-o viaţă contra firii, nu 
strică şi oarecare cunoştinţe de endocrinologie şi neurologie. 

Aşa de pildă, avem răsfirate în organismul nostru vreo 7-8 
glande cu secreţie internă. Studiul acestor glande se cheamă endocri- 
nologie, iar secreţiile lor, hormoni. Acestea sunt un fel de substanţe 
chimice, un fel de săruri care au rostul să agerească nervii, să stâr- 
nească la lucru diferite organe interne, să învioreze gândirea, să ne facă 
viaţa plăcută şi cu interes pentru ea - cu un cuvânt hormonii sunt 
agenţii de stimulare a vieţii. In sânge se mai află şi vitaminele, secreţie 
celulară a fiecărui ţesut aparte, toxine, microbi şi celelalte. Toate la un 
loc dau ceea ce se numeşte mediul nostru interior, mediul endocrin, 
sau mediul humoral. Pentru ca organismul să funcţioneze bine, acest 
mediu interior trebuie să aibă o compoziţie normală, determinată; iar 
dacă n-o are, apar tulburările organice şi funcţionale, un întreg convoi 
de neputinţe. Printre aceste glande sunt şi cele ce rodesc sămânţa de 
om; acestea, spre deosebire de celelalte, au o funcţiune dublă: una in- 
ternă, secretând hormonii, şi a doua externă, producând celulele germi- 
native. Ne interesează efectele, defectele şi conflictele. 

Glandele care izvorăsc hormonii şi se află în sectorul cel mai de 
jos al corpului au, pe lângă alte rosturi, şi pe acela de a da o confi- 
guraţie specifică, foarte energică şi netă, corpului întreg, fie ca bărbat, 
fie ca femeie. Mai au pe urmă rostul să stimuleze funcţiunea celorlalte 
glande, ale căror hormoni încă au misiunea să agerească şi să activeze 
alte funcţiuni, printr-alte zone ale corpului. 

Toate împreună au rost şi influenţă cu deosebire asupra siste- 
mului nervos şi a capitalei sale, creierul. Iată cam cum are să se schi- 
ţeze o relaţie de conflict, precum şi de bună învoială între raţiune şi 
instinct. 

Schema următoare ne face să înţelegem care-i cumpăna ce tre- 
buie urmărită: 

Din această schemă tehnică, putem înţelege, pe rând, următoa- 
rele: că instinctul, deşi e fără minte, totuşi nu poate trece la faptă, fără 
învoirea minţii şi fără încuviinţarea câtorva cenzuri. (Ce bine! Şi ce rău, 
când însăşi stăpânirea minţii e coruptă şi cenzura cumpărată!) Apoi, că 
hormonii, gloanţele instinctului, iau la ţintă capitala sistemului nervos, 
creierul, nu pe vreo cale a lor aparte, ci, aflându-se în orice moment în 
toată structura sângelui, la cel dintâi motiv semnalat de ochi, deodată 
se şi reped în poarta forului de judecată, anunţând ocazia şi poruncile 
instinctului. De altfel, ochii, urechile, nările şi gura sunt zone erogene; 
tot atâtea porţi de cremene şi iască în care mediul din afară loveşte cu 
amnarul în mediul dinlăuntru şi- 1 aprinde cu scânteile poftelor spre 
văpaia faptelor. Schema ne mai pune pe gânduri asupra unui lucru. 
Funcţiunile genezice se deşteaptă încă din vremea copilăriei, când 
mintea nu ştie să înfrâneze unele ca acelea. 

De ce oare e rânduială de-a-ndoaselea... ? 

Dacă socotim datoria părinţilor de a-şi supraveghea şi de a-şi 
preveni copiii, la vreme, despre aceste noutăţi gingaşe, fireşte că 
răspunderea căderilor nu rămâne numai în seama copiilor, sau a lui 
Dumnezeu, ci părinţii au să dea seama. Copiii se reazimă pe mintea 
părinţilor. 

In privinţă neurologică şi endocrină, deci după fire, aşa trebuie 
să fie: încă din copilărie să izvorască această energie interzisă, ca, sub 
acţiunea ei, să se dezvolte şi să se agerească întreg organismul şi cu 
deosebire sistemul nervos. Deci hormonii se dovedesc izvorând cu 
rost, dar acţiunea lor trebuie întovărăşită de înfrânare, altfel creşterea 
sănătoasă a organismului şi a sistemului nervos ar fi profund alterată, 
atât organic cât şi funcţional, fie că ar lipsi hormonii, fie că ar lipsi 
înfrânarea. 

Se pare că în multe privinţe şi în multe domenii, valorile ies din 
conflictele susţinute, ca mai toate scânteile. 

INVITAŢII LA DREAPTA SOCOTEALA 

înţelegând înfrânarea ca o condiţie de sănătate a sistemului 
nervos, iar desfirânarea ca o povârnire spre dezechilibru, e bine să pre- 
cizăm limitele biologice şi psihologice ale acestei porunci a firii, evi- 
tând bănuiala de neînţelegere a chestiunii şi, pe cât cu putinţă, cârteala 
şi vijelia mâniei. 

Sunt oameni care ar vrea să petreacă după dreapta socoteală, dar 
nu îndrăzneşte nimeni ca să le-o spună. Chiar autorii de cărţi privi- 
toare la această poruncă a firii dau sfaturi mai rele de cum ar da la vite. 
Ei nu consideră omul şi în natura lui morală şi spirituală. De i-ar 
îndruma măcar la rânduială vitelor, ar fi cu mult mai înţelepţi. Medicul, 
care crede că, povăţuind pe oameni, n-are trebuinţă de suflet şi de 
Dumnezeu - autorul şi stăpânul vieţii - e, până la un loc, un bun vete- 
rinar. Dar dorm cam tot pe aceeaşi dungă şi oamenii ce nici nu vor să 
ştie de vreo socoteală, de vreo frână morală, sau de vreo pedeapsă 
automată şi fără îndurare a libertinajului lor, care-i va ajunge din urmă. 

Mă folosesc însă de orientarea spre psihologie şi spirit a medici- 
nii moderne, în urma căreia îşi dă silinţa să fie mai mult o medicină 
preventivă. Deci n-am să strâmtorez pe nimeni spre porţile Cerului, ci 
ajut numai lămurirea problemei şi libera hotărâre a oricui, spre un câş- 
tig mai bun, aprofundând corespondenţa mediului endocrin cu mediul 
moral, şi reflexul lor în conştiinţă. 

Este o corespondenţă între trup şi suflet, între calitatea trupului 
şi caracterul sufletului; o interpătrundere ondulatorie. Presupuneţi o 
noapte cu lună şi un lac liniştit, în care cineva aruncă două pietre în 
puncte diferite; se văd valurile apei, întretăindu-se în cercuri, şi pe ele 
mişcându-se petece de lună. Cam aşa ceva ar fi atingerea sufletului cu 
undele trupului, deşi sufletul e de altă natură, nu mai puţin deosebită de 
trup, decât oglindirea de lună pe vălurelele apei. Şi totuşi se răsfrâng 
întreolaltă. 

Hormonii, prin trup, influenţează spiritul; într-un fel, al bărba- 
tului, şi într-alt fel, al femeii. Astfel bărbatul dobândeşte, pe lângă con- 
figuraţia vigorii anatomice, şi sentimentul virilităţii sale. Intelectuali- 
tatea biruie asupra sensibilităţii; puterile minţii se dovedesc creatoare. 
Cu alţii e activ; înclinat mai mult spre tiranie, decât spre supunere; mai 

curând spre brutalitate, decât spre bunătate. Cu cât notele diferenţiale 
sunt mai accentuate, cu atât avem de-a face cu un caracter mai agresiv. 
Mi se pare că tot aici trebuie căutat şi suportul trufiei. 

Poate de aici îşi are obârşia faptul că, mai ales bărbaţii, nici lui 
Dumnezeu nu vor să se supună, iar când se aprind la mânie, nu găsesc 
cuvânt mai expresiv ca înjurătura de Dumnezeu şi de toate cele sfinte. 
Caracterul agresiv al masculului se observă ca o notă comună şi în 
firea animală. Omul gândeşte cu toate organele sale. 

Foliculina, hormonul feminin, are o acţiune cu totul diferită. Ast- 
fel, pe lângă configuraţia anatomică, proprie destinului de mamă, îi 
păstrează totuşi însuşirile copilăriei: voce subţire, înfăţişarea de copil, 
prietena copiilor; mai mult sensibilă decât intelectuală, mai mult primi- 
toare decât creatoare. Presimte prin instinct, nu prin judecăţi. Mintea ei 
e inima. E înclinată mai bucuros spre suferinţă şi supunere, decât spre 
asuprire şi dominaţie şi, după Scriptură, veşnic atrasă (preocupată) spre 
bărbat 1 . 

Deci, dacă am socoti numai capătul fiziologic al deosebirii băr- 
bat-femeie, găsim o mare disonanţă. Tot rostul fiziologic al bărbatului 
- ca de altfel în întreg regnul animal - nu e altul decât aventura, cu pri- 
ma întâmplată în cale. 

Bărbatul e poligam din fire - aşa ca evreii de odinioară şi ca tur- 
cii de până mai dăunăzi. înţeleptul Solomon avea o mie de femei, însă 
i-au plătit femeile bine - că l-au smintit la minte, încât s-a lepădat de 
Dumnezeu 2 . 

Tot rostul şi configuraţia femeii e maternitatea. Chiar şi mântui- 
rea ei e condiţionată de naşterea de fii - dacă stăruie cu deplină înţelep- 
ciune în credinţă, în iubire şi în sfinţenie 3 . 

între instinctul poligamie şi instinctul maternităţii e un adevărat 
conflict biologic şi pricină de tragedii. Ce vrea unul, nu corespunde cu 
ce vrea altul. Drept aceea, li s-au dat oamenilor normele divine şi 
minte, ca să trăiască într-o rânduială după fire - rânduială morală şi 
spirituală, dispuse ierarhic - iar nu să-şi facă de cap, trăind împotriva 



1 Facere 3, 16, i3 
Regi 11,3-4. 
3 lTimotei2, 15. 

firii, împotriva moralei, împotriva spiritului, cu totul anarhic, ceea ce de 
multe ori au să plătească cu capul, sau ei, sau urmaşii lor. 

Şi încă n-am isprăvit corespondenţa endocrinologie - neurologie 
şi psihologie, mai trebuie şi genetică, fiindcă un convoi nesfârşit de 
necăjiţi mă sileşte să le scriu durerea. 

Reamintim orânduirea firii, că organismul întreg şi îndeosebi 
sistemul nervos se dezvoltă bine datorită şi hormonilor genetici - însă 
numai sub o cenzură de înfrânare. De aceea, până la căsătoria legală, 
toţi tinerii trebuie să fie curaţi, cu fecioria păzită, şi băieţi şi fete. 
Minunea e şi cu putinţă şi cu trebuinţă. Din ce în ce, se află tot mai 
mulţi medici care zic aşa. Dar chiar de n-ar zice nici unul, omul e o 
realitate mult mai complexă decât sectorul studiat de medic, şi vom 
vedea că situaţia lucrurilor, în realul lor, impune categoric frâna a 
şaptea a lui Dumnezeu, ca să normalizeze în ierarhia naturală, morală 
şi spirituală, năbădăile acestui instinct anarhic, binecuvântat şi plin de 
blestem. 



COPIII NĂSCUŢI IN LANŢURI 

Presupunem că un copilandru, la primele anunţări ale instinc- 
tului, cade în viciul onaniei. Nu-1 află părinţii, face excese, e din ce în 
ce mai retras, mai tăcut, mai obosit, nu mai învaţă la şcoală; memoria 
-scoarţa cerebrală a minţii - e atinsă; nu mai e agerită de hormonii ce 
izvorau din sectorul respectiv, încleştat de viciu. Cu alte cuvinte, 
mintea se tâmpeşte şi încă repede. Creşterea corpului încetinită, 
cearcănele vinete pe lângă ochi îl dau de gol - pentru cine ştie să vadă. 
Imaginaţia nu mai e vioaie, nu-i mai place joaca, parcă e bătrân, serios, 
şi, mâinile - cu care a greşit - îi tremură. Iarăşi dovadă că nervii sunt 
într-o primejdie. 

Dacă n-are norocul să dea de un sfat, sau măcar de o carte, 
sporind cu vârsta, sporesc şi urmările viciului, după cum urmează. 

Pomeneam că glandele genezice au o dublă funcţiune: una endo- 
crină, vărsând hormonii în sânge, şi alta externă, formând celule gene- 
zice. De îndată ce viciul sau desfrânarea de orice fel, şi la orice vârstă 

- cazul e acelaşi - încleştează pe om, atunci ţesuturile glandelor, 
masculine sau feminine, sunt peste măsură de mult solicitate şi silite să 
furnizeze material extern şi, prin urmare, nu mai pot secreta şi hor- 
monii trebuitori în sânge. Se întâmplă adică un dezechilibru în mediul 
endocrin. Acest dezechilibru se răsfrânge asupra sistemului nervos, în 
felul că celulele nervoase, nemaiavând agenţii stimulatori cuveniţi, 
degenerează, mai întâi funcţional, şi insul respectiv începe să fie fleş- 
căit; iar dacă desfrânarea continuă, celula nervoasă moare. Desfrânarea 
omoară milioane de celule nervoase. 

Mai trebuie ştiut şi aceasta că toate ţesuturile se refac, afară de 
celula nervoasă. Omorâtă odată, nu mai învie niciodată. 

Presupunem că tânărul-bătrân vrea să fie şi el în rând cu lumea, 
vrea să se însoare. Nu izbuteşte. Nici pe el nu-1 prea atrage femeia, şi 
nici fetele nu se simt atrase spre el. Ce e la mijloc? Viciile instinctului 
i-au stins vioiciunea, i-au şters farmecul, l-au fleşcăit cu totul, nu mai 
aprinde dragoste, ci milă. De milă ca de silă nu faci casă. 

Doctorii sfătuiesc: femeile sau căsătoria. Fireşte, un viciu nu va 
ieşi cu alt viciu, - chestiunea rămâne mereu într-un cerc vicios. Dar 
căsătoria, chiar dacă se face, poartă ponoasele trecutului şi mustrările 
viitomlui. 

Astfel bărbatului, de pe urma viciilor de tot felul şi de pe urma 
dezechilibrării funcţionale totale sau locale a sistemului său nervos, i se 
întâmplă că pierde frâna nervoasă a ritmului său funcţional şi nu se va 
potrivi poate niciodată cu ritmul femeii sale - neostenită în astfel de 
vicii. Osteneala şi scârba ei abia acum începe, căci mereu va rămâne 
nemulţumită, ceea ce îi va pricinui nevroze, dureri regionale şi gânduri 
de căutare în altă parte. Nu e ea de vină că-1 va părăsi, ci trecutul 
bărbatului se răzbună. Bărbatul, aşa cum l-au desfrânat viciile, nu mai 
corespunde instinctului maternităţii femeii sale, şi aşa trebuie să-şi 
tragă plata: rămâne fără urmaşi sau şi tară soţie. 

Dar să presupunem că, totuşi-totuşi, i se va nimeri ca să aibă şi 
urmaşi. Aceştia vor purta următoarele poveri părinteşti: o sănătate şu- 
bredă, un chip îmbătrânit, diferite neputinţe fără leac, iar de scapă cu 
zile vor fi nişte chinuiţi ai soartei şi slabi de minte. Cum şi de ce ? Iată 
cum şi de ce: ştim de adineaori că toate faptele insului se înseamnă în 
două locuri: undeva într-o contabilitate nevăzută, şi al doilea, ceva mai 
văzut, în grăuncioarele de cromatină, în genezele cromozomilor, adică 

în factorul biologic al eredităţii. Şi-a distrus părintele cu viciile lui 
milioane de celule nervoase? Acestea, nemairefacându-se niciodată, ci 
totalul celor distruse şi sănătatea la care se găsea în momentul când îşi 
chema un urmaş pe lume, reprezentând situaţia lui, se şi însemnase în 
stocul de cromozomi, cu atâtea geneze recesive mai mult, ceea ce n-ar 
fi păţit dacă ar fi avut o purtare mai bună. Vreţi dovadă la îndemâna 
oricui? Iată-o: nu lovesc pe nimeni, dimpotrivă simt alăturea cu dure- 
rea oricui. 

Să zicem că o pereche de oameni n-au avut pacoste cu viciile 
tinereţii, deci n-au sistemul nervos şubrezit dintr-o vină ca aceea. 
Totuşi, nevoile vieţii ostenesc nervii oricui. Această ostenire a vieţii e 
de fapt o ostenire a elanului, a agerimii, a vioiciunii rezistente a siste- 
mului nervos şi a celorlalte ţesuturi şi umori. Acestea toate se înscriu 
numaidecât în patrimoniul genetic al eredităţii, în vreme şi pe măsură 
ce se adaugă. Factorul biologic al eredităţii rezumă starea oricărui 
moment, precum şi situaţia biopsihică a părinţilor, fie aparte, fie 
angajaţi în procesul rodirii. Proba o dau copiii, care vin la intervale mai 
mari de vreme. Cei din tinereţe sunt mai vioi, mai sprinteni, mai sănă- 
toşi, mai ageri la minte; pe când copiii veniţi mai la bătrâneţea părin- 
ţilor sunt mai molâi, mai împiedecaţi, mai bătrâni. Nu au nici o vină şi 
nici un leac. Aşa sunt construiţi genetic şi ireversibil, realizându-se 
armonia ce se vede, cu materialul ce li se dete, în răstimpuri de vreme. 
Revenind la corespondenţă, pricepem mecanismul după care apare în 
lanţul cromozomilor roiul boabelor de neghină, genezele recesive şi 
ravagiile ce le pot face ele, dacă nu sunt scoase din lucru de perechea 
mai sănătoasă a celuilalt părinte. 

Mai sunt urmări ale desfrânării şi destul de grele încă din tine- 
reţe. Poate s-a bănuit din cele de până aci, că organismul întreg se 
piperniceşte, glandele în totalul lor rămân atrofiate, scoase din lucru şi' 
cu toate urmările acestui dezechilibru umoral. Aşa se ajunge pe rând la 
atrofierile diferitelor organe din iconomia generală a corpului, şi aşa 
apar sterilitatea, nevrozele şi o stare generală de boală, sau o predispo- 
ziţie spre tot felul de boli. 

Nu mai vorbesc de stările sufleteşti: frica, slăbirea minţii, obse- 
sii, ideile fixe, răstălmăcirea înţelesurilor, şi o continuă muncire de 
conştiinţă. E reacţiunea sufletului la starea mizerabilă în care i-a ajuns 
casa prin patimi. 

CEI CE-ŞI BEAU MINTEA 

Grozavă expresie şi adevărată cuvânt cu cuvânt. Ne reamintim 
efectul hormonilor asupra scoarţei cerebrale: excită spre poftele gene- 
zice. Exact acelaşi lucru îl face şi alcoolul, sub orice formă şi la orice 
grad de tărie; aprinde mintea spre aceleaşi pofte. Nu suplineşte însă 
nici un hormon în rolul lui binefăcător, ci pe oriunde trece ameţeşte, 
arde şi atrofiază. Omoară alte milioane de celule nervoase şi fire telefo- 
nice. Toate isprăvile se trec la activ, întocmai ca mai sus şi se transmit 
zestre părintească la copii. 

Mai grav: dacă prea din tinereţe se dedau flăcăii la must, se 
întâmplă că ajung neroditori. Glandele lor genezice se vor atrofia şi vor 
produce nişte celule incapabile de rodire. Se apără şi firea pe cât poate: 
nu ia în spate orice i se-ncarcă. Chiar dacă se dau la vin mai târziu şi 
încă nu scapă de pedepse. Aşa de pildă, cercetătorii în chestiune au 
găsit forme monstruoase de spermatozoizi, având ba două capete, ba 
două cozi, ba alte forme, efecte ale beţiei. 1 Beţia îşi înscrie urmările 
până şi în celula genezică, mică de 60 de miimi dintr-un milimetru. 

Ceea ce e dureros e faptul următor: de se întâmplă vreo zămis- 
lire cu o atare sămânţă beată, şi care-i mai mult siluire decât iubire, 
urmaşul va fi, cu maximă probabilitate, epileptic - boală de nervi fără 
leac. Aceasta e cu atât mai sigur, cu cât la scârba şi spaima bietei 
mame, se mai adaugă şi bruftuluiala câtorva înjurături de Dumnezeu. 
Deci, dezechilibru în toate părţile, dezechilibru în mediul umoral, 
dezastre în patrimoniul ereditar, dezechilibru moral, o mai fi având şi 
mama ceva de adaus, dacă nu alta, cel puţin spaima ce-o mănâncă, şi 
încă e de ajuns ca să se arate pe lume, în loc de un chip senin, un 
chinuit de draci şi martor la judecată împotriva părinţilor săi. 

Sfârşitul beţivului e sau în şanţ sau în casa de nebuni; iar sufletul 
în iad încă de aici. Urmaşii lui - nu mai zic nimic, mila mă opreşte; 
totuşi mai am şi o milă preventivă, pentru viitor, care mă face să scriu. 



1 Jeannel, op. cit, p. 153. 

JALEA ÎNTR-UN CONVOI DE MONŞTRI 

Un scriitor, de foarte creştină formaţie, şi probabil doctor, des- 
crie fizionomia unui azil, de undeva, din Apus, în felul următor: 
"Copiii: Dom'le doctor! Dom'le doctor! 

Şi doctorul D. înainta facându-şi drum prin mulţimea groaznică 
şi de plâns a micilor monştri: o umanitate neizbutită, pierdută, rău făcu- 
tă, slută şi neisprăvită, copii cărora le lipsea craniul sau bărbia, sau 
care nu erau decât un trunchi, sau un cap, nenorociţi, mici, respin- 
gători, urâţi, ca nişte oale de lut strâmbe, plini de urdori, de bube, de 
coji, de puroiuri care le curgeau din ochi, din nas, din urechi şi din 
pielea de pe cap. Pitici şi uriaşi, slăbănogi nevinovaţi, cu braţe şi mâini 
de schelet. Tinere bestii, băieţi prea dezvoltaţi, cu falei straşnice, cu 
umerii obrajilor ieşiţi ca nişte maiuri, făcuţi aşa pentru omoruri - viitori 
ucigaşi - ursiţi dinainte şi a căror privire tristă te urmărea fără să 
înţeleagă nimic. Cei mai mari şi mai limpezi puţin duceau de mână pe 
cei mai năuci, pe cei cu desăvârşire tâmpiţi; se ocupau de ei, îi ocro- 
teau, îi adoptau. îi târau spre doctorul D. şi însoţitorii săi. în jurul celor 
trei oameni, izbucneau strigăte nelămurite şi urlete, toată bucuria 
micilor nenorociţi de-a revedea pe aceia ce erau buni cu dânşii. Şi chiar 
aceia, care niciodată nu vor mai fi în stare să vorbească, mârâiau, 
gângăveau, behăiau înspre medici câte ceva, un strigăt nedesluşit şi 
barbar de dragoste. Cu mâinile lor mici, îi apucau, îi atingeau, îi mân- 
gâiau, îi pipăiau ca nişte tentacule. Priveliştea asta i se părea întotdea- 
una un vis urât. Dar doctorul îi iubea pe toţi, pe aceşti mici, chiar pe 
aceia care aveau un cap de scafandru, de peşte, sau de gânganie mare. 
Chiar pe cei rău nărăviţi, pe acei şi pe acelea care se frecau... în 
trecere îi chema deoparte, le cerceta mâinile, îi privea, părând că vrea 
să-i hipnotizeze: 

-Ai fost cuminte? 

-Da, Dom-le doctor. 

-Vei fi şi azi cuminte? 

-Da, Dom-le doctor. 

-Bine. Du-te şi te joacă. Uite o bucată de ciocolată. Şterge-o! 

Erau fetiţe, pe care trebuia să le lege ca să le împiedece năravul. 
Dar şi cu mâinile legate izbuteau încă să- şi aţâţe simţurile cu călcâiul 
lor. 

Toate păcatele ereditare mişunau în străfundul acestor suflete 
părăsite, reîntoarse la brută, şi care coborau scara evoluţiei. 

Fetelor, care erau mai tăinuitoare, mai păcătoase, mai destrăbă- 
late, şi care îşi simţeau pubertatea, le plăcea să se ascundă, să roşească 
şi să se ţină de apucăturile lor. Băieţii aveau feţe de urangutan şi 
porniri primejdioase în jocurile lor. Câţiva singuratici plângeau prin 
colţuri, nemângâiaţi şi sălbătăciţi pentru totdeauna. Un copil, blond ca 
Sfântul Ioan, cu ochi albaştri, subţire, drăguţ, aproape frumos, încerca 
să se apropie de doctor, îl apuca de mână pe la spate şi vorbea încet: 

- Domnule, aş vrea să mă întorc la mămica mea... Domnule 
când pot să mă întorc la mămica? 

Mamele! Prea adesea au părăsit pe aceşti bieţi monştri, care au 
ieşit din ele, şi care le-au dezgustat. Erau căsnicii de alcoolici care, în 
fiecare an, regulat, aduceau la azil câte un nou copil tâmpit, încă un 
gunoi al societăţii pentru ca în anul următor s-o ia de la capăt. 

Dealtfel, în tot azilul, părăsirile erau regula, şi cei uitaţi acolo nu 
se mai numărau. Câţi dintre nenorociţii nebuni de la Azilul S. Cle. mu 
reau fără sa mai fi apucat să vadă vreodată chipul iubit al mamei, al 
soţiei, al copilului, chip care mai plutea ca o nălucire dureroasă în trista 
lor memorie întunecată şi care singur încă mai trezea la ei un rest de 
conştiinţă, o lacrimă a lucidităţii deznădăjduite..."* -. j 



O MARE PACOSTE CU DESCOPERIREA AMERICII 



Acum cinci veacuri, la 1492, Columb aduce în Europa vestea 
descoperirii Americii, iar mateloţii lui aduc Europei sifilisul. Isprava lor 



1 Maxence van der Meersch, Trupuri şi suflete, Bucureşti, 1944, Ed. Con- 
temporana, pp. 163-165. 

a luat proporţii, încât, pentru stăvilirea urmărilor dezastrugase ale 
spirochetei, facultăţile de medicină au creat catedra de sifiligrafîe. 

Aci ne mărginim la câteva ciudăţenii, mai mult ale organismului, 
decât ale bolii. Astfel e recunoscută de toţi extraordinara repeziciune şi 
putere de adaptare a organismului la orice accident şi împrejurare; 
adaptare aproape automată. De pildă, unui tăietor de lemne îi alunecă 
mâna în pânza fîerestrăului său, cu câteva sute de turaţii pe secundă. 
De-abia a simţit grozăvia şi cade în nesimţire. Un şoc nervos opreşte 
afluenţa sângelui la creier, ceea ce aduce căderea în nesimţire, orga- 
nismul stă astfel locului, fără vreo mişcare, căci altfel ar conturba lucrul 
zorit al apărării automate. Un val de sânge învăluie rana care se coa- 
gulează în atingere cu aerul şi formează un înveliş izolator. Ca la o 
comandă, fibrina din sânge se şi transformă în mici aţe, pe care le 
ghemuie ca un dop, în corpul tăieturii, unde se şi apucă să repare, 
lipind, completând, etc. Temperatura locală se ridică, atingerea devine 
dureroasă, ca să fie asigurată liniştea apărării organice. Toată această 
adaptare la noua situaţie dovedeşte un serviciu automat de siguranţă a 
vieţii. 

Alt caz. Prin oarecare împrejurări, nişte musafiri nepoftiţi au 
intrat în sânge - microbii. Construcţia firii, serviciul automat de sigu- 
ranţă, i-a şi luat în primire. Nişte celule de sânge le dau ocol şi se 
încaieră la trântă şi, de drag, îşi mănâncă musafirii - de unde şi numele, 
fagocite. Dacă musafirii sunt mulţi sau se înmulţesc vertiginos, pe 
măsură ce creşte primejdia, creşte şi temperatura, încât urcă până la 39 
grade, 39 grade şi mai multe linii, urcă şi la 40 grade, şi când încăie- 
rarea e pe viaţă şi pe moarte, urcă şi la 41 grade. La temperatura asta, 
toţi musafirii şi bacilii capătă sentinţa de moarte. După osteneală, orga- 
nismul se reface; nălucirile, de pe urma temperaturii la cap, încetează; 
totul reintră în normal. 

Faţă de bacilul sifilisului, atitudinea serviciului de siguranţă e cu 
totul stranie: nu se apără, nu dă alarmă, îi lasă deschise toate căile, îi 
îngăduie să umble în inspecţie prin întreg organismul şi- 1 lasă să 
"mănânce" ce pofteşte, până şi scoarţa de pe creier. De aceea a trebuit 
ştiinţa să ia măsuri împotriva lui, fiindcă natura nu vrea să se apere. 

Nu cumva Treponema asta e o pedeapsă neîndurată, aruncată, 
ca o frână, împotriva destrăbălării? Nu cumva în faţa acestei pedepse i 
s-a luat firii dreptul de apărare? De ce nu se apără? 



EREDITATE ŞI SPIRIT 



251 



Tare-mi vine-a mă gândi la locul din Ieremia proorocul, unde 
zice: "Iată, voi trimite asupra voastră şerpi şi scorpii, împotriva cărora 
nu-i descântec şi vă vor muşca, zice Domnul" 1 . 

Agentul patogen al sifilisului are chiar forma unor şerpi aler- 
gând. Un lucru e sigur, că organismul n-are, în iconomia constituţiei 
sale, nici un leac, sau apărare. Că totuşi ştiinţa, apucându-i urma din 
vreme, după tratament îndelungat, poate curaţi organismul de sifilis, 
asta e adevărat. Insă mai e ceva de zis. Musafirul ăsta, pornit să roadă 
firele minţii îşi are calendarul lui. Isprava şi-o arată cu etape legate de 
numărul doi: la două săptămâni şi mai târziu după isprava cu păcat, 
apare un ulcer în regiunea inquinală; la două luni, atacă căile sângelui, 
în perioada aceasta apar ulceraţii prin alte părţi şi pe frunte. După doi 
ani inima, ficatul şi rinichii se află foarte tulburaţi şi bolnavi. Acum se 
întâmplă scleroza arterelor, care devin fragile, iar dacă se rupe vreo 
arteră la creier, asta pricinuieşte apoplexia, o moarte fulgerătoare. Dacă 
însă nu pricinuieşte vreo apoplexie, rezistând construcţia arterelor, 
sifilisul se retrage din sânge în lichidul cefalo-rahidian, care învăluie 
toată măduva spinării şi creierul, lichid care, prin elasticitatea lui, are 
rostul să apere de lovituri măduva şi creierul, neutralizând şi împră- 
ştiind neprevăzutele presiuni ale accidentelor. După 20 de ani, îşi arată 
isprava asupra nervilor, rupând legăturile cu centrala de comandă, 
rupând corespondenţa între senzaţie şi reacţie, pricinuind paralizii prin 
toate părţile, ticuri nervoase, paralizii progresive şi pierderea unor însu- 
şiri sufleteşti. 

Cum devin toate astea? Aşa, că defectându-se mijlocul de tran- 
smisie, sufletul nu mai are prin ce se exprima. Şi aşa, treptat-treptat, 
sifilisul, rozând scoarţa cerebrală, împinge facultatea sufletească a 
cugetării în fundul întunecat al nebuniei. 

Iată dar pedeapsa neîndurată peste care dă mintea când nu-şi 
înfrânează poftele: e dată jos de pe tronul conducerii, şi cu totul, trup şi 
suflet, prăvăliţi, legaţi în casa de nebuni. 

Nu mai vorbim de psihiatria sifiliticilor, decât că, până la o 
vreme, Treponema ca şi hormonul e un agent de foarte mare stimulare 
creatoare pentru scoarţa cerebrală. Asta ar veni aşa: agentul acesta 
ucigaş, dacă găseşte sistemul nervos, în speţă creierul, de-o sănătate şi 



Ieremia 8, 17. 

de-o rezistenţă maximă, în tentativa lui de a-i roade, nu face deo- 
camdată alta decât că-1 mobilizează, îl dinamizează în procesele sale 
intime de ardere, şi astfel el se face un mediu foarte bun de transmisie a 
ideilor sufletului şi a lumii nevăzute. Asta face până la un loc ca 
agentul nebuniei să fie şi un agent al geniului. Dar de la o vreme, 
geniul acesta se întunecă în nebunie. E un foc, fireşte, însă un foc 
arzător, care nu iartă, ci arde aripile minţii, spre deosebire de focul 
divin, nearzător, care străluceşte în toate facultăţile minţii, fără să le 
ardă, adevăratul geniu al spiritului. 

Geniile care sunt ajutate şi de agentul nebuniei, mai toate mani- 
festă o mândrie mare, o nesupunere faţă de Dumnezeu, un dezechilibru 
spiritual. Ei sunt cei ce zic: "Nu este Dumnezeu!" Scriptura constată 
realitatea lor şi le dă diagnosticul: "Zis-a cel nebun întru inima sa: Nu 
este Dumnezeu" 1 . Prin urmare ateismul e o alienaţie mintală, nebunia 
mândriei, sau mândria nebuniei. 

Alţii zic acelaşi lucru întors: "Eu sunt Dumnezeu" - altă nebu- 
nie. Tiranii, teroriştii, alte genii rele, altă mândrie luciferică. Egoismul 
tiran, altă alienaţie; indiferent: cu agent, sau fără agent patogen. 

Şansele ştiinţei sunt cât se poate de reduse, faţă de întinderea 
acestei pedepse groaznice. Ar trebui un control al tuturor oamenilor şi 
o izolare absolută a tuturor contaminaţilor, cumva, undeva, etc. 

Deocamdată e bine şi atât: că în vederea căsătoriei, legile cer 
analiza sângelui; iar pe beţivi, pe nebuni şi pe contaminaţi de boli ve- 
nerice, îi opreşte de-a mai împrăştia răul pe lume. 

Organismul omenesc are de asemenea atitudine pasivă şi faţă de 
acea anarhie celulară, numită cancer. De obicei, pătimesc de cancer cei 
ce nu postesc niciodată. Cancerul încă n-are leac şi apare tară alte 
explicaţii, decât ca o frână pedepsitoare a desfrânării stomacului. Se 
vede că prin el se pedepseşte lăcomia mâncărilor şi obârşia desfrânării. 
Grele osânde au aceste trei iubiri nelegiuite: iubirea de sine, care 
străbate în suflet prin ultimele două: iubirea de trup şi iubirea de mân- 
care. Sf. Pavel le zice: "Dumnezeul lor e stomacul" 2 . 

Cancerul, această misterioasă anarhie celulară, mi se pare că 
vine tot cam din aceleaşi pricini din care vine şi o anarhie socială, tot 



'Psalmul 52, 1. 
2 Filipeni3, 19. 

un dezechilibru dovedeşte în vreo zonă necunoscută a 
organismului, sau vreo slăbire în serviciul de siguranţă al sistemului 
nervos. Bănuiesc despre rolul celulelor canceroase că are chiar o altă 
formulă cromozo-mică; în tot cazul recesivitatea e sigură. 
De ce mutaţiile acestea care nu cruţă nici regii? 



FURTUNA IN PICURII DE ROUĂ 

Nu ştiu, Văzut-aţi aceste frumuseţi simple ale dimineţilor? 
Oglindesc soarele, îi răsfrâng razele, oglindesc pământul şi-i atârnă 
deasupra ca nişte mărgeluşe sclipitoare, în arcul unui vârf de iarbă. 
Kneipp, un preot bun, mai mult medic balneolog şi bucătar milostiv 
al necăjiţilor, nu găsea alt tratament al epilepsiei, decât umblarea cu 
picioarele desculţe câteva minute prin iarbă, ca bolnavul să-şi 
reînvioreze nervii, scuturând la pământ şi luând în picioare aceste 
buburuze de soare. 

Nu asta e furtuna; asemăn numai conştiinţa cu picurii de 
rouă. Căci de fapt, în sfera conştiinţei se răsfrâng şi se frâng, se 
tulbură şi se ciocnesc scânteieri de soare, cu fioroase luciri de 
păcură. 

Situaţia, isprăvile şi tendinţele ce le avem, toate se răsfrâng, 
se rezumă şi se înscriu în structura noastră genetică, dar şi în sfera 
conştiinţei. Aci, în conştiinţă, se răsfrâng isprăvile pământului, şi, 
peste ele, în aceeaşi sferă, tot atunci, sau mai târziu, luminează 
seninul cerului, sau fulgerele dreptăţii divine. 

în iconomia organică, genezele recesive, deşi latente, sunt ca 
şi inexistente, dacă sunt dublate de perechea genezelor dominante. 
Nu tot aşa e cazul şi în ce priveşte sfera conştiinţei. 

Iarăşi o mică asemănare: de când undele hertziene ale 
posturilor de radio-difuziune circulă în jurul nostru, ne străbat fără 
să prindem nimic, oriunde ne-am afla, veştile şi poveştile din lumea 
întreagă. Le prind însă aparatele de recepţie, care le transformă pe 
înţelesul nostru. Cam aşa ceva se întâmplă şi cu energia germenilor 
infirmi ai structurii noastre genetice: organismul nu înregistrează 
această energie, dar o înregistrează sfera conştiinţei, şi ne-o 
tălmăceşte printr-un conflict 

străfund în temelia noastră. Ceea ce încercăm aci, e o scufundare în 
străfunduri, o experienţă existenţială. 



UN FEL DE PSIHANALIZA 

Aproape la toate vârstele se întâlneşte, de pildă, conflictul acesta 
între a crede şi a nu crede în Dumnezeu; adică ciocnirea minţii să- 
nătoase cu săgeţile nebuniei. Sunt unii convinşi de existenţa lui 
Dumnezeu, de dumnezeirea lui Iisus şi de iconomia mântuirii; dar, în 
răstimpuri, se pomenesc munciţi şi de chingile ateismului. Sunt alţii, 
care n-au muncirile acestea, chiar dacă aud de ele. Evidenta interioară 
a credinţei lor e absolută. Alţii sunt bântuiţi de furtuni şi, în sfârşit, 
alţii, liniştiţi că au scăpat de Dumnezeu: pentru ei nu există. Adevărul e 
că aparatul conştiinţei lor nu mai prinde nimic, s-a defectat, realitatea 
spiritului e inexistentă pentru ei. 

Ce poate să fie la mijloc? Ceea ce poate să fie cu un aparat de 
radio, care nu mai prinde undele. Undele există, dar pentru el nu mai 
există. El are câteva lămpi arse, bobine arse, lovituri şi piese frânte etc. 
E infirm pe undeva. 

Aşa şi oarecare om pătimeşte multe feluri de arsuri şi frângeri 
lăuntrice, mai pătimeşte şi arsurile mediului social, care-i zdruncină 
nevinovăţia, şi iată- 1 un ateu, la diferite grade de tărie. 

Toată situaţia lui se înscrie întocmai în granulele de cromatină. 
Ateul s-a armonizat cu acest dezechilibru. Sămânţa îl reproduce 
întocmai. Presupunem că e căsătorit cu o femeie, nu aşa de răvăşită la 
minte, aşa de dezechilibrată în mediul moral, ci o femeie credincioasă. 
Copiii se nasc cu două predispoziţii contradictorii: una necredincioasă, 
a tatălui; şi a doua credincioasă, a mamei, potrivit probabilităţilor 
arătate. 

Sufletul nu se moşteneşte, ci se creează de Dumnezeu. Credinţa 
e o însuşire a sufletului, e drept; dar de la Dumnezeu nu vine nimic 
rău. Atunci? Atunci, însuşirea sufletului de-a-şi cunoaşte şi recunoaşte 
pe Tatăl, sau de-a se lepăda de El, e dependentă şi de construcţia 
genetică a trupului, în care va avea să petreacă o vreme. Cuprinsul 

credinţei se învaţă; înclinarea de-a o învăţa sau nu se moşteneşte. încli- 
narea sufletului ştim că e către obârşia sa: "Anima naturaliter chris- 
tiana". înclinarea sufletului face interferenţă cu înclinarea trupului în 
care a fost trimis. Deci, dacă vine într-un trup în care găseşte numai 
dezechilibru, nu-şi va putea manifesta înclinarea sa cătră cele de sus, ci 
va asista neputincios lângă un aparat stricat, care nu cântă, ci huruie 

Toate chinurile conştiinţei izvorăsc din simţirea acestor infirmi- 
tăţi, ce zac în străfunduri, şi de unde ele răbufnesc până în suprafaţa 
faptelor văzute. Ca să uşureze Dumnezeu povara unui suflet, de multe 
ori îl cruţă de cunoştinţa infirmităţii în care trebuie să petreacă. Aşa 
vedem seninătate şi la idioţi. 



GÂNDURI DE HULA 

Din câte ne-au dat în scris pricepătorii, abia o zecime din psihi- 
cul nostru îl avem luminat şi cunoscut în sfera conştiinţei; nouă zecimi 
stau întunecate în sfera subconştientului. Se dă şi comparaţia cu un 
cartof, al cărui vârf, ca o zecime din total, ar fi luminoasă, - lumini de 
putregai, noaptea; restul, întunerec. Cam aşa sunt gândurile de hulă: 
răbufniri de păcură în raza de soare. 

Să presupunem aceleaşi zăcăminte genetice surde, arătându-şi 
existenţa, şi ţinându-se de energiile dominante; acestea sunt ca o pere- 
che ce-o face lumina cu umbra. 

Să presupunem într-un ins aceste moşteniri contradictorii a două 
dispoziţii deosebite; când respectivul vrea, de pildă, să se roage lui 
Dumnezeu, deodată cu energia luminoasă a conştiinţei se ridică din 
subconştient şi răbufnirea energiei contrare. La momentul conflictului 
se mai adaugă şi acţiunea hormonilor genetici asupra scoarţei cerbrale, 
care stârnesc, pe ecranul minţii, o imaginaţie cu totul alta, decât 
momentul şi icoana de rugăciune. Dacă persoana respectivă e mai în 
vârstă şi de cumva are la activ oarece aventuri contra firii, conflictul îl 
mai sporeşte şi însuşirea sufletească a memoriei. Un trecut păcătos n-a 
prea trecut: însoţeşte ca un cazier judiciar. Ispăşirea e obligatorie; aşa 

se asigură şi se menţine iertarea tot prin concursul memoriei, răbdând 
palmele trecutului peste obrazul minţii. 

Prima iubire e către părinte. Primul copil avea tată pe Dumne- 
zeu. Iubirea vrea ca ceea ce iubeşte ea să dăinuiască veşnic; nu poate 
concepe ca obiectul ei să moară. De pildă cârmuitorii de neamuri, abia 
dacă mai pot fi văzuţi ca muritori. Pe vremuri, iubirea îi trecea printre 
zeii nemuritori. Asta dovedeşte că iubirea îşi are sensul în Dumnezeu, 
care e veşnic şi înveşniceşte şi pe cel ce iubeşte pe Dumnezeu. Dar 
oamenii se mai încâlcesc şi cu iubirea de trup. Iubirea aceasta nu e 
egală în toate cazurile cu păcatul, ci zicem că în tot cazul e infectată de 
păcat. întrucât păcatul sălăşluieşte în trup şi din trup înrâureşte sufletul 
spre corupţie, prin căile pomenite mai sus, înţelegem că întâmpină o 
rezistenţă în zestrea divină a sufletului, care caută să-1 influenţeze spre 
virtute şi sfinţenie. 

Faptul dragostei trupeşti lasă o puternică impresie în toată piv- 
niţa fiinţei, în acea zonă de nouă zecimi a subconştientului. Aci, fapta, 
rezumată în simbol, se sedimentează ca un conflict cu conştiinţa. 
Cenzura morală astupă un depozit de dinamită, după ce n-a reuşit să-1 
refuze. 

O înjurătură de Dumnezeu e explozia acestui depozit. Iată de ce, 
când înjură bărbaţii, folosesc cuvântul - ce nu se scrie - al iubirii tru- 
peşti. Partea de înjosire şi păcat a acestei iubiri, pe care o simt în trupul 
lor, le izbucneşte din subconştient şi, cu ea, izbesc furios cenzura 
morală şi idealul de dragoste - pe Dumnezeul celui pe care-1 înjură. O 
înjurătură e un moment de îndrăcire a mâniei, o clipă de întunecare a 
minţii, - aşa plăteşte cenzura conştiinţei negrija de mai înainte. 

înjurăturile dovedesc prin urmare că această iubire între trupuri 
a fost închisă într-un blestem, într-o ruşine şi într-o necinste. Totul, 
schematizat în simboluri, coboară în întunerecul subconştientului. 
Când deci pe unii cu cenzura slabă - înţelegeţi genetic slăbiciunea 
aceasta - îi scoate din sărite vreo împrejurare oarecare, afluxul de 
sânge şi fiere la creier face de li se întunecă orice conştiinţă, şi încep 
rafalele înjurăturii. 

Deci unii înjură pe Dumnezeu pe faţă; alţii îl înjură când se 
roagă. Situaţia îngrozeşte pe cei ce pătimesc neputinţa asta. Ea vine, 
din cât se poate vedea, din poveri ereditare, din fapte consumate, din 
auzire, din conţinutul memoriei conştiente sau inconştiente, printr-un 

mecanism al suprapunerii de imagini, şi anume, peste cele cuvioase, 
cele necuvioase, stârnite de hormoni, sau, în sfârşit, prin mecanismul 
de contrast. 

Când mediul interior sau exterior e favorabil genezelor recesive 
energia lor latentă nu întârzie să răbufnească prin subconştient asuprii 
conştiinţei, şi astfel s-o înlăture, s-o întunece, şi aşa mai departe. 

Tot într-o situaţie de contrast e şi trupul ce se roagă. De aceen 
unii, nesuferind contrastul, rezolvă situaţia greşit: nu se mai roagă 
Sfinţii însă, purifîcându-şi trupul de patimi, au izbutit să-1 aducă in 
annonie cu ţintele superioare ale conştiinţei, încât trupul lor prezenţii 
multe din caracterele sufletului. Dincoace, multe din patimile trupului 
se fac şi însuşiri ale sufletului. 

înjurăturile au aceeaşi obârşie cu hulele; numai cât unele suni 
învoite de minte, celelalte sunt cenzurate. De aceea vinovăţia celor de 
pe urmă e neasemănat mai mică. Hulele dovedesc o vinovăţie mai 
veche, nu una de acum. Ele sunt o pedeapsă, însă nu duc la nebunie 
cum se tem cei mai mulţi. înjurătura însă îl dovedeşte pe respectivul 
că, cel puţin în momentul acela, e un iresponsabil, deci dezechilibrat în 
structura genetică, în mediul umoral, în serviciul de cenzură şi în 
sistemul nervos. Temniţa îi deschide porţile şi- 1 va lua în braţe, de nu 
va fi cu luare aminte. 



O hulire mai primejdioasă e minciuna, păcatul împotriva adevă 
rului. Sunt construcţii de oameni aşa de bizare, capabile de adevăraţi 
mutaţii biologice. Minte câte unul, în chipul cel mai firesc cu putinţă 
de stă soarele în loc; iar după ce-i trece unda asta, nici măcar nu-şi mai 
aduce aminte, iar dacă-i aduci probele în obraz, nu recunoaşte nimic () 
putere dinlăuntru îl împinge să mintă mereu şi să i se pară că e omul 
cel mai cinstit. E ca şi când o noapte s-ar fi lăsat peste mintea lui, ca şi 
când o altă persoană ar fi înjurat, ar fi minţit sau ar fi furat, aşa sunt 
câte unii de înfundaţi în contraziceri. Acesta e un alt neajuns al căsăto- 
riilor greşite, în care nu s-a ţinut seamă şi de calităţile sufleteşti ale 
celeilalte părţi. Acestea se pot vedea mai bine în părinţii celor ce se 
căsătoresc, întrucât Vremea le-a scos la iveală toate scăderile sau însu- 
şirile, şi, aşchia nu sare departe de butuc 

Zgârcenia, lăcomia, invidia, beţia, necredinţa, minciuna, curvia 
şi celelalte configurează organismul potrivit cu fiecare din aceste pa- 
timi şi se rezumă apoi în factorii ereditari, şi aşa se seamănă în urmaşi 
patimile contra firii, ca tot atâtea boabe de neghină în ţarina lui Dum- 
nezeu. Iar ei, la rândul lor, ce vrei să rodească? Sau aceleaşi, sau 
urmările acestora, sau pe amândouă, urmând, fie modul dominant al 
eredităţii, după care caracterele normale sau patologice trec de la gene- 
ratori la urmaşi aproape obligatoriu, fie urmând modul atavic, când ca- 
racterele se ascund o generaţie sau două şi apar, dintr-o dată, pe 
neaşteptate, într-al 3-lea sau al 4-lea neam de oameni. Nu cumva aşa 
vin repetiţiile istoriei? 



OAMENI DIN IAD 

Nu vorbesc de iadul teologic, ci de iadul vieţii mizerabile, de 
convoiul mizeriei asupra căreia desfigurarea şi degenerarea se întind ca 
o pereche de gheare, trăgând pe cine prind într-o enormă gloată de 
chinuiţi şi dosădiţi ai sorţii. 

Tot spaţiul ocupat odinioară de moarte e deţinut azi de boală şi 
de infirmitate. S-au redus bolile infecto-contagioase prin măsurile me- 
dico-preventive, au sporit în loc cele degenerative şi afecţiunile cronice 
ale pielii şi ale sistemului nervos, circulator, digestiv şi respirator; pe 
urmă cancerul, bolile dentiţiei şi bolile ereditare. Boala încleştează 
umanitatea în suprafaţă şi în adâncime, cantitativ şi calitativ; Asta o 
spune un profesor de medicină 1 . Nu vorbesc de cei ce ajung în spitale, 
străpunşi de una sau mai multe din cele peste 800 de feluri de cleşti ai 
bolii. Ce curios e numărul! In bolile spiritului, numai deviaţia în mate- 
rie de credinţă pe bază de Biblie, a dat până acum 800 de secte religi- 
oase 2 . Contagiunile spiritului, în totalitatea lor, sunt pur şi simplu nenu- 
mărate. Câte capete atâtea non-sensuri! Lucrul cel mai imposibil din 

1 M. Kernbach, Spiritul ştiinţific şi problemele fundamentale ale medianei 
contemporane, Institutul de arte grafice "Dacia Traiană", Sibiu, 1942, pp. 7-8. 

2 800 în 1946, acum cea. 3000. 

lume ar fi o unificare a minţilor. Fiecare e unic în lume; de-ar învia toţi 
oamenii de la Adam până la sfârşitul lumii, n-ai să găseşti doi oameni 
identici. Aceasta e genetic adevărat. Diferenţierile astea dezechilibrate, 
din ce în ce mai prăpăstioase, creează haos între oameni, creează mete- 
reze de război, creează mizerie, creează chingile iadului, care strâng 
viaţa, de-o frâng. 

Lazării de la porţile bogaţilor nu ridică o pretenţie, ci o răbdătoare 
rugăminte. Bogaţii ăştia sunt ei sănătoşi la minte? Le-a zis Dumnezeu 
"nebuni" 1 pe degeaba? Căci acestor două feluri de oameni le-a zis 
Dumnezeu nebuni: celor ce leapădă pe Dumnezeu şi celor ce leapădă 
pe oameni din inima lor. De fapt, nu mai sunt buni decât să facă din 
viaţa celorlalţi un iad. Ura, această desfigurare spirituală, face mii de 
victime, căci stinge pe Dumnezeu şi din ochii celorlalţi. Ura îşi ridică 
împotrivă şi mai mare ură, atât a oamenilor cât şi a lui Dumnezeu. Ea e 
un climat al mediului viciat, o viforniţă, o boare a haosului. Ea face din 
viata aceasta o anticameră a iadului. Acesta e mediul exterior. Să zic 
mediul social? Mediul: cu acestea pricepem ce pot să dea variabilele 
vieţii, netezite de iubire, sau desfundate de ură. Configuraţia persoanei 
umane nu e determinată numai de elementele eredităţii, ci şi de 
elemenetele mediului. Omul, aşa cum e, e rezultatul interferenţei dintre 
cei doi factori. Ereditatea nu fixează poziţii fatale, din care nu putem 
ieşi, ci limite mai mult sau mai puţin fixe, după cum e vorba de o 
însuşire sau alta, în cadrul cărora mediul ne fixează poziţia 2 . 

Energia de creştere şi orânduire a configuraţiei nu apare în mod 
automat în cromatină, ci ca o reactiune a cromatinei fată de un 
diferenţial al mediului. Viaţa şi organismul nu sunt o simplă actualizare 
a virtualităţilor native date în sistemul genezelor, ci un rezultat al 
interferenţei dintre aceste virtualităţi şi mediu, în care configuraţia 
genezelor se dezvoltă. Surprindem la mijloc şi un mic cerc vicios, dar 
real: structura genezelor atârnă de mediul - de toate mediile - în care 
s-au configurat; iar dezvoltarea lor în filogeneză atârnă, pe lângă aces- 
tea, şi de toate configuraţiile mediilor viitoare, din tot parcursul creşte- 
rii. Desigur că şi ideea aceasta nu poate fi împinsă până la absurd; 
dintr-un ou de muscă nu poţi ajunge la un pui de găină. Acţiunea 



'Luca 12,20. 

2 N. Mărgineanu, op. cit., p. 158. 

mediului nu e tară Mu; are margini, şi încă bine definite, totuşi destul 
de elastice ca să ne permită - zic specialiştii - ca printr-un mediu dirijat 
să obţinem o muscă numai cu un ochi, sau cu trei ochi. A denatura firea 
e uşor, mult mai uşor, decât a scoate denaturarea introdusă în fire. Cu 
alte cuvinte, putinţele de dezvoltare, pe care le închide sistemul 
genetic, nu se reduc niciodată numai la una singură, ci la mai multe, 
chiar foarte multe. Din acestea foarte multe, mediul totdeauna alege 
una singură 1 . 

Cu treaba asta, a mediului dirijat, s-a angajat educaţia; aceeaşi 
datorie o au religiile. Câteodată însă vin vremuri când pare că se năruie 
stihiile; - cine mai poate dirija furtuna? De multe ori haosul îl anunţă 
prima celulă a mediului: familia necreştină. 



UN RĂSPUNS FIOROS 

Un învăţător întâlni un copil pe drum. Copilul era mic, nu venise 
la vremea de şcoală şi nu ieşise printre oameni. 
-"Al cui eşti tu?" 

-"Al dracului", - răspunse copilul. învăţătorul încremeni. 

-"Cum te cheamă?" 

-"Satana". 

-"De unde vii?" 

-"Din iad". 

învăţătorul cercetă obârşia acestui răspuns fioros şi află lămuri- 
rile următoare: 

Mama copilului se certa foarte des cu tatăl lui care era beţiv şi-i 
zicea: "Ce-i drace, iar ai venit beat pe capul meu? La asta, tatăl holba 
ochii, încleşta pumnii, şi-un potop de înjurături îi ieşea pe gură. Copilul 
fugea speriat, plângând, în braţele mamei, dar mamă- sa îl alunga, 
zicând: "Fugi, satano, nu mă mai năcăji şi tu în iadul ăsta de casă". 

De aci a învăţat copilul că pe tată-său îl cheamă "dracul", pe el 
"satana" şi că ei toţi trăiesc "în iad". 



Idem. p. 160. 

O RĂDĂCINA A DURERILOR 

Am rămas înţeleşi, deocamdată, că păcatul este o călcare a 
legilor vieţii; introducerea în viaţă a unui dezechilibru consimţit de 
minte. Dacă urmează mereu aşa, mintea slăbeşte şi nu mai poate stăvili 
dezechilibrul din ce în ce mai mare, care invadează spaţiul vieţii cu 
spectrele sinistre ale morţii pe picioare 1 . 

Călcarea unei legi omeneşti dă infracţiunea legii şi se pedep- 
seşte, precum se ştie. Călcarea legilor divine ale vieţii se numeşte păcat 
şi se pedepseşte precum s-a spus şi precum se vede - cine vede. 

O mare dezarmonie constă în faptul că instinctul bărbatului e în 
conflict cu instinctul femeii. Instinctul bărbatului vrea mereu femeia, ca 
prilej al descărcărilor sale genetice. Instinctul femeii însă e maternita- 
tea. Copilului până se desprinde de mamă, îi trebuie doi ani, deci, după 
rânduială firii, trebuie să fie lăsată în pace. 

Deci, ce va face bărbatul? Sau îşi va perverti soţia, facând-o să 
umble şi ea după plăcerea pătimaşă, căutând să scape de rostul firii 
sale, sau o va face criminală, punând-o să-şi ucidă în pântece fiinţa fără 
apărare, sau va practica scârba onaniei cu femeia sa 2 , păzind-o de 
rostul zămislirii, dar necinstind-o, cum nu se mai poate spune. Alţii 
recurg la sterilizare, alţii la aventuri, sau la lupanare. Un atare bărbat 
nu-şi va mântui soţia prin naşterea de fii 3 , ci o va osândi cu ucigaşii şi 
curvarii, printre care şi el de asemenea va fi 4 . 

Prea puţini sunt bărbaţii care-şi stăpânesc instinctul iraţional, 
prin puterile raţionale ale sufletului, reglementându-1 potrivit cu rostul 
său originar. Şi iarăşi, şi mai puţini sunt cei ce-i convertesc energia 
prin înfrânare, săltând sensul firii la rosturi mai presus de fire. 

Deci plăcerea, căutată numai pentru ea însăşi, cheamă repetarea 
din ce în ce mai deasă a actului, până ce ajunge la distrugerea sistemu- 
lui nervos. Mai mult chiar: ea aprinde organismul şi- 1 împinge până 
dincolo de posibilităţile sale funcţionale; ea provoacă frângerea oricărei 
cenzuri morale şi-şi duce supuşii până la doaga nebuniei. 



1 Apocalipsă 3, 1. 

2 Facere 38, 9. 



3 1 Timotei2, 15. 4 
Apocalipsă 21,8. 

De multe din nevoile acestea sunt de vină şi părinţii celor două 
părţi. Aşa, de pildă, aş vrea să ştiu de ce nu-s părinţii la fel de grăbiţi şi 
cu însurarea băieţilor, pe cât sunt de grăbiţi cu măritarea fetelor. 

Fapta lor greşită încurajează tăinuit sau pe faţă frauda neomaltu- 
siană - onania cu femeie, fereala, păzirea - ceea ce e o plagă de-o nebă- 
nuită întindere în toate mediile sociale. Iată că, după scurtă vreme, se 
arată şi pedepsele acestei fraude, cu deosebire la femei: tulburări grave 
ale sănătăţii, fenomene dureroase ale pântecelui, tulburări îndeosebi 
nervoase şi mintale, cu desăvârşire necunoscute nici chiar medicilor. 
Aşa zic medicii. De la pântece durerile se întind la rinichi şi în josul 
pântecelui, uneori în membrele inferioare. Durerile se stârnesc şi cresc 
în vremea mersului, în vremea ridicării sau aşezării pe scaun, a ridicării 
vreunui lucru şi peste tot în vremea intimităţii, - lucru care aduce 
uneori grave neînţelegeri conjugale. Deodată cu durerile acestea, apar 
tulburările nervoase, care schimbă profund starea psihică şi mintală a 
bolnavelor. Caracterul schimbător ajunge iritabil, irascibil până la 
exces. Din nimicuri, explozii violente, furii, adevărate sincope ale jude- 
căţii, care nu mai pot fi înfrânate sau stăpânite. E un adevărat dezechi- 
libru umoral, care face biata victimă să treacă de la explozia violenţei, 
până la tristeţea şi melancolia cea mai profundă, şi uneori, până la 
ideea sinuciderii. Asta-i frauda şi isprava. De aceea nu tăcem, ci de- 
mascam, împinşi de milă şi ajutaţi de ştiinţă. 

Explicaţia. într-un raport conjugal normal, organele genitale fe- 
minine trec succesiv printr-o fază de congestie intensă şi o fază de slă- 
bănogire bruscă, ce stabileşte cursul regulat în circulaţia sângelui. 
Actul conjugal falsificat, neisprăvit, fără concluzia naturală, lasă să 
persiste în vase o stare de înecare ce, cu vremea, ia un caracter per- 
manent. Urmează o tulburare a nutriţiei ţesuturilor, pe urmă alterarea 
lor anatomică. 

Mulţimea firişoarelor nervoase ale plexului hipogastric, firişoare 
care pleacă de la uter şi se unesc cu sistemul cerebro-spinal, îndură 
apăsări, iritaţii, care, la obârşie sunt dureri locale, dar cu tulburări 
reflexe la distanţă; iar cu vremea, aruncă pe bolnave în plin domeniu 
psihiatric. 

Congestiile acestea cu repetiţie produc alterări intense şi profun- 
de în sânul ţesuturilor, care-şi pierd astfel funcţiunea lor normală. Aşa 
se instalează, cu vicleşug, sterilitatea definitivă, incurabilă, după câte-o 

lungă perioadă de sterilitate voită. Atunci în zadar mai doreşti copiii, 
mugurii vieţii, căci firea te pedepseşte cu această crudă întoarcere a 
lucrurilor: îţi califică fapta şi îţi condamnă neamul la moarte. 

Ultimul efect: denatalitatea, depopularea, etc. Aşa se stinge nea- 
mul... 

Parcă auzim glasul de foc al lui Oseia proorocul, zicând: 

4, 1-10: Domnul stă la judecată cu locuitorii pă- 
mântului, fiindcă nu mai este credinţă, nici, iubire, 
nici cunoaştere de Dumnezeu în ţară. Toţi jură 
strâmb, mint, ucid, fură şi sunt desfrânaţi; săvâr- 
şesc fapte silnice. De aceea ţara e în mare jale, iar 
locuitorii fără vlagă... poporul meu va pieri, pentru 
că nu mai cunoaşte pe Domnul. Când se vor 
desfrâna, nu se vor înmulţi, căci au înşelat pe 
Dumnzeu. 

Problema iscată are şi urmări, suntem chiar pe cale să înhăţăm 
câteva cercuri vicioase, de pildă: însuşirile copilului atârnă de gradul 
de pervertire la care a ajuns instinctul maternităţii la femeie. Dacă i-a 
fost stârnită senzualitatea - ceea ce e o decădere de la rostul firii sale, o 
pervertire convenabilă pentru mascul - evoluţia embrionului în atari 
condiţii de viaţă intrauterină aduce pe lume un copil uşor aplecat spre 
onanie precoce şi târzie, şi va fi un copil arţăgos, ereditar nervos, şi 
predispus spre boli nervoase. Toată această povară îşi are rădăcina 
numai în această trezire afară de cale a senzualităţii mamei. 

Invers, dacă mama n-a fost încă împinsă în acea aprindere a 
senzualităţii, nici în vremea dezvoltării intrauterine n-a fost tulburată 
de bărbat şi nici în vremea alăptării copilului, noul venit va fi un copil 
prea puţin înclinat spre trezirea genetică prematură, neatras spre ona- 
nie şi aproape deloc dispus spre nervozitate. 

Deci, dacă mama îşi perverteşte rostul maternităţii sale, aduce 
pe lume copii predispuşi unor pervertiri sporite care le va distruge 
sistemul nervos sau, de se vor căsători, vor mări decăderea şi necazu- 
rile. Ăsta-i ocolul de cercuri şi se soldează cu stingerea neamului celui 
ce apucă pe panta pervertirii rosturilor firii. 

De aci şi de până aci, urmează că toată vremea sarcinii şi a alăp- 
tării bărbatul trebuie să se înfrâneze, ca să nu tulbure viaţa viitoare a 
celui ce vine în lume cu un anumit rost de la Dumnezeu. 

Desfrânarea bărbatului şi pervertirea femeii zădărniceşte rostu- 
rile urmărite de Dumnezeu cu oamenii, de aceea El a dat oamenilor 
poruncă, frâna a şaptea: "Să nu desfrânezi". 



COPIII NATURALI, SAU IN FĂRĂDELEGI NĂSCUŢI 

Instinctul poligamie al bărbatului mai face şi isprava asta: nu 
păzeşte porunca lui Dumnezeu, şi, cum am văzut, nu se dă-napoi nici 
de la crimă. Faptul că un bărbat nu se poate stăpâni, îl degradează, îl 
coboară de la cinstea de om şi de la rangul de bărbat, şi- 1 cufundă în 
regnul din subordine, al oricărui mascul. 

Situaţia aceasta mai are şi alte urmări, pe lângă cele zise mai 
sus. Dacă omul e construit pe mai multe planuri de existenţă, pe mai 
multe zone, orice nesocotire, orice dezechilibrare a condiţiei sale 
armonioase, are urmări. Omul care se întunecă despre Dumnezeu şi 
suflet, despre morală şi orânduirea spirituală a venirii copiilor pe lume, 
omul care n-are nici un Dumnezeu şi nu-1 interesează nimic decât 
curvia lui, sigur că roadă sa va însuma în sine toată lipsa lui de 
echilibru cu marele mediu divin, în care ne mişcăm, trăim şi suntem 1 . 

Moise, care prin revelaţie ştia genetică, ne dă câteva documente 
potrivite şi la poziţia la care ajunserăm, astfel: 

Geneza 5: 

27. Toate zilele lui Matusalem pe care le-a trăit 
au fost 969 de ani şi apoi a murit. 

Geneza 6: 

1 . Iar după ce au început oamenii a se înmulţi 
pe pământ şi li s-au născut fiice, 



Fapte 17,28. 

2. Fiii lui Dumnezeu, văzând că fiicele 
oamenilor sunt frumoase, şi-au ales din ele soţii, 
care pe cine a voit. 

3. Dar Domnul Dumnezeu a zis: "Nu va 
rămânea Duhul Meu pururea în oamenii aceştia, 
pentru că sunt numai trup. Deci zilele lor să mai 
fie o sută douăzeci de ani". 

Cu toate acestea pricina s-a lecuit abia în puhoaiele potopului. 
Răutatea însă a trecut asupra urmaşilor şi prin puntea lui Noe, încât pe 
vremea lui David le-a mai făcut Dumnezeu o reducere: 

Psalmul 89: 

10. "Zilele omului sunt 70 de ani, iar de vor fi 
în puteri 80 de ani, şi ce este mai mult decât 
aceştia, osteneală şi durere". 

Care va fi media vieţii în zilele noastre, urmăriţi buletinul 
necrologic şi aflaţi. Dar tară nici o urmărire, fapt este că nu mai sunt 
bătrâni - bătrâni venerabili, adevărate chipuri ale lui Dumnezeu printre 
oameni. 

Scurtarea vieţii, prin urmare, a venit neamului omenesc ca o 
plată pentru căderea în desfrânare. Nici că se poate mai drept. L-a în- 
zestrat Dumnezeu pe om cu atâtea daruri minunate, ca el să renunţe la 
ele şi să se coboare satisfăcut la singur rolul de mascul şi femelă' 7 
Asta-i toată aspiraţia lui? Neînvăţat la un ideal mai înalt, sau nevrând 
să ostenească mai sus, aşa după cum a rânduit Dumnezeu o instituţie. 
Biserica, tocmai cu acest scop, ca să-1 îndrepte şi să-1 ajute spre împă- 
răţia spiritului, sigur că se află în disonanţă şi în dezechilibru cu Dum- 
nezeu. De Dumnezeu nu scapi pe simplul motiv că nu-L asculţi, sau Ii 
tăgăduieşti existenţa, şi-I nesocoteşti Biserica, pentru că El are o rân- 
duială şi-ţi cere s-o urmezi. 

Solomon, ca unul ce avea s-o păţească, a întrevăzut acestea: 

înţelepciune 3 : 

10. Cei nelegiuţi pedepsiţi vor fi... 12. Femeile lor 
sunt fără minte şi copiii lor stricaţi, iar spiţa lor 
blestemată. 

13. Drept aceea, fericită este cea stearpă care 
nu s-a pângărit şi care n-a cunoscut pat cu păcat; 
ea avea- va roadă la cercetarea sufletelor... 

16.Fiii desfrânaţilor nu vor avea desăvârşire şi 
sămânţa din patul nelegiuit se va stinge. 
n.Căci, deşi vor avea viaţă lungă, nu vor fi de 
nici o treabă, şi bătrâneţele lor, la urmă de tot, 
vor 

fi fără cinste. 

18.1 ar de vor muri de timpuriu vor fi fără 
nădejde şi fără mângâiere în ziua judecăţii. 
i9.Căci neamul celui nedrept are groaznic 
sfârşit. 

înţelepciune 4: 

3. Mulţimea pruncilor la cei nelegiuiţi nu este 
de nici un folos; din mlădiţele lor spurcate nu 
se 

înfige rădăcină în adânc şi nu vor avea 
temei 

nezdruncinat. 

4. Chiar dacă se vor îmbrăca vremelnic cu 
ramuri, fiind fără temeinicie, se vor zgudui de 
vânt 

şi se vor dezrădăcina de puterea vijeliei. 

5. Ramurile lor vor fi frânte mai înainte de 
maturitate, rodul lor va fi netrebnic, crud la 
mân 

care şi de nimic bun. 

6. Fiindcă pruncii născuţi din somnul necurat 
sunt martori ai nelegiuirii părinţilor, când stai 
să-i 

cercetezi. 

Acestea sunt mărturii biblice despre destinul de mizerie al roa- 
delor fărădelegii, de pe urma instinctului desfrânat şi poligamie. 



Prin cuvântul lui Iezechiil proorocul străbate totuşi o rază de 



îndurare, pentru câteva excepţii. Ne interesează enorm lucrul acesta, al 
redresării unei moşteniri mizerabile. Astfel în locul ce umiează e vorba 

de un tată făcător de toate relele, dar - printr-un concurs de ajutoare 
văzute şi nevăzute - copilul său pricepe deosebirea dintre bine şi rău şi 
se fereşte de faptele tatălui. Biruie în el moştenirea, probabil mai bună, 
a marnei. Deci, dacă unui atare părinte: 

lezechiil 18: 

14. De i s-a născut un fiu, care văzând 
păcatele, văzând toate câte le-a făcut tatăl său, el 
se păzeşte şi nu face nimic asemenea... 

17. ... acest om nu va muri pentru nedreptăţile 
părintelui său, ci în veci va trăi. 

19. Dar veţi zice: pentru ce fiul său nu poartă 
nedreptatea tatălui său? "Pentru că fiul a făcut 
ceea ce era drept şi legiuit şi toate legiuirile Mele 
le-a ţinut şi le-a împlinit: de aceea va trăi." 

Adică e cu putinţă, pentru fericite excepţii, despovărarea de sub 
o moştenire mizerabilă? Da, e cu putinţă, cu preţul şi cu osteneala unei 
vieţi curate. 

5 



NU SE POATE, SA NU SE POATĂ 

Conflictul sau disonanţa dintre instinctul poligamie al bărbatului 
şi instinctul maternităţii femeii nu se poate înfrânge, nu se poate 
rezolva şi nu se poate converti, decât în cazul când ambele părţi trăiesc 
învăţătura creştină din toate puterile fiinţei. Creştinismul e a doua 
creaţie a lumii, a doua creaţie a omului, o creaţie din nou a firii. Iisus 
Hristos însoţeşte pe om prin învăţătura Sa, prin Biserica Sa, prin 
rânduielile Sale, prin Cuvântul Său; ajută pe om prin darurile Sale, 
prin sălăşluirea Sa în noi, şi în toţi, ca un Dumnezeu pretutindeni de 
faţă; iar mai mult decât acestea - care se ştiau şi până aci - Iisus 
Hristos întovărăşeşte, cârmuieşte chiar, creaţia fiecărui om ce vine în 
lume, în temeiul pretutindenitaţii şi atotputerniciei Sale de Dumnezeu. 
El este cauza primară care configurează viaţa în toate particularităţile 

sale, încât fiecare ins e unic între oameni. El decide, în infinitul mic, ce 
calităţi sau defecte să fie expulzate prin cele două globule polare, care 
cuprind jumătate din numărul cromozomilor, şi nicidecum hazardul. El 
înclină să fie una sau alta din configuraţiile - probabile pentru noi şi 
sigure pentru Dumnezeu -; El formează destinul nostru în aşa fel încât 
o aşezare specifică în infinitul mic să aibă urmări imense în 
configuraţia şi în faptele noastre viitoare. Toate acestea le face con- 
tabilitatea absolută a lui Dumnezeu, care creează în dependenţă cu 
omul şi potrivit cu faptele sale, ajungându-1 cu răutăţile lui din urmă şi 
întorcându-i-le în braţe, sau iertându-1 de ele, dacă s-a silit, prin lupta 
cu sine însuşi, să-şi dobândească iertarea. 

Ieşirea din înghesuirea aceasta, după care: "Tu singur te pedep- 
seşti cu răutatea şi tu singur te loveşti cu ateismul tău", nu e cu putin- 
ţă, decât trăind prezenţa nevăzută a lui Hristos în noi, trăind învăţătura 
creştină în toate fibrele fiinţei, - ceea ce face cu putinţă lui Dumnezeu 
să scoată afară, prin mecanismul eredităţii, neghina recesivă şi, în 
vremea străduinţei celui din cauză, să facă să revină mulţime de 
geneze recesive în geneze dominante, ceea ce lui Dumnezeu îi este 
foarte cu putinţă. Puterile credinţei, amplificate de puterea şi binecu- 
vântarea lui Dumnezeu, au influenţă nebănuit de mare asupra 
eventualelor noastre infirmităţi. Minunea acestei refaceri se întâmplă 
oriunde se află credinţă îndeajuns, ca să strămute configuraţia recesivă 
într-una dominantă, fie prin calea naşterilor, fie de-a dreptul. Puterea 
lui Dumnezeu nu are hotarele neputinţei noastre şi de aceea nimic nu-i 
este cu neputinţă. Unde însă nu vrem şi noi, nu intervine; ne-a făcut 
tară noi, dar nu desăvârşeşte lucrul fără noi. 

Abia un bărbat, care are cap pe Hristos 1 , va fi în stare să-şi 
înfrângă pornirile pervertirii şi să păzească netulburat, în vremea 
cuvenită, mugurul vieţii, de la rodire până la desprinderea deplină de la 
sânul mamei. 

Un atare bărbat păzeşte fără vrajbă predania pravilei bătrâne, 
care- 1 opreşte în posturi şi sărbători şi în zilele asupra lor - ca pe unul 
ce ştie: ce binecuvintează Dumnezeu şi ce pedepseşte. 

Vorbim aci cu toată înţelegerea şi cunoştinţa ce s-a nimerit la 
îndemână, că bărbaţii cu un sistem nervos rezistent sunt capabili de 



1 Corinteni 11,3. 

înfrânare. Pe când slabii, nervoşii, dezechilibraţii devin şi mai anormali 
în urma înfrânării poftelor lor genetice. Persoanele tari se fac mai tari, 
prin această formă de asceză. Asta o spune Carrel 1 , un mare doctor al 
timpului. 

Iată de ce la căsătorie nu ajunge numai numărul anilor, îngăduiţi 
de lege, ci se cere şi vârsta credinţei în Dumnezeu, prin care, "păzind 
hotarele legii", să se asigure stăpânirea peste patimi. Majoratul părţilor 
îl decide mintea, nu instinctul; credinţa, nu necredinţa; înfrânarea nu 
desfrânarea. 

Viaţa noastră are trei faze, în dezvoltarea ei: faza vegetativă 
-până la naştere; faza bio-psihică, fără limite precise; şi faza spirituală. 
Mulţi nu trăiesc decât primele două faze ale vieţii, iar mai sus n-au nici 
gând s-ajungă. Trăind într-o căsătorie cu aceştia, nu poţi fi decât 
într-un permanent dezechilibru cu cerinţele spiritului. Viaţa acestora e 
o înjurătură continuă la adresa spiritului, iar pentru partea creştină e un 
fel de mucenicie fără nădejde sigură. 

Creşterea normală desfăşoară viaţa omului în faza spirituală, în 
trăirea intensă a credinţei creştine; abia acum, tinerii ajunşi la trăirea 
creştină a vieţii, numai cu aceasta aduc garanţii suficiente că în 
căsătorie vor trăi, păzind legile lui Dumnezeu şi înfrânând patimile 
contra firii. Căci oricum s-ar căuta, nu i se găseşte acestui instinct alt 
rost de la Dumnezeu, decât singur rostul rodirii de copii. Orice denatu- 
rare a acestui rost e desfrânare şi cădere de la trăirea creştină la viaţa 
păgână. 



PUI DE OM IN PUI DE CER 

Biserica creştină mereu atrage aminte fiilor săi duhovniceşti să 
nu se cufunde, ca într-un rost ultim al vieţii, în emoţiile irationalitătii, 
ca să nu-şi închidă astfel uşa de ieşire din întunerec în lumină, în 
vârsta lor spirituală. 



1 Alexis Carrel, Omul, fiinţă necunoscută, Bucureşti, 1944, Ed. Cugetarea, 
ed. III, p. 151. ' V 

în opera recreaţiunii omului în Hristos, cele două părţi- trebuie 
să se simtă că sunt chemate la cinstea de colaboratori ai lui Dumne- 
zeu 1 , care urmăreşte printr-înşii o intenţie divină, îmbrăcată în pui de 
om. O căsătorie cu o aşa socoteală o binecuvintează Dumnezeu când 
ridică nunta de la instinct la rostul ei spiritual, la cinstea de taină. E 
singura garanţie a unei căsătorii durabile şi plăcute lui Dumnezeu. 

Tobie, călătorind în altă ţară să-şi ia nevastă, a zis cuvintele 
acestea pline de socoteală: 

"Doamne, iată iau pe această soră a mea, nu 
pentru împlinirea poftelor mele, ci într-adevăr ca 
femeie" 2 . 

Când vrea Dumnezeu să întrupeze un gând în lumea văzută, ca 
pe un nou fiu al Său şi să-1 suie pe treptele desăvârşirii făpturilor Sale, 
neapărat îi trebuie şi o căsătorie corespunzătoare pe pământ. Situaţia 
aceasta a lui Dumnezeu o găsim exprimată în Scripturi, sub diferite 
forme. 

Astfel, prin Isaia proorocul, Cuvântul se tânguie: 

"Piere dreptul şi nimeni nu ia aminte; se duc 
oamenii cinstiţi şi nimănui nu-i pasă că din pricina 
răutăţii a pierit cel drept" 3 . 

-Cum pier drepţii şi nimeni nu ia aminte? 
-Foarte simplu: Că nu se mai nasc. 

-Şi e de vină omul? Trebuie să se întrebe omul, de ce nu se mai 
nasc drepţii? 

-Iată că trebuie, de vreme ce-i aflat de vină; iată că dispariţia 
dreptului e o problemă, de care suntem traşi la răspundere. 
Căsătoria 
are cuvântul. 



1 1 Corinteni 3, 9. 
2 Ţobit8,7. 3 Isaia 
57, 1. 

Din cele de până aci s-a înţeles ceva din mecanismul eredităţii, 
al mediului dirijat de religie şi de educaţie, iar aci, vorbind de trăirea 
creştină, ne aflăm în plină structuraţie spirituală, atârnătoare totuşi de 
factorii omeneşti ai căsătoriei. 

într-o atare perspectivă ni se face pe deplin înţeles cuvântul 
Sfântului Pavel, care chiar condiţionează mântuirea femeii de menirea 
ei de mamă. 

1 Timotei 2: 

15. "Se va mântui prin naştere de fîi, dacă 
stăruieşte cu deplină înţelepciune (aşa numeau cei 
vechi înfrânarea), în credinţă, în iubire şi în 
sfinţenie". 

Naşterea de fii, deodată cu o vieţuire de acest fel, e ceva care 
contravine instinctului poligamie şi tară altă socoteală al bărbatului 
fără Hristos; deci nu e cu putinţă împlinirea intenţiei divine, decât cu 
un soţ în stare de aceeaşi credinţă şi vieţuire. Convingerea că se poate 
şi ceea ce ni s-ar părea că nu se poate, e o putere nebănuită; un fel de 
amplificare a voinţei omului cu voinţa lui Dumnezeu. 

Avem probe unde nici n-am bănui: în fizica modernă, despre 
puterile sufletului asupra lumii fizice, deci şi asupra trupului Prin 
simpla atingere a unui obiect structura acestuia s-a schimbat întru- 
câtva. Prin simpla îndreptare a energiei cunoscătoare a sufletului 
asupra unui lucru, acesta se influenţează şi se schimbă întrucâtva, 
încât nu e identic în mod absolut cu el însuşi de mai înainte de expe- 
rienţă. Drept aceea, nu se poate vorbi de o determinare riguroasă a 
configuraţiei materiei, ci cel mult de un indeterminism în fizică. 
Pachetele acestea de energie, care bombardează materia sau celula vie, 
dau acele mutaţii neprevăzute în structura obiectivului lor. S-a scris 
chiar despre biologia quantelor. Toate constatările astea sunt legate de 
nume proprii, recunoscute de lumea întreagă. 

De aci reţinem faptul că organismul viu înregistrează cu atât mai 
uşor un bombardament al energiei sufletului şi-i pricinuieşte mutaţia 
infinitezimală, după dorinţă. Iar o mică schimbare în microbiologic 
dezlănţuie, prin amplificare, procese uriaşe în configuraţia persoanei, 
uneori chiar şi în macrobiologia societăţii. 

Deci, cum să nu fie în stare blestemul unei babe, aproape cojită 
de materie, zvârlit cu urgia cea mai mare pe urma unui vinovat, ca 
voinţa ei să nu-1 ajungă şi să nu-i schimbe configuraţia fizică şi 
psihică? Gândirea îndreptată ca o săgeată poate pricinui la ţintă leziuni 
organice. Şi iarăşi: cum să nu fie în stare rugăciunea cu iubire să-1 
folosească şi să-1 schimbe, din rău în bun? Cu ce să fie mai prejos 
rugăciunea unei mame pentru mugurele său, zisă cu tot focul fiinţei 
sale, ca aceasta să nu-1 folosească în chipul pe care îl doreşte'.' Mai 
mult: toate stările trupeşti şi sufleteşti ale celor doi părinţi, iar mai cu 
deosebire ale mamei în vremea celor nouă luni, se întipăresc în copi 
ca tendinţe sau predispoziţii, pe care copilul le va avea pentru toata 
viaţa. Supărări, amărăciuni, dureri, predispun copilul la tristeţe, melan- 
colie, nesănătate. Deci toate acestea trebuie ocolite. In vremea aceea, 
dacă mama fură oarece, copilul va fura toată viaţa. Se îmbată mama 
odată, copilul se va îmbăta toată viaţa - mai ales beţia are şi suport 
ereditar. Se roagă mama lui Dumnezeu, se va ruga şi copilul ei. 

Nota sufletească dominantă în familie, cu deosebire din vremea 
aceea, şi mai ales a mamei, va fi caracteristica întregii vieţi a urma- 
şilor. 

Acum e vremea când să faci ce vrei din copilul tău, acum eşti cu 
deosebire datoare să-1 păzeşti de toate relele, cu care n-ai vrea să te 
supere, fiindcă numai acum poţi şi te ascultă cu desăvârşire. Deci nu te 
lăsa coruptă de soţul mai slab de fire şi nepricepând minunea ce o 
săvârşeşte credinţa ta, ca să nu plângi degeaba pe urma ticăloşiilor 
copilului tău pe care nu l-ai păzit curat, în vremea în care trebuia păzit. 

îndreaptă purtările tale, mamă, către Dumnezeu, care săvârşeşte 
prin tine minunea îmbinării unui pui de om cu un pui de cer, răsplată 
de fericire pentru ostenelele tale. , 

în atari strădanii, orice mamă se va mântui. 

lată faza spirituală a vieţii de familie, răbdând pentru un rost 
divin o pravilă sfântă, despre care zice Sfânta Scriptură: 

înţelepciunea lui Solomon 6: 

10. "Cei ce-au păzit pravila sfântă, sfmţi-se-vor, 
şi cei ce-ar învăţa-o vor şti ce să răspundă". 

Iată de ce vin: Iisus la nuntă şi nuntaşii la judecată 

CUVINTE HOTĂRÂTOARE 

Sfânta Scriptură, prin Apostolul Pavel, împarte oamenii în două 
cete: în trupeşti şi duhovniceşti. "Cei ce se ţin de trup poftesc cele 
trupeşti, iar cei ce se ţin de duh, cele duhovniceşti. Ci pofta cărnii este 
moarte, deoarece este vrăjmăşie împotriva lui Dumnezeu, fiindcă nu se 
supune legii lui Dumnezeu şi nici nu poate. De aceea cei ce sunt în 
carne, nu pot să placă lui Dumnezeu." 1 

Cei ce sunt însă ai lui Hristos, trupul şi l-au răstignit împreună 
cu poftele 2 . "Nu suntem datori trupului, ca să vieţuim după trup. Căci, 
daca vieţuiţi potrivit trupului, veţi muri; iar dacă ucideţi cu duhul 
poftele trupului, veţi fi vii. Fiindcă toţi câţi sunt mânaţi de Duhul lui 
Dumnezeu, ei, fiii lui Dumnezeu sunt." 3 Căci: "Voinţa lui Dumnezeu 
aceasta este: sfinţirea voastră, ca să vă feriţi de desfrânare, ca să ştie 
fiecare dintre voi să-şi stăpânească vasul său în sfinţenie şi cinste, nu în 
patima poftelor, cum fac necredincioşii, care nu cunosc pe Dumnezeu. 
Căci Dumnezeu nu ne-a chemat la necurătie, ci la sfinţire" 4 . 

Pe vremea acestui mare iconom al tainelor lui Dumnezeu, Pavel 
Apostolul, sufla urgie mare peste creştini. De aceea mulţi erau hotărâţi 
pentru înfrânarea desăvârşită în căsătorie, ca să fie gata oricând de 
Sfânta împărtăşanie şi de mărturisirea muceniciei. Sfântul Pavel însă, 
socotind copiii, mugurii căsătoriei, n-a îngăduit înfrânarea desăvârşită 
decât pentru vremile de post şi rugăciune 5 . Post era - şi este - luni, 
miercuri şi vineri, iar rugăciune şi Sfânta împărtăşanie sâmbăta şi 
duminica. Slăbănogindu-se creştinii, cu trecerea vremii, Sfinţii Părinţi 



1 Romani 8, 5-8. 

2 Galatenj 5, 24. 

3 Romani 8, 12-14. 



1 Tesaloniceni 4, 3-5, 7. 
1 Corinteni 7, 5. 

au adăugat pe rând cele patru posturi mari, care sunt post în toate 
privinţele. De atunci au băgat de seamă Părinţii că omul tară înfrânare 
decade, iar fără post nu se poate înfrâna şi, ca urmare, nu mai poate 
pricepe cele ale vieţii duhovniceşti. Ioil proorocul de mult cuvântase: 
"Gătiţi postiri sfinte... Să iasă mirele din cămara lui şi mireasa din 
iatacul ei!" 1 

Sf. Pavel, socotind însă şi nevoia ceasului de faţă, urgia vremii 
de atunci, le dă sfatul acesta: "Bine e pentru oricine să fie aşa cum se 
găseşte. Legat eşti cu femeie, nu căuta desfacere. Dezlegat eşti de 
femeie, nu căuta femeie. Căci de-acum vremea s-a scurtat. Aşa încât 
cei ce au femei să fie ca şi cum nu ar avea; cei ce cumpără ca şi cum 
n-ar stăpâni, şi cei ce se folosesc de la lumea aceasta, ca şi cum nu s-ar 
folosi de ea. Căci fata acestei lumi se trece" 2 . 

In zilele urgiei de pe urmă, la acelaşi sfat se va ajunge. 

Până atunci, băgăm de seamă că preoţii vremurilor noastre, cu 
aceeaşi datorie ca Pavel, nu mai urmăresc desfrânarea ca pe un păcat 
care dărâmă alcătuirea omenească, în întindere şi în adâncime, ci o lasă 
să- şi facă de cap. Ei nu mai au îndrăzneala să o măture afară din taina 
căsătoriei creştine, de aceea se ajunge la sărăcirea şi rătăcirea roadelor 
ei, copiii. Aşa se întâmplă că: "lipsind preotului cunoştinţa legii şi 
bătrânului sfatul", cum se tânguia Iezechiil 3 , oamenii orbecăie în mulţi- 
mea neştiinţei şi a lipsei de sfat, care s-au întins ca o noapte de osândă 
peste bieţii oameni. Acesta e un somn de primejdie, din amândouă 
părţile. Căci scrie: "Domnind oamenii, a venit vrăjmaşul şi a semănat 
neghină printre grâu şi s-a dus" 4 . 

Deci nu tară rost atragem luarea-aminte că neghinele vrăjma- 
şului vor sălbătăci oile împotriva păstorilor... 

Ceea ce se petrece în mic, într-un om, se petrece şi în mare, în 
omenirea întreagă. Ceea ce se petrece în microbiologic se petrece şi în 
macrobiologie, în societatea omenească; cu deosebirea că o mică 
strâmbare dintr-un ins, cu întinderea şi cu lungimea de vreme, poate da 
între oameni o rătăcire cum nu s-a mai pomenit. De la faptul neînsem- 
nat că unuia, învestit cu putere, i s-a strâmbat mintea, e cu putinţă să se 



1 Ioil 2, 15-16. 

2 1 Corinteni7, 26-31 



3 Iezechiil 7, 26. 

4 Matei 13,25. 

ajungă la izgonirea a milioane de oameni de sub ascultarea lui 
Dumnezeu. 

Faptul că Iisus a venit la nuntă cu ucenicii Săi 1 dovedeşte că de 
la nuntă se începe prima minune dumnezeiască spre bine; de aci se 
ridică o stavilă împotriva pustiirii firii omeneşti. De aceea se ridică şi 
nunta din desfrânare la cinstea de tamă, între cele şapte, tocmai pentru 
ca oamenii să se simtă şi să nu mai îngăduie într-însa şerpăria fără- 
delegilor. 

Drept aceea, zice Sfântul Maxim: "Nimenea păcătuind, nu poate 
avea spre apărarea păcatului slăbiciunea trupului. Căci unirea cu 
Dumnezeu-Cuvântul a întărit toată firea, prin dezlegarea ei de blestem, 
nemailăsându-ne nici o apărare pentru pornirea cu voie spre patimi. 
Căci dumnezeirea Cuvântului, fiind totdeauna după Har în cei ce cred 
în El, veştejeşte din trup legea păcatului" 2 . 

în veacurile de aur ale creştinismului, trăirea în Hristos era mai 
puternică şi mai întinsă între creştini; aceasta le făcea uşoară lupta cu 
patimile; în veacul nostru însă, când Dumnezeu a ajuns de râs 3 chiar 
între creştini, a mai vorbi de luptă cu patimile însemnează să-ţi aprinzi 
paie în cap. De aceea azi, oricât ne-ar costa îndrăzneala aceasta, 
trebuie să înduplecăm pe oameni la o viaţă mai curată, - căci de ea 
atârnă o credinţă mai luminată, şi deci mântuirea. Drept aceea iau în 
ajutor propria lor mizerie, precum şi înfricoşarea de urmări, ca şi mai 
mari mizerii. Calea aceasta e treabă de cârpaci, pentru că o trăire în 
Hristos ne-ar scuti de vorbă. De aceştia însă care să trăiască viaţa în 
Hristos, rar dacă se mai află; trebuie născuţi, altă cale nu rămâne; căci 
cu ce vine, cum vine, credinţa va ajunge să se strâmbe şi în tot felul să 
se stingă. 

Cunoştinţa mântuirii 4 , de unde odată lumina ca soarele între 
noroade, azi abia se mai zăreşte ca o stea, căci gloatele şed în întu- 
nerec 5 şi în umbra morţii. 

Cunoştinţa mântuirii trebuie, cu orice preţ, reaprinsă între 
oameni. 

1 Ioan 2, 2. 

2 Sf. Maxim Mărturisitorul, Răspunsuri către Talasie, întrebarea 54, Filoca- 
lia, ed. l,voi. 3,p; 255. 

'ieremia 6, 10. 1 Timotei 2, 4. "Matei 4, 16. 

DESTINUL TALANTILOR 

Dacă rămânem înţeleşi despre faptul că în fiecare ins ce vine în 
lume, Dumnezeu ascunde un gând al Său, un plan pe care-1 urmăreşte 
între oameni, şi, potrivit cu el, tocmirea celui ce vine capătă însuşirile 
de a-i putea îndeplini, ne aflăm în raza unei mari taine. 

Dumnezeu ocârmuieşte lucrurile în multe feluri. Dintre aceste 
multe feluri alegem două spre tălmăcire: cârmuirea cea peste ştirea şi 
putinţa minţii omeneşti A cârmuirea prin simpla atotputernicie a voinţei 
Sale. Iar a doua e ocârmuirea la care leagă şi slujirea omenească; 
ocârmuirea atârnătoare de om, iubitoare de om, hotărâtoare de om. 
Adică libertatea lui Dumnezeu făcută, din iubire, atârnătoare de liberta- 
tea omului. 

Astfel de libertate însă nu are decât dreptul, fiindcă el a câşti- 
gat iubirea lui Dumnezeu. Păcătosul e rob păcatului, n-are voinţă li- 
beră. Ceea ce i se pare lui libertate, e un dezechilibru în creaţiunea lui 
Dumnezeu. Drept aceea, pe când dreptul cunoaşte un Dumnezeu 
personal, plin de iubire şi apropiat oamenilor, păcătosul simte un 
Dumnezeu aspru, ascuns, ameninţător, atotputernic şi tare departe. Dar 
sunt păcătoşi cu totul vrăjmaşi lui Dumnezeu, care nici nu îngăduie să 
li se zică păcătoşi. Aceştia nu sunt împreună lucrători cu Dumnezeu. 
Peste lucrul lor trebuie să vină corecturi divine. Aşa se face că simţim 
un Dumnezeu atotputernic, care restabileşte, peste voinţele oamenilor, 
echilibrul creaţiei şi echilibrul vieţii, stricat de fărădelegile oamenilor. 
Acţiunea aceasta a lui Dumnezeu, prin care constrânge faptele oame- 
nilor cu urmările lor, o numim ispăşire. Ispăşirea e un chip de veghe a 
lui Dumnezeu în destinul insului şi în destinul neamurilor. Dar cu toate 
că răul se pedepseşte prin sine însuşi, iubirea divină dă totuşi putinţă 
de ieşire din înfundătura răutăţii ce se pedepseşte pe sine însăşi: de se 
va găsi cineva să stea bun pentru fraţii săi înaintea lui Dumnezeu. 

Aceştia, prevăzuţi de Dumnezeu cu slujba aceasta încă mai 
înainte de-a se naşte 1 şi trimişi să o împlinească, sunt slugile Sale, 
cărora le-a dat avuţia Sa pe mână. 



Galateni 1,15; Ieremia 1,5. 

Luca 19: 

12. U11 om de neam mare (Iisus) s-a dus într-o 
ţară îndepărtată ca să- şi ia întărire crăiască şi să 
se înapoieze. (A doua venire ca împărat şi Jude 
cător.) 

13. Şi a chemat pe zece robi ai săi şi le-a dat 
zece talanţi şi a zis către ei: Neguţătoriţi cu ei 
până vin. 

14. Dar cetăţenii lui aveau ură pe el, şi au trimis 
solie în urma lui, zicând: Nu vrem ca acesta să fie 
crai peste noi. 

15. Când a venit înapoi, după multă vreme 1 , cu 
întărire de crai, a poruncit să-i cheme pe acei robi 
cărora le dăduse banii, ca să afle cine ce neguţă 
tori e a lăcut. 

Talanţii sunt talentele: înzestrări cu daruri, misiuni, slujbe 
duhovniceşti şi slujiri cetăţeneşti; meşteşugul artelor; meşteşugul ştiin- 
ţei, a oricărei ştiinţe, darul chivernisim avuţiei; pe scurt valorile cultu- 
rii: valoarea morală, politică, teoretică (ştiinţa), estetică, economică şi 
religioasă 2 . Iar slujitorii sunt oamenii înzestraţi cu toate aceste valori 
sau talente. 

Şi fără vorbă, s-ar pricepe, din felul cum e pusă problema, că 
toate valorile, talentele, ar trebui să se negustorească între oameni, în 
favoarea lui Dumnezeu, căci precum este o ierarhie a valorilor, tot aşa 
este un Ierarh al lor. 

Dar, zice parabola, că unii din talentaţi, n-au vrut să-1 recunoas- 
că de stăpân, 80% au făcut rebeliune împotriva Stăpânului averii. 

Aceştia sunt cei ce socotesc că sunt ale lor darurile date de 
Dumnezeu. Ei se umflă cu părerea de sine, îşi afumă mintea cu mân- 
dria şi scot afară pe Dumnezeu din negustoria lor. Toată zdroaba lor e 
egală cu îngroparea talantului în pământ. A nu lucra cu valorile, în 
sensul în care le-a rostuit Dumnezeu, înseamnă a ieşi din ierarhie şi a 



'Matei 25, 19. 

2 Tudor Vianu, op. cit, p. 30. 

face anarhie. Deci 20% petrec în ierarhie şi 80% în anarhie: exact 
situaţia a 20 de oi în mijlocul a 80 de lupi. 

Dar minunea lui Dumnezeu e că oile biruie lupii! Avem mărtu- 
rie istoria creştinismului. Când puterii politice, în persoana împăratului 
din Roma sau Bizanţ, i se suia mândria luciferică la minte, pretindea 
poporului, nu numai supunere, ci şi închinare. Se făcea pe sine zeu, îşi 
comanda statuie, o ducea la Panteon şi cerea lumii închinare. 

Creştinii însă nu se închinau la idoli. 

Zeul împărat se ciocnea astfel de Dumnezeul creştinilor, şi, 
fiindcă nu-L putea înlătura din cale, ucidea pe creştini fără judecată, îi 
ardea de vii, îi răstignea pe cruce; creştinii, fără să aibă vreo vină, cu 
răbdarea lor, scoteau din minţi pe zeul mincinos. Se întâmpla vreo 
nenorocire? Creştinii sunt de vină! Nu plouă, creştinii sunt de vină; 
ieşeau apele, creştinii sunt de vină; încolţeau barbarii imperiul, creşti- 
nii sunt de vina, - creştinii la lei!... 

Iată valorile în conflict, puterea politică, umflată de trufie, înfi- 
gând ghearele în grumazul smereniei, şi totuşi, s-a văzut trufia căzând 
frântă în fata smereniei. 

Pavel învăţa pe creştini: "Supuneţi-vă stăpânirii, căci nu este 
stăpânire, fără numai de la Dumnezeu; iar cele ce sunt: de Dumnezeu 
sunt rânduite" 1 . 

Năravul ghearelor e cu rădăcini bătrâne. In istoria Egiptului, 
câtă vreme faraonii respectau religia, dinastiile lor dăinuiau multe mii 
de ani. De îndată ce şi-au ridicat mâna asupra preoţilor, s-a isprăvit cu 
ei; templele şi-au închis luminile ştiinţei, piramidele au rămas monu- 
mente ale morţii şi dinastiile s-au stins. Unul dintre faraoni sfârşeşte cu 
toată oastea în fundul Mării Roşii 2 . 

Dezechilibrul mintal al trufiei a contaminat aproape toate valo- 
rile şi le-a pus în conflict. în valoarea politică trufia stârneşte tirania, 
terorismul, dictatura; în religie, inchiziţia, despotismul, protestantis- 
mul; în ştiinţă şi economie, materialismul; în artă, senzualismul; în 
toate a băgat anarhia faţă de Dumnezeu, Ierarhul lor de drept. Deci, ce 
vor zice, când li se va cere socoteală? 



Romani 13, 1. 
Ieşire 14, 28. 

Să nu se creadă îngust, că dreptul apare numai în religie. 
Dreptul poate să se arate în oricare dintre valorile sau talanţii lui 
Dumnezeu. Dacă însă abia apare în religie, asta se datoreşte faptului 
că numai aci se mai ştie ceva despre atârnarea omului de Dumnezeu. 
Deci purtătorul oricărei valori, dacă va ajunge la cunoştinţa atârnării 
sale de Dumnezeu, va ajunge drept. 

Dreptul e omul lui Dumnezeu, ori de poartă slujba preotului, ori 
pe-a împăratului, ori pe-a învăţatului, ori pe-a artistului, ori pe-a visti- 
ernicului, ori pe-a bogatului, ori pe-a săracului. Un singur lucru i se 
cere pentru aceasta: să se cunoască pe sine ca avându-şi obârşia spiri- 
tuală şi toată înzestrarea de la Dumnezeu. Sunt mulţi drepţi care nici 
nu ştiu despre ei că sunt drepţi. Pentru ei neştiinţa e o mare acoperire 
de primejdii, şi anume, primejdia căderii în mândrie a celor conştienţi 
de virtutea lor. în sfânta lor neştiinţă ei sunt simpli ca florile, nu ştiu 
nimic despre frumuseţea lor. 

Pentru cei ce însă au o răspundere între oameni, e neapărat de 
trebuinţă să-şi cunoască atârnarea lor de Dumnezeu şi Lui să-1 întoar- 
că cinstea şi slujba, pe care le au între oameni. 

Tot ceea ce împiedică această situaţie normală e vălul de pe 
minte, e zidul, despărţitor de Dumnezeu, al păcatului. 

Dumnezeu pe toţi îi trimite înzestraţi şi în stare să fie drepţi. 
Dar, trecând ei prin poarta naşterii pământeşti, iau în spate poveri 
părinteşti, care-i spetesc şi-i încovoaie spre pământ. Pe urmă, slăbiţi de 
osteneala vieţii şi de mediul înconjurător, greu se vor decide să 
reprezinte cauza lui Dumnezeu. 

"înainte de-a te urzi în pântece... te-am sfinţit şi te-am rânduit 
prooroc pentru popoare", zice Dumnezeu lui Ieremia 1 , care se cam 
lepăda de slujba de prooroc. Iona s-a lepădat mult şi bine, Petru s-a 
lepădat; împăraţi s-au lepădat, preoţi s-au lepădat. Se vede că e un risc 
al vieţii de-a te ţine de Dumnezeu. E o ciudată ruşine de oameni în a te 
face mai bun. Iar îndrăzneala de-a sluji lui Dumnezeu şi a-i îndemna şi 
pe ei să-1 slujească, de cele mai multe ori, te pune în primejdie cu 



Ieremia 1,5. 

oamenii. E frica oii de lup. Dar dacă şi Iisus s-ar fi înfricoşat de 
oameni şi de iad, ce s-ar fi ales de nădejdea noastră? Taina lui Iisus era 
că în trupul Lui se ascundea Dumnezeu; iar taina noastră, a creştinilor, 
e că în făptura noastră se ascunde Hristos. Aci e minunea că oile biruie 
lupii, oricât de mare le-ar fi haita. Spre a vedea cu ochii o minune ca 
aceasta, nu e decât o singură cale de urmat: viaţa curată - potrivită cu 
firea - care ajută şi oamenilor, şi-I ajută şi lui Dumnezeu, ca să ne 
poată ajuta. Nu-i alt chip obişnuit de-a surpa zidul şi de-a subţia vălul 
ce desparte pe oameni de Dumnezeu şi bagă haosul în zidire. 

Căci păcatul desfrâului şi a toată fărădelegea întârzie sau face cu 
neputinţă arătarea şi desăvârşirea vieţii lui Hristos în noi. Că numai de 
se va arăta viaţa lui Hristos în noi, vom cunoaşte ţinta spre care trebuie 
să tindem şi ne vom înţelege rostul pe pământ. 

în copiii veniţi dintr-o vieţuire curată a căsătoriei, precumpănesc 
înclinările bune şi nu-i biruie împrejurările rele ale mediului, ce even- 
tual l-ar găsi şi, poate că, chiar împotriva acestui mediu sunt rânduiţi. 
Ei sunt de mici mai străvezii pentru Dumnezeu şi prin aceasta se vede 
că au chemare să-1 fie ucenici, iar, dacă vremea le-o va cere, Ii vor fi şi 
mucenici. 

Un bărbat de ştiinţă, care mărturiseşte în mediul său pe 
Dumnezeu, adeseori e mucenic; un conducător de neamuri, dacă se 
declară atârnător de Dumnezeu, de asemenea e mucenic, ca şi cum 
atârnarea de Dumnezeu ar fi o mare slăbiciune şi vinovăţie. Şi aşa 
păţesc pe rând toţi dăruiţii lui Dumnezeu când nu se învoiesc la sfatul 
lumii, să tâlhărească pe Dumnezeu de darul ce li — 1 dase spre tot lucrul 
bun, ce au să-1 împlinească în lume. 

Cu cât "vălul" ţesut din păcate şi aşternut peste ochiul conştiin- 
ţei e mai subţire, cu atât cei dăruiţi află mai repede cine sunt şi ce tri- 
mitere au de la Dumnezeu. Iisus, ca om adevărat, n-avea nici un văl 
despărţitor, încât la 12 ani spunea dreptului losif şi Sfintei Fecioare, cu 
aerul cel mai natural cu putinţă: "N-aţi ştiut că în casa Tatălui Meu mi 
se cade să fiu?" 1 Era în templul din Ierusalim, înconjurat de bogoslovii 
legii vechi, întrebându-i şi răspunzându-le din Scripturi. 

Deci sfinţii, drepţii prin excelenţă, pe măsura credinţei şi a 
curăţiei lor moştenită din părinţi şi sporită cu propria lor osteneală, 



! Luca2,49. 

sunt o cuvântare vie, pentru că au într-înşii pe Dumnezeu-Cuvântul, 
Cel ce strigă printr-înşii voia Sa către ceilalţi oameni. In jurul acestora 
se întăreşte şi se întinde credinţa, şi mulţi se mântuiesc. Prin ei se 
potoleşte anarhia, prin ei se restabileşte echilibrul şi armonia şi prin ei 
şi ceilalţi întrevăd pe Dumnezeu. Sfinţenia e tocmai această transpa- 
renţă a lui Dumnezeu în făptura Sa, prietenia aceea de mare cuviinţă a 
sufletului cu Tatăl său - singura situaţie normală şi de la sine înţeleasă 
a omului şi a oamenilor. 



DREPTUL INTRE IUBIRE ŞI SABIE 



Dezechilibrul, haosul şi anarhia sunt cam acelaşi lucru; o schi- 
monosire, o degenerare, un accident, un păcat colectiv. Dezechilibrul 
sau păcatul nu e o realitate cu suport propriu, ci sunt ghearele haosului 
în grumazul realităţii, o pândire a nimicului care vrea să înghită în sine 
toate câte sunt. Dumnezeu vrea să stăvilească năvala anarhiei în 
făptură, însă, respectând libertatea omului, nu poate, decât dacă va 
câştiga şi convingerea omului pentru intenţia Sa. Pe drepţi îi are 
câştigaţi pentru această cauză. Pe nedrepţi, pierzând aceştia libertatea 
lor - de vreme ce robesc păcatului - nu-I mai poate câştiga prin 
libertatea pe care n-o mai au, de aceea pentru aceştia nu-I mai rămâne 
decât sabia. Prin sabie se înţelege aci: asprimea dreptăţii, legea, 
autoritatea, stăpânirea, pedeapsa, până chiar şi pedeapsa cu sabia. 

Când cineva, cu faptele sale păcătoase, cade din dragostea 
Tatălui său, dă de dreptatea Lui, care, ca pe un rob, îl va readuce la 
cale cu sila. îi dă şi timp, doar va simţi să vină de bună voie; dacă însă 
nu bagă în seamă, îi ia şi timpul şi cade tară de veste urmărit de 
dreptate. 

O mare putere de refacere asupra celor căzuţi din dragostea lui 
Dumnezeu o au drepţii, care stau înaintea Stăpânului vieţii pentru fraţii 
lor. Ei fac cumpănă între Dumnezeu şi oameni: dobândind de la oa- 
meni poc inţa şi de la Dumnezeu, milostivirea. Când lipsesc drepţii 
dintre oameni, iubirea nu se poate împlini, ci trebuie să se împlinească 
dreptatea. 

Chemarea aceasta de mijlocitor între Dumnezeu şi oameni au 
avut-o mulţi, dar mai cu seamă Iisus, şi de la El toţi iconomii tainelor, 
Apostolii şi urmaşii lor legiuiţi. Preoţii reactualizează, prin jertfa cea 
fără de sânge, prin Sfânta împărtăşanie, permanenţa acestei mijlociri. 
De aceea preotul - care se înţelege că trebuie să fie un drept - e numit 
chiar mai mult decât atâta; el e îngerul Domnului Savaot 1 (Savaot e tot 
Iisus). "îngerii Bisericii" din Apocalipsă erau şapte episcopi, care au 
luat îndreptare pentru oarecare nebăgări de seamă. 

Preoţii au grija de-a îndupleca pe oameni în vremea rânduită 
întoarcerii, ca să nu cadă din milostivire sub strivirea dreptăţii. Lor li 
s-a dat marele dar să ierte în numele lui Dumnezeu. Mare, covârşitor 
de mare dar. Oare de ce nu-1 pricep oamenii? 

A osândi pe preoţi e lucrul cel mai uşor şi cel mai fără rost. Să 
fim drepţi: slujba preoţilor e sfântă, darul lor e de la Dumnezeu, e 
sfânt. Că firea lor pământească mai dă uneori prilej de sminteală, iară 
să fim drepţi: neavând cum să vină altfel decât prin naştere din trupuri 
pământeşti în care mişună pornirile fărădelegilor ca şerpii şi rod încli- 
nările patimilor ca viermii, sigur că ei vor fi covârşiţi de moştenirea 
aceasta şi nu-şi vor putea îndeplini tară umbră trimiterea lor de la 
Dumnezeu. Chemarea le este învăluită, vor şovăi în hotărâri 2 , biru- 
indu-se de lume, în loc ca ei să biruie lumea. Sigur că aceştia, prin 
viaţa lor, nu vor lăsa poporul să creadă, şi aşa se vor sălbătăci oile 
asupra păstorului şi vor face bucurie lupilor. în jurul lor se va întări 
întunerecul a toată neştiinţa şi va începe foametea, nu de pâine, ci de 
Cuvântul lui Dumnezeu, pâinea cea din Cer. Sarea pământului o vor 
călca-o oamenii în picioare şi aşa vine că: "Şi preotului i se va întâm- 
pla ca şi poporului" 3 . Dar, de toată starea asta rea a lucrurilor are să 
dea seama şi poporul, căci toată decăderea e de la părinţi începătură. 

Iată în ce mare măsură milostivirea lui Dumnezeu e atârnătoare 
de oameni. Dreptatea însă nu mai e atârnătoare de oameni, aceştia tre- 
buie să o sufere fără de tocmeală. 



1 Maleahi 2, 7. 

2 Isaia 28, 7. 

3 Isaia 24, 2. 

Iubirea şi sabia lui Dumnezeu lucrează neîntrerupt şi deodată 
între oameni: pentru fiecare, după cum îi trebuie; asta nu numai fiindcă 
oamenii sunt amestecaţi, dar şi pentru că fiecare ins îşi are vremile sale 
când îi străluceşte milostivirea, precum şi vremi când îl prigoneşte 
sabia - ca să vie iarăşi la starea de milostivire. 

în toată această întoarcere a lucrurilor, preotul, şi în general 
dreptul, îşi are slujba sa de-a tălmăci tainele iconomiei divine, îndu- 
plecând spreolaltă amândouă părţile, şi pe om şi pe Dumnezeu. De 
multe ori dreptul o păţeşte, că primeşte săgeţi din amândouă părţile. 
"Dreptul care moare osândeşte pe nelegiuţii care trăiesc... vedea- vor 
sfârşitul înţeleptului, dar nu vor înţelege ce sfat a avut Dumnezeu cu 
el..." 1 . 

Dacă primim ce spune Carrel, persoana omenească se întinde în 
felurite chipuri şi dincolo de marginile sale anatomice. Suntem totoda- 
tă şi persoane duhovniceşti. Dragostea şi ura sunt realităţi. O dragoste 
distrusă poate pricinui uneori chiar moartea. O dragoste reînviată e o 
înviere. Dacă am putea vedea firele, care ne leagă unii de alţii, forma 
oamenilor ar fi destul de ciudată. Unii oameni ar depăşi cu puţin 
suprafaţa pielii lor, alţii s-ar întinde până la un depozit de bancă, alţii 
până la trupul oarecui, alţii până la cârciumă, alţii până la avuţie. Unii 
ni s-ar părea cu nişte mâini întinse peste mări şi ţări, până la familia 
lor, până la munţii şi cerul ţării în care s-au născut, la o ceată de 
prieteni, la o casă veche. Conducătorii de neamuri, marii binefăcători, 
sfinţii, ar fi nişte uriaşi care-şi întind mulţime de braţe asupra unei ţări, 
a unui continent, sau a lumii întregi 2 . 

Cine ştie, dacă nu cu rost sfătuiau Părinţii pe ucenicii lor de a-şi 
avea sufletul adunat acolo unde le e şi trupul; că, împrăştiaţi cu sufle- 
tul, căpătau multe răni şi nu sporeau. Cine ştie, dacă nu mărturiile unor 
văzători Părinţi despre stâlpul de foc ce urca de la câte un sporit du- 
hovniceşte până la cer, nu era tocmai această concentrare a persona- 
lităţii fericitului: a minţii în inimă şi a amândurora în Dumnezeu, căpă- 
tând forma unui stâlp de foc. 



1 înţelepciunea lui Solomon 4, 16-17. 

2 Alexis Carrel, op. cit., p. 264. 

Sunt mult mai multe lucrurile pe care nu le ştim, decât cele ce le 
ştim despre om; dar ceea ce ştim sigur e că spiritul nu e îngrădit de 
cele 4 dimensiuni ale lumii văzute. 



CÂRMA DIN ZARE 

Oare de ce învinuieşte Dumnezeu pe oameni de faptul că nu se 
mai naşte dreptul printre dânşii, şi că ei nu bagă de seamă? Răspunsul 
e următorul: drepţii sunt uneltele lui Dumnezeu, prin care sfătuieşte 
neamurile şi, prin rostul lor, face cu putinţă milostivirea Sa peste 
oameni; pe când dacă nu-i are, oamenii vor da peste urgia dreptăţii 
Sale, după faptele lor. Familia, cu roadele ei împovărate de fărădelegi, 
îl aduce pe Dumnezeu la impas; drept aceea oamenii sunt traşi la 
răspundere şi se află în aceeaşi primejdie ca smochinul fără roadă 1 . 

"Căutat-am printre ei, să găsesc un om ca să se 
poarte cu dreptate înaintea feţei Mele pentru ţara 
aceasta, ca să nu o pierd, şi n-am găsit." 2 

Primul drept, care a stat înaintea lui Dumnezeu pentru alţii, a 
fost Avraam 3 . Altul a fost Moise, care chiar a strâmtorat pe Dumne- 
zeu, ca să ierte norodul care făcuse păcat mare, închinându-se la 
viţelul de aur, zicând: 

"Rogu-mă acum, de vrei să le ierţi păcatul acesta, 
iartă-i; iar de nu, şterge-mă şi pe mine din Cartea 
Ta, în care M-ai scris!" 4 

Şi Dumnezeu ascultă de om. 

Alt drept, Iisus Navi, urmaşul lui Moise, intrând în pământul 
făgăduinţei, la o luptă cu Amoreii, s-a rugat să stea soarele şi s-a oprit 



'Luca 13,6; Marcu 11, 13. 
2 Iezechiil22, 30. 



Facere 18,23. 
4 Ieşire 32, 32. 

soarele, până ce î-a făcut Dumnezeu izbândă asupra vrăjmaşilor. "Şi 
n-a mai fost nici înainte, nici după aceea, o astfel de zi, în care 
Domnul să asculte aşa glasul omului", mărturiseşte Scriptura 1 . 

De obicei oamenii stârnesc cu faptele lor anumite furtuni nevă- 
zute; acestea tot în capul lor se întorc, dar în chipul cel mai văzut cu 
putinţă. Dumnezeu, ştiind de mai-nainte sfârşitul tuturora, rânduieşte 
fiecăruia ispăşiri în lumea aceasta. 

"Dumnezeu este îndelung răbdător şi mult milostiv, dar nepe- 
depsit nimic nu lasă." Insă nimic nu face fără să arate taina Sa slujito- 
rilor Săi 3 . Iată dreptul ca vestitor al voinţei lui Dumnezeu, ca văzător 
înainte, dincolo de zarea dimensiunii a patra, timpul. Sfânta Scriptură 
ar fi o copie de pe nevăzuta Carte de la cârma lumii. Dreptul ajunge la 
obârşia Scripturii. Astfel, Dumnezeu ţine sfat cu oştirea cerească, rân- 
duind sfârşit cu pedeapsă regelui Ahav şi arată taina Sa proorocului 
Miheia 4 . 

Aspra îndreptare a împăratului din Babilon, care făcuse abuz de 
putere şi se suise la mândrie mare, "se spijină pe vrerea îngerilor şi pe 
porunca sfinţilbr" 5 . 

Taina o înţelege Daniil, care-i dă trufaşului împărat sfatul răs- 
cumpărării picatelor sale, lucru prin care ar fi putut ocoli nemaivăzuta 



pedeapsă, ce 
slugilor Sale 
nedeprins să 



atârna asupră-i. Iar Dumnezeu, cel ce împlineşte sfatul 
, i-a dat 12 luni, vreme la îndemână. împăratul însă, 
asculte, n-a vrut de bunăvoie să-şi ispăşească păcatele, 
după calea mlilostivirii, de aceea 1-a ajuns din urmă legea dreptăţii, a 
ispăşirii fără de voie. N-a vrut să se îndrepte după minte, de aceea i s-a 
luat mintea şi a fost izgonit dintre oameni, şapte ani păscând cu boii 7 . 
Ca rânc uit de Dumnezeu cu slujba de împărat al Babilonului, el 



nu trebuia să 
ispitire care e 



1 Iisus Naivi 10, 14. 

2 î A aum 1, 
3 Amos 3, 



se semeţească şi să ceară poporului să i se închine lui, 
mai presus de putere, şi a fost întinsă şi asupra poporului 
evreu, pe caile i-1 dăduse Dumnezeu în robie, iar nu în rătăcire. Pe 
lângă asta, er i un tiran înfricoşat, încât tocise umerii ostaşilor săi şi de 
osteneala zidi ii marei cetăţi a Tirului, toti cheliseră 8 . 



4 3 Regi 22, 19. 

5 Daniil 4, 14. 

6 Ibidem. 



7 Daniil 4, 24, 26, 29. 
8 Iezechiil29, 18. 

Era dator să se poarte ca o slugă a lui Dumnezeu şi nu ca un 
tiran, tăcând atâta tulburare în zidirea lui Dumnezeu. Urgia, pe care a 
dezlănţuit-o asupră-şi, a stins fărădelegile sale, încât, după trecerea 
vremii de pedeapsă, şi-a văzut rostul şi atârnarea sa de Dumnezeu. Iată 
mărturia de înţelepţire a acestui tiran al istoriei vechi, dată de el însuşi: 

"Şi după trecerea acestei vremi (cei şapte ani de 
nebunie), eu, Nabucodonosor, am ridicat ochii 
mei la Cer, şi mintea îmi veni din nou, şi am bine- 
cuvântat pe Cel Preaînalt şi veşnic viu, şi I-am 
adus laudă şi preamărire. Căci puterea Lui este 
putere veşnică, iar împărăţia Lui peste vârste şi 
vârste... Toate căile Lui sunt drepte, iar pe cei ce 
umblă mândri poate să-i smerească" 1 . 



Cârmuirea neamurilor tot de sus se face. Este şi o ispăşire a 
neamurilor. Aceasta s-a destăinuit prima dată lui Avraam: 

"Să ştii bine, că urmaşii tăi vor nemernici în 
pământ străin, unde vor fi robiţi şi apăsaţi patru 
sute de ani; dar pe neamul acela, căruia vor robi, îl 
voi judeca Eu, şi după aceea vor ieşi aicea cu 
avere mare. Ei însă se vor întoarce aici în al patru- 
lea veac de oameni, căci nu s-a umplut încă măsu- 
ra nelegiuirii Amoreilor" 2 . 

La plinirea vremii prezise, când evreii s-au întors din Egipt, alte 
taine din Cartea ispăşirii vede Solomon, privind îndărătul timpului. 
Iată cum i-a judecat Dumnezeu pe egipteni: 

Dintre cele 10 pedepse, cea mai grea a fost noaptea cea de trei 
zile, cu înfricoşările ei cumplite, "care veniseră peste ei din Iad" 3 . 



'Danul 4, 31,34. 
'Geneză 15, 13-14,16. 
înţelepciunea lui Solomon 17, 14. 

Intr-însa li se dezveleau păcatele lor ascunse. Ea era icoana 
întunerecului ce avea să-i înghită pe urmă. Azvârliţi încoace şi încolo 
pe pământ şi pe jumătate morţi, ei dădeau pe faţă pricina pentru care 
mureau. Căci vedeniile ce-i îngroziseră le destăinuiseră lucrul, ca să 
nu moară în neştiinţă: pentru ce pătimesc atâta rău 1 . Iată şi sfârşitul 
judecăţii lui Dumnezeu cu ei: dezastrul militar al lui Faraon: 

înţelepciune 19: 

1.0 mânie neîndurată prigoneşte pe nelegiuiţi 
până în sfârşit, fiindcă Dumnezeu ştia de 
mai- 

nainte care va fi petrecerea lor. 

2. Că dacă egiptenii, după ce au lăsat pe Israil 
ca să plece şi cu mare stăruinţă i-a zorit la 
drum, 

avea- vor păreri de rău şi vor începe să-i 

urmă 

rească. 

3. Cu adevărat, când nu isprăviseră de jelit 
pe morţii lor şi plângeau încă la mormintele 
celor 

ucişi, un alt gând nebunesc le-a venit şi au 
început 

ca pe nişte fugari să urmărească, pe aceia pe 
care 

îi zoriseră cu rugăminţi, să plece de la ei. 

4. La aceasta îi atrăgea pedeapsa de care erau 
vrednici, căci despre cele mai-nainte întâmplate 
ei 

nu mai aveau ţinere de minte, ca să se 
împlinească 

şi ceea ce mai lipsea din urgiile suferite de ei, 

5. Aşa încât poporul Tău să săvârşească necre 
zuta lui trecere prin mare, iar egiptenii să 
dea 

peste o moarte năprasnică. 

în vreme ce miluia Dumnezeu pe unii, prăpădea pe alţii, căci li 
se împlineau măsurile fărădelegilor. Iar ca cei miluiţi să ia aminte, alte 



taine din Cartea ocârmuirii neamurilor se descoperă lui Moise, în 
vreme ce poporul se apropie de pământul făgăduinţei. Dumnezeu îi 
înşiră lui Moise toate fărădelegile desfrânării, de care îi atrage luarea 
aminte să păzescă poporul, iar la urmă adaugă: 



înţelepciunea lui Solornon 18,19. 

Levitic 18: 

24. Să nu vă întinaţi cu nimic din acestea, căci 
cu toate acestea s-au întinat păgânii, pe care Eu 
11 

izgonesc dinaintea feţei voastre, 

25.Că s-a întinat pământul şi am privit la 

nelegiuirile lor şi a lepădat pământul pe cei ce 

tră 

iau pe el. 

26.1ar voi să păziţi toate poruncile Mele şi 
toate legile Mele şi să nu faceţi nici una din 
tică 

loşiile acestea, nici băştinaşul, nici veneticul, 
care 

trăieşte între voi, 

27. Că toate urâciunile acestea le-au făcut 
oamenii pământului acestuia, care-i înaintea 
voas 

tră, şi s-a întinat pământul; 

28. Ca nu cumva să vă lepede şi pe voi 
pământul, când îl veţi întina, cum a aruncat el 
de 

la sine pe popoarele care au fost înainte de voi. 

Iată că pe locuitorii cu o viaţă stricată, când îi sorteşte 
Dumnezeu pedepsirii, nu-i apără nici o graniţă şi nici o armă, dar 
pentru o viaţă curată îi apără Dumnezeu, cum nu-i apără nimic pe 
lume. Neamurile au un destin ascuns în Dumnezeu. Când îşi urmează 
destinul, au apărarea lui Dumnezeu, când îl trădează, să se gătescă de 
pedeapsă. 

Dar ei n-au ascultat, ci din neam în neam tot mai răi s-au făcut, 
încât iată cum tună glasul lui Oseia: 

Oseia 4: 

î. Ascultaţi cuvântul Domnului, voi feciori ai 
lui Israil, căci Domnul stă la judecată cu 
locuitorii 
pământului, 

2.Căci nu mai este credinţă, nici iubire, nici 



cunoaştere de Dumnezeu în ţară. 

3. Toţi jură strâmb, mint, ucid, fură şi sunt des 

frânaţi; săvârşesc fapte silnice, iar sângele 

vărsat 

curge peste sânge. 

4. Pentru aceasta ţara e în mare jale, iar cei 
ce-o locuiesc sunt fără vlagă. 

Nărăviţi cum erau cu păcatele, n-au ascultat; de aceea mai multă 
urgie şi-au îngrămădit peste cap, adăugând a face rele, până când, prin 
Iereraia proorocul, Dumnezeu le dă de ştire dărâmarea Ierusalimului şi 
ducerea în robie. E interesant momentul acesta istoric, în care proo- 
rocul se luptă cu regele ca să-1 înduplece să se predea fără rezistenţă, 
ca să scape cu viaţă, dar regele - în temeiul datoriei de rege - preferă 
să moară, dar să se predea, ba. Prevestirea aceasta, care era o urmare a 
vieţuirii ticăloase a poporului şi a regelui, o motivează Dumnezeu lui 
Ieremia, zicând: "Poate, auzind toate necazurile ce mi-am pus în gând 
să le fac 1 , vor asculta şi se vor întoarce fiecare de la calea sa cea rea şi 
atunci voi schimba strâmtorarea pe care vreau să le-o fac, pentru 
faptele lor cele rele" 2 . 

Pentru cuvântul acesta însă, erau să-1 omoare pe Ieremia 3 . Căci 
cuvântul Domnului era de râs la ei 4 şi şi-au bătut joc de trimişii lui 
Dumnezeu şi n-au ţinut seamă de cuvintele Lui, pe proorocii Lui i-au 
batjocorit, până ce mânia lui Dumnezeu s-a pogorât peste poporul Său, 
cât acesta n-a mai avut scăpare 5 . 

In vremea aceea Ieremia se ruga: 

"Mărturisim Doamne necredinţa noastră şi fă- 
rădelegile părinţilor noştri, căci am păcătuit înaintea 
Ta. Nu ne lepăda pe noi, pentru numele Tău!" 6 

Primeşte însă răspunsul următor: 

"Chiar Moise şi Samuil de-ar sta înaintea Mea, 
tot nu M-ar îndupleca spre poporul acesta. 
Goneşte-i de la faţa Mea, să se ducă. Iar de-şi vor 
zice: unde să ne ducem? să le răspunzi: Aşa zice 



1 Ieremia 36, 3. 4 Ieremia 6, 10. 

2 Jeremia 26, 3. s 2 Paralipomena 36, 16. 

3 Ieremia 26, 11. 6 Ieremia 14, 20. 

CUVINTE HOTĂRÂTOARE 

Sfânta Scriptură, prin Apostolul Pavel, împarte oamenii în două 



cete: în trupeşti şi duhovniceşti. "Cei ce se ţin de trup poftesc cele 
trupeşti, iar cei ce se ţin de duh, cele duhovniceşti. Ci pofta cărnii este 
moarte, deoarece este vrăjmăşie împotriva lui Dumnezeu, fiindcă nu se 
supune legii lui Dumnezeu şi nici nu poate. De aceea cei ce sunt în 
carne, nu pot să placă lui Dumnezeu." 1 

Cei ce sunt însă ai lui Hristos, trupul şi l-au răstignit împreună 
cu poftele 2 . "Nu suntem datori trupului, ca să vieţuim după trup. Căci, 
daca vieţuiţi potrivit trupului, veţi muri; iar dacă ucideţi cu duhul 
poftele trupului, veţi fi vii. Fiindcă toţi câţi sunt mânaţi de Duhul lui 
Dumnezeu, ei, fiii lui Dumnezeu sunt." 3 Căci: "Voinţa lui Dumnezeu 
aceasta este: sfinţirea voastră, ca să vă feriţi de desfrânare, ca să ştie 
fiecare dintre voi să-şi stăpânească vasul său în sfinţenie şi cinste, nu în 
patima poftelor, cum fac necredincioşii, care nu cunosc pe Dumnezeu. 
Căci Dumnezeu nu ne-a chemat la necurătie, ci la sfinţire" 4 . 

Pe vremea acestui mare iconom al tainelor lui Dumnezeu, Pavel 
Apostolul, sufla urgie mare peste creştini. De aceea mulţi erau hotărâţi 
pentru înfrânarea desăvârşită în căsătorie, ca să fie gata oricând de 
Sfânta împărtăşanie şi de mărturisirea muceniciei. Sfântul Pavel însă, 
socotind copiii, mugurii căsătoriei, n-a îngăduit înfrânarea desăvârşită 
decât pentru vremile de post şi rugăciune 5 . Post era - şi este - luni, 
miercuri şi vineri, iar rugăciune şi Sfânta împărtăşanie sâmbăta şi 
duminica. Slăbănogindu-se creştinii, cu trecerea vremii, Sfinţii Părinţi 



1 Romani 8, 5-8. 

2 Galatenj 5, 24. 

3 Romani 8, 12-14. 



1 Tesaloniceni 4, 3-5, 7. 
1 Corinteni 7, 5. 



276 



CĂRAREA ÎMPĂRĂŢIEI 



au adăugat pe rând cele patru posturi mari, care sunt post în toate 
privinţele. De atunci au băgat de seamă Părinţii că omul tară înfrânare 
decade, iar fără post nu se poate înfrâna şi, ca urmare, nu mai poate 
pricepe cele ale vieţii duhovniceşti. Ioil proorocul de mult cuvântase: 
"Gătiţi postiri sfinte... Să iasă mirele din cămara lui şi mireasa din 
iatacul ei!" 1 

Sf. Pavel, socotind însă şi nevoia ceasului de faţă, urgia vremii 
de atunci, le dă sfatul acesta: "Bine e pentru oricine să fie aşa cum se 
găseşte. Legat eşti cu femeie, nu căuta desfacere. Dezlegat eşti de 
femeie, nu căuta femeie. Căci de-acum vremea s-a scurtat. Aşa încât 
cei ce au femei să fie ca şi cum nu ar avea; cei ce cumpără ca şi cum 
n-ar stăpâni, şi cei ce se folosesc de la lumea aceasta, ca şi cum nu s-ar 
folosi de ea. Căci fata acestei lumi se trece" 2 . 

In zilele urgiei de pe urmă, la acelaşi sfat se va ajunge. 

Până atunci, băgăm de seamă că preoţii vremurilor noastre, cu 
aceeaşi datorie ca Pavel, nu mai urmăresc desfrânarea ca pe un păcat 
care dărâmă alcătuirea omenească, în întindere şi în adâncime, ci o lasă 
să- şi facă de cap. Ei nu mai au îndrăzneala să o măture afară din taina 
căsătoriei creştine, de aceea se ajunge la sărăcirea şi rătăcirea roadelor 
ei, copiii. Aşa se întâmplă că: "lipsind preotului cunoştinţa legii şi 
bătrânului sfatul", cum se tânguia Iezechiil 3 , oamenii orbecăie în mulţi- 
mea neştiinţei şi a lipsei de sfat, care s-au întins ca o noapte de osândă 
peste bieţii oameni. Acesta e un somn de primejdie, din amândouă 
părţile. Căci scrie: "Domnind oamenii, a venit vrăjmaşul şi a semănat 
neghină printre grâu şi s-a dus" 4 . 

Deci nu tară rost atragem luarea-aminte că neghinele vrăjma- 
şului vor sălbătăci oile împotriva păstorilor... 

Ceea ce se petrece în mic, într-un om, se petrece şi în mare, în 
omenirea întreagă. Ceea ce se petrece în microbiologic se petrece şi în 
macrobiologie, în societatea omenească; cu deosebirea că o mică 
strâmbare dintr-un ins, cu întinderea şi cu lungimea de vreme, poate da 
între oameni o rătăcire cum nu s-a mai pomenit. De la faptul neînsem- 
nat că unuia, învestit cu putere, i s-a strâmbat mintea, e cu putinţă să se 



1 Ioil 2, 15-16. 

2 1 Corinteni7, 26-31 



3 Iezechiil 7, 26. 

4 Matei 13,25. 

ajungă la izgonirea a milioane de oameni de sub ascultarea lui 
Dumnezeu. 

Faptul că Iisus a venit la nuntă cu ucenicii Săi 1 dovedeşte că de 
la nuntă se începe prima minune dumnezeiască spre bine; de aci se 
ridică o stavilă împotriva pustiirii firii omeneşti. De aceea se ridică şi 
nunta din desfrânare la cinstea de tamă, între cele şapte, tocmai pentru 
ca oamenii să se simtă şi să nu mai îngăduie într-însa şerpăria fără- 
delegilor. 

Drept aceea, zice Sfântul Maxim: "Nimenea păcătuind, nu poate 
avea spre apărarea păcatului slăbiciunea trupului. Căci unirea cu 
Dumnezeu-Cuvântul a întărit toată firea, prin dezlegarea ei de blestem, 
nemailăsându-ne nici o apărare pentru pornirea cu voie spre patimi. 
Căci dumnezeirea Cuvântului, fiind totdeauna după Har în cei ce cred 
în El, veştejeşte din trup legea păcatului" 2 . 

în veacurile de aur ale creştinismului, trăirea în Hristos era mai 
puternică şi mai întinsă între creştini; aceasta le făcea uşoară lupta cu 
patimile; în veacul nostru însă, când Dumnezeu a ajuns de râs 3 chiar 
între creştini, a mai vorbi de luptă cu patimile însemnează să-ţi aprinzi 
paie în cap. De aceea azi, oricât ne-ar costa îndrăzneala aceasta, 
trebuie să înduplecăm pe oameni la o viaţă mai curată, - căci de ea 
atârnă o credinţă mai luminată, şi deci mântuirea. Drept aceea iau în 
ajutor propria lor mizerie, precum şi înfricoşarea de urmări, ca şi mai 
mari mizerii. Calea aceasta e treabă de cârpaci, pentru că o trăire în 
Hristos ne-ar scuti de vorbă. De aceştia însă care să trăiască viaţa în 
Hristos, rar dacă se mai află; trebuie născuţi, altă cale nu rămâne; căci 
cu ce vine, cum vine, credinţa va ajunge să se strâmbe şi în tot felul să 
se stingă. 

Cunoştinţa mântuirii 4 , de unde odată lumina ca soarele între 
noroade, azi abia se mai zăreşte ca o stea, căci gloatele şed în întu- 
nerec 5 şi în umbra morţii. 

Cunoştinţa mântuirii trebuie, cu orice preţ, reaprinsă între 
oameni. 

1 Ioan 2, 2. 

2 Sf. Maxim Mărturisitorul, Răspunsuri către Talasie, întrebarea 54, Filoca- 
lia, ed. l,voi. 3,p; 255. 

'ieremia 6, 10. 1 Timotei 2, 4. "Matei 4, 16. 

DESTINUL TALANTILOR 

Dacă rămânem înţeleşi despre faptul că în fiecare ins ce vine în 
lume, Dumnezeu ascunde un gând al Său, un plan pe care-1 urmăreşte 
între oameni, şi, potrivit cu el, tocmirea celui ce vine capătă însuşirile 
de a-i putea îndeplini, ne aflăm în raza unei mari taine. 

Dumnezeu ocârmuieşte lucrurile în multe feluri. Dintre aceste 
multe feluri alegem două spre tălmăcire: cârmuirea cea peste ştirea şi 
putinţa minţii omeneşti A cârmuirea prin simpla atotputernicie a voinţei 
Sale. Iar a doua e ocârmuirea la care leagă şi slujirea omenească; 
ocârmuirea atârnătoare de om, iubitoare de om, hotărâtoare de om. 
Adică libertatea lui Dumnezeu făcută, din iubire, atârnătoare de liberta- 
tea omului. 

Astfel de libertate însă nu are decât dreptul, fiindcă el a câşti- 
gat iubirea lui Dumnezeu. Păcătosul e rob păcatului, n-are voinţă li- 
beră. Ceea ce i se pare lui libertate, e un dezechilibru în creaţiunea lui 
Dumnezeu. Drept aceea, pe când dreptul cunoaşte un Dumnezeu 
personal, plin de iubire şi apropiat oamenilor, păcătosul simte un 
Dumnezeu aspru, ascuns, ameninţător, atotputernic şi tare departe. Dar 
sunt păcătoşi cu totul vrăjmaşi lui Dumnezeu, care nici nu îngăduie să 
li se zică păcătoşi. Aceştia nu sunt împreună lucrători cu Dumnezeu. 
Peste lucrul lor trebuie să vină corecturi divine. Aşa se face că simţim 
un Dumnezeu atotputernic, care restabileşte, peste voinţele oamenilor, 
echilibrul creaţiei şi echilibrul vieţii, stricat de fărădelegile oamenilor. 
Acţiunea aceasta a lui Dumnezeu, prin care constrânge faptele oame- 
nilor cu urmările lor, o numim ispăşire. Ispăşirea e un chip de veghe a 
lui Dumnezeu în destinul insului şi în destinul neamurilor. Dar cu toate 
că răul se pedepseşte prin sine însuşi, iubirea divină dă totuşi putinţă 
de ieşire din înfundătura răutăţii ce se pedepseşte pe sine însăşi: de se 
va găsi cineva să stea bun pentru fraţii săi înaintea lui Dumnezeu. 

Aceştia, prevăzuţi de Dumnezeu cu slujba aceasta încă mai 
înainte de-a se naşte 1 şi trimişi să o împlinească, sunt slugile Sale, 
cărora le-a dat avuţia Sa pe mână. 



Galateni 1,15; Ieremia 1,5. 

Luca 19: 

i6.Un om de neam mare (Iisus) s-a dus într-o 
ţară îndepărtată ca să- şi ia întărire crăiască şi să 
se înapoieze. (A doua venire ca împărat şi Jude 
cător.) 

n.Şi a chemat pe zece robi ai săi şi le-a dat 
zece talanţi şi a zis către ei: Neguţătoriţi cu ei 
până vin. 

îs.Dar cetăţenii lui aveau ură pe el, şi au trimis 
solie în urma lui, zicând: Nu vrem ca acesta să fie 
crai peste noi. 

i9.Când a venit înapoi, după multă vreme 1 , cu 
întărire de crai, a poruncit să-i cheme pe acei robi 
cărora le dăduse banii, ca să afle cine ce neguţă 
tori e a lăcut. 

Talanţii sunt talentele: înzestrări cu daruri, misiuni, slujbe 
duhovniceşti şi slujiri cetăţeneşti; meşteşugul artelor; meşteşugul ştiin- 
ţei, a oricărei ştiinţe, darul chivernisim avuţiei; pe scurt valorile cultu- 
rii: valoarea morală, politică, teoretică (ştiinţa), estetică, economică şi 
religioasă 2 . Iar slujitorii sunt oamenii înzestraţi cu toate aceste valori 
sau talente. 

Şi fără vorbă, s-ar pricepe, din felul cum e pusă problema, că 
toate valorile, talentele, ar trebui să se negustorească între oameni, în 
favoarea lui Dumnezeu, căci precum este o ierarhie a valorilor, tot aşa 
este un Ierarh al lor. 

Dar, zice parabola, că unii din talentaţi, n-au vrut să-1 recunoas- 
că de stăpân, 80% au făcut rebeliune împotriva Stăpânului averii. 

Aceştia sunt cei ce socotesc că sunt ale lor darurile date de 
Dumnezeu. Ei se umflă cu părerea de sine, îşi afumă mintea cu mân- 
dria şi scot afară pe Dumnezeu din negustoria lor. Toată zdroaba lor e 
egală cu îngroparea talantului în pământ. A nu lucra cu valorile, în 
sensul în care le-a rostuit Dumnezeu, înseamnă a ieşi din ierarhie şi a 



'Matei 25, 19. 

2 Tudor Vianu, op. cit, p. 30. 

face anarhie. Deci 20% petrec în ierarhie şi 80% în anarhie: exact 
situaţia a 20 de oi în mijlocul a 80 de lupi. 

Dar minunea lui Dumnezeu e că oile biruie lupii! Avem mărtu- 
rie istoria creştinismului. Când puterii politice, în persoana împăratului 
din Roma sau Bizanţ, i se suia mândria luciferică la minte, pretindea 
poporului, nu numai supunere, ci şi închinare. Se făcea pe sine zeu, îşi 
comanda statuie, o ducea la Panteon şi cerea lumii închinare. 

Creştinii însă nu se închinau la idoli. 

Zeul împărat se ciocnea astfel de Dumnezeul creştinilor, şi, 
fiindcă nu-L putea înlătura din cale, ucidea pe creştini fără judecată, îi 
ardea de vii, îi răstignea pe cruce; creştinii, fără să aibă vreo vină, cu 
răbdarea lor, scoteau din minţi pe zeul mincinos. Se întâmpla vreo 
nenorocire? Creştinii sunt de vină! Nu plouă, creştinii sunt de vină; 
ieşeau apele, creştinii sunt de vină; încolţeau barbarii imperiul, creşti- 
nii sunt de vina, - creştinii la lei!... 

Iată valorile în conflict, puterea politică, umflată de trufie, înfi- 
gând ghearele în grumazul smereniei, şi totuşi, s-a văzut trufia căzând 
frântă în fata smereniei. 

Pavel învăţa pe creştini: "Supuneţi-vă stăpânirii, căci nu este 
stăpânire, fără numai de la Dumnezeu; iar cele ce sunt: de Dumnezeu 
sunt rânduite" 1 . 

Năravul ghearelor e cu rădăcini bătrâne. In istoria Egiptului, 
câtă vreme faraonii respectau religia, dinastiile lor dăinuiau multe mii 
de ani. De îndată ce şi-au ridicat mâna asupra preoţilor, s-a isprăvit cu 
ei; templele şi-au închis luminile ştiinţei, piramidele au rămas monu- 
mente ale morţii şi dinastiile s-au stins. Unul dintre faraoni sfârşeşte cu 
toată oastea în fundul Mării Roşii 2 . 

Dezechilibrul mintal al trufiei a contaminat aproape toate valo- 
rile şi le-a pus în conflict. în valoarea politică trufia stârneşte tirania, 
terorismul, dictatura; în religie, inchiziţia, despotismul, protestantis- 
mul; în ştiinţă şi economie, materialismul; în artă, senzualismul; în 
toate a băgat anarhia faţă de Dumnezeu, Ierarhul lor de drept. Deci, ce 
vor zice, când li se va cere socoteală? 



Romani 13, 1. 
Ieşire 14, 28. 

Să nu se creadă îngust, că dreptul apare numai în religie. 
Dreptul poate să se arate în oricare dintre valorile sau talanţii lui 
Dumnezeu. Dacă însă abia apare în religie, asta se datoreşte faptului 
că numai aci se mai ştie ceva despre atârnarea omului de Dumnezeu. 
Deci purtătorul oricărei valori, dacă va ajunge la cunoştinţa atârnării 
sale de Dumnezeu, va ajunge drept. 

Dreptul e omul lui Dumnezeu, ori de poartă slujba preotului, ori 
pe-a împăratului, ori pe-a învăţatului, ori pe-a artistului, ori pe-a visti- 
ernicului, ori pe-a bogatului, ori pe-a săracului. Un singur lucru i se 
cere pentru aceasta: să se cunoască pe sine ca avându-şi obârşia spiri- 
tuală şi toată înzestrarea de la Dumnezeu. Sunt mulţi drepţi care nici 
nu ştiu despre ei că sunt drepţi. Pentru ei neştiinţa e o mare acoperire 
de primejdii, şi anume, primejdia căderii în mândrie a celor conştienţi 
de virtutea lor. în sfânta lor neştiinţă ei sunt simpli ca florile, nu ştiu 
nimic despre frumuseţea lor. 

Pentru cei ce însă au o răspundere între oameni, e neapărat de 
trebuinţă să-şi cunoască atârnarea lor de Dumnezeu şi Lui să-1 întoar- 
că cinstea şi slujba, pe care le au între oameni. 

Tot ceea ce împiedică această situaţie normală e vălul de pe 
minte, e zidul, despărţitor de Dumnezeu, al păcatului. 

Dumnezeu pe toţi îi trimite înzestraţi şi în stare să fie drepţi. 
Dar, trecând ei prin poarta naşterii pământeşti, iau în spate poveri 
părinteşti, care-i spetesc şi-i încovoaie spre pământ. Pe urmă, slăbiţi de 
osteneala vieţii şi de mediul înconjurător, greu se vor decide să 
reprezinte cauza lui Dumnezeu. 

"înainte de-a te urzi în pântece... te-am sfinţit şi te-am rânduit 
prooroc pentru popoare", zice Dumnezeu lui Ieremia 1 , care se cam 
lepăda de slujba de prooroc. Iona s-a lepădat mult şi bine, Petru s-a 
lepădat; împăraţi s-au lepădat, preoţi s-au lepădat. Se vede că e un risc 
al vieţii de-a te ţine de Dumnezeu. E o ciudată ruşine de oameni în a te 
face mai bun. Iar îndrăzneala de-a sluji lui Dumnezeu şi a-i îndemna şi 
pe ei să-1 slujească, de cele mai multe ori, te pune în primejdie cu 



Ieremia 1,5. 

oamenii. E frica oii de lup. Dar dacă şi Iisus s-ar fi înfricoşat de 
oameni şi de iad, ce s-ar fi ales de nădejdea noastră? Taina lui Iisus era 
că în trupul Lui se ascundea Dumnezeu; iar taina noastră, a creştinilor, 
e că în făptura noastră se ascunde Hristos. Aci e minunea că oile biruie 
lupii, oricât de mare le-ar fi haita. Spre a vedea cu ochii o minune ca 
aceasta, nu e decât o singură cale de urmat: viaţa curată - potrivită cu 
firea - care ajută şi oamenilor, şi-I ajută şi lui Dumnezeu, ca să ne 
poată ajuta. Nu-i alt chip obişnuit de-a surpa zidul şi de-a subţia vălul 
ce desparte pe oameni de Dumnezeu şi bagă haosul în zidire. 

Căci păcatul desfrâului şi a toată fărădelegea întârzie sau face cu 
neputinţă arătarea şi desăvârşirea vieţii lui Hristos în noi. Că numai de 
se va arăta viaţa lui Hristos în noi, vom cunoaşte ţinta spre care trebuie 
să tindem şi ne vom înţelege rostul pe pământ. 

în copiii veniţi dintr-o vieţuire curată a căsătoriei, precumpănesc 
înclinările bune şi nu-i biruie împrejurările rele ale mediului, ce even- 
tual l-ar găsi şi, poate că, chiar împotriva acestui mediu sunt rânduiţi. 
Ei sunt de mici mai străvezii pentru Dumnezeu şi prin aceasta se vede 
că au chemare să-1 fie ucenici, iar, dacă vremea le-o va cere, Ii vor fi şi 
mucenici. 

Un bărbat de ştiinţă, care mărturiseşte în mediul său pe 
Dumnezeu, adeseori e mucenic; un conducător de neamuri, dacă se 
declară atârnător de Dumnezeu, de asemenea e mucenic, ca şi cum 
atârnarea de Dumnezeu ar fi o mare slăbiciune şi vinovăţie. Şi aşa 
păţesc pe rând toţi dăruiţii lui Dumnezeu când nu se învoiesc la sfatul 
lumii, să tâlhărească pe Dumnezeu de darul ce li — 1 dase spre tot lucrul 
bun, ce au să-1 împlinească în lume. 

Cu cât "vălul" ţesut din păcate şi aşternut peste ochiul conştiin- 
ţei e mai subţire, cu atât cei dăruiţi află mai repede cine sunt şi ce tri- 
mitere au de la Dumnezeu. Iisus, ca om adevărat, n-avea nici un văl 
despărţitor, încât la 12 ani spunea dreptului losif şi Sfintei Fecioare, cu 
aerul cel mai natural cu putinţă: "N-aţi ştiut că în casa Tatălui Meu mi 
se cade să fiu?" 1 Era în templul din Ierusalim, înconjurat de bogoslovii 
legii vechi, întrebându-i şi răspunzându-le din Scripturi. 

Deci sfinţii, drepţii prin excelenţă, pe măsura credinţei şi a 
curăţiei lor moştenită din părinţi şi sporită cu propria lor osteneală, 



! Luca2,49. 

sunt o cuvântare vie, pentru că au într-înşii pe Dumnezeu-Cuvântul, 
Cel ce strigă printr-înşii voia Sa către ceilalţi oameni. In jurul acestora 
se întăreşte şi se întinde credinţa, şi mulţi se mântuiesc. Prin ei se 
potoleşte anarhia, prin ei se restabileşte echilibrul şi armonia şi prin ei 
şi ceilalţi întrevăd pe Dumnezeu. Sfinţenia e tocmai această transpa- 
renţă a lui Dumnezeu în făptura Sa, prietenia aceea de mare cuviinţă a 
sufletului cu Tatăl său - singura situaţie normală şi de la sine înţeleasă 
a omului şi a oamenilor. 



DREPTUL INTRE IUBIRE ŞI SABIE 



Dezechilibrul, haosul şi anarhia sunt cam acelaşi lucru; o schi- 
monosire, o degenerare, un accident, un păcat colectiv. Dezechilibrul 
sau păcatul nu e o realitate cu suport propriu, ci sunt ghearele haosului 
în grumazul realităţii, o pândire a nimicului care vrea să înghită în sine 
toate câte sunt. Dumnezeu vrea să stăvilească năvala anarhiei în 
făptură, însă, respectând libertatea omului, nu poate, decât dacă va 
câştiga şi convingerea omului pentru intenţia Sa. Pe drepţi îi are 
câştigaţi pentru această cauză. Pe nedrepţi, pierzând aceştia libertatea 
lor - de vreme ce robesc păcatului - nu-I mai poate câştiga prin 
libertatea pe care n-o mai au, de aceea pentru aceştia nu-I mai rămâne 
decât sabia. Prin sabie se înţelege aci: asprimea dreptăţii, legea, 
autoritatea, stăpânirea, pedeapsa, până chiar şi pedeapsa cu sabia. 

Când cineva, cu faptele sale păcătoase, cade din dragostea 
Tatălui său, dă de dreptatea Lui, care, ca pe un rob, îl va readuce la 
cale cu sila. îi dă şi timp, doar va simţi să vină de bună voie; dacă însă 
nu bagă în seamă, îi ia şi timpul şi cade tară de veste urmărit de 
dreptate. 

O mare putere de refacere asupra celor căzuţi din dragostea lui 
Dumnezeu o au drepţii, care stau înaintea Stăpânului vieţii pentru fraţii 
lor. Ei fac cumpănă între Dumnezeu şi oameni: dobândind de la oa- 
meni poc inţa şi de la Dumnezeu, milostivirea. Când lipsesc drepţii 
dintre oameni, iubirea nu se poate împlini, ci trebuie să se împlinească 
dreptatea. 



284 



CĂRAREA ÎMPĂRĂŢIEI 



Chemarea aceasta de mijlocitor între Dumnezeu şi oameni au 
avut-o mulţi, dar mai cu seamă Iisus, şi de la El toţi iconomii tainelor, 
Apostolii şi urmaşii lor legiuiţi. Preoţii reactualizează, prin jertfa cea 
fără de sânge, prin Sfânta împărtăşanie, permanenţa acestei mijlociri. 
De aceea preotul - care se înţelege că trebuie să fie un drept - e numit 
chiar mai mult decât atâta; el e îngerul Domnului Savaot 1 (Savaot e tot 
Iisus). "îngerii Bisericii" din Apocalipsă erau şapte episcopi, care au 
luat îndreptare pentru oarecare nebăgări de seamă. 

Preoţii au grija de-a îndupleca pe oameni în vremea rânduită 
întoarcerii, ca să nu cadă din milostivire sub strivirea dreptăţii. Lor li 
s-a dat marele dar să ierte în numele lui Dumnezeu. Mare, covârşitor 
de mare dar. Oare de ce nu-1 pricep oamenii? 

A osândi pe preoţi e lucrul cel mai uşor şi cel mai fără rost. Să 
fim drepţi: slujba preoţilor e sfântă, darul lor e de la Dumnezeu, e 
sfânt. Că firea lor pământească mai dă uneori prilej de sminteală, iară 
să fim drepţi: neavând cum să vină altfel decât prin naştere din trupuri 
pământeşti în care mişună pornirile fărădelegilor ca şerpii şi rod încli- 
nările patimilor ca viermii, sigur că ei vor fi covârşiţi de moştenirea 
aceasta şi nu-şi vor putea îndeplini tară umbră trimiterea lor de la 
Dumnezeu. Chemarea le este învăluită, vor şovăi în hotărâri 2 , biru- 
indu-se de lume, în loc ca ei să biruie lumea. Sigur că aceştia, prin 
viaţa lor, nu vor lăsa poporul să creadă, şi aşa se vor sălbătăci oile 
asupra păstorului şi vor face bucurie lupilor. în jurul lor se va întări 
întunerecul a toată neştiinţa şi va începe foametea, nu de pâine, ci de 
Cuvântul lui Dumnezeu, pâinea cea din Cer. Sarea pământului o vor 
călca-o oamenii în picioare şi aşa vine că: "Şi preotului i se va întâm- 
pla ca şi poporului" 3 . Dar, de toată starea asta rea a lucrurilor are să 
dea seama şi poporul, căci toată decăderea e de la părinţi începătură. 

Iată în ce mare măsură milostivirea lui Dumnezeu e atârnătoare 
de oameni. Dreptatea însă nu mai e atârnătoare de oameni, aceştia tre- 
buie să o sufere fără de tocmeală. 



1 Maleahi 2, 7. 

2 Isaia 28, 7. 

3 Isaia 24, 2. 

Iubirea şi sabia lui Dumnezeu lucrează neîntrerupt şi deodată 
între oameni: pentru fiecare, după cum îi trebuie; asta nu numai fiindcă 
oamenii sunt amestecaţi, dar şi pentru că fiecare ins îşi are vremile sale 
când îi străluceşte milostivirea, precum şi vremi când îl prigoneşte 
sabia - ca să vie iarăşi la starea de milostivire. 

în toată această întoarcere a lucrurilor, preotul, şi în general 
dreptul, îşi are slujba sa de-a tălmăci tainele iconomiei divine, îndu- 
plecând spreolaltă amândouă părţile, şi pe om şi pe Dumnezeu. De 
multe ori dreptul o păţeşte, că primeşte săgeţi din amândouă părţile. 
"Dreptul care moare osândeşte pe nelegiuţii care trăiesc... vedea- vor 
sfârşitul înţeleptului, dar nu vor înţelege ce sfat a avut Dumnezeu cu 
el..." 1 . 

Dacă primim ce spune Carrel, persoana omenească se întinde în 
felurite chipuri şi dincolo de marginile sale anatomice. Suntem totoda- 
tă şi persoane duhovniceşti. Dragostea şi ura sunt realităţi. O dragoste 
distrusă poate pricinui uneori chiar moartea. O dragoste reînviată e o 
înviere. Dacă am putea vedea firele, care ne leagă unii de alţii, forma 
oamenilor ar fi destul de ciudată. Unii oameni ar depăşi cu puţin 
suprafaţa pielii lor, alţii s-ar întinde până la un depozit de bancă, alţii 
până la trupul oarecui, alţii până la cârciumă, alţii până la avuţie. Unii 
ni s-ar părea cu nişte mâini întinse peste mări şi ţări, până la familia 
lor, până la munţii şi cerul ţării în care s-au născut, la o ceată de 
prieteni, la o casă veche. Conducătorii de neamuri, marii binefăcători, 
sfinţii, ar fi nişte uriaşi care-şi întind mulţime de braţe asupra unei ţări, 
a unui continent, sau a lumii întregi 2 . 

Cine ştie, dacă nu cu rost sfătuiau Părinţii pe ucenicii lor de a-şi 
avea sufletul adunat acolo unde le e şi trupul; că, împrăştiaţi cu sufle- 
tul, căpătau multe răni şi nu sporeau. Cine ştie, dacă nu mărturiile unor 
văzători Părinţi despre stâlpul de foc ce urca de la câte un sporit du- 
hovniceşte până la cer, nu era tocmai această concentrare a persona- 
lităţii fericitului: a minţii în inimă şi a amândurora în Dumnezeu, căpă- 
tând forma unui stâlp de foc. 



1 înţelepciunea lui Solomon 4, 16-17. 

2 Alexis Carrel, op. cit., p. 264. 

Sunt mult mai multe lucrurile pe care nu le ştim, decât cele ce le 
ştim despre om; dar ceea ce ştim sigur e că spiritul nu e îngrădit de 
cele 4 dimensiuni ale lumii văzute. 



CÂRMA DIN ZARE 

Oare de ce învinuieşte Dumnezeu pe oameni de faptul că nu se 
mai naşte dreptul printre dânşii, şi că ei nu bagă de seamă? Răspunsul 
e următorul: drepţii sunt uneltele lui Dumnezeu, prin care sfătuieşte 
neamurile şi, prin rostul lor, face cu putinţă milostivirea Sa peste 
oameni; pe când dacă nu-i are, oamenii vor da peste urgia dreptăţii 
Sale, după faptele lor. Familia, cu roadele ei împovărate de fărădelegi, 
îl aduce pe Dumnezeu la impas; drept aceea oamenii sunt traşi la 
răspundere şi se află în aceeaşi primejdie ca smochinul fără roadă 1 . 

"Căutat-am printre ei, să găsesc un om ca să se 
poarte cu dreptate înaintea feţei Mele pentru ţara 
aceasta, ca să nu o pierd, şi n-am găsit." 2 

Primul drept, care a stat înaintea lui Dumnezeu pentru alţii, a 
fost Avraam 3 . Altul a fost Moise, care chiar a strâmtorat pe Dumne- 
zeu, ca să ierte norodul care făcuse păcat mare, închinându-se la 
viţelul de aur, zicând: 

"Rogu-mă acum, de vrei să le ierţi păcatul acesta, 
iartă-i; iar de nu, şterge-mă şi pe mine din Cartea 
Ta, în care M-ai scris!" 4 

Şi Dumnezeu ascultă de om. 

Alt drept, Iisus Navi, urmaşul lui Moise, intrând în pământul 
făgăduinţei, la o luptă cu Amoreii, s-a rugat să stea soarele şi s-a oprit 



'Luca 13,6; Marcu 11, 13. 
2 Iezechiil22, 30. 



Facere 18,23. 
4 Ieşire 32, 32. 

soarele, până ce î-a făcut Dumnezeu izbândă asupra vrăjmaşilor. "Şi 
n-a mai fost nici înainte, nici după aceea, o astfel de zi, în care 
Domnul să asculte aşa glasul omului", mărturiseşte Scriptura 1 . 

De obicei oamenii stârnesc cu faptele lor anumite furtuni nevă- 
zute; acestea tot în capul lor se întorc, dar în chipul cel mai văzut cu 
putinţă. Dumnezeu, ştiind de mai-nainte sfârşitul tuturora, rânduieşte 
fiecăruia ispăşiri în lumea aceasta. 

"Dumnezeu este îndelung răbdător şi mult milostiv, dar nepe- 
depsit nimic nu lasă." Insă nimic nu face fără să arate taina Sa slujito- 
rilor Săi 3 . Iată dreptul ca vestitor al voinţei lui Dumnezeu, ca văzător 
înainte, dincolo de zarea dimensiunii a patra, timpul. Sfânta Scriptură 
ar fi o copie de pe nevăzuta Carte de la cârma lumii. Dreptul ajunge la 
obârşia Scripturii. Astfel, Dumnezeu ţine sfat cu oştirea cerească, rân- 
duind sfârşit cu pedeapsă regelui Ahav şi arată taina Sa proorocului 
Miheia 4 . 

Aspra îndreptare a împăratului din Babilon, care făcuse abuz de 
putere şi se suise la mândrie mare, "se spijină pe vrerea îngerilor şi pe 
porunca sfinţilbr" 5 . 

Taina o înţelege Daniil, care-i dă trufaşului împărat sfatul răs- 
cumpărării picatelor sale, lucru prin care ar fi putut ocoli nemaivăzuta 



pedeapsă, ce 
slugilor Sale 
nedeprins să 



atârna asupră-i. Iar Dumnezeu, cel ce împlineşte sfatul 
, i-a dat 12 luni, vreme la îndemână. împăratul însă, 
asculte, n-a vrut de bunăvoie să-şi ispăşească păcatele, 
după calea mlilostivirii, de aceea 1-a ajuns din urmă legea dreptăţii, a 
ispăşirii fără de voie. N-a vrut să se îndrepte după minte, de aceea i s-a 
luat mintea şi a fost izgonit dintre oameni, şapte ani păscând cu boii 7 . 
Ca rânc uit de Dumnezeu cu slujba de împărat al Babilonului, el 



nu trebuia să 
ispitire care e 



1 Iisus Naivi 10, 14. 

2 î A aum 1, 
3 Amos 3, 



se semeţească şi să ceară poporului să i se închine lui, 
mai presus de putere, şi a fost întinsă şi asupra poporului 
evreu, pe caile i-1 dăduse Dumnezeu în robie, iar nu în rătăcire. Pe 
lângă asta, er i un tiran înfricoşat, încât tocise umerii ostaşilor săi şi de 
osteneala zidi ii marei cetăţi a Tirului, toti cheliseră 8 . 



4 3 Regi 22, 19. 

5 Daniil 4, 14. 

6 Ibidem. 



7 Daniil 4, 24, 26, 29. 
8 Iezechiil29, 18. 

Era dator să se poarte ca o slugă a lui Dumnezeu şi nu ca un 
tiran, tăcând atâta tulburare în zidirea lui Dumnezeu. Urgia, pe care a 
dezlănţuit-o asupră-şi, a stins fărădelegile sale, încât, după trecerea 
vremii de pedeapsă, şi-a văzut rostul şi atârnarea sa de Dumnezeu. Iată 
mărturia de înţelepţire a acestui tiran al istoriei vechi, dată de el însuşi: 

"Şi după trecerea acestei vremi (cei şapte ani de 
nebunie), eu, Nabucodonosor, am ridicat ochii 
mei la Cer, şi mintea îmi veni din nou, şi am bine- 
cuvântat pe Cel Preaînalt şi veşnic viu, şi I-am 
adus laudă şi preamărire. Căci puterea Lui este 
putere veşnică, iar împărăţia Lui peste vârste şi 
vârste... Toate căile Lui sunt drepte, iar pe cei ce 
umblă mândri poate să-i smerească" 1 . 



Cârmuirea neamurilor tot de sus se face. Este şi o ispăşire a 
neamurilor. Aceasta s-a destăinuit prima dată lui Avraam: 

"Să ştii bine, că urmaşii tăi vor nemernici în 
pământ străin, unde vor fi robiţi şi apăsaţi patru 
sute de ani; dar pe neamul acela, căruia vor robi, îl 
voi judeca Eu, şi după aceea vor ieşi aicea cu 
avere mare. Ei însă se vor întoarce aici în al patru- 
lea veac de oameni, căci nu s-a umplut încă măsu- 
ra nelegiuirii Amoreilor" 2 . 

La plinirea vremii prezise, când evreii s-au întors din Egipt, alte 
taine din Cartea ispăşirii vede Solomon, privind îndărătul timpului. 
Iată cum i-a judecat Dumnezeu pe egipteni: 

Dintre cele 10 pedepse, cea mai grea a fost noaptea cea de trei 
zile, cu înfricoşările ei cumplite, "care veniseră peste ei din Iad" 3 . 



'Danul 4, 31,34. 
'Geneză 15, 13-14,16. 
înţelepciunea lui Solomon 17, 14. 

Intr-însa li se dezveleau păcatele lor ascunse. Ea era icoana 
întunerecului ce avea să-i înghită pe urmă. Azvârliţi încoace şi încolo 
pe pământ şi pe jumătate morţi, ei dădeau pe faţă pricina pentru care 
mureau. Căci vedeniile ce-i îngroziseră le destăinuiseră lucrul, ca să 
nu moară în neştiinţă: pentru ce pătimesc atâta rău 1 . Iată şi sfârşitul 
judecăţii lui Dumnezeu cu ei: dezastrul militar al lui Faraon: 

înţelepciune 19: 

6.0 mânie neîndurată prigoneşte pe nelegiuiţi 
până în sfârşit, fiindcă Dumnezeu ştia de 
mai- 

nainte care va fi petrecerea lor. 

7. Că dacă egiptenii, după ce au lăsat pe Israil 
ca să plece şi cu mare stăruinţă i-a zorit la 
drum, 

avea- vor păreri de rău şi vor începe să-i 

urmă 

rească. 

8. Cu adevărat, când nu isprăviseră de jelit 
pe morţii lor şi plângeau încă la mormintele 
celor 

ucişi, un alt gând nebunesc le-a venit şi au 
început 

ca pe nişte fugari să urmărească, pe aceia pe 
care 

îi zoriseră cu rugăminţi, să plece de la ei. 

9. La aceasta îi atrăgea pedeapsa de care erau 
vrednici, căci despre cele mai-nainte întâmplate 
ei 

nu mai aveau ţinere de minte, ca să se 
împlinească 

şi ceea ce mai lipsea din urgiile suferite de ei, 

10. Aşa încât poporul Tău să săvârşească necre 
zuta lui trecere prin mare, iar egiptenii să 
dea 

peste o moarte năprasnică. 

în vreme ce miluia Dumnezeu pe unii, prăpădea pe alţii, căci li 
se împlineau măsurile fărădelegilor. Iar ca cei miluiţi să ia aminte, alte 



taine din Cartea ocârmuirii neamurilor se descoperă lui Moise, în 
vreme ce poporul se apropie de pământul făgăduinţei. Dumnezeu îi 
înşiră lui Moise toate fărădelegile desfrânării, de care îi atrage luarea 
aminte să păzescă poporul, iar la urmă adaugă: 



înţelepciunea lui Solornon 18,19. 



290 



CĂRAREA ÎMPĂRĂŢIEI 



Levitic 18: 

27. Să nu vă întinaţi cu nimic din acestea, căci 
cu toate acestea s-au întinat păgânii, pe care Eu 
11 

izgonesc dinaintea feţei voastre, 

28. Că s-a întinat pământul şi am privit la 
nelegiuirile lor şi a lepădat pământul pe cei ce 
tră 

iau pe el. 

29.1ar voi să păziţi toate poruncile Mele şi 
toate legile Mele şi să nu faceţi nici una din 
tică 

loşiile acestea, nici băştinaşul, nici veneticul, 
care 

trăieşte între voi, 

29. Că toate urâciunile acestea le-au făcut 
oamenii pământului acestuia, care-i înaintea 
voas 

tră, şi s-a întinat pământul; 

30. Ca nu cumva să vă lepede şi pe voi 
pământul, când îl veţi întina, cum a aruncat el 
de 

la sine pe popoarele care au fost înainte de voi. 

Iată că pe locuitorii cu o viaţă stricată, când îi sorteşte 
Dumnezeu pedepsirii, nu-i apără nici o graniţă şi nici o armă, dar 
pentru o viaţă curată îi apără Dumnezeu, cum nu-i apără nimic pe 
lume. Neamurile au un destin ascuns în Dumnezeu. Când îşi urmează 
destinul, au apărarea lui Dumnezeu, când îl trădează, să se gătescă de 
pedeapsă. 

Dar ei n-au ascultat, ci din neam în neam tot mai răi s-au făcut, 
încât iată cum tună glasul lui Oseia: 

Oseia 4: 

4.Ascultaţi cuvântul Domnului, voi feciori ai 
lui Israil, căci Domnul stă la judecată cu 
locuitorii 
pământului, 

s.Căci nu mai este credinţă, nici iubire, nici 



cunoaştere de Dumnezeu în ţară. 

6.Toţi jură strâmb, mint, ucid, fură şi sunt des 

frânaţi; săvârşesc fapte silnice, iar sângele 

vărsat 

curge peste sânge. 

4. Pentru aceasta ţara e în mare jale, iar cei 
ce-o locuiesc sunt fără vlagă. 

Nărăviţi cum erau cu păcatele, n-au ascultat; de aceea mai multă 
urgie şi-au îngrămădit peste cap, adăugând a face rele, până când, prin 
Iereraia proorocul, Dumnezeu le dă de ştire dărâmarea Ierusalimului şi 
ducerea în robie. E interesant momentul acesta istoric, în care proo- 
rocul se luptă cu regele ca să-1 înduplece să se predea fără rezistenţă, 
ca să scape cu viaţă, dar regele - în temeiul datoriei de rege - preferă 
să moară, dar să se predea, ba. Prevestirea aceasta, care era o urmare a 
vieţuirii ticăloase a poporului şi a regelui, o motivează Dumnezeu lui 
Ieremia, zicând: "Poate, auzind toate necazurile ce mi-am pus în gând 
să le fac 1 , vor asculta şi se vor întoarce fiecare de la calea sa cea rea şi 
atunci voi schimba strâmtorarea pe care vreau să le-o fac, pentru 
faptele lor cele rele" 2 . 

Pentru cuvântul acesta însă, erau să-1 omoare pe Ieremia 3 . Căci 
cuvântul Domnului era de râs la ei 4 şi şi-au bătut joc de trimişii lui 
Dumnezeu şi n-au ţinut seamă de cuvintele Lui, pe proorocii Lui i-au 
batjocorit, până ce mânia lui Dumnezeu s-a pogorât peste poporul Său, 
cât acesta n-a mai avut scăpare 5 . 

In vremea aceea Ieremia se ruga: 

"Mărturisim Doamne necredinţa noastră şi fă- 
rădelegile părinţilor noştri, căci am păcătuit înaintea 
Ta. Nu ne lepăda pe noi, pentru numele Tău!" 6 

Primeşte însă răspunsul următor: 

"Chiar Moise şi Samuil de-ar sta înaintea Mea, 
tot nu M-ar îndupleca spre poporul acesta. 
Goneşte-i de la faţa Mea, să se ducă. Iar de-şi vor 
zice: unde să ne ducem? să le răspunzi: Aşa zice 



1 Ieremia 36, 3. 
2 Jeremia 26, 3. 
3 Ieremia 26, 11. 



4 Ieremia 6, 10. 

s 2 Paralipomena 36, 16. 

6 Ieremia 14, 20. 

Domnul: Cel rânduit la moarte, să se ducă la 
moarte, cel pentru foamete, la foamete şi cel 
pentru robie, la robie!" 1 Iar calea rugăciunii desă- 
vârşit a închis-o 2 , apoi a adus prăpădul. 

"Căci El a adus pe regele Chaldeilor şi acela 
le-a omorât pe tinerii lor cu sabia, în casa cea 
sfântă a lor... Apoi a dat foc Casei lui Dumnezeu, 
a dărâmat zidul Ierusalimului, toate cămările lui 
le-a ars cu foc şi toate palatele cele mari le-a 
nimicit. Iar pe cei ce au scăpat de sabie i-a 
strămutat în Babilon" 3 , în robia celor 70 de ani. 

La jalea aceasta se adăuga una şi mai mare: 

"Femei miloase, fiert-au cu mâinile lor copiii, 
care le-au slujit de hrană în vremea prăpădului" 4 . 

De ce atâta urgie? se întreabă Ieremia. Şi capătă răspunsul din 
rădăcini; un răspuns profund: 

"Profeţii tăi nu ţi-au dat pe faţă fărădelegea ta, 
ca să-ti schimbe calea ta!" 5 

5 

E drept, că darea pe faţă a fărădelegilor e cea mai primejdioasă 
predică, dar şi singura care mai poate ceva. Toţi fug de metoda 
aceasta. Chiar pentru câştigul lui Dumnezeu, nu vor să se primejdu- 
iască cu oamenii. N-au putere! Oare de ce? Iată de ce: 

"In proorocii Ierusalimului văd grozăvie: 
aceştia fac desfrânare şi umblă cu minciuni; ajută 
mâinile făcătorilor de rele, ca nimenea să nu se 
întoarcă de la necredinţa sa. De aceea aşa zice 
Domnul Savaot (numele Mesiei în V. T.) despre 



1 Ieremia 15, 1-2. 

2 Plângeri 3, 8. 

3 2 Paralipomena 36, 17-20. 



4 Plângeri 4, 10. 

5 Plângeri 2, 14. 

prooroci: Iată îi voi hrăni cu pelin şi le voi da să 
bea apă cu fiere, căci de la proorocii Ierusalimului 
s-a lăţit necredinţa peste tot pământul." 1 

"Vai de părinţii care pierd şi împrăştie oile 
turmei Mele, zice Domnul!" 2 



Oare de ce s-a ostenit Dumnezeu 1500 de ani cu ucigaşii drep- 
ţilor, trimiţându-le pe toţi vestitorii Săi, în fiecare zi, dis-de-dimineaţă 3 , 
adică la o vreme când se mai putea înlătura osânda ce le atârna peste 
creştet şi se mai putea abate urgia, care se pogora ca focul, peste fără- 
delegile lor fără seamă? 



CRINUL DE PE CRUCE 

Era ascuns în neamul acesta un mare destin: Taina cea din veac 
ascunsă şi de îngeri neştiută. Trebuia, era scris în istoria nevăzută, ca 
la plinirea vremii, să răsară între oameni crinul neamului omenesc: 
Sfânta Fecioară, Maica Domnului. 

Trebuia re-crearea acestei zidiri, povârnită iremediabil spre plata 
păcatului, spre neîndurata moarte. Prin poporul iudeu era prevăzută 
era creştină, cea din urmă strădanie a lui Dumnezeu în persoană, cea 
din urmă dintre măsurile ce mai rămâneau. Singura rezolvare, care 
face viaţa neamurilor cu putinţă, nu află între iudei, decât fapta cea mai 
ucigaşă a lor, cea din curtea lui Pilat şi de pe dealul Căpăţânii. 

Crinul Bunei Vestiri, pe care dragostea L-a coborât din Cer 
între oameni, iudeii îl răstigniră pe cruce. Cu fapta aceasta ucigaşă, ei 
ieşiră din destinul lor, pentru care ostenise Dumnezeu cu ei atâta amar 
de vreme, şi-şi băgară neamul sub roţile blestemului. 



'Ieremia23, 14-15. 
2 Ieremia 23, 1. 3 
Iereşaia 7, 25, 

De aceea: 

"Zile tară număr fiii lui Israil vor rămâne fără 
rege, fără căpetenie, fără jertfa, tară stâlp de 
aducere aminte, fără efod şi fără serafimi. După 
aceea fiii lui Israil se vor întoarce la credinţă, iar 
la sfârşitul zilelor celor de pe urmă se vor apropia 
cu înfricoşare de Domnul şi de bunătatea Lui" 1 . 

Până la plinirea vremii atârnă peste ei blestemul pe care şi l-au 
cerut în curtea lui Pilat: 

"Sângele Lui asupra noastră şi asupra feciorilor 
noştri" 2 . 

De aceea sunt urâţi de toate neamurile - că ăsta e ponosul 
blestemului, pe care singuri şi l-au cerut peste urmaşi. Blestemul 
acesta îi zoreşte să ia în braţe pe toţi antihriştii vremurilor, până la cel 
mai de pe urmă, pe care şi- 1 vor pune rege. Le va sosi şi vremea aceea 
mult dorită, dar chiar pentru ei ivirea antihriştilor e un destin bles- 
temat. Când se vor convinge de aceasta, vor veni înfricoşaţi la credinţa 
creştină. 

Deci până la capătul zilelor, când se vor întoarce şi ei, moşte- 
nirea lor este a noastră, a noului Israil, a neamurilor creştine. Până 
atunci pentru ei, sângele lui Iisus e blestem şi mânie. Pentru noi 
sângele lui Hristos, dimpotrivă, e izbăvirea de mânie. 3 Dovada celei 
mai mari iubiri de oameni - trecerea Mântuitorului pentru noi prin 
moarte - are putere de mântuire pentru cei ce-o primesc, şi are faţă de 
osândă pentru cei ce nu vor s-o primească. Unii stau sub dar, alţii sub 
sabie. 

In toată lumea lui Dumnezeu, nu este altă predică mai puternică, 
decât a Sfântului răstignit de ură şi Care-şi iartă ucigaşii. Asta dove- 
deşte ceva atotputernic şi tară de sfârşit: desăvârşirea. 



1 Oseia 3, 4-5. 
2 Matei 27, 25. 
3 Romani 5,9. 

Ei n-au înţeles, că de aceea petrec acele "zile fără număr", 
zile de foamete: "Nu foamete de pâine şi nu sete de apă, ci de auzit 
cuvintele Domnului. Şi ei se vor clătina de la o mare până la cealaltă 
şi de la Miază-noapte la Răsărit, şi vor cutreiera pământul, căutând 
cuvântul Domnului, dar nu- 1 vor afla" 1 . 

Asta-i foametea lor de mii de ani: Dumnezeu nu le mai vor- 
beşte!... 

Toată tragedia acestui popor, ce se vrăjmăşeşte de moarte cu 
Iisus Hristos, e o mare lecţie a lui Dumnezeu pe care o arată nea- 
murilor creştine până la sfârşitul zilelor. Istoria se va repeta cu 
oricare dintre neamurile care vor face ce-au făcut ei. Aceleaşi 
fapte aduc aceleaşi urmări, deci pricinuiesc aceeaşi istorie; pentru 
asta nu trebuie să fii prooroc deloc. 



RĂSPUNZĂTORII 



Faptul că din partea Sa Dumnezeu a făcut totul pentru om, 
până şi jertfa Sa de pe cruce, dovedeşte că omul are un preţ imens, 
necrezut de mare. Omul are dimensiunile intenţiei divine; centrul şi 
sinteza creaţiunii Sale: lumea văzută îmbinată cu lumea nevăzută. 

Iată de ce suntem datori a vieţui potrivit acestei intenţii divine; 
adică să trăim deodată, şi ca persoane văzute, şi ca persoane 
nevăzute; căci omul are valoarea arătată de jertfa de pe cruce. Când 
omul trăieşte în adevărata lui valoare, e subiect de istorie, pe când, 
dacă renunţă la dimensiunile sale divine, ajunge obiect de istorie, în 
rând cu oricare dintre obiecte; nu mai poartă un nume, ci poartă un 
număr. 

Deci, ce poate să însemneze coborârea omului la simpla 
valoare economică, decât o degradare a lui în rândul vitelor, care se 
vor săi-bătăci întreolaltă şi-şi vor împinge conducătorii până la 
marginile nebuniei. Asta înseamnă treaba unuia, care ar încovoia 
crinii în gunoi, preţuind mai mult gunoiul, decât mirosul crinului. 



Amos8, 11-12. 

Pentru o alunecare a omului de la nume la număr A au să dea 
seama toţi înzestraţii lui Dumnezeu, cei cu daruri, cu răspunderi, cu 
măriri, cu puteri şi cu tot felul de haruri. 

Regele David, înzestrat deodată cu darul stăpânirii şi cu darul 
proorociei, a căpătat o straşnică pedeapsă, numai fiindcă a îndrăznit să 
numere poporul 1 . Darul proorociei i s-a luat o vreme, iar din popor i- 
au murit 70 de mii de oameni - şi doar el greşise, nu poporul 2 . 

Deci înaintestătătorii şi deţinătorii puterii au să dea seama, chiar 
de venirea săbiei după dreptate, după cum ni se destăinuie aceasta prin 
Iezechiil, văzătorul tainelor. 

Iezechiil 33: 

1 . Fost-a cuvântul Domnului către mine şi mi-a 

zis: 

2. "Fiul omului, rosteşte cuvânt către fiii popo- 
rului tău şi le zi: de voi aduce sabie asupra unei 
ţări şi poporul ţării aceleia va lua din mijlocul său 
un om şi-1 va pune străjer, 

3. Şi el, văzând sabia venind asupra ţării, va 
trâmbiţa din trâmbiţă şi va prevesti poporului; 

4. De va auzi cineva sunetul trâmbiţei, dar nu 
se va păzi, când va veni sabia şi- 1 va prinde, 
sân 

gele aceluia va fi asupra capului său. 
s.Pentru că a auzit glasul trâmbiţei şi nu s-a 
păzit, sângele lui asupra lui; iar cel ce se va 
păzi, 

îşi va mântui viaţa sa. 

6. Dacă însă străjerul a văzut sabia venind şi 
n-a sunat din trâmbiţă, şi poporul n-a fost 
pre 

vestit, atunci când va veni sabia şi va ridica 
viata 

cuiva, acela s-a răpit pentru păcatele lui, 
dar 

sângele lui îl voi cere din mâna străjerului. 

7. Şi pe tine, fiul omului, te-am pus Eu străjer 
casei lui Israil, şi tu vei auzi cuvântul din 
gura 

Mea, şi-i vei vesti din partea Mea. 



1 2 Regi 24. 
1 2 Regi 24, 17. 

8.Când Eu voi zice păcătosului: "Păcătosule, 
vei muri!", şi tu nu vei grăi nimic, ca să preves 
teşti pe păcătos, ca să se abată de la calea lui, 
atunci păcătosul acela va muri pentru păcatele 
sale, iar sângele lui îl voi cere din mâna ta. 
9.1ar dacă tu ai prevestit pe păcătos să se abată 
de la calea lui, şi să se întoarcă de la ea şi el nu 
s-a întors din calea lui, atunci el va muri pentru 
păcatele lui, iar tu ţi- ai mântuit sufletul tău" 1 . 

Slujba cea anevoioasă şi plină de primejdii o au însă drepţii, 
când trebuie să dea pe faţă păcatele poporului. 2 "Prin ştiinţa lui, drep- 
tul, sluga Mea, va îndrepta pe mulţi." 3 De aceea trebuie să fie deodată 
şi stâlp de fier şi zid de aramă 4 şi faţă de cremene 5 ; şi, pe deasupra 
tuturora, trebuie să fie păstorul cel bun, care-şi pune viaţa pentru oile 
sale 6 . 

într-adevăr, slujba aceasta n-o poate face decât un lepădat de 
viaţă şi un îndrăgostit de Dumnezeu. De aceea zice Petru, că şi dreptul 
abia se mântuieşte 7 , socotind greutatea sarcinii. Căci nimeni nu e drept 
fără vreun rost de la Dumnezeu, fără vreo treabă de făcut. Mântuirea 
dreptului e condiţionată de împlinirea destinului său de la Dumnezeu, 
şi e primejduită de cruţarea vieţii proprii, când o face în dauna intenţiei 
divine. 

Nici Dumnezeu n-a avut alt cuvânt mai tare decât jertfa. Jertfa e 
maxima apropiere a voinţei şi iubirii lui Dumnezeu de libertatea 
omului. Ea e hotarul de atingere între voinţa divină şi libertatea 
omului. Iar în ucenicii Săi trimişi în fiecare veac de oameni, tot El e 
Cel ce-şi repetă cuvântul, şi aduce aminte preţul pe care-1 are omul 
înaintea lui Dumnezeu. El, trăit din toată sinceritatea fiinţei, e singura 
cale care mai poate aduce pace între oameni şi bună învoire; toate 
celelalte rezolvări alăturea de trăirea creştinismului grăbesc apoca- 



1 lezecbiil 3, 21. 5 Isaia 50, 7. 

2 Plângeri 2, 14; Ieremia 14, 10; Isaia 58. Moan 10,11. 7 

3 Isaia 53, 11. 1 Petru 4, 18. 

4 Ieremia 1,18. 

lipsul. Ştiinţa tară Dumnezeu şi împotriva omului, s-a apucat să facă şi 
nebunia ei cea mai de pe urmă: desfacerea şi aprinderea stihiilor. 

2 Petru 3: 

10. Ziua Domnului va veni ca un fur. Atunci 
cerurile pieri- vor cu vuiet mare; stihiile, arzând se 
vor desface, şi pământul şi lucrurile de pe el vor 
arde de istov. 



ICONOMUL NEDREPT 

Deci rostul iconomilor e de-a întoarce marea turmă a oamenilor 
iarăşi la Dumnezeu în "Ţara de obârşie" 1 . Au însă şi protivnici care zi 
şi noapte, îi pârăsc înaintea lui Dumnezeu 2 , precum că i-ar fi risipind 
avuţiile 3 . Căci de când protivnicul a fost aruncat pe pământ, se dă pe 
sine stăpân al pământului şi al tuturor împărăţiilor lumii. Nu se sfieşte 
protivnicul nici de obrazul lui Hristos, ci-I zice: "Ţie îţi voi da toată 
puterea aceasta şi strălucirea ei, căci mie îmi este dată şi o dau cui 
vreau. Deci, dacă Tu Te vei închina mie, toată ti-o dau Tie" 4 . 

7 7 5 ţ 

Se înţelege dar, că orice milostenie, orice binefacere, orice folo- 
sire a lumii după legea iubirii de oameni, e o pagubă, o mare daună în 
stăpânirea acestui înger nebun. Ştiţi cum sunt nebunii: se dau pe sine 
de ceva mare şi pretind să li se supună oamenii, se cred pe sine stăpâni 
şi împăraţi, că aşa cere boala lor; cu atât mai vârtos o cere Lucifer, 
începătorul nebuniei. Deci orice iubire, în părută lui împărăţie, e o 
risipire; şi orice ură - după voia lui cea rea - o mare faptă bună. Dar 
împărăţia fiind de drept a lui Dumnezeu, care este lumea întreagă, 
chivernisită de oameni cu ură, nu cu iubire, îngrămădeşte pe chel- 
tuitorii ei cu o mare datorie de plată lui Dumnezeu. Orice ascultare de 
Stăpânul adevărat al lumii e o daună în împărăţia "stăpânului" nebun şi 

1 Ieremia 22, 10. 
2 Apocalipsă 12, 10. 
3 Luca 16, 1. 
4 Luca4, 6-7. 

şi orice ascultare de stăpânul nebun al pământului îngrămădeşte pe 
oameni sub povara unei datorii sau greşeli tăcute lui Dumnezeu. 

Deci, dacă de fapt şi de drept, proprietatea şi stăpânia lumii e a 
lui Dumnezeu, atunci omul e numai un fel de chiriaş, un fel de admi- 
nistrator şi nicidecum proprietarul absolut al lumii. Că, de se va crede 
stăpân absolut al lumii, seamănă cu credinţa îngerului nebun. Pentru 
ca să înfrâneze pe om de la o cădere ca aceasta, Dumnezeu 1-a numit 
iconom nedrept, pe de o parte, pe motivul că n-are proprietatea abso- 
lută, ci numai proprietatea relativă; iar pe de altă parte, ca să-1 ferească 
de căderea în nebunia îngerului rău. Aşadar, de îndată ce se dă pe sine 
proprietar absolut al lumii, se ciocneşte cu Dumnezeu, îl tăgăduieşte, îl 
înlătură, îl expropriază, şi cu asta crede întocmai ca Lucifer. Nu- şi dă 
seama bietul om că, primind ispita, va fi zdrobit sub dărâmăturile 
propriei sale iubiri nebune. Când omul se lipeşte de făptură, de avuţie, 
de slavă, acestea i se fac mamona, care însemnează bani sau bogăţii. 
Deci nu poţi sluji şi lui Dumnezeu şi lui mamona. Cu toate acestea, 
Dumnezeu laudă pe iconomul pârât, care şi-a făcut prieteni din 
mamona nedreptăţii, şi-i făgăduieşte că-1 va primi în împărăţie când o 
va isprăvi de risipit, după legea dumnezeiască a iubirii de oameni - se 
înţelege că e vorba de risipirea mamonei. De aci putem scoate înţele- 
sul bogăţiei: nu sărăcia te mântuieşte, nici bogăţia nu te osândeşte; şi, 
precum nici bogăţia nu te mântuieşte, aşa nici sărăcia nu te osândeşte, 
ci precum ai sufletul, şi faţă de bogăţie şi faţă de sărăcie. 

Eşti sărac şi zorit cu gândul după avuţie, iată că nu te mântu- 
ieşte sărăcia. Eşti bogat, dar desfăcut cu inima de bogăţia ta, iată că nu 
te primejduieşte bogăţia ta. Faptul cum stai cu sufletul: şi faţă de una şi 
faţă de alta, de asta atârnă mântuirea sau osânda ta. 

Mamona nedreptăţii are un mare apărător: viţelul de aur, care 
împunge pe toţi cei ce-ar încerca să o risipească la săracii lumii. 
Stăpânul viţelului face pâră la Dumnezeu asupra iconomilor nedrepţi, 
care însă, risipind viţelul prin iubirea de oameni, s-au făcut mai 
înţelepţi decât fiii luminii.' 

Bietul Dumnezeu, săracul, n-are unde să- şi plece capul, că 
bogaţii şi pana cea vicleană a cărturarilor 2 lumii acesteia L-au expro- 



1 Luca 16, 8. 

2 Ieremia 8, 8. 

priat din dreptul de proprietate şi autor al lumii. Cine ştie, dacă nu 
cumva I-a rămas totuşi dreptul să se supere pe ei şi să le măture toate 
gândurile cu mamona lor cu tot. Căci dreptul de proprietate derivă din 
atributul de autor, mai mult ca din actul de proprietate. Deci, când 
clatină Dumnezeu mamona, e semn că n-a fost iconomisită bine de 
oameni, şi le cere socoteală; a zis doar: "Fii celor săraci ca un Tată!" 1 
Deci, fiind în drepturile absolute peste valoarea economică, poate să-şi 
pună iconomi pe cine vrea, chiar şi pe cei ce-L tăgăduiesc. Cu această 
orânduire atotputernică, prin care Dumnezeu îşi lucrează voia Sa, 
întrebuinţând chiar şi pe vrăjmaşii Săi, mai pălmuieşte din când în 
când pe mărturisitorii Săi, ca să-i trezească din împietrirea inimii cu 
care ţin Lazării la poartă. 



Părinţii au zis că singura noastră avuţie cu adevărat sunt 
păcatele. Căci, după ei, nu eşti proprietarul decât al lucrului pe care 
l-ai făcut din nimic. Iar, împlinind condiţia asta, din nimic Dumnezeu a 
făcut făptura, iar făptura a făcut păcatul. 

Deci, de drept, omul nu e al lui însuşi, nici al altui om, ci al lui 
Dumnezeu. Pe de altă parte păcatul, al cărui autor este, îl reclamă 
pentru el şi i se ţine de urmă, ca proprietate de drept - balast de 
accident - care poate duce pe om până la starea să se lepede de 
Dumnezeu şi să-1 stea împotrivă, ca un creator al unei teribile noutăţi 

- păcatul - tară să bage de seamă că printr-asta se întoarce, cu ispravă 
cu tot, sub amara tiranie a neantului, adică a haosului de tot felul şi în 
toate privinţele şi poate că pentru totdeauna. 

Asta-i noutatea grozavă, că omul a putut să facă ceea ce 
Dumnezeu nu poate, adică răul. Faptul că, după judecata tuturora, pe 
cei păcătoşi îi închide în chinurile haosului veşnic, nu e o răzbunare 
din partea lui Dumnezeu, ci o consfinţire a libertăţii şi a deciziei 
viciate a omului, pentru ca acesta să fie împreună cu creaţia sa iubită 

- păcatul - în infinitul eternităţii. 

Păcatul, această mamona cu adevărat nedreaptă a omului, 
trebuie risipit; trebuie să cerem iertare de la Dumnezeu pentru atare 



înţelepciunea lui Isus Sirah 4, 10. 

agoniseală, precum şi ajutorul ca s-o împrăştiem. Preoţii sunt acei 
iconomi ai tainelor lui Dumnezeu, care scad pentru semenii lor, 
această mamonică agonisire, iertându-le din datorie. De aceea Lucifer 
ridică pâră mare asupra lor înaintea lui Dumnezeu, zi şi noapte, şi le 
răscoală împotrivă toate urgiile împotrivirii. 

"Ci ei l-au biruit prin sângele Mielului şi prin 
cuvântul mărturiei lor, şi nu şi-au iubit viaţa lor, 
până la moarte." 1 

De aceea, avea dreptate Sfântul loan Gură de Aur, zicând că: 
"Mai multe sunt furtunile care zbuciumă sufletul preotului, decât 
talazurile care bântuie marea" 2 . Iconomii tainelor, slujitorii Sfintei 
Liturghii, sunt şi ei în măsura iubirii, jertfa neîncetată, arsă în lumea 
aceasta, pentru mântuirea lumii. 



1 Apocalipsă 12, II . 

2 Sf. loan Gură de Aur, Despre preoţie, Craiova, 1941, Cartea III, cap. 
VIII, p. 61. 

O SORĂ A VIEŢII.. 

Nu suntem născuţi de timp, ci de veşnicie. Aşa se face că avem 
într-o fărâmă de ţărână şi celălalt tărâm. Deşi trăim o vreme îmbrăcaţi 
de lumea aceasta, totuşi ni se întâmplă clipe când fratele vis şi sora 
moarte ne dau târcoale şi ne despică făptura în două. 

Avem clipe în care scăpăm de sub chingile celor patru dimen- 
siuni ale lumii văzute şi ne trezim deodată într-un alt mod de-a fi şi 
pătrundem într-un alt mod de-a cunoaşte. 

întâmplările următoare ne pot pune pe cale: 

Povestea cineva, zicând: "Se făcea că eram un om sărac, cu 
nevastă şi copii şi n-aveam nici o avere. Lumea se-nrăise şi nimeni nu 
mă ajuta; drept aceea, m-am gândit să mă fac şi eu la fel şi să merg să 
fur. Deci într-o noapte am plecat să fac isprava ce o plănuisem. Dar, 
nefiind un priceput în meserie, mi s-a întâmplat să fiu prins de paznici, 
care m-au legat şi m-au băgat în temniţă. După mai multă vreme m-au 
chemat la judecată pentru tâlhărie. M-au judecat şi m-au osândit la 
moarte. Drept aceea, ducându-mă afară din cetate, legat fedeleş cu 
mâinile la spate, ne-am oprit într-o pădure, unde aveau să mă spânzure 
de-o cracă. Când îmi strânseră ştreangul de grumaz, tresării de spaimă 
şi mă trezii din vis. Eram leoarcă de sudoare, dar izbăvit de ştreang. 

Ce se întâmplase? Dormisem pe spate şi din tavan, drept de 
deasupra mea, se dezlipise o bucată de tencuială care-mi căzuse tocmai 
pe grumaz şi care mă trezise. 

Aşadar, eu trăisem o istorie întreagă, care cuprindea atâtea lu- 
cruri răsfirate pe aşa de multe zile, adunate într-o clipă". 

în hrisoavele unui bătrân din Sfântul Munte, se găseşte întâm- 
plarea următoare: 

"Un slăbănog venise în Kapsala. Era bolnav de mai mulţi ani de 
zile şi-şi pierduse răbdarea. Slăbise cu sufletul şi, plângând, se ruga lui 
Dumnezeu să-i scurteze viata. 

Un înger se arătă şi-i zise bolnavului: 

- Prea bine, frate, Domnul în milostivirea Sa nemărginită îţi as 
cultă rugămintea: El scurtează viaţa ta pământească, dacă te învoieşti, 
ca pentru un an de suferinţe ce-ai mai avea de răbdat pe pământ - ca să 
te curăţeşti printr-însele, ca aurul prin foc - să petreci trei ceasuri în 
muncile iadului. Păcatele tale cer curăţirea ta prin suferinţele propriului 
tău trup, ca tu să trăieşti slăbănog încă un an de zile, căci pentru tine, 
ca şi pentru toţi credincioşii, nu este altă cale spre Cer, decât calea 
Crucii, care a fost arătată de Dumnezeu-Omul, Cel fără de păcat. Calea 
Crucii te face să suferi. încearcă deci ce sunt suferinţele veşnice, unde 
merg toţi păcătoşii; dar tu nu vei suferi decât vreme de trei ceasuri, 
după care vei fi scăpat din munci, prin rugăciunile Bisericii. 

Nenorocitul începu a cugeta: 

- încă un an de suferinţe pe pământ e o vreme tare lungă! Mai 
bine rabd trei ceasuri suferinţele de dincolo; şi zise îngerului: mă învo- 
iesc să merg în iad. 

îngerul îi luă sufletul şi- 1 închise în temniţele iadului. 

- După trei ceasuri voi veni să te caut, îi spuse îngerul, cu mân 
gâietoare grăire. 

După plecarea îngerului totul se întunecă, un întunerec de smoa- 
lă, o strâmtoare cumplită, un vuiet sfâşietor de suspine ale sufletelor 
păcătoase, duhuri rele cu ochii de văpaie şi cu urâciunea lor, îl împrej- 
muiau, şi-i îngheţau făptura, iar el nu se putea apăra cu nimic; toate 
acestea îl cuprinseră ca nişte gheare de groază şi- 1 cufundară într-o 
spaimă nespusă. Nu vedea nimic, deşi suferinţa şi plânsul strigau de 
pretutindeni. Ochii arzători ai demonilor luceau în întunerec şi se ve- 
deau deasupra umbrele lor pocite, care se repezeau la dânsul, gata să-1 
sfărâme şi să-1 înghită într-o sorbitură de fiară. 

Nenorocitul suflet începu a striga de spaimă, însă nu răspundea 
nimeni la strigătele sale, decât răsunetul hăului, prăpăstuit de dihănii. 

Ceasurile i se făcură ani. Ba chiar i se păru că are sute de ani în 
muncile acelea, şi îngerul tot nu mai venea. Aşa-1 încleşta deznădejdea 

că îngerul nu se va mai întoarce, şi scrâşni deodată din dinţi. Nu-1 auzi 
nimeni, căci toţi păcătoşii din temniţă nu se ocupau decât de ei înşişi şi 
de propria lor muncă; iar sălbaticii demoni luau în bătaie de joc sufe- 
rinţele lor. 

Tocmai când scrâşni a doua oară, dulcea lumină a slavei înge- 
reşti coborî deasupra chinuiţilor şi cu zâmbet ceresc îl întrebă: 
-Cum te afli, frate? 

-N-aş fi crezut vreodată ca şi îngerii să mintă! mormăi nenoroci 
tul, cu glasul frânt de durere. 

-Ce voieşti să zici? întrebă îngerul cu liniştea de cer. 
-Vreau să zic că mi-ai făgăduit să mă scoţi de-aici după trei 
ceasuri şi iată c-au trecut sute de ani de când mă chinuiesc aici! 
-Ce zici tu? Sute de ani? zise îngerul, cu zâmbetul lin. Un ceas a 
trecut de când te-am părăsit şi mai ai încă două de rămas aici. 
-A trecut un ceas şi mai am două! Oare-i cu putinţă să nu fi 
trecut decât un ceas? Nu mai pot îndura chinurile acestea, nu mai 
am 

putere. De cumva e cu putinţă şi ar vrea Dumnezeu, rogu-te scoate- 
mă 

de-aici. Vreau mai bine a răbda pe pământ ani şi sute de ani, ba 
chiar 

până la ziua de apoi, numai scapă-mă de-aici: fie-ţi milă de mine. 

Aşa se sfârşea de durere bietul suflet, întinzându-şi mâinile spre 
îngerul luminii, care îi răspunse: 

- Dumnezeu, fiind Tatăl îndurării, s-a milostivit de tine şi te 
scoate de-aici; dar tu, frate, să-ţi aduci aminte când te-i întoarce pe 
pământ cât de mari sunt muncile de-aici, faţă de oricare dintre cele 
pământeşti şi că-i mai bine să-ţi împlineşti pocăinţa până eşti în trup, 
decât după aceea. 

Când îngerul isprăvi cuvântul, bietul slăbănog se trezi pe pă- 
mânt, învăluit de soare, iar ceasul de alături arăta mai mult c-o oră..." 
Era fericit ca un izbăvit din iad. 



Pozne de astea ne mai face sora moarte şi-cu alte prilejuri. Aşa, 
de pildă, e îndeobşte cunoscut faptul că cei ce cad năpraznic într-o pri- 
mejdie de moarte, într-o clipă îşi văd toată viaţa lor trecută. Tot conţi- 
nutul memoriei se dezlănţuie ca un potop şi se prăvăleşte peste strun- 

ga conştiinţei pe care o îneacă, şi pe urmă uită totul: şi-au pierdut 
conştiinţa... 

Faptul acesta, al filmării vieţii de ani de zile într-o clipă, fireşte, 
nu e de firea trupului, ci de firea sufletului. 

Dacă îmbinarea sufletului cu trupul n-ar fî strunită din voia lui 
Dumnezeu, însuşirile sufletului ar fi ca nişte fulgere, care ar pârli într-o 
clipă fărâma de ţărână în care zăboveşte suflarea lui Dumnezeu. 

Suntem însă o suflare de iubire a lui Dumnezeu. Aşa se face că, 
după trup, suntem un picur de rouă, faţă de un cosmos tară margini, 
care însă încape tot în conştiinţa noastră. 

Când sora moarte ne dezleagă de trup, ne face un mare bine, 
tară să ştim şi tară să vrem. Tot ce e rău în lumea asta: neştiinţă, nepu- 
tinţă, întunerecul, păcatul cu miile lui de gheare, prin moarte încetează. 
Răul e osândit la moarte, deci moartea ni-i un ajutor. Nu trupul este 
răul, dar prin moarte se omoară răul cu desăvârşire, de aceea la vreme 
trupul va învia din morţi. în moarte-i învierea. 

Deocamdată, moartea pentru suflet e o adevărată slobozire din 
temniţă; iar pentru trup, încetarea răului ce dăinuia prin mecanismul 
naşterilor pătimaşe. Deci, când va fi învierea morţilor, trupurile vor 
dobândi acea mutaţie cosmică după care nu vor mai fi supuse, ca-n 
veacul de acum, îngrădirilor vremelniciei. 

Oamenii fug, cât pot mai mult, de fiorul cunoaşterii - a unei cu- 
noaşteri de ei înşişi în relaţie cu Dumnezeu, în relaţie cu nemurirea 
sufletului, în relaţie cu binele şi răul. Cu un cuvânt, fug până la moarte 
de orice cunoaştere existenţială. Astfel, ceea ce nu cunosc ei, fiind 
stăpâniţi de o lene biologică, li se pare că nu există de fapt şi dorm 
vremea vieţii pământeşti, pe urechea aceea. 

Situaţia se schimbă brusc în momentul morţii. Toate lucrurile pe 
care trebuiau să le cunoască în vremea vieţii, dar au fugit de ele sau 
le-au tăgăduit, năpădesc peste ei cu o evidenţă de neînlăturat. în vre- 
mea vieţii pământeşti cunoaşterea rămâne la libertatea omului: dacă 
voia să cunoască, putea cunoaşte; nu voia să cunoască, rămânea în 
necunoştinţă. îndată după moarte însă, libertatea aceasta se suspendă, 
şi sufletul cunoaşte rară să vrea, ceea ce s-a ferit să facă pe când era 
îmbrăcat în trup. 

Cunoaşterea are două momente mari: momentul morţii, când 
sufletul se dezleagă de necunoştinţă, şi momentul învierii, când se dez- 

leagă şi trupul de necredinţă. Căci necredinţa îşi are obârşia mai mult 
din convieţuirea sufletului cu trupul. Ori şi el trebuie să întovărăşească 
şi cunoştinţa şi credinţa. Moartea dezleagă sufletul de trup şi astfel 
sufletul ajunge la cunoştinţa spiritualităţii şi a nemuririi sale; învierea 
dezleagă trupul desăvârşit de moarte şi de necredinţă. Moartea şi învi- 
erea împlinesc, în privinţa conştiinţei şi a izbăvirii de rău, ceea ce nu 
pot împlini nici cele mai impresionante nevoinţe ale sfinţeniei. Până ce 
nu trecem şi prin porţile acestea, cunoştinţa noastră e numai frântură. 



VAMEŞII VĂZDUHULUI 

Când a sunat ceasul ieşirii din lume sufletul se retrage din trup şi 
se adună înspre cap. De aceea, pentru cei ce au dus o viaţă duhovni- 
cească intensă, li se înseninează faţa cu o lumină neobişnuită. La mulţi 
dintre sfinţii nevoitori ai pustiei, în vremea ieşirii sufletului le strălu- 
ceau feţele ca soarele. Sufletul e o făptură spirituală care nu are îngră- 
direa pe care o are trupul şi nici nu-i stau în cale piedicile trupului. în 
vremea aceea o conştiinţă împăcată răsfrânge o faţă senină, pe când o 
conştiinţă tulburată răsfrânge o faţă îngrozită. 

De aceea înţeleptul dă sfatul: 

1 . "Adu-ti aminte de Ziditorul tău, în zilele ti- 
nereţii tale, înainte ca să vină zilele de restrişte"... 
5.. . . "fiindcă omul merge la locaşul său de 
veci... 

6. (Adu-ţi aminte de Ziditorul tău) mai-nainte 
ca să se rupă funia de argint... 

7. Şi ca pulberea să se întoarcă în pământ, 
precum a fost, iar sufletul să- se întoarcă 
la 

Dumnezeu, Care 1-a dat." 1 



Eclesiastul 12, 1.5.6.7. 

Desfacerea sufletului de trup se face în vreme de trei zile pă- 
mânteşti, începând de la momentul pe care-1 numim noi moarte. Slujba 
înmormântării corespunde cu dezlegarea deplină a sufletului de trup. 

Să urmărim, aşadar, călătoria sufletului dezlegat de trup. La ie- 
şirea din cortul pământesc, sufletul trece în lumea asemenea cu el, a 
făpturilor nevăzute, fie cu îngerii buni, dacă a fost bun, fie cu îngerii 
căzuţi, dacă faptele lui au fost rele. De unde pe pământ erau ceasuri, 
zile şi ani, dincolo e un veşnic "astăzi", o veşnicie luminoasă pentru 
sufletul care a dobândit sfinţenia, sau o veşnicie întunecoasă, neagra 
veşnicie, pentru sufletul care a iubit stricăciunea. 

Acum dă sufletul de datoria cunoaşterii. 

Dacă sufletul n-a ajuns, sau n-a vrut să ajungă pe pământ la 
desăvârşita cunoştinţă de sine însuşi, el trebuie neapărat, ca fiinţă spi- 
rituală, să se cunoască dincolo de mormânt. Sufletul trebuie să-şi dea 
seama de ceea ce şi-a câştigat; trebuie să-şi recunoască şi să-şi pro- 
nunţe judecata, înainte de a-i judeca Dumnezeu. 

Pe pământ avea ajutorul Harului dumnezeiesc din Sfintele Tai- 
ne, care-1 ajuta să se cunoască şi să-şi judece purtarea. Dincolo nu se 
mai poate cunoaşte pe sine însuşi prin propria lui libertate, căci 
misiunea de-a descoperi sufletului starea sa de stricăciune o au îngerii 
căzuţi. Demonii, stăpânii răului pe pământ, au să-i dea acum pe faţă 
toate faptele sale rele, pe care sufletul şi le va recunoaşte şi se va teme 
cumplit. Prin recunoaşterea aceasta va preveni judecata lui Dumnezeu, 
cea asupra sa. Deci toate greşelile mărturisite la duhovnic, cu inimă 
înfrântă şi smerită şi pentru care sufletul şi-a făcut canonul, nu se mai 
află ca piedică în cale, la trecerea printre cumpliţii vameşi ai văzdu- 
hului, căci puterea lui Dumnezeu le-a şters pe acestea din cărţile lor. 
La această înfricoşată cercetare a sufletului stă de faţă şi îngerul 
păzitor, care însoţeşte sufletul toată călătoria aceasta. 

Vămile cunoştinţei sunt pentru sufletele de mijloc, care mai văd 
faţa lui Dumnezeu, chiar dacă vor fi osândite. Vrăjmaşii lui Dumne- 
zeu, ateii, care se înnebunesc, zicând cu ură că nu este Dumnezeu, nu 
mai trec prin vămi, ei fiind cu totul fiii pierzării. Sufletul acestora îl 
trag din trup cu silă mare o droaie de diavoli şi osânditul suflet n-are 
nici măcar mângâierea să vadă- de departe faţa îngerului păzitor, dacă 
necredinciosul acela era dintre cei botezaţi. 

5 

Precum nu se apropie îngerii buni de sufletul ce s-a dat pierzării, 
aşa nu se apropie îngerii răi de sufletele sfinţilor care, într-o stare de 
contemplaţie, se suie la Dumnezeu ca un şuvoi de foc. Acum, sufletul 
se închină lui Dumnezeu, Tatălui său, nu prin credinţă, ci prin vedere. 
Cei curaţi cu inima vor vedea pe Dumnezeu - asta-i fericirea. 

Cunoştinţa trebuie să fie deplină, pentru stadiul în care se află 
sufletul acum. De aceea e condus de înger să vadă Raiul, fericirea 
drepţilor, răsplata faptelor bune, dar mai ales e condus să-şi vadă fap- 
tele sale bune pe care le-a făcut, sau pe care le-ar fi putut face, dar nu 
le-a făcut: Acum va pricepe sufletul ce înzestrare îi dăduse Tatăl, şi ce 
putea să facă, iar din acestea, cât a făcut. Acum cunoaşte care-i era 
măsura dată lui de Dumnezeu şi cât a împlinit-o el. 

Iar ca la a noua zi pământească (a şasea zi de la îngroparea 
trupului) sufletul se reîntoarce la Dumnezeu şi I se închină. Pe pământ, 
Biserica face rugăciune a noua zi pentru cel ce s-a mutat. Cunoscuţii şi 
rudeniile de pe pământ, în obştea Bisericii fiind, ridică rugăciune către 
Dumnezeu şi iubire către fratele lor, ca să fie rânduit în ceata drepţilor, 
cu îngerii buni. 

De la aceasta, a doua închinare a sufletului, din porunca lui 
Dumnezeu, sufletul merge să vadă şi iadul, suferinţele păcătoşilor, 
scrâşnirea dinţilor, focul cel veşnic, întunerecul cel mai de dinafară, 
unde e plângerea deznădejdii ultime. 

Dincolo nu e timp, ca la noi, ci veşnicia. Totuşi călătoria asta a 
sufletului prin iad, ţine ca la 30 de zile pământeşti. în vremea aceea 
sufletul cunoaşte cu de-amănuntul plata păcatului, urmările relelor pe 
care le-a făcut el. Dacă s-a pocăit de ele, se va teme mai puţin; dacă nu 
se pocăise de ele şi- 1 prinsese moartea într-însele, îngrozirea lui va fi 
cumplită. Acum îşi cunoaşte "locul" după dreptate, în care are să se 
muncească şi tremură de frică. ' 



JUDECATA PARTICULARĂ A SUFLETULUI 

După vederea iadului, sufletul se întoarce pentru a treia oară să 
se închine Domnului. Acum e lămurit. A văzut binele şi răul. Acum nu 

mai vorbeşte, ca pe pământ, că nu este Rai şi Iad. Acum nu mai zice, 
ca hoţul fără minte: "Nu cred că este temniţă!" Şi fiindcă nu crezi, 
urmează că nu există? Dar dacă există, ce te faci? Dacă crezi că este 
iad şi - să zicem, prin absurd, că nu este - n-ai pierdut nimic. Dar dacă 
este? Te-ai pierdut pe tine însuţi, ai pierdut totul! 

Iată de ce ne spun Părinţii nouă pământenilor, că de aceea ne 
târguim noi cu credinţa, fiindcă n-am văzut nici Raiul, nici Iadul. 
Parcă pricepem întrucâtva râvna propovăduirii lui Pavel Apostolul, 
care a fost răpit în rai 1 : cu asta avea evidenţa absolută a împărăţiei 
spiritului, de care era mai sigur decât de toată existenţa celor văzute 2 ; 
acesta era zorul unei nemaiîntâlnite apostolii. 

In împărăţia nevăzută a duhurilor, la a patruzecea zi pămân- 
teană, are loc o mare hotărâre asupra sufletului, care s-a lămurit în aşa 
de scurtă vreme, cât nu se lămurise în zeci de ani de zile de viaţă 
pământească. 

Biserica pe pământ se roagă lui Dumnezeu a treia oară, pentru 
sufletul care-şi aşteaptă judecata împăratului lumii. Stăpânul vieţii are 
în mână cheile morţii şi ale iadului 3 . Deci, dacă sufletul, în viaţa 
pământeană, a fost ostaş bun al împăratului Hristos, intră în obştea 
sfinţilor, a îngerilor buni, bucurându-se de toate ostenelele şi suferinţele 
ce le-a îndurat bucuros pentru Hristos pe pământ. Dacă însă n-a trăit 
pentru Hristos, ci pentru sine şi pentru toate amăgirile lumii acesteia, 
petrecerea lui va fi cu diavolii, în "locul" de muncă. 

Deci judecata particulară, adică a fiecărui suflet îndeosebi, iese 
a patruzecea zi de la mutarea sufletului din cortul lui de lut. Hotărârea 
pe care o dă Dumnezeu asupra sufletului de-a petrece în împărăţia 
luminii, sau a se osândi în împărăţia chinurilor, e o hotărâre provizorie, 
şi ţine până la judecata cea de obşte, judecata de pe urmă. Aceea e 
definitivă şi fără de sfârşit. 



1 2 Corinteni 12, 3. 

2 Ibidem. 

3 Apocalipsă 1,18. 

O DESCRIERE A IADULUI 
întâi o descriere teologică. 

în împărăţia lui Dumnezeu nu intră nimic necurat. Deci ne 
putem închipui ce puţini sunt aceia care rămân în împărăţie, încă de la 
judecata particulară, pentru veşnicia nesfârşită. 

Şi toţi ceilalţi 9 

- Toţi ceilalţi, deşi credincioşi, dar dacă nu s-au curăţit prin 
pocăinţă de păcatele lor, de mândria lor, de slava deşartă şi celelalte, 
trec în lumea nevăzută, aşa-zicând, în stare de boală, dar n-au pierdut 
putinţa de-a ajunge odată şi ei în obştea Bisericii lui Hristos. 

Dar până atunci? 

- Până atunci suferă în iad. Căci în iad sunt mai multe feluri de 
osândiţi. Unii pentru vecii vecilor, alţii până la judecata de pe urmă, 
când îi scoate Biserica luptătoare de pe pământ, prin rugăciune şi 
milostenie. 

Aici, în viaţa pământeană, vrei să te pocăieşti, poţi să o faci. E o 
faptă a libertăţii voinţei. Dincolo, nu mai e libertatea voinţei. Cei ce în 
viaţa trupească au robit păcatului, cu voia erau robi încă de aici, şi de 
aici şi-au pierdut libertatea voinţei. Deci, în ce stare de libertate i-a 
surprins moartea, în aceea vor petrece, cât le va hotărî Dumnezeu. 

Sufletul a plecat din viaţa aceasta cu îndemnare de pocăinţă 9 
îndemnarea aceasta i se socoteşte ca bună deşi, pentru că n-a desă- 
vârşit-o, are să petreacă în iad; dar în iad nu poate să continue pocă- 
inţa - nemaiavând libertatea voinţei - ci suferinţa lui e socotită de 

5 5 5 

Dumnezeu şi cândva, odată, când Dumnezeu ştie, e iertat şi el. Pocă- 
inţa nu şi-o poate desăvârşi sufletul în iad şi pentru motivul că acolo 
nu mai lucrează Harul lui Dumnezeu. Deci, dacă cineva ar fi scos din 
iad, aceasta se datoreşte ostenelii rudeniilor şi rugăciunilor Bisericii 
luptătoare, pe care socotindu-le Dumnezeu ca pe-o faptă a iubirii de 
oameni, care trece dincolo de hotarele mormântului, va împlini cu ele 
ceea ce lipsea din pocăinţa sufletului osândit. Fără libertate şi rară har, 
nici o suferinţă nu plăteşte nimic, cu atât mai puţin suferinţa din iad. 
Suferinţa aceea, deşi foarte mare, nu rodeşte nici o nădejde de pe urma 
ei. Dar libertatea, iubirea şi harul celor de pe pământ pot îndupleca pe 
Dumnezeu să scoată din muncă sufletul ce n-a ajuns la sfinţenie depli- 

nă. Căci, precum nimic necurat nu intră în împărăţia lui Dumnezeu, 
aşa nimic bun, oricât de puţin ar fi, nu rămâne în iad pentru totdeauna, 
subînţelegându-se prin acest bun şi rugăciunile Bisericii. Iubirea a 
coborât pe Dumnezeu în trup, iubirea a sfărâmat porţile iadului, iubi- 
rea "scoate din moarte şi nu te lasă să te pogori în întunerec" 1 . E vorba 
de-o iubire arătată prin fapte. De aceea zicem că iubirea n-are margi- 
nile omului, nici spaţiul, nici timpul; nu piere niciodată, e puternică, 
încât străbate dincolo de mormânt şi ajunge pe cel iubit; străpunge 
iadul care nu-i poate sta împotrivă şi străbate cerul. Iubirea e însuşirea 
lui Dumnezeu, prin care a creat lumea văzută şi nevăzută, şi toată făp- 
tura care-L cunoaşte de Tată e străbătută de iubire. Dacă am stărui 
cum trebuie în iubirea aceasta fără margini, s-ar răsfrânge şi în noi 
obârşia noastră divină, chipul şi asemănarea fiilor cu Tatăl, am avea şi 
noi mulţime de însuşiri dumnezeieşti, prin har nu prin natură, în primul 
rând n-am fi aşa de mărginiţi într-o mulţime de privinţe. 

Iată ce rost are îmbunătăţirea celor vii, nu numai pentru folosul 
mântuirii lor personale, ci şi pentru izbăvirea celor din închisoare care 
au plecat din viaţa pământească cu pocăinţa începută dar neisprăvită. 

Cu adevărat, iubirea e calea cea mai scurtă şi mai presus de 
orice cale, spre desăvârşire 2 ; printr-însa avem înlăuntrul nostru 
împărăţia Cerurilor. 



Trupul trăieşte, dacă e locuit de suflet; iar sufletul trăieşte, dacă 
e locuit de Dumnezeu. Aşadar, sunt oameni care au într-înşii suflete 
vii, şi sunt oameni care au suflete moarte 3 . Moartea trupului este des- 
părţirea sa de suflet; iar moartea sufletului e despărţirea lui de 
Dumnezeu. Astfel, un trup viu poate fi locuit de un suflet viu sau de un 
suflet mort. 

Starea sufletului dincolo de mormânt este continuarea stării sale 
pământeşti, fie de viaţă, fie de moarte. Cel ce a înviat în sufletul său 
cunoştinţa şi iubirea lui Dumnezeu, câtă vreme era pe pământ, acela a 
înviat pentru veşnicie; iar cel ce a omorât acestea în sufletul său şi 



1 Tobit4, 10. 

2 1 Corinteni 12,31. 

3 Apocalipsă 3, 1. 

moartea 1-a prins în acestea, acela a murit pentru veşnicie. Acela a 
omorât împărăţia lui Dumnezeu dinlăuntru] său şi a înlocuit-o cu îm- 
părăţia chinurilor veşnice, în care a intrat încă din viaţa pământeană. 

Trupul nu are o consistenţă sau temei în sine însuşi, ci dăinuieşte 
în temeiul sufletului, al acestei rapturi spirituale, nemuritoare, de 
obârşie divină. Iar ceea ce dă sufletului pecetea de fiinţă spirituală e 
funcţiunea conştiinţei, a acelei cunoştinţe de sine însuşi, în relaţie cu 
Dumnezeu, Tatăl său, şi cu toate câte decurg din rudenia aceasta 1 . 
Acestei fiinţe spirituale i s-a dat trupul ca o unealtă, nu ca un tovarăş. 
Iar dacă un om oarecare nu ascultă de conştiinţă, ci de animalitate, se 
întâmplă că glasul conştiinţei tot mai slab se aude, mintea tot mai mult 
se întunecă, şi aşa, faptele trupului pun pecetea lor întunecoasă pe 
suflet. Sufletul, cu negrija lui, se face el o unealtă a trupului. 

Sufletul, amăgit de convieţuirea cu animalitatea trupului, are să 
poarte chinurile răsturnării rolurilor de îndată după despărţirea sa din 
robia uneltei sale. 

Intr-un cuvânt de mai-nainte s-a văzut că orice faptă trupească a 
fost mai întâi o faptă sufletească. O cădere în curvie e mai întâi o 
cădere în spirit. în spirit e înclinarea şi căderea. Iar aceasta e de la 
convieţuirea cu trupul în care s-a retras ispititorul şi- 1 munceşte cu 
pofte. Dar ispititorul nu poate face nimic rară consimţirea spiritului. 
Această consimţire însă înnegreşte sau spurcă faţa sufletului; îl face 
din ce în ce mai mânjit de poftele împotriva firii. Iar cu trecerea vremii, 
trupul slăbeşte şi se satură de pofte, pe când sufletul, fiind nemuritor, 
nărăvindu-se cu ele, caută să le împlinească, chiar dacă trupul nu mai 
e în stare să le facă. Sunt patimi trupeşti care înrâuresc sufletul şi sunt 
patimi sufleteşti care se răsfrâng asupra trupului. Slava deşartă, mân- 
dria, orgoliu], viclenia, părerea de sine şi altele asemenea, se văd de 
departe în ţinuta dinafară a trupului. Această spurcare a obrazului, 
sufletul are să o plătească de pe urma consimţirii cu patimile iscate de 
vrăjmaş contra firii, printr-un chin de nedescris. Totuşi încerc. 

Deci, în cazul când trupul şi-a robit stăpânul, când petele 
animalităţii s-au întipărit pe făptura nemuritoare a sufletului, când 
sufletul s-a aprins de dorinţele trupului, aceste pofte, toate, însoţesc 
sufletul, şi-1'aprind mereu, zorindu-1 să le împlinească în faptă, chiar 



Fapte 17, 29. 

dacă nu mai are unealta trupească, precum o avea în viaţa pămân- 
tească. Sufletul, în viaţa pământească, nu avea o corvoadă aşa grea de 
purtat cu poftele, pentru că ele, împlinite cu trupul, îi dădeau sufletului 
iluzia stingerii lor şi deci, mulţumirea odihnei. Dar de îndată după 
încetarea trupului, poftele, stropii aceştia de noroi împroşcaţi din trup 
pe suflet, stârnesc în sufletul desfăcut de trup, o văpaie de pofte, care-1 
muncesc cel puţin tot atâta, cât l-ar chinui setea până la moarte, pe 
unul care ar trece Sahara şi n-ar găsi apă. 

Sufletul, izgonit din trup de moartea acestuia, are să se chinu- 
iască în felul fiecărei patimi, care 1-a ros în viaţa pământească. 

Orice întoarcere a voinţei, deci orice faptă, dincolo e cu nepu- 
tinţă. Deci uşor putem pricepe că fiecare patimă pe care a iubit-o 
sufletul, nemaîavând cum să se împlinească, se stârneşte mereu, creşte 
mereu şi- 1 chinuieşte pe clipă ce trece cu o tot mai aprinsă văpaie. Su- 
fletul, deşi chinuit de zădărnicia văpăii, nu mai are libertatea voinţei 
de-a scăpa de muncirea aceasta, cum o avea pe pământ. Dacă n-a vrut 
să scape de poftă câtă vreme putea s-o facă, acum, trecând vremea, a 
ajuns să nu mai poată voi una ca aceea, ci culege silit roadele amare 
ale robiei cu voia. Chinuirea poftelor ce cresc - şi, pe măsură ce cresc, 
măresc chinuirea - nu are nici o izbăvire, de vreme ce sufletul e nemu- 
ritor şi nu se poate ucide pe sine, ca să nu mai simtă văpaia care-1 arde 
cu o iuţime din ce în ce mai mare. Un iubitor de argint, un lacom de 
avere, un lacom de mâncare, un beţiv, un curvar, nu scapă de tirania 
poftelor sale, ci acestea îl chinuiesc fără de sfârşit şi se măresc pe 
măsură ce nu pot fi satisfăcute - lipsind trupul, iar conştiinţa îi strigă 
mereu osânda lui Dumnezeu şi zădărnicia suferinţei sale. Invidiosul, 
trufaşul, iubitorul de sine, sunt roşi de ură asupra oamenilor, asupra 
sufletelor pe care nu le cunosc şi asupra lui Dumnezeu. Ura creşte 
mereu şi le macină mintea, zvârlindu-i într-o nebunie furioasă, dar 
desăvârşit neputincioasă. Iar chinul cel mai mare tocmai acesta este, 
că răutatea se vede pe sine mărindu-se în deşert şi zvârcolindu-se, în 
neputinţa de-a mai face ceva. Toată isprava acestor patimi e muncirea 
neîncetată, până la nebunia absolută a sufletului. Sufletul arde ca într-o 
mare de foc. Conştiinţa îi vesteşte neîncetat pedeapsa lui Dumnezeu, îi 
arată sufletele drepţilor în Rai - ceea ce îi măreşte suferinţele - dar nu 
vede pe cei ce se muncesc ca şi el în văpaia aceloraşi pofte; vede însă 
chipurile fioroase ale demonilor, care înteţesc văpaia care-i arde. 

Precum în viaţa pământeană, lucra Harul asupra celor ce se sfin- 
ţeau şi sporea în ei iubirea, iar la dezlegarea lor din trup, rămânând în 
împărăţia Harului, acesta sporeşte, desăvârşind în ei iubirea; aşa prin 
contrast, în starea de iad a conştiinţei, în împărăţia fără de Har, lucrea- 
ză demonii asupra sufletelor chinuite şi sporesc în ele ura. Ura aceasta 
care nu poate face nimic, zvârcolirea neputinţei furioase, ura demoni- 
lor care chinuiesc sufletele şi văd că nu isprăvesc nimic, ura aceasta 
arde, ura aceasta infernală e focul nestins, care nu luminează nimic. 
Sufletele acelea, care s-au amăgit de poftele lumii, de slava deşartă şi 
de trufia vieţii 1 , înşelate de iubirea de sine care le-a povăţuit la toate 
poftele, iată-le înecându-se în ura care le arde şi care s-a întărit peste 
ele ca o mare împărăţie a răului. în această împărăţie infernală i-a dus 
iubirea de sine, primul pui al diavolului şi tată a toată amăgirea. 

într-o aşa împărăţie au să sufere toţi cei ce n-au scos cu desă- 
vârşire iubirea de sine din lăuntrul lor, ci au mângâiat-o cu toate 
plăcerile, şi i-a surprins moartea încă neînţelepţiţi la minte şi necurăţiţi 
la inimă. Au plecat cu nădejde, le rămâne nădejdea. Şi dacă se va afla 
cineva dintre rudenii sau urmaşi, ca să împlinească pentru ei faptele 
iubirii, cu acestea acopăr mulţime de păcate şi-i scot din moarte 2 . Iar 
dacă Dumnezeu nu pune nimănui în gând să împlinească mila şi 
pocăinţa pentru ei, e semnul că nu are planul să-i scoată din muncă. 



Pentru cei ce vor fi scoşi din muncă se roagă şi Biserica luptă- 
toare de pe pământ şi mijloceşte către Dumnezeu şi Biserica biruitoare 
din Ceruri. Obştea Sfinţilor în frunte cu Maica Domnului mijloceşte cu 
mare osârdie luminarea noastră a pământenilor, că mult mai uşoară ne 
este nouă izbăvirea de munci până ce suntem în viaţa pământeană, 
decât după moarte când vom fi lepădaţi de la nunta Fiului de împărat, 
legaţi de mâini şi de picioare 3 , adică fără libertatea voinţei de-a ne mai 
putea schimba şi fără putinţa de-a mai lucra ceva pentru pocăinţa 
noastră, de vreme ce puterile sufletului sunt legate. 



l l Ioan2, 16. 
2 Tobit4, 10. 
3 Matei 22, 13. 

Până la judecata din urmă - cum zice Sfântul Nichita 1 - "lumea 
de sus fiind încă nedesăvârşită, aşteaptă plinirea, aşteaptă întoarcerea 
celor dintâi născuţi ai lui Israil, care văd pe Dumnezeu. Căci lumea de 
sus se desăvârşeşte împlinindu-se prin cei ce aleargă spre cunoştinţa 
lui Dumnezeu. Şi, odată desăvârşită, hotărăşte sfârşiturile lumii de jos, 
a credincioşilor şi a necredincioşilor". 



SEMNUL LUI IONA 

Cel ce S-a străduit mai mult pe pământ cu luminarea oamenilor 
în cunoştinţa de Dumnezeu şi de cele viitoare, a fost însuşi Fiul lui 
Dumnezeu. Boierii şi mazoreţii lui Israil, muşcaţi de vipera răutăţii, 
clocoteau de ură şi-şi astupau urechile şi-şi rupeau hainele de pe ei, ori 
de câte ori Iisus Se afirma pe Sine a fi mai-nainte de Avraam şi mai 
nainte de a fi lumea. Cuprinşi de ură împotriva lui Iisus, că le strică 
stăpânirea despotică asupra poporului pe care-1 ocărau din vârful 
mândriei, se închideau în nebunia necredinţei, care nu mai primeşte 
nici o învăţătură despre viaţa veşnică. Drept aceea se luau la vrajbă cu 
Mântuitorul, încât nici un semn al dumnezeirii Sale nu răzbea la inima 
lor înrăită, şi totuşi cereau semn. 

Mântuitorul făcea ochi unde nu erau din naştere, învia pe Lazăr, 
şi iudeii voiau să-i omoare pe amândoi, tocmai ca să nu rămână semn. 
Pe aceşti iudei necredincioşi şi pe toţi urmaşii lor, de atunci şi până 
astăzi, Mântuitorul n-a putut să-i vindece, fiindcă orice boală sufle- 
tească are leac şi iertare, numai păcatul împotrivirii faţă de adevărul 
propovăduit, arătat şi dovedit, nu are nici îndreptare, nici iertare. 
Neîntrerupt au stat împotriva Fiului lui Dumnezeu, cerând un semn, ca 
prin el să fie constrânşi să creadă. Dar ei nu voiau să creadă, ci doar 
ispiteau pe Dumnezeu, de aceea Iisus le răspunde cuvintele acestea: 
"Neam viclean şi preacurvar, cere semn, dar nu 
i se va da decât semnul lui Iona proorocul. Că pre- 

1 Sf. Nichita Stithatul, Despre cunoştinţă, despre iubire şi despre desăvârşi- 
rea vieţii, "Filocalia, Bucur eşti, 1977, ed. I, voi. 6, p. 352. 

cum a fost Iona în pântecele chitului trei zile şi 
trei nopţi, aşa va fi şi Fiul Omului în inima pămân- 
tului, trei zile şi trei nopţi." 1 

Dar necredincioşii de atunci şi din toate vremile nu se dau bătuţi 
nici de semnul lui Iona. Iar semnul lui Iona e minunea învierii Domnu- 
lui, chezăşie şi a învierii noastre şi temelia creştinismului. 

Dar, să lărgim puţin "semnul lui Iona": 

Dumnezeu slăvitul, în nemărginita-I cunoştinţă, prin care ştie 
toate mai înainte de a fi lumea, ştie că răutatea necredinţei nu va fi 
învinsă decât atunci când fiecare dintre oameni va trece el însuşi prin 
semnul lui Iona. Şi vor trece nu numai trei zile şi trei nopţi, ci toate 
zilele şi anii ce vor fi până la seninul ce-i va birui, care este: învierea 
morţilor. 

"Iată Eu voi deschide mormintele voastre şi vă 
voi scoate pe voi, poporul Meu, din mormintele 
voastre şi voi pune în voi Duhul Meu şi veţi învia, 
numai astfel veţi cunoaşte, că Eu sunt Domnul, 
Cel ce am zis şi am făcut acestea." 2 

Minunea aceasta dumnezeiască va fi deodată cu a doua venire a 
Mântuitorului, - după Sfinţii Părinţi tot într-o zi de Duminică, precum 
a fost şi învierea Domnului. Mirele vine la miezul nopţii, adică pe 
neaşteptate, când nimeni nu se mai gândeşte tocmai la învierea mor- 
ţilor şi la a doua venire în slavă a Mântuitorului. Va fi într-o vreme de 
adâncă noapte a minţii oamenilor. 

"In cele din urmă vremi ale împărăţiei, când cei 
căzuţi de la credinţă vor fi tară număr... ." 3 

Iată semnul lui Iona, prin care au să treacă toţi oamenii din toate 
vremile şi locurile, când spaima va fi mare, încât mulţi ar vrea să moa- 



1 Matei 12, 39-40. 
2 Ipechiil37, 12-14. 
3 Daniil, 8. 23. 

ră, dar nu mai pot, - tânguirea e degeaba; şi aşa vor fi traşi din iad şi 
de prin morminte, la darea de seamă în ziua-nfricoşată a judecăţii din 
urmă. 

înţelepciune 4: 

20. Veni-vor înspăimântaţi de ştiinţa păcatelor 
lor, şi fărădelegile lor îi vor mustra pe fată. 

înţelepciune 5: 

î. Atunci cel drept va sta cu multă îndrăzneală 
înaintea celor ce l-au prigonit şi au dispreţuit 
pre 

tul ostenelelor lui. 

2.1ar ei, văzându- 1 , se vor tulbura cu cumplită 
frică şi se vor minuna de minunea mântuirii 
drep 
tului. 

3. Ei vor zice, căindu-se în inima lor şi gemând 
întru strâmtoarea duhului lor: acesta este pe care- 
1 

aveam altă dată de batjocură şi tobă de ocări. 

4. Nebunii de noi! Am socotit viaţa lui o căpia- 
lă şi moartea lui o ticăloşie. 

5. Şi iată, cum a fost socotit printre fiii lui 
Dumnezeu, şi partea lui între sfinţi. 

6 Aşadar noi am rătăcit de la calea adevărului 
şi lumina dreptăţii n-a strălucit pentru noi şi 
nouă 

soarele nu ne-a răsărit. 

7.Ne-am săturat de cărările fărădelegii şi ale 
pierzării, am străbătut pustietăţi neumblate, 
iar 

calea Domnului n-am cunoscut-o. 

s.Ce folos ne-a adus trufia? La ce ne-a slujit 

bogăţia şi toată fala ei? 

9.Toate acestea au trecut ca umbra şi ca o 

veste, ce se duce pe aci încolo. 



13. Tot aşa şi noi ne-am născut şi am isprăvit cu 
viaţa şi nu putem să arătăm nici un semn de faptă 



bună, ci întru răutatea noastră ne-am risipit. 

în ziua aceea nu mai încape târguiala între credinţă şi ne- 
credinţă, atunci văd toţi, - nu mai trebuie să creadă. Atunci, dar cu 
desăvârşire târziu, sufletul, primindu-şi trupul pentru totdeauna, îşi va 
desăvârşi cunoştinţa pe care n-a vrut s-o primească până ce era în viaţa 
pământească. 



MĂRIMEA RĂSPUNDERII 

în ziua acelei înfricoşate cunoştinţe cu Dumnezeu va fî o vedere 
minunată: toate faptele fiecăruia, pe care le-a făcut întru ascuns, acum 
sunt date pe faţă şi le vede nu numai cel ce le-a făcut, ci toţi oamenii, 
dimpreună cu îngerii, văd deodată întreolaltă toate faptele lor şi ale 
tuturora. Mai mult decât atâta: oamenii au să vadă şi toate unnările 
faptelor lor, în urmaşii şi în înaintaşii lor. Au să vadă pe Cuvântul lui 
Dumnezeu, pe care trebuiau să-L primească şi să-L asculte, ca să nu 
pricinuiască osândă peste aşa mulţime de oameni. 

Cuvântul lui Dumnezeu îi va judeca pe ei după faptele lor. Vor 
vedea toate vorbele ce au spus cât au trăit în lume, şi-şi vor vedea şi 
gândurile şi cărţile ce au scris, dimpreună cu toate urmările lor peste 
oameni. Părinţii îşi vor vedea faptele în copiii lor; toate se vor desco- 
peri în ziua aceea. 

Iată de ce o judecată dreaptă şi veşnică nu se face decât che- 
mându-se toţi martorii, toţi oamenii, din toate vremile, să-şi vadă toate 
faptele şi să-şi cunoască toate urmările lor şi pe dreptate să-şi ia plata 
veşnică. Atunci mateloţii lui Columb vor vedea turma de nebuni, pen- 
tru care au să dea seama, că le-au adus cu fapta lor germenele nebuni- 
ei. Luther se va vedea pricinuitorul puzderiei de secte, iar înşelaţii lui 
se vor apăra şi ei de urgia judecăţii, zicând: "Doamne, Doamne, au nu 
în numele Tău am profeţit şi cu numele Tău am scos demoni şi în 
numele Tău multe minuni am făcut?" Dar capătă răspunsul: "Nicio- 
dată nu v-an cunoscut pe voi. Duceţi-vă de la Mine, cei ce lucraţi 
fărădelegea! u Şi vor merge cu lucrătorii fărădelegii toţi cei ce-au as- 



Matei 7,22-23. 

cultat de ei. Şi aşa mai departe, fiecare va vedea şi va culege roadele, 
nebănuit de mari, ale faptelor sale, fie bune, fie rele. Căci viaţa pămân- 
teană era vremea semănatului, iar viaţa viitoare, vremea secerişului. 



LEGILE JUDECAŢII 

Ziua judecăţii omului e totodată şi ziua naşterii din nou a lumii 1 , 
când va fi Cer nou şi pământ nou, căci acestea care sunt, de istov vor 
arde 2 . Deodată cu această minune a înnoirii cosmosului prin foc, omul 
e înnoit prin focul judecăţii. Astfel pe pământ sunt adeseori puzderii de 
legi omeneşti; la judecata lui Dumnezeu sunt numai două: legea iubirii 
de Dumnezeu şi legea iubirii de oameni, în care se cuprinde toată 
Scriptura. In loc de dosare, sunt cărţile morţii şi Cartea Vieţii, în care-s 
scrise toate faptele oamenilor. 

în ziua judecăţii se împlineşte desăvârşit cuvântul, care zice: 
"Mila şi adevărul merg înaintea Ta' , căci atunci oamenii vor fi între- 
baţi despre: 1. faptele iubirii şi 2. mărturisirea dreptei credinţe, după 
cuvântul: 

"Cine se va ruşina de Mine şi de cuvintele 
Mele în neamul acesta preacurvar şi păcătos, şi 
Fiul Omului se va ruşina de el când va veni 
întru mărirea Tatălui Său, cu sfinţii îngeri" 4 . 

Mila şi adevărul, iubirea şi curajul mărturisirii lui Dumnezeu, iar 
pe de altă parte, ura şi minciuna, acestea îi despart pe oameni în două, 
în buni şi răi, precum desparte păstorul oile de capre; oile de-a dreapta 
şi caprele de-a stânga. 

Iubirea lui Dumnezeu nici la judecată nu uită pe săracii pe care 
i-a iubit, numindu-Se în locul lor şi binecuvântând pe cei ce au avut 
milă: 



'Matei 19,28. 
2 2 Petru 3, 13. 



1 Psalm 88, 15. 
4 Marcu8, 38. 

"Flămând am fost şi Mi-aţi dat să mănânc, în- 
setat am fost şi Mi-aţi dat să beau, străin am fost 
şi M-aţi primit, gol, bolnav şi în temniţă am fost şi 
ati venit la Mine, - că întrucât ati făcut acestea 
săracilor, fraţilor Mei mai mici, Mie Mi-ati făcut. 
Veniţi, binecuvântaţii Tatălui Meu, de moşteniţi 
împărăţia, cea gătită vouă de la întemeierea lu- 
mii". 

Faptele iubirii de oameni i-au adus pe aceştia în împărăţia iubirii 
lui Dumnezeu. 

Iar celor de la stânga, pentru faptele iubirii de sine, care calcă 
peste oameni şi nesocoteşte pe Dumnezeu, le va spune osânda; 

"Duceti-vă de la Mine, blestemaţilor, în focul 

, 7 , 7 

cel veşnic, gătit diavolului şi îngerilor lui". 
Pentru că: 

"Flămând am fost şi nu Mi-aţi dat să mănânc; 
însetat, şi nu Mi-aţi dat să beau; străin, şi nu M-aţi 
primit, gol, bolnav şi în temniţă am fost şi n-aţi 
venit la Mine". 

Şi se vor apăra aceştia zicând: 

"Doamne când Te-am văzut flămând, sau înse- 
tat, sau străin, sau gol, sau bolnav, sau în închi- 
soare şi nu Ţi-am slujit Ţie?" 
"întrucât nu ati făcut acestea săracilor, fraţilor 
Mei mai mici, pe care pururea i-aţi avut între voi, . 
nici Mie nu Mi-ati făcut!" 1 

5 



•Matei 25,31-40. 

LUCIFER ŞI ANTIHRIST 

Dar, între cei de-a stânga va mai fi de faţă încă cineva: Lucifer, 
sau Satana, cu îngerii săi. Cel din urmă va fi judecat şi Satana 1 , şarpele 
cel mare care a amăgit atâta lume. El, Lucifer, care a fost odată înger, 
va fi judecat de sfinţi 2 , adică de creştini. Căci sfinţii, sub povară de 
trup fiind, au dobândit sfinţenia, pe câtă vreme el, duh fiind, a pierdut- 
o, pierzând cu dânsul şi puhoaie de oameni. 

Dar Lucifer, în nebunia răzvrătirii, vrând să se facă mai presus 
de Dumnezeu, nici în ziua judecăţii nu se va supune cu una cu două, 
căci trufia nu are îndreptare niciodată, ci se va apăra: 

- Ce vrei, "Dumnezeule", asupra mea 9 Nu vezi că-s mai presus 
de Tine? Că mai mulţi sunt cei ce mi-au slujit mie, decât Ţie? 

"... Satană, Satană, dornică de pustiire,... cu dor aştept ziua în- 
fricoşatei judecăţi să văd răsplătindu-ţi Atotputernicul Dumnezeu, 
după fapta care ne-ai făcut tu nouă.'" 

Căci atunci Mântuitorul nostru, Dreptul Judecător, cu suflarea 
gurii Sale, îi va prăvăli pe toţi: iadul, moartea, diavolii, pe Antihrist şi 
pe dumnezeul nebun şi pe toţi cei nescrişi în Cartea Vieţii îi va 
cufunda în marea cea de foc, în moartea cea de-a doua 4 . Aşa începe 
Gheena de conştiinţe chinuite şi de trupuri arse de un foc întunecos şi 
tară de sfârşit, foc ce se deosebeşte de cel cunoscut de noi, precum se 
deosebeşte focul zugrăvit de pictori de focul adevărat. 

Dumnezeu taie para focului în două; cu puterea arzătoare, dar 
neluminoasă, arde păcătoşii, iar cu puterea luminoasă, dar nearzătoare, 
străluceşte pe sfinţi. Aşa că pe unii îi luminează nearzându-i, ca un 
Soare neapus în vecii vecilor; iar pe alţii îi arde neluminându-i, întu- 
necaţi şi la întunerec, în vecii vecilor... 

Şi dăinuieşte Gheena ca mărturie veşnică, pentru toată zidirea 
Sfântului Dumnezeu, ca să nu mai cadă nimeni ispitit de noutatea 
păcatului, care, desăvârşindu-şi răutatea, a dărâmat atâta zidire. 



1 2 Petru 2, 4. 2 1 
Corinteni 6, 2. 



3 Psalm 137, 8-9. 
4 Apocalipsă 20, 11-15. 

PENTRU O GREŞEALĂ VREMELNICĂ, O PEDEAPSĂ VEŞNICĂ? 

întrebarea aceasta zvâcneşte aproape în toate minţile. într-ade- 
văr, pentru că n-ai fost milostiv cu săracii, fraţii mai mici ai lui Dum- 
nezeu, pentru că nu le-ai dat să mănânce, nu i-ai îmbrăcat, nu i-ai 
primit când erau străini, nu i-ai cercetat când erau în temniţă, numai 
pentru atâta vină, făcută într-o viaţă scurtă, se poate ca Dumnezeu să 
te dea focului şi diavolilor să te muncească în vecii vecilor? 

Ce taină ar putea răspunde şi la întrebarea aceasta? 

Totuşi este răspuns: 

Cel flămând şi însetat, gol, străin şi bolnav şi, peste toate aces- 
tea, în temniţă, în înţelesul tainic, nu mai sunt săracii, ci Mântuitorul 
Iisus Hristos însuşi, pe Care îl avem în noi, în fiecare, de la Botez. 

Dacă în vremea vieţii, în vremea minţii depline nu ne întoarcem 
de la cele dinafară şi vremelnice la cele dinlăuntru şi veşnice, la făptu- 
ra noastră cea născută de la Dumnezeu, la Hristos Cel ce petrece în 
adâncul profund, dar apropiat al fiecărui om; dacă nu vom căuta darul 
naşterii noastre celei din Duhul Sfânt, atunci Hristos Iisus se află în 
noi: flămând şi însetat, gol, străin şi bolnav de durerea întunecării 
noastre, şi pe deasupra, într-o temniţă în care mişună viermii patimilor 
şi şerpii răutăţilor. Căci numai făcând acestea lui Iisus cel din noi, le 
facem şi semenilor noştri. 

"Se poate să nu cunoaşteţi că Hristos Iisus este 
în voi? Afară numai dacă nu sunteţi creştini ne- 
trebnici" 1 , zice Sf. Pavel, asprindu-se către Corin- 
teni. 

Iată se face lumină... 

Adică noi, fiecare din noi, ori ştim, ori nu ştim, ori credem, ori 
nu credem, purtăm pe Hristos Iisus şi pe Duhul cel Sfânt în temelia 
făpturii noastre celei duhovniceşti. Hristos Iisus cel cu Cruce, este 
aşadar piatra unghiulară, temelia zidirii noastre celei duhovniceşti. 
Aceasta e adevărat pentru toţi cei botezaţi. Când însă, "din înmulţirea 

2 Corinteni 13, 5. 

fărădelegii, dragostea de Dumnezeu a multora se va răci" 1 , când "grija 
acestei lumi şi înşelăciunea avuţiei (materialismul), înăbuşă cuvântul 
lui Dumnezeu şi- 1 face neroditor" 2 , atunci credinţa se va stinge, şi 
atunci se vor arăta cei nebotezaţi care nu vor avea de temelie pe 
Hristos şi nici temelia în Hristos. Pricepem de aici, că în aceeaşi 
situaţie a nebotezaţilor sunt şi toţi sectarii care se leapădă de primul şi 
singurul botez, de vreme ce: "Este un Domn, o credinţă şi un Botez" 3 . 
Deci botezul al doilea e lepădarea de primul şi singurul botez. Vai de 
zilele şi veşnicia lor. Iată prin urmare un răspuns descoperit. 

Acum ştim pe cel ce flămânzeşte şi însetează după noi, acum 
ştim pe cine ţinem în temniţă pe viaţă, dacă nu cumva ne-am lepădat 
de El cu voia noastră, sau cu înşelăciunea diavolului, şi aşa II răstig- 
nim zi şi noapte, cât trăim. 

Sfântul Pavel ne învaţă: 

"Nimeni nu poate pune altă temelie, decât cea 
odată pusă, care este Iisus Hristos. Iar pe această 
temelie, care ce zideşte: aur, argint, pietre scum- 
pe, lemne, fân sau trestie: lucrul fiecăruia se va 
face cunoscut; îl va da pe faţă ziua Domnului. 
Pentru că această zi se descoperă prin foc, şi ce 
fel este lucrul fiecăruia: focul însuşi va cerca-o. 
Dacă lucrul lui, pe care 1-a clădit, va rămâne, plată 
va lua; dacă lucrul lui va arde, va fi păgubaş de 
plată, dar el se va mântui, însă aşa, ca prin foc" 4 . 

E limpede. Faţă de Hristos Iisus din noi şi de Duhul Său cel 
Sfânt, temelia şi viaţa noastră cea după Dumnezeu, putem avea în 
vremea vieţii noastre pământeşti una din cele două atitudini: fie trăda- 
rea lui Iuda, fie iubirea lui Ioan. De la acestea se decide soarta noastră 
în vecii vecilor. Dacă am trăi anii lui Matusalem tot aşa am face. 

Prin urmare: "Nu este nedreptate la Dumnezeu", când ne dă o 
plată veşnică pentru o mică decizie. 



1 Matei 24, 12. 

2 Matei 13,22. 



3 Efeseni4, 5. 

4 1 Corinteni3, 11-15. 

CHEMAREA LA ÎNVIERE 

Tainele lui Dumnezeu glăsuiesc înainte: 

"Amin, Amin, grăiesc vouă, cine ascultă cu- 
vântul Meu, şi crede în Cel ce M-a trimis pe 
Mine, are viaţă veşnică şi la judecată nu va veni, 
ci s-a mutat din moarte la viaţă" 1 . 

Hotărăşte-te suflete al lui Dumnezeu pentru cuvântul Tatălui 

tău! 

Când a trimis Mântuitorul pe cei doisprezece ucenici, deprin- 
zându-i la propovăduirea împărăţiei Cerurilor, printre alte porunci, le-a 
dat şi aceasta: 

"înviaţi pe cei morţi" 2 . 

Porunca aceasta o avem şi noi preoţii, urmaşii Sfinţilor Apos- 
toli, ucenicii de azi ai Domnului. însă, nu pentru trupuri i-a fost grijă 
Domnului, ci pentru sufletele moarte, pentru oamenii cărora le merge 
numele că-s vii dar, netrăind învăţătura creştină, sunt morţi 3 . 

A găsi în tine pe Hristos, Cel cu Cruce, temelia ta dumneze- 
iască, şi a clădi pe ea viaţa ta, a dezvolta viaţa lui Hristos în viaţa ta, 
asta e învierea ta din morţi, înainte de învierea cea de obşte. 

"Fericit şi sfânt este cel care are parte de învi- 
erea cea dintâi. Peste acesta moartea cea de-a 
doua, nu are putere." 4 

"Amin, Amin, grăiesc vouă, că vine ceasul, şi 
acum este, când_ morţii vor auzi glasul Fiului lui 
Dumnezeu şi care vor auzi vor învia." 5 



ţoan 5, 24 ; 
Matei 10, 8. 
Apocalipsă 3, 1. 



Apocalipsă 20, 6. 
; Ioan5, 25. 

Aci e vorba de morţii aceştia, cărora li se pare, după nume, că-s 
vii. E vorba de o înviere îndeosebi, nu de învierea cea de obşte, când 
vor învia şi trupurile, de aceea zice: 

"CARE vor auzi, vor învia". 

Căci glasul Fiului lui Dumnezeu, este glasul Care, prin preoţii 
Bisericii, ucenicii şi trimişii Săi din toate vremile, cheamă morţii la 
înviere. 




Clopotniţa Mănăstirii Prislop, 
concepută şi zidită de Părintele Arsenie 
în stil athonit, în anul 1952. 
Desen realizat în email. 




I 



Părintele Arsenie, la 36 de ani, când a 
început să scrie Cărarea împărăţiei, în anul 1946. 



POSTFAŢA 

9 



Personalitatea Părintelui Arsenie Boca, între multiplele-i însuşiri 
o are într-un grad elevat pe aceea de a insufla un simţământ tainic al 
evlaviei acelora care se apropie de ea. Aşa se şi explică numărul cres- 
când pe zi ce trece al celor ce urmându-i pilda şi îndemnul, ei înşişi 
sporesc în viaţa cea îmbunătăţită. Tuturor a împărtăşit cuvânt de zidire, 
fie împreună, fie în parte, după trebuinţă, multora scriind pentru o mai 
temeinică povăţuire. Şi aşa cum se întâmplă în cele duhovniceşti el 
însuşi se îmbogăţea pe măsura în care dădea altora. De aici iscusinţa 
duhovnicească aparte din care ne dă prilejul să ne împărtăşim prin 
cartea de faţă, lăsată în manuscris, ca mărturie a dragostei pentru 
sufletele ce au nevoie de mângâiere în încercările vieţii pământeşti şi 
călăuzire pe calea celei cereşti. Se cuvine ca la sfârşitul citirii, desigur 
mereu reluate, să aducem prinosul recunoştinţei ostenitorului pentru 
câştigul sufletesc nepreţuit pe care 1-a prilejuit. Era de aşteptat ca acela 
care atât de măestrit a mânuit penelul spre mijlocirea vederii celor 
nevăzute, să folosească în acelaşi fel şi condeiul, înfăţişând minunatele 
peisaje spirituale străbătute de Cărarea împărăţiei. Cartea arată într-a- 
devăr câte sunt căile, pildele, chemările, luptele, problemele, dezlegările 
şi lucrările vieţii creştine în cele şapte părţi, număr simbolic pentru tot 
ceea ce este sfânt şi din care chiar cel mai smerit credincios poate găsi 
ca proprie, măcar o cărăruie spre mântuire. 

Prefaţa (Cuvântul înainte) atrage luarea aminte la firul călăuzitor, 
şi anume: trăirea învăţăturii creştine. Postfeţei îi revine datoria de a 
reaminti avertismentul dat lectorului, dispunându- 1 spre un bilanţ sufle- 
tesc şi este lesne a cunoaşte cum întreaga iconomie a lucrării se struc- 

turează pe dimensiunile unei mari înălţimi spirituale oglindind lăuntrul 
scriitorului: chipul în care a lăsat să încolţească în toată fiinţa sa 
sămânţa miraculoasă a cuvântului dumnezeiesc spre rodire de viaţă din 
belşug. 

Smeriţii ostenitori ce au dat lucrarea la lumina tiparului au avut 
gândul îndreptat spre acest scop, cunoscând desigur dorinţa autorului, 
care pe îndelete şi vreme îndelungată a cules din Scriptură şi Tradiţie 
Sfântă ceea ce ar răspunde pelerinului de azi pe Cărarea împărăţiei lui 
Dumnezeu sau ceea ce i-ar fi mai potrivit spre ajungerea la ţintă. Par- 
curgând Cărarea, alcătuitorul rândurilor ce îmbracă aproape veşmânt 
de imnografie face să se simtă aevea - şi ceea ce este minunat - că Iisus 
Hristos Cel de pe Cruce însoţeşte pe cel ce cu credinţă se încumetă la 
suişul sfânt. 

De altfel pelerinajele ortodoxe încredinţează obişnuit despre 
aceasta; iar Sfânta Mănăstire Prislop, una dintre vechile vetre mona- 



hale româneşti şi care a avut privilegiul a fi rectitorită şi condusă de 
Prea Cuviosul Ieromonah Arsenie Boca, ilustrând totodată prin cele 
făptuite până astăzi statura sa spirituală, este cea care în cadrul Episco- 
piei Aradului şi Hunedoarei oferă ca pe una dintre roadele nevoinţelor 
călugăreşti ale celui ce veghează în ţintirimul cinstitului aşezământ la 
toată buna rânduială, aceste file de filocalie spre binecuvântare. 



fTI MO TEI Episcop 
al Aradului şi Hunedoarei 



Iubite Părinte Armenie, 



A fost o vreme când te-am ştiut pictor de suflete după modelul 
Domnului nostru Iisus Hristos. Ce vreme înălţătoare când toată ţara lui 
Avram Iancu se mişca în pelerinaj, cântând cu zăpada până la piept, 
spre Sâmbăta de Sus, ctitoria voevodului martir! O fi fost aşa de la 
Dumnezeu ca toată acea bulboană spirituală uriaşă să se desumfle la 
comandă ca şi cum n-ar fi fost? 

Ceea ce am admirat la Sfinţia Ta e că nu te-ai lăsat. Din zugrav 
de suflete, fericite să se modeleze după Domnul tuturor, iată-te zugrav 
de biserici, adică al celor ce poartă pe chipurile cuvioase reflexul desă- 
vârşirii Fiului lui Dumnezeu. E o mare mângâiere, acum când nu mai ai 
prilejul să desăvârşeşti pe aspiranţi, să poţi mângâia cu penelul pe cei 
desăvârşiţi pentru a-i da pildă pe zidurile sacre. 

Mica biserică de la Drăgănescu are norocul să simtă pe zidurile 
ei zugrăvite predicile fierbinţi, pe care miile de oameni le ascultau la 
Sâmbăta de Sus. 

E o pictură nouă ca şi predica de-atunci. 

Nimic întunecat în această primăvară care îmbracă cu plai înflo- 
rit bolţile bisericii. E o lumină de tonuri deschise către lume ca spiritul 
şi chipul Mântuitorului coborât să ne aducă lumina de sus, ce iradiază 
din pictura Sfinţiei Tale. E un stil nou, e o pictură nouă, după viziunea 
nouă pe care o porţi în suflet. 

Pictura sacră e istoria în imagini a vieţii Mântuitorului şi a celor 
transfiguraţi de El. Adică imaginea raiului. Sfinţia Ta ai înţeles să faci o 
pictură transfigurată în nuanţe clare şi deschise, paradiziace pentru a 
sugera lumea feerică de dincolo. Biserica de la Drăgănescu iradiază 
lumina raiului. Ceea ce domină în ea până acum e imaginea Maicii 

sugera lumea feerică de dincolo. Biserica de la Drăgănescu iradiază 
lumina raiului. Ceea ce domină în ea până acum e imaginea Maicii 
Domnului. Cea care ocroteşte biserica din bolta altarului e pur şi 
simplu magnifică în milostivirea ei de mijlocitoare a lumii către dumne- 
zeescul ei Fiu. Cea care pluteşte vizionar peste Sinodul de la Efes e 
făcută din atâtea nuanţe şi numai din nuanţe încât nici nu pare pictură, 
ci o apariţie vaporoasă şi diafană care, cu cerescul Prunc în braţe, 
apare să întărească pe sinodali că ea e într-adevăr Maica lui Dumne- 
zeu - 08OTOKO(J. 

Nichifor Crainic 



Notă: 

Această scrisoare a fost dată de Nichifor Crainic ucenicului său 
spiritual părintele Arsenie Boca după întâlnirea de câteva ceasuri pe 
care au avut-o în toamna anului 1971, în Biserica din satul Drăgănescu 
de lângă Bucureşti, pe care părintele începuse să o picteze. 

După mai multe convorbiri avute în Bucureşti, Nichifor Crainic 
a venit să pecetluiască, cu iubirea şi competenţa cu care scrisese Nos- 
talgia Paradisului, valoarea picturii ucenicului său ajuns părinte du- 
hovnicesc de statură filocalică. 

Menţionăm că în vremea când la Mănăstirea Brâncoveanu- Sâm- 
băta de Sus izbucnise acea "bulboană uriaşă spirituală", Nichifor Crai- 
nic era ocrotit de Părintele Arsenie, cu încuviinţarea Mitropolitului Ni- 
colae Bălan şi cu consimţământul tacit al lui Petru Groza care, cu 
prilejul unei întrevederi, îi spusese Părintelui Arsenie: "Omul acesta 
trebuie păstrat pentru neamul românesc". 

Aşa se explică primele trei paragrafe ale scrisorii, care descriu 
aşa de sugestiv şi înălţător ceea ce Nichifor Crainic a văzut şi a trăit cu 
25 de ani în urmă. 

Scrisoarea e neterminată, urmând să o completeze pe măsura 
înaintării picturii. Dar în 1972 Nichifor Crainic s-a săvârşit din viaţă la 
vârsta de 83 de ani. 



Monahia Zamfira Constantinescu 



MĂRTURISIRI 



Apariţia cărţii Cărarea împărăţiei a Prea Cuviosului Părinte 
Arsenie Boca, este ca o adevărată "mană cerească" pe care fiii săi du- 
hovniceşti - şi nu numai - o aşteaptă de aproape cincizeci de ani. 
Concepută şi realizată în urma numeroaselor experienţe spirituale pe 
care Sfinţia sa le-a avut în minunata lucrare pe care a desfaşurat-o în 
mijlocul credincioşilor, lucrarea de faţă este un răspuns creştin la unele 
probleme esenţiale care au frământat, frământă şi vor frământa existenţa 
umană. 

Pornind de la alegerea titlului cărţii: Cărarea împărăţiei, putem 
spune că lucrarea Părintelui Arsenie are o linie orientativă, întrucât în 
ea ni se arată "calea" care duce spre împărăţia lui Dumnezeu. 

Sfânta Scriptură ne învaţă că există două "cărări"; una duce la 
pieire, şi mulţi sunt cei ce merg pe ea; iar alta (cf. Ioan 14, 6) duce spre 
"Cetatea noastră stătătoare" din ceruri (cf. Evrei 13, 14) şi puţini sunt 
cei ce merg pe ea (cf. Matei 7, 13-14). 

Mântuitorul nostru Iisus Hristos "S-a micşorat pe Sine, a luat 
chip de rob, facându-se asemenea oamenilor, şi la înfăţişare dovedin- 
du-se ca un om" (Filipeni 2, 7), tocmai pentru a ne arăta "calea", mer- 
gând El însuşi primul pe ea. 

Cărarea împărăţiei e strâmtă şi "plină de spini", pe ea vor putea 
să meargă numai cei ce s-au hotărât irevocabil să lupte cu ispitele, cu 
păcatele, cu cel rău. E o cale anevoioasă, deoarece a călători pe ea 
înseamnă să fii într-o continuă trezvie, întrucât cel rău: "răcneşte ca un 
leu, căutând pe cine să înghită" (cf. I Petru 5, 8). 

Lucrarea Părintelui Arsenie Cărarea împărăţiei descrie punct cu 
punct taina mântuirii neamului omenesc săvârşită de Mântuitorul nos- 

tru Iisus Hristos şi "oferită în dar" tuturor celor care cred şi-L mărtu- 
risesc cu viaţa şi cu faptele lor. 

Prea Cuviosul Părinte Arsenie a fost unul dintre cei mai mari 
teologi-duhovnici ai monahismului românesc din ultimii 50 de ani. în- 
zestrat de Dumnezeu cu multe daruri, "ce nu au fost puse sub obroc", a 
căutat "să se facă tuturor toate", după îndemnul Sfântului Apostol 
Pavel. Lumina intelectuală şi spirituală care era în Sfinţia Sa, câştigată 
prin studiu şi meditaţii adânci, dar şi prin şcoala suferinţelor şi a 
răbdărilor de tot felul, a luminat pe toţi cei ce i-au ascultat şi urmat 
sfaturile, fie la Mănăstirea Sâmbăta de Sus sau Mănăstirea Prislop (de 
lângă Haţeg), fie la biserica din Drăgănescu (de lângă Bucureşti) sau la 
Aşezământul mănăstiresc de la Sinaia. 

Părintele Arsenie a simţit că în Biserica noastră strămoşească 
este nevoie de un nou duh, cel al Sfinţilor Părinţi. Preocupat din tine- 
reţe de viaţa şi operele Sfinţilor Părinţi, a dorit cu toată ardoarea ca 
învăţătura şi viaţa lor să fie cunoscută şi trăită de toţi credincioşii. 

"Prea Cuviosul Părinte Ieromonah Arsenie a reînviat cu viaţa şi 
cu propovăduirea duhul Filocaliei în viaţa religioasă a poporului 
nostru", spunea Părintele Profesor Dumitru Stăniloae (vezi dedicaţia 
Filocaliei, voi. III, Sibiu 1948). Apoi, "Prea Cuviosul Părinte Arsenie 
Boca împreună cu mişcarea religioasă din jurul Mănăstirii Brânco- 
veanu sunt ctitorii Filocaliei româneşti", afirma din nou Părintele 
Profesor Dumitru Stăniloae în: Cuvânt înainte, (Filocalia voi. III, Sibiu, 
1948, p. 2.) 

A fost preocupat de tot ceea ce este bun şi sfânt pentru viaţă 
căutând "să culeagă, după sfaturile Sfinţilor Părinţi, mierea şi nectarul" 
inteligenţei şi spiritului uman spre a le converti în izvoare de progres 
spiritual. 

Generaţii de credincioşi au crescut şi s-au format sub impresia şi 
lucrarea personalităţii de excepţie a Părintelui. Locurile pe unde a tre- 
cut au rămas marcate pentru totdeauna de amintirea Sfinţiei Sale. A 
fost cunoscut în ţară şi peste hotare. De viaţa şi opera Părintelui s-au 
interesat oameni şi teologi de seamă; unii dorind să-i editeze opera în 
străinătate înainte ca să apară în ţară. 

A fost căutat şi ascultat în timpul vieţii sale de o mulţime de oa- 
meni: de la oamenii simpli până la profesorii universitari, şi continuă să 
fie căutat şi după moarte. 

Cartea Cărarea împărăţiei este dialogul de taină pe care Părin- 
tele 1-a avut şi — 1 are cu fiii săi duhovniceşti de atunci şi de acum. Ea 
este o adevărată sinteză a învăţăturii filocalice din Biserica Ortodoxă. 

în duhul Sfintei Scripturi şi al Sfinţilor Părinţi a căutat să tămă- 
duiască sufletele şi trupurile bolnave de cancerul păcatului. S-a folosit 
cu destulă chibzuinţă şi de rezultatele ştiinţei timpului Sfinţiei Sale, în 
scopul pătrunderii cât mai adânci în tainele fiinţei umane, în vederea 
descoperirii cauzelor păcatelor şi a înlăturării lor prin lucrarea Mân- 
tuitorului nostru Iisus Hristos lăsată Bisericii. Iată de ce lucrarea 
Părintelui este aşteptată atât de mult. 

Tonul blând şi părintesc, plin de înţelepciune - aproape fiecare 
propoziţie este o axiomă - îi rezervă lucrării de faţă un loc unic în lite- 
ratura teologică românească, aşa cum unic în trăire şi învăţătură a fost 
şi autorul ei. 

Preot Prof. Univ. Simion Todoran 

13 iunie 1946 

Dăruiesc Părintelui Protopop Nistor 
din Braşov, aceste prime patru capitole, 
în manuscris, probabil ale unei cărţi vii- 
toare, pentru ostenelile ce-a făcut ca să le 
afle cuprinsul înainte de şlefuirea lor defi- 
nitivă - cu rugămintea de-a opri multipli- 
carea şi publicitatea manuscrisului, din 
pricina repetatelor revizii. 

Dăruită cu părintescă iubire tuturor 
cititorilor şi ostenitorilor, 

Arsenie. 

Această dedicaţie scrisă de Părintele Arsenie lămureşte deplin 
începutul şi evoluţia Cărării împărăţiei. Am găsit-o pe un exemplar 
care cuprindea cele patru prime capitole. N-am putut afla încă dacă mai 
este cineva din familia Părintelui Protopop, dar faptul dovedeşte că ori 
Părintele Protopop, ori urmaşii n-au respectat rugămintea Părintelui 
Arsenie, şi aşa se face că s-a răspândit această primă schiţă şi s-a 
multiplicat între credincioşi. 

Pe contracoperta manuscrisului se află următoarea notiţă: 
Prima schiţă a Cărării, pentru iulie 1947. 
Corecturile de faţă s-au tăcut după un an, 
în vederea lui august 1947. 

Urmează, mai jos, trei subtitluri, dintre care Părintele a subliniat 
pe ultimul: 

Un răspuns creştin la trebuinţele vremii. 

Un răspuns creştin la unele probleme ale vremii. 

Un răspuns creştin la neliniştile vremii. 

Pe pagina următoare stă scris cu creionul: 3 iunie 1946 - 19 iulie 
a.c. (probabil 1947), ceea ce dovedeşte că scrierea Cărării a început în 
vara anului 1946, când au venit la Mănăstirea Brâncoveanu-Sâmbăta 
de Sus prima serie de studenţi din Bucureşti şi din alte centre univer- 
sitare. 

Această vacanţă spirituală, la care ne-am dus întâi cu scepticism, 
ne-a cucerit repede şi ne-a înflăcărat pe toţi, încât şi în anii următori, 
1947-1948, mergeam cu convingere şi entuziasm în minunata aşezare 




de atunci a Mănăstirii Brâncoveanu, ca să ascultăm îndrumările Părin- 
telui Arsenie devenit duhovnicul nostru. Aş putea spune că pentru 
fiecare era altul, după structura, educaţia şi cerinţele fiecăruia. Se iden- 
tifica cu fiecare, ca să-1 ajute să-şi descifreze intenţia divină ascunsă în 
destinul fiecăruia, fapt care la vârsta tinereţii nu-1 prea pricepe nimeni, 
sau întrebare pe care aproape nici un tânăr nu şi-o pune, nu şi-o punea 
atunci şi cu atât mai mult nu şi-o mai pune astăzi, când nu duhovnicul 
este călăuza tinerilor. Astăzi se folosesc toate mijloacele, mult mai 
mult decât atunci, pentru a trezi cât mai devreme instinctele şi a înde- 
părta astfel pe tineri de interioritatea, de sufletul şi de spiritualitatea lor. 
Părintele Arsenie a dorit să lămurească mai ales pe tineri să-şi îndrepte 
viaţa încă din tinereţe după legile divine, prevenindu-i de urmările care 
atârnă asupra păcatelor, sfatuindu-i să-şi clădească viaţa pe temelia 
Hristos. Fie deci ca această carte ieşită din cea mai profundă conştiinţă 
duhovnicească să fie primită spre zidirea sufletească a generaţiei de 
acum. 

Avalanşa poporului şi a tineretului spre Mănăstirea Brâncoveanu- 
Sâmbăta de Sus, foarte sugestiv prinsă şi descrisă de Nichifor Crainic 
în scrisoarea de mai târziu, a determinat "şlefuirea" şi amplificarea 
continuă a Cărării împărăţiei până în noiembrie 1948, când Părintele a 
fost dus cu maşina de Mitropolitul Nicolae Bălan personal, însoţit de 



Protoiereul- Vicar T. Belaşcu şi Arhidiaconul Circov, la Mănăstirea 
Prislop de lângă Haţeg, străveche mănăstire ortodoxă de la 1400, 
ctitoria Sf. Nicodim de la Tismana şi Vodiţa, rectitorită de Domniţa 
Zamfira fiica lui Moise Vodă din Bucureşti, redobândită de curând de 
sub stăpânirea absurdă a greco-catolicilor, pentru a fi restaurată. De 
faţă au mai fost preotul Faur din Silvaşul de Sus şi autorităţile locale. 

Văzând Mitropolitul paragina locului, a bisericii şi a clădirii, a 
spus Părintelui Arsenie: "Din orice lucru urât, un om cu talent poate 
face un lucru frumos; dar când ţi se va urî te-ntorci înapoi". 

Deci nu autorităţile vremii l-au scos pe Părintele de la Mănăsti- 
rea Sâmbăta, trimiţându- 1 la un schit gol, fără importanţă, cum se insi- 
nuiază într-o carte tipărită la Braşov în 1993. Iar schitul este tocmai 
Mănăstirea Prislop al cărei al treilea ctitor a devenit Părintele Arsenie, 
care a adus-o la înfăţişarea şi frumoasa dezvoltare de astăzi. 

Mai există de asemenea documente, atât personale cât şi ofici- 
ale, de unde reiese clar că nu autorităţile locale l-au scos de la Mănăsti- 
rea Brâncoveanu, ci Mitropolitul Nicolae Bălan i-a dat ascultarea de a 
restaura Mănăstirea Prislop, ceea ce a şi făcut. Altă dovadă este şi 
misiunea avută între uniţi, cu care a fost încredinţat de Patriarhul 
Justinian, curând după aceea. 

O altă insinuare se încearcă acum prin sfinţirea unui monument, 
care s-a făcut duminică 29 octombrie 1995 la Mănăstirea Brâncoveanu, 
în amintirea celor care au murit în lupta împotriva comuniştilor, în 
rezistenţa din munţii Făgăraş, în care este implicat şi Părintele Arsenie, 
cu ştirea Prea Cuv. Părinţi de la Mănăstirea Sâmbăta şi cu binecuvân- 
tare arhierească. 

Ori, toţi cei care au participat la acele cursuri de spiritualitate 
creştină din anii 1946-1948, care alcătuiesc Cărarea împărăţiei, ştiu 
foarte bine că Părintele n-a îndrumat pe nimeni la rezistenţă şi nesu- 
punere, ci tuturora le-a spus că n-au căderea şi puterea să împiedice ce 
trebuie să vină, îmbiindu-le trăirea cu toată sinceritatea a idealului creş- 
tin, sintetizat în Predica de pe Munte, pe care 1-a mărturisit până în ulti- 
mele ceasuri ale vieţii. Deci Dumnezeu este Cel care rânduieşte ce tre- 
buie să vină asupra oamenilor, în funcţie de purtările lor, de ascultarea 
lor de Dumnezeu, şi de încreştinarea vieţii lor cea de toate zilele. 

Aşa se explică de ce, arestat ca legionar în vara anului 1948, i 
s-a dat drumul după o lună, o lună jumătate, în orice caz la 1 sep- 
tembrie era la mănăstire. Oricine îşi poate da seama că dacă ar fi fost 
dovedit legionar sau partizan, nu ar mai fi fost eliberat. Şi de câte ori a 
fost arestat, tot aşa i s-a întâmplat, încât chiar Patriarhul Justinian a 
făcut următoarea afirmaţie la Seminarul Monahal Horezu, în fata 
maicilor profesoare, care şi ele participaseră la acele cursuri de neuitat: 

cântă 

perso 

nalitat 

e a 

mona 

hismu 

lui 

din 

"Nu ştiu ce-i cu omul acesta, că mereu e luat, şi mereu eliberat, şi de Ardea 
fiecare dată iese mai luminat". 1- 

Cititorii acestei cărţi vor putea să-şi dea seama singuri că este P 
cel mai puternic argument împotriva acestor insinuări, al căror scop rima 
nu-1 înţelegem: nu există în Cărarea împărăţiei vreun rând măcar, care s-a 
să îndemne la rezistentă sau insurecţie de orice fel. făcut 

Părintele a fost cercetat întotdeauna pentru popularitatea pe care prin 
a avut-o, fiindcă se bănuia că acolo unde este adunare de oameni tre- artico 
buie să fie şi instigaţie. Adevărul e că în mijlocul mulţimii erau şi unii Iul 
care nu veneau pentru formarea lor religioasă, ci ca doară, doară, să Părint 
găsească în spusele Părintelui vreun sprijin al convingerilor sau ideilor elui 
lor. Şi erau câte unii care răstălmăceau şi interpretau greşit vorbele - şi Prof. 
de aceştia mai sunt până astăzi! Un alt motiv de cercetare a mai fost şi Bodo 
faptul că unii au venit să-i ceară sfat şi ajutor, şi era destul să declare gae, 
că s-au întâlnit şi cu Părintele Arsenie ca să fie ridicat, până la proba apărut 
contrarie. în 

Ca ultimă dovadă că niciodată n-a îndemnat la revoltă, stă răs- Teleg 
punsul pe care mi 1-a dat mie - pe atunci stareţa Mănăstirii Prislop - în raful 
anul 1959, când s-a petrecut scoaterea forţată a călugărilor şi călugă- Româ 
riţelor din mănăstiri. In faţa dispoziţiilor primite am fost de părere să ne n, 
opunem. Părintele mi-a răspuns : "N-ai dreptul să antrenezi poporul îndată 
într-o persecuţie; de unde ştii câţi sau câte vor rezista în puşcărie? Am după 
înţeles, şi aşa a început rezistenţa pasivă. Fără exemplul Sfinţiei Sale săvâr 
n-am fi reuşit! Şirea 

Am fi dorit ca prima ediţie a Cărării împărăţiei să apară într-o din 
atmosferă senină. Dar această ultimă încercare de a răstălmăci rostul şi viaţă 
sensul profund creştin al activităţii Părintelui Arsenie, - şi încă cu încu- a 
viinţarea Prea Cuv. Părinţi de la Mănăstirea Brâncoveanu-Sâmbăta de Părint 
Sus şi cu binecuvântare arhierească -, ne obligă să lămurim toate încer- elui. 
cările de a minimaliza şi caricaturiza această complexă, harică şi mar- Fiind 

acum 



şi dânsul în "Ţara de peste veac", îl trecem sub tăcere, mai ales că, cu 
puţin înainte de a muri, a trimis un buchet de flori la mormântul 
Părintelui. Şi i-au fost florile mai frumoase decât articolul. Poate că 

articolul a fost scris la comandă, iar florile le-a trimis din inimă! 
Dumnezeu să-1 ierte. 

Ne referim apoi la năravul, pe care-1 au unii, de a-i lua pe Pă- 
rintele ca stindard sau paravan al acţiunilor lor atribuind Părintelui 
propriile lor idei, sau năravul altora care până mai ieri l-au ponegrit şi 
acum deodată întrec măsura, crezând că dacă-1 declară luptător împo- 
triva comunismului îi adaugă - sau îşi adaugă! - o cunună în plus. Dar 
tocmai apariţia Cărării împărăţiei anulează orice încercare de acest 
fel, fiindcă oricine o citeşte poate să-şi dea seama că Părintele a urmă- 
rit numai realizarea idealurilor creştine, între care si problema majoră 
a regenerării neamului prin regenerarea creştină a vieţii de familie. 
Ori, prin trăirea creştină a vieţii nu mai poţi fi în conflict cu nimeni, 
începând cu stăpânirea politică (Cezarul), care oricine ar fi şi oricum 
ar fi, este cu orânduire dumnezeiască spre bucuria sau pedeapsa 
oamenilor, după cum împlinesc sau nu rânduielile divine ale vieţii. 

Alt lucru care trebuie lămurit este ciudata apucătură a unor aşa- 
zişi credincioşi care pretind că-1 cunosc de nu ştiu când pe Părintele 
(deşi ar trebui să aibă cel puţin 70 de ani ca să-1 fi putut cunoaşte la 
Mănăstirea Sâmbăta) şi care cred "ipso facto" că au datoria să-1 facă ei 
cunoscut pe Părintele. In acest scop adună ziceri sau predici de ale 
Părintelui, pe care unii le mai modifică şi le amestecă cu predici făcute 
de ei, scot texte din contexte, copiază de pe unde pot prima schiţă a 
Cărării, le multiplică şi în felul acesta îşi fac o sursă de câştig, indu- 
când în eroare sufletele simple şi necunoscătoare. 

Toţi aceştia nu-şi dau seama că prin ce fac dovedesc că au des- 
pre Părintele o concepţie minoră. Parcă Părintele ar fi fost un fel de 
monah peregrin, iar ei îi fac binele de-a-i aduna "predicile" de pe unde 
le nimeresc, autentice sau neautentice, întregi sau fragmentare, şi a le 
oferi oamenilor - contra cost fireşte! Ori din dedicaţia scrisă Părintelui 
Protopop Nistor din Braşov reiese limpede că Părintele Arsenie nu 
admitea să-i fie multiplicate scrierile de oricine şi oricum. 

Tuturor acestora le facem cunoscut că a fost şi a rămas duhovni- 
cul Mănăstirii de maici de la Prislop, din anul 1950 până în anul 1989, 
când s-a săvârşit din viaţă. După izgonirea forţată din mănăstire în anul 
1959, obştea s-a reorganizat într-un aşezământ mănăstiresc în oraşul 
Sinaia, care acum este metocul Mănăstirii Prislop. 

în acest aşezământ, construit şi organizat cu neîntrecutu-i dar 
artistic, Părintele şi-a avut chilia şi atelierul de pictură din anul 1969 
până în anul 1989, când s-a săvârşit din viaţă. Aici şi-a lăsat într-o 
rânduială desăvârşită şi predici şi meditaţii şi desene, dar şi ultima 
dorinţă de a nu-i fi date publicităţii. 

Văzând însă câte variante circulă şi mai ales câţi antreprenori 
sau patroni are, dintre care unii nu l-au mai văzut din anul 1949, care 
n-au mai vrut să ştie de Sfinţia Sa în vremea de surghiun, ba se mai 
dau şi ucenici şi calzi apărători, ne-am hotărât să dăm forma definitivă 
a Cărării împărăţiei, cum a gândit-o şi cum a lăsat-o în 1949, după 
care vor urma predicile - care şi ele circulă în nu ştiu câte variante -, pe 
care şi le-a legat singur într-un volum - se pricepea să lege foarte fru- 
mos cărţile - după o anumită ordine şi cu o caligrafie unică. 

1 se atribuie câteva scrieri, între care Pravila Albă, un manuscris 
care i s-a furat, modificat apoi şi rescris. Circulă pe numele Părintelui, 
ajungând până în Franţa. Dăm în original caracterizarea pe care o face 
Părintele pe un asemenea exemplar din Pravila Albă. 





O 

I s-a mai atribuit şi aşa-zisa scriere: Sundar Singh vorbeşte glo- 
bului pământesc. Iată şi caracterizarea tăcută de Părintele asupra aces- 
tei scrieri: 



Mai circulă apoi zvonul că după 7 ani va fi dezgropat şi mutat la 
Mănăstirea Brâncoveanu- Sâmbăta de Sus. 

Suntem trei martori care am fost de fată în ziua când Părintele 
1-a rugat pe Părintele Nicodim (duhovnicul de atunci şi de acum al 
Mănăstirii Prislop) să-i aducă patru pociumbi, pe care i-a bătut în cele 
patru colţuri ale locului ales de mormânt şi care este mormântul de azi. 
Toată obştea mănăstirii ştie acest lucru. 

Iar martorul cel mai puternic este fostul stareţ al Mănăstirii 
Brâncoveanu, Prea Cuv. Arhimandrit Veniamin Tohăneanu care, cam 
cu 10-15 ani înainte de săvârşirea din viaţă a Părintelui, s-a dus la 
Drăgănescu unde picta şi i-a spus: "Părinte am hotărât ca după 7 ani de 
la înmormântare să vă aducem la Sâmbăta"! Părintele i-a răspuns: 
"Nici mort nu mă mai întorc la Sâmbăta". Despre aceasta pot da 
mărturie Părintele Savian Bunescu de la Drăgănescu şi toată obştea de 
la Sinaia şi Prislop, cărora Părintele le-a relatat întâmplarea. 

în legătură cu aceasta, ca să se liniştească cei care, din comodi- 
tate sau din alte interese ar dori schimbarea, mai fac următoarea mărtu- 
risire: cu puţin timp înainte de săvârşirea din viaţă a Sfinţiei Sale, l-am 
întrebat dacă, după 7 ani, să urmăm obiceiului care este prin mănăstiri, 
de a dezgropa pe cei adormiţi. Mi-a răspuns lapidar: "Pecetluit să-mi 

fie mormântul până la a doua venire". Şi n-a fost vorba decât de dez- 
gropare nu şi de mutare! 

Mai menţionăm că are două case părinteşti zidite în această 
mănăstire, în afară de propria-i viaţă, pe care şi-a riscat-o şi jertfît-o 
pentru Prislop, până cu câteva luni înainte de săvârşirea din viaţă. 

Ar fi absurd, ar fi strigător la cer, ca cel socotit al treilea ctitor al 
Prislopului, să fie dus unde "Nici mort n-a vrut să se mai întoarcă". 

Ceea ce sigur nu se va întâmpla, fiindcă toţi cei ce i-au stat 
alături în surghiun, începând cu Părintele Nicodim, duhovnicul actual 
al Mănăstirii Prislop, nu vor îngădui sub nici o formă să se treacă peste 
hotărârea din urmă a unui om, a unui părinte duhovnicesc, ctitor de 
mănăstire, rugându-L pe Dumnezeu să nu îngăduie să se scrie o a doua 
"Plângere a Mănăstirii Prislop". 

Ultima lămurire este asupra celor două scrieri apocrife: "Acatis- 
tul Prea Cuviosului Părinte Arsenie" şi "Viaţa Sfântului Prea Cuvios 
Părinte Arsenie", scrise de Ieromonahul Dometie de la Mănăstirea 
Brâncoveanu- Sâmbăta de Sus, preoţit la 75 de ani, cu 4 clase primare, 
maniac şi exaltat religios, care venea pe la Părintele, îi scria scrisori, 
dintre care din întâmplare i s-a păstrat ultima, dar care mereu pleca su- 
părat că Părintele nu-i da sfatul pe care-1 voia el. 

Culmea este că acest Acatist a fost scris cu încuviinţarea Prea 
Cuv. Părinţi de la Sâmbăta şi cu binecuvântare arhierească (după măr- 
turisirea autorului), unii fiindcă sunt probabil de acelaşi nivel cu auto- 
rul, iar alţii ca să-1 denigreze. Dovadă că cu toate demersurile făcute de 
conducerea Mănăstirii Prislop atât către conducerea Mănăstirii Sâmbă- 
ta, cât şi către Arhiepiscopia Sibiului, precum şi anunţurile publicate în 
Telegraful Român şi Credinţa Străbună (anul 1992), cele două apocri- 
fe, scrise sub o formă puerilă, cu multe minciuni, exagerări şi invenţii, 
circulă şi acum nu numai în ţară ci şi peste hotare, ajungând până în 
America, încât nu ştim cui i-a făcut mai mult rău acest pseudo-acatist, 
Părintelui sau Mănăstirii Sâmbăta şi Arhiepiscopiei Sibiului, că îngăduie 
asemenea scrieri, rară să le interzică şi să lămurească pe credincioşi. 

Ca urmare, nu numai că nu s-a luat nici o măsură de a stăvili 
răspândirea acestei necuviinţe, dar au pus pe un călugăr ieşit din mă- 
năstire, după ce dăduse pe alţi călugări afară, căsătorit, văduv, având o 
fiică, revenit în viaţa monahală şi devenit arhimandrit, să acuze con- 

ducerea Mănăstirii Prislop, că ar fi scris "Acatistul" şi "Viaţa Părinte- 
lui", care de fapt luase atitudine împotriva acestor improvizaţii, contes- 
tând prin adresa din 22 februarie 1992 către redacţia Telegrafului Ro- 
mân din Sibiu, "autenticitatea şi cuprinsul acestui pseudo-acatist şi 
pseudo-viaţă atât pentru că nu sunt decât o înşiruire de invenţii şi ine- 
xactităţi a unei minţi exaltate, cât şi pentru faptul că nu orice neavenit 
are dreptul să scrie "Acatiste" sau "vieţi de sfinţi", iar acestea se fac 
numai după canonizarea unei personalităţi duhovniceşti, - şi numai cu 
aprobarea Sfântului Sinod al Bisericii Ortodoxe Române"; iar prin 
adresa 14/1992 către Mănăstirea Brâncoveanu îi roagă să ia măsurile 
cuvenite de "stingere a răspândirii lor în popor pentru ca răul să nu se 
înmulţească şi pentru ca să nu li se întoarcă în pedeapsă... lipsa de 
dragoste şi respect faţă de Părintele Arsenie". 

Ca urmare, rugăm pe cititorii Cărării împărăţiei să nu se mai 
lase înşelaţi de improvizaţii, ci să se adreseze Mănăstirii Prislop pentru 
a obţine scrierile autentice ale Părintelui. 

5 

Menţionăm că citatele din Sfânta Scriptură au fost date după 
ediţia din 1936 a Sf. Scripturi şi ediţia din 1939 tradusă de Preoţii Prof. 
Vasile Radu şi Gala Galaction. 

Mulţumim tuturor celor care au ajutat tipărirea acestei cărţi, rea- 
lizată numai cu contribuţia credincioşilor care au făcut abonamente. 

Şi acum, ca să se risipească umbra atâtor devieri, să ne întoar- 
cem la Cuvântul de la începutul cărţii: "Este o singură cale senină: 
trăirea învăţăturii creştine, în toată adâncimea ei şi în toată sinceritatea 
noastră. Asta rămâne singura cale sigură, pe care trebuie s-o învăţăm 
mereu, în fiecare rând de oameni", la care adăugăm şi un citat din 
Baudelaire aflat în însemnările Părintelui Arsenie, care ni se pare defi- 
nitoriu pentru activitatea şi personalitatea Sfinţiei Sale: 

"Orice operă mare şi severă nu se poate încrusta în amintirea 
oamenilor şi nici nu-şi poate cuceri locul în istorie, fără împotriviri 
crâncene. Oamenii nu ştiu cu ce răbdare şi îndârjire a înzestrat Provi- 
denţa pe cei cărora le-a încredinţat o misiune". 

Monahia Zamfira Constantinescu 

